
Pasakojimai 
apie gyvūnus ir paukščius 


Ir tarė tada karalius Šachrazadai: 

— Norėčiau, kad dabar man papasakotum kokių nors isto- 
rijų apie žvėris ir paukščius. 

O jos sesuo Dunjazada šūktelėjo: 

— Per visą šį laiką nesu mačiusi, kad karalius būtų taip gerai 
nusiteikęs kaip šiąnakt, tikiuosi, viskas tau baigsis geruoju! 

Karalių apėmė snaudulys ir jis užmigo. 

Tuo tarpu išaušo rytas, ir Šachrazada nutraukė pasakojimą. 


Šimtas keturiasdešimt šeštoji naktis 


Pasakojimas apie žąsį ir liūtuką 


Kai atėjo šimtas keturiasdešimt šeštoji naktis, Šachrazada ėmė 
pasakoti: 

Girdėjau, o laimingasai karaliau, kad senais laikais, prieš dau- 
gel metų, ant jūros kranto gyveno povas su savo pačia. Ten augo 
daugybė medžių, čiurleno upeliai, tą vietą mėgo liūtai, o ir šiaip 
buvo pilna visokių žvėrių. Saugodamiesi jų, povas su pačia naktį 
glausdavosi medyje, o rytui auštant skrisdavo ieškoti maisto. Taip 
abu ir gyveno, kol baimė įveikė, ir ėmė jiedu ieškotis kitos vietos 
įsikurti. Beieškodami aptiko salą, kurioje augo medžiai ir tekėjo 
upeliai, povai nusileido, palesė ir atsigėrė, tik staiga žiūri — atlekia 
žąsis. Smarkiai išgąsdinta, ji bėgo tol, kol pribėgo medį, kuriame 
tupėjo povas su pačia, ir tik tada sustojo. 

Povas neabejojo, kad žąsiai bus nutikusi didžiai įdomi istorija, 
ir paklausė jos, kas gi atsitikę ir ko ji taip bijosi, o Žąsis atsa- 
kė: 

— Aš susirgau iš siaubo, taip bijau Adomo sūnaus. Saugo- 
kis kaip įmanydamas Adomo sūnaus! 

— Jeigu jau atsidūrei pas mus, tai nebebijok, — tarė povas, 
o žąsis sušuko: 

— Garbė Alachui, kuris per jus palengvino mano rūpestį ir 
vargą! Aš atėjau trokšdama jūsų draugystės. 

Tada povo pati nusileido ant žemės ir pasakė Žąsiai: 

— Tebus čia tau saugu ir jauku! Sveika! Tau nieko blogo ne- 
atsitiks, nes kaipgi pasiektų mus Adomo sūnus šioje saloje vidury 
jūros? Sausuma jis negali ateiti, iš jūros išlipti — irgi negali. Tad 
džiaukis ir pasakok mums, ką patyrei, kaip tave nuskriaudė Ado- 
mo sūnus? 

— Žinok, o pove, — tarė žąsis, — aš visą gyvenimą praleidau 
šioje saloje, nepatyrusi nieko blogo. Bet kartą naktį miegodama 
išvydau sapne Adomo sūnaus atvaizdą, jis kalbino mane, ir aš 
kalbėjausi. Bet išgirdau kažkieno perspėjimą: “O žąsie, saugo- 
kis Adomo sūnaus, teneapgauna tavęs jo kalbos ir tai, ką jis tau 
duos; didis jo gudrumas ir apgaulė! Kaip įmanydama saugo- 
kis jo suktybių, nes jis klastingas apgavikas, kaip pasakytų po- 


etas: 


Liežuviu jisai siūlo tau gardžiausią kąsnelį, 
Bet kaip lapė klastingas ir apgauti jis gali! 


Žinok, Adomo sūnus gali išgriebti žuvį iš jūros, paleisti mo- 
linę kulką į paukštį ir savo klasta pargriauti dramblį. Nuo Adomo 
sūnaus neišsisuks niekas, neišsigelbės nuo jo nei žvėris, nei paukš- 
tis. Štai ir pranešiau tau, ką esu girdėjęs apie Adomo sūnų". 

Aš pabudau iš miego išsigandusi, apimta siaubo, net ir dabar 
negaliu ramiai atsikvėpti — taip bijau Adomo sūnaus pykčio, bi- 
jau, kad neapgautų manęs ir neįviliotų į žabangas. Į vakarą mano 
jėgos buvo išsekusios ir ryžtas išgaravęs, bet paskui užsimaniau 
valgyti ir gerti, tad nors ir suspausta širdimi, sumišusia galva, 


! Čia ir toliau eiles vertė Jonas Strielkūnas. 

išėjau pasižvalgyti. Nepriėjusi kalno, ties olos anga pamačiau gel- 
toną liūtuką. 

Išvydęs mane, liūtukas labai apsidžiaugė, jam patiko mano 
spalva ir maloni išvaizda. Jis šūktelėjo: “Prieiki prie manęs!" O 
kai aš priėjau, paklausė: “Kaip tu vadiniesi ir kokios tu pader- 
mės?" “Aš vadinuosi žąsis ir esu iš paukščių padermės, — 
atsakiau ir paklausiau: — O ko tu čia tupi?" Jis paaiškino, kad 
jo tėvas, liūtas, jau kelios dienos vis persergstįs jį saugotis Adomo 
sūnaus. O šiąnakt atsitikę taip, kad jis susapnavęs Adomo sū- 
nų... 
Ir liūtukas papasakojo man lygiai tokį pat sapną, kokį aš da- 
bar pasakojau jums. Tai išgirdusi suaimanavau: “O liūte, aš 
atbėgau pas tave ieškodama prieglobsčio, norėčiau, kad tu tvirtai 
apsispręstum ir užmuštum jį, nes aš baisiai bijau, ir mano baimė 
dar labiau padidėjo, kai sužinojau, jog tu taip pat bijai Adomo 
sūnaus, o juk tu žvėrių karalius!" 

Aš toliau gąsdinau liūtuką Adomo sūnumi ir įkalbinėjau, kad 
jis ryžtųsi jį nugalabyti. Pagaliau liūtukas pakilo iš savo vietos 
ir patraukė tolyn, o aš sekiau paskui jį. Liūtukas žengė nesusto- 
damas, visą laiką plakdamas uodega sau per nugarą. Taip mes 
ėjome iki tos vietos, kur išsišakoja kelias. Čia išvydome dulkių 
debesį, o kai šis išsisklaidė, pasirodė asilas, kuris čia bėgo šuo- 
liavo, čia parkritęs imdavo voliotis dulkėse. 

Liūtas, pamatęs asilą, šūktelėjo jam, ir šis klusniai prisiarti- 
no. Liūtas paklausė: “O pakvaišėli gyvuly, kokios tu veislės ir 
ko tu čia atsibeldei?" Asilas atsakė: “O karaliaus sūnau, aš esu 
asilų veislės, o atsidūriau čia bėgdamas nuo Adomo sūnaus“. 
“Tu bijai, kad Adomo sūnus užmuš tave?" — paklausė liūtukas, 
o asilas atsakė: “Ne, karalaiti, aš tik bijau, kad jis pergudraus 
mane ir užsės ant manęs raitas, mat jis turi daiktą, vadinamą 
nešuliniu balnu, kurį deda man ant nugaros. Kitą daiktą, vadi- 
namą pavarža, jis suveržia man po pilvu, dar vieną daiktą, 
pouodeginį diržą, pariša po uodega, o daiktą, vadinamą žąslais, 
kiša į nasrus. Aš bijau, kad jis pakabins man kilpas, kuriomis 
plieks per šonus ir vers bėgti iš visų jėgų. Jei aš suklupsiu — keiks 
mane, jei užbliausiu — ims barti. O kai pasensiu ir nebegalė- 
siu bėgioti, padirbs medinį balną ir atiduos mane vandenvežiams. 
Tie vežios ant mano kupros vandenį iš upės burdiukuose ar ki- 
tuose induose — pavyzdžiui, ąsočiuose. Gėda, pažeminimas ir 

nuovargis lydės mane, kol galą gausiu, o tada išmes į kalvas šu- 
nims. Koks gi rūpestis gali būti didesnis už šį ir kokia bėda 
baisesnė už šią?" 

Kai aš visa tai išgirdau, o pove, plunksnos man pasišiaušė, 
taip išsigandau Adomo sūnaus, ir tariau liūtukui: pone, asilui visa 
tai atleistina, bet jo baimė dar labiau mane įbaugino". 

“Kur tu dabar susiruošei?" — paklausė liūtukas asilą, o šis 
atsakė: “Aš iš toli pamačiau Adomo sūnų dar prieš sušvintant 
saulei ir leidausi į kojas, gelbėdamasis nuo jo. Noriu pabėgti ir 
bėgsiu nesustodamas, nes baisiai jo bijau. Gal man pavyks rasti 
vietą, kur galėčiau pasislėpti nuo to klastūno Adomo sūnaus". 

Kol asilas taip kalbėjosi su liūtuku, ruošdamasis atsisveikinti 
ir bėgti toliau, staiga priešais vėl pasirodė dulkių debesis. Asilas 
subliuvo, o pažvelgęs į dulkių debesį, net driokstelėjo išleisdamas 
kvapą. Tuoj dulkės išsisklaidė ir pasirodė juodas žirgas su žvaigž- 
de lyg dirhemu kaktoje. Žirgas buvo gražus, balto kojų plauko, 
jis maloniai sužvingo. Pribėgęs artyn, sustojo priešais liūtuką. Liū- 
tukas sužavėtas paklausė: “Kokios tu giminės, o kilmingasai 
žvėrie, ir ko tu leki per šią didžiulę plačią dykumą?" — “O žvėrių 
karaliau, — atsakė žirgas, — aš esu žirgas iš arklių giminės. O 
lekiu aš tikėdamasis pasprukti nuo Adomo sūnaus". 

Liūtukas didžiai nustebo ir tarė: “Nekalbėk šitaip, tai gėda 
ir negarbė tau. Tu toks ilgas ir storas, kaipgi tu, būdamas to- 
kio stambaus kūno ir taip greitai bėgiodamas, bijai Adomo 
sūnaus? Aš, nors ir menkas, ryžausi susitikti su Adomo sūnu- 
mi, pult jį ir sudraskyti, kad numaldyčiau šios nelaimingos žąsies 
baimę. O štai pasirodei tu ir sukėlei sumaištį mano širdyje, at- 
grasinai nuo to, ką ruošiausi daryti. Nepaisant tavo didelio ūgio, 
žmogus pavergė tave ir neišsigando nei tavo dydžio, nei svorio. 
O juk jei tu jam spirtum, tai tikriausiai užmuštum, jis prieš tave 
neatsilaikytų ir išgertų mirties taurę". 

Žirgas, išgirdęs liūtuko žodžius, tik nusijuokė ir tarė: “Ne- 
bus, niekada taip nebus, kad aš jį nugalėčiau, o karaliaus sūnau! 
Tegul tavęs neklaidina tai, kad aš ilgas, platus ir storas, paly- 
ginus su žmogumi. Būdamas gudrus ir klastingas, iš palmių 
plaušų jis dirba daiktus, kuriuos vadina pančiais. Adomo sūnus 
supančioja jais keturias mano kojas, pririša prie aukšto kuolo, 
ir aš turiu taip stovėti, negalėdamas nei pasisukti, nei atsigul- 

ti. O kai žmogus užsimano ant manęs užsėsti, užmeta man ant 
nugaros geležies kilpas savo kojoms, uždeda daiktą, vadinamą 
balnu, kurį pririša dviem pavaržom man po pilvu, o į nasrus 
įkiša geležį, vadinamą žąslais, ir pariša dirželiais, vadinamais ka- 
manomis. Sėdęs man ant nugaros, jis ima į rankas pavadį ir varo 
mane kur nori, ragindamas kirčiais per šonus, kol sukruvina. Ne- 
klausk, karalaiti, kick aš prisikentėjau nuo Adomo sūnaus! O kai 
pasensiu, kai mano nugara įdubs ir aš nebegalėsiu greitai bė- 
gioti, jis parduos mane malūnininkui, kad sukčiau girnas. Ir aš 
suksiu jas malūne dieną naktį, kol visai nusibaigsiu. Tada ma- 
lūnininkas parduos mane mėsininkui. Tas papjaus, nudirs odą, 
išpešios uodegą ir parduos rėčiams bei sietams daryti, o mano 
taukus išlydys". 

Išgirdęs tokius žirgo žodžius, liūtukas dar labiau įširdo ir su- 
sirūpinęs paklausė: “Kada tu pasprukai nuo Adomo sūnaus?" Šis 
atsakė: “Pasprukau per pietus, ir jis seka mano pėdomis". 

Kol liūtukas su žirgu taip kalbėjosi, vėl pakilo dulkių tumulai, 
o jiems išsisklaidžius, išniro bėgantis kupranugaris, kuris baubė 
ir trypė kanopom žemę. Netrukus jis priartėjo. Liūtukas, išvy- 
dęs, koks šis didelis ir storas, pamanė, jog tai Adomo sūnus, 
ir buvo jau besiruošiąs šokti ant jo, bet aš perspėjau: “O karalaiti, 
tai ne Adomo sūnus, tai tik kupranugaris, panašu, kad ir jis 
sprunka nuo Adomo sūnaus". 

Kol aš taip kalbėjau liūtukui, kupranugaris prilėkė ir pasi- 
sveikino. Liūtukas atsakė į pasveikinimą ir paklausė: “Kas tave 
atginė į šias vietas?" “Aš atbėgau slėpdamasis nuo Adomo sū- 
naus", — atsakė kupranugaris. Liūtukas sušuko: “Kaip tu, toks 
didelis, ilgas ir platus, gali bijoti Adomo sūnaus? Juk jei tu jam 
bent kartelį spirtelėtum, tai tikrų tikriausiai užmuštum". 

“O karaliaus sūnau, — atsakė kupranugaris, — žinok, kad 
Adomo sūnus imasi tokių gudrybių, kurių niekaip neįspėsi. Jį 
gali įveikti tik mirtis. Jis įveria man į šnerves žiedą su virve, kurią 
vadina pavadžiu, o aplink galvą apriša pantį ir atiduoda mane 
savo jaunyliui vaikui, kuris mane, aukštą ir stambų, tempia už 
tos virvės. Žmogus apkrauna mane sunkiausiais nešuliais ir iš- 
siruošia į ilgas keliones, vos ne kiaurą naktį ir dieną jis verčia 
mane dirbti sunkius darbus. O kai pasensiu, nusilpsiu ir paliegsiu, 
žmogus neliks man dėkingas, parduos mane mėsininkui. Tasai 

papjaus ir parduos mano odą odininkams, o mėsą — užeigų šei- 
mininkams. Geriau nė neklausk, kiek aš kenčiu nuo Adomo 
sūnaus!" 

“Kada gi tu pasprukai nuo Adomo sūnaus?" — paklausė liū- 
tukas, o kupranugaris atsakė: “Saulei leidžiantis; manau, jog jis 
netrukus bus čia, o neradęs — vysis toliau, leisk man bėgti, ka- 
raliaus sūnau, prieš akis man dar stepės ir dykumos". — 
“Luktelėk trupučiuką, o kupranugari, — pasiūlė liūtukas, — ir 
pažvelk, kaip aš jį sudraskysiu ir pavaišinsiu tave jo mėsa. Aš 
apgraušiu jo kaulus ir atsigersiu jo kraujo." — “O karaliaus sū- 
nau, — atsakė kupranugaris, — aš bijau, kad tavęs neištiktų kas 
pikta, nes Adomo sūnus — apgavikas ir klastūnas." Ir kupranu- 
garis pasakė tokias eiles: 


Kaimynui piktam gyventi šalia atsikėlus, 
Išvyk bals greičiau — gyvenimas taps tau nemielas, 


Taip kupranugariui besikalbant su liūtuku, kelyje vėl paki- 
lo dulkės. Po valandėlės joms nusėdus, išniro nedidutis pablyškęs 
seneliukas su pintine staliaus įrankių ant pečių. Ant galvos jis 
nešėsi aštuonias lentas ir medžio šaką. Tempdamas už rankos 
vaikus, jis spėriai žingsniavo ir netrukus atsidūrė visai arti. 

Pamačiusi jį, o sesute, aš mirte apmiriau iš baimės, o liū- 
tukas pakilo ir nuėjo jo pasitikti. Jiedviem susitikus, žmogus 
plačiai nusišypsojo liūtui ir aiškiai tarė: “O garbusis, dosnusis 
karaliau, telaimina Alachas tavo vakarą ir tavo kelią, teprideda 
tau narsumo ir jėgos! Apgink mane nuo to, kas mane ištiko ir 
grasina man, nes aš nerandu kito užtarėjo, išskyrus tave". 

Stalius ėmė dejuoti, verkti ir skųstis, o liūtukas prabilo: “ Aš 
apginsiu tave nuo to, ko tu bijaisi, bet kas tave nuskriaudė ir 
kas gi tu būsi, o žvėrie, kokio aš gyvenime nesu matęs; nesu 
matęs nieko, kas būtų puikesnės išvaizdos ir gražesnės iškalbos. 
Kuo tu vertiesi?? — “O žvėrių valdove, — atsakė žmogus, — aš 
esų stalius, o tas, kuris mane nuskriaudė — tai Adomo sūnus, 
ir jau ryt rytą jis bus čionai." 

Išgirdus tai, liūtukui net akys aptemo, jis ėmė urgzti ir riau- 
moti, jo akys ėmė svaidyti žaibus, ir jis sustugo: “Prisiekiu 
Alachu, aš šiąnakt nemigsiu ir negrįšiu pas tėvą, kol neatliksiu, 

ką esu sumanęs! — Ir jis kreipėsi į stalių: — Matau, kad esi silpnas 
ir tavo žingsniai maži, bet aš esu kilniadvasis ir tavęs neskriausiu. 
Manau, jog tu negali ilgiau likti šalia žvėrių. Pasakyk tik man, 
kur ruošiesi toliau keliauti?" — “Žinok, — atsakė stalius, — aš vyks- 
tu pas tavo tėvo vizirį — leopardą, kuris, sužinojęs, jog į šią žemę 
įžengė Adomo sūnus, didžiai išsigando ir atsiuntė pas mane pa- 
siuntinį su prašymu, kad aš įrengčiau namą, kur jis galėtų 
prisiglausti ir gyventi, kur jo nepasiektų nė vienas iš Adomo sū- 
nų. Taigi aš pasiėmiau šias lentas ir išsiruošiau pas jį." 

Liūtuką apėmė pavydas leopardui ir jis sušuko: “Prisiekiu gy- 
vybe, tu būtinai prieš tai turi įrengti namą man. Štai iš tų pačių 
lentų. O kai pabaigsi dirbti man, eik sau pas leopardą ir da- 
ryk tai, ko tas nori". 

Stalius, išklausęs liūtuką, paprieštaravo: “O žvėrių valdove, 
aš negaliu pasitarnauti tau, kol neatliksiu darbo leopardui. O jau 
tada grįšiu pas tave ir įrengsiu namą, kuris bus tau tvirtovė, gi- 
nanti nuo priešų". “Prisiekiu Alachu, aš nepaleisiu tavęs tol, kol 
tu iš šių lentų nepadarysi man namo!" — suriaumojo liūtukas. 

Jis puolė stalių, šoko ant jo, juokaudamas sukirto jam letena 
taip, kad pabėrė įrankius iš jo pintinės, o pats stalius krito be 
sąmonės. Liūtukas juokėsi iš jo ir kalbėjo: “Vargas tau, staliau! 
Tu silpnas ir bejėgis, tau atleistina, kad bijai Adomo sūnaus“. 
Stalius, pargriuvęs ant nugaros, labai užpyko, tačiau iš baimės 
neparodė to. Atsisėdęs jis nusišypsojo: “Aš įrengsiu tau namą!" 

Stalius paėmė lentas, kurias buvo atsinešęs, ir sukalė namą 
pagal liūtuko dydį, o duris paliko atviras. Namas buvo dėžės 
formos ir su didele anga, kuriai buvo pritaikytas dangtis su dau- 
gybe išgręžtų skylučių. Išsitraukęs dar porą smailių vinių, stalius 
paliepė liūtukui: “Lįsk į namą pro šią angą, man reikia pama- 
tuoti jo dydį". 

Liūtukas apsidžiaugė, bet, žengęs prie angos, pamatė, kad 
namas mažokas. Stalius paragino lįsti vidun ir atsitūpti parietus 
kojas. Liūtukas pakluso, susirangė viduje, bet jo uodegos galiukas 
liko lauke. Jis jau buvo belendąs lauk, tačiau stalius sustabdė: 
“Luktelėk, turiu patikrinti, ar tavo uodega tilps namelyje kartu 
su tavim". Liūtukas paklausė, o stalius susuko jo uodegą, įkišo 
ją skrynion ir, greitai uždengęs dangtį, užkalė jį. 

Liūtukas suriaumojo: “O staliau, kas per ankštumas to tavo 

namo! Leisk Man greičiau p čia išlįsti!" — “Na jau ne, na jau 
ne! Toki2 atgaila nebepadės: Tu nebeišeisi iš čia! a atsakė sta- 
ius į nusijuokęs pridūrė: — Tu patekai į narvą, ir nebėr tau 
išsigelbėjimo o bjauriausias iš Žvėrių!" — “O mano Bron, ką tu 
są dabar kalbi?" — nustebo liūtukas. O stalius atrėžė: “Žinok, 
Aykumų šunie, kad pakliuvai ten, kur bijojai pakliūti, pats likimas 
taip lėmė, ir nebepadės tau joks atsargumas". 

Tai išgirdęs; liūtukas suprato, kad čia ir yra Adomo sūnus, 
kurio saugotis mokė jį tėvas ir perspėjo balsas sapne. Aš taip 
pat įsitikinau, kad tikrai tai buvo jis. Labai išsigandusi pasitrau- 
kiau atokiau ir stebėjau, ką jis darys su liūtuku. Ir pamačiau, 
o sesute, kad jis iškasė netoli dėžės duobę ir įmetė ją ten. Ant 
viršaus prikrovė žabų ir padegė. O aš, baisiausiai persigandu- 
si, jau antra diena bėgu nuo Adomo sūnaus. 


Pasakojimas 
apie gazelės jauniklį ir povą 


Povė, išgirdusi tokią žąsies istoriją... 
Tuo tarpu išaušo rytas, ir Šachrazada nutraukė pasakojimą. 


Šimtas keturiasdešimt septintoji 
naktis 


Kai atėjo šimtas keturiasdešimt septintoji naktis, Šachrazada 
tęsė: 

Pasakojama, o laimingasai karaliau, kad povė, išgirdusi to- 
kią žąsies istoriją, labai nustebo ir tarė: 

— O sesute, nebebijok Adomo sūnaus, juk mes esame jūros 
saloje, į kurią jis neprasibraus. Likis pas mus, kol Alachas pa- 
lengvins tavo ir mūsų likimą. 

— Manau, jog bėda mane vis vien ištiks. Juk nuo to, kas lem- 
ta, nepabėgsi! — tarė žąsis. 

Bet povė buvo atkakli: 

— Gyvenk pas mus, tu gi tokia pat kaip ir mes. 

Ir tol įkalbinėjo žąsį, kol šioji atsitūpė ir tarė: 

— O sesute, tu žinai, kiek nedaug turiu stiprybės, ir jei ne- 
būčiau tavęs sutikusi, jokiu būdu čia nebūčiau apsistojusi. 

O povė pamokė: 

— Jei kas nors mums užrašyta ant kaktos, būtinai tą patir- 
sime; kai ateis mūsų eilė, kas gi išgelbės? Nemirs siela, 
neiškentusi visko, kas jai lemta ir kol nepraeis jai skirtas laikas. 

Joms taip besikalbant, pakilo dulkės, žąsis suklikusi puolė į 
jūrą šaukdama: 

— Saugokis, saugokis, tegu ir nepabėgsi nuo likimo ir jo 
nuosprendžio! 

Po valandėlės dulkėms prasisklaidžius, pasirodė gazelės jau- 
niklis, ir Žąsis su pove nurimo, o povė tarė: 

— Sesute, tai, ko tu išsigandai — gazeliukas. Štai jis artėja prie 
mūsų ir nepadarys mums nieko blogo, juk gazelės ėda tik že- 
mėje augančią žolę. Tu esi paukščių padermės, o jis yra Žvėrių 
padermės. Nurimki gi ir nesibaimink! Nerimas išsekina kūną. 

Nespėjus povei baigti kalbėti, gazelės jauniklis, ieškodamas 
pavėsio po medžiu, jau buvo priėjęs prie jų. Pamatęs povę ir 
žąsį, jis pasisveikino ir tarė: 

— Aš šiąnakt pasiekiau šią salą. Nesu matęs derlingesnės že- 
mės ir puikesnės vietos gyventi. 

Jis pasiūlė paukščiams gyventi kartu ir draugauti. Povė ir žą- 
sis, pamačiusios, kaip jis meiliai su jomis elgiasi, pajuto jam 
švelnumą ir panoro draugauti su juo. Jie prisiekė vienas kitam 
būti ištikimi ir ėmė gyventi drauge, kartu valgyti ir gerti. 

Niekas nedrumstė jų ramybės, kol vieną kartą nepasirodė jū- 
roje pasiklydęs laivas. Laivas prisišliejo prie kranto netoliese, o 
iš jo išlipę Žmonės pasklido po salą. Jie pamatė gazelės jauniklį, 
povą ir žąsį ir pasuko prie jų. Povė pasislėpė medyje, o po to 
pakilo į orą, gazeliukas nurūko į dykumą, tik žąsis apstulbusi 
liko stovėti. Žmonės ėmė ją gaudyti ir sugavo. Tada ši suaimana- 
vo: “Veltui nuėjo mano pastangos išvengti likimo nuosprendžio!" 
Ir nusinešė ją žmonės į laivą. 

Povė, pamačiusi, kas ištiko Žąsį, nutarė palikti salą sakyda- 
ma: “Matau, kad nuo nelaimės nepasislėpsi, ir jei ne šis laivas, 
man nebūtų reikėję skirtis su žąsimi, kuri buvo viena geriausių 
mano draugių". 

Povė nuskrido ir pakeliui sutiko gazeliuką. Šis pasisveikino 

ir apsidžiaugęs, kad povė išsigelbėjo, pasiteiravo apie žąsį. Povė 
atsakė: “Ją pagrobė priešai, ir aš nebenoriu daugiau likti šioje 
saloje". Ir ji graudžiai pravirko gailėdamasi žąsies ir sakydama: 


Išsiskyrimo valanda krauju užliejo tavo širdį, 
Nubausk, Alache, dieną tą, kur nori mus išskirti. 


Ir dar ji pasakė tokias eiles: 


O kaip norėčiau jį šalia ir vėlei aš regėti 
Ir išsakyti visa tai, ką teko iškentėti. 


Gazeliukas labai nusiminė ir įkalbėjo povę niekur neskristi. 
Jie likosi gyventi čia, ieškojosi maisto ir gėrė vandenį, niekas jų 
netrikdė, tik visą laiką jie liūdėjo prisimindami žąsį. 

Kartą gazelės jauniklis tarė povei: “O sesute, aš supratau, kad 
dėl mūsų išsiskyrimo su žąsimi kalti tie, kurie išlipo į krantą iš 
laivo. Saugokis jų, stenkis išvengti Adomo sūnų klastos ir ap- 
gaulės". 

Povė atsakė: “Aš tvirtai žinau, kad žąsis žuvo tik dėl to, jog 
nustojo garbinti Alachą. O juk sakiau jai: “Bijau dėl tavęs, nes 
tu pamiršai pagarbinimus. Juk visa, kas sukurta Alacho, garbina 
jį, o kas tai pamiršta — nubaudžiamas žūtimi". 

Gazelės jauniklis, išgirdęs povės žodžius, sušuko: “Teapdo- 
vanoja Alachas tave nuostabiu veidu!" — ir ėmėsi karštai garbinti 
Alachą, nenutildamas nė valandėlei. Kalbama, kad jo pagarbi- 
nimas buvęs toks:. “Garbė teisiančiajam, jis galingas ir jo valdžia 
beribė!" 


Pasakojimas 
apie balandžius ir maldininką 


Atsitiko taip, kad vienas maldininkas vis melsdavosi Dievui 
kalno viršūnėje. Ten pat gyveno ir balandžių pora. Maldinin- 
kas dalydavo savo maistą į dvi dalis... 

Tuo tarpu išaušo rytas, ir Šachrazada nutraukė pasakojimą. 

Šimtas keturiasdešimt aštuntoji naktis 


Kai atėjo šimtas keturiasdešimt aštuntoji naktis, Šachrazada 
tęsė: 

Pasakojama, o laimingasai karaliau, kad maldininkas daly- 
davo savo maistą į dvi dalis, pusę pasilikdavo sau, o pusę — 
balandžių porai. Maldininkas meldėsi, kad jie susilauktų gausių 
palikuonių, ir balandžių giminė padidėjo, ir ne kartą. Balandžiai 
laikėsi tik tame kalne, kur būdavo maldininkas: matyt, dėl to, 
kad balandžiai negailėdami giria Alachą. Pasakojama, jog 
garbindami Alachą jie kalba: “Garbė visų gyvių kūrėjui, sutei- 
kiančiam pramitimą, iškėlusiam dangų, nudriekusiam žemę!" 

Balandžių pora kartu su savo palikuonimis gyveno ramiai ir 
maloniai, kol numirė maldininkas. Tada išsiskirstė balandžiai, ligi 
tol buvę kartu su juo, ir įsikūrė kituose kalnuose, miestuose ir 
kaimuose. 


Pasakojimas 
apie maldininką ir angelą 


Pasakojama, kad kažkur kalnuose gyveno vienas žmogus — 
piemuo. Jis buvo tikintis, protingas ir susilaikantis. Augino jis 
avis, naudojosi jų pienu ir vilnomis. Tame kalne, kur gyveno 
piemuo, augo gausybė medžių, buvo daug ganyklų ir laikėsi ai- 
bės liūtų, bet šie žvėrys neturėjo jokios galios piemeniui ir jo 
avims. Gyveno šis žmogus vienui vienas ant kalno, nesirūpin- 
damas žemiškais reikalais, nes buvo laimingas, pasiaukojęs maldai 
ir Viešpaties garbinimui. 

Tačiau Alacho jam buvo skirta susirgti sunkia liga. Maldi- 
ninkas gulėjo kalno oloje, jo avys dieną išeidavo į ganyklą, o 
nakčiai grįždavo į olą. Visagalis Alachas užsimanė išmėginti šį 
piemenį, patikrinti jo klusnumą ir ištvermę ir pasiuntė jam angelą. 
Angelas gražios moters pavidalu įėjo pas piemenį ir atsisėdo prie- 
šais jį. 

Kai piemuo išvydo moterį, sėdinčią greta, net plaukai jam 
pasišiaušė ir jis paklausė: 

— O moterie, kas tave čionai atvedė? Tu man visai nė mo- 
tais, tarp mudviejų nieko nėra. 

— O žmogau, — atsakė šioji, — ar tu nematai, kokia aš graži 
ir puiki ir kaip nuostabiai aš kvepiu? O gal tu nežinai, ko reikia 
moterims iš vyrų ir vyrams iš moterų? Kas gi stabdo tave, jei 
aš pasirinkau tavo artumą ir man malonu būti su tavim? Aš tau 
paklusiu ir neprieštarausiu, ir nėra greta Žmogaus, kurio mums 
reikėtų bijotis. Aš noriu likti su tavim, kol tu gyvensi šiame kalne, 
ir būsiu tau draugė. Aš tau siūlau save, nes tau reikia moters 
paslaugų. Jei tu pažinsi mane, pracis tavo liga ir grįš sveikata, 
tu gailėsiesi, jog anksčiau vengei moterų artumo. Aš tau daviau 
gerą patarimą, paklusk jam ir eikš prie manęs. 

— Šalin, o moterie, o klastinga apgavike! — sušuko pie- 
muo. — Aš nepasitikiu tavim ir neprieisiu prie tavęs, aš netu- 
riu noro būti artimas tau ir pažinti tave, nes tas, kas užsimanys 
tavęs, atsisakys kito gyvenimo, o kas nori kito gyvenimo, tas at- 
sisakys tavęs, nes tu suvilioji pirmus ir paskutinius. Didysis 
Alachas stebi savo vergus, ir vargas tam, kuris bus išmėgintas 
bendravimu su tavim! 

Moteris atsakė: 

— O tu, kuris išklydai iš tiesaus kelio ir praradai kryptį, at- 
kreipk į mane savo žvilgsnį ir dirstelėk į mano grožybes, 
pasinaudok mano artumu, kaip tą padarė išminčiai dar iki ta- 
vęs. Jie buvo labiau patyrę nei tu ir teisingiau galvojo, bet 
neatsisakė pasimėgauti moterimis. Priešingai, jie stengdavosi pa- 
žinti moteris, suartčti su jomis, o tu atsisakai šito. Juk tai 
nepakenkė jų tikėjimui ir nepablogino jų žemiškojo gyvenimo. 
Pakcisk gi savo nuomonę, ir būsi sužavėtas tuo, kas atsitiks. 

Piemuo tarė: 

— Visa tai, ką tu kalbi, aš neigiu ir neapkenčiu, visa tai, ką 
tu kalbi, aš atmetu, nes tu esi klastinga apgavikė. Tu nežinai, 
kas yra priesaika ar ištikimybė. Kiek bjaurasties slypi po tavo 
grožiu, kiek teisuolių tu sugundei, kurie vėliau turėjo gailėtis 
ir žūti. Šalin nuo manęs, o tu, kuriai malonumas yra kenkti ki- 
tiems! — Ir užsidengęs veidą apsiaustu, kad nematytų jos veido, 
piemuo nugrimzdo į savo Viešpaties vardo minėjimą. 

Angelas, pamatęs, koks didis jo paklusnumas Dievui, paliko 
jį ir grįžo į dangų. 

Netoli tos vietos, kur gyveno piemuo, buvo kaimas, o jame 
gyveno šventuolis, nieko nežinantis apie piemenį. Kartą sapne 
jis išgirdo balsą: “Netoli nuo čia, tokioje ir tokioje vietoje, gy- 
vena šventas žmogus, eik pas jį ir klausyk jo paliepimų". 

Kai išaušo rytas, šventuolis išėjo iš namų ir patraukė jo ieš- 
koti. Dienos karštis vis stiprėjo, tad priėjęs medį, šalia kurio 
almėjo šaltinis, keliauninkas prisėdo pavėsyje pailsėti. Prie šal- 
tinio traukė žvėrys ir paukščiai, norėdami atsigerti, tačiau išvydę 
snaudžiantį maldininką, sprukdavo nuo jo. Tada maldininkas su- 
siprotėjo: “Nėra jėgos ir galybės, didesnės už visagalį Alachą! 
Aš čia ilsiuosi tik kenkdamas šiems paukščiams ir žvėrims. — Jis 
pakilo ir kalbėjo toliau, priekaištaudamas sau: — Juk sėdėdamas 
čia aš sutrukdžiau tiems žvėrims ir paukščiams! Kuo gi galiu pa- 
siteisinti savo paties ir šių Žvėrių kūrėjui? Per mane jie pabėgo 
neatsigėrę, neteko savo dalies ir ganyklos! O, kokia gėda Vieš- 
paties akivaizdoje bus tą dieną, kai jis atlygins raguotai aviai už 
beragę!" Ir jis pravirko sakydamas: 


Prisiekiu Alachu, jei žmonės sužinotų, 
Kam gimę žemėj šioj, - laimingi nemiegotų. 


Numirs jie, prisikels ir stos prieš teismą didį, 
Ir teks už nuodėmes jiems baisiai atsakyti. 


O mes, nuo briesakų šventų seniai nutolę, 
Šaldžiausiai miegam lyg urve anie jaunuoliai. 


Paskui jis patraukė, pats nežinodamas kur, kol galų gale at- 
sidūrė pas piemenį. Įėjęs pasisveikino, o piemuo atsakė ir 
pravirkęs jį apkabino. 

— Kas tave atvedė į šias vietas, kur joks žmogus manęs ne- 
aplanko? — paklausė jis šventuolį, o šis atsakė: 

— Sapne išgirdau balsą, kuris nupasakojo, kur tu esi, liepė 
man eiti ir pasveikinti tave. Tai ir atėjau klausydamas šio pa- 
liepimo. 

Piemuo priėmė šventuolį, jo širdžiai buvo maloni ši drau- 
gystė. Taip ir gyveno jiedu kalne, savo oloje, garbindami Alachą. 


Koks gražus buvo šis garbinimas! Jie meldėsi savo Dievui, mito 

avių mėsa ir jų pienu, nekaupdami turto, neturėdami sūnų, kol 
ėmė suvokti amžinąją tiesą. Štai ir visas pasakojimas apie juos... 

— (0 Šachrazada, — tarė tuomet karalius, — tavo dėka aš dau- 
giau nebetrokštu vien valdyti, tu privertei mane gailėtis, kad 
pražudžiau tiek merginų ir moterų. O ar atsimeni kokių nors 
pasakojimų apie paukščius? 

Šachrazada atsakė: 

— Taip! 


Pasakojimas 
apie vandens paukštę ir vėžlį 


Pasakojama, o laimingasai karaliau, kad viena paukštė kartą 
pakilo aukštyn į dangų, o paskraidžiusi nusileido ant uolos, stūk- 
sančios vandeny. Tas vanduo buvo tekantis. Tupėdama paukštė 
staiga pamatė žmogaus lavoną, kurį atplukdė srovė ir priplakė 
prie uolos. Lavonas buvo išputęs ir plūduriavo vandens pavir- 
šiuje. Pričjusi arčiau, paukštė pažino, jog tai Adomo sūnaus 
lavonas, o ant jo matėsi kardo kirčių ir aštrių iečių paliktos Žy- 
mės. “Turbūt jis buvo blogas, žmonės susimokę užmušė jį ir 
atsikratė jo patics bei jo blogio", — pagalvojo paukštė. 

Taip paukštei tupint, dairantis ir stebintis, vanagai ir ereliai 
iš visų pusių apspito lavoną: Vandens paukštė dėl to labai su- 
sisielojo ir sušuko: 

“Nebeturiu kantrybės visa tai matyti!" 

Ir ji nuskrido dairydamasi vietos, kur galėtų pabūti, kol dings 
tas lavonas ir nuskris nuo jo plėšrūs paukščiai. 

Taip ji skraidė, kol tėkmės viduryje rado medį, į jį ir nu- 
sileido, nusiminusi ir liūdna, kad buvo priversta palikti įprastas 
vietas. Paukštė mąstė: “Liūdnos mintys taip ir persekioja mane! 
Kai pamačiau lavoną, jau buvau nurimusi ir apsidžiaugiau, net 
pagalvojau: “Štai pramitimas, kurį man siuntė pats Alachas!“ Ta- 
čiau mano džiaugsmas virto nusivylimu, o linksmumas — rūpesčiu 
ir liūdesiu. Plėšrūs paukščiai atėmė iš manęs lavoną, išdraskė 
jį ir neprileidžia manęs prie jo. Tad kaipgi aš galiu tikėtis šia- 
me gyvenime išvengti nesėkmių ir pasitikėti juo? Juk sako patarlė: 

“Šis gyvenimas — prieglobstis tam, kuris neturi namų". Gyve- 
nimas apgauna tą, kuris, netekęs išminties, patiki jam savo turtus, 
savo vaikus, savo šeimą ir draugus ir dar pasipūtęs vaikšto žeme, 
kol atsiduria po ja, paties brangiausio ir artimiausio žmogaus pa- 
barstytas dulkėmis. Ir nėra didesnės vertybės, kaip tvirtybė 
atsispirti žemės rūpesčiams ir žabangoms... Aš palikau savo būstą 
ir gimtąsias vietas, nors visai neketinau skirtis su broliais, my- 
limaisiais ir draugais". 

Paukštei taip sielvartaujant, pasirodė vėžlys, jis priplaukė prie 
paukštės, pasveikino ją ir paklausė: 

— O ponia, kas privertė tave palikti gimtąsias vietas? 

— Tai, kad ten apsigyveno priešai. Protingas padaras negalėtų 
ištverti savo priešo kaimynystės, — atsakė paukštė. — Kokie nuo- 
stabūs vieho poeto žodžiai: 


Kaimynui piktam gyventi šalia atsikėlus, 
Išvyk bals greičiau — gyvenimas taps tau nemielas. 


— Jeigu yra taip, kaip tu sakai, — tarė vėžlys, — tai aš visada 
būsiu greta ir nepaliksiu tavęs, vykdysiu tavo norus ir visada tau 
tarnausiu. Juk pasakyta: “Nėra ilgesio, stipresnio nei ilgesys sve- 
timšalio, atplėšto nuo šeimos ir tėvynės"; ir dar sakoma: “Jokios 
kitos nelaimės nepalyginsi su ta, kai reikia skirtis su teisiaisiais". 
Geriausia, kuo protingasis gali paguosti savo sielą svetur, — tai 
draugystė ir tvirtybė bėdoje ir sielvarte. Aš tikiuosi, jog tu būsi 
patenkinta mano draugyste, o aš tapsiu tavo tarnu ir pagalbi- 
ninku. 

Vandens paukštė atsakė vėžliui: 

— Teisingai pasakei. Prisiekiu gyvenimu, po išsiskyrimo jau- 
čiau skausmą ir rūpestį, būdama toli nuo savo įprastų vietų, nuo 
artimųjų ir draugų. Išsiskyrime iš tiesų slypi pamokymas tiems, 
kurie nori mokytis, išsiskyrimas verčia susimąstyti tuos, kurie nori 
mąstyti. Jei tūlas neras draugų, kurie paguostų, jį visam laikui 
paliks gėris ir įsitvirtins blogis. Nieko protingam nebelieka, kaip 
tiktai guostis dėl užgriuvusių rūpesčių draugams ir visada būti 
kantriam ir ištvermingam. Tai dvi girtinos dorybės, padedančios 
ištikus bėdai ir užklupus gyvenimo negandoms, visada nuvejan- 
čios baimę ir liūdesį. 

— Saugokis liūdesio, — įspėjo ją vėžlys, — jis sugadins tau 
gyvenimą ir sunaikins ryžtą. 

Jiedu kalbėjosi toliau, ir vandens paukštė tarė: 

— Aš visą laiką bijau likimo apgaulių ir atsitiktinumo smū- 
gių. 
Vėžlys, tai išgirdęs, priėjo prie paukštės, pabučiavo ją į kaktą 
ir tarė: 

— Tavo padedama, paukščių giminė visada gauna palaimi- 
nimą ir, tardamasi su tavim, pažįsta gėrį, tad kodėl gi tu dabar 
skleidi rūpestį ir pranašauji nelaimes? 

Vėžlys tol stengėsi išsklaidyti vandens paukštės baimę, kol 
šioji apsiramino. Po to ji leidosi ten, kur buvo lavonas, ir pa- 
siekusi tą vietą pamatė, kad nebėra nei plėšriųjų paukščių, nei 
lavono, tik vieni kaulai. Grįžusi ji papasakojo vėžliui, kad priešai 
pasitraukę iš tų vietų, ir tarė: 

— Žinok, aš noriu grįžti į senąsias vietas, džiaugtis gyveni- 
mu su draugais, nes joks protingas padaras neturės kantrybės 
būti atskirtas nuo tėvynės. 

Jie abu pasiekė tą vietą ir nerado nieko, ko būtų galima iš- 
sigąsti. Vandens paukštė tarė: 


Nemaža bėdų jaunystėj kiekvieną užpuola, 
Bet savo pagalbą Alachas mums siunčia iš tolo. 


Kai sbaudžia nelaimės, kai nieko aplink neprišauksi, 
Ateina pagalba, nors rodės, kad jos nesulauksi, 


Abu apsigyveno toje saloje. Vandens paukštė buvo linksma 
ir rami, bet kartą likimas atsiuntė jai alkaną sakalą, šis drėks- 
telėjo jai sykį nagais į pilvą ir padarė galą. Nepadėjo nė 
atsargumas, kai pasibaigė jos laikas. 

Paukštė žuvo, kadangi nepakankamai vertino pagarbinimus. 
Kalbama, kad ji meldėsi taip: “Šlovė Viešpačiui už tai, kad jis 
apdovanojo ir paliko skurdžiumi". Štai koks pasakojimas apie 
vandens ir plėšriuosius paukščius... 

— O Šachrazada, — tarė karalius, — tavo pasakojimas kupinas 
pamokymų ir perspėjimų. Gal atsimeni kokių nors istorijų apie 
žvėris? | 

Pasakojimas 
apie lapę ir vilką 


Šachrazada ėmė pasakoti: 

Žinok, o karaliau, vilkas ir lapė apsigyveno vienoje irštvo- 
je, glaudėsi ten dviese, nakvodavo kartu, bet vilkas skriaudė lapę. 

Taip kurį laiką pagyvenus, lapė patarė vilkui būti švelnes- 
niam, atsikratyti blogų įpročių: 

— Žinok, jei tu ir toliau taip elgsies, galimas daiktas, kad Ala- 
chas atiduos tave į nagus Adomo sūnui. O jis gudrus, piktavalis 
ir“klastingas. Jis gaudo paukščius ore, žuvis vandenyje, rausia 
kalnus ir perneša juos iš vienos vietos į kitą. Ir visa tai daro gud- 
rumu ir klastomis. Būk švelnus ir teisingas, pamiršk blogį ir 
nusikaltimus — tai bus tau kur kas maloniau. 

Vilkas nesutiko su jos žodžiais ir šiurkščiai atsakė: 

— Ką gi tu čia svarstai apie didelius ir svarbius reikalus! 

Paskui kirto lapei tokį antausį, kad šioji nusirito be žado. At- 
sigavusi nusišypsojo, ėmė atsiprašinėti už kvailas kalbas ir pasakė 
tokias eiles: 


Jei aš jus, valdove, užrūstinti spėjau, 
Supraskit: kalta vien todėl, kad mylėjau. 


Todėl neskubėkit už nuodėmes teisti, 
Tam, kas atgailauja, pritinka atleisti. 


Vilkas atleido lapei ir nebepyko ant jos taręs: 
— Nekalbėk apie tai, kas ne tavo reikalas, antraip išgirsi tai, 
kas tau nepatiks... 


Tuo tarpu išaušo rytas, ir Šachrazada nutraukė pasakojimą. 
Šimtas keturiasdešimt devintoji naktis 


Kai atėjo šimtas keturiasdešimt devintoji naktis, Šachrazada 
tęsė: 

Pasakojama, o laimingasai karaliau, kad vilkas tarė lapei: 

— Nekalbėk apie tai, kas ne tavo reikalas, antraip išgirsi tai, 
kas tau nepatiks. 

Lapė atsakė: 

— Klausau ir nesipriešinu. Aš nė nemanau kalbėti to, kas tau 
nepatinka. Juk išminčius yra pasakęs: “Nekalbėk, jei tavęs ne- 
prašo, ir neatsakinėk, jei tavęs neklausia. Iškeisk tai, kas tau 
nesvarbu, į tai, kas tau svarbu, ir nešvaistyk kvailiams draugiškų 
patarimų — jie tau piktu už tai teatlygins". 

Stovėdama priešais vilką, lapė šypsojosi, o nuoskaudą paslėpė 
giliai širdyje, galvodama: “Aš jau pasistengsiu priartinti tau, vilke, 
galą!" 

Kentėjo lapė, vilko nuskriausta, ir pati sau galvojo: “Teisy- 
bė, kad įžūlumas ir apkalbos atves į pražūtį ir supančios 
sunkumų pančiais. Juk pasakyta: “Įžūlusis praranda, nemokša pri- 
verstas gailėtis, o atsargus išsigelbsti". Teisingumas — kilniųjų 
bruožas, o vyriškumas — garbingas siekis. Su šiuo nusikaltėliu 
man dera elgtis mandagiai: jis neišvengiamai bus nubaustas". 

Paskui lapė tarė vilkui: 

— Viešpats atleidžia nusidėjusiam vergui ir priima jo atgai- 
l4ą. Aš esu silpnas vergas; patardama įžeidžiau tave, bet jei tu 
žinotum, kokį skausmą patyriau nuo tavo antausio, suprastum, 
kad ir dramblys nebūtų to pakėlęs ir iškentėjęs. Bet aš nesiskun- 
džiu skausmu dėl šio antausio, nes jis suteikė ir džiaugsmo. 
Išminčius yra pasakęs: “Mokytojo rykštė iš pradžių labai skau- 
di, bet vėliau ji pasirodo saldesnė už gryną medų". 

— Aš atleidau tau tavo nuodėmę ir dovanojau tau tavo ne- 
apdairumą, — atsakė vilkas, — saugokis mano jėgos ir būk man 
vergiškai ištikima. Tu matai, aš priverčiu paklusti visus, kas man 
pasipriešina. 

Lapė puolė ant žemės prieš vilką ir sušuko: 

— Tepailgins Alachas tavo gyvenimą ir tepalenksi tu sau kiek- 
vieną, kuris buvo tau priešiškas! 

Toliau lapė gyveno nuolat baimindamasi vilko ir elgėsi su 
juo atidžiai ir paslaugiai. 

Kartą ji atėjo prie vynuogyno ir pastebėjo tvoroje plyšį. Šis 
plyšys lapei pasirodė įtartinas ir ji pagalvojo: “Iš tiesų šis ply- 
šys čia ne šiaip sau! Juk sakoma: “Jei kas pastebi žemėj plyšį 
ir pasisaugodamas neaplenkia jo, tas per daug savim pasitiki ir 
pasmerkia save pražūčiai". Juk žinoma, kad kai kurie žmonės 
pastato vynuogynuose lapės atvaizdą ir netgi padeda prieš jį du- 

benėlį vynuogių, kad lapės, tai pamačiusios, eitų artyn ir pakliūtų 
į bėdą. Šiame plyšyje aš įžvelgiu klastą, o patarlė moko: “Atsargu- 
mas — pusė vikrumo". Atsargu būtų man patyrinėti šį plyšį — 
gal pamatysiu kokias pinkles, nešančias mirtį. Ir tenepastūmė- 
ja manęs gobšumas lįsti į tokias žabangas!" 

Lapė priėjo prie tvoros ir atsargiai aplenkė skylę. Pasirodė, 
kad ten — didelė duobė, kurią iškasė vynuogyno šeimininkas, 
norėdamas sugauti žvėris, kurie lįs gadinti vynuogyno. Lapė tarė: 
“Šiai ir išvydai, ko tikėjaisi!" Ji matė, kad duobė uždengta kažkuo 
plonu ir minkštu, ir pasitraukė į šalį džiaugdamasi: “Garbė Ala- 
chui, kad aš jos pasisaugojau; tikiuosi, į ją įkris mano priešas 
vilkas, kuris taip apkartino man gyvenimą. Tada vynuogynas liks 
man, aš būsiu čia viena ir nepriklausoma, galėsiu saugiai gyven- 
ti". Lapė papurtė galvą ir susijuokė sakydama: 


Kaib man smagu gyventi būlų, 
Jei vilkas ton duobėn įgriūtų! 


Jis krūpčiot vertė mano širdį, 
Karčiais nuodais kas dieną girdė. 


Jei aš laisva gyventi likčiau 
Ir vilko čia nebesutikčiau, 


Šis vynuogynas būtų rojus, 
Ir aš neliaučiau čia medžiojus. 


Baigusi šias eiles, lapė tekina pasileido pas vilką ir atbėgu- 
si tarė jam: 

— Alachas atvėrė tau kelią į vynuogyną. Tau nusišypsojo lai- 
mė. Teišeina tau į sveikatą visos gėrybės ir gausus grobis, kurį 
tau pasiuntė didysis Alachas ir padės be vargo pasiekti. 

— Kurgi visa tai, apie ką tu kalbi? — paklausė vilkas. 

— Bėgdama pro vynuogyną, — aiškino lapė, — aš sužinojau, 
kad jo šeimininkas mirė ir buvo sudraskytas vilkų. Įėjau į so- 
dą, o vaisiai, pasirodo, jau visai prinokę. 

Vilkas lapės žodžiuose neįžvelgė nieko pikto, jį apėmė godu- 
lys, tad tučtuojau išsiruošė prie skylės. Čia godulys jį ir pražudė. 
O lapė tuo tarpu gulėjo išsitiesusi lyg negyva ir laukė galvodama: 

Leilos geidi, esi tu karšto būdo, - 
Bet geismas ir tvirčiausią vyrą žudo. 


Kai vilkas apžiūrėjo plyšį, lapė jį paragino: 

— Lisk gi vidun. Tau nebereikia ropštis ar tvorą ardyti, Ala- 
chas palengvino tavo rūpestį! 

Vilkas, trokšdamas vynuogių, žengė pro plyšį ir, priėjęs iki 
pusės duobės uždangalo, įsmuko į ją. Lapė net sudrebėjo iš 
džiaugsmo ir laimės. Baigėsi jos vargai ir bėdos, ji uždainavo: 


Galop manęs pasigailėjo laikas, 
Nors aš buvau jau visiškai baklaikus. 


Įvyko pagaliau, ką aš svajojau, 
Pražuvo pagaliau, ko aš bijojau. 


Dabar galiu tavęs aš nebeteisti, 
Už viską, ką patyriau, tau atleisti. 


Nebebijau aš tavo kailio pilko, 
Nebeišgelbės niekas pikto vilko. 


Dabar aš karalienė vynuogyno, 
Nebėr nė vieno lykančio kaimyno. 


Lapė pažvelgė į duobę ir pamatė, kad vilkas lieja ašaras nu- 
siminęs bei gailėdamas savęs, ir pravirko drauge su juo. Tada 
vilkas pakėlė galvą, pažiūrėjo į lapę ir paklausė: 

— Ar tau gaila manęs, o Abu'l Hosein?, kad tu verki? 

— Ne, prisiekiu tais, kurie padėjo tau įgriūti į šią duobę, — 
atsakė lapė, — aš verkiu, kad tu iki šiol dar pragyvenai ilgą gy- 
venimą, ir liūdžiu, kad tu tik šiandien, o ne anksčiau prasmegai 
į duobę. Jei būtum čia įgarmėjęs, kai mes dar nebuvom susi- 
tikę, aš būčiau galėjusi ramiai ir laimingai gyventi. Tačiau tau 
buvo skirta laiko ir iki tam tikro meto pasigailėta tavęs. 

Vilkas lyg juokais paprašė: 


* Abu'l Hosein — pažodžiui: “Mažosios tvirtovės tėvas"; 
taip praminta lapė. 

— O tu, kuri netikusiai elgiesi, nueik pas mano motutę ir pa- 
pasakok jai, kas man atsitiko. Gal ji sugalvos, kaip mane 
išvaduoti. 

Tačiau lapė atkirto: 

— Tave pražudė baisus gobšumas ir saiko neturėjimas. Tu 
įkritai į duobę, iš kurios niekada neišsigelbėsi. Negi nežinai, ne- 
mokša tu vilke, ko moko visiems žinoma patarlė: “Kas negalvoja 
apie padarinius, tam likimas ne draugas ir pražūties tas neiš- 
vengs". 

— O Abu'l Hosein, — tarė vilkas, — tu rodei man meilę ir 
siekei mano draugystės, tu bijojai mano galybės ir jėgos. Ne- 
nešiok širdyje pykčio man už tai, kad aš netikusiai pasielgiau 
su tavim. Kas, būdamas padėties viešpats, sugeba atleisti, tą Ala- 
chas apdovanoja. O poetas pasakė: 


Pasėk gėrio grūdą, nors nėr kur jo sėti. 
Skurdžiausiam dirvone jis gali žydėti. 


Iš tikro, nors gėris negreitai išauga, 
Sulaukia jo derliaus, kas sėja ir saugo. 


Bet lapė nesileido į kalbas: 

— O tu, kvailiausias iš gyvulių, tu, žiopliausias iš dykumos 
žvėrių, ar tu užmiršai, kaip engei mane, koks buvai išdidus ir 
pagyrūnas? Tu nesilaikei draugystės priedermės ir neėmei į galvą 
poeto žodžių: 


Neskriauski kiltų, nors esi tu galingas. 
Skriaudėjo lauks atpildas negailestingas. 


Miegi tu, o nuskriaustas vienišas liūdi 
Ir kerštą brandina, ir Viešpats juk budi. 


— O Abu! Ilosein, — tarė vilkas, — nesmerk manęs už se- 
nas nuodėmes: į kilniuosius kreipiamės atleidimo, o gero dary- 
mas — brangiausia vertybė. Kokios puikios poeto eilės: 


Skubėki sėti gėrį, kol gali, 
Juk paskutinis mirksnis netoli. 

Vilkas toliau žeminosi, kalbėdamas lapei: 

— Gal tu galėtum kaip nors išgelbėti mane nuo mirties? 

Bet lapė tik šaipėsi iš jo: 

— O kvailas vilke, neturėk vilties, klastingas apgavike, nė ne- 
manyk išsigelbėti — tai tau atpildas ir kerštas už netikusius 
poelgius. 

Lapė juokėsi šiepdama dantis ir sakė tokias eiles: 


Nuo atpildo jau nepabėgsi 
Ir geidžiamo nebepasieksi. 


Malonės be reikalo lauki, 
Pats žūtį pasėjęs - bals bjauki. 


Vilkas tarė: 

— O kukliausioji iš žvėrių, aš taip pasitikiu tavim, tu juk ne- 
paliksi manęs šioje duobėje. 

Vilkas ėmė verkti ir skųstis, iš akių riedėjo ašaros, kai jis kal- 
bėjo eilėmis: 


O Tu, kuri ranką tiesei man nesyk, 
Man dovanas bėrei, dosni ir teisi, 


Kai negaudos baisios kamavo mane, 
Aš jausdavau tavąją ranką delne. 


— O kvailas prieše, — atsakė lapė, — kaip tu puolei maldauti, 
kaip susitaikei, nusižeminai, tapai nuolankus po tokios didybės, 
pasipūtimo, kai buvai neteisingas man ir skriaudei mane? Aš bu- 
vau draugiška tau, vengdama tavo pykčio, aš pataikavau tau tiktai 
laukdama malonės iš tavęs. Dabar tave pasiekė bausmė ir ištiko 
kerštas. 


Ir ji priminė čia tinkančias eiles: 


Apgaule jau neišsisuksi lengvai, 
Kitiems pikta rezgęs, patsai pakliuvai. 


Gal jau supratai, kaip sunku, kai kenli? 
Pražūki kaip vilkas vilkų apsupty. 

— O kuklioji, — meldė vilkas, — nekalbėk priešo kalba, ne- 
žvelki jo akimis. Būk ištikima draugystės priesaikai. Eik ir surask 
man virvę, vieną jos galą pririšk prie medžio, o kitą nuleisk man, 
aš įsitversiu jos ir gal man pavyks išsigelbėti nuo to, kas ma- 
ne ištiko. Aš atiduosiu tau visas savo brangenybes, kokias tik 
turiu. 

— Daugybę kartų mane įžeidinėjai, tad negaliu tavęs pasi- 
gailėti, — atsakė lapė. — Tu nieko iš manęs negausi. Prisimink, 
kiek pikto esi padaręs ir kiek buvo apgaulės ir pinklių. Dabar 
tu vertas būti užsvaidytas akmenimis. Žinok, tavo siela palieka 
šį pasaulį, išeina iš jo, tu keliauji sutikti savo mirties, tu rasi pyk- 
čio buveinę, bloga tai bus vieta gyventi! 

— O Abu'l Hosein, — maldavo vilkas, — tegul sugrįžta mud- 
viejų draugystė, nereikia taip atkakliai nekęsti ir pykti. Žinok, 
kas išgelbsti sielą iš pražūties, tas įkvepia jai gyvybę, o kas įkvepia 
gyvybę sielai, tas tarytum įkvepia visus kas tik gyvas. Nesistenk 
būti viršesnė — išmintingieji tai draudžia. Nėra tikresnės nelaisvės 
kaip tatai, jog aš esu šioje duobėje, jaučiu mirties skonį ir re- 
giu pražūtį. Tu gali išgelbėti mane iš šios padėties, būk gi dosni, 
išlaisvink mane, padaryk man gera. 

— O žiaurusis ir šiurkštusis, — atsakė lapė, — aš lyginu ta- 
vo gerus žodžius ir protingus pamokymus su tavo netikusiais 
kėslais bei piktais poelgiais ir matau, kaip tai panašu į sakalo 
ir kurapkos istoriją. 

— O kaip ten buvo? — paklausė vilkas. 

Lapė ėmė pasakoti: 

— Kartą aš įlindau į vynuogyną pasmaguriauti vynuogių ir 
pamačiau ten sakalą, kuris puolė kurapką. Jis jau buvo ją pa- 
gavęs, bet kurapka išsprūdo ir pasislėpė savo gūžtoje. Sakalas 
atsekė paskui ją ir sušuko: “O kvaišele, aš pamačiau tave alkaną 
ir pasigailėjau, esu parinkęs tau dykumoje grūdų ir tik todėl tave 
sučiupau, kad palestum. O tu pasprukai nuo manęs, ir aš ma- 
tau, kad nuo to tu daug neteksi. Išlįsk gi, imk grūdus, kuriuos 
aš tau atnešiau, ir sulesk į sveikatą". Išgirdusi tokias sakalo kal- 
bas, kurapka patikėjo ir pasirodė, o sakalas tuoj griebė ją nagais 
ir stipriai suspaudė. Kurapka paklausė: “Ar čia yra tai, ką tu, 
kaip sakai, parnešei man iš dykumos? Ir tu dar siūlai man lesti 
“į sveikatą"! Tu apgavai mane. Tepavers Alachas mano mėsą, 

kurią surysi, tavo pilve mirtinais nuodais". Kai sakalas sulesė ku- 
rapką, ėmė byrėti jo plunksnos, jis neteko jėgų ir netrukus 
padvėsė. 

— Žinok, — tarė lapė, — kas kasa duobę savo artimui, tas 
pats į ją įkrenta. Tu pirmasis mane apgavai. 

— Nekalbėk man tokių žodžių, — atsakė vilkas, — ir nevar- 
tok priežodžių, neprimink mano negerų darbų, tai buvo seniai. 
Užtenka jau to, kas man atsitiko: patekau į tokią vietą, kad manęs 
pagailėtų ir priešas, ne tik draugas. Sugalvok kokią nors gud- 
rybę, kad aš iš čia išsikrapštyčiau, padėk man. Juk draugas dėl 
draugo gali ištverti ir pačius didžiausius sunkumus, net pats savo 
sielą pavojun statydamas, kad tik išgelbėtų jį nuo mirties. Juk 
sakoma: rūpestingas draugas geriau nei dvynys brolis. Jeigu tu 
rasi būdą mane išgelbėti ir pavyks tai padaryti, patikėk, aš tau 
dosniai atsilyginsiu, be to, išmokysiu tave nuostabiausių gudrybių, 
tau atsivers derlingiausi vynuogynai, ir tu galėsi ragauti įvairiau- 
sius vaisius. Suteik savo sielai ramybę, pailsink akis! 

Tačiau lapė tik šaipėsi: 

— Kaip gerai, kad išminčiai perspėjo apie tokius kvailius kaip 
tu! 

— Ką gi jie pasakė? — susidomėjo vilkas. 

— Išminčiai sako, — paaiškino lapė, — kad tas, kieno negrabus 
kūnas ir šiurkšti prigimtis, būna riboto proto ir greičiausiai ne- 
mokša. O dėl tavo kalbų, pasipūtėli, klastūne ir storžievi, kad 
kiekvienas turi būti pasiryžęs sunkumams, jei nori išgelbėti drau- 
gą, tai tu teisus. Bet tu pasirodei nesumanus ir menkaprotis, kaip 
aš galiu būti tavo draugė, jei tu mane apgaudinėji? Argi tu mane 
laikei drauge, kai aš tebuvau tavo pikčiausias priešas? Šie žo- 
džiai, gerai pagalvojus, baisesni už strėlės dūrį. Tu sakai, kad 
mane dosniai apdovanosi ir išmokysi visokių gudrybių, kurios 
man atvers derlingiausių vynuogynų vartus; tai kodėl tu, klastūne 
apgavike, nesugalvoji kokios gudrybės, kad pats išsigelbėtum? 
Kaip tau toli šaukia, kad galėtum būti pats sau naudingas, ir kaip 
man toli, kad paklausyčiau tavo draugiškų žodžių. Jei tu moki 
daug gudrybių, tai pasinaudok jomis, o aš prašau Alacho, kad 
kuo ilgiau nepadėtų tau. Pagalvok, žioply: jei moki daug 
gudrybių, tai gelbėkis nuo mirties pats, o ne kitą mokyk. Juk 
tu panašus į žmogų, kuris, sirgdamas kažkokia liga, atėjo gydyti 

kito, sergančio tokia pat liga. Atėjusysis paklausė: “Ar nenorėtum, 
kad aš tave išgydyčiau?" O tas atsakė: “O kodėl tau nepradė- 
jus gydyti nuo paties savęs?" Ir anas buvo priverstas išeiti. Tu, 
kvailas vilke, elgiesi taip pat. Būk savo vietoje ir kentėk savo 
vargą. 

Vilkas pagaliau suprato, kad lapės neįtikins, pravirko gailė- 
damas savęs ir tarė: 

— Aš negalvojau, ką dariau, bet jei Alachas išgelbės mane 
iš šios bėdos, atgailausiu už tai, kad skriaudžiau silpnesnius, ap- 
sirengsiu šiurkščios vilnos apdaru, pakilsiu į kalną, minėsiu didįjį 
Alachą ir, vengdamas jo rūstybės, pasišalinsiu toliau nuo kitų 
žvėrių ir pradėsiu šelpti tikėjimo karius bei vargšus. 

Ir vilkas ėmė taip verkti aimanuoti, kad lapės širdis suminkš- 
tėjo. Ji klausėsi, kaip vilkas meldė padėti ir žadėjo atgailauti už 
savo nusikaltimus ir išdidumą, ir jai pagailo vilko. Lapė pašo- 
ko iš džiaugsmo ir pasilenkė ties pat duobės kraštu, po to 
atsitūpė ant užpakalinių kojų, o uodegą nuleido į duobę. Ta- 
da vilkas priėjo, ištiesė leteną, truktelėjo lapės uodegą, ir lapė 
atsidūrė duobėje kartu su juo. 

— O negailestingoji lape, — tarė vilkas, — kaip tu galėjai taip 
piktai galvoti apie mane, jei buvai man draugė ir turėjai ma- 
nęs klausyti? Štai dabar ir pati atsidūrei duobėje, ir atpildas jau 
laukia tavęs. Išminčiai pasakė: “Jei kas smerkia savo brolį už tai, 
kad šis žinda šunį, greičiausiai ir pats tuoj bus priverstas jį žįsti". 
Kokios puikios poeto eilės: 


Lemtis apginkluoja laimingąjį karį, 
O bėgantiems duoda po kupranugarį. 


Sakyk nugalėtojui: “Galvos nepameski! 
Ką iškentėm mes, greit ir tau leks iškęsti". 


Mirti kartu kur kas smagiau, ir aš pasistengsiu, kad tave mirtis 
ištiktų greičiau, nci tu pamatysi manąją. 

O lapė galvojo sau: “Ach, ach, atsidūriau greta šito nenau- 
dėlio, čia jau neišsiversi be klastos ir apgavystės! Juk sakoma: 
“Moteris ruošia savo apdarą šventės dienai", o patarlė prime- 
na: “Aš pataupiau tave, ašarėle, jei būčiau bėdos ištiktas!" Reikia 

kaip nors išsisukti, nes su šiuo žiauriu žvėrimi aš tikrai pražū- 
siu. Kaip puikiai yra pasakęs poetas: 


Pasinaudok abgaule — juk pats laikas, 
Kai netgi liūtai sbrukt į urvą taikos. 


Atverk klastos krioklius, tesklinda rūkas, 
Tegu būties malūno ratai sukas. 


Raškyk vaisius, o kai jie nebekrinta, 
Tai basitenkink ir žole džiovinta. 


Ir lapė tarė vilkui: 

— Neskubėk manęs užmušti, ne toks turėtų būti man atpil- 
das, tu pasigailėtum taip padaręs, o galingasai žvėrie, jėgos ir 
įtūžio kupinas. Jei tu palūkėsi ir atidžiai išklausysi, ką aš tau pa- 
pasakosiu, sužinosi, ko aš siekiau. Jeigu tu paskubėsi ir mane 
užmuši, nieko nelaimėsi, ir mudu abu čia galą gausime. 

— O piktoji apgavike, kaip tu tikiesi išgelbėti mane ir save, 
kad prašai atitolinti savo mirtį? Papasakok man, kokio tikslo tu 
siekei! — sušuko vilkas. 

Ir lapė tarė: 

— Už šį tikslą tu neturėtum man atsilyginti blogu. Kai aš iš- 
girdau, ką tu žadi, kad pripažįsti savo kaltes, kad gailiesi, jog 
ilgai neatgailavai ir nedarei niekam gero, kai aš sužinojau, jog 
davci žodį, jei išsigelbėsi, nebeskriausti draugų ir ne tik jų, ne- 
bevalgyti vynuogių ir kitų vaisių, būti taikus, nusikarpyti nagus, 
nusilaužyti iltis, apsirengti šiurkščios vilnos drabužiais ir auko- 
ti aukas didžiajam Alachui, man pagailo tavęs. 

Aš troškau tau galo, bet kai išgirdau, kad tu atgailauji ir pa- 
žadi tokius dalykus, kuriuos įvykdytum, jei Alachas tave išgelbėtų, 
pamaniau, jog mano pareiga yra išvaduoti tave iš bėdos. Aš nu- 
leidau uodegą, kad tu jos įsitvertum ir išsigelbėtum, bet tu likai 
toks pat storžievis ir žiaurus, nelaukei išsigelbėjimo ar švelnu- 
mo. Tu taip timptelėjai mane, kad aš pamaniau, jog kvapą 
išleisiu. Ir štai mudu kiurksome mirties buveinėje. Mus išgelbėti 
"gali tik vienas dalykas. Jei tu su juo sutiksi — būsime išvaduo- 
ti, ir tu, ir aš. Po to tau beliks įvykdyti, ką čia pažadėjai, o aš 
būsiu tavo draugė. 


31 


149 naktis 


— Ką gi aš turiu daryti? — paklausė vilkas. 

— Stovėk tiesiai, aš užlipsiu tau ant galvos ir atsidursiu be- 
veik sulig duobės kraštu. Iššoksiu iš duobės ir nuėjusi atnešiu 
tau ką nors įsitverti, kad ir tu galėtum išlipti. 

— Aš netikiu tavo patarimais, — atšovė vilkas, — juk išmin- 
čiai sakydavo: “Kas verčia pyktį į pasitikėjimą, daro klaidą, o 
kas pasitiki neištikimu — tas bus apgautas". Kas bando jau iš- 
bandytą, tas nusivils ir veltui pražus jo dienos. O kas nesuvokia 
pasikeitusių aplinkybių ir neprisitaiko prie jų, elgiasi visada vie- 
nodai, tas nesulauks sėkmės ir patirs daugybę nelaimių. Kaip 
puikiai yra pasakęs poetas: 


Te mintys nedoros į galvą tau lenda, 
Juk jas čia kiekvienas kvailelis supranta. 


Nerasi pasauly sėkmės nei gerovės, 
Vien gera daryti kitiems pbasišovęs. 


Štai ir kito poeto žodžiai: 


Tik nedoros mintys gelbsti - žinom tai nuo seno. 
Kas paklūsta nedorybei, be bėdos gyvena. 


Tad šypsniu suliki priešą tu kiekvieną kartą, 
O giliai širdy jam kalki aštrų plieno kardą. 


O štai ir trečiojo: 


Tau daugiausia blogo geidžia artimas bičiulis, 
Saugokis visų kaimynų dieną ar algulęs. 


Juk šviesios dalios iš tikro laukia tik kvailoki, 
Tu tikėkis vien kiaulystės ir lemties bijoki. 


Lapė atsakė vilkui: 

— Blogai galvoti jokiu būdu nėra pagirtina, o gerai galvoti 
būdinga tobuliesiems, dėl to jie išvengia baisybių. Tau derėtų, 
vilke, pamąstyti, kad išsigelbėtum nuo to, kas tave ištiko. Mud- 
viem abiem išsigelbėti būtų geriau nei mirti. Mesk kvailas mintis 
ir pyktį. Jei tu pasitikėsi manim, galimos dvi išeitys: arba aš at- 


32 


149 naktis 


nešiu tau ką nors, už ko tu įsitversi ir išsigelbėsi, arba aš ap- 
gausiu tave ir pati išsigelbėsiu, o tave paliksiu. Tačiau tai 
neįmanoma, nes aš bijau, kad manęs neištiktų tai, kas ištiko tave, 
tai būtų bausmė už apgavystę. Juk patarlė sako: “Ištikimybė puiki, 
o išdavystė niekinga". Tu verčiau pasitikėk manim, juk aš esu 
patyrusi likimo permainingumą. Negaiški, būk protingas, ir iš- 
gelbėsi mus — viskas jau ir taip pernelyg užtruko, nebėra kada 
tiek plepėti. 

Vilkas atsakė: 

— Nors aš ir nelabai tavim pasitikiu, bet supratau, ką tu su- 
galvojai ir kad panorai mane išgelbėti išgirdusi, kaip aš atgailauju. 
Ir tada tariau sau: “Jei ji neapgaudinėja manęs, tai ji išperka tai, 
ką netikusiai padarė, o jei ji meluoja, teatlygina jai Dievas. Aš 
sutinku su tuo, ką tu siūlai, bet jei tu mane apgausi, tai atpil- 
das tau bus mirtis". 

Tada vilkas atsistojo duobėje stačias ir pakėlė lapę ant pe- 
čių. Ši beveik pasiekė žemės paviršių ir iššoko iš duobės. Čia 
ji išsitiesė ant žemės paslika, o vilkas ją paragino: 

— Mano drauge, nebūk tokia neatidi, kai aš tokioje padė- 
tyje, neatidėliodama išlaisvink mane. 

Tačiau lapė juokėsi ir kartojo: 

— Och tu, suvedžiotasis, aš patekau į tavo letenas tik už baus- 
mę, kad juokiausi iš tavęs ir erzinau tave. Kai išgirdau, kaip tu 
atgailauji, susižavėjimas ir džiaugsmas apkvaišino mane, aš ėmiau 
strykčioti, šokti ir netyčia įkišau uodegą duobėn, o tu mane nu- 
stvėrei ir įsitraukei pas save. Bet po to didysis Alachas išgelbėjo 
mane nuo tavęs, tai kodėl gi man dabar nepaskubinus tavo mir- 
ties, tu juk šėtono padermės. Aš vakar sapne regėjau, lyg šokčiau 
tavo vestuvėse, papasakojau tai sapnų aiškintojui, o šis man pa- 
sakė: “Tu pakliūsi į žabangas ir išsivaduosi iš jų". Aš supratau, 
jog tai, kad patekau į tavo letenas ir išsigelbėjau, ir buvo sap- 
no pranašystės išsipildymas. Tu juk žinai, apgautasis kvaily, kad 
aš tavo priešas, tai kaipgi tu, menkaproti ir žioply, nori, kad aš 
tave išgelbėčiau. Kam gi man stengtis tave gelbėti, kai išmin- 
tingieji sako: “Negarbingojo mirtis — tai poilsis žmonėms ir 
švaresnė žemė". Tačiau jei aš, parodžiusi ištikimybę, nesibijo- 
čiau nukentėti labiau, nei būsiu nubausta už išdavystę, tikriausiai 
sugalvočiau, kaip tave išgelbėti. 


33 


si 149 nakts 


Tai išgirdęs, vilkas iš piktumo net leteną sau įsikando... 
Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimtoji naktis 


Kai atėjo šimtas penkiasdešimtoji naktis, Šachrazada tęsė: 

Pasakojama, o laimingasai karaliau, kad vilkas, išgirdęs la- 
pės žodžius, iš nevilties įsikando sau į leteną, bet paskui nurimo 
matydamas, kad iš to nebus jokios naudos. Netrukus jis vėl švel- 
niai kalbėjo: 

— Jūs, lapės, kalbate saldžiau už kitus ir maloniau už kitus 
juokaujate, ir dabar tu juokauji, bet nūnai laikas nelabai tinkamas 
juokams. 

Lapė atsakė: 

— O kvaily, juokams yra riba, kurios niekas neturi peržengti. 
Nemanyk, kad po to, kai Alachas išgelbėjo mane iš tavo nagų, 
vėl tau atiduos. 

— Tu turėtum sickti mano išgelbėjimo, prisimink mūsų anks- 
tesnę brolišką draugystę; jei tu mane išvaduosi, aš būtinai tau 
atsilyginsiu geru, — prašė vilkas. 

Lapė atsiliepė: 

— Išminčiai kalbėjo: “Nesibroliauk su negarbingu kvailiu, jis 
tave subjauros, o ne paguos; nesibroliauk su melagiu: jei tu pa- 
darysi gera, jis tai nuslėps, o jei ką nors pikta — tuoj visiems 
apskelbs". Ir dar išminčiai sakė: “Viską galima pergudrauti, iš- 
skyrus mirtį, viską galima pataisyti, išskyrus iškreiptą esmę, ir 
visko galima išvengti, išskyrus likimą". O dėl atpildo, kurį, kaip 
tu sakai, aš galėčiau gauti iš tavęs, tai aš lyginu tave su gyva- 
te, kuri bėgo nuo gyvačių gaudytojo. Vienas žmogus pamatė 
išgąsdintą gyvatę ir paklausė: “Kas tau, gyvate?" Šioji atsakė: “ Aš 
pasprukau nuo gyvačių gaudytojo, ir jis dabar manęs ieško. Jei 
tu išgelbėsi mane nuo jo ir paslėpsi pas save, aš tau geru at- 
silyginsiu". Žmogus, godus ką nors gauti, pačmė ją, tikėdamasis 
gero atlygio, ir paslėpė užantyje. Kai gyvačių gaudytojas praėjo 
pro šalį ir patraukė savo keliu, tai yra kai praėjo pavojus, ku- 
rio gyvatė bijojosi, žmogus paklausė: “Kur atlygis? Aš apsaugojau 
tave nuo to, ko tu bijojai". Gyvatė atsakė: “Sakyk, į kurią vie- 
tą tau įkirsti — juk Žinai, kad mūsų atlygis gali būti tik toks". 


34 


150 naktis 


Ir ji įkirto žmogui, o šis numirė. Ir tave, kvaily, aš lyginu su ta 
gyvate. Argi tu nesi girdėjęs poeto eilių: 


Netikėk žmogum, jei pyktį tau širdy turėjo, 
Nors manai, kad jo rūstybė jau seniai praėjo. 


Echidna, nors iš baviršiaus ir švelni atrodo, 
Netikėk, ji nepamiršo tau paskirto nuodo. 


Vilkas tarė jai: 

— O, kokia tu gražbylė, kaip tu puikiai atrodai, tik nepamiršk, 
kas aš ir kaip žmonės manęs bijosi. Tu žinai, kad aš užpuolu 
jų tvirtoves ir išdraskau vynuogynus, tai padaryk, ką tau liepiau, 
stok prieš mane kaip vergas prieš poną. 

Bet lapė tik sušuko: 

— O netašytas kvaily, tu sieki neįmanomo dalyko! Aš stebiuo- 
si, koks tu kvaiša ir bukagalvis, jei liepi tarnauti tau, lyg būčiau 
tavo vergė ar lyg tu būtum nupirkęs mane už pinigus. Tuoj pa- 
matysi, kas tave ištiks — tau akmenimis bus perskelta galva ir 
išlaužyti tavo išdavikiški dantys. 

Tada lapė užlipo ant kalvos, iškilusios virš vynuogyno, ir ėmė 
šaukti žmones, buvusius vynuogyne. Ji šaukė tol, kol prisišau- 
kė. Žmonės, pastebėję lapę, paskubom būriu patraukė jos link. 
Lapė stovėjo, kol jie priartėjo prie jos ir prie duobės, o po to 
šoko bėgti. Žmonės pažvelgė į duobę ir, pamatę joje vilką, ėmė 
mėtyti jį. akmenimis ir tol mušė jais, tvatijo lazdom, badė iečių 
smaigaliais, kol nugalavo. 

Žmonėms pasišalinus, lapė sugrįžo prie duobės ir sustojusi 
ties užmuštų vilku įsitikino, kad jis nebegyvas. Tada ji ėmė lin- 
guoti galvą iš džiaugsmo ir kalbėti eilėmis: 


Pagaliau lemtis nutildė piktą vilko šėlą, 
Pragaro duguan nugrimzdo prakeikta jo siela. 


Kaip ilgai, Abu Sirhanai, man žūties norėjai, 
O dabar patsai, mielasis, galvą palydėjai. 


Tu duobėj, kurion įkritęs tiktai viena jaučia, — 
Kaip mirties galingi gusiai len ber amžius siaudžia. 

Taigi lapė liko vynuogyne viena ir, nebijodama jokių skriau- 
dų, ramiai gyveno, kol numirė. Štai kokia istorija nutiko lapei 
ir vilkui. 


Pasakojimas 
apie pelę ir žebenkštį 


Pasakojama, jog kartą neturtingo valstiečio namuose gyve- 
no pelė ir žebenkštis. Atsitiko taip, kad vienas iš valstiečio 
bičiulių susirgo, ir gydytojas paskyrė jam vartoti valytą sezamą. 
Valstietis paprašė vieną pažįstamą to sezamo, šis davė truputį 
vargingam valstiečiui, kad paruoštų jį ligoniui. Valstietis atne- 
šė sezamą pačiai ir liepė paruošti. Pati išmirkė jį, paklojusi 
išdžiovino ir paruošė. 

Aptikusi sezamą, žebenkštis ėmė tempti jį į savo urvą ir plu- 
šėjo kiaurą dieną, kol sunešė didžiąją dalį. Grįžusi moteris 
pamatė, kad sezamo gerokai sumažėję; ji pastovėjo stebėdamasi, 
po to prisėdo norėdama susekti, kurgi jis dingsta. Žebenkštis at- 
bėgo dar kartą, tačiau pamatė sėdinčią moteriškę ir pamanė sau: 
“Iš tiesų tai šis poelgis man geruoju nesibaigs! Bijau, kad šioji 
moteris mane seka, o kas negalvoja apie padarinius, tam liki- 
mas ne draugas. Aš būtinai padarysiu gerą darbą, parodysiu savo 
nekaltumą ir atlyginsiu už tai, ką negero padariau". 

Ir ėmė žebenkštis nešioti sezamą iš savo urvo ir dėti atgal 
į krūvą. Moteris, pamačiusi, ką daro žebenkštis, tarė: “Ne ji kalta, 
kad prapuolė sezamas. Juk ji parneša mano turtą iš urvo to, kuris 
jį buvo pasiglemžęs, ir deda atgal į vietą. Ji daro gerą darbą, 
grąžindama man sezamą, o tam, kas daro gera, atsilyginama tik 
geru. Bet aš dar patykosiu vagį ir sužinosiu, kas gi jis". 

Žebenkštis suprato, ką sumanė moteris, ir nubėgusi pas pelę 
sako: 

— O sesute, nieko gero, jei kas geruoju nesugyvena su kai- 
mynais ir nėra tvirtas meilėje. 

— Taip, mano drauge, — atsakė pelė. — Tebūnie tau gera 
ir teklesti gera mudviejų kaimynystė! Bet kodėl tu man dabar 
tai sakai? 

— Namų šeimininkas, — atsakė žebenkštis, — parsinešė seza- 
mo. Su savo šeimyna jis sočiai pavalgė, o liko dar labai daug. 
Ir visi kas tik gyvas ėmė iš jo šito valgio. Tu taip pat galėtum 
pasivaišinti, juk turi į tai dar daugiau teisių nei kiti. 

Pelei tai labai patiko, ji cyptelėjo ir ėmė šokinėti, lapsėti au- 
sytėmis ir švytruoti uodega, jai labai magėjo pasmaližiauti sezamo. 
Pelė tuoj išlindo iš urvelio ir pamatė išdžiovintą valytą sezamą, 
kuris švieste švietė baltumu. Ji matė ir moterį, kuri sėdėjo ir sau- 
gojo jį, tačiau nepagalvojo, kas gali atsitikti. Moteris buvo 
pasiruošusi lazdą, o pelė neįstengė susilaikyti, įšoko į sezamą ir 
kremta jį pasimėgaudama. Moteris kirto jai lazda ir sutrupino 
galvą. Taigi pelė gavo galą per tai, kad buvo godi ir nesuko 
galvos, kas iš to gali išciti. 

Karalius paklausė: 

— O Šachrazada, prisiekiu Alachu, tai puikus pasakojimas! 
O ar prisimeni kokią istoriją apie puikią draugystę ir kaip jos 
laikomasi, kai būna sunku išvengti pražūties? 

Šachrazada atsakė: 

— Taip! 


Pasakojimas apie varną ir katiną 


Pasakojama, jog kartą bičiuliavosi varnas ir katinas. Vieną 
dieną jiedu tupėjo po medžiu ir pamatė atsėlinančią panterą. Ji 
artėjo prie jų ir atsidūrė jau visai čia pat. Varnas pakilo į me- 
džio viršūnę, o katinas sutrikęs liko ten, kur buvęs. 

— O mano drauge, — paklausė jis varną, — ar tu žinai ko- 
kią nors gudrybę, kad mane išgelbėtum? Aš taip pasitikiu tavim. 

— Broliai visada kreipiasi vienas į kitą, — atsakė varnas, — 
kai reikia padėti, kai atsitinka kas nors negera. Kokie puikūs po- 
eto žodžiai: 


Tas tikras draugas, kurs visur lydės, 
Kuris, net sau bpakenkdamas, padės. 


O jei esi tu nuskriaustas lemties, 
Šalia budės ir su tavim kentės. 

Netoli medžio buvo piemenys su šunimis. Varnas nuskrido 
pas juos ir ėmė mušti sparnais į žemę, karksėti ir krykti. Prilėkė 
prie vieno šuns, plastelėjo sparnu jam per snukį ir vėl pakilo 
į orą. Šunys persekiodami leidosi paskui varną. Piemuo kilste- 
lėjo galvą ir pamatęs, kad paukštis skrenda visai pažeme, 
retkarčiais net paliesdamas ją, puolė iš paskos. O varnas pakil- 
davo tik tiek, kad nepakliūtų šunims į nasrus, erzino juos, 
viliodamas bėgti paskui save. Šunys sekė jį, kol pribėgo medį, 
po kuriuo tupėjo pantera. | 

Išvydę panterą, šunys metė varną ir puolė ją. Pantera šoko 
bėgti pamiršusi, kad norėjo suėsti katiną. Taip katiną ir išgel- 
bėjo jo bičiulio varno gudrumas. 

Ši pasaka moko, o karaliau, kad tikra draugystė vaduoja iš 
bėdos ir gelbsti nuo pražūties... 


Pasakojimas 
apie varną ir lapę, 
apie blusą ir pelę, apie sakalą ir žvirblį 


Pasakojama, kad oloje ant kalvos kartą gyveno lapė. Kiek- 
vieną sykį, kai ji atsivesdavo lapiukų ir šie paūgėdavo, ji suėsdavo 
juos netverdama alkiu. Jeigu nebūtų jų ėdusi, o būtų palikusi 
ir tupėjusi šalia saugodama juos, pati jau būtų kojas patiesusi 
iš bado. 

Kalvos viršūnėje gyveno varnas. Lapė sugalvojo: “Reikia su- 
sidraugauti su tuo varnu, tegul jis linksmina mane vienatvės 
valandą ir padeda man susirasti peno. Juk jis gali tai, ko aš ne- 
galiu". 

Lapė prisiartino prie varno tiek, kad šis girdėtų jos žodžius, 
ir pasisveikinusi tarė: 

— O kaimyne, juk kaimynas musulmonas į kitą kaimyną 
musulmoną turi dvi teises: gynybos ir to paties tikėjimo — is- 
lamo — teisę. Žinok, mano drauge, kad tu mano kaimynas, ir 
aš jaučiu tau pareigą, kurią privalau įvykdyti. Tuo labiau kad 
mes seniai gyvename kaimynystėj, širdyje jaučiu tau prielankumą, 
elgsiuosi su tavim maloniai ir lauksiu tavo draugystės. Ką atsa- 

Varnas atsiliepė: 

— Tiesos žodis — pats geriausias. Bet gal liežuvis šneka tai, 
ko nėra tavo širdyje? Bijau, kad tavo draugystė bus tik žodžiais 
grįsta, o širdyje liks priešiškumas, nes tu — ėdantysis padaras, 
o aš — ėdamasis, ir mums derėtų laikytis atokiai nuo abipusės 
meilės ir artumo. Kas gi verčia tave siekti nepasiekiamo ir ieškoti 
to, ko nebus. Tu iš žvėrių giminės, o aš — iš paukščių, ir to- 
kia brolystė nebus tikra ir ištikima. 

— Kas žino, kur ieškoti kilmingųjų, ir moka iš jų pasirinkti 
sau draugą, tas gal ir turės naudos iš draugystės, — atsakė la- 
pė. — Aš noriu būti artima tau ir pasirinkau tavo draugystę, kad 
būtume pagalbininkai vienas kitam, ir tada mums seksis. Aš žinau 
istorijų apie nuostabią draugystę, jei nori, galiu tau papasako- 
ti. 

— Gerai, — atsakė varnas, — kalbėk gi ir pasakok, o aš ati- 
džiai klausysiuos, kad suprasčiau, kokiu tikslu tai pasakojama. 

— Klausyk, mano drauge, — tarė lapė, — yra pasakojimas apic 
blusą ir pelę... 

— Ir kaipgi ten buvo? — paklausė varnas. 

Ir lapė pradėjo pasakoti. 


Kalbama, kad vieno pirklio, kuris plačiai prekiavo ir turė- 
jo daug pinigų, namuose gyveno pelė. Kartą nakčia į to pirklio 
patalą įlindo blusa. Aptikusi minkštą pirklio kūną, pajuto troš- 
kulį ir pradėjo gerti jo kraują. Pirkliui suskaudo, jis pabudo ir 
pasišaukė savo verges bei tarnus. Šie sulėkė ir pasiraitoję ran- 
koves įniko ieškoti blusos. Blusa, pajutusi, kad jos ieškoma, šoko 
bėgti ir, pastebėjusi pelės urvą, įlindo į jį. 

Pelė, pamačiusi ją, paklausė: 

— Kas tave atvedė čionai? Juk tu ne toks padaras kaip aš, 
ne iš mano giminės, ar ir tau kelia pavojų šiurkštumas, barniai 
ir nuoskaudos? 

Blusa atsakė: 

— Aš įbėgau į tavo namus gelbėdama savo gyvybę. Atėjau 
pas tave ieškodama apsaugos. Man nereikia tavo namų ir per 
mane tu nepatirsi blogio, kuris priverstų tave juos palikti. Aš ti- 
kiuosi atsilyginti tau už malonę, netrukus tu sužinosi ir būsi 
patenkinta tuo, kas atsitiks. 

Pelė, išgirdusi tokius blusos žodžius... 
Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt pirmoji naktis 


Kai atėjo šimtas penkiasdešimt pirmoji naktis, Šachrazada 
tęsė: 

Pasakojama, o laimingasai karaliau, kad pelė, išgirdusi blusos 
žodžius, atsiliepė: 

— Jeigu viskas taip, kaip tu pasakojai, tai pasilik ir nurimk. 
Tavęs laukia sėkmės lietus, tu čia rasi tik tai, kas tave džiugins, 
ir ištiks tave tik tai, kas ištiks ir mane. Aš dovanoju tau savo 
draugystę. Tad nesigailėki pirklio kraujo, kurio tu netekai, ir ne- 
sielvartauk, kad tu jo negausi. Pasitenkink gyvenime tuo, ką turi, 
taip saugiau. Aš girdėjau, o blusa, kaip vienas iš poetų pamoks- 
lautojų kalbėjo: 


Žengiau vienišųjų, droviųjų taku, 
Gyvenimą visą ieškojau draugų. 


Pakako man duonos kriaukšlelės, kelių 
Gurkšnelių vandens ir senų skarmalų. 


Jei sykį Alachas nudžiugins — puiku, 
Jei ne — man pakaks ir malonių menkų. 


Blusa atsakė: 

— O sesute, aš išklausiau tavo pamokymą ir paklūstu tau. 
Aš neturėsiu jėgų tau prieštarauti, kol nepracis visas mano gy- 
venimas, besistengiant įgyvendinti šį puikų ketinimą. 

— Nuoširdžiai mylėti — pakankamai geras ketinimas, — pritarė 
pelė. 

Ir atsirado tarp jų meilė ir sutarimas. Blusa ir toliau glau- 
dėsi pirklio patale, bet neperžengdavo leistinos ribos, o dieną 
slėpdavosi kartu su pele jos urvelyje. 

Kartą vakare pirklys parsinešė namo daugybę dinarų ir ėmė 
juos apžiūrinėti. Išgirdusi pinigų skambėjimą, pelė iškišo galvą 
iš urvelio ir stebėjo pirklį ir jo pinigus, kol šisai pakišo juos po 
pagalve ir atsigulė miegoti. 

Pelė sušnibždėjo blusai: 

— Negi tu neregi didžiulio laimikio? Gal gali sugalvoti ko- 
kią gudrybę, kad mums atitektų tie dinarai? 

— Tas, kuris nori ko nors pasiekti, turi būti stiprus, — atsakė 
blusa. — O jeigu būsi per silpnas, ištiks tai, ko bijai, ir nepa- 
sieksi norimo, net jei labai didelę gudrybę sugalvotum. Taip 
atsitinka žvirbliui, kuris lesdamas grūdus pakliūva į medžioto- 
jų tinklą. Tu taip pat neturi tiek jėgų, kad paimtum dinarus ir 
ineštum iš namų, lygiai kaip ir aš jų neturiu. Ne, aš neįstengčiau 
pernešti net vienui vieno dinaro. Daryk su jais ką išmanai. 

Pelė vis nenurimo: 

— Savo oloje aš turiu septyniasdešimt išėjimų, pro kuriuos 
galėčiau panorėjusi išeiti, o lobiui turiu paruošusi patikimą vietą. 
Jeigu tu įsigudrintum išvesti pirklį iš namų, neabejoju, kad mums 
pasiseks, likimui padedant. 

— Aš pasižadu jį iškrapštyti iš namų, — apsidžiaugė blusa. 

Ji nuskubėjo į pirklio lovą ir skaudžiai jam krimstelėjo. Tokio 
įkandimo pirklys dar niekad nebuvo patyręs. Blusa greit pasi- 
slėpė saugioje vietoje, o pirklys pabudęs įniko ieškoti blusos. 
Neradęs atsigulė ant kito šono, bet tada blusa įkando jam dar 
skaudžiau nei pirma. Pirkliui išlakstė visi miegai, jis išlipo iš lovos 
ir išėjęs į lauką užsnūdo ant suolelio palei namą. Taip jis ir pra- 
miegojo iki ryto. 

O pelė tuo tarpu griebėsi pernešinėti pinigus ir ničnieko ne- 
paliko. Išaušus rytui, pirklys nerado pinigų ir ėmė visus įtarinėti 
ir spėlioti, kur jie galėjo dingti... 

— Žinok, — tarė lapė varnui, — kad aš tą sakau tau, o akylusis 
varne, protingasis ir patyręs, tik todėl, kad tu galėtum gauti atlygį 
už parodytą malonę man, kaip pelė tapo apdovanota už prie- 
lankumą blusai. Matai, kaip ji buvo apdovanota ir kaip jai buvo 
alsilyginta. 

— Jeigu geradarys nori, jis atlicka geradarystę arba ne, — at- 
sakė varnas. — Ir nebūtina pritarti tam, kuris siekia užmegzti ryšį, 
ką nors išskirdamas. Jei aš parodysiu tau malonę, kai tu esi mano 
priešas, būsiu priverstas išsiskirti su savo siela. Tu, lape, esi klas- 
tinga ir apgavikė, o tas, kam būdinga klasta ir apgaulė, netesi 
žodžio, o kas netesi žodžio, tam nėra pasigailėjimo. Neseniai aš 

sužinojau, kad tų apgavai vieną iš savo draugų — vilką, paspendei 
jam žabangas ir pagaliau pražudei savo apgaule ir gudrumu. Ogi 
jis iš tavo giminės, ir tu ilgai su juo draugavai. Tai kaip aš galiu 
patikėti tavo nuoširdžia draugyste? Jei tu taip pasielgei su draugu 
iš savo giminės, tai kaipgi pasielgsi su priešu iš svetimos giminės? 
Tave ir mane galima palyginti tik su sakalu ir medžiojamaisiais 
paukščiais. 

— Kaipgi ten buvo? — paklausė lapė. 

Ir varnas ėmė pasakoti: 

— Kartą gyveno sakalas, kuris visus skriaudė, ir jo bijojo netgi 
plėšrūnai. Niekas neišsigelbėdavo nuo jo... 

Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt antroji naktis 


Kai atėjo šimtas penkiasdešimt antroji naktis, Šachrazada 
tęsė: 

Pasakojama, o laimingasai karaliau, kad varnas sekė istoriją: 

— Vienas jaunas sakalas buvo baisus grobuonis. Jo bijojo tiek 
paukščiai, tiek tie, kurie bėgioja Žeme, ir niekas nuo jo neišsi- 
gelbėdavo. Jis dažnai pasielgdavo neteisingai, panaudodavo 
prievartą ir turėjo įprotį skriausti kitus paukščius. Tačiau bėgo 
metai, jo jėgos silpo, dingo jo galia ir atėjo bado dienos. Kai 
jo kančios pasunkėjo ir jis ėmė visai neberasti kuo misti, nuspren- 
dė skristi ten, kur telkiasi daugiau paukščių, ir maitintis tuo, kas 
nuo jų atlieka. Taigi jis, kadaise buvęs stiprus ir galingas, da- 
bar ėmė ieškotis maisto, pasitelkęs gudrybę. Štai ir tu, lape, jei 
neteksi jėgos, tavo suktumas vis viena išliks. Aš neabejoju, kad 
ieškodama mano draugystės, tu gudrauji, norėdama išpešti sau 
naudos. O aš ne iš tų, kas išties ir padės savo ranką ant tavosios, 
nes Alachas apdovanojo mane sparnų jėga, sielos atsargumu ir 
akių įžvalgumu. Žinok, kas dedasi stipresnis, nei yra iš tikrųjų, 
pavargsta ir neretai žūsta. Aš bijau, kad jei tu imsi lyginti sa- 
ve su daug stipresniais už save, atsitiks tai, kas atsitiko žvirbliui. 

— O kas atsitiko žvirbliui? Alacho vardu prašau, papasakok 
žvirblio istoriją, — paprašė lapė. 

Ir varnas ėmė pasakoti: 

— Kartą žvirblis skrido virš avių ganyklos. Stabtelėjo apsižval- 

gyti, ir staiga didelis erelis krito ant mažyčio ėriuko ir nuskri- 
do, nešinas juo naguose. Pamatęs tai, žvirblis sumojavo sparnais: 
“Ir aš taip pat padarysiu!" Jis pasipūtė, įsivaizdavo, kad jis toks 
kaip ir tie, kurie didesni už jį, ir tą pat valandėlę nuskridęs nu- 
tūpė ant ricbaus tankiavilnio avino. Avino vilna buvo susivėlusi, 
nes jis voliodavosi savo šlapime ir mėšle, ir atrodė, tarsi būtų 
apkramtyta ir išspjauta. Žvirblis, nusileidęs ant avino nugaros, 
plastelėjo sparnais, o jo kojos susipainiojo vilnose, jis jau norėjo 
skristi, bet negalėjo išsipainioti. Piemuo matė erelio poelgį ir tai, 
kas atsitiko žvirbliui. Jis piktas priėjo prie žvirblio ir, čiupęs jį, 
išrovė iš sparnų plunksnas, pririšo prie kojų siūlą ir parnešė savo 
vaikams. Vienas vaikas paklausė: “Kas tai?" Piemuo atsakė: “Jis 
įsivaizdavo esąs daugiau, nei buvo iš tikrųjų, ir todėl žuvo". Ir 
tave, lape, — tęsė varnas, — aš perspėju: neapsimesk esanti stip- 
resnė — pražūsi. Štai toks mano atsakymas. Eik sau rami šalin 
nuo manęs. 

Praradusi viltį susidraugauti su varnu, lapė pasuko atgal, de- 
juodama iš liūdesio ir grieždama dantimis iš apmaudo. Kai 
varnas išgirdo jos verksmą ir aimanas ir pamatė, kokia ji liūdna 
ir nusiminusi, paklausė: 

— O lape, kas tau atsitiko, kad grieži dantimis? 

Lapė atsakė: 

— Aš griežiu dantimis, nes įsitikinau, jog tu protingesnis už 
mane. — Po to nusisuko ir nubėgo į savo olą. 

Štai kokia, o karaliau, buvo jų istorija... 

— O Šachrazada, kokie puikūs ir malonūs tavo pasakoji- 
mai, — sušuko karalius, — o gal tu prisimeni kokių nors pamo- 
komų istorijų? 

Ir Šachrazada tęsė: 


Pasakojimas 
apie ežį ir karvelį 
Pasakojama, jog kartą šalia palmės apsigyveno ežys, o toje 


pat palmėje įsikūrė karvelis su savo pačia. Susisuko jie ten lizdą 
ir mėgavosi gyvenimu. Ežys manė sau: “Štai karvelis ir jo pa- 

ti valgo palmės vaisius, o aš negaliu prie jų prieiti. Reikia ką 
nors gudraus sugalvoti". 

Išsirausė ežys po palme olą ir gyvena ten su pačia. Šalia įsi- 
rengė mečetę ir leidžia sau laiką, rodydamas pamaldumą, 
pagarbą Dievui ir abejingumą žemiškajam pasauliui. 

Karvelis stebėjo, kaip ežys garbina Dievą bei meldžiasi, ir 
jo širdis salo matant tokį susilaikymą. 

— Kiek metų tu taip gyveni? — paklausė jis. 

— Trisdešimt, — atsakė ežys. 

— O ką tu valgai? — klausinėjo karvelis. 

— Tai, kas nukrinta nuo palmės. 

— O kuo tu rengiesi? — kamantinėjo karvelis. 

— Aštriomis adatomis, — atsakė ežys. 

— O kodėl tu apsistojai kaip tik čia? 

— Aš pasirinkau nuošalią vietą todėl, kad galėčiau parody- 
ti kelią paklydėliui ir pamokyti neišmanėlį. 

Karvelis didžiai stebėjosi. 

— Aš nemaniau, kad tu toks, bet dabar pats noriu gyventi 
taip kaip tu. 

— Iš tiesų tai aš bijau, — atsakė ežys, — kad tavo žodžiai ne- 
būtų priešingi tavo darbams, kad tu netaptum kaip tas žemdirbys, 
kuris, atėjus sėjos metui, neskubėjo sėti kalbėdamas: “Bijau, kad 
iš to nieko neišeis, pasėjęs aš tik pražudysiu savo gerą". O kai 
atėjo laikas pjauti, pamatė, kad žmonės pjauna, ir jam baisiai 
pagailo, jog prarado laiką, atsiliko nuo kitų, ir iš to gailesčio ir 
liūdesio pasimirė. 

Tada karvelis paklausė: 

— O ką man daryti, kad išsivaduočiau iš šio gyvenimo pančių 
ir galėčiau atsidėti vien Dievui? 

— Ruoškis būsimajam gyvenimui ir būk santūrus maitinda- 
masis. 

— O kaipgi man elgtis, jei aš esu paukštis ir neturiu kaip 
skristi tolyn nuo palmės, nes joje mano maistas. O jeigu aš ir 
galėčiau taip padaryti, tai nežinau tokios vietos, kur galima ap- 
sigyventi, — apgailestavo karvelis. 

— Tu gali nusipurtyti tick datulių nuo palmės, kad tau ir tavo 
pačiai užteks metus. Pats apsigyvenk lizde po palme ir prašyk 


44 


152 naktis 


Alachą gero patarimo, — mokė ežys. — Paskui surink visas nu- 
purtytas datules ir paslėpk, kad galėtum jomis misti, kai bus 
badas. Ir jeigu datulės baigsis, o tavo laikas bus pratęstas, pas- 
ninkauk. 

— Teatlygins tau Alachas už tavo gerus ketinimus, už tai, kad 
priminei man būsimąjį gyvenimą ir išvedei į tiesos kelią! — su- 
šuko karvelis. 

Po to jiedu su žmona tol triūsė, kol nupurtė nuo palmės visas 
datules ir ten nieko nebeliko. Ežys dabar turėjo ką valgyti, la- 
bai džiaugėsi ir, prisikišęs vaisių pilną savo būstą, suslapstė juos. 
Pats sau ežys galvojo: “Kai karveliui ir jo pačiai prireiks šių at- 
sargų, jie paprašys manęs, dėdami viltis į mano susilaikymą ir 
garbingumą. O išgirdę mano patarimus ir pamokymus, jie prieis 
prie pat manęs, aš juos pagausiu ir suėsiu. Tada ši vieta liks tuš- 
čia, prinokę vaisiai kris žemėn ir man jų užteks". Karvelis su 
pačia tuo tarpu nusileido iš palmės ir pamatė, kad ežys jau su- 
rinkęs visus vaisius. Karvelis tarė ežiui: 

— O teisingasis ežy, mokytojau ir patarėjau, mes nematom 
nė pėdsako tų datulių ir nežinom kitų vaisių, kuriais būtų ga- 
lima misti. | 

Ežys atsakė: 

— Gal juos nupūtė vėjas, bet paaukoti pramitimą vardan tą 
pramitimą suteikiančiojo — štai sėkmės paslaptis. Juk tas, kas pra- 
rėžė burnos plyšį, nepaliks jos be maisto. 

Jis tol pamokslavo ir garbino Dievą gražiausiais žodžiais, kol 
paukščiai, pasitikėdami juo, visai priartėjo ir atsidūrė ties jo urvo 
anga, nenujausdami jokios klastos. Čia ežys pašoko ir kaukšė- 
damas dantimis puolė juos. Pamatęs tokią aiškią apgaulę, karvelis 
sukliko: 

— Kaip toli šioji diena nuo vakarykštės! Argi tu nežinai, kad 
nuskriaustieji turi gynėją? Saugokis klastos ir apgaulės, kad ta- 
vęs neištiktų tai, kas ištiko apgavikus, kurie spendė žabangas 
pirkliui. 

— O kaip ten buvo? — paklausė ežys. 

Ir karvelis ėmė pasakoti: 

Pasakojimas 


apie pirklį ir du piktadarius 


Kalbama, kad vienas pirklys iš Sindos miesto buvo labai tur- 
tingas. Jis susiruošė prekes, surišo ryšulius ir išvyko į kažkurį 
miestą jų parduoti. Jį sekė du piktadariai: jie taip pat susikro- 
vė kokią turėjo mantą bei prekes ir įsiprašė vykti kartu, lyg būtų 
pirkliai. 

Kai sustojo pirmojo poilsio, šiedu žmonės susitarė, kaip ap- 
gauti pirklį ir užvaldyti jo turtą. O paskui kiekvienas iš jų 
sugalvojo apgauti dar ir savo bendrą. Kiekvienas jų mąstė sau: 
“Jeigu aš jį apgausiu, mano dienos bus be debesėlio, nes šis tur- 
tas atiteks man". 

Sumanę vienas prieš kitą blogus kėslus, abu paėmė maisto, 
pridėjo ten nuodų ir pasiūlė vienas kitam paragauti. Abu pa- 
valgė ir kartu numirė. Jiedu iki tol bendraudavo su pirkliu, 
kalbėdavosi ir kai dingo, pirklys ėmė jų ieškoti. Radęs abu ne- 
gyvus, pirklys suprato, kad tai apgavikai, kurie buvo susimokę 
prieš jį, bet jų kėslai atsisuko prieš juos pačius. Taigi pirklys iš- 
sigelbėjo nuo jų, ir dar jam atiteko piktadarių manta... 

Čia karalius Šachrijaras įsiterpė: 

— Tu atkreipcei mano mintis, o Šachrazada, į tai, ko aš ne- 
įvertindavau. Papasakok man dar tokių istorijų. 

Ir Šachrazada tęsė: 


Pasakojimas 
apie audėją ir fokusininką 


Pasakojama, o karaliau, kad vienas žmogus turėjo beždžionę. 
Pats jis buvo vagis: į kokį turgų jis tik nueidavo tame mieste, 
kur gyveno, niekada neišeidavo be gausaus laimikio. 

Kartą atsitiko taip, kad jis pamatė žmogų, kuris nešė parduoti 
sukirptus drabužius. Turguje žmogus ėmė siūlyti tuos drabužius, 
tačiau niekas jais nesidomėjo, o jei jis ką nors sustabdydavo, visi 
atsisakydavo pirkti. Pagaliau jis suvyniojo savo prekę į audinio 

atraižą ir prisėdo pailsėti. Vagis paleido savo beždžionę, ir ši 
ėmė maivytis ir žaisti prieš pardavėją, o tas užsižiūrėjęs nė nepa- 
stebėjo, kaip vagis nutempė jo ryšulį. Tada, pasiėmęs beždžionę, 
vagis nuošalioje vietoje išvyniojo ryšulį ir apžiūrėjo sukirptus dra- 
bužius. 

Jis surišo tuos drabužius į brangią skraistę ir, nuėjęs į kitą 
turgų, ėmė visa tai pardavinėti su sąlyga, kad ryšulin nebūtų pa- 
žvelgta. Jis viliojo pirkėjus nedidele kaina, kol vienam žmogui 
ryšulys pasirodė vertingas. "Tas žmogus sutiko su sąlyga, nupirko 
ryšulį ir nuėjo namo, manydamas sėkmingai nusipirkęs. Kai 
žmona pamatė ryšulį ir paklausė: “Kas čia?" — jis atsakė: “Tai 
brangus daiktas, už kurį aš užmokėjau mažiau nei jis vertas, aš 
jį parduosiu ir gausiu pelno". — “Tave apgavo, — tarė žmo- 
na, — kas gi daiktą parduoda už mažesnę kainą, jeigu jis ne vog- 
tas! Argi tu nežinai, kad tas, kuris perka daiktą jo nematęs, daro 
klaidą ir tampa panašus į tą audėją.? — “O kas tai per istori- 
ja?" — paklausė vyras, ir žmona papasakojo: 

— Kalbama, kad vienoje gyvenvietėje gyveno audėjas. Jis 
daug dirbo, bet vertėsi vargais negalais. Kartą atsitiko taip, kad 
turtingas Žmogus, gyvenęs netoliese, surengė puotą ir pakvietė 
jon žmones. Audėjas taip pat atėjo. Jis stebėjo, kaip žmonėms, 
vilkintiems dailiais drabužiais, siūlomi prabangūs valgymai, kaip 
namų šeimininkas garbsto juos, matydamas puošnų jų apsiren- 
gimą. Tada pamanė sau: “Jeigu aš pakeisčiau savo verslą į kokį 
nors kitą, lengvesnį, aukštesnio lygio ir brangiau apmokamą, ko 
gero, sukaupčiau pinigų ir galėčiau nusipirkti puikius rūbus, kad 
galėčiau iškilti aukščiau, pasirodyti prieš žmones ir tapčiau toks 
kaip šie svečiai". 

Po to audėjas pamatė, kaip vienas fokusininkas iš juokdarių, 
dalyvaujančių puotoje, užlipo ant aukštutėlės sienos, šoko žemyn 
ir atsistojo ant kojų. “Būtinai padarysiu taip pat, — pamanė au- 
dėjas, — aš tai galiu." 

Jis užsikorė ant sienos ir metėsi žemyn, tačiau pasiekęs Žže- 
mę, nusisuko sprandą ir tuojau pat numirė. 

Aš papasakojau tau tai tik todėl, kad tu pasirinktum tik tą 
maistą, kurį gerai pažįsti ir esi išmėginęs, kad tavęs neapimtų 
godumas ir tu neužsimanytum to, kas ne tau skirta... 


O vyras atsakė: 

— Ne kiekvieną, daug išmanantį, išgelbsti jo žinios ir ne kiek- 
vienas nemokša žūsta per nemokšiškumą. Esu matęs, kaip 
gyvačių gaudytoją, viską išmanant apie jas, kartais įgelia gyvatė 
ir pražudo, o susitvarko su gyvate tas, kuris jos nepažįsta ir ne- 
žino jos įpročių. 

Jis nesutiko su žmona ir toliau laikėsi šio papročio — pigiai 
pirkdavo iš vagių, kol buvo pradėta įtarinėti ir jis tapo nubaustas. 


Pasakojimas 
apie žvirblį ir povą 


Vieną kartą gyveno žvirblis, kuris kasdien lankydavosi pas 
vieną iš paukščių karalių. Jis atskrisdavo rytais ir vakarais ir bū- 
davo pirmas iš ateinančiųjų ir paskutinis iš išeinančiųjų. 

Atsitiko taip, kad sykį daugybė paukščių susirinko ant aukšto 
kalno ir vienas jų ėmė kalbėti: 

— Mūsų jau daug, ir didėja mūsų nesutarimai. Turime išsi- 
rinkti valdovą, kuris spręstų mūsų reikalus. Tada mūsų žodžiai 
taps vieningi ir baigsis nesutarimai. 

Tuo tarpu pro šalį skrido žvirblis ir patarė išrinkti valdovu 
povą (tai buvo tas pats karalius, pas kurį šis lankydavosi). Paukš- 
čiai ir išrinko povą, paskyrė jį savo valdovu. Povas buvo 
maloningas jiems, o žvirblį paskyrė savo raštininku ir viziriu. T'ai- 
gi Žvirblis retkarčiais nutraukdavo savo viecšnagę pas karalių ir 
imdavosi reikalų. 

Kartą žvirblis ilgai nepasirodė pas povą, o šis didžiai jaudi- 
nosi. Tuo metu žvirblis kaip tik ir įlėkė. 

— Kas tau sutrukdė, nors esi pats artimiausias iš valdinių ir 
pats brangiausias? — paklausė povas. 

— Aš mačiau tokį dalyką, kuris man pasirodė įtartinas ir iš- 
gąsdino mane. 

— O ką gi tu matei? — paklausė povas. 

— Aš mačiau žmogų su tinklu. Jis pritvirtino tinklą ties mano 
lizdu, stipriai įkalė kuoliukus, vidury tinklo papylė grūdų, o pats 
atsisėdo atokiai. Aš tupėjau žiūrėdamas, ką jis toliau darys. Staiga 
pasirodė pora gervių, kurias, matyt, likimas čionai pasiuntė, ir 

jos pataikė į tinklo vidurį. Kai išsigandusios ėmė klykti, pribė- 
go medžiotojas ir pasiėmė jas. Tai mane išgąsdino, štai kodėl 
aš pavėlavau, o laiko karaliau. Daugiau negyvensiu tame lizde, 
nes bijau tinklo. 

— Nesitrauk iš savo vietos, nes joks atsargumas vis tiek ne- 
išgelbės nuo likimo, — patarė povas. 

— Tada kentėsiu ir nesitrauksiu, paklusiu valdovui, — suti- 
ko žvirblis, bet ir toliau jis būgštavo dėl savęs, todėl valgydavo 
ir gerdavo pas povą. 

Kartą jis skraidydamas pamatė, kaip ant žemės pešasi du Žvir- 
bliai. “Aš, viziris, neturėčiau pakęsti, kad mano akyse taip būtų 
pešamasi, — pamanė jis. — Prisiekiu Alachu, aš juos sutaikysiu!" 
Jis nusileido taikyti žvirblių, o tuo metu medžiotojas švyst ir už- 
metė ant jų tinklą. 

Paėmęs žvirblį vizirį, medžiotojas padavė jį savo draugui ir 
tarė: 

— Tvirtai laikyk, jis riebus, tokio aš dar nebuvau matęs. 

O žvirblis mąstė: “Patekau ten, kur bijojau patekti. Saugus 
buvau tik pas povą. Atsargumas nepadeda, jei tokia jau lemtis 
ir nėra kur pabėgti nuo likimo. Kokie puikūs poeto žodžiai: 


Ko nebus, to nebus, kad ir koks tu gudrus, 
O kam lemta įvykt, tai, be abejo, bus. 


Taip, įvyks tai, kas lemta, tu tik laukti mokėk, 
O kas to nesupranta, tam negera vis tiek. 


— O Šachrazada, — tarė karalius, — papasakok man dar tokių 
istorijų. 

Šachrazada atsakė: 

— Ateinančią naktį, jei tu, karaliau, išsaugosi mano gyvybę, 
teišaukština tave Alachas... 

Ir Šachrazada nutilo, nes jau išaušo rytas. 

Apysaka 
apie Ali ibn Bekarą ir 


Šams an Nacharę 


Šimtas penkiasdešimt trečioji naktis 


Kai atėjo šimtas penkiasdešimt trečioji naktis, Šachrazada tęsė: 

Pasakojama, o laimingasai karaliau, kad senaisiais laikais, 
praėjusiais amžiais bei metais, valdovo Harūno ar Rašido ka- 
lifate buvo pirklys, turėjęs sūnų, vardu Abu'l Hasanas ibn 
Tahyras. 

Šis pirklys turėjo krūvas pinigų ir dovanodavo gausias do- 
vanas. O jo sūnus buvo gražaus veido ir jo elgesys patiko 
žmonėms. Jis neklausęs leidimo galėdavo įeiti į rūmus, jį ger- 
bė visos kalifo sugulovės. Pirklio sūnus sėdėdavo prie vieno stalo 
su valdovu, skaitydavo jam eiles ir pasakodavo stebuklingus nu- 
tikimus, bet tuo pat metu ir toliau prekiavo pirklių turguje. 

Prie jo krautuvėlės paprastai sėdėdavo persų kilmės jaunuolis, 
vardu Ali ibn Bekaras. Šis jaunikaitis buvo dailaus stoto, gra- 
žus, tiesiog tobulas: rausvaskruostis, susieinančiais antakiais, jo 
kalba buvo švelni, o lūpos dažniausiai šypsodavo, jis mėgo links- 
mybes ir pramogas. 

Kartą atsitiko taip, kad abu jie sėdėjo kalbėdamiesi ir links- 
mindamiesi, tik staiga pasirodė dešimt vergių, kurios buvo nelyg 
mėnuliai. Kiekviena savaip išsiskyrė grožiu ir kūno liaunumu, 
o tarp jų buvo moteris, raita ant mulo, pabalnoto siuvinėtu balnu 
su aukso kilpomis. Ši moteris buvo apsisiautusi plonu izaru3, jos 


3 Izaras — gabalas medvilninio ar šilkinio audinio, į 
kurį susisupa arabų moterys, eidamos į gatvę. 

liemenį juosė šilkinis diržas su auksine juostele. Apie tokias po- 
etas sako: 


Oda jos tarytum šilkas ir šneka švelni, 
Patikėki, tai ne melo boteriai seni. 


Jos akims Alachas tarė: “Švieskit!" Ir šviesu, 
Ir nuo jų nelyg nuo vyno girtas aš esu. 


Meile! Te kasdien kankina ilgesio liebsna! 
Susiliksim paskutiniam Viešpaties teisme! 


Kai vergės pasiekė Abu'l Hasano krautuvėlę, toji moteris 
nulipo nuo mulo ir atsisėdusi prie krautuvėlės pasisveikino. Abu'l 
Hasanas taip pat pasveikino ją, o Ali ibn Bekaras, vos išvydęs 
ją, tiesiog amo neteko. Jis norėjo pasišalinti, tačiau moteris sulai- 
kė jį: 

— Pasėdėk! Mes atvykome pas tave, o tu išeini! Tai neteisin- 
ga! 

— Prisiekiu Alachu, o ponia, — atsakė šis, — aš bėgu nuo 
to, ką išvydau, nes čia derėtų štai ką pasakyti: 


Lyg saulė ji švyti aukštojoj badangėj, 
Tad guoskis, iš tolo regėdamas brangią. 


Pakilt negali į jos mėlyną šalį, 
Ir ji bas tave nusileisti negali. 


Išgirdusi tai, moteris nusišypsojo ir paklausė Abu'l Hasaną: 

— Koks šio jaunuolio vardas ir iš kur jis atvykęs? 

Abu'l Hasanas atsakė: 

— Jis svetimšalis. 

— Iš kokios jis šalies? — pasidomėjo moteris. 

— Jis persų karaliaus sūnus, Ali ibn Bekaras, — atsakė pir- 
klys, — o svetimšalį dera gerbti. 

— Kai pas tave ateis mano vergė, pasiųsk jį pas mane, — tarė 
moteris. 

O Abu' Hasanas atsiliepė: 

— Prie galvos ir prie akių“! 


* Musulmonams tai — besąlygiško paklusnumo formuluotė. 

Tada moteris pakilo ir nuėjo savo keliu. Štai kaip buvo. 

O Ali ibn Bekaras nežinojo, ką ir besakyti. Po valandos pas 
Abu'l Hasaną atėjo vergė ir tarė jam: 

— Mano ponia nori matyti tave ir tavo bičiulį. 

Abu'l Hasanas pakilo, pasiėmė Ali ibn Bekarą ir patraukė 
link Harūno ar Rašido rūmų. 

Vergė įvedė juos ir pasodino kambaryje, jie šiek tiek pasi- 
kalbėjo. Tuo metu priešais juos buvo pastatyti stalai, jie pavalgė 
ir nusiplovė rankas, paskui buvo paduotas vynas, ir jiedu ap- 
svaigo. 

Tada vergė liepė jiems kilti ir eiti su ja. Perėjo į kitą kambarį, 
kuris buvo pastatytas ant keturių stulpų. Šis kambarys buvo 
išklotas įvairiausiais patiesalais ir išpuoštas visokiausiomis bran- 
genybėmis, lyg būtų paties rojaus menių menė. Abu jaunuoliai 
apstulbo, išvydę tokią grožybę. Staiga pasirodė dešimt vergių, 
panašių į mėnesius. Jos išdidžiai lingavo, priblokšdamos žvilgsnį 
ir sumaišydamos protą; išsirikiavo visos, panašios į rojaus hu- 
rijas, viena eile. 

Po kiek laiko pasirodė kitos dešimt vergių ir pasveikino jau- 
nuolius. Šios turėjo liutnias ir kitus instrumentus žaidimams ir 
džiaugsmams. Jos sėdo, suderino stygas ir ėmė groti, dainuo- 
ti, sakyti eiles. Ir kiekviena jų buvo gyva vilionė Alacho vergams. 

Per tą laiką susirinko dar dešimt vergių, panašių į pirmąsias: 
aukštakrūtės, visos vienodos, juodaakės, rausvais skruostais, su- 
sicinančiais antakiais ir liaunomis rankomis. Jos buvo tikras 
išmėginimas pamaldiesiems ir saldybė į jas žvelgiantiesiems. Jos 
vilkėjo spalvingiausiais šilkais ir kitokiais drabužiais, svaiginan- 
čiais ir gundančiais protą. Merginos sustojo prie durų, o tada 
įėjo kitos dešimt vergių, dar puikesnių už pirmąsias. Jos taip pat 
vilkėjo nuostabiais rūbais, kurių niekaip neaprašysi. Šios taip pat 
sustojo prie durų, o tada pasirodė dvidešimt vergių, tarp kurių 
buvo viena, vardu Šams an Nacharė. Ji atrodė lyg mėnuo tarp 
žvaigždžių, siūbavo puikuodamasi iš pasitenkinimo ir išlepimo, 
o aplink draikėsi vešlūs jos plaukai. Ji vilkėjo žydrais rūbais bei 
šilkiniu izaru paauksuotais krašteliais ir papuoštu brangakmeniais. 
Jos liemenį juosė diržas, nusagstytas įvairiomis brangenybėmis. 

Puikuodamasi ir siūbuodama ji priėjo pakylą ir atsisėdo. Ali 
ibn Bekaras, pamatęs ją, prakalbo eilėmis: 


53 


153 naktis 


Seniai susargdino mane mylimoji, 
Ir tęsias be galo ta meilė manoji. 


Ir dvasią lyg vašką man tirbdo tos dienos, 
Ir kyšančius šonkaulius regi kiekvienas. 


Baigęs jis dar pasakė Abu'l Hasanui: 

— Jei tu būtum norėjęs padaryti man gera, būtum papasa- 
kojęs man apie šią gražuolę. Tada prieš ateidamas čionai aš 
būčiau sutvirtinęs savo sielą ir įteigęs jai atsparumą bei ištver- 
mę, kad atlaikytų tai, ką čia išvysiu. 

Ir jis ėmė lieti ašaras, dejuoti ir skųstis, o Abu'l Hasanas at- 
sakė jam: 

— O mano broli, aš norėjau tau tiktai gero, bet bijojau, kad 
jeigu aš tau iš anksto pasakysiu, tave užvaldys meilė, kuri ati- 
tolins tave nuo susitikimo su ja ir atsistos tarp gražuolės ir tavęs. 
Nuramink gi sielą ir atvėsink akis — ji žvelgia į tave ir siekia 
tavo artumo. 

— Kuo vardu ši moteris? — paklausė Ali ibn Bekaras. 

— Šams an Nacharė, ji viena iš tikratikių valdovo Harūno 
ar Rašido numylėtinių, o ši vieta — kalifo rūmai. 

Šams an Nacharė sėdėjo ir žvelgė į gražųjį Ali ibn Bekarą, 
o šis grožėjosi ja. Abu užsiplieskė meile vienas kitam, Šams an 
Nacharė liepė visoms vergėms sėsti į savo vietas. Kiekviena at- 
sisėdo priešais langus, ir Šams an Nacharė liepė joms dainuoti. 
Viena dainininkė paėmė liutnią ir pradėjo: 


Antrą sykį atsiųski man laišką 
Ir priimk mano atsaką aiškų. 


Prieš tave, o žavingas valdove, 
Aš, karščiausiai bamilusi, stoviu. 


O karaliau, o mano mieliausias, 
Tu esi man pasauly brangiausias. 


Laukiu bučinio tavo, gražuoli, - 
Dovanok tu man jį ar baskolink! 


Aš grąžinsiu jį tau — neprarasi, 


Dar brangesnis jis bus tavo dvasiai. 

O jei nori, dar vieną tau duosiu, 
Tik priimk — su džiaugsmu dovanosiu. 


Užvilkai džiaugsmo rūbą laimingą, 
Te balaimos ir tau neprislinga! 


Ali ibn Bekaras buvo sužavėtas ir tarė jai: 
— Padainuok dar ką nors panašaus! 
Vergė užgavo stygas ir uždainavo: 


Tu dažnai toli, o mylimasis, 
Iš akių man byra gailios rasos. 


O akių manųjų džiaugsme didis, 
Niekas jau nuo meilės neišgydys! 


O, pasigailėk to ašaroto 
Veido, kai aš kraustausi iš proto. 


Kai ji baigė, Šams an Nacharė paliepė kitai vergei: 
— Leisk mums paklausyti tavęs. 
Tada šioji uždainavo: 


Nuo žvilgsnių girtėju, visai ne nuo vyno. 
Liemuo jo bemiegėm naktim iškankino. 


Paguodžia ne vynas — vien garbanos mielo, 
Ne vynas — jo veidas sujaudina sielą. 


Plaukų jo sruogelė man valią palaužė, 
O tai, kas bo rūbais, ir prolą pagraužė. 


Klausydama šių cilių, Šams an Nacharė ilgai dūsavo, jai pa- 
tiko šios eilės. Paskui ji liepė padainuoti dar kitai vergei. Šioji 
taip pat pačmė liutnią: 


Veidas jo su saule lenktyniauti gali, 
Šrūva juo jaunystės vandenio lašeliai. 


Ant skruosto būkeliai — dvi eilutės raidžių, 
Jos išsako viską, ko lik meilė geidžia. 

Ir sušunka grožis, jam šalia nušvilus: 
“Šai jisai, Alacho raštais išrašytas!" 


Kai ji baigė, Ali ibn Bekaras kreipėsi į vergę, esančią netoli 
jo: 

— Pasakyki ką nors, leisk mums paklausyti tavęs! 

Ji irgi paėmė liutnią: 


Laikas greit užgesina mus geismą — 
Tad pratęsk suartėjimo žaismą. 


Vieną sykį reikės išsiskirti — 
Kam kamuoti bamilusią širdį? 


Gaudyk mirksnį aistros balaimingą — 
Nors viena valanda bus meilinga. 

* Kai daina baigėsi, Ali ibn Bekaras apsipylė ašaromis. 
Matydama jo ašaras, girdėdama skundus ir aimanas, Šams 
an Nacharė užsidegė aistra ir meile, ją užvaldė meilės bepro- 
tybė. Nuo pakylos ji patraukė menės durų link, o Ali ibn Bekaras 
atsistojęs pasitiko ją. Jiedu apsikabino ir krito kaip negyvi. Pri- 
bėgo vergės, pakėlė juos, nunešė atgal į kambarį ir apšlakstė 
rožių vandeniu. Atsipeikėję jiedu pasigedo Abu'l Hasano, o šis 
slėpėsi už pakylos kampo. 

— Kurgi Abu'l Hasanas? — paklausė vergė, ir tas pasirodė 
iš už pakylos. 

Šams an Nacharė palinkėjo jam ramybės ir sušuko: 

— Aš prašau Alacho, kad jis suteiktų man galimybę apdo- 
vanoti tave, o malonės teikėjau! 

Tada ji kreipėsi į Ali ibn Bekarą: 

— O pone, kaip aš norėčiau nejausti šios meilės, bet dabar 
mudviem neliko nieko kito, kaip ištverti tai, kas mus ištiko. 

— O ponia, — atsakė Ali ibn Bekaras, — susitikimas su ta- 
vim man toks malonus, ir vien tik žvilgsnio jau nepakaks, kad 
užgestų manyje liepsnos; niekas nenumaldys meilės tau, paver- 
gusiai mano širdį, nebent pražūtų mano siela. 

Ir jis pravirko. Ašaros riedėjo jo skruostais lyg paberti perlai. 
Pamačiusi, kad jis rauda, Šams an Nacharė pravirko kartu. Tada 

įsikišo Abu'l Hasanas: 

— Prisiekiu Alachu, stebiuosi jumis ir nieko nesuprantu! Tai, 
kas vyksta, stebėtina ir niekur nematyta! Judu esate kartu, o taip 
verkiate, tai kas gi bus, kai išsiskirsite? Dabar ne laikas lieti ašaras 
ir liūdėti, — pridūrė jis, — dabar laikas būti kartu ir džiaugtis. 
Linksminkitės ir pramogaukite, o ne verkite! 

Šams an Nacharė davė ženklą vienai vergei, šioji išėjo ir grįžo 
su patarnautojomis, kurios nešė staliuką su sidabriniais indais, 
prikrautais įmantriausių patiekalų. Stalas buvo pastatytas prieš 
juos, ir Šams an Nacharė ėmė valgyti ir maitinti Ali ibn Bekarą. 

Jie valgė, kol pasisotino, paskui staliukas buvo išneštas, jie 
nusiplovė rankas, o patarnautojos atnešė smilkykles su įvairiais 
smilkalais — aloja, ambra, nedu, taip pat atnešė ąsočius su rožių 
vandeniu. Jie pasikvėpino ir apsirūkė kvapniom žolelėm, o paskui 
jiems buvo paduoti raižyto aukso padėklai su įvairiausiais gė- 
rimais ir vaisiais, džiovintais ir šviežiais, kurių geidžia širdis ir 
kurie glosto akį. Galų gale patarnautojos atnešė agato dubenį, 
sklidiną vyno. 

Šams an Nacharė atrinko dešimt vergių, liepė pasilikti joms 
ir dar dešimčiai vergių iš dainininkių, o kitoms leido pasišalinti. 
Tada vėl liepė groti liutnia, jos taip ir darė, o viena uždainavo: 


Kaip mano siela man brangus tas, kas grąžins linksmylę, 
Ir meilė vėl bo nevilties nušvies nakties tamsylbę. 


Aistros ranka nuo paslapčių manų nutraukė skraistę, 
Ir biktžodžiautojai visi mane pradėjo teisti. 


Ir mano ašaros tarp jo ir mano laimės plūsta, 
Tarytum ašaros kaib aš ir myli jį, ir liūsta. 


Kai ji baigė šias eiles, Šams an Nacharė pakilo, pripildė taurę 
vyno ir išgėrė, po to vėl įpylė ir padavė Ali ibn Bekarui. 
Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt ketvirtoji naktis 


Kai atėjo šimtas penkiasdešimt ketvirtoji naktis, Šachrazada 
tesė: 


57 


154 naktis 


Pasakojama, o laimingasai karaliau, kad Šams an Nacharė 
pripildė taurę ir padavė Ali ibn Bekarui. Po to ji liepė vergei 
dainuoti, ir ši užtraukė: 


Panašios mano ašaros į vyną iš tiesų, 
Nuo to, kas mano taurėje, net akyse tamsu, 


Ir nežinau, prisiekt galiu, ar vyno tiek turiu, 
Ar vien tik savo ašaras aš iš taurės geriu. 


Kai vergė baigė, Ali ibn Bekaras išgėrė taurę ir grąžino ją 
Šams an Nacharei. Šioji vėl pripildė ir padavė Abu'l Hasanui, 
kuris taip pat išgėrė. Tada ji paėmė liutnią ir pasakė: 

— Niekas nedainuos virš mano taurės, tik aš pati. — Ir įtem- 
pusi stygas uždainavo: 


Nuostabūs ašarų lašai ant skruosto jo žėruoja, 
Ir jo aistros karšta ugnis krūtinėj žaižaruoja. 


Jis rauda, kai arti esi, ir trabų mirksnį gaudo, 
Ar tu arti, ar tu toli, vis vien jis gailiai rauda. 


Po to dar: 


Mes tavo vergės, duonraiky, mes tau basiaukoję, 
Žvaigždėtais rūbais tu švieti nuo pat galvos lig kojų. 


Ant tavo rankų saulė mums žėruoja, ir Sietynas 
Tarp tavo lūpų, ant kaktos — mėnulio auksas grynas. 


Nuo tavo spindinčių taurių apgirst visi privalo, 
Kai tavo akys tas taurės mum siunčia aplink stalą. 


Ar ne mėnulis tu esi bro metų miglą tirštą, 
Ne pilnatis ta, nuo kurios visi bamilę miršta? 


Ar Dievas tu, kurs gyvastį mums alima ir duoda, 
Kai vienus atstumi staiga, kitiems žadi baguodą? 


Pasaulio grožį iš tavęs Alachas didis kūrė, 
Ir lengvą vėją virš vandens, ir baltą laivo burę. 

Ne žemės vaikas tu esi, tu iš dausų atėjęs 
Aukštybių angelas, kurį mums atsiuntė Kūrėjas. 


Kai Ali ibn Bekaras, Abu'l Hasanas ir visi kiti išgirdo šias 
eiles, vos nepakilo iš nuostabos. 

Visi ėmė juoktis, žaisti, bet staiga pasirodė vergė, drebanti 
iš baimės, ir pranešė: 

— O ponia, už durų kalifo tarnai. Tai Afifas, Masrūras, Mar- 
džanas ir kiti eunuchai, kurių aš nepažįstu. 

Tai išgirdusios vergės vos nenumirė iš baimės, bet Šams an 
Nacharė susijuokė ir nuramino jas, kad nebijotų. 

Paskui ji įsakė pakalbėti su jais, kol jos išeisiančios iš čia, 
ir paliepė užrakinti duris ir nuleisti užuolaidas. Pro slaptas duris 
Šams an Nacharė išėjo į sodą ir atsisėdo ant savo pakylos, liepusi 
vergei trinti jos kojas. Kitoms vergėms buvo įsakyta išsiskirstyti 
į savo vietas. Tada liepė pasilikusiai merginai pašaukti tuos, kurie 
buvo už durų. Įėjo Masrūras ir visi kiti, o jų buvo dvidešimt, 
su kardais rankose. Jie pasveikino Šams an Nacharę, o ši pa- 
klausė: 

— Ko jūs atėjote? 

— Tikratikių valdovas sveikina tave, — atsakė tie. — Jis ilgisi 
tavęs seniai nematęs ir praneša, kad šiandien dalyvavo didelė- 
se linksmose iškilmėse ir nori, kad viso šio džiaugsmo pabaigai 
tu pabūtum kartu su juo. Ar tu pati eisi pas jį, ar jam ateiti pas 
tave! 

Šams an Nacharė pakilo, pabučiavo žemę ir pasakė: 

— Paklūstu tikratikių valdovo įsakymui! 

Paskui ji liepė pašaukti patarnautojas ir merginas, o kai 
jos atėjo, apsimetė ketinanti pasielgti taip, kaip kalifas pagei- 
davo. Jos kambariai buvo jau paruošti, tačiau ji pasakė eunu- 
chams: 

— Eikite pas tikratikių valdovą ir praneškite jam, kad paruošiu 
kilimus bei visa kita ir lauksiu jo. 

Eunuchai pasišalino ir nuskubėjo pranešti žinios tikratikių val- 
dovui. O Šams an Nacharė nusimetė drabužius ir, įėjusi pas savo 
mylimąjį Ali ibn Bekarą, priglaudė jį prie krūtinės atsisveikin- 
dama. O šis graudžiai pravirko ir tarė: 

— Ak, ponia, šis atsisveikinimas — mano žūtis ir mano sie- 

los mirtis, bet aš prašau Alachą, kad suteiktų man stiprybės mei- 
lei, kuria jis nori mane išmėginti. 

— Prisiekiu Alachu, — atsakė Šams an Nacharė, — jei kas ir 
žus, tai nebent aš! Tu nueisi į prekyvietę, sutiksi ten žmonių, 
kurie tave paguos, tu būsi apsaugotas, ir apie tavo aistrą niekas 
nė nenutuoks. O mane slėgs rūpesčiai ir sunkumai, pasiguost 
nebus kam, be to, pažadėjau kalifui priimti jį. Gali būti, kad per 
tai pakliūsiu į didelius pavojus, juk aš tave myliu ir ilgiuosi tavęs, 
man liūdna, kad turime išsiskirti. Kaip aš dainuosiu kalifui ir 
kokia širdimi jam pasirodysiu? Kokiais žodžiais kreipsiuosi į tik- 
ratikių valdovą ir kokiomis akimis pažvelgsiu į tą vietą, kur ką 
tik buvai tu. Kas man iš visų vaišių, jei nebus tavęs, ir ar ma- 
lonu man bus gerti vyną be tavęs? 

Abu'l Hasanas pamokė ją: 

— Nesijaudink ir kentėk, neišsiduok puotaudama su tikrati- 
kių valdovu. Būk jam dėmesinga ir tvirta! 

Taip jiems besikalbant, įėjo vergė ir pranešė: 

— O ponia, atėjo kalifo tarnai! 

Šams an Nacharė pakilo ir paliepė jai: 

— Štai Abu'l Ilasanas ir jo bičiulis. Nuvesk juos į viršutinę 
svetainę, kurioje yra išėjimas į sodą, ir palik ten, o kai sutems, 
įsigudrink kaip nors išvesti. 

Vergė taip ir padarė — nuvedė juos į svetainę ir užrakino, 
o pati nuėjo sau. Abu draugai susėdo ir ėmė žiūrėti į sodą. 

Pasirodė kalifas, kurio priešaky žengė ar ne šimtas eunuchų 
su kardais rankose, o jį patį supo dvidešimt vergių — tarsi mė- 
nesių. Jos vilkėjo puošniausiais, kokie tik gali būti, drabužiais, 
o ant galvų buvo užsidėjusios vainikus, papuoštus perlais ir ru- 
binais. Rankose vergės nešė po uždegtą žvakę. Taip ir ėjo kalifas 
iš lėto, pasiūbuodamas, iš visų pusių apsuptas vergių, 0 priešais 
dar žengė Masrūras, Afifas ir Vasilas. 

Šams an Nacharė ir vergės, buvusios su ja, pakilo ir pasi- 
tiko kalifą prie sodo vartų. Jos pabučiavo žemę prie jo kojų, 
pakilo, apsisuko ir, eidamos pirm kalifo, atlydėjo jį iki jam skirtos 
pakylos. Visi eunuchai ir vergės, buvę sode, tuo metu stovėjo. 
Tuoj pasirodė gražuolės merginos ir patarnautojos, nešinos žva- 
kėmis, kvepalais, smilkalais ir muzikos instrumentais. Karalius 
liepė joms sėstis, ir jos susėdo. Šams an Nacharė priėjo, atsi- 

sėdo ant suolelio prie kalifo pakylos ir ėmė šnekėtis su juo. Abu'l 
Hasanas ir Ali ibn Bekaras regėjo visa tai ir girdėjo, o kalifas 
nematė jų. 

Kalifas ėmė juokauti ir žaisti su Šams an Nachare, jie mė- 
gavosi ir džiaugėsi. Karalius liepė atverti langus, buvo uždegta 
daugybė žvakių, ir tapo šviesu kaip dieną. 

Netrukus eunuchai ėmė nešti gėrimų taures. “Aš pamačiau 
tokius indus, tokias retenybes, — pasakojo vėliau Abu'l Hasa- 
nas, — kokių mano akys nebuvo regėjusios. Tai buvo indai iš 
aukso, sidabro ir kitų tauriųjų metalų ir akmenų, jų neįmano- 
ma aprašyti, man netgi atrodė, jog sapnuoju, taip buvau 
apstulbintas viso to, ką mačiau". 

Ali ibn Bekaras, išsiskyręs su Šams an Nachare, gulėjo pa- 
slikas ant žemės, nepajėgdamas įveikti savo aistros ir meilės. 
Atsipeikėjęs jis ėmė žiūrėti į jau aprašytuosius vaizdus ir prisi- 
pažino Abu'! Hasanui: 

— O broli, aš baiminuosi, kad kalifas sužinos apie mus, ir 
labiausiai bijau dėl tavęs. Aš jau ir taip neišvengiamai žuvęs, čia 
kalta meilė ir aistra, ši didžiulė meilės beprotybė, o labiausiai 
tai, kad po suartėjimo išsiskyriau su mylimąja. Bet aš tikiuosi, 
kad Alachas padės mums išsilaisvinti iš šių spąstų. 

Ali ibn Bekaras ir Abu'l Hasanas stebėjo, kaip linksminasi 
kalifas, o tuo tarpu vyko pasiruošimas puotai. Kai viskas buvo 
baigta, kalifas paprašė vieną iš vergių: 

— Nagi, Garame, duokš pačią jausmingiausią melodiją. 

Vergė paėmė liutnią ir suderinusi stygas užgrojo: 


Kas galėtų benamę beduinę paguosti? 
Ji sapnuoja Arabijos mirtą ir gluosnį. 


Meile laužą užkūrus, ji keliautojus šildo, 
Savo ašarų upėm burdiukus jų pripildo. 


Ir vis vien dar skaudžiau mane meilė kankina, 
Nors dėl meilės mane nuodėminga vadina. 


Išgirdusi šiuos posmus, Šams an Nacharė pasviro nuo savo 
suolelio ir krito žemėn — šis pasaulis jai pradingo. Prišokusios 

vergės pakėlė ją, o Ali ibn Bekaras, visa tai matydamas iš sve- 
tainės, apalpo. 

Abu'l Hasanas sumurmėjo: “Tai jau tikrai likimas padalijo 
jums aistros po lygiai!“ 

Staiga atsivėrė durys, ir į svetainę įžengė toji vergė, kuri juos 
čia atvedė. Ji tarė: 

— O Abu'l Hasanai, kelkitės abu ir eikite iš čia: pasaulis da- 
rosi ankštas, bijau, kad kalifas gali susiprotėti, jog esate čia. Jei 
tuoj pat neišeisite, galas mums! 

— Kaipgi jis išeis, jei neturi jėgų net atsistoti, — Abu'l Ha- 
sanas parodė į Ali ibn Bekarą. Mergina ėmė šlakstyti Ali ibn 
Bekarą rožių vandeniu, ir šis atsipeikėjo. 

Abu'l Hasanas pakėlė jį ir, vergei prilaikant, padėjo nulip- 
ti laiptais. Kiek paėjėjus, vergė atidarė mažas geležines dureles, 
ir bėgliai atsidūrė ant Tigro upės kranto. Čia jie susėdo ant suo- 
lelio, o jų palydovė suplojo delnais. Netrukus mažu luoteliu 
prisiyrė žmogus, kuriam vergė liepė perkelti juos į kitą krantą. 
Visi sulipo į luotą, ir žmogus ėmė irkluoti. Kiek nutolus nuo 
kranto, Ali ibn Bekaras pažvelgė į kalifo rūmus, sodą ir pavė- 
sinę ir atsisveikino tokiu dvieiliu: 


Atsisveikinti tiesiau aš savo ranką tau iš tyko, 
O kita, prisbaudus širdį, lyg po pelenu pranyko. 


Tenebūna baskulinis pasimatymas šis leistas, 
Tenebuna ir šis maistas baskulinis musų maistas. 


Vergė paragino irkluotoją, ir šis ėmė sparčiau irtis... 
Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt penktoji naktis 


Kai atėjo šimtas penkiasdešimt penktoji naktis, Šachrazada 
tęsė: 

Pasakojama, o laimingasai karaliau, kad irkluotojas ėmė spar- 
čiau irtis į kitą krantą ir netrukus jį pasiekė. Čia visi išlipo, ir 
vergė atsisveikino sakydama, jog jai nesinori skirtis, bet toliau 
keliauti ji nebegalinti. 

Vergė grįžo atgal, o vyrai liko dviese. Ali ibn Bekaras, vi- 
sai bejėgis, išsitiesė ant žemės priešais Abu'l Hasaną ir nenorėjo 
stotis. 

— Tai nesaugi vieta, čia apstu vagių, plėšikų ir šiaip įstaty- 
mo laužytojų. Mes čia netruksim pražūti, — įtikinėjo draugą Abu?! 
IJasanas. 

Ali ibn Bekaras pakilo ir mėgino kiek paėjėti, tačiau jam ne- 
kaip sekėsi. 

Abu'!l Hasanas turėjo šioje pusėje draugų, taigi jis pasuko pas 
patikimą žmogų ir pasibeldė į duris. Žmogus išėjo jo pasitikti, 
pažvelgė į juodu ir taręs: “Sveiki!" — įsivedė vidun. Pasodino 
juos, o kai pradėjo kalbėtis, paklausė, kur jie buvę. Abu'l Ha- 
sanas tuoj sukūrė pasiaiškinimą: 

— Mes atsidūrėme čia tokiu metu todėl, kad aš esu turėjęs 
reikalų čia su vienu žmogumi ir palikęs jam pinigų. Šį vakarą 
ir patraukiau jo ieškoti. Štai mano draugas Ali ibn Bekaras, mes 
abu atėjome čionai, tikėdamiesi tą žmogų pamatyti, bet jis pa- 
sislėpė, ir mums nepasisekė. Grįžtame tuščiomis, o tokiu paros 
metu nesaugu keliauti, tad neišmanydami kur dėtis, užsukome 
pas tave. Juk žinom tavo draugiškumą ir gerus papročius. 

— Jauskitės kaip namie! — dar kartą patikino šeimininkas ir 
pasistengė juos gerai priimti. Taip ir praėjo naktis. 

Kai išaušo rytas, draugai atsisveikino ir iškeliavo į miestą. 

Priėjus Abu'l Hasano namus, šis ėmė įkalbinėti Ali ibn Be- 
karą pasisvečiuoti pas jį ir pagaliau parsivedė jį namo. Pirmiausia 
atsigulė truputį nusnūsti, o pabudęs Abu'l Hasanas liepė savo 
tarnams iškloti namus puošniais kilimais. Jie tą ir padarė. 

Abu'l Iiasanas mąstė: “Aš privalau paguosti ir nuraminti šį 
jaunuolį, prablaškyti jį, juk aš geriau žinau nei kas kitas, kaip 
jam dabar sunku". 

Abu'l Hasanas liepė paruošti Ali ibn Bekarui vandens, ir pa- 
budęs šis apsiplovė bei sukalbėjo visas maldas, kurias buvo 
praleidęs praėjusią dieną ir naktį. Po to susėdę ėmė šnekučiuotis. 
Abu'l Hasanas tarė: 

— O pone, tavo padėtyje geriausia būtų pasilikti šįvakar mano 
namuose. Teatsikvėps tavo krūtinė, teišsisklaidys tavo liūdnumas 
ir ilgesys. Pasilinksmink su mumis, gal apslops tavo širdies 
liepsna. 

— Tebūnie, broli, kaip tu sakai, — atsakė Ali ibn Beka- 
ras, — nors aš žinau, nepavyks pabėgti man nuo to, kas ištiko, 
bet daryk kaip nori. 

Abu'l Hasanas sušaukė tarnus ir pasikvietė artimiausius sa- 
vo draugus. Pasiuntė atvesti dainininkų ir muzikantų. Buvo 
paruoštos vaišės ir gėrimai. Valgydami, gerdami bei linksmin- 
damiesi visi sulaukė vakaro. Tada užsidegė žvakes, ėmė siųsti 
iš rankų į rankas draugystės taures, maloniai šnekučiavosi, ir vi- 
siems tapo gera. Viena iš dainininkių paėmė liutnią ir uždainavo: 


Akių strėlėm širdin bataikė laikas, 
Be artimųjų dienos tapo klaikios. 


Likimui engiant, ištvermė mažėja, 
O neseniai visi manim grožėjos. 


Po šių žodžių Ali ibn Bekaras puolė žemėn ir be sąmonės 
išgulėjo iki aušros. Rytą jis atsikėlė ir panoro grįžti namo. Abu'l 
Hasanas, bijodamas, kad kas nenutiktų, nusprendė jo nebelai- 
kyti. Tarnai atvedė mulą ir, pasodinęs ant jo Ali ibn Bekarą, 
Abu'l Hasanas kartu su keliais tarnais parlydėjo savo bičiulį na- 
mo. Čia Ali ibn Bekaras kiek aprimo, o Abu'l Hasanas, 
padėkojęs Alachui už išgelbėjimą, pasiliko ir toliau guodė draugą. 
Tačiau meilė ir karšta aistra vis dar valdė Ali ibn Bekarą. Pa- 
galiau Abu'l Hasanas atsisveikino ir, palikęs Ali ibn Bekarą vieną, 
išsiruošė namo... 

Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt šeštoji naktis 


Kai atėjo šimtas penkiasdešimt šeštoji naktis, Šachrazada tęsė: 

Pasakojama, o laimingasai karaliau, kad Abu'l Hasanui at- 
sisveikinant su Ali ibn Bekaru, šis paprašęs: 

— O mano broli, nepalik manęs be žinelės. 

— Klausau ir vykdau, — mielai sutiko Abu'! Hasanas. 

Grįžęs namo, Abu'l Hasanas atidarė savo krautuvėlę ir ėmė 
laukti žinių iš Šams an Nacharės, tačiau niekas nesirodė. Nak- 
tį praleidęs namie, rytą jis vėl nuėjo pas Ali ibn Bekarą. Rado 

ji gulintį patale, apsuptą bičiulių ir gydytojų, kurių kiekvienas 
patarinėjo jam ir klausėsi jo pulso. 

Pamatęs įeinant Abu'l Hasaną, Ali nusišypsojo jam, o šis pa- 
sisveikinęs paklausė, kaip jam sekasi. Palūkėjęs, kol išeis visi 
žmonės, Hasanas paklausė: 

— Ką visa tai reiškia? 

— Pasklido gandas, kad aš susirgau, ir susirinko mano drau- 
gai. O aš neturiu jėgų pakilti ir vaikščioti, kad įrodyčiau, jog 
nesergu. Taip ir guliu, kaip tu mane matai, o draugai lanko ma- 
ne. Bet, mano broli, sakyk greičiau, ar tu buvai sutikęs merginą, 
ar turi kokių nors žinių iš jos? 

— Aš nemačiau jos nuo tos dienos, kai išsiskyrėme ant Tigro 
kranto, — atsakė Abu'l Hasanas ir pridūrė: — O mano broli, sau- 
gokis pajuokos ir nustok verkšlenti. 

— Ką gi daryti, jei nepajėgiu susivaldyti, — atsakė Ali ibn Be- 


karas ir prakalbo eilėm: 


To, kas slypi jos rieše, suprast nesugebėjau, 
Jos rankų odos piešinys vien gėlą man žadėjo. 


Ir netgi strėlės jos akių rankas tas liesti vengė, 
O štai dabar, atrodo, jas šarvų bynė jau dengia. 


Kai mano rauką daktaras paliečia, aš maldauju: 
“Paleiski ją, tai nepadės, kai meilė sielvartauja ". 


Ir ji šešėlio šaukiasi, išėjusio į dykrą: 
“Alache, koks dabar jisai? Sakyk teisybę tikrą..." 


Alachas tarė: “Jeigu net jis troškuliu netvertų, 
Kai pasakytum tu “Negerk!" — nė lašo neišgertų". 


Ir perlai iš narcizų jos skaisčiausi išriedėjo, 
Rožes jos rankų geldami, ledokšniai suspindėjo. 


Baigęs eiles, pasiguodė: 

— OO Abu'l Hasanai, mane ištiko bėda, kokios anksčiau nie- 
Kada neturėjau. Nebus man kito atokvėpio, išskyrus mirtį. 

Abul Hasanas atsakė: 

— Pakentėk truputėlį, gal Alachas tave išgydys. 

Grįžęs namo, jis vėl atidarė savo krautuvėlę ir, kiek pasė- 
dėjęs joje, mato — ateina pas jį toji pati vergė. Jis atsakė į jos 
pasveikinimą ir pastebėjo, kad ši atėjo neramia širdimi, susirū- 
pinusi ir kad dar žymu. jos ašarų pėdsakai. 

— "Tebus užuovėja tau ir jaukumas! — palinkėjo jis jai. — Kaip 
laikosi Šams an Nacharė? 

— Aš tau papasakosiu, bet sakyk, kaip jaučiasi Ali ibn Be- 
karas? — paklausė moteriškė. 

Abu'l Hasanas papasakojo viską, kas dėjosi per šį laiką. Ver- 
gė nuliūdo ir nusiminė, dūsavo ir stebėjosi tokiais reikalais. 

Paskui ji ėmė pasakoti: 

— Mano poniai dar keisčiau darosi. Kai jūs iškeliavote, aš 
grįžau drebančia širdimi, nes netikėjau, jog jums pavyks išsigel- 
bėti. Grįžusi radau savo ponią gulinčią pavėsinėje. Ji nieko 
nekalbėjo ir niekam neatsakinėjo. Valdovas sėdėjo jos galvūgalyje, 
ir niekas negalėjo jam nieko paaiškinti, jis nesuvokė, kas atsi- 
tiko. Ponia pragulėjo be žado iki vidurnakčio, o kai atsipeikėjo, 
tikratikių valdovas paklausė: 

— Kas yra, o Šams an Nachare, kas tau atsitiko šiąnakt? 

Išgirdusi kalifo balsą, Šams an Nacharė pabučiavo jam kojas 
ir šūktelėjo: 

— O tikratikių valdove, tebūsiu aš Alachui išpirka už tave! 
Man pasidarė negera. Ugnis plykstelėjo mano kūne, ir nuo tų 
kančių aš netekau sąmonės; nežinau, kas man nutiko! 

— Ką tu šiandien valgei? — paklausė kalifas. 

— Pusryčiams buvo kažkas, ko niekada nebuvau valgiusi, — 
atsakė Šams an Nacharė ir nudavusi, kad šiek tiek sustiprėjo, 
liepė paduoti ko nors atsigerti. Atsigėrusi paprašė valdovą tęsti 
linksmybes, ir karalius grįžo ant savo pakylos. Kai aš priėjau prie 
ponios, ji pasiteiravo apie jus, ir aš papasakojau, kaip jus pa- 
lydėjau, ir persakiau eiles, kurias deklamavo atsisveikindamas Ali 
ibn Bekaras. Ponia paslapčiom nubraukė ašarą ir pritilo. Kali- 
fas tuo tarpu liepė vienai vergei padainuoti, ir ši pradėjo: 


Man gyvenimas apkarto, kai balikot šias menes. 
0, kad aš žinot galėčiau, kaip gyvenat be manęs! 


Po šių žodžių mano ponia vėl susmuko ant suolo be jokio 

gyvasties ženklo... 
Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt septintoji naktis 


Kai atėjo šimtas penkiasdešimt septintoji naktis, Šachrazada 
tesė: 

Pasakojama, o laimingasai karaliau, kad vergė kalbėjo Abu'l 
Hasanui: 

— Kai mano ponia išgirdo tas eiles, susmuko ant suolo be 
jokio gyvasties ženklo. Aš čiupau ją už rankos, apšlaksčiau rožių 
vandeniu, o kai ji atsipeikėjo, perspėjau: “O ponia, nenutrauk 
skraistės nuo savęs ir nuo tų, kuriuos priglaudė tavo rūmai. Var- 
dan savo mylimojo gyvybės būki kantri". 

— Ar gali būt tokioj padėty kas nors geriau už mirtį? Aš jos 
ieškau, regiu joje savo atilsį, — atsakė mano ponia. 

Mums besikalbant dainininkė dainavo toliau: 


Jis buvo man draugas, ir aš jo bičiulė buvau, 
Kai, priesaiką davus, išsiskiriant jį bučiavau. 


Kai ji baigė eiles, mano ponia vėl gulėjo be sąmonės. Tai 
pamatęs kalifas priėjo prie jos, liepė išnešti visus gėrimus, o ver- 
gėms — sugrįžti į savo kambarius. Pats iki ryto pasiliko su ponia. 
Tikratikių valdovas sušaukė gydytojus ir vaistininkus ir liepė jiems 
gydyti Šams an Nacharę — jis juk nežinojo, kad ji pavergta meilės 
ir aistros. Aš likau prie ponios, kol jai šiek tiek palengvėjo. Štai 
kas man sutrukdė anksčiau ateiti pas jus. Paliksiu ją artimųjų glo- 
boje, jie visi labai nerimauja dėl jos, o man ponia liepė eiti pas 
jus, sužinoti naujienas apie Ali ibn Bekarą ir grįžti pas ją. 

Abu'!l Hasanas tik stebėjosi tai girdėdamas, o paskui sušuko: 

— Prisiekiu Alachu, aš tau viską papasakojau apie jį! Grįžk 
pas savo ponią ir perduok jai linkėjimus. Įkalbėk ją, kad būtų 
kantri ir primink, kad saugotų paslaptį. Perduok jai, jog aš ži- 
nau visą šią istoriją, bet dalykas tai sunkus, čia reikia sumanumo. 

Vergė padėkojo Abu'l Hasanui ir išėjo. 

Abu'l Hasanas prasėdėjo savo krautuvėlėje iki vakaro, o po 
to užrakino ją ir patraukė lankyti Ali ibn Bekaro. Atėjęs pasi- 

beldė, išėjo tarnas ir įsivedė jį vidun. Ali ibn Bekaras, išvydęs 
draugą, labai apsidžiaugė, nusišypsojo jam ir sušuko: 

— O Abu'l Hasanai, tu privertei mane kankintis, neatėjai visą 
dieną! Tebus mano siela užstatas tau visą gyvenimą, kiek man 
jo dar liko. 

— Baik tokias kalbas! — sušuko Abu'l Hasanas. — Jei tavo 
pasveikimas būtų mano rankose, aš tikrai būčiau tą padaręs, tau 
dar nė nepaprašius. Ir jei tave būtų galima išpirkti, būčiau iš- 
pirkęs savąja siela. Geriau paklausyk: šiandien apsilankė vergė 
ir papasakojo, kad Šams an Nacharė negalėjo ateiti, nes pas ją 
visą laiką buvo kalifas. Vergė man papasakojo viską, ką per šį 
laiką veikė jos ponia. 

Ir Abu'!l Hasanas išklojo jam viską, ką girdėjo iš vergės. Ali 
ibn Bekaras susijaudinęs nubraukė ašarą, o tada kreipėsi į Abu'l 
Hasaną: 

— Alacho vardu prašau, mano broli, padėk man, patark, ko- 
kią gudrybę sugalvoti. Dar prašau tavęs, būk malonus, pasilik 
šiąnakt čia, gal šiek tiek prablaškysi mane. 

Abu'! Hasanas sutiko pernakvoti pas draugą, ir visą vaka- 
rą jiedu kalbėjosi. Kai viską apgaubė naktis, Ali ibn Bekaras ėmė 
dūsauti ir verkti, jis skundėsi ir guodėsi, paskui ėmė deklamuoti 
eiles: 


Mano lūpoms tavo vardas, o akims — galva puiki, 
Mano sieloj tavo būstas, tai kodėl jį palieki? 


Nepaliaunu aš liūdėti, kad netruks brabėgt būtis, 
O benamės mūsų širdys niekad jau nesusiliks. 


Perskrodei tu mano šalmą ašmenim juodų akių, 
O kantrybės šarvą ietim — savo liemeniu svaigiu. 


Ir bo tavo apgamėlio muskusu aš pamačiau 
Kamparą aušros, kai netgi ambra ima šviest skaisčiau. 


Išsigandus savo perlais tu sugraužei koralus, 
Ir nuo perlų tų nušvito cukraus toenkinys Lylus. 


Atsidususi galingai, į krūtinę sau smogei, 
Ir išvydau aš stebuklą ten, kur žymę palikai. 

Ten koralo plunksna brėžė ambros rašalu pilkšvu 
Ant lapelio krištolinio rašmenis eilių tavų. 


O, kuris nešiojies blieno kardą, — kai bažvelgs jinai, 
Saugokis jos žvilgsnio kirčio, nes jis žeidžia mirtinai, 


O, kuris nešiojies ietį, venki jos kaip pražūties, 
Prieš grakštaus liemens puolimą nė Alachas nepadės. 


Baigęs deklamuoti, Ali ibn Bekaras šūktelėjo ir susmuko be 
gyvybės ženklo. Abu'l Hasanas pamanė, kad jo siela paliko kūną. 
Be sąmonės Ali ibn Bekaras gulėjo tol, kol ėmė švisti. Paskui 
atsipeikėjo ir pašaukė Abu'l Hasaną, kuris taip ir prasėdėjo pas 
jį iki aušros. Po to jis grįžo į savo krautuvėlę ir ėmėsi prekiauti. 
Staiga žiūri — ateina ta pati vergė. Kai Abu'l Hasanas pažvel- 
gė į ją, ji žvilgsniu pasisveikino, o šis atsakė. Tada ji priėjo, 
perdavė jam sveikinimą nuo savo ponios ir pasiteiravo apie Ali 
ibn Bekarą. 

— O geroji verge, — atsakė Abu'l Hasanas, — geriau neklausk, 
kaip jis laikosi ir ar smarkiai jis įsimylėjęs: jis nemiega naktį ir 
nepailsi dieną. Jį iškamavo nemiga ir išsekino ilgesys. Nenu- 
džiugtų jį mylintis žmogus sužinojęs, kaip jis jaučiasi. 

Vergė dar kartą perdavė jiedviem abiem linkėjimus nuo savo 
ponios ir parodė jos rašytą raštelį sakydama: 

— Jos padėtis dar blogesnė už jos mylimojo. Ji liepė man eiti 
ir negrįžti be atsakymo. Ar tu nenorėtum palydėti mane pas jį, 
kad gautumėm iš jo atsakymą. 

— Klausau ir vykdau, — atsakė Abu'l Hasanas. Jis užrakino 
krautuvę ir kartu su verge patraukė link Ali ibn Bekaro namų. 
Čia jis paliko vergę palūkėti prie vartų, o pats įėjo vidun... 

Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt aštuntoji naktis 


Kai atėjo šimtas penkiasdešimt aštuntoji naktis, Šachrazada 
tesė: 

Pasakojama, o laimingasai karaliau, kad Abu'l Hasanas su 
verge atėjo iki Ali ibn Bekaro namų ir, palikęs ją prie vartų, 

įėjo vidun. Pamatęs jį, Ali ibn Bekaras apsidžiaugė, o Abu'l Ha- 
sanas pranešė žinią: 

— Toks ir toks žmogus atsiuntė tau savo vergę su rašteliu, 
kuriame pasveikinimas tau ir paaiškinimas, kodėl tas žmogus pats 
negali atvykti. O vergė ten už durų. Ar tu leisi jai įeiti? 

— Įveskite ją! — sušuko Ali, nes Abu'l Hasanas mirktelėjo 
jam, leisdamas suprasti, jog tai Šams an Nacharės vergė, o šis 
kaipmat suprato ženklą. 

Vergei įėjus, Ali ibn Bekaras džiugus pakilo ir paklausė: 

— Kaip gyvena tavo ponia, teišgydo ją Alachas! 

— Gerai! — atsakė vergė ir padavė jaunuoliui raštelį. 

Ali ibn Bekaras paėmė raštelį, pabučiavo jį ir išskleidęs per- 
skaitė, o po to padavė Abu'l Hasanui, kuris pamatė jame šias 
eiles: 


Išsakys žygūnas mano tau visas naujienas, 
Gal atrodys, kad vėl grįžta mūsų meilės dienos. 


Tu nuo savo mylimosios vienąsyk pabėgai, 
Ir dabar jos liūdnos akys ber naktis nemiega. 


Aš stengiuosi ir nelaimėj būti ištverminga, 
Bet nejau įveiks likimą siela nelaiminga ? 


Buk laimingas, nebamirški ir manosios dvasios. 
O, kad tu šalia vėl nuolat būlum, mylimasis! 


Žvilgtelėk, kaip tavo kūnas ir dvasia sumenko, 
Ir žinoki, jog tą patį man patirti tenka. 


O toliau: “Nejausdama pirštų šį laišką aš tau išvedžiojau ir 
ne liežuviu su tavim šnekuosi. Kalbant trumpai, mano akys ne- 
žino miego ir sunkios mintys širdies nepalieka, ir atrodo, kad 
amžiais sveikata nesu džiaugusis, su liūdesiu nesu išsiskyrusi, lyg 
gražiausių vaizdų nebūčiau mačiusi ir laimingų dienų patyrusi. 
Esu tartum iš meilės sukurta, iš liūdesio ir sielvarto sudurstyta, 
mano negandos veja viena kitą, o aistra vis auga. Ji tokia di- 
džiulė, kad atveria tuštumą širdy, ir dabar aš jaučiuosi taip, kaip 
pasakė poetas: 

Mano sielą skausmas kausto, mano mintys draikos, 
Mano akys neužmiega, sveikata vos laikos. 


Baigiasi mana kantrybė, o vienatvė liko, 
Pasimaišė mano protas ir širdis sunyko. 


Žinok, nors skundai ir verkšlenimai neužgesina išmėginimų 
ugnies, tačiau prablaško ligonį, iškankintą išsiskyrimo. Taip ir 
aš raminuosi, kartodama žodį “susitikimas". Kokie puikūs eilė- 
raščio Žodžiai: 


Jeigu meilė nebenori nei atleist, nei pykti, 
Gal nors laiško žodžiuos gali kiek švelnumo likti? 


Abu'l Hasanas, perskaitęs šį raštelį, labai susijaudino, šie žo- 
džiai pataikė jam į pačią širdį. 

"Tuojau Ali ibn Bekaras perdavė vergei savo atsakymą ir pri- 
dūrė: 

— Pasakyk savo poniai, kad sveikinu ją, papasakok jai apie 
mano meilę ir aistrą. Sakyk, kad meilė manyje persmelkė rau- 
menis ir kaulus ir kad man be galo reikalingas draugas, kuris 
išgelbėtų mane nuo šio pražūtingo skausmo ir padėtų išsipainioti 
iš šios beviltiškos padėties. Laikas ir jo įnoriai priešiški man. Ar 
neatsirastų pagalbininkas, kuris išvaduotų mus iš šios nelaimės? 

Jis vėl pravirko, drauge pravirko ir susigraudinusi vergė. Ji 
atsisveikino su jaunuoliu ir išėjo. Kartu išėjo ir Abu'l Hasanas; 
atsisveikinęs su verge jis grįžo į savo krautuvėlę ir ėmė prekiauti, 
kaip buvo įpratęs... 

Tuo tarpu išaušo rytas, ir Šachrazada nutraukė pasakojimą. 


Šimtas penkiasdešimt devintoji naktis 


Kai atėjo šimtas penkiasdešimt devintoji naktis, Šachrazada 
tęsė: 

Pasakojama, o laimingasai karaliau, jog atsisveikinęs su verge, 
Abu'l Hasanas grįžo į savo krautuvėlę ir ėmėsi prekiauti, kaip 
buvo įpratęs. Sėdėdamas jautė, kad kažin koks gumulas kyla ir 
spaudžia krūtinę. Jis nežinojo, ką daryti. Visą dieną ir vakarą 
jis mąstė, o kitą rytą nuėjo pas Ali ibn Bekarą. Sulaukęs, kol 

visi žmonės išsiskirstė, paklausė, kaip šis laikosi. Tas tuoj ėmė 
skųstis savo meile, aistra, užvaldžiusia jį, ir jauduliu, kalbėjo ei- 
lėmis: 


Ir prieš mane be meilės graužės širdys, 
Gyvi ir mirę nenorėjo skirtis. 


Bet kad jiems reiklų taib kaib man kentėti, 
Neteko nei malyli, nei girdėti. 


Ir dar deklamavo tokias eiles: 


Kaip aš gal nemokėjo taib aukotis, 
Pamilęs Leilą, Kaisas jos beprotis. 


Bet paskui žvėris nelakstau bo stebę, — 
Savaib kiekvienas beprotybę slepia. 


Abu'l Hasanas neištvėrė: 

— Nesu matęs nei girdėjęs apie meilę, panašią į tavąją! Iš 
kur toks jaudulys ir silpnumas, kai tu pamilai moterį, atsakan- 
čią tau tuo pačiu! Kas gi būtų buvę, jei būtum pamilęs tokią, 
kuri nesutiktų su tavim, kuri tave apgaudinčtų, ir visa tai paaiš- 
kėtų? 

Ali ibn Bekarui patiko šie žodžiai, jis pajuto pasitikėjimą 
Abu'! IHlasanu ir padėkojo jam. O Abu'l Ilasanas turėjo drau- 
gą, Žžinantį apie jo ir Ali ibn Bekaro reikalus, žinantį, kad jiedu 
eina išvien ir daugiau niekas kitas, išskyrus jį, nenutuokė, ko jiedu 
slapukauja. Atėjęs pas Abu'l Ilasaną, jis pasiteiravo apie Ali ibn 
Bekarą, paklausė ir apie merginą. Čia Abu'l Hasanas sumela- 
vo jam: 

— Ji pasikvietė jį pas save, ir tarp jų įvyko tai, kas gali būti 
daugiausia, štai ir visos mano paskutinės naujienos apie juos. O 
aš sugalvojau vieną dalyką, vieną planą, kurį noriu papasako- 
ti tau. 

— Koks gi tai planas? — paklausė draugas. 

Ir Abu'l Hasanas paaiškino: 

— Žinok, o mano broli, apie mane sklando kalbos, jog aš 
padedu sutvarkyti daugelio įsimylėjusių vyrų ir moterų reikalus. 

Bet aš nuogąstauju, o mano broli, kad šis dalykas išaiškės, ir 
aš pražūsiu, bus užgrobtas mano turtas, o mano ir mano šei- 
mos garbė smarkiai nukentės. Manau, kad man reikėtų pasiimti 
pinigus, susiruošti ir išvykti į Basros miestą. Ten reikėtų pagy- 
venti, kol pamatysiu, kaip jiems viskas klosis. Manęs tuomet 
niekas neįtars. Meilė apkvaišino juodu abu, jie susirašinėja, o 
laiškelius nešioja viena vergė, kuri saugo jų paslaptį. Bet aš bijau, 
kad jai tas nusibos ir ji kam nors prasitars, tada žinia pasklis, 
ir aš prapulsiu, neturėdamas kaip pasiteisinti žmonėms. 

— Tu papasakojai man pavojingą dalyką, — atsakė jam drau- 
gas, — kurio vengtų protingas ir nusimanantis. Teišgelbsti tave 
Alachas nuo pasekmių! O tavo planas teisingas. 

Abu'l Hasanas, paskutinį kartą aplankęs Ali ibn Bekarą, išėjo 
namo ir, sutvarkęs visus savo reikalus, ėmė rengtis kelionei į Bas- 
rą. Nepraėjo nė trys dienos, ir jis išvyko. Kaip tik po trijų dienų 
jo aplankyti atėjo draugas ir nerado jo namie. Pasiteiravo kai- 
mynus, ir tie jam paaiškino: 

— Prieš tris dienas jis išvyko į Basrą, nes turi reikalų su te- 
nykščiais pirkliais — ketina atsiimti savo skolas — ir netrukus grįš. 

Žmogus sutriko ir nebežinojo, kur kreiptis. “O, jeigu aš ne- 
būčiau su juo išsiskyręs!" — pagalvojo jisai. Paskui nutarė eiti 
pas Ali ibn Bekarą ir, atėjęs prie jo namų, tarė vienam tarnui: 

— Perduok savo ponui mano pasveikinimą ir paprašyk, kad 
leistų man pas jį užeiti. 

Tarnas nuėjęs papasakojo savo šeimininkui apie šį žmogų, 
o tada grįžo ir įleido jį vidun. Įėjęs žmogus pamatė Ali ibn Be- 
karą, gulintį ant pagalvių. Jis pasveikino šeimininką, o šis atsakė 
jam: “Sveikas atvykęs!" 

Tada jaunuolis atsiprašė Ali ibn Bekaro, kad ilgą laiką ne- 
aplankė jo, ir tarė: 

— O pone, Abu'l Hasanas — geras mano bičiulis, aš jam pa- 
tikėdavau savo paslaptis ir niekad su juo nesiskirdavau. Bet štai 
tris dienas buvau užsiėmęs ir nemačiau jo, o kai atėjau pas Abu! 
IIlasaną, krautuvėlę radau uždarytą. Kaimynai pasakė, kad jis iš- 
vykęs į Basrą. Nežinau kito žmogaus, artimesnio jam nei tu, 
vardan Alacho, sakyk man, kas jam atsitiko? 

Ali ibn Bekaro veidas net persimainė tai išgirdus. Jis susi- 
jaudinęs sušuko: 

— Aš pirmą kartą girdžiu, kad jis išvyko, ir jeigu tikrai taip 
yra, tai man dabar bus baisiai nelengva! 
Ir jis padeklamavo šias eiles: 


Verkiau, kad linksmybės nedaug sieloj mano, 
Tačiau artimieji šalimais gyveno. 


Dabar, kai žiaurusis likimas išskyrė, 
Apraudu aš tuos, kur pradingo ar mirė. 


Ali ibn Bekaras susimąstęs nuleido galvą, o po akimirkos pa- 
liepė vienam iš savo tarnų: 

— Eik į Abu'l Hasano namus ir paklausk, ar jis yra, ar iš- 
vykęs, o jei išgirsi, kad išvykęs, tai paklausk kur. 

Tarnas išėjo, o po kurio laiko grįžęs papasakojo šeiminin- 
kui: 

— Kai aš paklausiau apie Abu'l Hasaną, jo giminės paaiškino, 
kad jis išvykęs į Basrą. Tačiau ten buvo viena vergė, kuri sto- 
vėjo prie durų, o pamačiusi mane paklausė: “Ar tu Ali ibn 
Bekaro tarnas?" Aš atsakiau: “Taip". Tada ji pasakė: “Mane at- 
siuntė pas jį brangiausias jam žmogus". Ir štai ji atėjo su manim 
ir stovi už durų. 

— Įvesk ją! — paliepė Ali ibn Bekaras. 

Tarnas įvedė merginą, o žmogus, atėjęs pas Ali ibn Beka- 
rą, nužvelgė ją ir nutarė, kad šioji graži... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimtoji naktis 


Kai atėjo šimtas šešiasdešimtoji naktis, Šachrazada tęsė: 

Pasakojama, o laimingasai karaliau, kad vergė, įėjusi pas Ali 
ibn Bekarą, prisiartino ir pasveikino jį, tada ėmė kažką jam šnibž- 
dėti, o šis prisiekinėjo ir tikino, kad niekada taip nėra šnekėjęs. 
Pagaliau vergė atsisveikino ir išėjo. 

O tas žmogus, Abu'l Hasano draugas, buvo juvelyras. Kai 
vergė išėjo, jis tarė Ali ibn Bekarui: 

— Tikriausiai kalifo rūmuose tavęs ieškojo, arba tarp tavęs 
ir jos kažkas yra. 

— Kas tau sakė? — paklausė Ali ibn Bekaras. 

— Aš pažįstu šią merginą, — paaiškino jaunuolis, — ji Šams 
an Nacharės vergė. Kažkada ji buvo atnešusi man raštelį, ku- 
riame buvo sakoma, jog Šams an Nacharė pageidauja perlų 
vėrinio, ir aš nusiunčiau jai brangų vėrinį. 

Tai išgirdęs, Ali ibn Bekaras prarado amą, visi išsigando, kad 
jam bus negerai, tačiau netrukus jis atsigavo ir paklausė: 

— O mano broli, vardan Alacho, prašau tavęs, papasakok, 
iš kur tu ją pažįsti? 

— Nekibk su savo klausimais, — atsakė juvelyras. Bet Ali ibn 
Bckaras nenusileido: 

— Neatstosiu tol, kol nepapasakosi man visos teisybės! 

— Gerai, papasakosiu, — pasakė juvelyras, — kad tu nejta- 
rinėtum ir dėl mano žodžių nepultum į neviltį. Bet tik su ta 
sąlyga, kad ir tu man papasakosi, kas tau atsitiko ir kodėl tu 
sergi. 

Ir Ali ibn Bekaras papasakojo jam apie save ir pridūrė: 

— Prisickiu Alachu, mano broli, savo istoriją slepiu nuo kitų 
iš baimės, nes matau, kaip žmonės mėgsta kišti nosį į svetimus 
reikalus. 

Tada juvelyras pasakė Ali ibn Bekarui: 

— Aš norėjau susitikti su tavim tik todėl, kad labai myliu tave 
ir visada jaudinuosi dėl tavęs. Man gaila tavo širdies, kuri kenčia 
vienatvėje, ir galbūt aš galėsiu būti tavo draugas, kol Abu'l Ha- 
sanas išvykęs. Nuramink savo širdį ir pailsink akis! 


Ali ibn Bekaras padėkojo jam ir pasakė: 


Jei imčiau vienatvėj linksmuolį vaizduoti, 
Netruktų rauda mano meilę išduoti. 


Bet kaibgi paslėbt ant įdubusių skruostų 
Tas ašaras, kai nebėra kas baguostų? 


Kiek patylėjęs paklausė juvelyrą: 

— Ar tu žinai, ką man šnibždėjo vergė? 

— Prisiekiu Alachu, nežinau, o pone! — atsakė juvelyras. 

— Ji tvirtina, — pasakė Ali ibn Bekaras, — kad tai aš pata- 
riau Abu'l Hasanui išvykti į Basrą, sugalvojęs šią gudrybę tam, 

kad nutrūktų mūsų susirašinėjimas ir ryšys. Aš prisiekinėjau jai, 
kad šito nebuvo, bet ji nepatikėjo manim ir išėjo pas savo ponią 
nepakeitusi nuomonės. Juk ji būdavo tokia atidi Abu'l Hasano 
nuomonei ir taip jam paklusdavo. 

— O mano broli, — atsakė juvelyras, — iš vergės būsenos aš 
nutuokiau apie šį reikalą ir viską supratau, bet jei didysis Alachas 
panorės, aš padėsiu tau pasiekti tai, ko trokšti. 

— O, kas gali man padėti, — sušuko jaunuolis, — ir ką gi jai 
padarysi, jei ji bėga kaip žvėris dykumoje! 

— Prisiekiu Alachu, — tarė juvelyras, — aš nepatingėsiu pa- 
dėti tau ir sugalvoti, kaip be pavojaus patekti pas ją. 

Tada jis paprašė leidimo pasišalinti, o Ali ibn Bekaras pri- 
minė jam: 

— O mano pone, tu privalai saugoti paslaptį, — ir pažvelgęs 
į ji pravirko. 

Juvelyras atsisveikino ir išėjo... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt pirmoji naktis 


Kai atėjo šimtas šešiasdešimt pirmoji naktis, Šachrazada tęsė: 

Pasakojama, o laimingasai karaliau, kad juvelyras atsisveikino 
ir išėjo, dar nežinodamas, kaip padės Ali ibn Bekarui. Jis ėjo 
mintydamas apie tai ir staiga mato — guli pamestas popierėlis. 
Pakėlęs jį, pažvelgė į adresą ir perskaitė: “Nuo jaunesnio įsimy- 
lėjėlio vyresniam mylimajam". Viduje jis rado šias eiles: 


Žyginas man vėl tavo meilę žadėjo, 
Bet žodžiais žyguno širdis netikėjo. 


Ir man dar liūduesnis pasaulis atrodo, 
Žinau, kad žygūnai nedidelio proto. 


Ir toliau: “Žinok, o pone, kad aš nenumanau, dėl ko nutrūko 
mūsų susirašinėjimas. "Tu pasirodei rūstus, o aš atsakysiu ištikimy- 
be, tave meilė paliko, o aš tebesaugau ją, nepaisant išsiskyrimo. 
Aš būsiu tau tokia, kaip pasakė poetas: 

Būk išdidus — ištversiu, žiaurus būk — iškenlėsiu, 
pakilk — aš nusilenksiu, 
Skirk valandą - priimsiu, kalbėk — aš išklausysiu, 
paliebk — kaip vergė žengsiu." 


Beskaitant jam šį raštelį, staiga priėjo ta pati vergė, dairy- 
damasi kairėn dešinėn, o pamačiusi popierių juvelyro rankose, 
sušuko: 

— O pone, tai aš pamečiau šį raštelį! 

Juvelyras, nieko jai neatsakęs, nuėjo, o vergė sekė jam iš pas- 
kos iki pat jo namų. 

Juvelyras įėjo į savo namus, o vergė — jam įkandin, prašy- 
dama: 

— O pone, atiduok man šį raštelį, grąžink. Juk tai aš jį pa- 
mečiau. 

— Geroji mergaite, — atsakė jaunuolis, atsisukęs į ją, — ne- 
sibaimink ir nesisielok. Alachas — didis globėjas, jis mėgsta 
pagelbėti. Papasakok man viską. Aš tikrai moku saugoti paslaptis, 
bet turi man prisiekti, kad nenuslėpsi nuo manęs ničnicko apie 
savo ponią. Gal Alachas padės išsipildyti jos norams ir mano 
rankomis palengvins jai sunkią dalią. 

Tai išgirdusi, mergina tarė: 

— O pone, neprapuls paslaptis, kurią tu saugosi, ir sėkme 
baigsis darbas, jei tu stengsiesi jį padaryti. Žinok, tu patikai man, 
ir aš atskleisiu tau savąją paslaptį, o tu atiduok man laišką. 

Ji apsakė jam visą istoriją ir pridūrė: 

— Alachas gali paliudyti tai, ką aš kalbu. 

O juvelyras sušuko: 

— Tu teisi, nes aš šiek tiek numanau reikalo esmę. 

Ir jis papasakojo Ali ibn Bekaro istoriją, atskleidė ir tai, kaip 
sužinojęs slaptas jo mintis, ir išdėstė jai viską apie šį reikalą nuo 
pradžios iki galo. Išklausiusi vergė apsidžiaugė, ir jiedu sutarė, 
kad jinai paims laišką ir nuneš jį Ali ibn Bekarui, o viską, kas 
toliau atsitiks, sugrįžusi papasakos juvelyrui. 

Juvelyras atidavė popierių vergei, kuri užantspaudavo jį taip, 
Kaip buvo, tardama: 

— Mano ponia Šams an Nacharė padavė man jį užantspau- 
(luotą. Kai Ali ibn Bekaras perskaitys ir parašys atsakymą, ateisiu 
pas tave. 


77 


161 naktis 


Atsisveikinusi vergė nuskubėjo pas Ali ibn Bekarą, kurį rado 
laukiantį. Ji atidavė jam laišką, jaunuolis perskaitė ir parašė at- 
sakymą, kurį įteikė vergei, o ši paėmusi jį grįžo pas juvelyrą. 

Juvelyras paėmė laišką, sulaužė antspaudą ir perskaitė. O ten 
buvo šios eilės: 


Laiškai, kuriuos mano žygunas turėjo, 
Prapuolė, ir pats jis keiksnot mus pradėjo. 


Išrinkite bats jūs žŽygūną man tokį, 
Kurio nieks meluoti lig šiol neišmokė. 


Ir toliau: “Aš neišdaviau ir nepražudžiau to, kas man buvo 
patikėta, neparodžiau šiurkštumo ir tebesu ištikimas, aš nesulau- 
žiau susitarimo ir nenustojau mylėjęs. Manęs nebuvo palikęs 
liūdesys, ir nuo pat išsiskyrimo aš netroškau nieko kito, tik mir- 
ties, todėl nesuprantu, apie ką jūs kalbate, aš tebemyliu taip pat 
kaip ir jūs. Prisiekiu visa Žžinančiu, aš tenoriu susitikti su myli- 
mąja, 0 mano pareiga — slėpti aistrą, net jei pasiligočiau nuo 
tos kančios. Štai ir viskas apie mane. Tuo ir baigiu". 

Juvelyras, viską perskaitęs ir suvokęs, graudžiai pravirko, o 
vergė tarė jam: 

— Niekur neišeik, kol aš negrįšiu pas tave. Ali ibn Beka- 
ras mane kai kuo įtarinėja, bet tai jam atleistina. Aš noriu, kad 
kokiu nors būdu tu susitiktum su mano ponia Šams an Nachare. 
Aš palikau ją gulinčią, ir ji laukia manęs su atsakymu. 

Ir vergė išėjo pas savo ponią, o juvelyras kiaurą naktį ne- 
rimavo. 

Rytą jis pasimeldė ir atsisėdo laukti vergės. Staiga pamatė 
ateinant ją, linksmą ir gerai nusiteikusią. Kai tik įėjo, juvelyras 
paklausė: 

— Kas naujo, o mergaite? 

Ji atsakė: 

— Po to, kai palikau tave, aš grįžau pas savo ponią ir ati- 
daviau Ali ibn Bekaro parašytą atsakymą. Mano ponia perskaitė 
ir sumišo, nebeišmanydama, ką galvoti. Tada aš pasakiau jai: 
“O mano ponia, nebijok, kad mūsų paslaptis nukentės dėl to, 
jog išvyko Abu'l Hasanas. Aš radau žmogų, kuris pakeis jį. Jis 

dar geresnis, aukštesnės padėties ir tinkamesnis saugoti paslaptį". 
Aš papasakojau jai, kaip tu bendravai su Abu'l Hasanu, kaip 
įgijai jo ir Ali ibn Bekaro pasitikėjimą ir kaip pamečiau laišką, 
o tu jį radai, ir dar papasakojau, ką mudu su tavim nuspren- 
dėme. 

Juvelyras didžiai stebėjosi, o vergė kalbėjo toliau: 

— Mano ponia norėtų, kad tu pats jai patvirtintum, kokius 
pažadus jūs su Ali ibn Bekaru davėte vienas kitam. Ruoškis tuo- 
jau pat, eime pas ją. 

Tačiau juvelyras jautė, jog tai yra pavojinga ir kad visa tai 
pernelyg svarbus reikalas, kad būtų galima pradėti taip staiga. 
Jis pasakė vergei: 

— O sesute, aš paprastas žmogus, ne toks kaip Abu'l Hasa- 
nas, kurio padėtis kitokia. Jis garsus, žinomas ir lankosi kalifo 
rūmuose, kur reikalingos jo prekės. Mane imdavo virpulys, kai 
Abu'l Hasanas man ką nors pasakodavo. Jei tavo ponia tikrai 
nori su manim pasikalbėti, tegul tai įvyksta ne kalifo rūmuose, 
o toli nuo tikratikių valdovo būsto. Mano protas neapima, ne- 
galiu nė įsivaizduoti, kaip padaryčiau tai, ką tu sakai. 

Ir jis atsisakė eiti su ja, nors vergė žadėjo visišką saugumą 
sakydama: “Nebijok ir nesitikėk nieko blogo". 

Pagaliau jis lyg ir apsisprendė, tačiau jam pakirto kojas, ėmė 
drebėti rankos ir jis sušuko: 

— Sergėk, Alachai, nuo to, kad eičiau su tavim, aš neturiu 
jėgų! 

Tada vergė pasakė: 

— Nusiramink pagaliau! Jei tau sunku pasirodyti kalifo rū- 
muose ir tu negali su manim eiti, tai aš priversiu, kad ji ateitų 
pas tave. Niekur nedink, kol aš su ja pas tave neateisiu. 

Po to vergė išėjo, o netrukus grįžo ir perspėjo juvelyrą: 

— Žiūrėk, kad tavo namuose neliktų kas nors iš tarnų ar 
vergių. 

O šis jai paaiškino, kad namie daugiau nėra nieko, išskyrus 
seną juodaodę vergę, kuri patarnaujanti jam. Mergina pakilo ir 
uždarė duris, kurios vedė į tarnaitės kambarį. 

Tada ji išėjo ir tuoj pat vėl pasirodė, o su ja buvo moteris, 
kuri sekė jai įkandin. Joms įėjus į kambarį, visa patalpa pakvipo 
brangiais kvepalais. Pamatęs ją, juvelyras pašoko ir padavė suolelį 

su pagalvėle, o pats atsisėdo priešais. Moteris kurį laiką pasė- 
dėjo, pailsėjo nieko nesakydama, o paskui atsidengė veidą, ir 
juvelyrui pasirodė, kad saulė apšvietė jo būstą. Ji paklausė sa- 
vo vergę: 

— Ar tai tas žmogus, apie kurį tu man pasakojai? 

— Taip, — atsakė toji. 

Moteris pasisuko į juvelyrą ir paklausė: 

— Kaip tu gyveni? 

— Gerai, — atsakė jis, — meldžiuosi už tavo ir už tikratikių 
valdovo gyvastį. 

— Tu privertei mus ateiti čia ir atskleisti tau savo paslap- 
tis, — tarė Šams an Nacharė. Po to ji dar išklausinėjo jį apie gi- 
mines ir šeimą, o juvelyras papasakojo jai viską apie savo 
gyvenimą ir pridūrė: 

— Be šio namo, aš turiu dar vieną, kurį paskyriau susitiki- 
mams su broliais ir draugais. Ten nėra nieko net iš mano tarnų, 
tik ta viena tarnaitė, apie kurią jau sakiau tavo vergei. 

Tada Šams an Nacharė ėmė teirautis, kaip jis sužinojęs vi- 
sos šios istorijos pradžią ir apie Abu'l Hasaną ir kodėl šis išvyko. 
Juvelyras paaiškino jai, kokios mintys atėjo Abu'l Hasanui į galvą 
ir kas jį paskatino išvažiuoti. Šams an  Nacharė ėmė dūsauti, 
apgailestaudama dėl Abu'l Ilasano išvykimo, ir tarė: 

— O tu, toks ir toks, žinok, kad visi panašūs savo aistromis 
ir būna žmonių, vertų vienas kito. Nepadarysi darbo be žodžių, 
nepasiceksi tikslo be pastangų, o poilsis ateina tik padirbėjus... 

Tuo tarpu išaušo rytas, ir Šachrazada nutraukė pasakojimą. 


Simtas šešiasdešimt antroji naktis 


Kai atėjo šimtas šešiasdešimt antroji naktis, Šachrazada tęsė: 

Pasakojama, o laimingasai karaliau, kad Šams an Nacharė 
kalbėjo juvelyrui: 

— Poilsis ateina tik padirbėjus ir sėkmė lydi tik padoriuosius. 
Dabar tu viską Žinai apie mus ir panorėjęs gali nutraukti paslap- 
ties šydą, bet mes tikime tavo padorumu. Tu žinai, kad šioji 
vergė saugo mano paslaptį, todėl ji pas mane užima aukštą pa- 
dėtį. Aš ją pasirinkau svarbiems reikalams, ir tencbus tau nieko 
viršesnio už ją. Patikėk jai savo reikalus ir būk ramus — tu ne- 

nukentėsi per mus, ir nėra tokios vietos, kur tave uždarius, ji 
tavęs neišleistų. Ji ateidinės pas tave su naujienomis Ali ibn Be- 
karui, o tu būsi mūsų tarpininkas. 

Po kiek laiko Šams an Nacharė pakilo (tą padaryti jai bu- 
vo sunku) ir išėjo. Juvelyras palydėjo ją eidamas pirm jos iki savo 
namų vartų. Po to grįžo ir dar ilgai sėdėjo prisimindamas jos 
grožį, kuris jį pribloškė, jos žodžius, kurie susuko jam galvą: jos 
mokytumas ir dailumas didžiai sukrėtė jį. 

Taip kurį laiką mąstęs apie šią moterį, jis apsiramino, pa- 
reikalavo valgio ir užkandęs, kad palaikytų kūno tvirtumą, ir 
persirengęs išėjo pas Ali ibn Bekarą. 

Jis pasibeldė į vartus, tarnai netruko jam atidaryti ir nuve- 
dė pas savo poną. Juvelyras rado jį gulintį patale. Pamatęs 
juvelyrą, Ali ibn Bekaras papriekaištavo: 

— Tu privertei mane laukti ir padidinai mano nerimą. 

Jis išsiuntė tarnus ir liepė uždaryti duris, o tada prakalbo: 

— Prisiekiu Alachu, mano broli, aš nesumerkiau akių nuo 
to laiko, kai mudu išsiskyrėm. Vakar buvo atėjusi vergė su ant- 
spauduotu laišku nuo savo ponios Šams an Nacharės. 

Ir Ali ibn Bekaras papasakojo viską apie vergę bei laišką ir 
sušuko: 

— Prisiekiu Alachu, aš sutrikęs ir nežinau, ką man daryti, aš 
taip nekantrauju! O Abu'l Hasanas buvo man draugas, nes pa- 
žinojo šią vergę. 

Tai išgirdęs, juvelyras nusijuokė, o Ali ibn Bekaras paklausė: 

— Kaip tu gali taip juoktis iš manęs, kai aš taip džiaugiuo- 
si tavo atėjimu, kai matau tavyje išeitį iš šios painios padėties. 

Jis ėmė dūsauti ir verkti kalbėdamas: 


Sulikęs jis šaibos iš mano raudų, 
Bet verktų patsai, tiek palyręs skriaudų. 


Juk mylinčio gali tik tas bagailėt, 
Kam teko pačiam ir liudėt, ir kentėt. 


Ir meilė mana, ir skaudus ilgesys — 
Vienam, mano sieloj gyvena tik jis, 


Nė mirksniui negali palikti jis jos, 


Gyvena tenai — ir dėl to tik džiaugiuos! 

Ir draugo kitokio nereikia visai, 
Nes mielas man buvo visad tik jisai. 


Juvelyras, išgirdęs tokius žodžius, susigraudino ir papasakojo, 
kaip jam sekėsi per tą laiką, kai juodu nesimatė, ir kaip jį ap- 
lankė vergė su savo ponia. Ali ibn Bekaras klausėsi, ir su 
kiekvienu nauju žodžiu jo veidas vis labiau rausvėjo, o kūnas 
čia įsitempdavo, čia atsipalaiduodavo. Kai juvelyras baigė pa- 
sakoti, Ali ibn Bekaras pravirkęs sušuko: 

— O mano broli, aš tikrai žūstu. O, jei man skirtas laikas 
būtų pratęstas! Aš prašau tavo malonės — būk mano pagalbi- 
ninku ir mano guodėju visuose reikaluose, kol Alachas to norės, 
sakyk, ką tik norėsi — aš tau neprieštarausiu. 

— Niekas neužgesins tavyje šios ugnies, nebent tik susitiki- 
mas su ta, kuri krito tau į širdį, — tarė juvelyras. — Bet tai turi 
atsitikti ne tokioje pavojingoje vietoje. Ne, susitikimas įvyks pas 
mane, tame kambaryje, kuriame lankėsi vergė su savo ponia. 
Tą namą ji pati pasirinko. Aš noriu suvesti jus draugėn, kad ga- 
lėtumėt pasiguosti vienas kitam patirtomis meilės kančiomis. 

— O pone, — džiūgavo Ali ibn Bekaras, — daryk kaip no- 
ri, Alachas tau atlygins! Elkis taip, kaip manai esant geriausia, 
ir negaišk, kol aš dar nenumiriau iš nevilties! 

Ir juvelyras praleido pas jį kiaurą naktį, linksmindamas jį įvai- 
riais pasakojimais, kol nušvito aušra ir išaušo rytas... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt trečioji naktis 


Kai atėjo šimtas šešiasdešimt trečioji naktis, Šachrazada tęsė: 

Pasakojama, o laimingasai karaliau, kad juvelyras kiaurą naktį 
praleido pas Ali ibn Bekarą, linksmindamas jį pasakojimais. Nu- 
švitus aušrai, jis sukalbėjo rytinę maldą ir grįžo į savo namus. 
Netrukus pasirodė vergė, ir juvelyras papasakojo jai viską apie 
Ali ibn Bekarą. 

— Žinok, — tarė vergė, — kad kalifas išvyko ir namai dabar 
tušti, ten bus geriau ir niekas mūsų nematys. 

— Tu teisingai kalbi, — atsakė juvelyras, — bet vis tiek anie 
namai ne tokie kaip šitie. Mano namai labiau tinka mums ir pa- 
tikimiau paslėps mus. 

— Tavo nuomonė teisingesnė! Aš eisiu pas ponią ir perduosiu 
jai, ką pasakei, — sutiko vergė. 

Ji pakilo ir išėjo. Grįžusi pas savo ponią, viską papasakojo, 
po to atėjo pas juvelyrą ir tarė: 

— Bus taip, kaip tu sakei, paruošk mums kambarį ir 
lauk. — Ji išsitraukė iš užančio maišelį su dinarais ir tarė: — Mano 
ponia tave sveikina ir liepia paimti šiuos dinarus, leisk juos vis- 
kam, ko tik reikės. 

Tačiau juvelyras prisiekė neimsiąs jokių pinigų, ir vergė mai- 
šelį su dinarais parsinešė atgal ir grąžino savo poniai: 

— O ponia, jis nepriėmė pinigų, atidavė juos man. 

— Ne bėda, — atsakė ponia. 

Vergei išėjus, juvelyras pakilo ir į savo antrąjį namą nuga- 
beno visą reikiamą mantą ir prabangius kilimus, sunešė ten 
porcelianinius, stiklinius, sidabrinius ir auksinius indus. Jis pa- 
sirūpino visokiausiais valgiais ir gėrimais. Vergė apžiūrėjo, viskas 
jai patiko, ir tada ji liepė atvesti į tuos namus Ali ibn Bekarą. 

— Jį turėtų atvesti ne kas kitas, o tu, — paprieštaravo juve- 
lyras. 

Vergė išėjo ir grįžo su Ali ibn Bekaru, o šis buvo puikiausios 
nuotaikos, visas net švytėjo. 

— Sveikas! — pasitiko jį juvelyras ir, pasodinęs ant suolelio, 
pastatė priešais jį įvairiausių spalvų gėlių, pamerktų porceliano 
ir krištolo vazose. 

Po to patiesė priešais jį staltiesę su įvairiausiais valgymais, 
į kuriuos vien pažiūrėjus krūtinėj darosi gera, ir prisėdo kartu 
pasišnekučiuoti, kad nuramintų ir prablaškytų jį. 

Vergė išėjo ir nesirodė iki vakaro, o po saulės laidos ji at- 
ėjo kartu su savo ponia ir dviem tarnaitėm. Šams an Nacharė 
pamatė Ali ibn Bekarą, o šis pamatė ją, tuoj pat pašoko ant kojų, 
apkabino ją, ir ji taip pat jį apkabino. Abu krito ant žemės ir 
taip pragulėjo be sąmonės kokią valandą. 

Atsipeikėję jiedu ėmė pasakoti vienas kitam apie išsiskyrimo 
kančias, o paskui sėdėjo ir kalbėjosi. Pokalbis buvo švelnus, aiš- 
kus, žodžiai plaukė lengvai, sklaidėsi smilkalų kvapas. Jiedu 
dėkojo juvelyrui už tai, ką jis padarė, o šis paklausė: 

— Ar nenorėtumėt ko nors užkąsti? 

— O, gerai būtų! — atsakė jie. 

Juvelyras atnešė jiems valgio, visi valgė, kol pasisotino, o pas- 
kui nusiplovė rankas. 

Tada juvelyras pervedė juos į kitą kambarį ir atnešė vyno. 
Jie išgėrė ir apkvaito, palinko vienas į kitą, o Šams an Nacha- 
rė paprašė juvelyrą: 

— O pone, būk ir toliau mums toks malonus, atnešk liutnią 
ar kokį kitą muzikos instrumentą, to mums trūksta šią valandą 
iki džiaugsmo pilnatvės. 

Šis pakilęs nuėjo ir atnešė liutnią. 

Šams an Nacharė paėmė ją, suderino ir, pasidėjusi ant ke- 
lių, su dideliu išmanymu palietė stygas, primindama sielos kančias 
ir linksmindama liūdintįjį. Jos žodžiai buvo tokie: 


Negaliu užmigt, lyg nemiga būlų man miela, 
Ir nykstu, lyg nuo gimimo spaudžia negalia. 


Skruostais ašaros sruvena, degina ugnim. 
Kad žinočiau, ar dar teks man būti su tavim! 


Ji dainavo tokias dainas, kad maišėsi protas. Tai buvo nuo- 
stabios eilės įvairiems balsams, ir visas namas kone šoko iš 
susižavėjimo. Tokius tat darė stebuklus jos dainavimas. 

Susirinkusieji, patogiai įsitaisę, jau nieko nebeprotavo ir ne- 
sistengė sukaupti minčių. Taurės ėjo iš rankų į rankas, o vergė 
užtraukė priedainį: 


Pasimatymą paskyręs atskubėjo jis, 
Tukstančius naktų alstotų La viena naktis. 


Mums lemtis padovanojo tos nakties kerus, 
Apie tai nesužinojo draugas įkyrus. 


Laikė mielasai abglėbęs dešine stipria, 
Aš laiminga apkabinus jį laikiau kaire. 


Iš jo lūpų vyną gėriau, gerdama glaudžiaus, 
Man tą naktį atiteko avilys medaus! 


Taip visiems skendint džiaugsmų jūroje, staiga visa drebė- 

dama įbėgo mažytė tarnaitė ir tarė: 

— O ponia, galvok, kaip tau iš čia išeiti. Mus supa minia 
žmonių, mes susekti ir nežinau kodėl. 

Juvelyras išsigandęs pašoko ir staiga išgirdo, kaip viena jo 
vergė šaukia: “Nelaimė!" Ir ši plačioji žemė staiga tapo per ankšta 
juvelyrui. Jis metė žvilgsnį į vartus, bet ten jau nebebuvo ke- 
lio išeiti. Juvelyras puolė prie kaimyno vartų ir pasislėpęs ten 
matė, kaip jo namas prigužėjo žmonių ir kilo didžiulis triukš- 
mas. 

Juvelyrui toptelėjo, kad žinia apie juos bus pasiekusi kalifą 
ir šis pasiuntė sargybą jų sučiupti ir atvesti jam. Išsigandęs jis 
taip ir pratupėjo už kaimyno vartų iki vidurnakčio, bijodamas 
iš ten išlįsti. Tačiau kaimynas pastebėjo jį ir išsigando, kad neuž- 
sitrauktų per jį bėdos. Jis išėjo iš savo būsto ir prisiartino su pliku 
kardu rankose. 

— Kas čia dabar? — paklausė jis. 

— Tai aš, tavo kaimynas, juvelyras, — atsakė šis. 

Kaimynas pažino juvelyrą ir pasuko atgal, po to atsinešė ug- 
nies ir priėjęs tarė: 

— O mano broli, nelengva man buvo matyti tai, kas tau at- 
sitiko šįvakar! 

— O mano broli, — paklausė juvelyras, — papasakok man, 
kas buvo įsiveržęs į mano namus ir kas išlaužė vartus? Aš pa- 
bėgau pas tave ir nežinau, kuo viskas baigėsi. 

— Vagys, kurie aną dieną buvo įsiveržę pas mūsų kaimyną, 
kurie užmušė jį ir pasiėmė jo pinigus, kai tu pernešinėjai į šį 
namą įvairius daiktus, ir pasigviešė jų. Jie vakar iškraustė vis- 
ką, kas buvo namuose, o tavo svečius užmušė. 

Juvelyras kartu su kaimynu nuėjo į savo namus ir pamatė, 
kad jie tušti ir išdraskyti, ten nieko nebebuvo. Jis baisiai nusi- 
minęs sušuko: 

— Dėl daiktų aš nesijaudinu, kad dingo, nors juos aš buvau 
pasiskolinęs iš savo draugų! Ne bėda: draugai žino, kad aš ne- 
kaltas, juk mano turtas pražuvo, 8 namas apiplėštas. O dėl Ali 
ibn Bekaro ir tikratikių valdovo numylėtinės aš bijau — jų pa- 
slaptis gali būti atskleista, ir per tai aš pražūsiu. 

Jis atsisuko į kaimyną ir paklausė: 

— Tu mano brolis ir kaimynas, ką gi patartum dabar daryti? 

— Štai ką aš tau patarsiu: lauk! Tie, kurie užpuolė tavo namus 
ir paėmė pinigus, išžudė geriausią kalifo rūmų būrį, taip pat sar- 
gybos viršininko žmones. Dabar valdžios pasiuntiniai gaudo juos 
visuose keliuose, gal jiems pasiseks, ir tada tu be jokio vargo 
atgausi savo. 

Juvelyras paklausė patarimo ir grįžo į antrus namus, kuriuose 


gyveno... 
Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt ketvirtoji naktis 


Kai atėjo šimtas šešiasdešimt ketvirtoji naktis, Šachrazada tęsė: 

Pasakojama, o laimingasai karaliau, kad juvelyras grįžo į savo 
pirmuosius namus galvodamas: “Man atsitiko tai, ko bijojo Abu'l 
Hasanas. Jis išvyko į Basrą, o aš šit ir pakliuvau". 

Gandas apie tai, kad juvelyro namas apiplėštas, greitai paskli- 
do tarp žmonių, ir šie ėmė iš visų pusių plaukti pas nukentėjusįjį. 
Kai kurie piktdžiugavo, o kiti teisino jį ir užjautė nelaimėje. Ju- 
velyras tik guodėsi jiems, jokio valgio į burną neėmė, taip sunku 
jam buvo. 

Kartą jam taip besėdint ir beliūdint, įėjo vienas iš jo tarnų 
ir pasakė: 

— Prie vartų laukia žmogus ir teiraujasi tavęs, o aš jo nepa- 
žįstu. 

Juvelyras išėjo ir pasisveikino su atėjusiuoju, kuris, kaip pa- 
sirodė, ir jam nebuvo pažįstamas. 

— Turiu reikalą, — pasakė žmogus. 

Juvelyras įsivedė jį vidun ir paklausė: 

— Koks gi tas tavo reikalas? 

— Eime su manim į kitus tavo namus, — atsakė žmogus. 

— Negi tu žinai kitus mano namus? — nustebo juvelyras. 

— Aš Žinau viską, kas tau atsitiko, — atsakė atėjusysis, — ir 
dar žinau šį tą, kuo Alachas palengvins tavo rūpestį. 

“Eisiu su juo visur, kur Jis panorės", — pagalvojo juvelyras 
ir nusekė paskui. Jiedu priėjo apiplėštuosius namus, bet žmo- 
gus, juos pamatęs, tarė: 

— Cia nėra nci vartų, nei sargo, čia neįmanoma kalbėtis, ei- 
me į kitą vietą. 

Žmogus vedžiojo jį iš vienos vietos į kitą, vis nieko neras- 
damas, kol atėjo naktis. Juvelyras nicko neklausinėjo, tik sekė 
iš paskos. Jie išėjo į lygumą. “Sck paskui mane!" — paragino 
žmogus ir paspartino žingsnį. Juvelyras stengėsi neatsilikti, šir- 
dyje vis padrąsindamas save. Jie pasiekė upę, sėdo į valtelę ir 
irkluotojas perkėlė juos į kitą krantą. Išlipę ėjo gatvele, kurio- 
je juvelyras kaip gyvas niekada nebuvo buvęs, ir nežinojo, kur 
jie čia atsidūrė. Vedlys staiga sustojo prie vienų namų su ge- 
ležine spyna. Dar kick pačjėję, jie atsidūrė patalpoje, kurioje buvo 
dešimt žmonių, labai panašių vienas į kitą. Jie buvo broliai. 

Atėjusieji pasisveikino, šie jiems atsakė ir liepė sėstis. O ju- 
velyras jau visai griuvo iš nuovargio. Jam atnešė rožių vandens 
ir apšlakstė veidą, paskui davė išgerti vyno ir atnešė valgių. Kai 
kurie iš šių žmonių valgė drauge su juo. Juvelyras pagalvojo: “Jei 
valgyje būtų įdėta ko nors blogo, jie nevalgytų su manim". 
Pavalgę visi nusiplovė rankas. 

Žmonės paklausė juvelyrą: 

— Ar tu mus pažįsti? 

— Ne, — atsakė tas, — gyvenime nesu jūsų matęs, lygiai kaip 
nesu matęs ir to, kuris atvedė mane čionai. Ir šioje vietoje nie- 
kada nesu buvęs. 

— Papasakok mums viską, kaip tau buvo, ir nieko neme- 
luok, — tarė jie. 

— Žinokite, kad mano padėtis ypatinga ir reikalas mano iš- 
skirtinis. O ar jūs girdėjote ką nors apie mane? — paklausė 
juvelyras. 

— Taip, — atsakė tie, — nes mes praėjusią naktį paėmė- 
me tavo daiktus, pagrobėme tavo draugą ir tą, kuri dainavo su 
juo. 

— Tenuleidžia Alachas ant jūsų savo skraistę! — susijaudino 
juvelyras. — Kur mano draugas ir ta, kuri su juo dainavo? 

— Ten, — mostelėjo ranka į šoną vienas plėšikas, — bet pri- 
siekiame Alachu, mūsų broli, niekas nežino jų paslapties, išskyrus 
tave, ir nuo to laiko, kai atsivedėme juos, mes nėjome pas juos 
ir nekamantinėjome, kas jie tokie, nes matėme, kad tai didūs 
žmonės ir su padėtim. Štai tas žmogus, kuris neleido jų užmušti. 
Papasakok mums apie juos visą teisybę, nesibaimindamas nei 
dėl savęs, nei dėl jų. 

Juvelyras vos nenumirė iš nuogąsčio ir siaubo, bet ėmė kal- 
bėti: 

— O broliai, žinokite, kai išnyks didžiadvasiškumas, jumyse 
vis viena jis išliks, ir jei aš turėsiu paslaptį, kurios atvėrimo bi- 
josiu, jūsų širdims patikėsiu ją! 

Šitaip jis kalbėjo jiems, bet netrukus suvokė, kad protingiau 
ir geriau bus, jei greičiau ims kalbėti apie reikalą, užuot slėpęs 
jį. Ir jis ėmė pasakoti viską iš eilės, kol pabaigė. Tada tie jį pa- 
klausė: 

— Vadinasi, tas jaunuolis — tai Ali ibn Bekaras, o ta mote- 
ris — Šams an Nacharė? 

— Taip, — atsakė juvelyras. 

Jiems tapo nesmagu, jie atsistojo, atsiprašė už viską ir pri- 
dūrė: 

— Dalis to, ką mes paėmėme iš tavo namų, prapuolė, o štai 
likutis. 

Jie atidavė juvelyrui didžiąją dalį jo daiktų ir dar prižadė- 
jo nugabenti juos atgal į jo namus bei grąžinti likusį turtą. 
Juvelyras aprimo, nors vagys ir nesutarė tarp savęs: vieni bu- 
vo už juvelyrą, kiti — prieš jį. 

Tuo tarpu Ali ibn Bekaras ir Šams an Nacharė kone mirė 
iš baimės ir nežinios laukdami, kas bus toliau. Tačiau štai jiems 
atvedė juvelyrą! Jie pasisveikino ir aprimo. Deja, niekas iš jų ne- 
žinojo, kas atsitiko vergci bei dviem tarnaitėm ir kur jos dabar. 

Juos visus tris išvedė, palydėjo iki upės ir susodino į valtį. 
Tai buvo toji pati valtis, kuri juos čia atplukdė. Irkluotojas per- 
kėlė juos į kitą krantą ir išlaipino. Nesuspėjo jie nė atsipūsti, o 
iš visų pusių juos tarsi ereliai apsupo raiteliai. Plėšikai tuoj pat 
sušoko į dar netoli tenuplaukusią valtį ir netrukus atsidūrė vi- 
dury upės. 

Pasilikusioji trijulė nebeturėjo kur bėgti. 

— Iš kur jūs? — paklausė raiteliai. 

Jie nežinojo, ką atsakyti, bet kaip nors pasiaiškinti reikėjo, 
ir juvelyras atsakė: 

— Tie, kuriuos jūs matėte, plėšikai. Mes jų nepažįstame, 
mes — dainininkai. Jie norėjo mus sučiupti, kad jiems padainuo- 
tume, o mes atsikratėme jų tik mandagumu ir įkalbinėjimais. Jie 
mus paliko, ir matote, kur jie dabar. 

Raiteliai pažvelgė į Šams an Nacharę ir Ali ibn Bekarą ir 
tarė juvelyrui: 

— Tu kalbi netiesą, o jei taip nėra, tai klok, kas jūs, iš kur, 
kuo verčiatės ir kuriame kvartale gyvenate. 

Juvelyras nebežinojo, ką sakyti, bet tada pašoko Šams an Na- 
charė ir, priėjusi prie raitelių vado, tyliai kažką jam pasakė. Šis 
nulipo nuo žirgo, pasodino ant jo moterį ir, paėmęs žirgą už 
kamanų, ėmė vesti. Tas pat buvo pasiūlyta ir Ali ibn Bekarui 
bei juvelyrui. Būrio vadas vedė juos paupiu, o vienoje vietoje, 
kažką šūktelėjęs kitokia tarme, pasikvietė pulkelį žmonių, kurie 
turėjo dvi valtis. 

Susodino juos į valtį, įlipo pats ir leidosi link kalifo rūmų 
(keleiviai tuo metu drebėjo iš baimės). Išlaipino juos tokioje 
vietoje, iš kur jie galėjo pasiekti savo namus. Keli raiteliai šne- 
kučiuodamiesi palydėjo juos iki pat namų, tada atsisveikino ir 
nujojo savo keliais. Parsiradę namo, kurį laiką jiedu nekišo nosies 
iš namų ir nebeskyrė ryto nuo vakaro. Taip praėjo naktis ir kita 
diena. 

Vakare Ali ibn Bekaras krito be žado, ir visi namiškiai, vyrai 
ir moterys, ėmė jo verkti. Jis tuo tarpu gulėjo nejudėdamas. Kaž- 
kas iš jo giminių nubėgo pas juvelyrą, atvedė jį ir ėmė prašyti: 

— Papasakok mums, kas atsitiko mūsų sūnui, ką reiškia tokia 
jo būsena! 

— O žmonės, — tarė juvelyras, — paklausykite manęs... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt penktoji naktis 


Kai atėjo šimtas šešiasdešimt penktoji naktis, Šachrazada tęsė: 

Pasakojama, o laimingasai karaliau, kad juvelyras pasakė 
jiems: 

— O žmonės, išklausykite mano žodžius ir nedarykite man 
nieko pikto! Palaukite, jis atsibus ir pats viską papasakos. 

Jis ėmė piktai su jais kalbėtis, gąsdinti juos, kad užtrauk- 
siąs jiems gėdą. Jiems taip bekalbant, Ali ibn Bekaras staiga su- 
krutėjo patale. Visi labai apsidžiaugė ir dauguma žmonių išėjo 
(o juvelyrui Ali ibn Bekaro giminės neleido išeiti). Jaunuoliui 
apšlakstė veidą rožių vandeniu, ir kai jis visai atsipeikėjo ir giliai 

įkvėpė oro, ėmė klausinėti, kas jam atsitikę. Šis ėmė pasakoti, 
tačiau jo liežuvis dar negalėjo greitai judėti. 

Ali ibn Bekaras ženklais parodė saviškiams, kad juvelyrą pa- 
leistų namo. Jį paleido, o šis net negalėjo patikėti, kad jau laisvas. 
Vargais negalais jis parėjo namo ir pasirodė giminėms. Atrodė 
jis taip, kad artimieji ėmė raudoti ir mušti sau per veidus, ta- 
čiau juvelyras tik mostelėjo ranka tylėti, ir jie nuščiuvo, o pats 
griuvo miegoti ir pramiegojo ligi ryto. Auštant nubudo ir pa- 
matė, kad visi giminės susirinkę. 

— Kas tau atsitiko, nuo ko tu patyrei bloga? — klausinėjo jie. 

— Atneškite man ko nors išgerti! — paprašė juvelyras. 

Jam atnešė vyno, jis gėrė, kol atsigėrė iki soties, o tada tarė: 

— Kas buvo, tas pražuvo! — ir nieko nebepasakojo. 

Visi išsiskirstė, o juvelyras atsiprašė savo draugų ir paklau- 
sė, ar negrįžo kas nors iš tų daiktų, kurie prapuolė iš jo namo. 
Jam atsakė, kad dalis grąžinta, atėjęs kažkoks žmogus, numetęs 
viską tarpuvartėje ir daugiau nebepasirodęs. 

Juvelyras dvi dienas išbuvo namuose, stengdamasis apsira- 
minti ir neturėdamas jėgų kam nors rodytis. Pagaliau įsidrąsinęs 
nuėjo į pirtį. Jautė stiprų nuovargį, o galvoje vis sukosi mintys 
apie Ali ibn Bekarą ir Šams an Nacharę. Per visą šį laiką jis nie- 
ko negirdėjo apie juos ir negalėjo patekti į Ali ibn Bekaro 
namus, 0 ir savo namuose buvo neramus, nes nesijautė saugus. 

Po kiek laiko, paatgailavęs Alachui už tai, ką padarė, pagar- 
bino jį už išgelbėjimą. Kažkas viduje skatino jį trumpam užbėgti 
į draugo namus ir po valandėlės grįžti. Jis jau buvo beišcinąs, 
bet pamatė netoliese stovinčią moterį. Tai buvo Šams an Na- 
charės vergė. Jis norėjo prasmukti nepastebėtas, bet vergė sekė 
įkandin ir ne juokais išgąsdino juvelyrą. Jis baimingai žvilgčiojo 
į ją, o ši prašė: 

— Palūkėk, aš tau šį tą papasakosiu! 

Bet juvelyras neklausė jos. Jiedu pasiekė atokiai stovinčią me- 
četę, kur nebuvo žmonių, ir mergina vėl paprašė: 

— Eime į šią mečetę, aš tarsiu tau žodelį, nieko nebijok! 

Ji maldaute maldavo, ir juvelyras įėjo į mečetę, o jinai įsekė 
iš paskos. Jis sukalbėjo maldą dviem rakatais, po to dūsauda- 
mas priėjo prie merginos ir paklausė: 

— Ko gi tu nori? 

Ji pasiteiravo, kas buvo jam atsitikę, ir šis apsakė savo nu- 
tikimus ir šį bei tą apie Ali ibn Bekarą. Po to paklausė, kokias 
žinias atnešusi, ir ji papasakojo: 

— Žinok, kai aš pamačiau, jog kažkokie žmonės išlaužė ta- 
vo namų vartus ir sugužėjo vidun, labai išsigandau, pamaniau, 
kad tai kalifo žmonės ir kad jie dabar sučiups mane bei ma- 
no ponią ir mes pražūsime. Kartu su dviem tarnaitėmis mes 
nubėgome stogais, nušokome į kiemą pas kažkokius žmones, ir 
jie nugabeno mus iki kalifo rūmų. Jautėmės bjauriai, bet nuty- 
lėjome šį įvykį, o nerimas visą vakarą degino lyg įkaitintos anglys. 
Taip atėjo naktis. Aš nuėjau prie upės ir pasišaukusi irkluoto- 
ją, kuris mus perkėlė aną naktį, paprašiau: “Mes nežinome, kas 
atsitiko mūsų poniai. Paplukdyk mane valtimi, aš pasidairysiu 
po upę, gal ką nors patirsiu apie ją". Irkluotojas paėmė mane 
į valtį, ir mes iki vidurnakčio plaukiojome upe. Staiga aš išvy- 
dau valtį, besiiriančią link sodo vartų. Valtyje buvo vienas 
žmogus, kuris irklavo, ir kitas, kuris stovėjo stačias, o tarp jų 
gulėjo moteris. Krante moteris išlipo, aš geriau įsižiūrėjau ir pa- 
mačiau, kad tai Šams an Nacharė. Priėjau prie jos nutirpusi iš 
džiaugsmo, kuris apėmė mane pamačius ją, juk visos mano viltys 
jau buvo bežlungančios... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt šeštoji naktis 


Kai atėjo šimtas šešiasdešimt šeštoji naktis, Šachrazada tęsė: 

Pasakojama, o laimingasai karaliau, kad vergė kalbėjo juve- 
lyrui: 

— Aš nutirpau iš džiaugsmo, juk visos mano viltys jau bu- 
vo bežlungančios. Kai priėjau prie savo ponios, ji liepė man 
duoti tūkstantį dinarų žmogui, kuris ją atplukdė. Po to mes su 
dviem tarnaitėm nunešėme ponią ir paguldėme į lovą. Ji visą 
naktį labai nekaip jautėsi, todėl rytą aš neleidau nei vergėms, 
nei eunuchams užeiti pas ją ir stengiausi, kad visą dieną jos nie- 
kas netrukdytų. Kitą dieną ji šiek tiek atsigavo, tačiau aš mačiau, 
kad ji vis dar tarsi iš kapo pakilusi. Šlaksčiau jai veidą rožių van- 
deniu, perrengiau, nuprausiau rankas ir kojas. Aš patarnavau jai 
ir priverčiau šį tą suvalgyti bei išgerti truputėlį vyno, nes pati 

ji ničnieko nenorėjo. Kai šiek tiek pakvėpavo tyru oru, sveikata 
ėmė grįžti, o aš priekaištavau: “O ponia, pažvelki į save ir pa- 
sigailėk savęs! Matai, kas mus ištiko, tu baisiai prisikentėjai, bet 
dabar jau gana. Tu juk buvai netoli mirties". — “Prisiekiu Alachu, 
geroji mergaite, — pasakė ji man, — mirtis, man rodos, būtų ge- 
resnė išcitis nei tai, kas mane ištiko! Aš, be abejo, būčiau buvusi 
užmušta, juk plėšikai, išvedę mus iš juvelyro namo, paklausė: 
“Kas tu tokia?" Aš atsakiau: “Aš vergė dainininkė" — ir jie pa- 
tikėjo. Kai Ali ibn Bekaro paklausė, kas jis toks, tai jis atsakė, 
jog esąs paprastas žmogus. Jie mus vedėsi, kol pasiekė savo bu- 
veinę. Mes paklusome jiems, nes labai bijojome. Tačiau atėjus 
į vietą, jie apžiūrėjo mane ir pamatę, kokiais rūbais aš vilkiu, 
pamatę mano vėrinius ir brangenybes, kažką įtarė ir pasakė: “Pa- 
prasta dainininkė niekada neturės tokių vėrinių. Būk atvira ir 
pasakyk mums teisybę: kas tu tokia?" Aš jiems nieko neatsakiau, 
nors galvojau: “Dabar jie mane užmuš dėl šių papuošalų ir bran- 
genybių!"“ Kadangi aš tylėjau, plėšikai atsisuko į Ali ibn Bekarą 
ir paklausė: “O kas tu toks būsi ir iš kur — neatrodo, kad būtum 
iš paprastų žmonių". Tačiau ir jis tylėjo, mes nepasisakėme, kas 
esą, ir tik verkėme. Alachas suminkštino plėšikų širdis, ir jie pa- 
klausė: “Kam priklauso namas, kuriame jūs dainavote?" — “Jo 
šeimininkas — toksai ir toksai juvelyras", — atsakėme. Vienas iš 
plėšikų sušuko: “Aš gerai pažįstu ir jį patį, ir jo namą. Jis gy- 
vena antrame savo name, aš galėčiau tuoj pat jį čia atvesti". Jie 
susitarė, kad uždarys mane vieną, atskirai nuo Ali ibn Bekaro, 
kurį taip pat laikys vieną. Pasakė: “Ilsėkitės ramiai ir nesibijo- 
kite, jūsų paslaptis nebus atskleista. Jūs saugioje vietoje". Jų 
bičiulis iškeliavo atvesti juvelyro ir atvedė. Atėjęs šis viską jiems 
paaiškino, ir mes visi trys pasimatėme. Plėšikai perkėlė mane 
per upę, išleido į krantą, o patys nuplaukė sau, kadangi čia pat 
jau buvo raitoji naktinė sargyba. Sargybiniai ėmė kamantinėti 
mus, kas mes tokie. Tačiau aš pakalbėjau su jų viršininku, pa- 
sakiau jam, kad esu Šams an Nacharė, kalifo numylėtinė. 
Pasakiau, kad išgėriau šiek tiek vyno ir išėjau pas pažįstamą vi- 
zirio žmoną, o čia įsisuko plėšikai ir pastvėrę atitempė mane į 
šią vietą. Kaip jie paspruko valtimi, sargybos viršininkas pats ma- 
tė, ir dar aš jam pasakiau, kad galėsiu jam atsilyginti, jei padės 
pasiekti namus. Tada jis nulipo nuo žirgo ir pasodino ant jo ma- 

ne. Tą patį padarė ir su Ali ibn Bekaru ir juvelyru. Taip mes 
pasiekėme namus. Tačiau mano širdis liepsnoja nerimu dėl jų 
abiejų, o ypač dėl juvelyro, Ali ibn Bekaro draugo. Nueik pas 
ji, perduok nuo manęs linkėjimus ir išklausinėk apie Ali ibn Be- 
karą". Aš kalbėjausi su ja ir priekaištavau dėl to, ką jinai padarė, 
perspėjau, kad verčiau dabar pasisaugotų. Tačiau ji supyko ir 
apšaukė mane. Tada aš išėjau ieškoti tavęs. Eiti pas Ali ibn Be- 
karą bijojau, todėl stovėjau ir laukiau, kada tu pasirodysi, kad 
galėčiau iš tavęs sužinoti, kaip jam sekasi. Prašau, paimk iš manęs 
kiek nors pinigų, juk tu buvai pasiskolinęs daiktų, kurie pražuvo, 
o tau reikia atlyginti žmonėms nuostolį. 

— Klausau ir vykdau, — atsakė juvelyras, — o dabar eik. 

Jie grįžo prie juvelyro namų. 

— Pabūk čia, kol aš ateisiu, — tarė mergina... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt septintoji naktis 


Kai atėjo šimtas šešiasdešimt septintoji naktis, Šachrazada tęsė: 

Pasakojama, o laimingasai karaliau, kad mergina tarė juve- 
lyrui: 

— Pabūk čia, kol aš grįšiu. 

Ji nuėjo ir grįžo su pinigais. Atidavė juos juvelyrui ir pa- 
klausė: 

— O pone, kur mudu susitiksime? 

— Aš tuoj pat einu namo ir sugalvosiu, kaip tau pasimaty- 
ti su Ali ibn Bekaru — pas jį juk dabar sunku patekti, — atsakė 
juvelyras. 

— Pasakyk, kur man ateiti? — teiravosi mergina. 

— Į mano namus, — atsakė juvelyras. 

Mergina atsisveikinusi nuėjo, o juvelyras su pinigais grįžo na- 
mo ir suskaičiavo juos — pasirodo, gavęs penkis tūkstančius 
dinarų. Davė šiek tiek pinigų savo artimiesiems, o tiems, kurių 
daiktus buvo pasiskolinęs, grąžino pinigais. 

Paskui su tarnais nuėjo prie savo apiplėštojo namo. Atsivedė 
mūrininkus, dailides, kurie vėl viską sutvarkė, kaip buvo. Ap- 
gyvendino ten savo vergę ir beveik pamiršo, kas jį buvo ištikę. 
Po to susiruošė lankyti Ali ibn Bekaro. 

Vos priėjus, jį pasitiko Ali ibn Bekaro tarnai sakydami: 

— Mūsų ponas ieškojo tavęs dieną ir naktį. Jis pažadėjo 
mums, kad grąžins laisvę tam, kuris atves tave pas jį. Dabar visi 
vaikšto ir ieško tavęs, bet niekas nežino, kur tave rasti. Mūsų 
pono sveikata pagerėjo, bet jo sąmonė čia prašviesėja, čia ap- 
temsta. Kai atgauna sąmonę, vis prisimena tave ir kalba: “Tegul 
jį bent trumpam atvėda pas mane", — ir čia pat vėl praranda 
suvokimą. 

Juvelyras kartu su tarnu įėjo pas Ali ibn Bekarą. Matėsi, kad 
jis nepajėgia kalbėti. Juvelyras atsisėdo jo galvūgalyje, o ligonis 
atsimerkė, pravirko jį pamatęs ir tarė: 

— Būki sveikas! Sveikas atvykęs! 

Juvelyras prilaikydamas jį pasodino, priglaudė prie krūtinės, 
o tas prisipažino: 

— Žinok, mano broli, kad aš kaip atguliau, taip ir nebuvau 
dar atsisėdęs. Garbė Alachui, kad aš tave išvydau! 

Juvelyras tol jį prilaikė, kol pastatė ant kojų ir privertė žengti 
keletą žingsnių. 

Ali ibn Bekaras persirengė, atsigėrė, kad geriau pasijustų. Ju- 
velyras, pamatęs, kad jaunuoliui palengvėjo, papasakojo jam apie 
susitikimą su verge (jo niekas tuo metu negirdėjo), tada liepė 
jam susikaupti. Šis nusišypsojo, o juvelyras pridūrė: 

— Tik taip tu atrasi tai, kas tave nudžiugins ir išgydys. 

Ali ibn Bekaras liepė paduoti valgius ir dar paaimanavo: 

— Tai matai, broli, kas mane ištiko. — Jis atsiprašė juvely- 
ro ir paklausė, kaip jam sekėsi visą šį laiką. Juvelyras jam viską 
papasakojo. 

Ali ibn Bekaras tik stebėjosi, o paskui liepė tarnams kai ką 
atnešti. Ir šie atnešė brangius patiesalus ir kilimus, visokius namų 
rakandus iš aukso ir sidabro — visko buvo daugiau, nei prapuolė 
iš apiplėšto namo, ir visa tai Ali ibn Bekaras atidavė juvelyrui, 
kuris išsiuntė viską namo. 

Juvelyras praleido naktį pas Ali ibn Bekarą, o rytui prašvi- 
tus, šis pasakė jam: 

— Žinok, viskas turi pabaigą. Meilės pabaiga — mirtis arba 
vienatvė, o aš esu arčiau mirties. O, jeigu būčiau numiręs dar 
prieš tai, kas mane ištiko! Juk jei Alachas nebūtų buvęs mums 
maloningas, mes būtume prieš visus apsijuokę. Aš nebežinau, 

kas galėtų mane išgelbėti nuo viso to, kas darosi! Jeigu nebi- 
jočiau Alacho, tikriausiai pagreitinčiau savo žūtį“. Žinok, o mano 
broli, aš lyg paukštis narvelyje, ir mano siela neišvengiamai mirs 
iš liūdesio, bet jai yra duotas tam tikras laikas ir yra paskirtas 
metas. 

Jis ėmė verkti ir sielvartauti kalbėdamas: 


Įgriso bamilusiam ašaras lieti, 
Nebėr jau kantrybės kas dieną liūdėti. 


Į sielą rinkau tuos džiaugsmus, kur pražuvo, 
Bet akys išbarstė, kas surinkta buvo. 


Kai jis baigė, juvelyras tarė: 

— O pone, aš ketinu eiti namo, galbūt pas mane pasirodys 
vergė su kokiom nors naujienom. 

— Žinoma, žinoma, — atsakė Ali ibn Bekaras, — tik greičiau 
sugrįžk ir viską man papasakok, juk matai, kaip aš atrodau. 

Juvelyras atsisveikinęs grįžo į savo namus. Nespėjo nė pri- 
sėsti, ir pasirodė vergė, springdama ašaromis. 

— Kas tau? — paklausė juvelyras. 

— O pone, jau kad atsitiko, tai atsitiko — kaip tik tai, ko mes 
bijojome! Kai vakar grįžau namo, radau savo ponią supykusią 
ant vienos iš tų tarnaičių, kurios buvo su mumis tą vakarą. Ji 
net liepė išperti ją, o šioji pabėgo nuo ponios ir pasislėpė. Ji 
norėjo išsprukti už vartų, bet ją sugavo sargas ir sučiupęs no- 
rėjo grąžinti poniai, bet mergina užuominomis leido jam suprasti, 
kad galėtų su ja ir švelniau elgtis. Jis ją išklausinėjo, o ji papa- 
sakojo viską, kas mums tada nutiko. Žinia pasiekė kalifą, ir jis 


3 Musulmonai savižudybę laiko didžiausia nuodėme, ir 
savanoriško pasitraukimo iš gyvenimo atvejai tarp jų labai 
reti. Tai aiškinama musulmonų religijos ypatumais: san- 
tykis tarp dievybės ir žinogaus laikomas tam tikru 
sandėriu. Tikratikio siela laikoma Alacho nuosavybe, ir 
jis valdo ją mainais už žmogaus gyvenimą šioje žemėje. 
Prieš laiką pasitraukęs iš gyvenimo žmogus pasikėsina į 
tai, kas priklauso ne jam, o dievybei ir užsitraukia 
nuodėmę, kurios jau neįmanoma išpirkti 
žemiškajame gyvenime. 

liepė mano ponią Šams an Nacharę uždaryti rūmuose ir pavedė 
ją saugoti dvidešimčiai eunuchų. Aš su ja nuo to laiko nebe- 
simačiau ir negalėjau nieko išsiaiškinti. Aš bijau dėl savęs, esu 
pasimetusi, o pone, ir nežinau, kaip elgtis ir ką sugalvoti. Ma- 
no ponia neturi nieko artimesnio ir geriau saugančio jos paslaptis 
už mane. Eik, pone, pas Ali ibn Bekarą ir papasakok jam vi- 
sa tai... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt aštuntoji naktis 


Kai atėjo šimtas šešiasdešimt aštuntoji naktis, Šachrazada tęsė: 

Pasakojama, o laimingasai karaliau, kad vergė kalbėjo juve- 
lyrui: 

— Mano ponia neturi nieko artimesnio ir patikimesnio už ma- 
ne. Eik gi, pone, keliauk greičiau pas Ali ibn Bekarą, papasakok 
jam apie tai, įspėk, kad būtų pasiruošęs ir saugotųsi. Kai padėtis 
paaiškės, galvosime, kaip išsigelbėti. 

Juvelyrą užgriuvo didelis rūpestis, jo galvą užtemdė minčių 
migla. 

Vergė susiruošė citi, o jis dar paklausė: 

— Kaipgi mums elgtis, jei visai niekam nebėra laiko? 

— Tau derėtų paskubėti, — atsakė ji, — pas Ali ibn Bekarą, 
jeigu jis tavo draugas ir jei tu nori jį išgelbėti. Tu turi skubiai 
viską pranešti ir negaišinti jam laiko. Tau reikia būti netoliese, 
o mano darbas — sužinoti ką nors nauja. 

Vergė atsisveikino ir išėjo. Juvelyras leidosi iš paskos ir sku- 
biai nužingsniavo pas Ali ibn Bekarą. Jis rado draugą, guodžiantį 
savo sielą vienatve ir nepasiekiamomis svajonėmis. Nustebęs, kad 
juvelyras taip greitai grįžo, jis sušuko: 

— Žiūriu, tu jau čia?! 

— Susiimk ir mesk savo svajones, — atsakė juvelyras, — at- 
sitiko tai, kas kelia grėsmę tavo sielai ir turtui. 

Ali ibn Bekaro veidas persimainė, jis susirūpino ir nekantriai 
sušuko: 

— O broli, papasakok man, kas atsitiko! 

— Mano pone, — atsakė juvelyras, — žinok, atsitiko tai, dėl 
Ko tu neabejotinai žūsi, jei liksi namie iki vakaro. 

Ali ibn Bekaras apstulbo, siela vos neišskrido iš kūno, ir jis 
sušuko: 

— Tikra tiesa, mes priklausome Alachui ir grįžtame pas jį. 
Sakyk, mano broli, ką man daryti, kaip tu manai? 

— Mano nuomonė tokia, — atsakė juvelyras: — pasiimk kiek 
gali pinigų ir tuos tarnus, kuriais pasitiki, ir iškeliaukime į ki- 
tus kraštus, dar nesibaigus šiai dienai. 

— Klausau ir vykdau! — atsakė Ali ibn Bekaras. 

Jis sumišęs puolė ruoštis, griebė čia viena, čia kita. Pagaliau 
susirinko ką pajėgė, atsisveikino su artimaisiais, paliko jiems 
namus ir turtą ir davė reikiamus nurodymus. Pasiėmęs tris kup- 
ranugarius su kroviniais, jis sėdo ant savo žirgo, juvelyras padarė 
tą patį, ir jiedu paslapčiomis persirengę paliko miestą. Jojo kiaurą 
dieną ir naktį, o paryčiu sustojo, nuėmė ryšulius nuo kupranu- 
garių, supančiojo juos ir prigulė pailsėti. 

Nuovargis įveikė keliautojus ir jie užsimiršę sumigo. Tuo metu 
juos ir apsupo vagys, atėmė visą jų turtą, išžudė tarnus, mėgi- 
nusius ginti savo ponus, ir paliko juodu nepavydėtinoje padėtyje, 
išsivedę dar ir gyvulius. 

Toliau keliautojai turėjo eiti pėsti. Rytą jie pasiekė kažkokį 
miestą ir pasuko į mečetę. Visiškai nieko neturėdami, įėjo vidun 
ir išsėdėjo mečetės kamputyje kiaurą dieną. Ten ir pernakvo- 
jo — nei valgę, nei gėrę. 

Kai išaušo rytas, jiedu pasimeldė ir vėl sėdėjo nežinodami, 
ką daryti. Staiga įėjo žmogus ir pasisveikino. Sukalbėjęs maldą 
dviem rakatais, jis pasisuko į juos ir paklausė: 

— O žmonės, jūs svetimšaliai? 

— Taip, — atsakė keliautojai, — plėšikai pastojo mums kelią 
ir palikom kaip stovim. Mes atėjome į šį miestą ir nepažįstame 
čia nieko, kas galėtų mus priglausti. 

— Ar nenorėtumėt eiti su manim į mano namus? — paklausė 
žmogus. 

— Eime su juo, — tarė juvelyras Ali ibn Bekarui, — ir lai- 
mėsime du dalykus: pirma — mes juk bijome, kad kas nors gali 
įeiti į mečetę ir atpažinti mudu, o antra — mes juk čia svetimi, 
ir niekas kitas mūsų nepriglaus. 

— Daryk kaip išmanai, — atsiliepė Ali ibn Bekaras. 

"Tuo metu žmogus pakvietė dar kartą: 

— O nelaimėliai, paklausykite manęs ir eime pas mane! 

Keliautojai sutiko. 

Žmogus atsiprašinėdamas padovanojo jiems kai ką iš savo 
drabužių, aprengė juos ir išsivedė kartu. Priėjus namus, žmogus 
pabeldė, pasirodė nedidukas eunuchas ir atvėrė jiems vartus. Visi 
suėjo vidun. Šemininkas liepė atnešti drabužių ryšulį ir padavė 
jiems ištraukęs po drabužį ir po turbaną. 

Kol draugai rengėsi, įėjusi vergė pastatė priešais juos stalelį 
su valgiu. Ali ibn Bekaras dūsaudamas tarė juvelyrui: 

— Žinok, o broli, man jau atėjo galas, ir aš noriu tavęs papra- 
šyti štai ko: kai pamatysi, jog aš jau negyvas, nueik pas mano 
motutę ir viską papasakok, liepk jai ateiti čionai priimti užuojautą 
ir būti greta, kai mane praus. Tegul ji būna tvirta, išklausyda- 
ma šią žinią. 

Tai pasakęs, jaunuolis prarado sąmonę. Jis dar girdėjo, kaip 
kažkur tolėliau vergė dainavo ir skaitė eiles. Jis bandė įsiklau- 
syti į jos balsą, bet sąmonė čia pradingdavo, čia grįždavo, čia 
staiga imdavo lietis liūdesio ir nusiminimo ašaros. 

Jis girdėjo, kaip vergė dainavo: 


Nelaimė atėjusi vėl mus išskyrė 
Po to, kai draugystę ir meilę palyrėm. 


Pradiugo naktiniai kerai abgauliugi. 
Kažiu ar mes vėl susitiksim laimingi? 


Kaip liudna bo meilės karštos išsiskirti! 
Tegu mylimajam neteks to balirti! 


Mirtis vien tik mirksnis — ir viską pamirštam, 
O skausmas vienatvės per amžius nemiršta. 


Jei bausti vienatvę kas galią suteiktų, 
Gal savo vienatvę vienatvė prakeiktą. 


Po šios dainos Ali ibn Bekaras dar kartą atsiduso, ir jo siela 
išskrido iš kūno. 

Pamatęs, kad jis nebegyvas, juvelyras paliko jo kūną namo 
Šeimininko priežiūrai sakydamas: 

— Žinok, aš keliauju į Bagdadą pranešti žinią jo motinai ir 
artimiesiems, reikia, kad jie ateitų paruošti jį į paskutinę kelionę. 

Juvelyras iškeliavo į Bagdadą. Ten pirmiausia užsuko namo, 
persirengė, po to nuėjo į Ali ibn Bekaro namus. Jį pasitiko tarnai 
ir ėmė klausinėti apie poną. Juvelyras paprašė leidimo patekti 
pas jo motiną, ir tarnai jį nuvedė pas ją. Pasisveikinęs juvely- 
ras tarė: 

— Tikra tiesa, kad Alachas valdo visų mūsų sielas: jei jis ką 
nors nusprendžia, niekur nepabėgsi. Ir nebūna taip, kad siela 
paliktų kūną be Alacho žinios ar neatėjus skirtam laikui. 

Iš tų žodžių Ali ibn Bekaro motina nutuokė, kad jos sūnui 
bus kažkas atsitikę, ėmė graudžiai verkti ir klausinėti: 

— Vardan Alacho, prašau tavęs, pasakyk man teisybę — mano 
sūnus mirė? 

Juvelyras ne iš karto jai atsakė, nes jam gailestis užėmė kvapą, 
o ašaros temdė akis. Tai matydama Ali ibn Bekaro motina viską 
suprato, ėmė kūkčioti ir krito žemėn be nuovokos. Atsipeikė- 
jusi paklausė: 

— Kas atsitiko mano sūnui? 

— Teatlygina tau Alachas už jį, — tarė juvelyras ir papasa- 
kojo viską, kaip buvo. 

— Ar jis tavęs ko nors prašė? — paklausė motina. 

— Taip, — atsakė juvelyras ir persakė Ali ibn Bekaro žo- 
džius. — Skubėk parengti jį. 

Ali ibn Bekaro motina vėl nualpo, o atsigavusi ėmė ruoš- 
tis atlikti tai, ko prašė sūnus. 

Juvelyras paliko jos namus ir ėjo keliu, galvodamas apie Ali 
ibn Bekaro jaunystę ir jo didžiulę meilę. Taip jam beeinant, kaž- 
kokia moteris pastvėrė jį už rankos. Pažvelgęs jis pažino tą pačią 
vergę... 

Tuo tarpu išaušo rytas, ir Šachrazada nutraukė pasakojimą. 


Šimtas šešiasdešimt devintoji naktis 
Kai atėjo šimtas šešiasdešimt devintoji naktis, Šachrazada tęsė: 


Pasakojama, o laimingasai karaliau, kad juvelyrą, einantį keliu, 
sustabdė kažkokia moteris. Pasirodė, jog tai vergė, kurią siųs- 

davo pas jį Šams an Nacharė. Ji buvo gedulingai apsitaisiusi. Jie- 
du abu verkė visą kelią iki pat namų. 

Juvelyras paklausė: 

— Ar tu žinai, kas atsitiko Ali ibn Bekarui? 

— Ne, prisiekiu Alachu! — atsakė ji. 

Juvelyras jai viską papasakojo ir abu jie nesiliovė verkę. Po 
to jis dar paklausė: 

— O kaip laikosi tavo ponia? 

— Tikratikių valdovas, — atsakė ji, — neklausė niekieno kalbų 
apie ją, nes be galo ją mylėjo ir visa, ką ji darė, jam atrodė 
tinkama. Kalifas jai pasakė: “O Šams an Nachare, tu man brangi, 
ir tavo priešų pykčiui aš iškęsiu viską". Jis liepė paskirti jai 
patalpas ir kambarį paauksuotomis sienomis, mano ponia galėjo 
gyventi maloniausią gyvenimą, naudodamasi dideliu palankumu. 
Vieną dieną kalifas, kaip įpratęs, susiruošė išgerti. Susirinko jo 
sugulovės, o Šams an Nacharę jis pasisodino greta. (O ji jau 
buvo visai praradusi kantrybę ir iškankinta.) Kalifas liepė vienai 
vergei dainuoti. Ji paėmė liutnią, suderino stygas ir uždainavo: 


Aš meilės kvietimą girdėjau ne kartą, 
Ir ašaros rašė ant skruostų jos vardą. 


Išsako tos ašaros jausmą graudingą, 
Parodo, ką slepiam, ir slepia, kas dingo. 


Tai kaipbgi paslėpsiu aš meilę tą juodą? 
Didžiulė aistra juk pati išsiduoda. 


Man mirt nesunku, savo meilės netekus, 
Tik trokščiau žinot, kaib jam dabar sekas! 


Išgirdusi šią dainą, Šams an Nacharė nebenusėdėjo ir kri- 
to be žado. Kalifas metė taurę ir stvėrė moterį. Jis ėmė šaukti, 
o vergės bėgioti. Tikratikių valdovas purtė ir kratė Šams an Na- 
charę, bet ji jau buvo mirusi. Tikratikių valdovas didžiai nusiminė 
dėl jos mirties, liepė sudaužyti visus kambaryje buvusius indus 
ir sulaužyti liutnias bei kitus instrumentus. Kiaurą naktį jis pra- 
sėdėjo laikydamas mirusią Šams an Nacharę ant kelių. Kitą rytą 
liepė apiprausti ją, papuošti ir, suvyniojus į skraistę, palaidoti. 

Valdovas labai jos liūdėjo, bet nepaklausė, kas jai atsitiko ir kokia 
tai istorija. 

Po to vergė dar paprašė juvelyrą: 

— Pranešk man, kai laidotuvių palyda pargabens Ali ibn Be- 
karą, norėčiau dalyvauti jo laidotuvėse. 

— Tu mane, — atsakė juvelyras, — surandi, kad ir kur aš bū- 
čiau, o kaipgi aš surasiu tave, kas gi gali tave pasiekti ten, kur 
tu gyveni? 

— Kai Šams an Nacharė mirė, — paaiškino vergė, — tikra- 
tikių valdovas visoms jos vergėms grąžino laisvę, man irgi. Dabar 
mes būname prie jos kapo. 

Juvelyras aplankė Šams an Nacharės kapą, paskui grįžo namo 
laukti, kol pargabens Ali ibn Bekaro palaikus. 

Procesija atvyko, ir Bagdado gyventojai susirinko laidoti Ali 
ibn Bekaro. Juvelyras matė tarp moterų ir tą vergę, ji liūdėjo 
labiau nei kiti. Bagdade nebuvo laidotuvių, puikesnių už šias, 
daugybė žmonių ėjo glaudžia minia, kol pasiekė kapo duobę ir 
atidavė velionį didžiojo Alacho malonei. 

Juvelyras vis lankė ir lankė jo kapą, taip pat kaip ir Šams 
an Nacharės kapą. 

Štai ir viskas, kas juos ištiko, telaimina juodu Alachas! 

Bet tai nėra taip nuostabu kaip pasakojimas apie karalių Šach- 
ramaną... 

— O kaip ten buvo? — paklausė karalius Šachrazadą. 

Tuo tarpu išaušo rytas, ir Šachrazada nutraukė pasakojimą. 

Pasakojimas apie 
karalių Šachramaną, jo sūnų Kamar 
az Žamaną ir karalaitę Budurę 


Šimtas septyniasdešimtoji naktis 


Kai atėjo šimtas septyniasdešimtoji naktis, Šachrazada tęsė: 

Pasakojama, o laimingasai karaliau, kad senais laikais, prieš 
daugel amžių, gyveno karalius, vardu Šachramanas. Jis turėjo 
didžiulę kariuomenę, gausybę dvariškių ir tarnų, tik ir metų jam 
buvo nemažai, o jis vis dar neturėjo įpėdinio. 

Karalius vis mąstė apie tai ir liūdėjo. Nerimo genamas, pa- 
siskundė vienam iš vizirių: 

— Bijau, kad kai mirsiu, mano karalystė pražus, nes aš ne- 
randu nieko, kas galėtų po mano galvos ją valdyti. 

Viziris atsakė: 

— Gal Alachas tau dar padės, pasikliauk Alachu, o valdo- 
ve, pasimelsk jam. 

Valdovas pakilo, apsiplovė, sukalbėjo maldą dviem rakatais, 
kreipdamasis į Alachą ir aiškindamas savo norus. Po to jis pa- 
sikvietė savo žmoną į guolį ir paėmė ją. Tuoj pat ji pastojo nuo 
jo, ir buvo tai didžiojo Alacho valia. 

Kai praėjo skirti mėnesiai, ji pagimdė berniuką. Kūdikis buvo 
panašus į mėnulį pilnaties naktį, karalius pavadino jį Kamar az 
Zamanu“ ir labai juo džiaugėsi. Žinia buvo paskelbta visam mies- 
tui. Miestas buvo išpuoštas, ir septynias dienas dundėjo būgnai, 
skambėjo litaurai. Naujagimiui karalius paskyrė žindyves ir aukles, 
jis buvo auklėjamas didybėje ir pertekliuje, kol sulaukė penkio- 


* Kamar az Zamanas — “Laiko mėnulis". 


103 


170 naktis 


likos metų. Visus jis lenkė grožiu, dailumu, tobulu sudėjimu. "Tė- 
vas jį be galo mylėjo ir nesiskirdavo su juo nei dieną, nei naktį. 

Valdovas dėl tokios savo meilės sūnui netgi pasiskundė vie- 
nam viziriui: 

— O viziri, aš bijau, kad mano sūnaus Kamar az Zamano 
neištiktų kokie nors likimo smūgiai ar nelemti atsitiktinumai, todėl 
noriu apvesdinti jį, kol tebesu gyvas. 

— Žinok, karaliau, — atsakė jam viziris, — kad vesti būtina 
pagal geros kilmės papročius. Bus teisinga, jei tu apvesdinsi sūnų, 
kol esi gyvas ir dar prieš tai, kol jis sės į valdovo sostą. 

Karalius Šachramanas sušuko: 

— Atveskite mano sūnų Kamar az Zamaną! 

Tas atėjo žemai nulenkęs galvą ir nedrąsus stojo prieš sa- 
vo tėvą. 

— O Kamar az Zamanai, — tarė tėvas, — aš norėčiau tave 
apvesdinti ir spėti pasidžiaugti tavim, kol nenumiriau. 

— O tėveli, žinok, kad visai nenoriu vesti, mano širdis vengia 
moterų, nes aš skaičiau jau daug knygų ir pamąstymų apie jų 
klastas ir šventvagystes. Poetas sakė: 


Paklauskit mane apie žmonas ir vyrus: 
Juk šiuos reikaluos aš iš tikro palyręs. 


Jei vyras pražilęs ar turto jam stinga, 
Nėra ko svajot apie meilę laimingą. 


O kitas taip sakė: 


Moterų tu neklausyki, o išgirski mano šneką: 
Nalaimingas tas jaunuolis, kurs bo jų badu pateko. 


Sukliudys protingam vyrui jos išeit į kelią platų, 
Nors didžiausių mokslų sieklų jis ne vieną šimtą metų. 


Baigęs eiles, jis dar pridūrė: 

— O tėveli, vedyboms aš niekada nesiryšiu, nors turėčiau ir 
mirties taurę išgerti. 

Karalius Šachramanas labai nusiminė išgirdęs tokius sūnaus 
žodžius, ir šviesa jo akyse virto tamsa... 

Tuo tarpu išaušo rytas, ir Šachrazada nutraukė pasakojimą. 
Šimtas septyniasdešimt pirmoji naktis 


Kai atėjo šimtas septyniasdešimt pirmoji naktis, Šachrazada 
tesė: 

Pasakojama, o laimingasai karaliau, kad kai karalius Šach- 
ramanas išgirdo tokius savo sūnaus žodžius, šviesa jo akyse virto 
tamsa, jis nusiminė, kad jo sūnus Kamar az Zamanas neklau- 
so jo ir nenori vesti. Bet jis taip mylėjo sūnų, kad nenorėjo jam 
daugiau apie tai kalbėti ir jo erzinti. Priešingai, jis toliau rūpi- 
nosi juo, elgėsi maloniai ir pagarbiai — taip, kad sužadintų meilę 
jo širdyje. O Kamar az Zamanas kiekvieną dieną ėjo vis gra- 
žyn, puikyn ir žavyn. 

Karalius Šachramanas palaukė metus ir pamatė, kad sūnus 
tapo tobulos išvaizdos, turi puikią iškalbą, o žmonės dėl jo pa- 
mesdavo galvas. Visi vėjai nešiojo jo teikiamas malones, savo 
grožiu jis buvo vilionė įsimylėjusiems, o savo tobulumu — Žy- 
dintis sodas liūdintiems. Jo kalba buvo švelni, prieš jo veidą 
blankdavo mėnulio pilnatis, jis buvo liekno stoto, tobulai sudėtas 
ir dailus tarsi gluosnio šakelė ar bambuko rykštelė. Jo veidams 
negalėjo prilygti rožė nei anemonė, liemeniui — žilvičio šakelė, 
o bruožai buvo tokie, kaip pasakė poctas: 


Šlovė Alachui! Jis šviesus kaip saulė. 
Šlovė tam, kas jį atsiuntė pasaulin. 


Gražuolės visos žemėj jam priklauso, 
Paklust privalo visos nuolankiausiai. 


Tarytumei medus jo saldžios seilės, 
Lyg perlų vėriniai - dantų dvi eilės. 


Gražiausias jis pasaulyje atrodo, 
Dėl jo čia visos kraustosi iš proto. 


Ant skruostų jam likimo parašyta: 
“Už jį gražesnio nesurasi kilo“. 


Praėjo dar vieneri metai, tėvas pasišaukė sūnų ir pasakė: 


105 


171 naktis 


— O mano vaike, ar tu mane išklausysi? 

Kamar az Zamanas puolė žemėn priešais tėvą, kupinas pa- 
garbios baimės jam, ir droviai tarė: 

— O tėveli, kaipgi aš galiu tavęs neišklausyti, jei Alachas liepė 
man nusilenkti tau ir būti paklusnų? 

— O mano vaike, — pasakė tada karalius Šachramanas, — ži- 
nok, kad aš norėčiau tave apvesdinti, pasidžiaugti tavim, kol 
tebesu gyvas, ir paskirti tave karalystės valdovu nelaukdamas, 
kol numirsiu. 

Kamar az Žamanas, tai išgirdęs, valandėlę nuleido galvą, po 
to pakėlė ją ir tarė: 

— O tėve, to aš niekada nepadarysiu, nors turėčiau išgerti 
mirties taurę. Aš žinau ir tikiu, kad visagalis Alachas prisakė man 
klausyti tavęs, tačiau vardan Alacho, prašau tave, neversk manęs 
tuoktis ir nemanyk, jog kada nors gyvenime aš taip pasielgsiu. 
Aš skaičiau ir senovines knygas, ir neseniai parašytas ir daug 
žinau apie tai, kokie išmėginimai, nelaimės ir begalinės pinklės 
laukia tų, kurie turi reikalų su moterimis, aš žinau, kas pasako- 
jama apie jų gudrybes. Kokie puikūs poeto žodžiai: 


Ką apgauna paleistuvės, 
Tas jau vergas, jau bražuvęs. 


Nors šimtus pilių suręstų, 
Geležies laukais apveslų, — 


Liks vis vien nagus nusvilęs, 


Nepadės jam jokios pilys. 


Moterys visus apgauna, 
Seną lygiai taip kaip jauną. 


Jos pirštus dažais dabina, 
Kaspbinus į plaukus pina, 


Vokus juoduliais Leplioja, 
Mus į pražūtį vilioja. 


O štai ką pasakė kitas poetas: 

Moterys, nors nekekšauti joms tu prisakai, 
Lyg skeletai, kai juos taršo plėšrūs vanagai. 


Naktį šnekos jų ir slablys skirtos vien tik tau, 
Auštant rankos jų ir kojos nebe tavo jau. 


Jos lyg užeigos — priglaudžia, kol nušvis žara, 
Betgi kas tenai nakvoja, kai tavęs nėra? 


Karalius išklausė sūnaus Kamar az Zamano žodžius ir suprato 
eilių prasmę, tačiau nieko jam neatsakė. Jis pernelyg mylėjo sūnų, 
todėl tik dar labiau ėmė jį lepinti ir globoti. Taigi sumanymas 
nepavyko, ir karalius, pasikvietęs savo vizirį, niekam negirdint 
paprašė: 

— O viziri, patark, kaip man pasielgti su savo sūnumi Ka- 
mar az Žamanu, kaip man jį apvesdinti... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt antroji naktis 


Kai atėjo šimtas septyniasdešimt antroji naktis, Šachrazada 
tęsė: 

Pasakojama, o laimingasai karaliau, kad Kamar az Zamano 
tėvas pasikvietė pas save vizirį ir paklausė: 

— O viziri, sakyk, kaip man pasielgti su savo sūnumi Kamar 
az Zamanu? Aš prašiau tavo patarimo dėl jo vedybų ir tu pri- 
tarci, kad gerai būtų, jeigu jis vestų dar netapęs valdovu. Aš kelis 
kartus kalbėjau su sūnum apie vedybas, bet jis nesutiko su ma- 
nim. Patarki, o viziri, kaip man dabar pasielgti? 

— O karaliau, — atsakė viziris, — pakentėk dar metelius, o 
po to, kai norėsi prašnekti sūnui apie tai, nekalbėk su juo vie- 
numoje. Pasistenk, kad tai įvyktų pasitarimų dieną, kai dalyvaus 
šie žmonės bus susirinkę, pasiųsk pakviesti savo sūnų Kamar az 
Žamaną, o kai jis ateis, pranešk jam apie vedybas, girdint vi- 
siems viziriams, didikams ir valdininkams. Jis tikrai susigės ir jų 
akivaizdoje nepajėgs tau pasipriešinti. 

Išgirdęs tokį patarimą, karalius Šachramanas labai apsidžiau- 

gė, sutiko, kad tai labai protingas siūlymas, ir apdovanojo sa- 
vo vizirį puikiais drabužiais. 

Metus karalius Šachramanas neužsiminė sūnui apie vedybas. 
O jaunuolis kasdien darėsi vis gražesnis, dailesnis, žavesnis ir 
tobulesnis, tuo metu jam jau buvo netoli dvidešimties. Alachas 
įvilko jį į grožio rūbą ir uždėjo tobulybės vainiką. Jo akys už- 
burdavo stipriau nei Harutas?, o žvilgsnio žaismas galėjo išmušti 
iš vėžių labiau nei Tagutas“. Jo veidai švietė raudoniu, antakiai 
buvo tarsi pjautuvai, kaktos šviesumas panėšėjo į mėnesį, o juodi 
plaukai — į tamsią naktį. Jo liemuo buvo plonesnis už besidrai- 
kantį voratinklį, o klubai sunkūs, tarsi smėlio kalvos, jo šonai 
sukeldavo atodūsius, o kūnas skundėsi klubų svoriu. Visos šios 
grožybės veikė žmones, kaip yra pasakęs kažkuris iš poetų: 


Prisiekiu jo šypsena ir jo blakstienom, 
Strėlėm jo akių, kur bražudė ne vieną. 


Prisiekiu jo galva ir šonais švelniaisiais, 
Kakta jo baltąja, plaukais jo juodaisiais. 


Prisiekiu jo antakiais, kai mėnesiui šviečiant, 
Užvaldo mane jie — ir draudžia, ir kviečia. 


Prisiekiu aš rožėm jo skruostų liebsningom 
Ir perlais dantų jo, ir lūpom aistriugom. 


Prisiekiu kaklu jo, pečiais atlasiniais, 
Granato žiedais aut baltos jo krūtinės, 


Prisiekiu jo kojom, kurios nenurimsta, 
Jo šonais švelniausiais, kai meilė užgimsta. 


Prisiekiu jo odos šilku, jo gyvybe, 
Visa jam priklausančio kūno grožybe. 


Prisiekiu ranka jo dosnia ir teisingu 
Žodžiu jo, prisiekiu krauju jo kilmingu. 


' Harutas ir Marutas — vardai angelų, kuriems, kaip 
sakoma Korane, buvo suteikta galia sužavėti ir suvilioti 
žinones, taip pat mokyti juos burtų. * Tagutas 
(nusikaltimas) — vienas iš velnio vardų. 

Prisiekiu, kad muskusas kūną jo supa, 
Kad ambra mums dvelkia iš šypsančių lūpų. 


Net saulė, kur skaisčiai padangėje dega, 
Blausesuė galbūt už jo švytintį nagą. 


Metus karalius elgėsi taip, kaip patarė viziris, o paskui, at- 
ėjus pasitarimų dienai... 
Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt trečioji naktis 


Kai atėjo šimtas septyniasdešimt trečioji naktis, Šachrazada 
tęsė: 

Pasakojama, o laimingasai karaliau, jog Kamar az Zamano 
tėvas, klausydamas vizirio patarimo, laukė dar metus, paskui, at- 
ėjus pasitarimų dienai, susirinkimų menė prigužėjo pilna vizirių, 
emyrų, karalystės didžiūnų ir karių, kitų valdžios žmonių. Ka- 
ralius liepė pakviesti savo sūnų Kamar az Zamaną. Atėjęs šis tris 
kartus pabučiavo žemę priešais tėvą ir atsistojo susinėręs ran- 
kas už nugaros. 

Tėvas prakalbo: 

— Žinok, o mano vaike, aš pasiunčiau atvesti tave į šį susi- 
rinkimą tik todėl, kad, dalyvaujant visiems karalystės didžiūnams, 
galėčiau duoti tau vieną nurodymą, ir tu man nepriešgyniauk. 
Nurodymas štai koks: žinok, kad tu privalai vesti. Aš noriu, kad 
tu vestum kokio nors karaliaus dukterį, noriu pasidžiaugti, kol 
dar tebesu gyvas, tavo sutvarkytų gyvenimu. 

Išgirdęs tokius tėvo žodžius, Kamar az Zamanas nuleido gal- 
vą, po to vėl greitai ją pakėlė — ir tuo metu užvaldė jį jaunystės 
kvailybė, amžiaus šėlsmas ir jis sušuko: 

— O tėve, aš niekada nevesiu, nors turėčiau ir žūti, o tu, nors 
esi garbingo amžiaus senolis, bet protu dar vaikas! Argi tu manęs 
jau du kartus prieš tai neklausci apie vedybas, ar aš tau neat- 
sakiau, ką manau? 

Kamar az Zamanas paleido rankas iš už nugaros, kur laikė 
jas sunėręs, pasiraitojo rankoves iki alkūnių prieš tėvą ir susi- 
jaudinęs prisakė jam daug piktų žodžių. Tėvas sutriko, jam buvo 

gėda, nes tai vyko girdint jo karalystės didžiūnams ir kariams, 
dalyvaujantiems šventėje. Bet netrukus valdovą Šachramaną už- 
plūdo karališkas pyktis ir jis riktelėjo ant sūnaus, išgąsdindamas 
jį. Po to šūktelėjo vergams, kurie stovėjo čia pat: 

— Suimkite jį! 

Vienas kitą lenkdami sargai puolė prie karalaičio, sučiupo 
jį ir atitempė prie tėvo. Tas įsakė surišti jam rankas. Kamar az 
Zamanas stovėjo surištom rankom, nuleidęs galvą ir išsigandęs, 
o jo kakta ir veidas net išrasojo. Jis buvo suglumęs ir apimtas 
gėdos. 

Tėvas jį barė ir mokė šaukdamas: 

— Vargas tau, neištikimybės vaike ir begėdystės augintini! 
Kaip tu gali man taip atsakinėti girdint mano sargybai ir kariams? 
"Tavęs dar niekas ligi šiol nėra kaip reikiant pamokęs... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt ketvirtoji naktis 


Kai atėjo šimtas septyniasdešimt ketvirtoji naktis, Šachraza- 
da tęsė: 

Pasakojama, o laimingasai karaliau, kad karalius Šachramanas 
barė savo sūnų Kamar az Zamaną: 

— Kaip tu gali man taip kalbėti girdint mano sargybai ir ka- 
riams? Tavęs dar niekas iki šiol kaip reikiant nėra pamokęs. Argi 
tu nežinai, jei taip kaip tu dabar būtų pasielgęs koks nors pa- 
prastas Žmogus, jis taip lengvai neatsiteistų. 

Karalius liepė sargybai įkalinti Kamar az Zamaną viename 
iš tvirtovės bokštų. Jis ir buvo nuvestas į tą bokštą, kuriame buvo 
apleistas kambarys, o jo viduryje — apgriuvęs šulinys. Vergai iš- 
šlavė ir išplovė grindis, pastatė Kamar az Zamanui gultą, o ant 
gulto patiesė čiužinį ir kilimėlį, padėjo pagalvę ir atnešė žibintą, 
žvakę, nes tame kambaryje ir dieną buvo tamsu. 

Kamar az Zamanas buvo uždarytas tame kambaryje, o už 
durų jo saugoti liko eunuchas. Kamar az Zamanas prisėdo ant 
gulto ir skaudama širdimi, nusiminęs priekaištavo pats sau dėl 
to, kas atsitiko. Jis apgailestavo jau per vėlai, kai iš to nebebuvo 
jokios naudos. 

— Prakeik, o Alachai, vedybas ir merginas, prakcik apgavikes 

moteris! — sušuko jis. — O, jeigu aš būčiau paklausęs tėvo ir 
vedęs, tai būtų buvę kur kas geriau, nei tupėti šioje belangėje. 

Karalius tą dieną iki vakaro vykdė karalystės valdovo parei- 
gas, o vakare, likęs vienas su viziriu, kreipėsi į jį: 

— Žinok, o viziri, tu kaltas dėl to, kas įvyko tarp manęs ir 
mano sūnaus, nes tu patarei taip pasielgti. Ką gi tu man dabar 
patarsi? 

— O valdove, — atsakė jam viziris, — laikyk savo sūnų ka- 
lėjime penkiolika dienų, tada pasišauk jį pas save ir liepk vesti. 
Jis tau daugiau neprieštaraus... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt penktoji naktis 


Kai atėjo šimtas septyniasdešimt penktoji naktis, Šachrazada 
tęsė: 

Pasakojama, o laimingasai karaliau, kad viziris pasakė Šach- 
ramanui: 

— Laikyk savo sūnų kalėjime penkiolika dienų, o tada pa- 
sišauk jį pas save ir liepk vesti. Jis tau daugiau neprieštaraus. 

Karalius paklausė vizirio. Tą naktį jis tik ir galvojo apie sūnų, 
nes didžiai jį mylėjo, o daugiau vaikų neturėjo. Užmigti kara- 
lius galėdavo tik padėjęs ranką po sūnaus galva, tad šią naktį 
jis praleido nerimaudamas dėl jo, vartydamasis nuo šono ant šo- 
no, tarsi būtų gulėjęs ant gada medžio? anglių. Jį kamavo nerimas 
ir visai neėmė miegas. Karalius pravirko kalbėdamas: 


Prailgo naktis. Liežuvautojai snaudžia. 
“Žinau, kad vienatvė ir tau širdį maudžia, — 


Tariau (o naktis vis dar gaubė pasaulį), — 
Nejaugi negrįši Lu, rytmečio saule?" 


Tada dar pridūrė: 


Kai išvydau, kad Sietynas merkiasi badangėj 
Ir Šiaurinės šviesų veidą snaudulys jau dengia, 


* Gada — eglūninių šeimos krūmas, augantis smėlynuo- 
se; gerai dega, jo anglys labai kaitrios. 

Ir kiti žvaigždynai skaistūs pradeda liūdėti, — 
Supratau, kad ryto daugūs liovėsi sbindėti. 


Štai kaip jautėsi karalius Šachramanas. O Kamar az Zamanui, 
kai sutemo naktis, eunuchas padavė žibintą, uždegė žvakę ir įstatė 
ją į žvakidę. Po to atnešė jam šio to pavalgyti, ir Kamar az Za- 
manas užkando. Jis ėmė priekaištauti pats sau, kad buvo atžarus 
tėvui, ir kalbėjo: “O siela mano, argi tu nežinai, kad Adomo 
sūnus — savo žodžių įkaitas ir kad kaip tik liežuvis įstumia Žmogų 
į pražūtį". 

Jam iš akių pabiro ašaros — jis gailėjosi to, ką padarė... Skau- 
dama siela ir plyštančia širdimi jis be galo apgailestavo dėl to, 
kas atsitiko: 


Žinoki: lūpų paklaidos jaunuoliui mirtį žada, 
O koja jo suklupusi ne bražūlin dar veda. 


Suklydus liboms, neretai ir galvą jis palydi, 
O jei suklumpba ant akmens, - netruks žaizda užgyti. 


Baigęs valgyti, Kamar az Zamanas pareikalavo, kad vergas 
jam nuplautų rankas, ir tas nuplovė. Tada jis sukalbėjo saulės 
laidos ir naktinę!'? maldą ir prisėdo ant gulto... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt šeštoji naktis 


Kai atėjo šimtas septyniasdešimt šeštoji naktis, Šachrazada tę- 
sė: 

Pasakojama, o laimingasai karaliau, kad Kamar az Zamanas, 
Šachramano sūnus, sukalbėjo saulės laidos ir naktinę maldą ir 
atsisėdo ant gulto skaityti Korano. Jis perskaitė skirsnius “ Apie 
karvę", “Imrano šeimyna", “Ja Sinas", “Ar Rachmanas", “Palai- 
mintoji valdžia", “Iš visos širdies" ir “Skirsnis apsaugantysis". 


W Musulmonai meldžiasi penkis kartus per dieną: tarp 
aušros ir saulės tekėjimo, vidurdienį, prieš leidžiantis 
saulei, tarp saulės laidos ir sutemų ir 
visiškai sutemus. 

Baigė visa tai malda ir šūksniu: “Prašyk Alacho pagalbos!" 

Tada prigulė ant gulto, išsitiesė ant čiužinio iš madiniškojo 
atlaso, kuris vienodas iš abiejų pusių ir prikimštas irakiškojo šilko, 
o po galva pasidėjo stručio plunksnų prikimštą pagalvėlę. Už- 
sinorėjęs miego, nusivilko viršutinius drabužius ir, išsivadavęs nuo 
visko, kas varžė, vien su marškiniais, siūtais iš plono vaškuoto 
audinio, atsigulė. Jo galvą dengė žydras mervos raištis. Kamar 
az Žamanas atrodė panašus į mėnulį, kai keturioliktąją mėne- 
sio dieną jis pereina į pilnatį. Kamar az Zamanas užsiklojo 
šilkiniu apsiaustu ir užmigo. Ties jo kojomis degė žibintas, o ties 
galva — žvakė. Taip jis pramiegojo trečdalį nakties nežinodamas, 
kas jo laukia ateityje ir ką jam yra paskyręs Aukščiausiasis. 

Tokia jau buvo visagalio valia ir taip iš anksto nulemta, kad 
šis bokštas ir šis kambarys buvo seni ir jau daugel metų apleisti. 
Kambaryje buvo romėniškas šulinys, kuriame gyveno džinė, var- 
du Maimūna, ji buvo iš prakeiktojo Iblio giminės, Dimirjato, 
vieno garsaus džinų valdovo, duktė... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt septintoji naktis 


Kai atėjo šimtas septyniasdešimt septintoji naktis, Šachrazada 
tęsė: 

Pasakojama, o laimingasai karaliau, kad džinė buvo vardu 
Maimūna, vieno garsaus džinų valdovo, Dimirjato, duktė. Ka- 
mar az Žamanui pramiegojus trečdalį nakties, ji pakilo iš 
romėniškojo šulinio ir norėjo skristi į dangų"'', kad slapčiomis 
šį tą pašniukštinčtų. Tačiau iš viršaus ji pastebėjo bokšte degant 
šviesą, ko anksčiau nebūdavo. Džinė, išgyvenusi toje vietoje jau 
daugybę metų, tarė sau: “Nieko panašaus aš čia anksčiau ne- 
su mačiusi". Ji labai nustebo ir nusprendė, kad tai čia ne šiaip 
sau bus. Leidosi šviesos pusėn ir pamatė, kad ši sklinda iš kam- 
bario, ties kurio durimis miegojo eunuchas. Ji įėjo į kambarį ir 
pamatė gultą, o ant jo — miegantį žmogų. Prie jo galvos degė 


"M Arabai tiki, kad džinai kartais pakyla į dangų pa- 
siklausyti angelų pokalbių ir sužinoti ko nors 
apie Žmonių ateitį. 

žvakė, o ties kojomis — žibintas. Džinė Maimūna nustebusi iš 
lėto ėjo artyn ir suglaudusi sparnus sustojo ties guoliu. 

Ji pakėlė apsiausto kraštelį, norėdama išvysti miegančiojo vei- 
dą, o pažvelgusi kurį laiką stovėjo apstulbinta jo grožio. Pasirodė, 
kad jo veidas švyti ryškiau nei žvakės liepsna, šviesa žaidė jo 
veide, užmerktos akys atrodė tarsi gazelės, vyzdžiai patamsėję, 
skruostai liepsnojo, vokai atsipalaidavę, o antakiai išsirietę lanku. 
Nuo Kamar az Žamano dvelkė kvapniuoju muskusu, kaip pa- 
sakytų poetas: 


Bučiavau jį, ir vyzdžiai jo gundančiai juodavo, 
Ir jo skruostas tartum ryto saulė raudonavo. 


O širdie, jei bavyduoliai tau sakys, kad esti 
Ir daugiau tokių, alšauk jiems: “Galite atvesti!" 


Džinė Maimūna, Dimirjato duktė, pamačiusi tai, pagarbino 
Alachą: “Palaimintasai Alachas, puikiausias iš kūrėjų!" (Mat ši 
džinė buvo iš tikratikių.) Kurį laiką ji taip stovėjo žiūrėdama į 
Kamar az Zamano veidą, aikčiodama: “Nėra kito dievo, išsky- 
rus Alachą!" ir pavydėdama jam grožio ir dailumo. Paskui tarė 
pati sau: “Prisiekiu Alachu, aš jam nekenksiu ir niekam nelei- 
siu jo skriausti, aš išpirksiu jį iš bet kokio blogio!.. Šis nuostabus 
veidas vertas, kad į jį tik žiūrėtum ir garbintum Alachą. Bet kaip 
galėjo atsitikti, kad giminaičiai paliko jį tokioje apleistoje vietoje? 
Jei čia dabar atsirastų kas nors iš mūsų maridų, tai greičiausiai 
jį pražudytų". | 

Džinė pasilenkė ir pabučiavo Kamar az Zamaną į tarpuakį, 
po to nuleido jo apsiaustą ir uždengė veidą. Tada išskleidė spar- 
nus ir ėmė kilti į dangų. Ištrūkusi iš po bokšto skliautų, ji kilo 
vis aukštyn ir aukštyn, kol pasiekė apatinįji dangų". Staiga ji iš- 
girdo ore sparnų plasnojimą ir pasuko ton pusėn. Priskridusi 
pamatė ifritą, vardu Dachnašas. Ji puolė jį tarsi vanagas. 


P Liaudyje paplitęs tikėjimas, ir tai atsispindi Korane, 
kad žemę gaubia septyni dangūs, esantys vienas virš kito. 
Žemių taip pat esančios septynios; ta žemė, po kurią mes 

vaikštome, — aukščiausioji ir yra arčiausiai 
apatinio dangaus. 

Dachnašas, pajutęs ir pažinęs, jog tai Maimūna, džinų kara- 
liaus duktė, išsigando, kad net pakinkliai ėmė virpėti. Jis pasidavė 
jos malonei, prašydamas: 

— Meldžiu tave aukščiausiojo, kilmingiausiojo vardu, meldžiu 
talismanu, kuris įrėžtas Suleimano!“ žiede, būk maloni ir nedaryk 
man nieko blogo! 

Maimūna išklausė jo prašymo, ir jos širdis suminkštėjo. Jai 
pagailo jo ir todėl tarė: 

— Tu meldi mane, o prakeiktasis, galingųjų vardu, bet aš ta- 
vęs vis tiek nepaleisiu, kol nepapasakosi man, iš kur tu atskridai. 

— O ponia, — atsakė ifritas, — žinok, aš atskridau iš Kini- 
jos pakraščio miestų, iš jos vidinių salų. Aš papasakosiu tau 
nuostabų dalyką, kurį šiąnakt mačiau, ir jeigu tau patiks, leisk 
man skristi savo keliu, tik parašyk savo ranka liudijimą, jog iš 
tavęs esu gavęs laisvę, kad niekas iš džinų — nei skraidančiųjų 
aukštųjų, nei žemutinių nardančiųjų — negalėtų manęs nuskriausti. 

Maimūna paklausė: 

— Tai ką gi tu šiąnakt matei, o prakeiktasis melagi? Pasa- 
kok ir nemeluok vien todėl, kad išsigelbėtum. Prisiekiu užrašu, 
įrėžtu Suleimano, Dovydo sūnaus, — taika jiems abiems! — žiedo 
akutėje, jei tavo žodžiai bus nepanašūs į teisybę, aš savo ran- 
ka išrausiu tau plunksnas, nunersiu odą ir sulaužysiu kaulus! 

Ifritas Dachnašas, sparnuotojo Šamchurašo sūnus, atsakė jai: 

— Aš sutinku, o ponia, su tavo sąlyga... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt aštuntoji 
naktis 


Kai atėjo šimtas septyniasdešimt aštuntoji naktis, Šachraza- 
da tęsė: 


5 Suleimanas, arba Saliamonas, Dovydo sūnus — 
vienas iš mėgstamiausių musulmonų pasakojamosios 
literatūros herojų. Suleimono žiede, pasak padavimo, 
buvo įrėžtas pats didingiausias iš devyniasdešimt 
devynių Alacho vardų. Tikėta, kad to vardo 
žinojimas suteikė jam galią valdyti 
džinus, paukščius ir vėjus. 

Pasakojama, o laimingasai karaliau, kad Dachnašas atsakė 
Maimūnai: 

— Aš sutinku, o ponia, su tavo sąlyga. Žinok, o ponia, kad 
šiąnakt aš išskridau iš vidinių Kinijos salų (o tai karaliaus al Ga- 
jūro, plačių žemių ir septynerių rūmų karaliaus, valdos). Aš 
mačiau to karaliaus dukterį, už kurią puikesnės Alachas nėra su- 
kūręs. Aš negaliu tau jos nupasakoti, nes mano liežuvis bejėgis 
apsakyti viską taip, kaip yra, tačiau aš paminėsiu keletą jos bruo- 
žų: jos plaukai — kaip išsiskyrimo naktis, jos veidas — tarsi 
vienatvės dicna, o puikiausiai yra pasakęs poetas: 


Ji paleido tris garbanas — mano širdis 
Nebe vieną, o keturias malė naklis. 


Į mėnulį ji veidą pakėlė aukštyn — 


Ir mėnuliai jau du žvelgė mano širdin. 


Jos nosis — tarsi poliruoto kardo smaigalys, o skruostai — tarsi 
rausvas vynas, jie panašūs į anemones. Jos lūpos lyg koralai ar 
karneolis, jos seilių trokšti tarsi vyno, kurio skonis užgesintų kan- 
kinančią ugnį. Jos kalba gimsta iš didelio proto, ji visada randa 
atsakymą, o jos krūtinė — vilionė tiems, kas ją pamato. Garbė 
tam, kuris ją sukūrė ir sudėjo! Jos dvi rankos aptakios ir lygios, 
kaip pasakytų meilės pakerėtas poetas: 


Riešai tie, jei abyraukių kielų ant jų nebūtų, 
Lyg šaltinėliai iš kalnų iš jos rankovių srūlų. 


Jos krūtys — tarsi dvi dramblio kaulo skrynelės, kurių spin- 
desio pavydi saulė ir mėnulis. Jos pilvo raukšlės — nelyg klostelės 
egiptietiškų audinių, išsiūtų brokatu, ir panašios į popieriaus ri- 
tinėlius. Visa tai pereina į tokį liauną liemenį, koks gali tik 
pasivaidenti. O šis liemuo ilsisi ant klubų, panašių į smėlio kal- 
vas. Kai ji nori stotis, jie pasodina ją, o kai nori miegoti, jie 
pažadina, kaip pasakė poetas (ir gražiai pasakė): 


Klubai prie grakštaus liemens liepsningi, 
Jie ir man, ir jai negailestingi. 

Jie mane atmintyje skraidina, 
Ją, kai kelias, vėl atgal sodina. 


"Tuos klubus dar apsunkina didelės šlaunys, apvalios ir ly- 
gios, o blauzdos — tarsi perlo kolonos. Visa tai nešioja kojos 
mažutėm smailiom tarsi ieties smaigalys pėdom — kūrinys mąs- 
tančio ir rūpestingo. Aš stebėjausi jų mažumu, kaip jos pajėgia 
nešioti tai, kas virš jų. Aš tik trumpai apsakiau, nes nenoriu tau 
įkyrėti... 

Tuo tarpu išaušo rytas, ir Šachrazada nutraukė pasakojimą. 


Šimtas septyniasdešimt devintoji naktis 


Kai atėjo šimtas septyniasdešimt devintoji naktis, Šachraza- 
da tęsė: 

Pasakojama, o laimingasai karaliau, kad ifritas Dachnašas ibn 
Šamchurašas kalbėjo džinei Maimūnai: 

— Aš tik trumpai apsakiau, bijodamas tau įkyrėti. 

Maimūna stebėjosi klausydama pasakojimo apie tokį merginos 
grožį ir puikumą, o Dachnašas dar pridūrė: 

— Tos merginos tėvas — galingas karalius, puolantis karžy- 
gis, dieną naktį paniręs kautynių šurmulyje. Negąsdina jo mirtis 
ir nebijo jis žūties, žiaurus jis ir neteisingas, turi didžiulę kariauną, 
valdo ištisas sritis, salas, miestus ir rūmus, o jo vardas — karalius 
al Gajūras, salų, jūrų ir septynerių rūmų valdovas. Jis nepaprastai 
myli savo dukterį, tą gražuolę, apie kurią pasakojau, todėl kaupia 
turtus, veža brangenybes iš kitų karalysčių, be to, jis pastatė jai 
septynerius rūmus, kiekvienus vis kitokius. Vieni iš krištolo, antri 
iš marmuro, treti iš kiniškos geležies, ketvirti iš rūdų ir bran- 
giųjų akmenų, penkti iš molio, įvairiaspalvių agatų bei deimantų, 
šešti rūmai iš sidabro, o septinti auksiniai. Visus tuos rūmus jis 
išpuošė prabangiausiais šilkų kilimais, privežė ten auksinių ir si- 
dabrinių indų ir kitokių daiktų, kuriais naudojasi karaliai. Jis 
norėjo, kad jo duktė dalį metų gyventų vienuose rūmuose, po 
to persikeltų į kitus — taip iš eilės. Tos merginos vardas — ka- 
ralaitė Budurė“. Kai girdas apie jos grožį pasklido po visas šalis, 


4 Budur (žodžio “bedr" daugiskaita) — mėnulio pilnatys. 

daugybė karalių ėmė siųsti pasiuntinius ir pirštis jai. Tėvas vis 
tarėsi su ja ir ragino ją tekėti, tačiau jai buvo bjaurios visos šne- 
kos apie vedybas. Ji kalbėjo: “O tėve, neturiu jokio noro tekėti. 
Aš esu ponia, valdovė ir karalaitė, įsakinėju žmonėms ir nenoriu 
vyro, kuris įsakinėtų man". Kiekvieną kartą, kai ji atsisakydavo 
tekėti, besiperšantiems dar labiau knietėdavo ją gauti. Pagaliau 
visi vidinių Kinijos salų valdovai ėmė siųsti jos tėvui dovanas 
ir visokias retenybes bei rašyti laiškus, prašydami jo dukters 
rankos. Tėvas daugybę kartų ragino ją tekėti, bet mergina prieš- 
gyniavo ir buvo atžagari tėvui, ji net užpyko ir atkirto: “O tėve, 
jei tu dar kartą užsiminsi man apie vedybas, aš grįšiu į savo kam- 
barį, pasiimsiu kardą ir įremsiu rankeną į žemę, o į smaigalį 
atsiremsiu pilvu taip, kad išlįstų jis man per nugarą — nusižu- 
dysiu". 

Tėvas labai nusiminė išgirdęs tokius žodžius, akyse jam ap- 
temo, o širdį ėmė deginti kaitri liepsna. Jis bijojo, kad duktė 
nepasidarytų galo ir nežinojo, kaip elgtis su ja ir su tais kara- 
liais, kurie jai piršosi. “Jei tau taip nesinori tekėti, tai bent jau 
niekur neik ir nesirodyk", — paliepė jai tėvas ir, paskyręs kam- 
barį, uždarė ją tenai. Dešimčiai senių valdytojų įsakė ją saugoti, 
uždraudė jai buvoti visuose septyneriuose rūmuose ir vaizdavo 
pykstąs ant jos, o visiems karaliams išsiuntinėjo laiškus, kuriuose 
pranešė, kad merginai pasimaišė protas ir štai jau metai, kai ji 
sėdi nuo visų atskirta. 

Paskui ifritas Dachnašas dar pasakė džinei Maimūnai: 

— Aš pasirodau pas ją kiekvieną naktį, žiūriu į ją ir grožiuosi 
jos veidu, bučiuoju miegančią ją į kaktą. Aš ją neapsakomai my- 
liu, todėl nedarau jai nieko blogo ir neskriaudžiu jos, nesėdu 
ant jos, nes jos jaunystė tokia puiki ir grožis toks retas, kad kiek- 
vienas, kas ją pamatys, ims pavydėti pats sau. Maldauju tave, 
ponia, skrisk kartu su manim ir pažvelk į jos grožį, dailumą bei 
grakštumą, o paskui, jei norėsi mane nubausti ar įkalinti, taip 
ir padaryk, juk įsakinėti ir drausti — tavo valia. 

Ir ifritas Dachnašas nuleido galvą, suglaudė sparnus, o džinė 
Maimūna tik pasijuokė iš jo žodžių ir spjovė jam į veidą saky- 
dama: 

— Kas ta mergina, apie kurią tu pasakojai? Ji tik kaušelis, 
į kurį galima šlapintis! Tfu! Tfu! Prisiekiu Alachu, aš maniau, 

kad tu matei kokią retenybę ir papasakosi nepaprastą istoriją, 
och tu, prakeiktasis. Kas gi būtų, jei tu išvystum mano pamil- 
tąjį! Aš šiąnakt mačiau tokį žmogų, kad jeigu tu tokį bent 
susapnuotum, ištižtum visas ir seilė nutįstų. 

— O kas tai per žmogus? — paklausė Dachnašas. 

Džinė Maimūna atsakė: 

— Žinok, o Dachnašai, tam jaunuoliui atsitiko tas pats kas 
ir tavo mylimajai. Jo tėvas daugel kartų mėgino jį priversti vesti, 
tačiau jis vis atsisakinėdavo. Kai paskutinį kartą nepaklausė tėvo, 
šis užpyko ir įkalino jį bokšte, kuriame aš gyvenu. Šiąnakt aš 
pabudau ir išvydau jį. 

— O ponia, — kreipėsi Dachnašas, — parodyk man tą jau- 
nikaitį, aš noriu pamatyti, ar jis tikrai gražesnis nei mano 
mylimoji, karalaitė Budurė. Aš nemanau, kad mūsų laikais at- 
sirastų kas nors gražesnis už mano mylimąją. 

— O tu, prakeiktas melagi, bjauriausias iš maridų ir niekin- 
giausias iš velnių, — sušuko džinė, — aš įsitikinusi, kad šiose 
žemėse neatsiras kito žmogaus, prilygstančio mano mylimajam... 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimtoji naktis 


Kai atėjo šimtas aštuoniasdešimtoji naktis, Šachrazada tęsė: 

Pasakojama, o laimingasai karaliau, kad džinė Maimūna pa- 
sakė ifritui Dachnašui: 

— Aš įsitikinusi, kad šiose žemėse neatsiras kito, prilygstančio 
mano mylimajam. Ar tu ne beprotis, jei lygini savąją merginą 
su mano mylimuoju? 

— Meldžiu tave Alacho vardu, o mano ponia, skriski su ma- 
nim ir pažvelk į mano mylimąją, o po to aš grįšiu su tavim, ir 
tu parodysi man savąjį, — prašė Dachnašas. 

— Būtinai, o prakeiktasis, — atsiliepė Maimūna. — Nors tu 
suktas velnias, bet aš skrisiu su tavim, o tu keliausi su manim 
tik tada, jei iš ko nors sukirsim lažybų. Jei tavo mergina, ku- 
rią tu įsimylėjai ir taip be galo aukštini, pasirodys gražesnė už 
mano mylimąjį, apie kurį aš pasakojau ir kurį myliu ir giriu, tai 
laimėsi tu, o jeigu paaiškės, kad gražesnis yra mano mylimasis, 
laimėsiu aš. 

— O ponia, — sutiko ifritas Dachnašas, — aš sutinku su ta- 
vo sąlyga, skriskime į salas. 

— Ne, — paprieštaravo Maimūna, — mano mylimasis yra ar- 
čiau nei tavo mylimoji. Jis čia, tiesiai po mumis, leidžiamės 
žemyn, ir tu viską savo akimis pamatysi, na, o po to galėsime 
keliauti pas tavąją. 

Dachnašas sutiko. 

Tada jie abu nusileido žemyn ir įėjo į apskritą bokšto pa- 
talpą. Maimūna sustabdė Dachnašą ties guoliu ir ištiesusi ranką 
pakėlė šilkinį apklotą nuo Kamar az Zamano, karaliaus Šach- 
ramano sūnaus, veido. Veidas subolavo, sušvito, sutvisko, 
sužčrėjo. Maimūna, vos žvilgtelėjusi, atsisako į Dachnašą ir su- 
šuko: 

— Žiūrėk, nelabasis, ir nebandyk taukšti kvailybių! Mums, mo- 
terims, jis — vilionių vilionė. 

Dachnašas dirstelėjo į jaunuolį ir kurį laiką jį apžiūrinėjo, pas- 
kui palingavo galvą ir pasakė Maimūnai: 

— Prisiekiu Alachu, ponia, tau atleistina, bet tu pamiršti viena: 
moters padėtis šiek tiek kitokia nei vyro. Prisiekiu Alachu, ta- 
vo mylimasis labiau negu kuris kitas panašus į mano mylimąją 
savo grožiu, dailumu, žavesiu ir tobulybe, jie abu tarsi išlieti pa- 
gal vieną grožio formą. 

Baisiai užsirūstino Maimūna už tokius žodžius, net akyse jai 
aptemo, ir kirto sparnu Dachnašui per galvą taip smarkiai, kad 
vos nenudobė jo. O paskui suriko: 

— Prisiekiu jo didenybės veido šviesa, tučtuojau lėk, o pra- 
keiktasis, ir paėmęs savo mylimąją greitai sugrįžk atgal. Mes 
suguldysime juos greta ir palyginsime abu. Tada taps aišku, kuris 
iš jų gražesnis ir puikesnis. O jei tu, nelemtasis, tuojau pat ši- 
to nepadarysi, aš tave sudeginsiu savo ugnimi ir apleisiu 
žiežirbomis, sudraskysiu į gabalus ir išmėtysiu po dykumą — kad 
pasimokytų iš tavęs ir sėslusis, ir klajoklis. 

— O ponia, — pasakė Dachnašas, — aš privalau tą padary- 
ti, bet žinau, kad mano mylimoji pasirodys gražesnė. 

Tą pat akimirką ifritas Dachnašas pakilo, o Maimūna nusekė 
jam įkandin, kad šis nepaspruktų. Po kurio laiko jie sugrįžo nešini 
mergina. 

Ji vilkėjo plonučiais, nuostabiai išsiuvinėtais veneciškais marš- 

kiniais su dviem paauksuotais apvadėliais, o rankogaliuose buvo 
išrašytos eilės: 


Trys dalykai jai vis trukdo aplankyti mano namą 
(Pavyduoliai ir šnibeliai seka, kenkia kaip įmano): 


Skambesys bapuošalų jos, spindesys kaktos aušrotos 
Ir žavingas ambros kvapas tarp švelnių raukšlelių odos. 


Gali pašvilus nublokšt ji, kad jie liautųsi skambėti, 
Prisidengt rankove kaktą, betgi prakaitą kur dėti? 


Dachnašas ir Maimūna bokšte paguldė ją greta Kamar az Za- 
mano... 
Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt pirmoji naktis 


Kai atėjo šimtas aštuoniasdešimt pirmoji naktis, Šachrazada 
tesė: 

Pasakojama, o laimingasai karaliau, kad ifritas Dachnašas ir 
džinė Maimūna atnešė karalaitę Budurę ir paguldė greta jaunuo- 
lio ant gulto. Palyginę jų veidus, abu pamatė, kad jie labiau nei 
kokie kiti žmonės panašūs vienas į kitą, jie buvo tarsi dvyniai, 
brolis ir sesuo, abu — gyva pagunda dievobaimingiesiems, kaip 
yra pasakęs poetas: 


O širdie, gražuolio vieno nemylėk, nelauk, 
Nesikraustyki iš proto, laimės nemaldauk. 


Gražuolius visus mylėki — ir būtis žibės: 
Jei išeis palikęs vienas, kitas atskubės. 


O kitas poetas yra pasakęs: 


Kaip dulkėse dviese gulėjo, mačiau, 
Ant mano vokų jie gulėtų verčiau. 


Dachnašas su Maimūna žiūrėjo į juos neatsižiūrėdami, bet 
netrukus Dachnašas nutraukė tylą atsidusdamas: 

— Ach, kaip gera, o ponia, prisiekiu Alachu! Mano mylimoji 
gražesnė! 

— Ne, mano mylimasis gražesnis! — atkirto Maimūna. — Var- 
gas tau, Dachnašai, aklos tavo akys ir širdis, neskiri tu lieso nuo 
riebaus. Ar įmanoma paslėpti teisybę? Nejau nematai, koks jis 
gražus ir nuostabus, koks lieknas ir kaip dailiai sudėtas. Vargas 
tau, paklausyk, ką aš pasakysiu apie savo mylimąjį, ir jei tu nuo- 
širdžiai myli tą, kurią čia rodai, apdainuok ją taip kaip aš savąjį. 

Maimūna daug kartų pabučiavo Kamar az Zamaną į kaktą 
ir paskaitė tokią kasidą: 


Te piklieji bavyduoliai keiks tave brakeiktinai. 


Tu mieliausias man pasauly, gluosnis lieknas amžinai. 


Tavo akys badažytos meilės kerinčia galia, 
Susigundo net uzritė, kai tu bažvelgi į ją. 


Už akis jaunos turkaitės švyti tavosios skaisčiau, 
Ir už kardą išgaląstą kerta jos širdin skaudžiau. 


Man užkrovei meilės naštą — o kokia sunki jinai! — 
Jau pečius manuosius slegia net šilkiniai marškiniai. 


Mano geismas, mano meilė tau manojoj širdyje, 
Kai sakau, kad kilą myliu, as lik erzinu tave. 


O jei širdį aš turėčiau tokią kietą kaip ir tu, 
Tai nedžiučiau, nesvyruočiau kaib ta nendrė ties krantu. 


O dausų mėnuli! Kas gi tavo grožį apsakys, 
Kas kitiems žmonėms parodys tavo žavinčias akis? 


Pavyduoliai klausinėjo, kas gi jis, dėl ko verkiau. 
“Pasakykit, kas gražiausias, ir žinosit!" — atsakiau. 


Prisiglausk brie mano šono, prie švelnaus, žiauri širdie, 
Gal pati švelnesnė tapsi, gal ir tau pradės skaudėt. 


O emyre, o žiaurusis brievaizde, — nenori tu 
But švelnus man ir teisingas už tų vartų užsklęstų. 

Kas pasakė, kad Jusufas pats gražiausias iš visų? 
Tu už tūkstantį Jusufų man gražesnis iš tiesų! 


Nebijau piktųjų džinų, bet kai tu esi greta, 
Man širdis virpėti ima, baimė sėlina slapta. 


Nuo tavęs bandau pabėgti, išsigandusi gilių 
Tų akių, tačiau kiek šilaipb prieštarauti sau galiu? 


Juodos garbanos jo, žvilgsnis tartum angelo šviesus, 
O kakta iš tolo švyti ir liemuo toksai tiesus, 


Dachnašas, klausydamas tokių Maimūnos kalbų apie myli- 
mąjį, buvo didžiai sužavėtas ir be galo nustebęs... 
Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt antroji naktis 


Kai atėjo šimtas aštuoniasdešimt antroji naktis, Šachrazada 
tęsė: 

Pasakojama, o laimingasai karaliau, kad ifritas Dachnašas, iš- 
girdęs Maimūnos žodžius, net suvirpo iš nuostabos ir sušuko: 

— Tikra tiesa, tu gražiai apsakei tą, kurį myli, tu puikiai jį 
apdainavai, aš irgi nepagailėsiu pastangų ir taip, kaip moku, ap- 
sakysiu savo mylimąją. 

Dachnašas priėjo prie karalaitės Budurės, pabučiavo ją į kaktą 
ir, žvilgtelėjęs į Maimūną bei karalaitę Budurę, padeklamavo to- 
kią kasidą: 


Už tai, kad ją myliu, vėl keikia mane, 
Tačiau gal netyčia suklysta minia. 


Tegu man paklus tavo kūnas gražus! 
Jei vėl išsiskirsim, ir jis juk pražus. 


Pamilęs aš ašaras lieju sykiu, 
Lyg kraujas jos plūsta iš mano akių. 


Nekeista, kad meilė nebuvo šviesi, 
Bet keista, kad vėlei šalia tu esi. 

Te meilė bradings, jei apvilsiu kada! 
Nors ji ir babosta, bet lieka šventa! 


Tada pridūrė kito poeto eiles: 


Tuščia stovyklavietė, tušti būstai klony. 
Nors priešų nebėr jau, nebėr ir svajonių. 


Apgirtęs nuo meilės, čionai ašaroju, 
Kai kupranugarių varovas dainuoja. 


Taip trokštu aš laimės, tikiu, nors baniuręs, 
Kad gersiu baguodą iš rankų Budurės. 


O kam iš trijų aš tada priekaištausiu? 
Visus išskaičiuosiu ar jūsų paklausiu: 


Akių jos kardams ar liemenio iečiai, 
Plaukų jos šarvams, kurie saulėje šviečia? 


Sutikęs klajoklį ar sėslų bylojau: 
“Tai kurgi jinai?" Man atsakė mieloji: 


“Aš sieloje tavo, bažvelk į ją, mielas, — 
Ten rasi mane". - “Bet kur mano siela?" 


Maimūna sužavėta pasakė: 

— Puiku, o Dachnašai, nuostabios cilės, tačiau kuris gi iš šių 
dviejų gražesnis? 

— Mano mylimoji Budurė gražesnė už tavo mylimąjį. 

— Meluoji, prakciktasis! — vėl užsirūstino Maimūna. — Ma- 
no mylimasis puikesnis. 

— Ne, mano, — ginčijo Dachnašas. 

Ir jie tol prieštaravo vienas kitam, kol Maimūna ėmė šaukti 
rėkti ir puolė Dachnašą. Dachnašas buvo priverstas nurimti ir 
prakalbo švelniau: 

— "Tenebūna teisybė tau per sunki! Baikim tuos ginčus, nes 
kiekvienam iš mudviejų atrodo, kad tik savi žodžiai teisingi, ir 
abu mes negirdime vienas kito. Mums reikia trečio, kuris už mus 
nuspręstų, 0 mes turėsime tuo patikėti. 

— Aš sutinku, — pasakė Maimūna. 

Ji sukirto ranka per žemę, ir iš ten išlindo ifritas — kreivas, 
kuprotas, nušiuręs, jo akys buvo prapjautos įstrižai, o ant gal- 
vos stirksojo septyni ragai ir keturi kuokštai plaukų, nudrykusių 
iki pat užkulnių. Jo rankos buvo kaip šakės, blauzdos kaip stul- 
pai, nagai tarsi liūto, o kojos baigėsi kanopom kaip laukinio asilo. 
Išlindęs ifritas pabučiavo žemę prieš Maimūną, po to atsistojo 
ir, sunėręs rankas už nugaros, paklausė: 

— Ko tau reikia, o ponia, karaliaus dukra? 

— O Kaškašai, — atsakė ši, — aš noriu, kad tu išspręstum ma- 
no ir šio prakeikto Dachnašo ginčą. 

Ir ji papasakojo jam visą istoriją nuo pradžios iki galo ir pa- 
rodė miegančius jaunuolius. Kaškašas pažvelgė į jų veidus, 
pamatė, kad abu miega apsikabinę ir padėję rankas vienas ki- 
tam po galva. Abu jie buvo tokie vienodi savo grožiu ir tokie 
panašūs! 

Maridas Kaškašas ilgokai žvelgė į jaunuolius grožėdamasis 
jais, po to atsisuko į Maimūną ir prabilo: 


Eik pas mylimą —- Legu sau pavyduoliai bars ir keiks! 
Juk aistriugosios jaunystės bavyduoliai neįveiks. 


Ir gražiausia, ką Alachas davė mums galų gale, 
Tai tie mylintys, kur dviese guli šilko palale. 


$kraistė santarvės juos gaubia, susiglaudusius gražiai, 
O pagalvę jiems alstoja jų pečiai ir jų riešai. 


Kai su meile susijungia mūsų širdys amžinai, 
Šaltą geležį įkailiut jos galėtų, kaip žinai. 


Kai tave pasauly myli nors viena karšta širdis, 
Buk su ja — ir niekas žemėj laimės tos nepražudys. 


O tie keikianlys už meilę mylimuosius, — argi jie 
Nusiplaus nuo rankų purvą, jeigu purvas širdyje? 


O Kurėjau gailestingas, vedęs mus kančių keliais, 
Nors vienintelį kartelį susitikt prieš mirtį leisk! 

Paskui kreipėsi į Maimūną ir Dachnašą: 

— Prisiekiu Alachu, jei jūs norite teisybės, tai pasakysiu, kad 
jie abu lygūs savo grožiu, dailumu, šviesumu ir tobulumu. Juos 
atskirti galima tik pagal lytį — vyrišką ir moterišką. Bet aš ži- 
nau kitą būdą: pažadinkime vieną iš jų taip, kad kitas nepajustų, 
ir tas, kuris pirmas užsidegs meile, bus negražesnis už antrąjį. 

— Teisingai! — sušuko Maimūna. 

— Aš sutinku, — pritarė Dachnašas. Jis pavirto blusa ir įkando 
Kamar az Zamanui. Šis išsigandęs pašoko... 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt trečioji naktis 


Kai atėjo šimtas aštuoniasdešimt trečioji naktis, Šachrazada 
tęsė: 

Pasakojama, o laimingasai karaliau, kad Dachnašas pavirto 
blusa ir įkando Kamar az Zamanui, šis išsigandęs pabudo ir ėmė 
draskytis nagais įkąstą vietą ant kaklo — ten smarkiai peršėjo. 
Jis pasivertė ant šono ir staiga žiūri — šalia jo kažkas guli! Tas 
kažkas kvepėjo svaigiau už kvapnųjį muskusą, o jo kūnas bu- 
vo minkštesnis už sviestą. 

Be galo nustebęs Kamar az Zamanas atsisėdo ir įsmeigė akis 
į tą būtybę, kuri gulėjo šalia. O tai buvo mergina, kuri atrodė 
tarsi nepalyginamasis perlas, lyg iškilus kupolas. Ji buvo aukš- 
ta, jos stotas — kaip elifo'* raidė, krūtinė iškili, o skruostai rausvi, 
kaip pasakytų poetas: 


O keturios jos grožybės taip spindi, 
Kad mano širdies nepaliauna kankinti: 


Balta jos kakta, plaukų jos juodybė, 
Ir rožės veiduos, ir šybsnio šviesybė. 


Arba štai kito poeto žodžiai: 


Kaip mėnuo ji šviečia, kaip stirna ji žvelgia, 
Kaip gluosnis palinksta ir ambra badvelkia. 


5 Elifas — arabų abėcėlės pirmoji raidė, rašoma kaip 
vertikalus brūkšnys. 

Ir mano širdis susijungt su ja geidžia, 
Nors išsiskyrimas matytis neleidžia. 


Taigi Kamar az Zamanas pamatė greta miegančią Sit Budurę, 
karaliaus al Gajūro dukterį, išvydo jos grožį ir dailumą, žvelgė 
į jos veneciškus marškinius (ji buvo be plačkelnių), į skarelę, ku- 
rią ji ryšėjo — apsiūtą auksiniu apvadėliu ir siuvinėtą brangiaisiais 
akmenėliais. Ausyse ji buvo įsivėrusi porą žiedų, blyksinčių lyg 
žvaigždės, o ant kaklo turėjo vėrinį iš nenusakomo įstabumo per- 
lų, kokių negalėjo turėti joks karalius. Jis negalėjo atitraukti nuo 
jos akių, o jo protas buvo apstulbintas. 

Ir sujudo jame gamtos suteiktas karštis, ir pasiuntė jam Ala- 
chas sucities troškimą, tad jaunuolis šūktelėjo pats sau: “Teįvyksta 
tai, ko nori Alachas, tenebus to, ko jis nepanorės". 

Jis ištiesė ranką į merginą ir pavertęs ją praskleidė marški- 
nių apykaklę. Pasimatė jos kūnas, dvi krūtys tarsi dramblio kaulo 
skrynelės, ir jaunuolio meilė šiai merginai liepsnote įsiliepsno- 
jo, jis pajuto begalinį potraukį prie jos. 

Kamar az Zamanas ėmėsi žadinti merginą, bet šioji nepabu- 
do, nes Dachnašas tyčia pagilino jos miegą. Tada Kamar az 
Zamanas ėmė ją purtyti ir kratyti kalbėdamas: 

— O mylimoji, pažvelk, tai aš — Kamar az Zamanas. 

Tačiau niekas negelbėjo, mergina miegojo nė nekrustelėdama. 

Kamar az Zamanas kick pamąstęs nusprendė: “Jei aš teisingai 
suprantu, tai ši mergina yra toji, kurią man tėvas siūlė vesti, ir 
jau praėjo treji metai, kai aš vis atsisakinėju tą padaryti. Jei Ala- 
chas to nori, rytą aš pasakysiu tėvui: “Apvesdink mane su ja, 
kad galėčiau ja pasimėgauti"... 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt ketvirtoji naktis 


Kai atėjo šimtas aštuoniasdešimt ketvirtoji naktis, Šachrazada 
tęsė: 

Pasakojama, o laimingasai karaliau, kad Kamar az Zamanas 
nusprendė: “Prisiekiu Alachu, rytą aš pasakysiu tėvui: apvesdink 
mane su ja, kad galėčiau ja pasimėgauti. Nepraeis ir pusė dienos, 
o aš suartėsiu su ja ir džiaugsiuosi jos grožiu". 

Po to Kamar az Žamanas pasilenkė prie Budurės, norėda- 
mas ją pabučiuoti. Tuo metu džinė Maimūna net suvirpėjo, o 
ifritas Dachnašas šoktelėjo iš džiaugsmo, bet staiga Kamar az 
Žamanas, kuriam taip magėjo pabučiuoti merginą, susigėdo di- 
džiojo Alacho ir nusuko veidą nuo jos, taręs sau: “Pakentėk!" 

Jis galvojo: “Aš palūkėsiu, o gal kartais tėvas, įpykęs ant ma- 
nęs ir įkalinęs čia, tyčia atvedė man šią merginą ir liepė jai gultis 
šalia, norėdamas mane išmėginti. Gali būti, kad jis bus primokęs 
ją neskubėti pabusti, kai aš žadinsiu, ir liepęs, kad viską, ką aš 
darysiu su ja, papasakotų jam. O gal mano tėvas pats stovi kur 
nors pasislėpęs ir regi mane, tik aš jo nematau. Gal jis mato vis- 
ką, ką aš darau, o rytą barsis ir sakys: “Tu gi aiškinai, jog nenori 
vesti, o pats bučiavai ir glamonėjai ją". Susitvardysiu, kad mano 
jausmai netaptų matomi tėvui. Teisingiau bus, jei dabar nelie- 
siu šios merginos ir nežiūrėsiu į ją. Aš tik paimsiu iš jos ką nors, 
kas primintų man ją, kad liktų koks nors ženklas". 

Kamar az Zamanas pakėlė merginos ranką ir nuo jos ma- 
žojo pirščiuko numovė žiedelį. Tai buvo vertingas žiedelis, nes 
jo akmuo buvo labai brangus, o aplink jį dar buvo įrėžt žodžiai: 


Nemanykit, kad galėjau priesaiką sulaužyt, 
Nors vienatvė tolių toliuos mano širdį graužė. 


Mano ponai, būkit dosnūs, išlaikykit žodį. 
Gal tada galėsiu jūsų veidus išbučiuoti. 


Alachu galiu prisiekti, jūsų nepaliksiu, 
Net jei jūs dėl mano meilės amžinai supyksit. 


Užsimovęs šį žiedą ant savo mažojo piršto, Kamar az Zama- 
nas atsuko merginai nugarą ir užmigo. 

Tai pamačiusi, džinė Maimūna apsidžiaugė ir tarė Dachnašui 
ir Kaškašui: 

— Ar matėte, kaip susilaikė mano mylimasis Kamar az Za- 
manas? Štai koks nepriekaištingas jo elgesys! Prisimink, kaip jis 
Žvelgė į šią merginą, tokią nuostabią ir tokią dailią, bet nepa- 
bučiavo jos, neapkabino, net nepalietė ranka — priešingai, atsuko 
jai nugarą ir užmigo. 

— Taip, matėme, jis parodė savo tobulumą. 

Tada Maimūna pasivertė blusa ir, įlindusi į Budurės, Dach- 
našo mylimosios, drabužius, nuropojo jos koja, pasiekė klubą ir 
įkando jai maždaug keturis kiratus'* žemiau bambos. 

Ši atsisėdo, atsimerkė ir pamatė jaunuolį, miegantį šalia. Tai 
buvo vienas iš puikiausių didžiojo Alacho kūrinių. Jo akys galėjo 
sutrikdyti puikiąsias hurijas, seilės buvo saldžios ir vertingesnės 
nei terjakas!', jo lūpos panėšėjo į Suleimano antspaudą“ ir buvo 
koralų spalvos, o skruostai švytėjo lyg anemonės, kaip yra pa- 
sakęs kažkuris iš poetų: 


Ir Navarą, ir Zeinabą pamiršau — abu sykiu, 
Ir džiaugiuos plaukelių mirtom ant jo skruostų, ant puikių. 


Myliu savo gazeliuką rūbais biemenio kukliais 
Ir nemyliu tų, kur girias žibančiais papuošalais. 


Mano draugas suėjimuos ir vienatvėje ne toks, 
Koks mane namų ramybėj glaudžia brie širdies karštos. 


Neburnokit, kad kitiems jau mano meilės nebėra, — 
Spiudi mano nekaltybė kaip kelionėje aušra. 


Belaisviu but bas belaisvę sutinki, mielasis, tu, 
Kad gyventume tvirtovėj mes už sienų, už aukštų? 


Kai karalaitė Budurė pamatė Kamar az Zamaną, ją apėmė 
beprotybė, meilė ir aistra... 
Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt penktoji naktis 


Kai atėjo šimtas aštuoniasdešimt penktoji naktis, Šachraza- 
da tęsė: 


5 Kiratas — arabų Žodis, perimtas iš graikų, reiškiąs 
saldžiavaisio pupmedžio sėklą. Matuojant atstumą “keturi 
kiratai" reiškia atstumą, lygų keturių sėklų užimamai 
vietai." Terjakas (pats savaime — priešnuodis) — 
Egipte įprastas opiumo pavadinimas. * Suleimano 
antspaudas — lelijinių šeimos augalas, su kurio 
žiedu paprastai lyginamos jaunuolių lūpos. 

Pasakojama, o laimingasai karaliau, kad kai karalaitė Budurė 
pamatė Kamar az Zamaną, ją apėmė beprotybė, meilė ir aist- 
ra ir ji sušuko: 

— O, kokia gėda! Šis jaunuolis svetimas, aš jo nepažįstu! Kaip 
jis atsidūrė greta manęs, viename guolyje? 

Ji antrą kartą pažvelgė į jaunuolį, nuostabų ir dailų, ir pa- 
sakė: 

— Prisiekiu Alachu, jis nuostabus, mano kepenys vos neplyšta 
iš meilės jam! Oi, kokia gėda man per jį! Prisiekiu Alachu, jei 
žinočiau, kad tai tas pats jaunuolis, kurį man piršo tėvas, aš jo 
neatstumčiau, ištekėčiau už jo ir pasimėgaučiau jo puikumu. 

Ji dar kartą pažvelgė jam į veidą ir paprašė: 

— O mano pone, mano akių šviesa, pabusk iš miego ir pa- 
simėgauk mano grožiu ir dailumu! 

Budurė pajudino jo ranką, bet džinė Maimūna nuleido virš 
Kamar az Žamano savo sparnus ir pavertė jo miegą neįveikiamu, 
tad jis ir nepabudo. 

Karalaitė Budurė ėmė jį purtyti smarkiau, sakydama: 

— Meldžiu tave gyvenimo vardu, paklausyk manęs, pabusk 
iš miego ir dirstelėk į narcizus ir žalumynus. Pasidžiauk mano 
pilvu ir bamba, žaisk su manim ir erzink mane nuo pat šios aki- 
mirkos iki ryto. Prašau tave Alacho vardu, kelkis, pone, atsiremk 
į priegalvius ir nebemiegok! 

Bet Kamar az Žamanas neatsakė jai, priešingai — netgi už- 
knarkė per miegus, ir mergina suaimanavo: 

— Oi oi, tu didžiuojiesi savo grožiu, savo dailumu, esi išpuo- 
selėtas ir švelnus; tu gražus, bet ir aš daili! Ką gi tu darai? 
Nejaugi jie tave primokė nusisukti nuo manęs, arba mano tė- 
vas, bjaurus seniokas, prigrasė tau ir išgavo pažadą, kad tu 
neprakalbėsi šiąnakt su manim? 

Bet Kamar az Zamanas vis tiek nepabudo ir nepratarė žo- 
džio, o mergina dar labiau jį pamilo, nes Alachas įkvėpė jos 
širdin gilų jausmą šiam jaunuoliui. Ji žvelgė į jį tokiu žvilgsniu, 
nuo kurio jos krūtinėje kilo tūkstančiai atodūsių, jos širdis ėmė 
smarkiau plakti, viduje viskas virte virė, o kūnu bėgiojo drebulys. 
Ji tarė Kamar az Zamanui: 

— Ištarki ką nors, mano mylimasis, pakalbėk su manim, mano 
mielas, atsakyk man, kuo tu vardu. Tu sumaišei man protą! 

Net ir tada Kamar az Zamanas nepabudo, liko nugrimzdęs 
giliam miege ir nepratarė nė žodžio. Karalaitė Budurė atsiduso: 

— Oi oi, kaip tu puikuojiesi! 

Ji dar kartą papurtė jį ir staiga, pavertusi jo ranką, pama- 
tė ant jo mažojo piršto savo žiedą, suvirpusi aiktelėjo ir vėl 
suaimanavo: 

— Och och! Prisiekiu Alachu, tu mano išrinktasis, tu myli 
mane. Panašu, kad tu iš didelės puikybės nusisuki nuo manęs, 
nors pats, mano mielas, atėjai pas mane, kai aš miegojau (ir aš 
nežinau, kaip tu su manim elgeisi), ir numovei mano žiedą. Ta- 
čiau aš nenumausiu savo žiedo tau nuo piršto! 

Ji praskleidė miegančiojo marškinių apykaklę ir pasilenku- 
si pabučiavo jį. Po to ištiesė ranką, norėdama paieškoti, ar jis 
neturi ko nors, ką ji galėtų pasiimti atminčiai. Tačiau nieko ne- 
radusi nuleido ranką jam ant krūtinės, ranka nejučiom slystelėjo 
link pilvo, jo kūnas buvo minkštas minkštas, pasiekė bambą ir 
dar šį tą Žemiau. Merginos širdis tarsi suskilo pusiau, siela su- 
virpo, sukilo aistra, juk moters aistra kur kas stipresnė negu vyro, 
ir mergina susigėdo pati savęs. 

Ji numovė žiedą nuo Kamar az Zamano piršto ir užsimovė 
jį pati vietoj savojo žiedo. Po to pabučiavo Kamar az Zamaną 
į lūpas, ėmė bučiuoti jam rankas, ir neliko kūne vietos, kurios 
ji nebūtų palietusi lūpomis. Ji pasislinko arčiau ir apkabino jį, 
padėjo vieną ranką jam ant kaklo, kitą pakišo po pažastim ir 
taip prisiglaudusi užmigo greta. 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt šeštoji naktis 


Kai atėjo šimtas aštuoniasdešimt šeštoji naktis, Šachrazada 
tęsė: 

Pasakojama, o laimingasai karaliau, kad kai karalaitė Budurė 
užmigo šalia Kamar az Zamano, Maimūna tarė Dachnašui: 

— Ar tu matei, prakeiktasis, kokias puikias būdo savybes ir 
kokį išdidumą parodė mano išrinktasis ir kaip elgėsi tavo 
mylimoji, uždegta meilės manajam? Be abejonės, mano numy- 
lėtinis kur kas puikesnis už tavo numylėtinę, tačiau aš tau 
atleidžiu. 

Ji parašė jam liudijimą, jog esąs laisvas, ir atsisukusi į Kaškašą 
paliepė: 

— Eik kartu su Dachnašu, pakelkit jo numylėtinę ir nuneš- 
kite abu ten, iš kur ji paimta. Naktis jau baigiasi, laiko liko visai 
nedaug. 

— Klausau ir vykdau! — atsiliepė Kaškašas. 

Abu su Dachnašu jiedu priėjo prie karalaitės Budurės, pa- 
lindę po ja pakėlė ir, nunešę į jos rūmus, paguldė į patalą. 

Maimūna, likusi viena, žiūrėjo į miegantį Kamar az Zama- 
ną, o prieš pat aušrą paliko jį ir nuskrido savo keliu. 

Išaušus Kamar az Zamanas pabudo ir apsidairęs nerado mer- 
ginos šalia. 

“Kas gi čia dabar? — tarė jis sau. — Panašu, kad mano tė- 
vas bus gundęs mane tąja mergina, kuri buvo šalia manęs, o 
po to paslapčia išsivedęs ją, kad aš užsigeisčiau vesti." 

Jis šūktelėjo eunuchui, kuris miegojo prie durų: 

— Vargas tau, o nevidone, greičiau kelkis! 

Eunuchas pakilo, dar neatsipeikėjęs iš miego, padavė dubenį 
ir ąsotį. Kamar az Zamanas atsistojo ir nuėjo į “atsikvėpimo kam- 
barį."'? Atlikęs savo reikalą, apsiprausė, sukalbėjo rytinę maldą 
ir atsisėdęs ėmė garbinti didįjį Alachą. 

Po to dirstelėjo į eunuchą, kuris stovėjo priešais jį pasiren- 
gęs patarnauti, ir suriko: 

— Vargas tau, o Sauabai, kas čionai buvo atėjęs ir išsivedė 
merginą, kuri gulėjo šalia manęs, kai aš miegojau? 

— O pone, kokią merginą? — nustebo eunuchas. 

— Merginą, kuri šiąnakt miegojo šalia manęs, — paaiškino 
Kamar az Žamanas. 

Eunuchą išgąsdino šie žodžiai, ir jis paskubėjo užtikrinti savo 
poną: 

— Prisiekiu Alachu, nebuvo šalia tavęs nei merginos, nei ko 
kito! Iš kur ji galėjo atsirasti, jei aš miegojau prie durų, o jos 
buvo užrakintos? Prisiekiu Alachu, pone, nebuvo įėjęs pas ta- 
ve nei vyras, nei moteris. 

— Tu meluoji, nelemtas verge! — šaukė Kamar az Zama- 


9 “Atsikvėpimo kambarys", “patalpa vienam", 
“namelis su vandeniu" — išvietė. 

nas. — Negi ir tu jau nori mane apgauti ir tyčia nesakai, kur 
dingo mergina, miegojusi šiąnakt greta manęs? Sakyk, kas ją iš- 
sivedė? 

Tirtėdamas iš baimės eunuchas prisiekinėjo: 

— Alachas mato, nebuvo nei merginos, nei ko kito. 

Kamar az Zamanas dar labiau įtūžo: 

— O prakeiktasis, tai mano tėvas išmokė tave gudrauti. Eikš 
čionai! 

Kai eunuchas priėjo, Kamar az Zamanas stvėrė jį už apykak- 
lės ir taip trenkė į žemę, kad eunuchas net vėjus paleido. Po 
to Kamar az Zamanas atsiklaupė ant jo ir įrėmė kelį taip, kad 
užspaudė jam gerklę, ir eunuchui užėmė kvapą. 

Paskui jis pakėlė eunuchą ir, pririšęs prie šulinio virvės, ėmė 
leisti į vandenį. Panardino jį (o buvo žiema ir vanduo labai šal- 
tas), tada ištraukė ir dar sykį panardino. Taip jis darė daugelį 
kartų, o eunuchas šaukėsi pagalbos, rėkė ir vaitojo. Kamar az 
Zamanas kalbėjo jam: 

— Prisiekiu Alachu, o nevidone, aš neištrauksiu tavęs iš šito 
šulinio, kol tu man nepapasakosi apie tą merginą ir nepaaiškinsi, 
kur ji dingo, kol aš miegojau... 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt septintoji naktis 


Kai atėjo šimtas aštuoniasdešimt septintoji naktis, Šachrazada 
tęsė: 

Pasakojama, o laimingasai karaliau, kad Kamar az Žamanas 
pasakė eunuchui: 

— Prisiekiu Alachu, aš neiškelsiu tavęs iš šio šulinio, kol tu 
man nepapasakosi apie tą merginą ir nepaaiškinsi, kur ji din- 
go, kol aš miegojau. 

Eunuchas, jau sykį susidūręs akis į akį su mirtimi, pasakė: 

— O pone, paleisk mane, aš pasakysiu tau visą teisybę ir pa- 
pasakosiu visą istoriją. 

Tada Kamar az Zamanas ištraukė jį iš šulinio. Tačiau nuo 
to šalčio ir kilnojimo kankynės, iš baimės paskęsti ir nuo patirtų 
smūgių eunuchas buvo leisgyvis. Jis drebėjo tarsi nendrelė stip- 
riame vėjyje, dantys buvo konvulsingai sukąsti, drabužiai 

permirkę, kūnas ištepliotas ir nusėtas mėlynėmis, apibrozdintas 
į šulinio sienas. Kamar az Zamanui pasidarė sunku žiūrėti į jį, 
atsidūrusį tokioje apgailėtinoje padėtyje. 

Po kiek laiko eunuchas, vėl pasijutęs šios žemės gyventoju, 
sušuko: 

— O pone, leisk man nusivilkti drabužius, aš juos išgręšiu 
ir padžiausiu saulės atokaitoje, o pats persirengsiu kitais ir greitai 
grįšiu pas tave. Tada ir papasakosiu visą teisybę. 

— O piktasis verge, — tarė Kamar az Zamanas, — jei tu ne- 
būtum pažvelgęs mirčiai į akis, juk nebūtum prisipažinęs ir ištaręs 
šių žodžių! Eik, atlik ką tau reikia ir greičiau sugrįžk viską pa- 
pasakoti. 

Vergas, vis dar netikėdamas, kad pavyko išsigelbėti, išėjo ir 
klupdamas bei griūdamas puolė bėgti ir bėgo tol, kol atbėgo 
pas karalių Šachramaną, Kamar az Zamano tėvą. Čia pamatė, 
jog šis sėdi kartu su viziriu ir abu kalbasi kaip tik apie Kamar 
a; Zamaną. Karalius sakė viziriui: 

— Nemiegojau šiąnakt kiaurą naktį, vis galvojau apie savo 
sūnų Kamar az Zamaną. Bijau, kad senajame bokšte jo neištiktų 
kokia nelaimė. Ir kam reikėjo jį ten uždaryti? 

O viziris jį ramino: 

— Nesijaudink! Prisiekiu Alachu, jam ničnieko neatsitiks! Lai- 
kyk jį uždarytą mėnesį, kol išgaruos jo užsispyrimas, kol nurims 
jo pyktis ir palūš valia. 

Jiems taip bekalbant, pasirodė eunuchas, o atrodė jis taip, 
kaip apsakyta anksčiau, ir karalius sunerimo dėl jo. Eunuchas 
tarė: 

— O valdove, o sultone, tavo sūnui pasimaišė protas, jis pa- 
siuto ir štai ką padarė su manim, matai, kas iš manęs liko. Jis 
kalba, kad greta jo naktį miegojusi mergina, o paskui slapčiom 
dingusi. Jis klausinėjo, kur jinai, vertė mane papasakoti apie ją 
ir apie tą, kuris ją išsivedė, o juk aš nė akyse nemačiau nei 
merginos, nei jaunuolio, durys visą naktį buvo užrakintos, aš mie- 
gojau prie durų, o raktas buvo man po galva. Rytą aš pats jam 
atrakinau duris. 

Išgirdęs apie savo sūnų Kamar az ZŽamaną, karalius Šach- 
ramanas sudejavo: 

— Oje, mano sūnau! 


135 


187 naktis 


Didžiai įpykęs ant vizirio, kuris buvo kaltas dėl viso to, kas 
atsitiko, valdovas paliepė jam: 

— Kilk ir eik išsiaiškinti, kas atsitiko mano sūnui, pažiūrėk, 
kas ten jam su protu. 

Viziris pakilo ir, išsigandęs valdovo pykčio, klupdamas ir pai- 
niodamasis savo skvernuose, kartu su eunuchu nuskubėjo į 
bokštą (o saulė jau buvo patekėjusi). Jis įėjo pas Kamar az Za- 
maną ir pamatė, kad tas sėdi ant gulto ir skaito Koraną. 

Viziris pasisveikino, prisėdo šalia ir kreipėsi į jį: 

— O pone, šis bjaurus eunuchas papasakojo dalyką, kuris mu- 
du su karalium sujaudino ir nuliūdino, o karalius netgi užsirūstino 
dėl to. 

— O ką gi jis papasakojo, kad sugadino tėvui nuotaiką? — 
paklausė Kamar az Zamanas. — Maniau, šitas eunuchas suga- 
dino nuotaiką tik man? 

— Jis atėjo pas mus baisiausiai apgailėtinas, — atsakė vizi- 
ris, — ir pasakė tavo tėvui tokius žodžius, kad tau verčiau jų ne- 
girdėti! Tas vergas sumelavo taip, kaip nedera apie tave sakyti. 
Teišsaugo Alachas tavo jaunystę, tavo guvų protą ir puikią iš- 
kalbą ir tenepasireiškia tavyje joks blogis. 

— O viziri, ką gi pasakė apie mane tas bjaurus vergas? — 
nenurimo Kamar az Žamanas. 

— Jis pasakė, kad tu praradai protą ir kad tu esą pasakei jam, 
jog praėjusią naktį šalia tavęs buvo mergina ir vertei jį papa- 
sakoti, kur ji dingo, kankinai jį ir spyrei pasiaiškinti, — atsakė 
viziris. 

Tai išgirdęs, Kamar az Žamanas labai užpyko ir pasakė vi- 
ziriui: 

— Man aišku, kad tai jūs paskatinote eunuchą taip pasielgti. 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt aštuntoji naktis 


Kai atėjo šimtas aštuoniasdešimt aštuntoji naktis, Šachraza- 
da tęsė: 

Pasakojama, o laimingasai karaliau, kad išgirdęs vizirio žo- 
džius, Kamar az Zamanas labai įpyko ir pasakė jam: 

— Man aišku, kad tai jūs pamokėte eunuchą taip elgtis ir ne- 

leidote pasakoti man apie merginą, kuri šiąnakt miegojo šalia 
manęs. Bet tu, viziri, esi protingesnis už eunuchą, tad klok man, 
kur prapuolė toji mergina, kuri šiąnakt miegojo mano glėbyje. 
Juk tai jūs pasiuntėte ją man ir liepėte gultis greta, aš pramie- 
gojau su ja iki ryto, o pabudęs neberadau. Kur ji dabar? 

— O mano pone, — pašiurpęs tarė viziris, — Kamar az Za- 
manai, teapgaubia tave Alacho vardas! Prisiekiu Alachu, mes 
nieko tau šiąnakt nesiuntėme, tu miegojai vienas, durys buvo 
užrakintos, o prie durų miegojo eunuchas. Pas tave nebuvo at- 
ėjusi nei mergina, nei kas kitas. Suimk save į rankas, tegrįžta 
tau sveikas protas, o pone, nebegalvok daugiau apie tai. 

— O viziri, — širdo Kamar az Zamanas, — aš pamilau tą 
merginą, tai buvo juodaakė ir rausvaskruostė gražuolė, aš ją glau- 
džiau visą naktį! 

Viziris nustebęs paklausė: 

— Tu matei tą merginą savo akimis ar sapne? 

— O bjaurus seni, — neapsikentė Kamar az Zamanas, — gal 
tu manei, kad aš ją mačiau ausimis? Taip, aš mačiau savo aki- 
mis, greta savęs, aš liečiau ją ranka ir praleidau su ja pusę 
naktics be miego, regėdamas jos grožį, dailumą, švelnumą ir ža- 
vesį. Bet jūs ją primokėte ir prigrasinote, kad ji nekalbėtų su 
manim, ir ji apsimetė mieganti. Aš pramiegojau su ja ligi ryto, 
o kai pabudau, jos nebebuvo. 

— O mano pone, — pasiteiravo viziris, — gal visa tai buvo 
sapne ir pasirodys, jog tai tik tavo svajonės, troškimai, arba tai 
pasivaideno dėl to, kad tu pernelyg daug prieš miegą prisival- 
gei? O gal tai užleido tau prakeiktieji velniai? 

— Ak tu, sukriošęs seni, — širdo Kamar az Žamanas, — tu 
irgi šaipaisi iš manęs ir sakai, kad gal tai tik svaičiojimai, o juk 
eunuchas jau prisipažino ir sakė ateisiąs ir papasakosiąs man visą 
teisybę apie tą merginą. 

Kamar az Žamanas pašoko, priėjo prie vizirio, stvėrė jo barz- 
dą (o barzda buvo ilga), užsivyniojo ant rankos ir patraukęs 
pargriovė jį ant žemės. Viziris pajuto, kad greit išleis kvapą, taip 
smarkiai jam pešė barzdą. Kamar az Zamanas spardė jį kojo- 
mis, mušė kumščiais į krūtinę ir per šonkaulius, pliekė per 
pakaušį ir vos nenugalavo jo. 

Viziris galvojo: “Jei vergas eunuchas išsisuko nuo šio apsėstojo 

sumeluodamas jam, tai aš dar mikliau padarysiu tą patį. Aš taip 
pat turiu gelbėtis nuo šio jaunuolio melu, antraip jis padarys man 
galą. Štai aš sumeluosiu jam ir išsivaduosiu: jis apsėstas, be abe- 
jonės, jis apsėstas!" 

Ir jis kreipėsi į Kamar az Zamaną: 

— O pone, nekaltink manęs, tavo tėvas liepė man slėpti nuo 
tavęs istoriją su šia mergina. Bet aš nebeturiu jėgų, pavargau, 
man skauda nuo tavo smūgių. Aš juk senas žmogus ir nebeturiu 
jėgų kentėti smūgių. Duok man laiko, ir aš tau papasakosiu visą 
istoriją. 

Tai išgirdęs, Kamar az Zamanas liovėsi mušti ir paklausė: 

— O kodėl gi tu papasakosi man šios merginos istoriją tik 
po pažeminimo ir smūgių? Kelkis, o bjaurus seni, ir klok man 
viską iš eilės. 

— Tu klausi apie tą gražiaveidę ir dailią merginą? — paklausė 
viziris. 

— Taip, — atsakė Kamar az Zamanas, — pasakok, o viziri, 
kas ją atvedė man ir paguldė greta, kas ją naktį išsivedė ir kur 
ji dabar. Papasakok, kad aš galėčiau nuvykti pas ją. Jei mano 
tėvas Šachramanas iškrėtė man tokį pokštą, jei nusprendė išmė- 
ginti mane šios merginos grožiu, kad aš ją vesčiau, sutinku tą 
padaryti ir išvaduoti savo sielą. Juk jis taip pasielgė su manim 
tik todėl, kad aš vis atsisakydavau vesti. Pranešk apie tai ma- 
no tėvui, o viziri, ir patark jam išleisti už manęs šią merginą. 
Aš nenoriu jokios kitos, mano širdis myli tik ją. Kelkis ir eik 
greičiau pas mano tėvą, patark jam paskubėti su vestuvėmis, o 
pats sugrįžk ir pranešk man jo atsakymą. 

— Gerai, — pasakė viziris netikėdamas, kad pavyko ištrūkti 
iš jaunuolio rankų. 

Jis išbėgo iš bokšto ir, klupinėdamas iš baimės bei išgąsčio, 
nuskubėjo pas karalių Šachramaną... 

Tuo tarpu išaušo rytas, ir Šachrazada nutraukė pasakojimą. 


Šimtas aštuoniasdešimt devintoji naktis 
Kai atėjo šimtas aštuoniasdešimt devintoji naktis, Šachraza- 


da tęsė: 
Pasakojama, o laimingasai karaliau, kad viziris, palikęs bokštą, 

bėgte nubėgo pas karalių Šachramaną, o karalius paklausė: 

— O viziri, kas gi atsitiko, kas tau ką blogo padarė ir ko- 
dėl matau tave tokį pasimetusį, kodėl atbėgai toks išsigandęs? 

— O karaliau, — atsakė viziris, — aš atėjau pas tave su nau- 
jiena. 

— Kokia gi ta naujiena? — paklausė karalius. 

— Žinok, tavo sūnus Kamar az Zamanas prarado protą, jį 
ištiko beprotybė, — paaiškino viziris. 

Tai išgirdus, karaliui akyse tamsu pasidarė ir jis sušuko: 

— O viziri, paaiškink, kokia ta jo beprotybė? 

Ir viziris papasakojo karaliui, kaip Kamar az Zamanas pa- 
sielgė su juo ir už ką. 

— O viziri, už šią naujieną, kad mano sūnus išprotėjo, aš tau 
nukirsiu galvą. Baigsis visos mano malonės tau, o bjauriausias 
iš vizirių ir purviniausias iš emyrų. Juk tai tu kalčiausias dėl mano 
sūnaus pamišimo, nes tai tu patarei man ir nurodei būdą, ne- 
tikusį ir nelemtą nuo pradžios iki galo. Prisiekiu Alachu, jei mano 
sūnų ištiks kokia nors bėda ar jis liks nevisprotis, aš tikrai pri- 
kalsiu tave vinimis prie rūmų kupolo, leisiu tau paragauti tokio 
malonumo! 

Taip pagrasinęs karalius kartu su viziriu nuskubėjo į bokš- 
tą ir įėjo pas Kamar az Žamaną. Pamatęs juos įeinant, jaunuolis 
pašoko, nulipo nuo pakylos, kur sėdėjo, ir priėjęs pabučiavo tėvui 
rankas. Paskui atsitraukė atgal, nuleido galvą, susinėrė rankas 
už nugaros ir taip kurį laiką stovėjo prieš tėvą. O kai pakėlė gal- 
vą, jam iš akių riedėjo ašaros ir jis kreipėsi į tėvą: 


Jei anksčiau aš nusikaltęs tau nesyk esu, 
Jei esu ką nors negera daręs iš tiesų, 


Atgailą jau atlikau aš, - net rūsti širdis 
Juk atleidžia balaidūnui, kai sugrįžta jis. 


Karalius sujaudintas apkabino savo sūnų Kamar az Zama- 
ną ir pabučiavo jį į kaktą. Pasisodinęs jį šalia ant pakylos, 
atsisuko į vizirį ir piktai pažvelgęs subarė: 

— Ak tu, šunie tarp vizirių, kaip tu galėjai šitaip kalbėti ir 
taukšti visokius niekus apie mano sūnų? Tu norėjai mano šir- 
dį nuteikti prieš jį? 

Paskui jis paklausė sūnų: 

— (O mano vaike, ar tu žinai, kokia šiandien diena? 

— Šiandien šeštadienis, tėveli, o rytoj bus sekmadienis, po 
to pirmadienis, antradienis, trečiadienis, ketvirtadienis, penkta- 
dienis, — atsakė Kamar az Zamanas. 

— O Kamar az Zamanai, vaikeli mano, garbė Alachui, kad 
tavo protas nepakrikęs! — sušuko karalius. — Pasakyk man dar, 
kaip arabiškai vadinamas šis mėnesis? 

— Jis vadinasi Zu'l Kada, po jo bus Zu'l Hidže, Muharamas, 
Safaras, Rabis pirmasis, Rabis antrasis, po to — Džumada pir- 
moji, Džumada antroji, Radžabas, Šabanas, Ramadanas, Šavalis, 
— vardijo Kamar az Zamanas. 

— O kvailas seni, tu tvirtini, kad mano sūnus išėjo iš pro- 
to, o pasirodo, kad iš proto išėjai tu pats! 

Viziris palingavo galvą ir norėjo atsakyti, bet sumetė, kad 
geriau palaukti ir pažiūrėti, kas bus toliau. 

Karalius tuo metu toliau klausinėjo sūnų: 

— O mano vaike, ką tu turėjai omeny, kai eunuchui ir vi- 
ziriui sakci, jog naktį miegojai su nuostabia mergina? Kas tai 
per mergina, apie kurią tu klausinėjai? 

Čia Kamar az Zamanas nusijuokė ir pasakė: 

— Žinok, o tėve, aš nebeturiu daugiau jėgų kentėti tokias pa- 
tyčias. Nekalbėkite daugiau nieko, nė vieno žodžio: man širdį 
spaudžia tai, ką jūs su manim darote. Žinok, o tėve, ir būk tikras, 
kad aš sutinku vesti, bet tik tą merginą, kuri šiąnakt miegojo 
greta manęs. Aš esu įsitikinęs, kad tai tu pasiuntei ją pas ma- 
ne ir sužadinai mano aistrą jai, o prieš rytą liepei ją išvesti. 

— Teapgina tave Alacho vardas, mano vaike, — pasibaisė- 
jo karalius, — tesaugo jis tavo sąmonę nuo beprotybės!.. 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimtoji naktis 


Kai atėjo šimtas devyniasdešimtoji naktis, Šachrazada tęsė: 

Pasakojama, o laimingasai karaliau, kad karalius Šachramanas 
tarė savo sūnui Kamar az Zamanui: 

— Teapgina tave Alacho vardas, mano sūnau, teapsaugo jis 

tavo protą! Kokią čia dar merginą, sakai, aš tau atsiunčiau nak- 
čiai, o po to dar ir išsivedžiau paryčiu? Prisiekiu Alachu, mano 
vaike, aš nieko nežinau apie tai! Maldauju Alacho vardu, pa- 
pasakok man, ar tai tavo vaizduotės ir svajonių žaismas, ar tau 
prisisapnavo nuo persivalgymo vakar vakare? Tavo galvoje šią- 
nakt sukosi mintys apie vedybas ir erzino tave — prakeik, o 
Alachai, ir pačias vedybas, ir valandą, kai jos buvo sugalvotos, 
prakeik ir tą, kuris taip patarė man! Ko gero, taip ir bus: ta- 
vo mintys sukosi vien apie vestuves, tai ir susapnavai, kad tave 
glamonėja gražuolė mergina, o dabar norėtum, kad visa tai būtų 
buvę iš tiesų. Mano vaike, visa tai fantazijos ir svajonių pada- 
rinys! 

— Baik tas kalbas ir prisiek Alacho, visagalio kūrėjo, prasižen- 
gusiųjų teisėjo, pražudžiusio Chosrovus, vardu, kad tu nepažįsti 
tos merginos ir nežinai, kur ji dabar yra, — tarė Kamar az Za- 
manas. 

Karalius sušuko: 

— Prisiekiu didžiuoju Alachu, Musos ir Ibrahimo? dievu, aš 
to nežinau ir nenutuokiu, iš kur tai būtų galima sužinoti, visa 
tai tik tavo sapnų vaizdiniai! 

— Aš pateiksiu vieną palyginimą, kuris tau aiškiai parodys, 
kad visa tai buvo tikrovėje, — tarė Kamar az Zamanas... 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt pirmoji naktis 


Kai atėjo šimtas devyniasdešimt pirmoji naktis, Šachrazada 
tęsė: 

Pasakojama, o laimingasai karaliau, kad Kamar az Zamanas 
pasakė tėvui: 

— Aš tau pateiksiu vieną palyginimą, kuris aiškiai parodys, 
kad visa tai buvo tikrovėje. Aš klausiu tavęs: ar yra kam nors 
atsilikę taip, kad sapnuotų, jog kaunasi, vyksta žiaurus mūšis, 
o pabudęs rastų rankoje kruviną kardą? 

— Ne, prisiekiu Alachu, o mano vaike, šitaip nėra buvę, — 
atsakė karalius. 


* Musa ir Ibrahimas — tai Biblijos Mozė ir Abrao- 
mas, kurie minimi ir Korane. 

Tada Kamar az Zamanas pasakė tėvui: 

— Aš papasakosiu tau, kas man atsitiko. Šiąnakt man pasi- 
rodė, kad vidurnaktį pabudau ir pamačiau greta miegančią 
gražuolę. Jos stotas buvo kaip ir manasis, ir išvaizda ji buvo pa- 
naši į mane, aš ją paliečiau ir pajudinau savo ranka. Aš paėmiau 
jos žiedą ir užsimoviau sau ant piršto, o savo žiedą užmoviau 
jai. Aš užmigau šalia jos, suvaldžiau savo potraukį, gėdydamasis 
tavęs ir bijodamas, kad tai tu pasiuntei ją išmėginti mane. Ma- 
niau, kad tu kur nors esi pasislėpęs, norėdamas pažiūrėti, ką aš 
su ja darysiu. Todėl ir pasigėdijau bučiuoti ją į lūpas, man at- 
rodė, jog tu tyčia gundai mane, kad man kiltų noras vesti. 
Auštant pabudau, o merginos nebebuvo nė pėdsako. Aš nieko 
apie ją nežinojau, todėl ir pasielgiau taip su eunuchu ir su vi- 
ziriu. Sakyk, kaipgi visa tai gali būti sapnas, jeigu žiedas — 
tikrovė? Jei ne žiedas, aš manyčiau, jog tai buvo sapnas, bet štai 
jos žiedas ant mano mažojo piršto. Pažvelk į šį žiedą, o kara- 
liau, kiek jis kainuoja? 

Ir Kamar az Zamanas padavė tėvui žiedą. Šis paėmė jį, įsi- 
žiūrėjo, pasukiojo, po to kreipėsi į sūnų: 

— Šiame žiede — didelis pranešimas ir svarbi žinia. Iš tie- 
sų tai, kas tau naktį atsitiko — sunkiai atspėjamas dalykas. 
Nežinau, iš kur mus aplankė tai, ko nekvietėme, tačiau visos tos 
painiavos kaltininkas yra tik viziris. Meldžiu tave, mano vaike, 
Alacho vardu, palūkėk, kol Alachas apmaldys tavo liūdesį ir pa- 
siųs tau palengvėjimą. Juk pasakė poetas: 


Tikiuos, kad lemtis savo žirgą apgręs 
Ir, laikui atėjus, man džiaugsmą atnes, 


Prikels mano viltį ir apdovanos. 
Juk žemėje nuolat nutiuka kas nors. 


O mano vaike, aš dabar įsitikinau, kad tavo elgesys ne be- 
protybė, tačiau visa ši istorija labai keista ir išvaduos tave iš jos 
tik didysis Alachas. 

— Alacho vardu maldauju tave, tėve, — tarė Kamar az Za- 
manas, — padaryk man paslaugą, sužinok ką nors apie tą 
merginą. Paskubėk man ją atvesti, be jos aš numirsiu iš ilgesio, 

ir niekas nesužinos apie mano mirtį. 
Kamar az Žamaną vėl apėmė aistra ir jis padeklamavo tėvui: 


Kai mylintį pažadas meilės apgauna, 
Tai bent jau sapne aplankyki jį jauną. 


„Atsakė: “Kaip safnui akis jo lankyti, 
Jei jos neužmiega, pernakt skaudžiai švyti?“ 


Tai pasakęs, Kamar az Zamanas stovėjo priešais tėvą ramus 
ir nuliūdęs, o iš akių jam riedėjo ašaros. Jis vėl prakalbo eilė- 
mis... 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt antroji naktis 


Kai atėjo šimtas devyniasdešimt antroji naktis, Šachrazada tę- 
sė: 

Pasakojama, o laimingasai karaliau, kad Kamar az Zamanas, 
padeklamavęs tėvui eiles, ėmė verkti, skųstis ir dūsauti iš visos 
savo sužeistos širdies, o po to vėl prakalbo eilėmis: 


Akių jos nebijok — jų galia stebuklinga, 
Jų strėlės pražudė ne vieną galingą. 


Tegu neapgauna ir švelnūs jos žodžiai: 
Jie susuka galvą, kai klausomės godžiai. 


Švelnioji! Jei skruostu ji rožę paliestų, 
Tai ašarų upę jos akys išlietų. 


O jeigu virš miegančios vėjas braskristų, 
Tai jos kvepalai ir lig mūsų atsklistų. 


Nuliūsta karoliai, kai skausmas aplanko, 
Ir skambios apyrankės tyli ant rankų. 


Ir auskaro siekia žiedai ant jos kojų, 
Kai viską, ką slėpė, ji meilei aukoja. 

Vis keikia mane, kad aš meilės išalkęs, 
Bet kam gi tos akys, jei jos neįžvalgios? 


Jums gėda, keikunai, kad blogio man geidžiai! 
Visi juk akis prieš gazelę nuleidžia. 


Kai jis baigė eiles, viziris tarė karaliui: 

— O amžiaus ir mūsų laikų valdove, kiekgi tu dar sėdėsi šalia 
sūnaus, nusišalinęs nuo savo valdinių? Gali kas nors negera at- 
sitikti tavo valstybėje, nes tu pasitraukei nuo jos didžiūnų. 
Protingas, jei turi savo kūne daug žaizdų, pirmiausia gydo pa- 
vojingiausias iš jų. Mano supratimu, tau vertėtų pervesti savo 
sūnų iš čia į rūmus ant jūros kranto, ten tu galėsi lankyti jį. Pa- 
tarimams ir priėmimams tu paskirsi dvi dienas per savaitę: 
ketvirtadienį ir pirmadienį. Tomis dienomis su reikalais pas tave 
eis emyrai, viziriai, dvariškiai, karalystės didžiūnai, kariai ir kiti 
valdiniai. Tu tenkinsi jų prašymus, teisi, suteikinėsi ir atiminė- 
si, įsakinėsi ir drausi. O kitomis dienomis būsi su savo sūnum 
Kamar az Zamanu, ir tai truks tol, kol Alachas pasiųs tau ir jam 
palengvėjimą. O karaliau, saugokis gyvenimo pinklių ir atsitik- 
tinumo smūgių, protingas visada turi išlikti budrus. Kokie puikūs 
poeto žodžiai: 


Tau patikdavo dienos, kai gerai gyvenai, 
Kai manei, kad likimas bus dosnus amžinai. 


Tau patiko ir naktys, bel apgautas štai tu, 
Nes ir naktį šviesiausią pilnos kertės klastų. 


Net ir tas, kam likimas lig šiol palankus, 
Tegu būna kasdien ir kasnakt atsargus. 


Karalius pamanė, kad vizirio žodžiuose yra tiesos, kad jo 
patarimas, ko gero, naudingas, ir tai padarė jam įspūdį. Jis iš- 
sigando, kad tikrai jo karalystėje gali sutrikti tvarka, ir tą pat 
akimirką pakilęs, davė nurodymą pervesti savo sūnų iš senojo 
bokšto į rūmus ant jūros kranto. 

Tie rūmai stovėjo net ne ant kranto, o pačioje jūroje, į juos 
buvo galima patekti dvidešimties uolekčių pločio tilteliu. Rūmai 

į visas puses turėjo langus, kurie žvelgė į jūrą. Rūmų grindys 
buvo išklotos įvairiaspalviu marmuru, o lubos išdažytos nuosta- 
biausiais aliejiniais dažais ir išrašytos auksu bei mėliu. 

Kamar az Zamanui rūmuose buvo pakloti puošnūs šilkiniai 
patiesalai ir siuvinėti kilimai, sienos nukabinėtos rinktiniu bro- 
katu ir nuleistos užuolaidos, nusagstytos perlais. Pats Kamar az 
Zamanas buvo pasodintas ten ant pakylos, padarytos iš kada- 
gio ir nusagstytos perlais ir brangenybėmis. Jaunuolis ir sėdėjo 
ten, tik nuo nenumaldomų minčių apie tąją merginą ir meilę 
persimainė jo veido spalva, sulyso kūnas. Jis nustojo valgyti, gerti, 
miegoti ir atrodė kaip ligonis, sergantis jau dvidešimt metų. 

Karalius sėdėdavo sūnaus galvūgalyje didžiai nuliūdęs dėl jo 
negalios, kiekvieną pirmadienį ir ketvirtadienį jis leisdavo emy- 
rams, dvariškiams, valstybės didžiūnams, kariams ir kitiems 
valdiniams įeiti į šiuos rūmus. Jie ateidavo ir vykdydavo savo 
pareigas, išbūdavo su juo visą dieną, o po to traukdavo savo 
keliais. Tada karalius grįždavo į savo sūnaus kambarį ir nesi- 
skirdavo su juo nei naktį, nei dieną. Taip ir leido jis savo dienas. 


Štai kaip buvo Kamar az Zamanui, karaliaus Šachramano 
sūnui. 

O karalaitę Budurę, karaliaus al Gajūro, salų ir septynerių 
rūmų valdovo, dukterį, džinai grąžino atgal, paguldė į guolį, ir 
ji pramiegojo iki aušros. Pabudusi atsisėdo ir apsidairė, o ap- 
sidairiusi niekur nepamatė jaunuolio, kurį apkabinusi užmigo. 
Jos širdis sunerimo, o protas išgaravo. 

Karalaitė ėmė garsiai šaukti, pabudo jos vergės, auklės ir pri- 
žiūrėtojos, visos subėgo pas ją, o vyresnioji priėjo artyn ir 
paklausė: 

— O mano ponia, kas tau atsitiko? 

Budurė atsakė: 

— O bjauri sene, kur mano mylimasis, tas nuostabus jaunuo- 
lis, kuris šiąnakt miegojo mano glėbyje? Pasakyk man, kur jis 
dingo? 

Kai prižiūrėtoja išgirdo tai, pasaulis aptemo jos akyse, ji bai- 
siai išsigando karalaitės pykčio. 

— O mano ponia, — paklausė ji, — kas čia per nepadorios 
kalbos? 

Sit Budurė vėl sušuko: 

— O bjauri sene, kur mano mylimasis, šviesaus veido, dai- 
laus stoto, juodų akių po susieinančiais antakiais — gražuolis, 
miegojęs šiąnakt greta manęs? Jis buvo su manim nuo pat va- 
karo beveik iki aušros. 

— Prisiekiu Alachu, — atsakė prižiūrėtoja, — aš nemačiau nei 
jaunuolio, nei ko kito. Vardan Alacho, o ponia, nejuokauk, to 
jau per daug, pražudysi tu mūsų sielas. Kas bus, jei šie juokeliai 
pasieks tavo tėvo ausis, kas tada išgelbės mus iš jo rankų)?.. 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt trečioji naktis 


Kai atėjo šimtas devyniasdešimt trečioji naktis, Šachrazada 
tęsė: 

Pasakojama, o laimingasai karaliau, kad prižiūrėtoja perspėjo 
savo ponią Budurę: 

— Vardan Alacho, o ponia, nejuokauk, to jau per daug. Šie 
juokeliai gali pasiekti tavo tėvo ausis, kas tada išgelbės mus iš 
jo rankų? 

Tačiau karalaitė tvirtino savo: 

— Šiąnakt šalia manęs nakvojo jaunuolis, jo veidas man gra- 
Žiausias iš visų. 

Prižiūrėtoja aimanavo: 

— Teapsaugo Alachas tavo protą! Niekas šiąnakt šalia tavęs 
nemiegojo. 

Karalaitė Budurė dirstelėjo į savo ranką ir pamatė ant mažojo 
pirštelio Kamar az Zamano žiedą, o jos žiedo nebebuvo. 

— Vargas tau, prakeiktoji moterie, — tarė ji prižiūrėtojai, — 
tu meluoji man ir sakai, kad niekas šalia manęs nemiegojo ir 
tuščiai prisieki man Alacho vardu! 

— Prisiekiu Alachu, aš tau nemelavau ir tuščiai neprisieki- 
nėjau! — gynėsi prižiūrėtoja. 

Tačiau Sit Budurė įširdo ir stvėrusi kardą, buvusį šalia, kirto 
ir užmušė prižiūrėtoją. Kilo klyksmas, eunuchai, belaisvės ir ver- 
gės ėmė šaukti ir nuskubėjo pas karalaitės tėvą pranešti, kas 
atsitiko. 

Karalius tuoj pat atėjo pas savo dukterį Sit Budurę ir pa- 
klausė: 

— O mano dukra, kas tau atsitiko? 

— O tėve, kur tas jaunikaitis, kuris su manim šią naktį mie- 
gojo? — atsiliepė duktė. 

Ji tarytum pamišusi tik svaidė žvilgsnius kairėn ir dešinėn, 
o paskui persiplėšė drabužius iki pat apačios. "Tėvas, matydamas 
tokį jos elgesį, liepė merginoms sučiupti karalaitę. Šios ją pa- 
stvėrė ir sukaustė, užmovė ant kaklo geležinę grandinę, pririšo 
ties langu ir paliko. 

Štai kas nutiko karalaitei Budurei. O jos tėvas karalius al Ga- 
jūras nuo tos dienos neberado sau vietos. Jis be galo krimtosi 
dėl dukters, nes labai ją mylėjo ir sieloje jam buvo neapsako- 
mai sunku. 

Jis pakvietė daktarus, žvaigždžių skaičiuotojus, plunksną val- 
dančiuosius*! ir pasakė jiems: 

— Kuris išgydys mano dukterį nuo to, kas ją ištiko, tam 
atiduosiu ją pačią ir pusę savo karalystės, o tam, kuris tik mėgins, 
bet neišgydys jos, nukirsiu galvą arba pakarsiu ant rūmų vartų. 

Kaip sakė, taip ir padarė. Visiems, kas ėjo pas karalaitę, bet 
neišgydė jos, kapojo galvas ir korė ant rūmų vartų. Netrukus jau 
buvo nukirstos galvos keturiasdešimčiai gydytojų ir nukryžiuo- 
ta keturiasdešimt žvaigždininkų. Visi žmonės nusisuko nuo jos, 
visi gydytojai pasirodė esą bejėgiai ją išgydyti. Mokslo žmonėms 
bei plunksną valdantiems jos atvejis pasirodė perdėm sunkus. 

O Sit Budurė jaudinosi, jos aistra vis didėjo, ji jautėsi iškan- 
kinta meilės ir beprotybės, verkė ir kalbėjo eilėmis: 


Mano meilė mane, o mėnuli, skandina, 
Prisiminus tave, tamsią naktį kankina. 


Aš guliu, o širdy skaudžios liepsnos liepsnoja, 
Jos man pragaro ugnį baisingą alstoja. 


Begalinėj aistros kaitrumoj džiūsta siela, 
Ir turiu aš kaip bausmę iškentėti tą gėlą. 


* T.y. mokslininkus, sudarinėjančius horoskopus ir 
rašančius talismanus. 

Paskui atsiduso ir tęsė: 


Vien laimės linkiu aš visiems, kurie myli, 
Kas dieną jų būstus aš sveikinu tyliai. 


Aš sveikinu jus — alsisveikint nereikia, 
Tegu mano žodžiai daug laimės suleikia. 


Aš myliu ir jus, ir tą žemę Lyg sodą, 
Bet to, ko linkiu jums, lemtis man neduoda. 


Baigusi eiles, Sit Budurė vėl pravirko ir liejo ašaras tol, kol 
jai ėmė skaudėti akis, o skruostai pabalo. Taip ji prabuvo tre- 
jus metus. 

Sit Budurė turėjo pieno brolį, vardu Marzuvanas. Jis buvo 
išvykęs į tolimus kraštus ir nesimatė su ja visą šį laiką. Jis mylėjo 
ją kur kas didesne nei broliška meile. Grįžęs namo, Marzuva- 
nas pirmiausia aplankė savo motiną ir paklausė ją apie savo 
seserį Sit Budurę. Motina pasakė jam: 

— O sūnau, tavo sesuo išėjo iš proto, jau treji metai, kai ji 
sėdi su geležine grandine ant kaklo, ir joks gydytojas, joks iš- 
minčius nepajėgia jos išgydyti. 

Tai išgirdęs, Marzuvanas sušuko: 

— Aš būtinai turiu nuciti pas ją, gal man pavyks suprasti, kas 
jai yra, ir gal aš sugebėsiu jai padėti. 

Marzuvano motina pritarė jo sumanymui: 

— Taip, tu būtinai turi pas ją patekti, tik duok man laiko iki 
rytojaus, aš sugalvosiu kokią nors gudrybę. 

Senutė motina pėsčia išėjo į Sit Budurės rūmus ir sutiko eu- 
nuchą, kuris saugojo vartus. Ji davė jam dovanų ir paprašė: 

— Aš turiu dukterį, kuri buvo auklėjama kartu su ponia Bu- 
dure. Išleidau ją už vyro, tačiau kai tavo ponią ištiko nelaimė, 
jos širdis sunerimo. Noriu prašyti tavo malonės, kad mano duktė 
galėtų valandėlei įeiti pas tavo ponią, pažvelgti į ją. Paskui ji išeis, 
iš kur atėjusi, ir niekas apie tai nesužinos. 

Eunuchas atsakė: 

— "Tai įmanoma tik naktį, po to, kai sultonas, aplankęs duk- 
terį, pasišalins. Tada ir ateik su savo dukterimi. 

Senutė pabučiavo eunuchui ranką ir grįžo namo. Sulaukė ki- 
tos dienos vakaro ir, atėjus metui, aprengė savo sūnų Marzuvaną 
moteriškais drabužiais ir paėmusi už rankos nusivedė į rūmus. 
Kai karalius, palikęs dukterį, pasišalino, senutė su sūnum pri- 
ėjo prie eunucho. Eunuchas paliepė: 

— Eikite, tik ilgai neužsibūkite! 

Senutė su sūnum įėjo, ir Marzuvanas pamatė Sit Budurę 
nepavydėtinoje padėtyje. Motina nuvilko nuo jo moteriškus dra- 
bužius, ir jis pasisveikino su karalaite. Po to išsiėmė knygas, 
kurias atsinešė, užsidegė žvakę ir perskaitė keletą užkeikimų. 

Tada Sit Budurė pažvelgė į jį ir atpažino. 

— O mano broli, — tarė ji, — kai tu išvykai, jokia žinelė apie 
tave nepasiekė mūsų. 

— Taip, — atsakė Marzuvanas, — bet Alachas maloningai lei- 
do man sugrįžti. Ir jau norėjau iškeliauti antrą kartą, bet mane 
sulaikė naujiena, kurią išgirdau apie tave. Mano širdis užsilieps- 
nojo dėl šios tavo nelaimės, ir aš atvykau pas tave su viltim, kad 
galėsiu tau kuo nors padėti. 

— O mano broli, — tarė Budurė, — tu manai, kad aš pra- 
radau protą? 

— Taip girdėjau, — atsakė Marzuvanas. 

— Ne, prisiekiu Alachu, — atsakė Budurė, — reikalas toks, 
kaip yra pasakęs poetas: 


Pasakė man: “Dėl meilės tu kraustaisi iš proto“. 
Tariau: “Tiktai bepročiams būtis saldi atrodo". 


Neišblaivės bamilęs ber savo amžių trumpą, 
O priepuoliai beprotį tik retkarčiais užklumpa. 


Beprotė aš! Grąžinkit tą, kurs iš broto vedė, 
Ir jeigu atgausiu protą, nebarkit linksmą radę. 


Čia Marzuvanas suprato, jog Budurė yra įsimylėjusi, ir pa- 
prašė: 

— Papasakok viską, kas tau atsitiko. Gal aš pajėgsiu ką nors 
padaryti, kad tau palengvėtų... 

Tuo tarpu išaušo rytas, ir Šachrazada nutraukė pasakojimą. 

Šimtas devyniasdešimt ketvirtoji naktis 


Kai atėjo šimtas devyniasdešimt ketvirtoji naktis, Šachraza- 
da tęsė: 

Pasakojama, o laimingasai karaliau, kad Marzuvanas tarė ka- 
ralaitei Budurei: 

— Papasakok man visą savo istoriją, kas tau atsitiko. Gal Ala- 
chas patars man ką nors, kad galėčiau tau padėti. 

Sit Budurė atsakė: 

— O mano broli, paklausyk, kaip buvo! Kartą naktį, jau pas- 
kutinįjį jos trečdalį, aš pabudau ir atsisėdusi išvydau šalia 
jaunuolį, puikiausią iš visų, koks tik gali būti... liežuvis pavargtų 
apie jį pasakoti. Jis buvo panašus į gluosnio šakelę ar nendrės 
šiaudelį. Aš pamaniau, kad tai mano tėvas bus liepęs jam išmė- 
ginti mane, nes tėvas vertė mane tekėti, man piršosi karaliai, o 
aš vis atsisakinėjau. Šitai ir sutrukdė man pažadinti jaunikaitį. 
Aš bijojau, kad jei ką nors padarysiu ar apkabinsiu jį, jis pa- 
pasakos apie tai mano tėvui. O pabudusi jo neberadau, liko ant 
mano piršto tik jo žiedas, kurį jis užmovė man vietoj manojo. 
Šiai ir visas mano pasakojimas ir mano beprotybės priežastis; 
mano širdis, o broli, nuo to laiko liko su juo. Iš tos didelės mei- 
lės ir aistros aš neišmanau kur dėtis, aš nenoriu valgyti, negaliu 
miegoti ir nieko daugiau neveikiu, tik lieju ašaras ir skaitau eiles, 
dieną ir naktį. 

Ji pravirko ir prašneko eilėm: 


Ar po aistros mana lemtis saldi? 
Gėlos gazelė ganosi širdy. 


Jis geria kraują mylinčios širdies, 
O siela jo ilgėsis ir liuūdės. 


Ir jam, ir sau tapau aš pavydi, 
Net šnibinėju jau save pali. 


Jo akys svaido žudančias strėles, 
Ir strėlės tos širdies nepagailės. 


Ar lig mirties man ta karti dalia, 
Ar pamatysiu jį kada šalia? 

Šnipeliai geidžia mano paslapčių, 
O ašaros išduoda, ką jaučiu. 


Arti jis, bet jo meilė tolima, 
Toli jis, bet kamuoja širdį man. 


Po to Sit Budurė pasakė Marzuvanui: 

— Matai, mano broli, kaip yra, tad kuo gi tu man padėsi, 
jeigu jau taip atsitiko? 

Marzuvanas trumpam nuleido galvą, stebėdamasis ir nežino- 
damas, kaip pasielgti, po to pakėlė galvą ir pasakė: 

— Viskas, kas tave ištiko — suprantama, bet istorija su tuo 
jaunuoliu netelpa man galvoj! Aš keliausiu po visas pasaulio šalis 
ir icškosiu būdo, kaip tave išgydyti. Galbūt Alachas malonės pa- 
daryti tai mano rankomis. Tu tik pakentėk ir neliūdėk! 

Marzuvanas atsisveikino su Budure, palinkėjo jai tvirtybės ir 
išėjo, palikęs ją kalbančią šiuos Žodžius: 


Tavo šešėlis mano širdy. 
Tolimas kelias, o tu arti. 


Svajos tave sugrąžina Čionai, 
Žvilgsnis lyg žaibas kerta ūmai. 


Man tu šviesiausias žemėj visoj: 
Jeigu paliksi, žusiu tamsoj. 


Marzuvanas grįžo į savo motinos namus ir kiaurą naktį akių 
nesudėjo, o rytą susiruošė į kelionę. Jis keliavo, ilgiau nesusto- 
damas, iš vieno miesto į kitą, iš vienos salos į kitą, ir tai truko 
ištisą mėnesį. Kartą jis įžengė į miestą, vadinamą at Tairabu, ėjo 
klausydamasis žmonių kalbų ir naujienų ir tikėdamasis aptikti 
kokį vaistą karalaitei Budurei. Kiekvieną kartą, kai jis atkeliau- 
davo į kokį nors miestą, girdėdavo, kad karalaitė Budurė, 
karaliaus al Gajūro duktė, staiga išprotėjo, o šį kartą, eidamas 
per at Tairabo miestą, išgirdo žinią apie Kamar az Zamaną, ka- 
raliaus Šachramano sūnų. Sužinojo, kad jis serga, kad jį ištiko 
kažkokia neganda ir pakriko protas. 

Marzuvanas paklausė, kaip vadinasi miestas, kuriame šis gy- 
vena, ir išgirdo atsakymą: 

— Jis yra Halidano salose. Nuo mūsų miesto iki ten bus mė- 
nuo kelio jūra arba šeši mėnesiai sausuma. 

Ir Marzuvanas sėdo į laivą, vykstantį į Halidano salas. Vė- 
jas buvo palankus, ir po mėnesio jis priplaukė Halidano salas. 
Kai laivas atsidūrė jau visai netoli kranto, staiga pakilo smar- 
kus vėjas, sulaužė stiebus, suplėšė bures, o patį laivą su viskuo, 
kas jame buvo, apvertė... 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt penktoji naktis 


Kai atėjo šimtas devyniasdešimt penktoji naktis, Šachrazada 
tęsė: 

Pasakojama, o laimingasai karaliau, kad kai laivas apvirto, 
kiekvienas gelbėjosi, kaip kas galėjo. Marzuvaną bangos blaškė 
tol, kol priplakė karaliaus rūmų, kuriuose buvo Kamar az Za- 
manas, papėdėn. 

Lyg tyčia atsitiko taip, kad ši diena buvo kaip tik ta, kai pas 
karalių Šachramaną rinkdavosi jo karalystės didžiūnai ir ponai. 
Tai buvo jų susirinkimų diena. Karalius Šachramanas sėdėjo, o 
jo sūnaus galva gulėjo jam ant kelių, ir eunuchas baidė nuo jos 
muses. Jau dvi dienos, kai Kamar az Zamanas nekalbėjo, ne- 
valgė ir negėrė, buvo sulysęs tarsi iešmas. 

Ties jo kojomis prie lango stovėjo viziris. Vienu metu jis 
dirstelėjo pro langą ir pamatė bangų mėtomą ir blaškomą Mar- 
zuvaną. Nelaimingasis buvo jau visai nusilpęs ir arti pražūties. 
Viziriui sugėlė širdį bežiūrint ir jis, priėjęs prie karaliaus, pasi- 
lenkė ir paprašė: 

— Aš prašau tavo leidimo, o karaliau, nusileisti į kiemą, at- 
verti rūmų vartus, kad išgelbėčiau žmogų, skęstantį jūroje. 
Palengvinkime jo dalią, galbūt Alachas kaip atsaką pasiųs pa- 
lengvėjimą tavo sūnui? 

— O viziri, — atsakė jam karalius, — užtenka jau ir to, kas 
jam per tave atsitiko. Galbūt tu ištrauksi tą skęstantįjį, o jis, su- 
žinojęs apie mūsų bėdas, pamatys mano sūnų tokioje padėtyje 
ir ims piktai džiaugtis. Be to, prisiekiu Alachu, jei tas skęstan- 
tysis išlips iš vandens, pamatys mano sūnų, o išėjęs ims pasakoti 
kam nors apie mūsų paslaptis, aš būtinai pirmiausia nukirsiu gal- 

vą tau, 0 tik po to jam. Juk tai tu, viziri, labiausiai kaltas dėl 
to, kas atsitiko; daryk, kaip išmanai. 

Viziris išėjo, atidarė slaptas rūmų dureles ir, paėjęs tilteliu 
dvidešimt žingsnių, atsidūrė prie vandens. Marzuvanas jau vos 
ne vos bekvėpavo. Viziris ištiesė jam ranką, pastvėrė už plau- 
kų ir išvilko į krantą. Marzuvanas jau nieko nebesuvokė, jo pilvas 
buvo pilnas vandens, akys išsprogusios. Viziris palaukė, kol šis 
atgavo kvapą, perrengė jį sausais drabužiais ir užrišo turbaną, 
paėmęs iš vieno savo tarno. Tada pasakė: 

— Žinok, kad mano dėka tu likai gyvas ir nepaskendai, todėl 
neužsitrauk mirties nei sau, nei man... 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt šeštoji naktis 


Kai atėjo šimtas devyniasdešimt šeštoji naktis, Šachrazada tęsė: 

Pasakojama, o laimingasai karaliau, kad viziris, atgaivinęs ir 
aprengęs Marzuvaną, pasakė jam: 

— Žinok, kad tu mano dėka likai gyvas, todėl neužsitrauk 
mirties nei sau, nei man. 

— Kaipgi? — paklausė Marzuvanas. 

— Tu dabar pakilsi ir eisi pro emyrus ir vizirius, bet jie ne- 
užkalbins tavęs, o taip bus dėl Kamar az Zamano, karaliaus 
sūnaus, — paaiškino viziris. 

Išgirdęs apie Kamar az Zamaną, Marzuvanas viską prisiminė. 
Juk jis dar kitose šalyse girdėjo pasakojant apie jį ir atvyko čionai 
jo ieškodamas. Tačiau dabar Marzuvanas apsimetė nieko nežinąs 
ir paklausė vizirį: 

— O kas tas Kamar az Zamanas? 

— Tai karaliaus Šachramano sūnus, — paaiškino viziris, — ku- 
ris serga ir guli patale. Jis prarado ramybę, nevalgo, negeria ir 
nemiega nei naktį, nei dieną. Jis jau visai prie mirties, ir mes 
nebetikime, kad liks gyvas. Pasistenk ilgai nežiūrėti į jį, verčiau 
nudelbk akis ten, kur statai savo pėdą — antraip pražudysi ir 
savo, ir mano sielą. 

— Vardan Alacho, o viziri, — tarė Marzuvanas, — aš tikiuosi, 
kad tu man papasakosi apie šį jaunikaitį. Kas kaltas dėl jo li- 
gos? 

— Aš nežinau, nuo ko jis susirgo, — atsakė viziris, — bet jo 
tėvas prieš trejus metus įkalbinėjo jį vesti, o Kamar az Zama- 
nas vis atsisakinėjo. Tėvas užpyko ir įkalino jį bokšte. Kitą rytą 
jaunuolis ėmė tvirtinti, kad naktį matęs šalia savęs miegančią nuo- 
stabaus grožio merginą, kurios dailumo esą neįmanoma apsakyti. 
Ir neva jis numovęs jai nuo piršto žiedą, kurį dabar turi, o jai 
užmovęs savąjį. Mes nesuvokiame, kas čia galėtų slypėti. Tik pra- 
šau tave Alacho vardu, mano vaike, kai žengsi su manim per 
rūmus, nežiūrėk į karaliaus sūnų, o eik savo keliu. Karaliaus šir- 
dis ir taip jau kupina pykčio man. 

Marzuvanas tarė sau: “Prisiekiu Alachu, čia ir bus tai, ko aš 
ieškau". 

Jis nusekė paskui vizirį ir įėjo į menę. Viziris atsisėdo ties 
Kamar az Zamano kojom, o Marzuvanui beliko eiti toliau. Ta- 
čiau jis sustojo prie Kamar az Zamano ir pažvelgė į jį. Viziris 
apmirė iš baimės, jis spitrijo į Marzuvaną, merkė jam akį, kad 
tas greičiau drožtų savo keliu. Bet Marzuvanas apsimetė nematąs 
jo ir toliau žiūrėjo į Kamar az Zamaną. Tada jis įsitikino, kad 
čia bus kaip tik tai, ko jis ieškojo... 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt septintoji naktis 


Kai atėjo šimtas devyniasdešimt septintoji naktis, Šachraza- 
da tęsė: 

Pasakojama, o laimingasai karaliau, kad kai Marzuvanas pa- 
žiūrėjo į Kamar az Žamaną ir įsitikino, kad čia bus tai, ko jis 
ieškojo, pratarė: 

— Garbė Alachui, kuris sukūrė jo stotą, panašų į jos stotą, 
jo skruostą, tokį kaip ir jos skruostas, jo veido spalvą — kaip jos! 

Kamar az Žamanas atmerkė akis ir ėmė klausytis Marzuvano 
žodžių. Marzuvanas, tai pastebėjęs, ėmė skaityti eiles: 


Regiu, tu ilgiesi, iš skausmo vaitoji, 
Bet šlovint jos grožio vis tiek uenustoji,. 


Kas pažeidė širdį — ar strėlės, ar meilė? 
Tik sužeistas vyras atrodo taip gailiai. 

Įpilki man vyno, dainuoki man dainą, 
Dainoj prisiminki Tanumą, Suleimą. 


0, vynmedžio saulė, bervasar nokinta! 
Taurelės dugne lyg žvaigždė ji sušvinta. 


Pavydžiu jos rūbams jos šonų švelnumo, 
Kai velkasi juos ant žavingojo kūno. 


Pavydžiu taurėms, kurias ji pabučiuoja, 
Kai vynas prie lūpų linksmai kibirkščiuoja. 


Ne ašmenys aštrūs man skaudžiai įpėlė — 
Jos žvilgsnis į širdį man pasiuntė strėlę. 


Kai mes basimatėm, jos birštai dažyti 
Atrodė drakono krauju aptaškyti. 


Tariau: “Kai nebuvo manęs, tu dažeisi! 
Štai atpildas koks už tą meilę beleisę!“ 


Bet meilės nuslėpti ji jau nenorėjo, 
Atsakė karštai, savo aistrą išliejo: 


“Prisiekiu tavim, ne dažais aš dažiausi, 
Nekaltink manęs, nes aš žodžio laikiausi. 


Kai tu nuo manęs netikėtai nutolai, — 
O tu lyg ranka reikalingas lig šiolei, — 


Krauju pravirkau aš, o kas gi baguos čia? 
Ir kraujas nudažė pirštus, kai jį šluosčiau". 


Jei būčiau aš pirmas bravirkęs, tai sielai 
Po tos atgailos gal gyvent būtų miela. 


Tačiau tik bo ašarų jos verkti pradėjau. 
"Tai nuopelnas jos iš tiesų! — sukuždėjau. — 


Nebarkit manęs už tą aistrą, tą skaudžią, 
Prisiekiu, kad širdį be galo man maudžia. 

Aš raudu prieš ją, prieš jos grožį nuostabų, 
Tarp persų nėr tokio, nėra tarb arabų. 


Jos veidas lyg Juozapo, protas — Lukmano, 
Dainuoja kaip Dovydas mieliausioji mano. 


Man — skausmas Jokūbo, man - Jonos kankynė, 
Adomo ir Jobo nelaimės krūtinėj. 


Nebauskite jos! Jei bribaigs mane meilė, 
Paklauskit: “Jo kraujo tau buvo negaila?" 


Girdint tokius Marzuvano žodžius, į Kamar az Zamano širdį 
pamažu grįžo vėsa ir ramybė. Jis atsiduso ir, sunkiai vartyda- 
mas burnoje liežuvį, paprašė tėvą: 

— O tėveli, leisk šiam jaunuoliui prieiti ir atsisėsti šalia 
manęs... 

Tuo tarpu išaušo rytas, ir Šachrazada nutraukė pasakojimą. 


Šimtas devyniasdešimt aštuntoji naktis 


Kai atėjo šimtas devyniasdešimt aštuntoji naktis, Šachrazada 
tęsė: 

Pasakojama, o laimingasai karaliau, kad Kamar az Zamanas 
paprašė tėvą: 

— O tėve, leisk šiam jaunuoliui prieiti arčiau ir atsisėsti šalia 
manęs. 

Išgirdęs sūnų kalbant, karalius be galo apsidžiaugė, nors jo 
širdis jau buvo sunerimusi dėl Marzuvano ir jis jau buvo beke- 
tinąs nukirsti jam galvą. Bet dabar, kai sūnus prakalbo, jis bemat 
užmiršo savo ketinimus, pasišaukė Marzuvaną ir pasodino greta 
Kamar az Žamano. 

— Garbė Alachui, kad tave išgelbėjo, — tarė karalius Mar- 
zuvanui. 

— Teišsaugos Alachas tau tavo sūnų, — atsakė Marzuvanas 
ir palinkėjo karaliui viso, kas geriausia. 

— Iš kokios tu šalies? — paklausė karalius. 

— Iš vidinių salų, iš karaliaus al Gajūro, jūrų ir septynerių 
rūmų valdovo, žemių, — paaiškino Marzuvanas. 

Karalius su viltim paklausė: 

— Gal tavo atėjimas bus lemtingas mano sūnui, gal Alachas 
išgelbės jį nuo to, kas ištiko? 

— Jei visagalis Alachas panorės, viskas bus gerai, — atsakė 
Marzuvanas. 

Paskui jis nežymiai, nei karaliui, nei dvariškiams negirdint, 
pasilenkė prie Kamar az Zamano ir pasakė jam: 

— O mano pone, sustiprink mano sielą ir sutvirtėk širdimi, 
atvėsink savo akis. Ta, dėl kurios tu toks tapai, — geriau neklausk 
apie ją! Tu nuslėpei savo meilę ir susirgai, o ji pasiskelbė, kad 
pamilo tave, ir visi palaikė ją pamišusia. Dabar ji įkalinta, ant 
kaklo jai kabo geležinė grandinė, o ji pati labai nekaip jaučiasi. 
Tačiau jei Alachas panorės, judviejų sveikata sugrįš per mano 
rankas. 

Kai Kamar az Zamanas išgirdo tai, jo siela vėl sugrįžo į kūną, 
širdis sustiprėjo, jis pagyvėjo ir parodė ženklu tėvui, kad norėtų 
atsisėsti, o karalius kone pakilo į orą iš to džiaugsmo. Jis mos- 
telėjo skepeta, kad visi emyrai ir viziriai pasišalintų, tada pakišo 
Kamar az ZŽamanui dvi pagalves, ir tas pasirėmęs jų atsisėdo. 
Karalius liepė iškvėpinti rūmus šafranu, išpuošti miestą, o Mar- 
zuvanui tarė: ' 

— Prisiekiu Alachu, mano vaike, tavo pasirodymas stebuk- 
lingas ir lemtingas, — ir ėmė didžiai pagarbiai su juo elgtis. 

Karalius liepė paduoti Marzuvanui valgio, ir buvo paduota, 
o Marzuvanas priėjo prie Kamar az Žamano ir pasakė: 

— Eikš, pavalgykime drauge. 

Kamar az Zamanas pakluso ir priėjęs ėmė valgyti. 

Karalius, tai matydamas, tik laimino Marzuvaną ir kalbėjo: 

— Kaip puiku, kad tu atėjai, o mano vaike! 

Žiūrėdamas, kaip Kamar az Zamanas skaniai valgo, karalius 
taip pralinksmėjo ir apsidžiaugė, kad neišlaikęs nuėjo papasakoti 
apie tai jaunuolio motinai bei rūmų gyventojams. Rūmuose ėmė 
tratėti būgnai, pranešdami apie Kamar az Zamano pasveikimą. 
Karalius sukvietė visą miestą linksmintis ir džiaugtis, ir toji diena 
virto švente. 

Tą naktį Marzuvanas praleido su Kamar az Zamanu, o ka- 
ralius linksmas ir laimingas miegojo šalia jų... 

Tuo tarpu išaušo rytas, ir Šachrazada nutraukė pasakojimą. 

Šimtas devyniasdešimt devintoji naktis 


Kai atėjo šimtas devyniasdešimt devintoji naktis, Šachraza- 
da tęsė: 

Pasakojama, o laimingasai karaliau, kad Šachramanas pra- 
leido naktį kartu su jaunuoliais — taip jis džiaugėsi sūnaus 
išgijimu. Išaušus rytui, Šachramanas išėjo, o Marzuvanas liko vie- 
nas su Kamar az Zamanu, šis viską jam papasakojo ir pridūrė: 

— Žinok, kad aš pažįstu tą, su kuria tu buvai kartu, jos vardas 
Sit Budurė, tai karaliaus al Gajūro duktė. 

Paskui jis apsakė Kamar az Zamanui viską, kas atsitiko ka- 
ralaitei Budurei, kad ji be galo jį pamilusi ir kad jai prasidėję 
tokie pat nesutarimai su savo tėvu kaip ir jam. 

— Be abejonės, tu esi jos pamiltasis, o ji — tavo mylimo- 
ji, — tvirtino Marzuvanas, — sukaupk valią ir sustiprink širdį. Aš 
parodysiu tau kelią pas ją, netrukus jūs susitiksite, ir bus taip, 
kaip pasakė poetas: 


Kai meta viens kilą geriausi draugai, 
Kai skiria juos pyklis be galo ilgai, 


Sujungt juos manoji širdis sumanys, 
Kaip ašmenis žirklių sujungia vinis. 


Marzuvanas tol įkalbinėjo Kamar az Zamaną būti stiprų, tol 
kėlė jam nuotaiką ir ramino, ragino valgyti ir gerti, kol tas sočiai 
pavalgė ir atsigėrė. Jo nuotaika pasitaisė, jėgos ėmė grįžti, ir jis 
išsigelbėjo nuo to, kas jį buvo ištikę. Marzuvanas linksmino jį 
eilėmis ir pasakojimais, kol Kamar az Zamanas užsigeidė nueiti 
į pirtį. Marzuvanas nuvedė jį, abu gerai nusiprausė ir apsišva- 
rino... 

Tuo tarpu išaušo rytas, ir Šachrazada nutraukė pasakojimą. 


Dušimtoji naktis 
Kai atėjo dušimtoji naktis, Šachrazada tęsė: 


Pasakojama, o laimingasai karaliau, kad kai Kamar az Za- 
manas, karaliaus Šachramano sūnus, nuėjo į pirtį, jo tėvas iš 

džiaugsmo įsakė paleisti kalinius, apdovanojo savo karalystės di- 
džiūnus brangiais apdarais, o vargšams pažėrė gausią išmaldą. 
Jis įsakė papuošti miestą ir liepė septynias dienas švęsti. 

Marzuvanas kalbėjo Kamar az Zamanui: 

— Žinok, o mano pone, kad aš atvykau nuo Sit Budurės, ir 
mano kelionės tikslas — išvaduoti ją nuo ištikusios negandos. 
Mums lieka tik sugalvoti kokią nors gudrybę, kad galėtume iš- 
vykti, juk tavo tėvas jokiu būdu nenorės su tavim skirtis. Manau, 
reikčtų tau paprašyti tėvo leidimo išjoti į dykumą pamedžioti. 
Susiruošk maišą pinigų, sėsk ant žirgo, aš irgi padarysiu tą patį, 
o savo tėvui pasakyk: “Noriu pasižvalgyti po lygumą ir pame- 
džioti, pabūsiu dykumoje ir pernakvosiu ten vieną naktį". O kai 
išvyksime, josime ten, kur mums reikės. Tik neleisk niekam iš 
tarnų tavęs lydėti. 

— Koks puikus tavo sumanymas! — sušuko Kamar az Zama- 
nas, labai nudžiugęs ir pagyvėjęs. 

Nuėjęs pas tėvą, viską jam išdėstė, ir šis leido sūnui joti me- 
džioklėn sakydamas: 

— O mano vaike, tebūnie tūkstantį kartų palaiminta toji diena, 
kai tu pasveikai. Aš leidžiu tau vykti, bet pernakvok ten tik vieną 
naktį, o rytoj grįžk ir ateik pas mane: juk žinai, kad man gy- 
venimas malonus tik tada, kai tu šalia, aš vis dar netikiu, kad 
tu atsikratei savo ligos. Tu man esi viskas, kaip yra pasakęs 
poetas: 


Jei man dovanotų kas žemišką rojų, 
Saliamono kilimą, valdžią Chosrovų, — 


Net uodo sbarnelio nebūtų tai verta, 
Jei aš neregėčiau tavęs čia kas kartą. 


Karalius išruošė savo sūnų Kamar az Zamaną, o su juo ir 
Marzuvaną, liepė duoti jiems keturis arklius, dvikuprį kupranugarį 
mantai gabenti, 0 vienkuprį — vandeniui ir maistui. Kamar az 
Žamanas neleido niekam jo lydėti, atsisakė bet kokio patarna- 
vimo. Atsisveikindamas tėvas priglaudė sūnų price krūtinės, 
pabučiavo ir paprašė: 

— Vardan Alacho, neužtruk ilgiau, tik vieną naktį. Aš nesu- 
dėsiu akių, juk jaučiuosi taip, kaip pasakė poetas: 

Man tavo glamonės — palaimų palaima, 
Kentėt be tavęs man didžiausia nelaimė. 


Aš — tavo auka! Jei mylėt nuodėminga, 
Tai kaltas esu prieš Alachą galingą. 


Ar meilės liebsna ir tavy taip žėruoja? 
Lyg pragaro kančios mane ji kamuoja. 


— O tėve, jei Alachas panorės, aš užtruksiu tik vieną die- 
ną, — pasakė Kamar az Zamanas. 

Jis atsisveikino su tėvu ir išėjo. Abu su Marzuvanu raiti ant 
žirgų ir vedini dvikupriu kupranugariu, apkrautu manta, ir vien- 
kupriu, kuris nešė vandenį ir maistą, pasuko į dykumą... 

Tuo tarpu išaušo rytas, ir Šachrazada nutraukė pasakojimą... 


Du šimtai pirmoji naktis 


Kai atėjo du šimtai pirmoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
su Marzuvanu iškeliavo į dykumą ir jojo visą dieną iki vakaro. 
Tada sustojo, pavalgė, atsigėrė, paščrė gyvulius ir šiek tiek pail- 
sėjo. Tada vėl sėdo ant žirgų ir nesustodami jojo tris dienas. 
Ketvirtą dieną prieš juos atsivėrė erdvi, tankiai apžėlusi vieto- 
vė. Ten jie vėl sustojo. Marzuvanas papjovė kupranugarį ir arklį, 
mėsą sukapojo gabalais ir nugramdė nuo kaulų. Paėmęs Kamar 
az Žamano marškinius ir kitus drabužius, suplėšė ir ištepė ar- 
klio krauju. Apsiaustą taip pat suplėšė, ištepė krauju ir pametė 
kryžkelėje. 

Pavalgę ir atsigčrę leidosi toliau. Kamar az Zamanas paklausė 
Marzuvaną: 

— Ką tu čia padarei ir kam to reikia? 

— Žinok, kai mes negrįšime dar vieną naktį po šios, dėl ku- 
rios susitarėme, tavo tėvas Šachramanas sės ant žirgo ir jos mūsų 
pėdomis. Kai ras šį kraują, kurį aš praliejau, kai pamatys suplė- 
šytus tavo marškinius ir kitus drabužius, pamanys, kad tave 
užpuolė plėšikai ar dykumos žvėrys, ir neteks vilties, jog tu gyvas. 
Jis griš į miestą, o mes būsime pasiekę, ko norėjome. 

— Vardan Alacho, — tarė Kamar az Zamanas, — tai puiki 
gudrybė! Gerai padarei! 

Jie jojo dar daugel dienų ir naktų ir visą šį laiką, kai likdavo 
vienas, Kamar az Žamanas verkė ir aimanavo, bet pagaliau ap- 
sidžiaugė sužinojęs, kad jo išrinktosios žemė nebetoli. 

Jis džiūgaudamas sakė eiles: 


Ar rūstausi, kad negaliu aš pamiršti? 
Atstumsi, kai geisiu aš tau basibiršti? 


Apvilsiu tave — teapniuks man jaunatvė, 
Pamiršiu — te širdį kankina vienatvė. 


Nekaltas esu, bet juntu tavo šallį, 
O jeigu ir kaltas, atleiski tą kaltę. 


Koks keistas likimas — ir vėl balieki tu. 
Kas tuos keislumus mūs dienų išsakytų? 


Kai Kamar az Zamanas baigė, Marzuvanas pasakė: 

— Pažvelk, jau matyti karaliaus al Gajūro salos. 

Kamar az Zamanas patenkintas padėkojo jam, pabučiavo ir 
priglaudė prie krūtinės. 

Prijoję ir įžengę į miestą, jiedu apsistojo chane ir tris die- 
nas ilsėjosi po kelionės. Po to Marzuvanas nuvedė Kamar az 
Zamaną į pirtį ir aprengė pirklio drabužiais. Gavo jam sidab- 
rinę astroliabiją, padengtą sidabru, auksinę lentelę, pritaikytą burti 
iš smėlio2, bei kitų smulkmenų ir tarė: 

— Ruoškis, mano pone, eik prie karaliaus rūmų ir šauk: “Aš 
būrėjas ir raštininkas, aš tas, kuris randa ieškomą ir ieškantįjį, 
aš — patyręs išminčius, puikiausias žvaigždžių skaičiuotojas. Kas 
norite?" Kai karalius išgirs, pasiųs tavęs kviesti ir nuves pas ka- 
ralaitę Budurę, tavo išrinktąją. O tu nuėjęs sakyk: “Karaliau, duok 
man tris dienas laiko, ir jei ji pasveiks, apvesdink mane su ja, 
0 jei nepasveiks, pasielk su manim taip, kaip pasielgei su visais 
tais, kurie čia buvo iki manęs". Karalius sutiks. Kai atsidursi pas 


2 Būrimas iš smėlio — vienas iš labiausiai paplitusių 
Viduriniuosiuose Rytuose ateities spėjimo būdų. 

karalaitę, papasakok jai apie save, ir ji atsigaus tave pamačiu- 
si, sutvirtės ir baigsis jos beprotybė, ji išgis per vieną naktį. 
Pavalgydink ją ir pagirdyk, jos tėvas bus dėkingas už jos išgel- 
bėjimą, išleis ją už tavęs ir pasidalys su tavim savo karalyste — 
juk taip yra pažadėjęs. 

— Tenesibaigs man tavo malonės! — sušuko išklausęs Kamar 
az Žamanas. 

Jis pasiėmė visus jam paruoštus įrankius ir išėjo iš chano. 
Pasiekęs rūmus, sustojo ir ėmė šaukti: 

— Aš raštininkas ir Žvaigždininkas, aš esu tas, kuris randa ieš- 
komą ir ieškantįjį, aš tas, kuris atverčia knygą ir suskaičiuoja 
sąskaitas, aš aiškinu sapnus ir plunksna parodau lobio vietą. Kas 
norite?! 

Miesto gyventojai, išgirdę jo šūkavimus, ėmė rinktis, nes jau 
senokai nebuvo matę raštininkų ir žvaigždininkų. Sustoję ėmė 
jį apžiūrinėti ir visi pastebėjo, kad jis labai gražus, švelnus, mielas 
ir tobulas. Žmonės grožėjosi jo dailumu, puikiu sudėjimu ir liau- 
numu. Vienas miestelėnas, matyt, gailėdamasis jo, priėjo ir 
pasakė: 

— Vardan Alacho, puikusis jaunikaiti, tu labai gražiai kalbi, 
bet nekišk galvos į kilpą. Jei nori vesti karalaitę Budurę, kara- 
liaus al Gajūro dukterį, žinok, kad tai — žuvęs reikalas. Pažvelk 
į šias pakabintas galvas — jų šeimininkai per tai jų ir neteko. 

Tačiau Kamar az Zamanas nekreipė į tai dėmesio ir dar gar- 
siau sušuko: 

— Aš išminčius, raštininkas, žvaigždininkas! 

Visi miesto gyventojai ėmė atkalbinėti jį nuo tokio žingsnio, 
bet Kamar az Zamanas nė nežiūrėjo į juos, o pats sau galvo- 
jo: “Tik tas pažįsta ilgesį, kas pats su juo kovoja!" Ir vis šaukė: 

— Aš išminčius, aš spėju iš žvaigždžių... 

Tuo tarpu išaušo rytas, ir Šachrazada nutraukė pasakojimą. 


Du šimtai trečioji?? naktis 


Kai atėjo du šimtai trečioji naktis, Šachrazada tęsė: 
Pasakojama, o laimingasai karaliau, kad Kamar az Zamanas 


* Rankraščio originale po 201—-osios nakties iš karto eina 
203—-oji! Tai, matyt, raštininko klaida. 

nekreipė dėmesio į miesto gyventojų žodžius ir vis šaukė: 

— Aš raštininkas, aš skaičiuotojas, aš spėju iš žvaigždžių! 

Miestelėnai užpyko: 

— Tu paprasčiausiai paikas jaunuolis, pasipūtėlis ir kvaiša. 
Pasigailėtum savo jaunystės, dailumo ir grožio! 

O Kamar az Zamanas toliau šaukė: 

— Aš spėju iš žvaigždžių, aš skaičiuotojas — kur norintys?! 

Taip jam bešaukiant, o žmonėms jį atkalbinėjant, karalius al 
Gajūras išgirdo jo balsą bei minios triukšmą ir tarė viziriui: 

— Nucik ir atvesk man tą Žvaigždininką. 

Viziris skubiai nusileido ir, suradęs Kamar az Zamaną žmonių 
minioje, atvedė jį pas karalių. Atsidūręs prieš valdovą al Gajūrą, 
Kamar az Zamanas pabučiavo žemę ir pratarė: 


Aštuonios savybės tavy susilieja, 
Tegu ir toliau jos lydės kaip lydėję: 


Šlovė ir dosuumas, tiesa, pamaldumas, 
Ir žodžiai, ir mintys, narsa, kilmingumas. 


Karalius al Gajūras pažvelgė į jaunuolį, pasodino šalia ir krei- 
pėsi į jį 

— Vardan Alacho, mano vaike, jeigu tu žvaigždininkas, tai 
nelįsk į pavojų, neik čionai, sutikęs su mano sąlygomis, nes aš 
pasižadėjau kiekvienam, kuris įeis pas mano dukterį ir neišgy- 
dys jos, nukirsti galvą. O tą, kuris išgydys, apvesdinsiu su ja. 
Nepasitikėk savo grožiu ir dailumu, prisiekiu Alachu, jei tu jos 
neišgydysi, aš tikrai nukirsiu tau galvą! 

— Tegul taip ir bus, — atsakė Kamar az Zamanas, — aš su- 
tinku, juk žinojau apie tai dar prieš ateidamas čionai. 

Karalius al Gajūras pakvietė teisėjus, kad šie patvirtintų su- 
sitarimą, ir perdavė Kamar az Zamaną eunuchui sakydamas: 

— Nuvesk jį pas Sit Budurę! 

Eunuchas paėmė Kamar az Zamaną už rankos ir nuvedė jį. 
Kamar az Zamanas žengė sparčiai ir aplenkė eunuchą, o tas bė- 
go tekinas ir kalbėjo: 

— Vargas tau, neskubėk pražudyti savo sielos! Aš nemačiau 
žvaigždininko, kuris taip skubėtų mirti. Tu pirmas toks, bet tu 

nenumanai, kas tavęs laukia. 
Bet Kamar az Zamanas jo visai neklausė... 
Tuo tarpu išaušo rytas, ir Šachrazada nutraukė pasakojimą. 


Du šimtai ketvirtoji naktis 


Kai atėjo du šimtai ketvirtoji naktis, Šachrazada tęsė: 

Pasakojama, o laimingasai karaliau, kad eunuchas kalbėjo Ka- 
mar az Zamanui: “Pakentėk ir neskubėk!" — bet Kamar az 
Zamanas nusisuko nuo jo ir padeklamavo: 


Daug žinau, bet nežinau aš, kaip tave man aprašyti, 
Ir visai nesusigaudau, ką dabar man pasakyti. 


Jei sakysiu: "Saulė!" — tavo grožis niekad neužgęsta, 
O saulelė nusileidžia ir palieka mūsų kraštą. 


Nuostabus tavasis grožis! Negaliu jo aprašyti, 
Nepajėgs net auksaburnis basimetęs apsakyti. 


Priėjęs karalaitės kambarį ir stabtelėjęs prieš užuolaidą, ka- 
bančią ant durų, Kamar az Zamanas paklausė eunuchą: 

— Kaip tu norėtum, ar kad aš išgydyčiau tavo ponią būdamas 
šiapus užuolaidos, ar kad aš įeičiau vidun ir išgydyčiau ją anapus 
užuolaidos? 

Eunuchas nustebęs pasakė: 

— Jeigu išgydysi ją būdamas čia, tai tik dar labiau tave gerb- 
simė. 

Tada Kamar az Zamanas atsisėdo prie užuolaidos ir, išsitrau- 
kęs rašalinę ir plunksną, pasiėmė popierėlį ir parašė tokius 
žodžius: “Tai laiškas nuo to, kurį iškankino meilė, pražudė aistra, 
nuvargino liūdesys, nuo to, kuris prarado gyvenime viltį ir įsi- 
tikino netrukus mirsiąs. Jo serganti širdis neturi pagalbininko ir 
malonaus draugo, o akims, kurios naktį nemiega, niekas nepadės 
nuvyti rūpesčio. Dieną jis dega ugnyje, naktį kenčia lyg kanki- 
namas, jo kūnas baigia sunykti, o pasiuntinio nuo mylimo 
Žmogaus vis nesulaukia". 

Toliau parašė šias eiles: 

Rašau — ir širdis tave mena iš naujo, 
Vėl akys ne ašarų pilnos, o kraujo. 


Gėla ir liūdėjimas apvelka kūną 
Vel ilgesio rūbais, kitaib nebebūna. 


Jaučiu vėlei meilę kaib kančią beribę, 
Širdy nebeliko vietelės kantrybei. 


Kreipiuos į tave: “Buk drovi ir dosninga, 
Ir basigailėki manęs nelaimingo". 


Po to pridūrė: “Širdžių išgijimas — mylimiesiems susijungi- 
mas. Ką mylimasis kankina, tą Alachas išgydys. Kuris iš mūsų 
taps apgaviku, tas nepasieks norimo. Mylintis, ištikimas mylima- 
jam, — kas gali būti geriau be galo rūsčiam mylimajam?" 

Visa tai parašęs, jis pasirašė: “Nuo beprotiškai įsimylėjusio, 
mylinčio, besidrovinčio, meilės ir aistros sujaudinto, ilgesio ir 
potraukio belaisvio Kamar az Zamano, karaliaus Šachramano sū- 
naus, — vienintelei visų laikų išrinktajai tarp hurijų, poniai 
Budurei, kurios tėvas — karalius al Gajūras. Žinok, kad naktis 
praleidžiu nemiegodamas, dienas stumiu sumišęs, esu sergantis, 
išsekęs, mylintis, susižavėjęs, dūsaujantis, gausias ašaras liejan- 
tis, meilės įkalintas, ilgesio pražudytas, esu aistros įkaitas, 
išsiskyrimo pradeginta siela, kupinas negalių. Aš — budintis, kurio 
akių miegas nebesumerkia, įsimylėjėlis, kurio ašaros nenudžiūsta. 
Niekas neužgesins mano širdies ugnies, nenuslopins aistros". 

Laiškelio pakraščiuose Kamar az Zamanas išraitė štai tokį pui- 
kų dvieilį: 


Te Viešpats gėrybėm apipila mielą, 
Nors pavogė ji mano širdį ir sielą. 


Ir dar parašė: 


Tu man dovanoki bent vieną žodelį, 
Ir siela manoji nurimti dar gali. 


Ir niekis man, mylinčiam, nuoskaudos tavo, 
Pamiršti galiu tai, kas žeidė, kamavo. 

Alache, grąžink tą, kur buvo toliausiai! 
Išsaugojau jai savo jausmą slapčiausią. 


Tačiau štai likimas man nusišypsojo, 
Prie slenksčio mielosios aš vėlei sustojau. 


Vėl guolyje savo Budurę regėjau — 
Prie mano mėnulio jos saulė švytėjo. 


Po to laišką užantspaudavo ir vietoj adreso užrašė: 


Neklauski, ką plunksna manoji Čia rašė, 
Tik meilės bo ilgesio rašmenys prašė. 


Štai rašo ranka, ir vėl ašaros teka, 
Ir skundžiasi meilė, ir popieriui šneka. 


Tekrinta ber amžius tos ašaros sraujos, 
Kai jos pasibaigs, pasilies mano kraujas. 


Viską pabaigęs, dar pridūrė: 


Siunčiu tavo žiedą, kurį dovanojai 
Jungtuvėms, siųsk manąjį man, mylimoji. 


Galų gale Kamar az Zamanas įsuko į laiškelį žiedą ir padavė 
eunuchui. Šis paėmė ir nunešė savo poniai... 
Tuo tarpu išaušo rytas, ir Šachrazada nutraukė pasakojimą. 


Du šimtai penktoji naktis 


Kai atėjo du šimtai penktoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
į laišką įsuko žiedą ir padavė eunuchui, o šis paėmė jį ir nu- 
nešė Sit Budurei. Karalaitė paėmė popierėlį iš eunucho rankos, 
išvyniojo jį ir rado savo žiedą — tą patį žiedą! Ji perskaitė laišką 
ir kai viską suvokė, suprato, jog tai laiškas nuo jos mylimojo ir 
kad tai jis stovi už užuolaidos. Jai protas pasimaišė iš laimės, 
ji atsikvėpė pilna krūtine ir plūsdama džiaugsmu prakalbo: 

Aš liūdėjau, kai reikėjo mudviem skirtis sutemoj, 
Ašarų upes praliejo mano akys vienumoj. 


Priesaiką daviau, kad, jeigu laikas mudu vėl suves, 
Vienumos nebeminėsiu nė žodžiu šalia Lavęs. 


Kai parskrido tartum paukštė mūsų džiaugsmo valanda, 
Jau pbaklaikusi iš laimės liejau ašaras tada. 


O jūs, mano akys, žvelgti jau nemokat be raudos, 
Ašarojate iš laimės, gailiai verkiat dėl skriaudos. 


Paskui ji pakilo, įsispyrė kojomis į sieną, su jėga užgulė ge- 
ležinį antkaklį ir nusiplėšė jį nuo kaklo, po to sutraukė grandines 
ir puolė už užuolaidos pas Kamar az Zamaną. Ji pabučiavo jį 
į lūpas, kaip kad daro balandžiai, apkabino jį, kupina didžiu- 
lės meilės ir aistros, ir šūktelėjo: 

— O mano pone, tai sapnas ar tikrovė? Nejau Alachas pa- 
siuntė mums artumą po išsiskyrimo? Garbė Alachui už tai, kad 
mes susitikome, nors jau buvome praradę viltį! 

Kai eunuchas pamatė ją tokią, išbėgo bėgte ir, pabučiavęs 
žemę ties karaliaus al Gajūro kojomis, paskubėjo pranešti: 

— Žinok, o valdove, tas jaunuolis — žvaigždininkų šeichas ir 
yra mokytesnis už juos visus. Jis išgydė tavo dukterį stovėdamas 
už užuolaidos, net neįėjęs pas ją! 

— Ar tu tikrai tuo įstikinęs? — paklausė karalius. 

— O pone, eik ir pažvelk į ją. Ji surado savyje tiek jėgų, kad 
nutraukė geležines grandines ir puolė jį bučiuoti bei glamonėti. 

Karalius al Gajūras nuskubėjo pas savo dukterį, o ši, pama- 
čiusi tėvą, atsistojo ir užsidengusi galvą pasakė: 


Dantų šepetuko nemėgstu kely, 
Nes, jį prisiminus, tariu: “Tu toli!" 


Patinka arakas, nes kai jį menu, 
Tariu: “Aš ir vėl su tavim gyvenu!“ 


Tėvas, pamatęs, kad jai palengvėjo, taip apsidžiaugė, kad vos 
nepakilo į orą. Jis pabučiavo ją į kaktą, nes be galo ją mylė- 

jo, paskui kreipėsi į Kamar az Zamaną ir paklausė, kas jis toks 
ir iš kur. Kamar az Zamanas papasakojo karaliui apie savo kilmę 
ir padėtį, pasakė, kad jo tėvas — karalius Šachramanas, o po to 
išklojo visą istoriją, kas buvo nutikę jam ir karalaitei Budurei, 
kaip jis numovė nuo jos piršto žiedą ir užmovė jai savąjį. Ka- 
ralius al Gajūras labai stebėjosi: 

— Iš tiesų jūsų istoriją reikėtų surašyti knygose, kad ją skaitytų 
karta po kartos! 

Paskui karalius al Gajūras pakvietė teisėjus ir liudytojus ir 
surašė karalaitės Budurės ir Kamar az ZŽamano vedybų sutartį. 
Miestas buvo išpuoštas, ir toks jis išbuvo septynias dienas. Pa- 
tiesus staltieses su įvairiausiais valgymais, kariai apsivilko 
puošniausius drabužius, dundėjo būgnai ir skambėjo litaurai, ka- 
ralius šventė dukros išgijimą ir jos ištekėjimą. Jis dėkojo Alachui, 
kad pasiuntė jai meilę gražiam jaunuoliui iš karališkos šeimos. 

Vyko žvalgytuvės, karalaitė buvo rodoma Kamar az Zamanui, 
ir abu jie atrodė panašūs vienas į kitą savo grožiu, dailumu, švel- 
numu ir žavesiu. Kamar az Zamanas praleido tą naktį šalia jos 
ir pasiekė to, ko norėjo, o ir ji patenkino savo veržimąsi prie 
jo, pasimėgavo jo grožiu ir meilumu. Jie glaudė vienas kitą li- 
gi ryto. 

Kitą dieną karalius surengė kviestines vaišes ir sušaukė į jas 
visus vidinių ir pakraščio salų gyventojus. Jiems buvo patiestos 
staltiesės su puikiausiais valgiais, ir truko šios vaišės visą mėnesį. 

Po to, kai Kamar az Zamanas pasiekė ko troško, kai praleido 
kiek laiko su Sit Budure, jo širdis aprimo ir kartą jis prisiminė 
tėvą, karalių Šachramaną. Jis susapnavo tėvą, kuris jam priekaiš- 
tavo: “O mano vaike, ar tu gerai elgiesi su manim?" Ir dar jis 
per sapną jam kalbėjo: 


Baisu, kai mėnulis giliai miglose, 
Kai saugo žvaigždynus tik amžių tamsa. 


O siela, palauki! Gal jie dar sbindės, 


Ir įdagas dings iš manosios širdies. 


Sapne tėvo sugėdytas, Kamar az Zamanas pabudo susirūpinęs 
ir liūdnas. Karalaitė Sit Budurė paklausė, kas jam yra, ir jis pa- 
pasakojo, ką sapnavęs... 

Tuo tarpu išaušo rytas, ir Šachrazada nutraukė pasakojimą. 
Du šimtai šeštoji naktis 


Kai atėjo du šimtai šeštoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
paaiškino Sit Budurei, ką sapnavęs, jiedu abu nuėjo pas jos tėvą 
ir, viską išdėstę, paprašė leidimo jam išvykti. Karalius leido Ka- 
mar az Žamanui vykti pas tėvą, bet karalaitė Budurė pasiskundė: 

— O tėveli, aš neiškęsiu išsiskyrimo. 

Tada tėvas pasiūlė: 

— Keliauk drauge su juo! — ir leido jai likti su vyru visus 
metus, tik jei ji kasmet lankysianti savo tėvą. 

Karalaitė pabučiavo tėvui ranką, Kamar az Zamanas padarė 
tą patį. 

Karalius al Gajūras ėmėsi rengti kelionei savo dukterį ir jos 
vyrą. Paruošė jiems maisto ir visko, ko reikia kelionei, davė jiems 
žymėtus žirgus ir vienkuprius kupranugarius, o dukteriai liepė 
parengti neštuvus, apkrovė nešuliais daugybę mulų ir kupranu- 
garių, paskyrė jiems patarnauti tarnų ir juodųjų vergų. Žodžiu, 
parengė visa, ko galėjo prireikti kelionėje. Išvykimo dieną ka- 
ralius al Gajūras atsisveikino su Kamar az Zamanu ir padovanojo 
jam dešimtį puikiausių paauksuotų ir perlais išsiuvinėtų apda- 
rų, atvedė dešimt žirgų ir dešimt kupranugarių patelių, be to, 
davė maišą pinigų ir patikėjo jam savo dukterį Sit Budurę. O 
pats leidosi jų palydėti ir jojo iki pat tolimiausios salos. 

Ten jis dar kartą atsisveikino su Kamar az Zamanu ir pri- 
ėjo prie savo dukters, kuri sėdėjo neštuvuose. Priglaudęs ją prie 
krūtinės, pabučiavo ir verkdamas ištarė: 


Palauk! Neskubėki vienatvės sutikti: 
Juk mylinčio laimė — glėby kito likti. 


Palauk: juk likimas nuo amžių beširdis — 
Kai baigias draugystė, visad reikia skirtis. 


Palikęs dukterį, priėjo prie jos vyro, pabučiavo jį ir liepė ke- 
liauti toliau, o pats apsuko savo palydą ir grįžo į miestą. 

Kamar az Zamanas su savo Žmona Sit Budure ir visais pa- 
lydovais keliavo dieną, antrą, trečią, ketvirtą ir taip be perstojo 
ištisą mėnesį. Kartą jie sustojo plačioje pievoje, kurioje buvo aps- 
tu žolės. Pasistatė palapines, pavalgė, atsigėrė ir pailsėjo. Sit 
Budurė užsnūdo, ir kaip tik tada Kamar az Zamanas įėjo pas 
ją. Jis pamatė, kad ji miega vilkėdama tik šilkiniais abrikoso spal- 
vos marškiniais, kurie kiaurai permatomi. Galvą buvo apsirišusi 
auksinio brokato skepetaite, išpuošta perlais ir brangakmeniais. 
Vėjas kilstelėjo jos marškinius ir užvertė virš bambos — pasimatė 
jos krūtys ir pilvas, baltesnis už sniegą. Kiekvienas jos įdubimas 
būtų sutalpinęs unciją riešutmedžio aliejaus. Kamar az Zamanas, 
uždegtas meilės ir aistros, ištarė: 


Jei klaustų mane, kai kamuotų kaitra 
Ir degintų širdį liebsninga aistra: 


“Ko trokšti labiau tu: savos mylimos 
Ar gurkšnio vandens?" — Atsakyčiau aš: “ Jos!" 


Jis padėjo ranką ant Budurės drabužių raiščio ir truktelėjęs 
atrišo jį, nes jo širdis įsigeidė karalaitės. Staiga jis pamatė ak- 
menį — raudoną tarsi drakono kraujas. Jis buvo įrištas į drabužių 
raištį. Paėmęs į rankas ir apžiūrėjęs jį, pastebėjo jame įrėžtas dvi 
eilutes neįskaitomų rašmenų. Kamar az Zamanas nustebo ir 
pagalvojo: “Jeigu akmuo nebūtų jai labai svarbus, ji nebūtų pa- 
slėpusi jo savo drabužių raištyje, pačioje brangiausioje vietoje, 
kad niekad su juo nesiskirtų. O, kad taip sužinočiau, ką ji su 
tuo akmeniu veikia ir kokia čia paslaptis!“ 

Kamar az Zamanas pasiėmė akmenį ir išėjo iš palapinės, kad 
galėtų apžiūrėti jį dienos šviesoje... 

Tuo tarpu išaušo rytas, ir Šachrazada nutraukė pasakojimą. 


Du šimtai septintoji 
naktis 


Kai atėjo du šimtai septintoji naktis, Šachrazada tęsė: 
Pasakojama, o laimingasai karaliau, kad Kamar az Zamanas 
išsinešė akmenį, norėdamas apžiūrėti jį dienos šviesoje. Jis lai- 

kė akmenį ir apžiūrinėjo, tik staiga iš kažkur smigo į jį paukš- 
tė, išplėšė akmenį iš rankų ir nuskrido. Kiek palėkusi ji nutūpė 
ant žemės. Kamar az Zamanas, baisiai išsigandęs, kad neteks ak- 
mens, pasileido link jos, tačiau paukštė ėmė lėkti ir lėkė tokiu 
pat greičiu kaip ir Kamar az Zamanas. O šis sekė paskui ją vis 
tolyn ir tolyn, nuo kalvos ant kalvos, kol visai sutemo. Paukš- 
tė užmigo aukštame medyje, o Kamar az Zamanas sustojo po 
juo visai sumišęs, jis tirpo iš alkio ir nuovargio, jautė, kad taip 
ir galą gali gauti. Mielai būtų grįžęs, tik nebežinojo, kaip rasti 
kelią ten, iš kur atėjo. 

Niūrios mintys slėgė Kamar az Zamaną ir jis atsiduso: “Nėra 
jėgos ir galybės, didesnės už Alachą, visagalį ir aukščiausiąjį!" 
Po to jis atsigulė ir iki ryto pramiegojo po medžiu. Nubudęs pa- 
matė, kad paukštė taip pat nubudusi ir nusileidusi žemėn. Jis 
vėl ėmė ją vytis, o paukštė pabėgėdavo tik tiek, kick prie jos 
priartėdavo Kamar az Zamanas. Jaunuolis nusišypsojo ir sušu- 
ko: “O Alacho stebukle! Ši paukštė vakar lėkė tokiu greičiu kaip 
ir aš, o šiandien ji suprato, kad aš pavargęs nebegaliu bėgti, ir 
prisitaikė prie mano žingsnių. Prisiekiu Alachu, tai iš tiesų nuo- 
stabu, bet aš būtinai seksiu paskui šią paukštę! Ji atves mane 
arba į gyvenimą, arba į mirtį, aš seksiu paskui ją, kad ir kur 
ji bėgtų, juk vis tiek ji sustos apgyventose vietose". 

Taip Kamar az Zamanas ir sekė paskui paukštę (o ji kasnakt 
nakvodavo medyje) dešimtį dienų, misdamas Žemės vaisiais, at- 
sigerdamas iš upelių. Dešimtąją dieną jie pasiekė miestą. Čia 
paukštė švystelėjo lyg žvilgsnis, įskrido į miestą ir dingo Kamar 
az Žamanui iš akių. Tas nebežinojo, kas jai atsitiko ir kur ji pra- 
dingo. 

Šiaip ar taip, Kamar az Zamanas padėkojo aukščiausiajam: 
“Garbė Alachui, kuris mane apsaugojo ir padėjo pasiekti šį mies- 
tą!" Po to prisėdo prie kanalo, nusiplovė rankas, kojas ir truputį 
atsipūtė. Jis prisiminė, kokia ramybė ir palaima supo jį būnant 
greta mylimosios, pagalvojo, koks dabar yra pavargęs, susirū- 
pinęs ir alkanas bei pasimetęs, ir ašaros pasipylė jam iš akių. 
Jis tarė: 


Nors slėbiau aš, kas nutiko, žino juk visi, 
Kad mane kasnakt kamuoja nemiga baisi. 

Sušukau aš, kai pavargo nuo minčių dvasia: 
“O lemtie negailestiuga, o lemtie tamsi, 
mano sielos vien pavojai tyko keliuose!“ 


Jei valdovas meilės būtų teisingesnis man, 
Tai be miego nekentėčiau guolyje kietam. 


Mano ponai, bagailėkit vargšo, iš liesų 
Išdidus buvau, o teko žemintis jaunam, 
Aš buvau turtingas, šiandien elgeta esu! 


Tų, kas šmeižia mano vardą, aš nesiklausau, 
Kad apbkurstų mano ausys, jas užsikimšau. 


Sakė jie: “Gražuolę myli", — atsakiau aš jiems: 
“Iš visų žmonių tik vieną išrinkau ją sau“. 


Liaukitės! Nežino niekas, ką likimas lems. 


Pailsėjęs Kamar az Zamanas pakilo ir lėtai nuėjo į miestą... 
Tuo tarpu išaušo rytas, ir Šachrazada nutraukė pasakojimą. 


Du šimtai aštuntoji naktis 


Kai atėjo du šimtai aštuntoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
kiek pailsėjęs patraukė į miestą ir įžengė pro vartus nežinoda- 
mas, kur sukti. Jis perėjo visą miestą skersai (o įėjo pro vartus, 
atsiveriančius į dykumą) ir ėjo tol, kol pasiekė jūros vartus (mies- 
tas stovėjo ant jūros kranto). Keliaudamas nesutiko nė vieno to 
miesto gyventojo, todėl išėjo pro jūros vartus ir pasuko link sodų 
ir giraičių. Medžių pavėsiais jis vis ėjo ir ėjo, kol sustojo pric 
vieno sodo vartų. Pasirodė sodininkas ir pasisveikino, Kamar az 
ZŽamanas atsakė jam, o sodininkas pakvietė: 

— Sveikas atvykęs! Garbė Alachui, kad miesto gyventojai 
nieko tau nepadarė! Eik greičiau į sodą, kol tavęs kas nors ne- 
pamatė! 

Kamar az Zamanas nutirpo iš išgąsčio ir paklausė: 

— Kas šio miesto gyventojai, kokia jo istorija? 

— Žinok, — atsakė sodininkas, — čia visi gyventojai — ma- 
gai“*. Vardan Alacho, papasakok man, kaip tu čionai pakliuvai 
ir ko atvykai į mūsų šalį. 

Kamar az Zamanas papasakojo sodininkui viską, kas jam at- 
sitiko, nuo pradžios iki galo, ir sodininkas labai stebėjosi: 

— Žinok, mano vaike, islamo šalys toli nuo čia. Nuo jų iki 
mūsų bus keturi mėnesiai kelio jūra, o sausuma — net ištisi metai. 
Mes turime laivą, kuris pakelia inkarą ir kartą per metus išplaukia 
su prekėmis į islamo šalis. Jis plaukia į Ebeno salų jūrą, o po 
to — link Halidano salų, kur valdo karalius Šachramanas. 

Pagalvojęs Kamar az Zamanas nusprendė, kad dabar geriau- 
sia jam būtų likti pas sodininką ir dirbti jo pagalbininku. 

— Ar tu priimtum mane dirbti sode padėjėju? — paklausė 
jis. 

Sodininkas sutiko ir parodė jam, kaip reikia atvesti vande- 
nį prie lysvių ir medžių. 

Ir ėmė Kamar az Zamanas leisti vandenį, šienauti dalgiu žolę. 
Sodininkas aprengė jį žydru durtiniu iki kelių ir Kamar az Za- 
manas liko pas jį laistyti krūmų ir lieti gailių ašarų. Nei dieną, 
nei naktį jis neturėjo ramybės. Atsidūręs svetimoje šalyje, apie 
mylimąją galėjo tik svajoti ir kalbėti eilėmis. Tarp tų eilių bu- 
vo ir šios: 


Priesaikavai — ar priesaiką alminsi? 
Ar savo žodžio tu nealsiimsi? 


Aš nemiegojau, kai saldžiai miegojai 
Ir nemigos kančių nepažinojai. 


Nors aistrą slėpti tu seniai mokėjai, 
Dabar ilgaliežuviui batikėjai. 


Pamilę sielos — rūsčios ir malonios, 
Vis vien jus mano džiaugsmas, brangūs žmonės! 


Kiliems aš atiduodu vargšę sielą. 
O, jeigu jie suprastų mano gėlą! 


* Magais musulmonai vadina ugnies garbintojus, 
senovės Irano religijos zoroastrizmo sekėjus. 

Ne visos akys taib karštai liebsnoja, 
Ne visos širdys myli kaib manoji. 


“Pražudo meilė!" — tvirtinot man žiauriai, 
Ir jūsų žodžiai išsipildė niauriai, 


Bet mylintys juk priesaikos nelaužo, 
Nors nuo aistros jie kenčia lyg ant laužo. 


Ir kai mane už meilę priešai smerkia, 
Kam basiskysiu aš, kad siela verkia? 


Jei meilė liautųsi mane kamuoti, 
Tai ir širdis nešauktų lyg beprotė. 


Štai kas ištiko Kamar az Zamaną, karaliaus Šachramano sūnų, 
o jo žmona Sit Budurė, karaliaus al Gajūro duktė, pabudusi iš 
miego ėmė dairytis savo vyro Kamar az Zamano ir jo nerado. 
Tada pastebėjo, kad jos plačkelnės atrištos, o žvilgtelėjusi į maz- 
gelį, kuriame buvo įrištas akmuo, pamatė, kad šis taip pat 
atrištas, o akmens nėra. 

“O Alacho stebukle, — tarė sau, — kurgi mano vyras? Pa- 
našu, kad jis bus paėmęs akmenį ir išėjęs. Bet jis nenumano, 
kokia to akmens paslaptis. Kad taip sužinočiau, kur jis išėjo! Ko 
gero, bus atsitikę kas nors neįtikima, kas privertė jį pasišalinti, 
antraip jis nebūtų galėjęs skirtis su manim nė akimirkai. Prakeik, 
o Alachai, šį akmenį ir jo sukūrimo valandą!“ 

Dar pamąsčiusi Sit Budurė nusprendė: “Jeigu aš išeisiu ir pra- 
nešiu žmonėms, kad dingo mano vyras, jie pasigvieš manęs. Čia 
neišsisuksi be gudrybės". Ji pakilo ir apsirengė savo vyro Ka- 
mar az Žamano drabužiais, užsidėjo tokį pat turbaną kaip jo, 
apsiavė aulinius batus ir prisidengė veidą. Į savo neštuvus ji paso- 
dino vergę ir išėjusi iš palapinės šūktelėjo tarnus. Tie jai privedė 
žirgą, ir Sit Budurė nuslėpė tai, kas atsitiko, ir niekas nieko ne- 
įtarė, nes ji buvo be galo panaši į Kamar az Zamaną tiek stotu, 
tiek veidu. 

Daugel dienų keliavo Budurė su savo žmonėmis, kol pasiekė 
miestą ant sūrios jūros kranto. Netoli šio miesto ji liepė susto- 
ti, pastatyti palapines poilsiui, 0 po to ėmė teirautis apie tą 

miestą. Žmonės jai pasakė: 

— Tai Ebeno miestas, jį valdo karalius Armanusas. Šis ka- 
ralius turi dukterį, vardu Hajat an Nufusė... 

Tuo tarpu išaušo rytas, ir Šachrazada nutraukė pasakojimą. 


Du šimtai devintoji naktis 


Kai atėjo du šimtai devintoji naktis, Šachrazada tęsė: 

Pasakojama, o laimingasai karaliau, kad kai Sit Budurė 
sustojo prie Ebeno miesto pailsėti, karalius Armanusas pasiuntė 
pasiuntinį, kad išsiaiškintų, kas per karalius įsirengė stovyklą 
už jo miesto sienų. Pasiuntiniui ėmus teirautis, keliautojai paaiš- 
kino, kad šios palapinės — karaliaus sūnaus, kuris paklydo 
dykumoje, o vyksta jis į Halidano salas, priklausančias karaliui 
Šachramanui. 

Pasiuntinys grįžo pas karalių Armanusą ir apsakė jam kas ir 
kaip. Tai išgirdęs, karalius Armanusas kartu su rinktiniais savo 
karalystės didžiūnais išėjo pasitikti atvykusiųjų. Kai jis prijojo pa- 
lapines, Sit Budurė nulipo nuo žirgo, karalius Armanusas padarė 
tą patį, ir jiedu pasisveikino. Karalius įsivedė Sit Budurę į sa- 
vo miestą ir į rūmus, liepė patiesti staltieses ir patiekti valgių 
ir gėrimų. Tada įsakė pervesti Sit Budurės karius į Svečių na- 
mus, ir jie išbuvo ten tris dienas. 

Paskui karalius atėjo pas Sit Budurę (o ji tądien buvo pir- 
tyje ir atsidengė veidą, panašų į mėnulį pilnaties naktį — atrodė 
taip, kad žmonės tirpte tirpo ir prarasdavo drovumą ją pama- 
tę) ir prisiartinęs prie jos (o ji vilkėjo šilkinį drabužį, išsiuvinčtą 
auksu ir brangakmeniais) tarė: 

— Mano vaike, žinok, kad aš jau visai sukriošęs senis, o li- 
kimas man nedavė kito vaiko, tik dukterį, kuri prilygsta tau 
grožiu ir dailumu. Aš jau nebepajėgiu valdyti karalystės, tad ji 
galėtų priklausyti tau, mano vaike. Jeigu tau ši mano žemė pa- 
tinka, jei tu liksi čia gyventi, aš ištekinsiu už tavęs savo dukterį 
ir perleisiu tau karalystę, o pats eisiu pailsėti. 

Sit Budurė nuleido galvą, jos kakta net suprakaitavo iš gė- 
dos. Pati sau ji galvojo: “Kaip dabar pasielgti, juk aš — moteris? 
Jei nesutiksiu ir iškeliausiu iš čia, tai bus nesaugu — jis gali pa- 
siųsti man įkandin savo kariuomenę ir užmušti mane. O jei 


177 


209 naktis 


sutiksiu, galiu užsitraukti didelę gėdą. Be to, praradau mylimąjį 
Kamar az Zamaną ir nebežinau, kas jį ištiko. Man tėra viena 
išeitis — patylėti ir sutikti, likti pas jį, kol Alachas pabaigs tai, 
ką sumanęs". 

Sit Budurė pakėlė galvą ir pasakė karaliui Armanusui sutin- 
kanti su pasiūlymu. Karalius labai apsidžiaugė ir liepė šaukliui 
pranešti visoms Ebeno saloms apie iškilmes. Viskas buvo išpuoš- 
ta, o karalius surinko dvariškius, vietininkus, emyrus, vizirius, savo 
karalystės didžiūnus bei teisėjus ir atsisakė sosto, o sultonu pa- 
skyrė Sit Budurę. Jis aprengė ją karališkais drabužiais, ir visi 
emyrai atėjo jos sveikinti neabejodami, kad tai jaunuolis — vyras. 
Kiekvienam, kas matė ją, šlapo plačkelnės, žiūrint į jos bega- 
linį dailumą ir grožybę. 

Kai Sit Budurė tapo sultonu ir sėdo į sostą, iš džiaugsmo su- 
gaudė litaurai, o karalius Armanusas ėmėsi ruošti savo dukterį 
Hajat an Nufusę. Netrukus Sit Budurė buvo įvesdinta pas Ha- 
jat an Nulfusę ir pasirodė, kad jos tarsi du mėnuliai, patekėję 
vienu metu, arba dvi susitikusios saulės. Joms uždarė duris ir 
nuleido užuolaidas ten, kur buvo paklotas patalas ir uždegtos 
žvakės. 

Ponia Sit Budurė prisėdo šalia ponios Hajat an Nufusės ir 
prisiminė savo mylimąjį Kamar az Žamaną. Ją prislėgė liūdesys, 
ji pravirko prisiminusi išsiskyrimą ir netektį. Tada prabilo: 


O tu, kurio nebėr, kaip siela nerimauja! 
Išėjus tau, dūstu, ir šaltis stingdo kraują. 


Anksčiau manus vyzdžius tik nemiga kankino. 
Kur kas baisiau, kai akys ašarom patvino. 


Dingai, tačiau taib bal juk myli mylimoji. 
Ar tu baklausi, kaip vienatvė ją kamuoja? 


Jei ne tos ašaros (aš lieju jas kas naktį), 
Galėtų nuo aistros žemynai užsidegti. 


Alache, skundžiuos aš dėl to, kurį mylėjau, 
Manos karštos aistros jis nepasigailėjo. 


Viena mana kaltė — kad jo ilgiuosi tyliai. 


Ne tik laimingieji - ir nelaimingi myli. 

Baigusi eiles, Sit Budurė atsisėdo šalia ponios Hajat an Nu- 
fusės ir pabučiavo ją į lūpas. Po to tuoj pat pakilo, apsiplovė 
ir meldėsi tol, kol Sit Hajat an Nufusė užsnūdo. Tada Sit Bu- 
durė atsigulė į lovą, atsuko jai nugarą ir išgulėjo taip iki ryto. 
Kai išaušo diena, karalius ir jo žmona atėjo pas savo dukterį ir 
paklausė, kaip praėjo naktis. Šioji ir papasakojo, ką matė ir ko- 
kias eiles girdėjo. 

O karalaitė Budurė tuo metu sėdėjo jau savo karalystės soste. 
Pas ją ėjo emyrai, valdininkai ir didikai, sveikino su valstybės 
valdymo pradžia ir bučiavo žemę prie jos kojų, linkėdami lai- 
mės. Sit Budurė šypsojosi, rodė palankumą ir dalijo dovanas. 
Ji pagerbė emyrus ir didžiūnus, padidinusi jų valdas ir valdinių 
skaičių. Visiems ji labai patiko, visi linkėjo jai amžinai būti val- 
džioje ir manė, kad ji — vyras. 

Ji ėmė įsakinėti ir drausti, teisė nusikaltusius ir leido laisvėn 
suimtuosius, atšaukė rinkliavas ir dirbo tol, kol sutemo naktis. 

"Tada vėl nuėjo į jai paruoštą kambarį, kur jau buvo Sit Hajat 
an Nufusė. Atsisėdusi šalia, perbraukė ranka jai per nugarą, pa- 
glamonėjo ir, pabučiavusi į kaktą, ėmė kalbėti: 


Ar išsako mano raudos viską, ką slėpiau, 
Kai nuo meilės mano kūnas džiūsta vis labiau? 


Kam slėpt meilę, kai vienatvė liudija tik ją, 
Išvaizda graudi parodo tai, kas širdyje. 


Palikai tu savo būstą, ir prisiekt galiu, 
Kad žudai tu mano širdį, kai viena tyliu. 


Gyveni galybėj sielos, ir kai aš verkiu, 
Ne vien ašaros — ir kraujas liejas iš akių. 


Aš geidžiu susigrąžinti, ko nebėr širdy, 
Šu gėla ir mano meilė išskrenda pas jį. 


Akys štai: seniai bamiršo manasai vyzdys 
Saldų miegą, dieną naktį ašaroja jis. 


Priešai manė, kad manoji meilė jį brakeiks, 


Ne, jiems šito malonumo siela nesuteiks. 

Abpsiriko, kas taip manė: laimės šviesulių 
Vien su savo mylimuoju siekti as galiu. 


Jo širdy dorybės visos švyti, ir prieš jį 
Praeities visi karaliai nieko neverti. 


Jis toksai dosnus, kad šičia bamiršti seniai 
Net ir Mano ibn Zaido dovanų kalnai. 


Užtęsiau aš savo šneką, eilės negebės 
Perteikt viso jo žavumo, nors ilgai skambės. 


Nutilusi karalaitė Budurė pakilo, nusišluostė ašaras, apsiplovė 
ir ėmė melstis. Ji meldėsi tol, kol Sit Hajat an Nufusę nulen- 
kė miegas ir ji užsnūdo. Tada Sit Budurė priėjo, atsigulė greta 
jos ir pragulėjo iki ryto. Rytą pakilusi ji sukalbėjo maldą ir, sėdusi 
į savo karalystės sostą, ėmė įsakinėti ir drausti, teisti prasižen- 
gusius. 

O karalius Armanusas tuo metu atėjo pas savo dukterį ir pa- 
klausė, kaip šioji praleidusi naktį. Ši papasakojo tėvui viską, kaip 
buvo, ir persakė tas eiles, kurias kalbėjo karalaitė Budurė. 

— O tėve, — sakė ji, — aš nemačiau nieko protingesnio ir 
drovesnio už jį, tik kad jis vis verkia ir dūsauja. 

— Dukra mano, — atsakė karalius, — pakentėk, liko tik ši 
viena, trečioji, naktis, ir jei jis nepažins tavęs ir neatims tau ne- 
kaltybės, mes sugalvosime planą ir būdą, kaip atimti iš jo valdžią 
ir išvyti iš karalystės. 

Taip karalius sugalvojo ir taip sutarė su savo dukterimi... 

Tuo tarpu išaušo rytas, ir Šachrazada nutraukė pasakojimą. 


Du šimtai dešimtoji naktis 


Kai atėjo du šimtai dešimtoji naktis, Šachrazada tęsė: 

Pasakojama, o laimingasai karaliau, kad Armanusas ir kara- 
laitė Budurė sugrįžo iš sosto į rūmus, į jai paruoštus kambarius. 
Ten jau degė žvakės ir sėdėjo ponia Ilajat an Nufusė. Budurė 
vėl prisiminė savo vyrą, pagalvojo, kas jam galėjo atsitikti per 
tą laiką, kai jie išsiskyrę, ir pravirko dūsaudama ir kalbėdama: 

Prisiekiu, kad žinia, kiek teko man kentėt čia, 
Lyg saulės sbindulys nakties pasauly šviečia. 


Bet negaliu suprast, ką man tas ženklas lemia, 
Kai auga ilgesys ir vėl į tamsą tremia. 


Mylėdama imu kantrybės neapkęsti, 
Bet mylinčioj širdy nelengva pykčio rasti. 


Sužeidžia dar skaudžiau jo žvilgsniai ilgesingi, 
Kankina dar labiau tie žvilgsniai pragaištingi. 


Jis nusirengia, garbanas paleidžia — akys raibsta, 
Nuo grožio baltojo ir juodojo absvaigsta. 


Ir vaistai, ir liga jo rankose ir vėlei, 
Juk meilę gydo tik tasai, kas ją sukėlė. 


Jo juostą myliu aš — ji liečia šonus jaunus, 
Iš guolio nekelia apsunkę mano šlaunys. 


Jo garbanos ant jo baltos kaktos užkrinta 
Nelyg tamsi naktis, kai rytmelys vos švinta. 


Baigusi eiles, ji norėjo pradėti melstis, tik staiga Hajat an Nu- 
fusė čiupo ją už skverno ir įsikibusi sušuko: 

— O pone, ar tau ne gėda prieš mano tėvą? Jis padarė tau 
tick gero, o tu iki šiol manęs vengi! 

Išgirdusi tai, Sit Budurė išsitiesė ir paklausė: 

— O mano mieloji, ką gi tu čia kalbi? 

— Aš kalbu, kad niekada nesu mačiusi tokio pasipūtčlio kaip 
tu. Argi visi gražuoliai taip didžiuojasi? Bet aš tai pasakiau ne 
todėl, kad tu pasigailėtum manęs, o todėl, kad bijau, jog tave 
nubaus karaliaus Armanuso pyktis. Jis nusprendė, jei tu šiąnakt 
nesunaikinsi mano nekaltybės, atimti rytą iš tavęs valdžią ir išvyti 
iš šalies. Jis gali ir užmušti tave, jei dar labiau užsirūstins. Aš, 
mano pone, pasigailėjau tavęs ir perspėjau, o sprendimas pri- 
klauso tau. 

Išgirdusi tokią žinią, karalaitė Budurė nuleido galvą ir ne- 
žinojo, ką daryti. Po to pagalvojo: “Jei aš nepaklausysiu kara- 

liaus — pražūsiu, o jei paklausysiu — išsiduosiu. Bet dabar aš visų 
Ebeno salų valdovė, ir visi yra mano valdžioje. O ir su Kamar 
az Žamanu aš negalėčiau susitikti jokioje kitoje vietoje, nes kelias 
į jo šalį veda tik per Ebeno salas. Nežinau, ką daryti, ir atiduodu 
savo likimą į Alacho rankas (jis toks puikus pramanytojas!). Aš 
juk ne vyras, kad pakilčiau ir atverčiau jam nekaltą merginą!" 

Taip nusprendusi, karalaitė Budurė kreipėsi į Hajat an Nu- 
fusę: 

— O mieloji, aš ne savo valia vengiu tavęs ir susilaikau nuo 
tavęs. 

Ir ji viską jai papasakojo. Papasakojo, kas jai atsitiko, viską 
nuo pradžios iki galo, pasirodė jai ir paprašė: 

— Vardan Alacho, apgink mane ir neišduok mano paslapties, 
kol Alachas leis man sutikti savo mylimąjį Kamar az Zamaną, 
o po to — tebūnie, kas bus... 

Tuo tarpu išaušo rytas, ir Šachrazada nutraukė pasakojimą. 


Du šimtai vienuoliktoji naktis 


Kai atėjo du šimtai vienuoliktoji naktis, Šachrazada tęsė: 

Pasakojama, o laimingasai karaliau, kad ponia Budurė atsklei- 
dė Iajat an Nufusei savo paslapų ir prašė viską nuslėpti, o Hajat 
an Nufusė išklausė ir buvo baisiausiai nustebinta. Jai pagailo ka- 
ralaitės, ir ji palinkėjo jai kuo greičiau susitikti su mylimuoju 
Kamar az Zamanu. Ji tarė Budurei: 

— O sesute, nebijok ir nesikankink! Kentėk, kol Alachas pa- 
baigs, ką sumanęs. 

Po to dar pridūrė: 


Lyg užrakintuos rūmuos bus paslaptis širdy, 
Kur antspaudas ant durų, o raktai pamesti. 


Tas paslaptį išsaugos, kas ištikimas liks, 
Kilnios širdies beduguėj be ženklo ji išnyks. 


Baigusi eiles, ji pasakė: 
— O sesute, laisvųjų krūtinė — paslapties kapas, aš neišduosiu 
tavo paslapties. 

Jos ėmė žaisti, glėbesčiuotis, bučiuotis ir miegojo beveik iki 
kvietimo rytinei maldai. Atsikėlusi Hajat an Nufusė paėmė ba- 
landžio jauniklį ir papjovė jį virš savo marškinių. Išsitepliojo 
krauju, nusimovė plačkelnes ir ėmė šaukti. Susirinko jos artimieji, 
subėgo vergės ir ėmė šūkauti iš džiaugsmo. Atėjo motina ir pa- 
siteiravo, kaip jai sekėsi, ėmė rūpintis ja, vaikščiojo aplink visą 
dieną. 

Karalaitė Budurė rytą atsikėlusi nuėjo į pirtį, nusiprausė, su- 
kalbėjo maldą, o po to, nuėjusi į Teismo rūmus, sėdo karalystės 
sostan ir ėmė spręsti žmonių ginčus. Karalius labai apsidžiau- 
gė, lengviau atsikvėpė ir surengė didelę puotą. 


O kaipgi visą tą laiką gyveno karalius Šachramanas? Išlei- 
dęs savo sūnų kartu su Marzuvanu medžioklėn į dykumą, ėmė 
jo laukti. Stojo antra naktis po jų išvykimo, o sūnus vis nesirodė. 
Karalius akių nesudėjo kiaurą naktį, ji rodėsi jam be galo ilga. 
Jis buvo didžiai susirūpinęs, ir tas rūpestis vis didėjo, jam jau 
atrodė, kad aušra niekada neišauš. Atėjus rytui, karalius laukė 
sūnaus iki vidurdienio, bet šiam negrįžus, staiga pajuto, kad bus 
jo netekęs. Pagautas gailesčio sūnui, jis sušuko: 

— Oje, mano sūnau! 

Karalius pravirko taip, kad net drabužiai sudrėko nuo aša- 
rų, ir iš pat savo suskilusios širdies gelmių ištarė: 


Aš iš meilės vis šaipiausi, jos nesupralau, 
Kol saldumą ir kartumą jos bals pajutau 


Ir vienatvės taurę teko gert priverstinai, 
Ir prieš laisvą, ir prieš vergą Žeminuos nūnai. 


Juk išskirti vis grasino mus lemtis žiauri, 
Ir grasinimą įvykdė kietaširdė ji. 


Baigęs eiles, karalius nusišluostė ašaras ir liepė šaukti karius, 
ruoštis kelionei ir skubiai vykti. Visi sėdo ant žirgų ir išžygia- 
vo, o karalius buvo labai liūdnas, jo širdis degte degė dėl savo 
sūnaus Kamar az Zamano. Kiek pašuoliavus, karalius padalijo 
savo kariuomenę į dalis — kairiąją ir dešiniąją, užpakalinę ir prie- 
šakinę bei į šešis būrius — ir paliepė: 

— Susitiksime rytoj prie kryžkelės! 

Kariai išsisklaidė į visas puses ir nesustodami jojo visą dieną, 
po to kiaurą naktį ir dar kitą dieną iki vidurdienio, kol visi su- 
sitiko kryžkelėje, taip ir nesužinoję, kokiu keliu nujojo Kamar 
az Žamanas. Bet čia visi pamatė suplėšytus drabužius, išdraskytą 
mėsą, kraujo likučius. 

Gailiai sušuko karalius Šachramanas, visa tai išvydęs, iš pat 
širdies gelmių jam išsprūdo: 

— Oje, mano sūnau! 

Jis ėmė mušti sau per veidą, peštis barzdą, susiplėšė drabu- 
žius. Jis suprato ir patikėjo, kad sūnus nebegyvas, ir ėmė dar 
garsiau dejuoti ir verkti. Kariai taip pat patikėjo, kad Kamar az 
Zamanas žuvo, ir ėmė lieti ašaras kartu su karaliumi, barstyda- 
miesi galvas dulkėmis. 

Atėjo naktis, o jie vis aimanavo ir verkė, vos galo negavo. 
Karaliaus širdis degte degė nuo atodūsių, jis kalbėjo: 


Nepriekaištaukite jūs man, kad aš toksai graudus, 
Nelaimės mano didelės — neleidžia altsidust. 


Verkiu iš didžio liūdesio, nežmoniškai kenčiu, 
Baisingą liebsną širdyje sužeistoje jaučiu. 


Lemtie! Kas už mylėjusį, balūžusį anksti 
Lies šičia karštas ašaras dabar ir ateily? 


Žiauri aistra kamavo jį be spindulių šviesių 
Tos saulės, kuri šviesdavo skaisčiausiai iš visų. 


Bet pilną taurę davė jam dabar išgert mirtis, 
Ir savo krašto gimtojo jisai nebemaltys. 


Tėvynę metęs, jojo jis slaptais kalnų takais, 
Netgi neatsisveikinęs su mylimais draugais. 


Ir mano širdį sužeidė jis savo žiaurumu, 
Tuo nelauktuoju sielvartu, tuo išsiskyrimu. 


Dabar tik siunčia man "sudie", negrįžęs atgalios, 
Alacho didžio prieglobsty, jo soduose žaliuos. 

Galų gale karalius liepė kariams kilti į kelią ir grįžo su jais 
į Miestą... 
Tuo tarpu išaušo rytas, ir Šachrazada nutraukė pasakojimą. 


Du šimtai dvyliktoji naktis 


Kai atėjo du šimtai dvyliktoji naktis, Šachrazada tęsė: 

Pasakojama, o laimingasai karaliau, kad Šachramanas grįžo 
su savo kariais į miestą. Jis patikėjo, kad jo sūnaus nebėr gy- 
vo, ir manė, kad jį bus užpuolę ir nugalavę arba laukiniai žvėrys, 
arba plėšikai. 

Visose Halidano salose karalius liepė žmonėms vilkėti juo- 
dai, gedėti jo sūnaus Kamar az Zamano. Be to, jis liepė įrengti 
patalpą, kurią pavadino Liūdesio namais. Kiekvieną ketvirtadienį 
ir pirmadienį jis tvarkydavo valstybės reikalus, o kitomis dienomis 
eidavo į Liūdesio namus, gedėdavo savo sūnaus, apverkdavo jį 
eilėmis, tarp kurių buvo ir šios: 


Palaimos diena, kai mes esam kartu, 
Nelaimės diena, kai nusisuki tu. 


Kai laikas baugina mane mirtimi, 
Aš trokštu, kad butume mes artimi. 


Ir dar šios: 


Išėjusių kaltes atpirksiu savo siela, 
Su nuodėminga meile gyventi man nemiela. 


Tegu paskirtą laiką gyvena ji be vyro, 
$u laime, kurios nėr, aš triskart išsiskyriau. 


Štai kaip klojosi karaliui Šachramanui. O karalaitė Budurė, 
karaliaus al Gajūro duktė, tapo Ebeno salų karaliene, ir žmo- 
nės ėmė rodyti į ją sakydami: 

— Štai karaliaus Armanuso žentas. 

Kiekvieną naktį ji miegodavo su Sit Hajat an Nufuse ir skųs- 
davosi jai, ilgėdamasi savo vyro Kamar az Zamano, verkdavo 
pasakodama apie jo grožį ir dailumą. Budurė troško susiciti su 
juo bent sapne. Ji kalbėjo: 

Tik Viešpats težino: kai basirinkai kitą taką, 
Raudojau aš taip, kad ašarų skolintis teko. 


Pasakė klastūnai: “Kentėk — ir sulauksi linksmybės“, 
O aš atsakiau: “Iš kurgi man imti kantrybės?" 


O Kamar az Zamanas vis darbavosi pas sodininką, verkda- 
mas dieną naktį, kalbėdamas eilėmis ir dūsaudamas, kai 
prisimindavo palaimintus laikus ir išsipildžiusių troškimų naktis. 
Sodininkas ramindavo jį sakydamas: 

— Metų gale plauks laivas į musulmonų žemes. 

Vieną dieną Kamar az Zamanas pamatė besibūriuojan- 
čius žmones ir nustebęs paklausė, kas čia dedasi. Sodininkas at- 
sakė: 

— O mano vaike, nebedirbk šiandien ir nelaistyk krūmų. 
Šiandien šventė ir žmonės lanko vieni kitus. Ilsėkis ir tik retkar- 
čiais Žvilgtelėk į sodą. Aš einu paieškoti tau vietos laive, liko 
visai nedaug laiko, ir aš išsiųsiu tave pas musulmonus. 

Sodininkas išėjo, o Kamar az Zamanas liko vienas. Jis ėmė 
mąstyti apie savo padėtį, jam suskaudo širdį ir pabiro ašaros. 
Netrukus jis gailiai raudojo ir net prarado sąmonę. Atsipeikė- 
jęs pakilo ir išėjo į sodą. Klaidžiojo ten mąstydamas apie tai, 
kas jį ištiko, apie išsiskyrimą ir netektį. Jis buvo susijaudinęs, jo 
protas nebebuvo šviesus. Staiga kluptelėjo ir parkrito, pataikė 
kakta į medžio šaknį ir susimušė. Veidu paplūdo kraujas, sumišęs 
su ašaromis. Kamar az Zamanas sustabdė jį, nusišluostė ašaras, 
apsirišo kaktą skepeta ir vėl nuėjo į sodą. 

Vienu metu jis dirstelėjo į medį, kur pešėsi du paukščiai. Vie- 
nas paukštis pakilo į orą ir kirto kitam į kaklą taip, kad šiam 
nulėkė galva, ir pastvėręs tą galvą nuplasnojo. Negyvas paukštis 
nukrito Kamar az ZŽamanui po kojomis. Kol visa tai vyko, at- 
skrido dar du paukščiai ir nusileido prie užmuštojo. Vienas 
atsitūpė galvūgalyje, kitas ties uodega, abu nuleido sparnus ir 
snapus ir ištempę kaklus ėmė verkti žuvusiojo. Matydamas tai, 
Kamar az Žamanas prisiminė prarastą žmoną, savo tėvą ir ėmė 
verkti kartu su paukščiais... 

Tuo tarpu išaušo rytas, ir Šachrazada nutraukė pasakojimą. 

Du šimtai tryliktoji naktis 


Kai atėjo du šimtai tryliktoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
žiūrėdamas, kaip du paukščiai verkia žuvusio draugo, ir pats ėmė 
lieti ašaras, prisiminęs savo žmoną ir tėvą. Tuo tarpu paukščiai 
išrausė duobę ir palaidojo savo gentainį. Paskui jie nuskrido ir 
kurį laiką nesirodė, o tada grįžo kartu su paukščiu žudiku. Par- 
sigriovę jį ant užmuštojo kapo, užkapojo, praliejo jo kraują, 
ištampė žarnas, sudraskė odą, o mėsą ir vidurius išdrabstė. 

Didžiai stebėdamasis Kamar az Zamanas žiūrėjo ir staiga toje 
vietoje, kur buvo užmuštas paukštis, pamatė kažką blizgant. Pri- 
ėjęs arčiau suprato, jog čia to paukščio gūžys. Kamar az Zamanas 
perrėžė jį ir rado viduje tą nelemtąjį akmenį, per kurį jis išsi- 
skyrė su žmona. Pamatęs ir pažinęs akmenį, Kamar az Zamanas 
apalpo, o atsipeikėjęs tarė: “Garbė Alachui! Tai geras ženklas, 
pranašaujantis man susitikimą su mylimąja". 

Jis apžiūrėjo akmenį, pakėlęs pažvelgė į jį prieš šviesą, o po 
to prisirišo prie rankos. Džiaugdamasis geru ženklu, vaikštinė- 
jo ir iki pat nakties laukė sodininko, tačiau tas vis negrįžo. 
Permiegojęs naktį, Kamar az Zamanas susiruošė dirbti, apsijuosė 
palmių plaušų virve, pasiėmė kirvį bei kraitelę ir eina per so- 
dą. Priėjęs saldžiavaisį pupmedį, sudavė jam per šaknis kirviu. 
Kažkas skimbtelėjo. Kamar az Zamanas nuvalė nuo šaknų že- 
mes ir pamatė pakeliamąją plokštę... 

Tuo tarpu išaušo rytas, ir Šachrazada nutraukė pasakojimą. 


Du šimtai keturioliktoji naktis 


Kai atėjo du šimtai keturioliktoji naktis, Šachrazada tęsė: 

Pasakojama, o laimingasai karaliau, kad Kamar az Zamanas, 
pakėlęs tą plokštę, pamatė duris ir laiptus. Nusileidęs jais, pa- 
teko į senovinę Ado ir Samudo? laikų patalpą. Ji buvo iškirsta 
akmenyje, pasieniais stovėjo dangiškos spalvos suoleliai. Čia buvo 
pilna ryškiai švytinčio raudonojo aukso. “Dingo nuovargis, atėjo 


3 Adas ir Samudas — Korane minimos mitinės 
senovės gentys. 

laikas džiaugsmui ir linksmybėms", — tarė pats sau Kamar az 
Žamanas. 

Jis išlipo iš slėptuvės ir vėl viską uždengė, kaip buvo. Grį- 
žęs į sodą, laistė medžius, kol atėjo vakaras ir sugrįžo sodininkas. 
Jis pasakė: 

— O mano vaike, džiaukis, tu grįžti į tėvynę! Pirkliai susi- 
ruošė kelionėn ir po trijų dienų išplaukia į Ebeno miestą (o tai 
pirmasis iš musulmonų miestų). Kai tu jį pasieksi, tada keliausi 
sausuma šešis mėnesius ir prieisi Halidano salas, ten ir rasi ka- 
ralių Šachramaną. 

Labai apsidžiaugęs Kamar az Zamanas padeklamavo šias 
eiles: 


Nemeskit to, kuris be jūsų ramiai gyvent negali, 
Palikę jį kankinate, nekaltą ir bedalį. 


Kas nors, vos išsiskyręs, gal tuoj bat bamiršta žmogų 
Ir keičia mylimus, bet aš gyventi taib nemoku. 


Po to jis pabučiavo sodininkui ranką ir pasakė: 

— O tėve, tu mane pradžiuginai, ir aš pradžiuginsiu tave. 

Ir jis papasakojo apie kambarį, kurį rado sode po medžiu. 
Sodininkas nustebęs apsidžiaugė: 

— O mano vaike, aš čia gyvenu jau aštuoniasdešimt metų 
ir nieko nepastebėjau. Tu neišbuvai nė metų, o radai. Tai ta- 
vo lobis, jis padės tau pasiekti gimtinę ir susirasti tuos, kuriuos 
myli. 

— Aš būtinai jį su tavim pasidalysiu, — pažadėjo Kamar az 
Žamanas. 

Jis nuvedė sodininką į slėptuvę ir parodė jam auksą. Auk- 
sas buvo supiltas į dvidešimt ąsočių. Kamar az ŽZamanas pasiėmė 
dešimt ir sodininkas dešimt. 

— O mano vaike, — pasakė sodininkas, — prisiskink keletą 
saikų žvirblinių alyvuogių, kurių yra šiame sode. Jos neauga ki- 
tuose kraštuose, ir pirkliai veža jas į įvairias šalis. Sudėk auksą 
į saikus taip, kad alyvuogės būtų viršuje ir dengtų jį. Po to už- 
denk saikus ir pasiimk į laivą. 

Kamar az Zamanas tuojau ėmėsi darbo, prisiskynė alyvuo- 

gių ir prisikrovė penkiasdešimt saikų, auksą sudėjęs dugne, o 
uogas — viršuje. Akmenį jis taip pat paslėpė viename iš saikų. 
Po to kartu su sodininku sėdėjo ir kalbėjosi. Kamar az Zama- 
nas buvo tikras, kad susitiks su mylimąja, su savo artimaisiais 
ir galvojo: “Kai pasieksiu Ebeno miestą, nuvyksiu į tėvo žemes 
ir pasiteirausiu jį apie savo mylimąją Budurę. Taip rūpi sužinoti, 
ar ji grįžo į savo karalystę, ar keliavo pas mano tėvą, o gal ją 
ištiko kokia nors bėda kelyje!“ 
Taip galvodamas jis kalbėjo: 


Palikę meilę širdyje, jie dingo, 
Ir žemės jų jau tolyje graudingam. 


Toli dabar namai ir šeimininkai, 
Neliko tikslo sielai nelaimingai. 


Išvyko jie - neliko ir tvirtybės, 
Nebeturiu ramybės nei kantrybės. 


Išjojo — ir bradingo džiaugsmas mano, 
Be atilsio mana širdis gyvena. 


Jie mano karštas ašaras praliejo, 
Ir teka jos lig šiolei, kaip tekėjo. 


O kai aš juos norėsiu prisišaukti, 
Ilgai reikės man jaudintis ir laukti. 


Tiktai širdy jų atvaizdus regėsiu — 
Svajosiu ir mylėsiu, ir kentėsiu. 


Belaukdamas, kol praeis likusios dienos iki laivo išplaukimo, 
Kamar az Žamanas papasakojo sodininkui istoriją su paukščiais, 
ir sodininkas nusistebėjo. Viskas būtų buvę gerai, tik po nak- 
ties sodininkas staiga pasijuto blogai ir dvi dienas sirgo. Trečiąją 
dieną jis dar labiau sunegalavo, ir dingo viltis, kad išgyvens. Ka- 
mar az Žamanas dėl to labai sielojosi. 

Tuo metu atėjo kapitonas su jūrininkais ir paprašė pakviesti 
sodininką. Kai Kamar az Zamanas paaiškino, jog šis serga, jie 
paklausė: 

— Kur tas jaunuolis, kuris nori plaukti su mumis į Ebeno 
salas? 

— Tai vergas, stovintis prieš jus, — atsakė Kamar az Žamanas 
ir liepė nešti jo saikus į laivą. Jūrininkai viską sunešė ir perspėjo: 

— Paskubėk, vėjas palankus! 

— Klausau ir vykdau! — atsakė Kamar az Zamanas. 

Jis dar nunešė į laivą maišą su maistu ir grįžo pas sodininką 
atsisveikinti. Tačiau rado jį visai besigaluojantį mirtimi. Kamar 
az Zamanas sėdėjo jo galvūgalyje ir, atėjus laikui, užmerkė jam 
akis. Sodininko siela paliko kūną, Kamar az Zamanas aprengė 
jį ir palaidojo žemėn, didžiojo Alacho malonei. Tik tada jis nuėjo 
prie laivo, bet pamatė, kad jis pakėlęs bures jau plaukia. To- 
lumoje jis skrodė jūrą, kol išnyko iš akių. 

Kamar az Zamanas ilgai stovėjo apstulbęs ir sutrikęs, pra- 
radęs žadą. Po to jis grįžo į sodą, sėdėjo nusiminęs ir susirūpinęs, 
barstydamasis galvą dulkėmis ir mušdamas sau per veidą... 

Tuo tarpu išaušo rytas, ir Šachrazada nutraukė pasakojimą. 


Du šimtai penkioliktoji 
naktis 


Kai atėjo du šimtai penkioliktoji naktis, Šachrazada tęsė: 

Pasakojama, o laimingasai karaliau, kad kai laivas išplaukė, 
Kamar az Zamanas nusiminęs ir susirūpinęs grįžo į sodą. Jis išsi- 
nuomojo sodą iš jo savininko, pasisamdė žmogų, kuris padėdavo 
jam laistyti medžius, o pats sykį nuėjo prie slėptuvės po medžiu, 
nusileido žemyn ir sudėjo likusį auksą į penkiasdešimt indų, iš 
viršaus pridengęs alyvuogėmis. 

Kamar az Zamanas ėmė teirautis laivo, bet jam atsakė, kad 
laivas išplauks tik ateinančiais metais. Kamar az Zamanas labai 
nusiminė, kad nespėjo į laivą, o ypač dėl to, kad vėl prarado 
akmenį, priklausiusį Sit Budurei. Vargšas verkė dieną naktį ir 
kalbėjo eilėmis. 

Štai kaip klojosi Kamar az Zamanui. O laivui tuo metu pūtė 
palankus vėjas ir po kick laiko jis pasiekė Ebeno salas. Taip jau 
buvo lemta, kad kaip tik tuo metu karalaitė Budurė sėdėjo prie 
lango ir pamatė atplaukiantį laivą. Jos širdis suvirpėjo, ji sėdo 
raita, drauge su emyrais, vietininkais ir dvariškiais nujojo pakran- 

tėn ir sustojo. Iš laivo tuo metu jau krovė prekes ir nešė į san- 
dėlius. 

Budurė pakvietė kapitoną ir paklausė, ką šis atvežęs. Kapi- 
tonas atsakė: 

— O karaliau, mano laive tiek antpilų, kremų, miltelių, te- 
palų, įvairiausių turtų, puošnių medžiagų ir Jemeno kilimų, kad 
jų nepajėgtų pernešti jokie kupranugariai ar mulai. "Ten yra įvai- 
riausių kvapniųjų medžiagų: pipirų, kakulijos alojos, tamarindo, 
be to — žvirblinių alyvuogių, kurių retai pasitaiko jūsų Žemėse. 

Kai karalaitė Budurė išgirdo minint žvirblines alyvuoges, pa- 
noro jų ir paklausė: 

— Kick turi tų alyvuogių? 

— Penkiasdešimt pilnų saikų, — atsakė kapitonas, — tik jų šei- 
mininkas neatvyko su mumis ir tu, karaliau, gali imti jų kiek nori. 

— Išneškite jas iš laivo, aš noriu pamatyti, — tarė Budurė. 

Kapitonas šūktelėjo jūreiviams, ir jie išnešė tuos penkiasdešimt 
saikų. Budurė pravėrė vieną iš jų, pamatė alyvuoges ir pasakė: 

— Aš paimsiu visus penkiasdešimt saikų ir užmokėsiu, kiek 
prašysite. 

— Mūsų žemėse jos nebrangios, — atsakė kapitonas, — tačiau 
jas surinko neturtingas žmogus. 

— Kick jos kainuoja pas mus? — paklausė Budurė. 

— Tūkstantį dirhemų, — atsakė kapitonas. 

— Aš paimsiu viską už tūkstantį dirhemų, — sutiko karalai- 
tė Budurė ir liepė sunešti alyvuoges į rūmus. 

Atėjus vakarui, ji liepė atnešti vieną saiką ir pradarė jį (kam- 
baryje nieko daugiau nebuvo, tik ji ir Hajat an Nufusė). Budurė 
padėjo prieš save padėklą ir apvertė virš jo saiką. Į padėklą išbiro 
krūvelė raudonojo aukso. 

— Tai ne kas kita, o auksas! — šūktelėjo Budurė Hajat an 
Nutusei. 

Ji liepė atnešti likusius saikus ir įsitikino, kad visuose juose 
auksas, o alyvuogės nebūtų sudariusios ir vieno saiko. 

Žarstydama auksą, Budurė rado akmenį, pažvelgė į jį ir pa- 
žino, kad tai tas pats akmuo, kurį ji nešiojosi įsirišusi drabužiuose 
ir kurį pasiėmė Kamar az Zamanas. Visa tai suvokusi, Budurė 
sukliko iš džiaugsmo ir krito be sąmonės... 

Tuo tarpu išaušo rytas, ir Šachrazada nutraukė pasakojimą. 

Du šimtai šešioliktoji naktis 


Kai atėjo du šimtai šešioliktoji naktis, Šachrazada tęsė: 

Pasakojama, o laimingasai karaliau, kad pamačiusi akmenį, 
karalaitė Budurė sukliko iš džiaugsmo ir susmuko be sąmonės. 
Atsipeikėjusi pagalvojo: “Šis akmuo išskyrė mane su mylimuo- 
ju Kamar az Žamanu. Bet štai atėjo gera žinia!" Tuoj pat ji 
pranešė tai Sit Hajat an Nulusei, kad aptiktasis akmuo atnešė 
gerą žinią nuo mylimojo. 

Rytą karalaitė Budurė sėdo sostan ir pasikvietė laivo kapi- 
toną. Šis atėjo ir pabučiavo žemę, o Budurė paklausė: 

— Kur tu palikai šių alyvuogių šeimininką? 

— O laiko karaliau, — atsakė kapitonas, — mes jį palikome 
magų šalyje. Jis yra sodininkas ir turi sodą. 

— Jeigu tu jo neatveši, tai tave ir tavo laivą ištiks tokios ne- 
laimės, kad net neįsivaizduoji, — pagrasė Budurė. 
Ji paliepė užantspauduoti pirklių sandėlius ir pasakė jiems: 

ių alyvuogių šeimininkas — mano skolininkas, ir jei jūs 
man jo nepristatysite, aš jus visus išgalabysiu, o prekybą sužlug- 
dysiu. 

Pirkliai kreipėsi į kapitoną, žadėdami vėl samdyti jo laivą, 
kai jis dar kartą sugrįš, kad tik jis atgabentų tą Žmogų. Jie kal- 
bėjo: 

— Išgelbėk mus nuo to aikštingo piktadario! 

Kapitonas įlipo į laivą ir iškėlė bures. Alachas nepagailėjo 
jam sėkmės, ir po kurio laiko naktį jis priplaukė salą, iš kurios 
buvo išvykęs. Kapitonas iš karto nuėjo į sodą. O Kamar az Za- 
manui ta naktis atrodė be galo ilga, jis nemiegojo, galvojo apie 
savo mylimąją ir verkė, apgailėdamas savo padėtį. Prisiminęs my- 
limąją, jis kalbėjo: 


Štai naktis, kai nejuda žvaigždynai, 
Ir pati judėt net nemėgina. 


Tartum šventą dieną laiką traukia 
Tie, kurie ber naktį ryto laukia. 


Tuo metu į jo duris pasibeldė kapitonas, Kamar az Zama- 
nas atidarė jam ir išėjo pasitikti. Čia jūreiviai jį stvėrė ir nusivedė 
į laivą. Pakėlę bures, jie tuoj pat išplaukė. Plaukė nesustodami 


192 


216 naktis 


daugel dienų ir naktų, o Kamar az Zamanas taip ir nežinojo, 
kur ir kodėl jį veža. Kai jis paklausė, jūreiviai paaiškino: 

— Tu — Ebeno salų karaliaus Armanuso ir jo žento skoli- 
ninkas. Tu nugvelbei jų pinigus, o nevidone! 

— Prisiekiu Alachu, aš nė karto nebuvau įžengęs į jų šalį ir 
nepažįstu jų, — gynėsi Kamar az Zamanas. 

Tačiau niekas jo nesiklausė, o laivas vis plaukė, kol priplaukė 
Ebeno salas. Jį atvedė pas Sit Budurę, ir šioji tuoj jį pažino. 

— Atiduokite jį tarnams, tegul nuveda į pirtį, — paliepė ji. 

Po to panaikino savo draudimą pirkliams ir grąžino jiems 
prekes, o laivo kapitoną apdovanojo puikiais drabužiais, kaina- 
vusiais dešimt tūkstančių dinarų. 

Kamar az Zamanas buvo nuvestas į pirtį ir aprengtas kara- 
liškais rūbais. Dabar jis atrodė tarsi žilvičio šakelė ar žvaigždė, 
verčianti susigėsti saulę ir mėnulį, ir jo siela atsigavo. Jis nuvyko 
į rūmus, pas Budurę. Budurė, jį pamačiusi, liepė savo širdžiai 
kentėti, kol išsipildys tai, ko ji troško. Ji skyrė Kamar az Zamanui 
vergų, eunuchų, kupranugarių ir mulų, davė maišą pinigų. Ji vis 
aukštino ir aukštino Kamar az Zamano padėtį, kėlė jį aukštyn, 
laiptelis po laiptelio, kol padarė iždininku. 

Ji patikėjo jam pinigus, buvo palanki jam ir pavertė artimu 
sau žmogumi. Budurė paskelbė emyrams apie jo padėtį, ir vi- 
si jį pamilo. Ji kasdien didino jam išmokas, o Kamar az Zamanas 
niekaip nesuprato, kodėl jis taip aukštinamas. Turėdamas daug 
pinigų, jis ėmė dovanoti juos ir rodyti dosnumą, jis gerai tar- 
navo karaliui Armanusui, ir šis jį pamėgo. Mylėjo jį emyrai ir 
visi žmonės, kilmingi ir prastuoliai, net prisiekinėti ėmė jo vardu. 
Tačiau Kamar az Zamanas ir toliau nežinojo, kodėl karalaitė Bu- 
durė jam tokia maloninga. 

“Prisiekiu Alachu, — mąstė jis, — tokia meilė būtinai turi turėti 
priežastį. Ar nepasirodys, kad šis karalius rodo man tokią pa- 
garbą siekdamas ko negero? Man būtinai reikia atsisakyti šios 
tarnybos ir palikti jo žemes." 

Taip nutaręs, Kamar az Zamanas atėjo pas karalaitę Budurę 
ir pasakė: 

— O karaliau, tu parodei man didelę pagarbą, tad būk ir to- 
liau man maloningas ir leisk man išvykti. Priimk iš manęs visa 
tai, ką esi davęs. 

Karalaitė Budurė nusišypsojo ir paklausė: 

— Kodėl tau kilo noras išvykti, lįsti į pavojus, kai čia tu esi 
didžiulėj pagarboj ir malonėj? 

Kamar az Zamanas nieko neslėpė. 

— O karaliau, tokiai pagarbai nebuvo priežasties. Visa labai 
keista, ypač tai, kad tu man patikėjai tokias pareigas, kurios ski- 
riamos tik garbaus amžiaus žmonėms, o aš — vos ne vaikas. 

— Priežastis ta, kad aš myliu tave už tavo beribį ir nuosta- 
bų grožį, už retą ir nepakartojamą dailumą. Jei gausiu tai, ko 
iš tavęs geidžiu, aš dar labiau tave paaukštinsiu, suteiksiu daugiau 
dovanų ir malonių. Paskirsiu tave viziriu, nors tu ir jaunas, kaip 
kad ir mane iškėlė sultonu, nors man tiek nedaug metų. Dabar 
nebenuostabu, kad valdo vaikai; Alacho dovaną turėjo tas, kuris 
pasakė: 


Tarytum kilę mes visi iš Loto — 
Jaunuoliams čia smagu gyvent, atrodo. 


Kai Kamar az Zamanas išgirdo tokius žodžius, jam pasida- 
rė gėda, skruostus išmušė raudonis, jie degė kaip liepsna, kai 
jis tarė: 

— Ne, man nereikia tokios garbės, kuri verčia daryti tai, kas 
uždrausta! Ne, aš verčiau būsiu neturtingas pinigų, bet turtin- 
gas garbės ir dorumo! 

Karalaitė sušuko: 

— Manęs neapgaus tavo drovumas, juk jis kyla iš pasididžia- 
vimo ir išpuikimo. Alacho dovaną turėjo tas, kuris pasakė: 


Jam priminiau mūs meilę, 0 jis tarė: 
“Nuo tų šnekų man bloga pasidarė“. 


Parodžiau jam dinarą — sumiukštėjo: 
“Kam bėgt nuo to, ką mums lemtis žadėjo?" 


Išklausęs eiles ir suvokęs jų prasmę, Kamar az Zamanas pa- 
prieštaravo: 

— O karaliau, aš nepratęs to daryti, tai ne pagal jėgas ir kur 
kas vyresniam už mane, ką jau kalbėti apie mano jaunus metus! 

Karalaitė Budurė nusišypsojo ir tarė: 

— Iš tiesų koks nuostabus dalykas! Tu klysti, nors mąstai tei- 
singai! Ko gi vengi uždrausto ir bijai užsitraukti nuodėmę, jei 
dar nepasiekei amžiaus, kai atsakoma už nusižengimus. Už ma- 
žamečio nuodėmę nebus nei pasmerkimo, nei priekaišto. Tu gi 
pats laukei šio paaiškinimo, norėdamas pasiginčyti. Mano pra- 
šymas suartėti tau yra privalomas. Neatsisakinėk ir nerodyk 
nepasitenkinimo, jei taip liepia Alachas — viskas nulemta. Aš la- 
biau nei tu turėčiau vengti paklydimo; gudrus buvo tas, kuris 
pasakė: 


Didžia aistra degu, o tas jaunuolis prašo: 
“Turėk drąsos! Išliek ją į mane lig lašo“. 


“Juk taib negalima", — tariau, o jis kuždėjo: 
“Manau, kad galima“, — ir meilė prasidėjo. 


Kai Kamar az Zamanas išgirdo tai, šviesa pavirto tamsa jo 
akyse ir jis sušuko: 

— O karaliau, tu turi tokių puikių moterų ir merginų! Pa- 
našių niekur šiais laikais nesurasi. Ar tu nepasitenkintum vietoj 
manęs jomis? Kreipkis į kurią nori ir palik mane ramybėje. 

— Tavo žodžiai teisingi, — atsakė Budurė, — tačiau to 
kankinančio skausmo, kurį sukelia mano meilė tau, moterys ne- 
numaldys. Sugadinta prigimtis paklūsta negeriems patarimams, 


taigi nesispyriok ir paklausyk, kaip yra pasakyta: 


Matai, kiek vaisių turguj, tiktai turėki noro, 
Čia vienas renkas figą, o kitas — sikomorą. 


O štai kito poeto žodžiai: 


Apyrankė tyli, o diržas dainuoja, 
Patenkintas vienas, o kitas dejuoja. 


Manai, kad jos grožis geismus nuramintų, 
Bet kas gi tave čia tada prisimintų? 


Prisiekiu, nuo garbanų jos tik įniršiu, — 
Aš su nekaltąja tavęs nepamiršiu! 

Ir dar vieno: 


Gražuoli, tu mano tikyba ir meilė, 
Tave pasirinkus, širdis nesigaili. 


Juk vien dėl tavęs esu moteris melęs, 
Dabar aš visiems lyg vienuolis šimtmetis. 


Ir dar vieno: 


Nelygink žmonių su jaunuoliais, neverta 
Klausyti, kai sako: “Suterši tik vardą!" 


Palygink: žmona tau veidan kojas remia, 
O mielas jaunuolis bučiuoja tik žemę. 


Ir dar vieno: 


Aš tavo auka, pats tave pasirinkęs, — 
Tu kraujo nelaistai, gimdyti nelinkęs. 


O jei gražuolės įsigeisčiau mylėti, 
Ar žemės užtektų vaikams bėginėli? 


Dar vienas poetas pasakė taip: 


Ji man priekaištavo ir maivės, ir pyko, 
Kai nieko tarp mūsų ir vėl neįvyko: 


“Jei nebamylėsi žmonos, kibše juodas, 
Nekaltinki jos, kai tapsi raguolas", 


O kitas: 


Ji tarė, kai liesti aš jos nenorėjau: 
“Kvaily tu, kvailų, kokių dar neturėjau, 


Jei tau ne mieliausia kybla mano priekis, 
Atsuksiu aš kitą tau kyblą, turėkis!" 


O dar vienas: 


Ji minkštą vaisių davė man. 
Tariau: “Nenoriu aš mylėt!" 

Ji nusisuko tardama: 
“Geriau prarast, nei taib gulėt. 


Iš priekio meilės mūs laikais 
Nieks nebenori nė minet". 


“O mano ponia, tai puiku, 
Nedrįski išsisukinėl! 


Šioj karalystėj niekad man 
Neteko šitaip nugalėl!" 


Ir dar vienas: 


Vyrai prašo atleidimo rankom, 
Moterims ir kojų tam pakanka. 


Iš tiesų — dalykas nuostabiausias! 
Te žemyn nuleidžia jį Aukščiausias! 


Visa tai išklausęs, Kamar az Zamanas suprato, kad nuo jos 
noro niekur nepabėgs. Jis tik paprašė: 

— O laiko karaliau, jeigu tai neišvengiama, pažadėk man, kad 
atliksi su manim tai ne daugiau kaip kartą, nors tai ir nepakeis 
blogo poelgio prigimties. Ir daugiau niekada to manęs nepra- 
šyk. O aš viliuosi, kad Alachas pataisys manyje tai, kas bus 
sugadinta. 

— Aš pažadu tau šitai tikėdamasis, kad Alachas mums atleis 
ir savo malone panaikins mūsų prasižengimą, — tarė Budurė, — 
atleidimo skliauto juosta ne per trumpa, kad aprėptų ir mus, pa- 
slėptų mūsų didžias nuodėmes ir išneštų į šviesų kelią, išvestų 
iš paklydimų tamsos. 

Nuostabiai ir puikiai pasakyta eilėmis: 


Kažkuo jau pradėjo įtarti mus žmonės, 
Jų sielos ir širdys neturi malonės. 


Tad eikš, tegu dings nuodėmė jų sunkiausia, 
Tik vieną kartelį - paskui atgailausim. 

Karalaitė Budurė jam pažadėjo, net prisiekė visu tuo, kuo 
reikėjo, kad tai atsitiks jam tik vieną kartą, ir pasiguodė, kad 
meilė jam atvedė ją iki mirties ir praradimo slenksčio. 

Su tokia sąlyga Kamar az Zamanas ir nuėjo su karalaite Bu- 
dure į nuošalią vietą, kad užgesintų jos aistros ugnį. Pats jis 
guodėsi: “Nėra jėgos ir galybės, didesnės už Alachą, visagalį ir 
aukščiausiąjį! Taip jau bus garbingojo ir išmintingojo nulemta!" 

Baisiausiai susidrovėjęs jis atsirišo plačkelnes, jo akys net aša- 
romis paplūdo iš susijaudinimo. Budurė nusišypsojo, prisitraukė 
ji prie savęs guolyje ir tarė: 

— Po šios nakties tu nejausi nuodėmės. 

Ji prigludo prie Kamar az Zamano, bučiuodama ir myluo- 
dama jį, supindama koją su koja, o paskui paprašė: 

— Padėk savo ranką man tarp šlaunų, ten, kur tau žinoma. 

Kamar az Zamanas pravirko: 

— Aš nemoku to daryti! 

Tada Budurė sušuko: 

— Vardan mano gyvenimo, padaryk tai, ką tau liepiau! 

Kamar az Zamanas ištiesė ranką (o jo siela aimanavo) ir pa- 
juto, kad jos šlaunys minkštesnės už sviestą ir švelnesnės už šilką. 
Liesdamas jas, jis patyrė malonumą, ėmė braukyti ranka pirmyn 
atgal, kol pasiekė virpantį iš palaimos kupolą: “Galbūt, — pa- 
galvojo Kamar az Žamanas, — šis karalius dvilytis, gal jis nei 
vyras, nei moteris?" Ir paklausė: 

— O karaliau, aš nerandu tavyje to, ką turi visi vyrai. Kas 
gi paskatino tave tokiam poelgiui? 

Čia karalaitė Budurė taip užsijuokė, kad net išsitiesė pasli- 
ka. Ji sušuko: 

— O mano mylimasis, kaip greitai tu pamiršai tas naktis, ku- 
rias mudu praleidom dviese. 

Ir ji pasirodė jam ir atsiskleidė, ir Kamar az Žamanas su- 
prato, kad prieš jį jo žmona, karalaitė Budurė, karaliaus al 
Gajūro, salų ir jūrų valdovo, duktė. Jis apkabino ją, o ji apkabino 
ji. jis pabučiavo ją, o ji pabučiavo jį, jiedu krito suartėjimo guolin 
ir kalbėjo vienas kitam: 


Aš kviečiu jį suartėti, savo kaklą lankstų 
Aš lenkiu prie jo, mūs laimę jausdama iš anksto. 

Minkštinau jo kietą širdį apsiašarojus, 
Ir jis prašymą išgirdo, nors išsyk spyriojos. 


Jis bijojo, kad brakeiks jį neatlaidžios minios, 
Kai išlįs į gatvę su marškiniais šarviniais. 


Šonai skundžias, kad jo šlaunys sunkios pasidarė, 
Kai žingsniuoja jis, jo kojos kaip kupranugario. 


Tartum kardas nuolat žybsi žvilgsnio jo aštrybė, 
Šarviniuos marškiniuos jo — vakaro tamsybė. 


Vos pajutus jį ateinant, negaliu nustygti, 
Tartum paukštė iš narvelio skrieju pasitikti. 


Savo skruostus aš ant kelio kojoms jo pbakloju, 
Jis manas akis išgydo dažylu juoduoju. 


Meilės vėliavą pririšus, aš jį glamonėjau 
Ir, visus mazgus alraizgius, laimę pažadėjau. 


Ir įvyko meilės šventė, į kvietimą mano 
Jis atsiliepė džiaugsmingai, vien manim gyveno. 


Jo raudonos lūpos buvo žvaigždėmis nusėtos — 
Burbuliukais jauno vyno meilės bažadėtos. 


Mihrabe saldžių glamonių jutom džiaugsmą gryną, 
Kurs baklydusius į kelią tikrąjį grąžina. 


Stebuklu "Aušros" prisiekiu aš prieš veidą šviesų, 
Kad “Ištikimybės" surą amžinai minėsiu! 


Paskui karalaitė Budurė papasakojo Kamar az Zamanui viską, 
kas ją ištiko, nuo pradžios iki galo, o jis papasakojo, kaip se- 
kėsi jam. Paskui jis ėmė priekaištauti jai sakydamas: 

— Kas gi paskatino tave šiąnakt taip pasielgti su manim? 

— Nesmerk manęs, — atsakė ji, — aš norėjau tik pajuokau- 
ti ir padidinti malonumą bei džiaugsmą. 

Išaušo rytas, nušvito aušra, ir karalaitė Budurė kreipėsi į ka- 

ralių Armanusą, karalaitės Hajat an Nufusės tėvą. Ji papasakojo 
jam visą teisybę ir tai, kad yra Kamar az Zamano žmona. Ji iš- 
klojo visą savo istoriją, paaiškino, dėl ko išsiskyrė su vyru, ir 
patikino, kad jo duktė Iajat an Nufusė liko nekalta kaip buvusi. 
Kai Ebeno salų valdovas, karalius Armanusas, išgirdo karalai- 
tės Budurės, karaliaus al Gajūro dukters, istoriją, liko baisiausiai 
nustebęs ir liepė užrašyti ją aukso raidėmis. Po to jis kreipėsi 
į Kamar az ZŽamaną: 

— O karalaiti, ar nenorėtum tapti mano žentu ir vesti kara- 
laitę Hajat an Nufusę? 

— Aš pasitarsiu su karalaite Budure: ji turi begalinę teisę į 
mane, — atsakė jaunuolis. 

Kai jis pasakė apie tai karalaitei Budurei, šioji apsidžiaugė: 

— Tai puiki mintis! Vesk ją, o aš būsiu jos tarnaitė. Juk ji 
padarė man paslaugą, buvo supratinga, gera ir maloni. Be to, 
mes gyvename jos namuose ir esame gaubiami jos tėvo palan- 
kumo. 

Įsitikinęs, kad karalaitė Budurė nejaučia pavydo Hajat an Nu- 
fusei, Kamar az Zamanas taip ir nusprendė... 

Tuo tarpu išaušo rytas, ir Šachrazada nutraukė pasakojimą. 


Du šimtai septynioliktoji naktis 


Kai atėjo du šimtai septynioliktoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
susitarė su savo žmona karalaite Budure ir pranešė karaliui Ar- 
manusui, kad Budurė sutinka ir kad ji bus Hajat an Nufusės 
tarnaitė. 

Tai išgirdęs, karalius Armanusas labai nudžiugo. Jis sėdo į 
savo karalystės sostą, susikvietė visus vizirius, emyrus, dvariškius 
bei valdžios didžiūnus ir atskleidė jiems Kamar az Zamano ir 
jo žmonos karalaitės Budurės istoriją, visą nuo pradžios iki galo. 
Po to pasakė, kad nori išleisti savo dukterį Hajat an Nufusę už 
Kamar az Zamano ir paskirti jį sultonu vietoj jo žmonos, kara- 
laitės Budurės. 

Visi pritarė: 

— Jei jau pasirodė, kad Kamar az Zamanas yra karalaitės Bu- 
durės vyras, o ji jau buvo mūsų sultonu (nors mes manėm, kad 

ji — karaliaus Armanuso žentas), tai mes sutinkame, kad dabar 
jis taptų mūsų sultonu. Mes būsime jo tarnai ir paklusime jam. 

Karaliui Armanusui patiko toks atsakymas ir jis liepė pakviesti 
teisėjus, liudytojus bei valstybės atstovus ir sudarė Kamar az Za- 
mano ir savo dukters Hajat an Nufusės vedybų sutartį. Karalius 
paskelbė didelę šventę ir suruošė puikias vaišes, apdovanojo bran- 
giais apdarais visus emyrus ir kariuomenės vyresniuosius, dalijo 
išmaldą vargšams ir paleido visus suimtuosius. Žmonės džiūgavo 
įsiviešpatavus Kamar az Žamanui, meldėsi už jo amžiną garbę, 
sėkmę, laimę ir didybę. 

O Kamar az Zamanas, tapęs sultonu, atšaukė rinkliavas“, iš- 
laisvino kalinius, pagirtinai elgėsi su žmonėmis. Gyveno sau 
laimingas ir patenkintas, visko pertekęs ir linksmas su abiem savo 
žmonom, praleisdamas su kiekviena iš jų po naktį. Po kurio laiko 
jau nebeprisiminė patirtų negandų, rūpesčių ir liūdesio, užmiršo 
savo tėvą karalių Šachramaną ir tą didybę ir valdžią, kurią su 
juo buvo patyręs. 


Pasakojimas 


apie al Amdžadą ir al Asadą 


Didysis Alachas padovanojo Kamar az Zamanui nuo abie- 
jų žmonų po sūnų, kurių kiekvienas buvo panašus į mėnulį. 
Vyresnįjį pagimdė karalaitė Budurė ir pavadino jį karalaičiu al 
Amdžadu, o jaunesnįjį — karalaitė Hajat an Nufusė ir pavadi- 
no jį karalaičiu al Asadu“. Al Asadas buvo gražesnis už savo 
brolį al Amdžadą. 

Jie buvo auklėjami didybėje ir švelnume, o būdami išsilavinę, 
mokėsi dailyraščio ir įvairių mokslų, valdymo meno ir jodinė- 
jimo. Viskas jiems puikiai sekėsi, abu buvo gražūs ir dailūs — 
žavėjosi jais ir vyrai, ir moterys. 

* Gausybė mokesčių ir rinkliavų viduramžiais buvo tikras 
rimbas Egipto gyventojams, todėl kiekvieno naujo sultono 
pirmas žingsnis beveik visada būdavo kai kurių rinkliavų 
panaikinimas. Vietoj jų, beje, tuojau pat būdavo įve- 
damos kitos. 7 Al Amdžadas reiškia “garbingiau- 
sias", o al Asadas — “laimingiausias". 


201 


217 naktis 


Taip jie sulaukė septyniolikos metų. Jiedu niekada nesiskir- 
davo, kartu valgė, kartu miegojo, ir visi jiems to pavydėjo. 

Kai jie sulaukė pilnametystės ir vyro amžiaus, tėvas, kur nors 
išvykdamas, ėmė juos paeiliui sodinti teismo salėn, ir katras iš 
jų paciliui po dieną teisdavo žmones. 

Taip jau buvo lemta ir iš anksto nuskirta, kad karalaitės Bu- 
durės širdį sužeidė meilė karalaičiui al Asadui, karalaitės Hajat 
an Nufusės sūnui, o karalaitei Hajat an Nufusei krito į širdį Bu- 
durės sūnus al Amdžadas. Ir nors tos moterys buvo jaunikaičių 
tėvo Žmonos, jodvi ėmė vilioti viena kitos sūnų, bučiuoti ir glausti 
prie krūtinės. Kai tą matydavo berniuko motina, manydavo, kad 
tai iš švelnumo ir meilės vaikams. Moterų širdis užvaldė aistra, 
jos susižavėjo berniukais ir kiekviena iš jų, kai įeidavo kitos sū- 
nus, spausdavo jį prie krūtinės ir trokšdavo, kad jis jos nepaliktų. 

Aistra negeso, o jos vis nerado būdų suartėti. Abi nei val- 
gė, nei gėrė, abi prarado miego saldumą. 

Kartą karalius išvyko medžioklėn, liepęs savo vaikams sės- 
ti į jo vietą ir, kaip paprastai, po dieną teisti... 

Tuo tarpu išaušo rytas, ir Šachrazada nutraukė pasakojimą. 


Du šimtai aštuonioliktoji naktis 


Kai atėjo du šimtai aštuonioliktoji naktis, Šachrazada tęsė: 

Pasakojama, o laimingasai karaliau, kad valdovas išvyko me- 
džioklėn, savo vaikams liepęs sėsti į jo vietą ir, kaip visada, teisti 
padieniui. Pirmąją dieną sėdo al Amdžadas, karalaitės Budurės 
sūnus. Jis ėmė įsakinėti ir drausti, skirti ir atleidinėti, leisti ar- 
ba neleisti. 

Tądien karalaitė Hajat an Nufusė, al Asado motina, para- 
šė jam laišką, kuriame bandė suminkštinti jo širdį, parodyti, jog 
ji labai prisirišusi prie jo ir įsimylėjusi. Ji praskleidė paslapties 
uždangą ir pasisakė trokštanti jo artumo. Ji rašė: “Nuo nelaimin- 
gos įsimylėjėlės, liūdnos ir atskirtos. Žinok, tai tavo kaltė, kad 
pranyko mano jaunystė ir nesibaigia kankynė. O, jeigu aš ap- 
rašyčiau savo vargą ir tą liūdesį, kurį patyriau, tą aistrą, kurią 
jaučiu, kaip aš verkiu ir vaitoju, kaip širdis plyšta iš liūdesio, ko- 
kie rūpesčiai vieni kitus veja, o vargas nesibaigia, kaip aš kenčiu 
dėl išsiskyrimo, kaip degu iš ilgesio ir nerimo, — tai truktų 1a- 

bai ilgai, net skaičiuotojai to nesuskaičiuotų. Žemėj ir danguj man 
tapo ankšta, aš nustojau bet kuo pasitikėti ir ko nors viltis. Esu 
jau netoli mirties, patyriau visus artimo galo baisumus. Išsisky- 
rimas ir nutolimas sukėlė manyje liepsną ir skausmą, jei aš savo 
ilgesį norėčiau aprašyti, neužtektų popieriaus. Tas didžias bėdas 
ir nuovargį apsakysiu eilėmis: 


Jei imsiu rašyti, koks bragaras dega širdy, 
Koks rūpestis graužia, kokia mano meilė skaudi, 


Pasauly visam nebakaks tam rašymui blunksnų aštrių, 
Pritrūks juodo rašalo ir popieriaus labų švarių. 


Viską surašiusi, karalaitė Hajat an Nufusė susuko popierėlį 
į brangaus šilko skiautelę, suvilgė ją šafranu ir muskusu, pridėjo 
kaspiną iš savo plaukų, kuris buvo brangesnis ir už pinigus, tada 
viską suvyniojo į skepetaitę ir padavė eunuchui, liepusi nunešti 
karaliui al Amdžadui... 

Tuo tarpu išaušo rytas, ir Šachrazada nutraukė pasakojimą. 


Du šimtai devynioliktoji naktis 


Kai atėjo du šimtai devynioliktoji naktis, Šachrazada tęsė: 

Pasakojama, o laimingasai karaliau, kad karalaitė atidavė ske- 
petaitę eunuchui, liepusi nunešti ją karaliui al Amdžadui. 

Eunuchas ir nunešė nė nenujausdamas paslapties, o visagalis 
tvarkė visa taip, kaip norėjo. 

Įėjęs pas karalių al Amdžadą, eunuchas pabučiavo priešais 
ji žemę ir padavė jam laišką, persakęs pavedimą. Karalius al Am- 
džadas paėmė skepetaitę ir išvyniojęs rado popierėlį. Išskleidė 
ir perskaitė jį, o suvokus jo prasmę, jam tapo aišku, kad jo tėvo 
žmona pasiryžusi išdavystei, kad ji apgaudinėja jo tėvą Kamar 
az Zamaną. 

Baisiausiai perpykęs karalaitis ėmė koneveikti moteris už jų 
nelabus darbus ir sušuko: 

— Teprakeikia Alachas moteris apgavikes, kurioms neužtenka 
proto ir tikėjimo! 

Paskui jis išsitraukė kardą ir tarė eunuchui: 

— O piktasis verge, tu nešioji laiškus, kuriuose slypi tavo pono 
žmonos išdavystė! Prisiekiu Alachu, nėra tavyje nieko gero, o 
tu, juodas iš veido ir pagal savo nuodėmių puslapį“, o tu, bjau- 
rus savo išvaizda ir šlykštus prigimtimi! 

Jis kirto kardu eunuchui per sprandą ir atskyrė galvą nuo 
kūno. Skepetaitę su visu tuo, kas ten buvo, jis įsikišo užantin, 
nuėjo pas savo motiną ir papasakojo, kas atsitiko. Jis barė ir ko- 
neveikė ją sakydamas: 

— Visos jūs viena bjauresnė už kitą! Prisiekiu didžiuoju Ala- 
chu, jeigu aš nebijočiau pasirodyti nepadorus savo tėvo Kamar 
az Žamano ir savo brolio karalaičio al Asado atžvilgiu, tikriausiai 
nueičiau pas ją ir nukirsčiau jai galvą, kaip kad nukirtau jos eu- 
nuchui. 

Išsibaręs jis paliko karalaitę Budurę, bet vis dar buvo įsiutęs. 

Kai karalaitę Hajat an Nulusę pasiekė žinia, kaip karalaitis 
pasielgė su jos eunuchu, ji ėmė plūsti jį, keikti ir sumanė jam 
pinkles. O karalaitis al Amdžadas kiaurą naktį mąstė, galavosi 
iš pykčio ir nevilties. Jam nebuvo mielas nei valgis, nei gėrimas, 
nei miegas. 

Išaušus rytui, į sostą sėdo jo brolis karalaitis al Asadas. Jis 
ėmė teisti žmones (o jo motina susirgo sužinojusi, jog karalius 
al Amdžadas užmušė eunuchą) ir sprendė ginčus beveik iki sau- 
lės laidos. Al Asadas buvo teisingas, jis skyrė, atleidinėjo, 
įsakinėjo ir draudė, priiminėjo dovanas. 

"Tuo metu karalaitė Budurė, karaliaus al Amdžado motina, 
liepė atvesti jai senutę, vieną iš tų piktadarių senių, ir pasipa- 
sakojo jai, kas slypi jos širdyje. Paskui paėmė lapelį popieriaus, 
norėdama parašyti laišką karaliui al Asadui, savo vyro sūnui, pa- 
siskųsti, jog jaučia jam didelę meilę ir aistrą. Ji rašė: “Nuo tos, 
kuri žūsta iš meilės ir aistros, tam, kurio būdas ir išvaizda pui- 
kesni nei kieno nors kito, savo grožiu visus pralenkiančiam, 
išpuoselėjimu besididžiuojančiam, tam, kuris nusisuka nuo su- 


* Turimas omeny “amžinosios knygos" puslapis, skirtas 
šio eunucho nuodėmnėms surašyti. Pagal musulmonų 
tikėjimą Alachas turi ypatingą knygą, kurioje surašomi 
žmonių poelgiai, kickvienai būtybei joje yra skirtas savas 
puslapis. Pagal šiuos įrašus esą bus atsiteista su 
žmogumi baisiojo teismo dieną. 

artėjimo ieškančiojo, tam, kuris netrokšta paklusniųjų ir nusiže- 
minusiųjų artumo, tam, kuris rūstus ir kuriam nusibodo jo 
iškankintas įsimylėjėlis — karaliui al Asadui. Rašau tam, kurio 
grožis ir dailumas skaidrus ir be priekaištų, kurio veidas švyti 
lyg mėnulis, kurio kakta skaisčiai šviečia ir visas jis spinduliuoja. 
Šiai mano laiškas tam, nuo aistros kuriam suminkštėjo mano kū- 
nas ir oda atsiskyrė nuo kaulų. Žinok, kad mano kantrybė išseko, 
ir aš nebežinau, ką daryti. Mane kamuoja aistra ir nemiga, kan- 
trybė ir ramybė man nebe draugės. Nepalieka manęs liūdesys 
ir nemiga, drasko aistra ir meilė, nepraeina nuovargis ir negalia. 
Teatleis tau mano siela, jeigu leisti pražūti įsimylėjusiam tau pa- 
sirodys pramoga, ir tegul Alachas amžinai tau padeda ir saugo 
nuo visokiausio blogio". 
Toliau ji parašė tokias ciles: 


Tave įsimylėt man laikas lemia, 
Tu apšvieti mane lyg mėnuo žemę. 


Tu žavingiausias, tu iškalbingiausias, 
Tarp kūrinių visų esi gražiausias. 


Aš sutinku, kad tu mane kankintum, — 
Bet gal nors vieną sykį prisimintum? 


Kas mirs, tave bamilęs, tas laimingas, 
Kas bragyvens be meilės, tas niekingas. 


Ir dar tokias: 


O Asadai, negaliu aš jau pakęsti tos ugnies, 
Vieną sykį bagailėki išsiilgusios manęs. 


Kiekgi gali šitaip žaisti manimi aistros ranka? 
Kiekgi truks bemiegės naktys, tos klejonės, ta liga? 


Tai aš juroj, tai dejuoju nuo liepsnos tos brakeiktos 
Savo sieloj. O svajone! Ar skaudėti nenustos ? 


Ir nesmerk manęs, pbeikėjau! Bėki, gelbėkis ir tu 
Nuo aistros negailestingos, nuo tų ašarų karštų. 

Šimtąsyk šaukiau iš meilės aš vienatvėj: “O mirtie!" 
Bet šauksmai tie, tos dejonės nepadėjo man vis tiek. 


Nuo vienatvės susirgau aš — neištversiu los ligos, — 
Daktare, skubėki gelbėt nuo baisingos pabaigos. 


Priekaištautojai, nutilkit — ar nesako jums širdis, 
Kad aistros liga ir jus gal vieną sykį bražudys? 


Pamirkiusi laiškelį kvapniajame muskuse, Budurė suvyniojo 
jį į kaspinus iš savo plaukų, o kaspinai buvo iš Irako šilko su 
žaliojo smaragdo grūdelių kutais, siuvinėti perlais ir brangiaisiais 
akmenimis. Laišką ji įdavė senei ir liepė nunešti jį karaliui al 
Asadui, savo vyro Kamar az Zamano sūnui. Senė, stengdama- 
si jai įtikti, tuojau pat išėjo ir netrukus įteikė laišką karaliui al 
Asadui. Šis tuo metu buvo vienas, tad paėmė laišką ir iš kar- 
to perskaitė. O senė tuo metu stovėjo laukdama atsakymo. Jis 
suvyniojo popierių ir kaspinus ir paslėpė užantin, o pats ėmė 
plūsti visą moterų giminę. Jis dar niekad nebuvo taip užsirūs- 
tinęs. Pakilęs išsitraukė iš makštų kardą ir, kirtęs senei per kaklą, 
atskyrė jos galvą nuo kūno. 

Tada apsisuko ir nuėjo pas savo motiną Hajat an Nufusę. 
Atėjęs pamatė, kad ji guli lovoje ir negaluoja, dėl viso to bu- 
vo kaltas karalius al Amdžadas. Karalaitis al Asadas barėsi ir 
keikėsi, o išbėgęs susitiko savo brolį karalaitįį al Amdžadą ir pa- 
pasakojo jam viską apie jo motiną, karalaitę Budurę. Jis pasakė 
užmušęs senę, kuri atnešė jam laišką, ir sušuko: 

— Prisiekiu Alachu, o mano broli, jei aš nesivaržyčiau tavęs, 
būtinai šią pat minutę nucičiau ir nukirsčiau jai galvą. 

Jo brolis karalaitis al Amdžadas atsakė: 

— Prisiekiu Alachu, o mano broli, tau šiandien atsitiko ly- 
giai tas pat kas man vakar, kai sėdėjau soste: tavo motina 
atsiuntė man laišką su lygiai tokiom pat mintim. 

Jis viską papasakojo ir pridūrė: 

— Prisiekiu Alachu, o mano broli, jei nesigėdyčiau tavęs, aš 
būtinai nueičiau ir pasielgčiau su ja taip, kaip pasielgiau su eu- 
nuchu. | 

Karalaičiai visą naktį praleido kartu, kalbėdamiesi ir keikdami 
apgavikes moteris. Rytą jie pasitiko susirūpinę. 

Tą rytą grįžo iš medžioklės karalius su savo kariuomene. Tru- 
putį pasėdėjęs soste, jis paleido emyrus eiti savais keliais, o pats 
patraukė į rūmus. 

Įžengęs į savo kambarius, pamatė, kad abi žmonos visai nu- 
silpusios guli ir nesikelia (o jos buvo sugalvojusios gudrybę 
pražudyti savo sūnus, juk buvo išsidavusios bei užsitraukusios 
gėdą ir bijojo per savo neatsargumą nukentėti). 

Karalius, pamatęs jas tokias, paklausė: 

— Kas jums? 

Moterys pakilo, pabučiavo jam ranką ir papasakojo viską prie- 
šingai, nei iš tikrųjų buvo: 

— Žinok, o karaliau, kad tavo sūnūs, kurie augo tavo ma- 
lonėje, apgavo tave su tavo žmonomis, privertė tave patirti 
pažeminimą. 

Tai išgirdus, Kamar az Zamanui dienos šviesa aptemo, jis 
baisiai įširdo, net protas išplasnojo jam iš galvos. Jis paprašė 
žmonas: 

— Paaiškinkite man, kaip tai atsitiko! 

Karalaitė Budurė pasakė: 

— Žinok, o laiko karaliau, kad tavo ir Hajat an Nufusės sūnus 
kelias dienas siuntė man savo pasiuntinius ir rašė laiškus, kvies- 
damas mane paleistuvystei. Aš stengiausi atkalbėti, bet jis 
nesiliovė. Kai tu išvykai, jis įpuolė pas mane girtas, su pliku kar- 
du rankoje, kirto mano tarnui ir užmušė. Paskui atsisėdo man 
ant krūtinės, vis tebelaikydamas kardą, ir aš bijojau, kad jis ir 
mane gali užmušti, jei priešinsiuosi, kaip kad užmušė mano tarną. 
Jis per prievartą patenkino su manim savo geismą, ir jeigu tu 
jo nenubausi, o karaliau, aš pakelsiu ranką prieš save: nėra ko 
man po tokios bjaurasties gyventi šiame pasaulyje! 

O Hajat an Nufusė verkdama ir raudodama pasakojo karaliui 
panašiai kaip ir Budurė... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimtoji naktis 


Kai atėjo du šimtai dvidešimtoji naktis, Šachrazada tęsė: 
Pasakojama, o laimingasai karaliau, kad karalaitė Hajat an 

Nufusė papasakojo karaliui Kamar az Zamanui, savo vyrui, tą 
patį, ką ir karalaitė Budurė, ir pridūrė: 

— Man nutiko su tavo sūnumi al Amdžadu tas pat, ir jei tu 
neatsilyginsi jam už mane, aš pranešiu apie tai savo tėvui ka- 
raliui Armanusui! 

Abi moterys taip verkė prieš savo vyrą Kamar az Zamaną, 
kad šis patikėjo, jog visa tai tiesa, ir taip supyko, kaip dar niekas 
nebuvo pykęs. Pakilęs jis jau norėjo pulti pas savo sūnus ir už- 
mušti juos, bet čia pat sutiko uošvį, karalių Armanusą, kuris kaip 
tik tuo metu ėjo, norėdamas pasveikinti jį, grįžusį iš medžiok- 
lės. Pamatęs Kamar az Zamaną, kuriam iš pykčio vos ne kraujas 
veržėsi iš šnervių, ir nuogą kardą jo rankoje, karalius Armanusas 
paklausė, kas jam atsitikę. 

Kamar az Zamanas papasakojo, ką iškrėtė jo sūnūs al Am- 
džadas ir al Asadas, ir sušuko: 

— Štai aš einu pas juos ir užmušiu baisiausių būdu, bjauriau- 
siai juos sužalodamas! 

Karalius Armanusas taip pat įtūžo ant jaunuolių: 

— Puiku bus tai, ką tu padarysi, o mano vaike! Tenelaimi- 
na Alachas jų ir visų kitų vaikų, kurie taip elgiasi su savo tėvais. 
Tiktai, mano vaike, yra tokia patarlė: “Kas negalvoja apie pa- 
darinius, tam likimas ne draugas". Kad ir kaip ten būtų, jie vis 
tiek tavo vaikai, ir tu neprivalai žudyti jų savo ranka ir pajus- 
ti žmogžudystės kartėlį. Atgailausi dėl jų mirties, kai jau nebebus 
prasmės atgailauti. Verčiau pasiųsk vergą: tegul užmuša juos dy- 
kumoje, tau nematant. Juk patarlė sako: “Būti toli nuo mylimojo 
kur kas geriau ir ramiau — nemato akys, neliūdi širdis". 

Išklausęs tokius savo uošvio karaliaus Armanuso žodžius, Ka- 
mar az Žamanas nusprendė, kad ta kalba teisinga. Jis įsikišo 
kardą į makštis ir grįžęs sėdo sostan. Pasišaukė iždininką (o tai 
buvo senas senutėlis, gerai išmanantis reikalus ir nemažai pa- 
tyręs) ir tarė jam: 

— Eik pas mano sūnus al Amdžadą ir al Asadą, gerai su- 
rišk juos, įkišk į dėžę, užversk ant mulo, o pats sėsk raitas. 
Nugabenęs juos į dykumos vidurį, nudurk, prileisk du ąsočius 
jų kraujo ir greitai parnešk man. 

— Klausau ir vykdau! — atsiliepė iždininkas. 

Tą pat akimirką iždininkas pakilo eiti ieškoti al Amdžado ir 
al Asado. Jis sutiko juos pakeliui, kai šie jau ėjo pro rūmų vartus, 


apsirengę puikiausiais drabužiais ir ruošdamiesi pasveikinti tė- 
vą, sėkmingai grįžusį po medžioklės. Iždininkas pastvėrė juos ir 
tarė: 

— O mano vaikai, žinokite, kad aš, bebalsis vergas, gavau 
jūsų tėvo įsakymą. Ar paklusite jo įsakymui? 

— Taip, — atsakė jaunuoliai. 

Iždininkas surišo juos ir paguldė į dėžes. Dėžes užkėlė ant 
mulo ir išjojo pro miesto vartus. 

Jie jojo dykuma iki vidurdienio, tada sustojo atokioje dykoje 
vietoje, ir iždininkas nukėlė nuo mulo dėžes, o iš jų išleido al 
Amdžadą ir al Asadą. Pasižiūrėjęs į juos, iždininkas net apsiverkė 
matydamas jų grožį ir dailumą, o paskui tarė: 

— Prisiekiu Alachu, mano ponai, sunku su jumis taip bjauriai 
pasielgti, bet tebus man atleista, nes aš esu tik beteisis vergas, 
o jūsų tėvas, karalius Kamar az Zamanas, liepė nukirsti jums 
galvas. 

Jaunuoliai atsakė: 

— O emyre, elkis taip, kaip tau karalius liepė. Mes iškęsi- 
me tai, kas didžiojo ir garbingojo Alacho mums skirta, tu neliksi 
kaltas, praliejęs mūsų kraują. 

Broliai apsikabino ir atsisveikino vienas su kitu, o al Asadas 
pasakė iždininkui: 

— Vardan Alacho, dėdule, neversk manęs kęsti skausmą dėl 
brolio ir pajusti liūdesį jo netekus, užmušk mane pirmą, ir man 
bus lengviau. 

Tačiau ir al Amdžadas pasakė tą patį ir ėmė prašyti iždinin- 
ko, kad jį nudurtų pirmą: 

— Jis jaunesnis už mane, neversk manęs liūdėti dėl jo. 

Po to abu apsiverkė taip gailiai, kaip niekas dar nebuvo ver- 
kęs, ir iždininkas pravirko... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt pirmoji naktis 
Kai atėjo du šimtai dvidešimt pirmoji naktis, Šachrazada tęsė: 
Pasakojama, o laimingasai karaliau, kad iždininkas, pamatęs 


juos verkiant, ir pats pravirko. Po to broliai apsikabino, atsisvei- 
kino ir pasakė vienas kitam: 

— Visa tai apgavikių — tavo ir mano motinų — pinklės. Štai 
mums atlygis už tai, kad aš taip pasielgiau su tavo, o tu — su 
mano motina. Tačiau nėra jėgos ir galybės, didesnės už Alachą, 
visagalį ir išmintingąjį!: Mes priklausome Alachui, pas jį ir grįž- 
tame. 

Al Asadas apkabino brolį ir dūsaudamas ištarė: 


Tu, kurio, abėmus baimei, visada šaukiuos, 
Priebėga esi manoji nuo dalios sunkios. 


Į tavas duris aš beldžiuos negandos metu, 
Bet kokias duris babelsiu, jei atstumsi tu? 


Juk didžiausi lobiai slybi tavo žody "buk", 
Ir todėl ieškoti gėrio bas tave skubu. 


Išgirdęs tokį brolio prisipažinimą, al Amdžadas dar graudžiau 
pravirko, prisispaudė jį prie krūtinės ir pasakė: 


Tu, kurio dosningą ranką visada jutau, 
Dovanų gausingų tavo nebesuskaitau. 


Visad, kai lemtis grasina man pražūtimi, 
Pajuntu aš, kaip už rankos tu mane imi. 


O po to al Amdžadas vėl kreipėsi į iždininką: 

— Prašau tave, vardan vienintelio, visa nugalinčiojo ir glo- 
bojančiojo valdovo, užmušk mane pirma nei mano brolį al 
Asadą: gal užges manyje ugnis, neleisk jai įsiliepsnoti. 

Bet čia al Asadas vėl pravirko ir sušuko: 

— Ne, pirmiau užmušk mane! 

Tada al Amdžadas sugalvojo: 

— Geriausia bus, jei mudu apsikabinsime, kad nusileidęs kar- 
das nukirstų abu kartu. 

Kai jie apsikabino pasisukę veidu vienas į kitą ir prisiglau- 
dė, iždininkas verkdamas surišo juos virve, o paskui apnuoginęs 
kardą suriko: 

— Prisiekiu Alachu, mano ponai, man sunku judu užmušti! 
Gal turite kokį norą, kurį aš galėčiau įvykdyti, ar pavedimą, kurį 

aš galėčiau atlikti, o gal kam nors ką nors norėtumėt perduoti? 

— Nieko mes nenorime, — atsakė al Amdžadas, — o dėl pa- 
vedimo, tai pavedu tau paguldyti mano brolį al Asadą apačioje, 
o mane viršuje, kad smūgis pirma pasiektų mane. O kai viską 
atliksi ir nuvyksi pas karalių ir jis tavęs paklaus: “Ką jie sakė 
prieš mirtį?" — atsakyk jam: “Tavo sūnūs siunčia tau pasveiki- 
nimą ir sako, kad tu nežinai, ar jie kalti, ar nekalti. Tu užmušei 
juos neįsitikinęs jų kaltumu ir nieko neišsiaiškinęs". O tada dar 
persakyk jam šias eiles: 


Žinoki, moterys — velniai, mums pragaro siųsti. 
Alache, nuo šaitanų tu absergėk net minty. 


Jos priežastis visų bėdų, kurios užklumpa mus, 
Pražudo laimę žemišką ir dangiškus džiaugsmus. 


Mes tenorime, kad tu perduotum tėvui šias eilutes... 
Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt antroji naktis 


Kai atėjo du šimtai dvidešimt antroji naktis, Šachrazada tęsė: 

Pasakojama, o laimingasai karaliau, kad al Amdžadas pasakė 
iždininkui: 

— Mes norime iš tavęs tik tiek, kad perduotum tėvui šiuos 
du posmus, ir dar prašau tavęs, vardan Alacho, pakentėk tru- 
putį, kol aš pasakysiu broliui štai šias eiles: 


Valdovai, mirę praeity, 
Lyg priminimas mūs širdy: 


Kiek jau išėjo tuo keliu 
Žmonių mažų ir didelių! 


Nuo šių eilių iždininkas taip apsipylė ašaromis, kad net su- 
šlapo barzda. O al Asadas su ašaromis akyse padeklamavo: 


Lemtis bo rūpesčių visų ir mus juk bražudys, 
Tai kam apraudi tuos, kuriuos jau priglaudė mirtis? 

Atleisk, Alache, kuo gi skirias tamsybė tos nakties 
Nuo mūs naktų — apgavusios vylingosios būties? 


Pasbendė ibn Zubeirai juk binkles žiauri lemtis, 
Nors abgynimo prie akmens ieškojo Mekoj jis. 


0, jei Haridžą gelbėtų nuo pražūties Amra, 
Pasigailėtų Alijo lemtis ta negera! 


Jis aplaistė skruostus ašarų liūtim ir dar pridūrė: 


Gamtos taib lemta: mūs diena kaip ir naktis rūsti, 
Visur apgaulės ir melai, ir sbąstai basbęsti. 


Apgaus miražas — lyg dantų suspindusių šypbsnys, 
Apvils tamsa — nelyg dažai aplink šviesias akis. 


Aš nusikaltęs nakčiai (man atgrasūs jos nuodai), 
Taip kardas kaltas, kai karys pabėga nelauktai. 


Padūsavęs pasakė dar šias eiles: 


0, tu, kursai sieki lengvos nedorėlio būties, 
Ji — nerimasties būstas, ji — žabangai pražūties. 


Šiai namas — šiandien tu šaipais iš jo: koks negražus! 
Tačiau rytoj apverksi jį, kai amžiams jis pražus. 


Nė+1 galo antpuoliams lemties, jai - tūkstančiai vergt 
Ir neišpirks jų nei narsa, nei kalnas pinigų. 


Ne vienas, lemtį niekinęs klastingam kelyje, 
Stiprus įsivaizduodamas, pabandė eit pries ją. 


Bet skydą jų nubloškusi, atkeršijo finai 
Ir savo durklą jų krauju nugirdė mirtinai, 


Žinok, jos kirčiai visada užklumpa nelauktai, 
Nors neskuba jos atpildas, nors žengia ji Lėtai. 


Žiūrėki, kad gyvenimas nebėgtų be prasmės, 
Neatsargiai jį švaistantis dykūnas pralaimės. 

Aistrų sutraukyk grandines — ir tau nušvis tada 
Teisiugas kelias ir šviesios palaimos valanda. 


Baigęs kalbėti, al Asadas apkabino savo brolį al Amdžadą 
taip, kad jie pavirto tarsi viena būtybe, o iždininkas išsitraukė 
kardą ir jau norėjo kirsti, tačiau kaip tik tuo metu jo žirgas krūp- 
telėjo ir nurūko į dykumą (o jis kainavo tūkstantį dinarų ir buvo 
pabalnotas puikiu balnu, kainuojančiu didelius pinigus). Iždininkas 
paleido iš rankų kardą ir puolė vytis žirgo... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt trečioji naktis 


Kai atėjo du šimtai dvidešimt trečioji naktis, Šachrazada tęsė: 

Pasakojama, o laimingasai karaliau, kad iždininkas leidosi 
paskui savo žirgą (o viduje visas degė liepsnojo) ir tol bėgo steng- 
damasis sugauti jį, kol šis įpuolė į sąžalynus, o iždininkas įžengė 
paskui jį. Žirgas sustojo vidur brūzgyno ir treptelėjo koja į že- 
mę, pakilo dulkės, suvinguriavo ir nurūko aukštyn. Žirgas ėmė 
prunkšti, šnarpšti, žvengti ir šėlioti. 

Tame sąžalyne gyveno liūtas. Jis buvo labai baisus, bjaurios 
išvaizdos, jo akys svaidė žiežirbas, o snukis buvo niūrus — vi- 
sa savo povyza jis kėlė šiurpą. Iždininkas atsigręžė ir pamatė, 
kad šis liūtas jau artinasi prie jo. Jis nebeišmanė, kur bėgti nuo 
baisiųjų letenų, o ir kardo su savim nebeturėjo. Iždininkas su- 
aimanavo: “Nėra jėgos ir galybės, didesnės už Alachą, visagalį 
ir aukščiausiąjį! Ši nelaimė ištiko mane tik per al Amdžadą ir 
al Asadą, ši kelionė buvo nelemta nuo pat pradžios!" 

O al Amdžadą ir al Asadą kepino karštis ir taip troškino, 
kad jie net iškišo liežuvius. Išmė šauktis pagalbos, bet niekas ne- 
išgirdo, tada pagalvojo: “O, jeigu mus būtų užmušę, nebereikėtų 
kentėti! Bet mes nežinom, kur nubėgo žirgas, o iždininkas nu- 
sivijo jį, palikęs mus surištus. Jeigu jis ateitų ir užmuštų mus, 
būtų lengviau, negu kentėti tokias kančias!" 

— O mano broli, — pratarė al Asadas, — pakentėk, greitai 
Alachas, visagalis ir garbingasai, pasiųs mums palengvėjimą. Juk 
žirvas pabėgo tik Alachui panorėjus, ne kitaip, o mus kankina 
tiktai troškulys. 

Jis pasipurtė, ėmė rangytis kairėn dešinėn, jo pančiai atsipa- 
laidavo ir jis išsinčrė iš jų. Pakilęs atrišo brolį, pasiėmė iždininko 
kardą ir tarė: 

— Prisiekiu Alachu, mes iš čia neisime, kol neišsiaiškinsim 
ir nesužinosim, kas jam atsitiko! 

Jie nusekė iždininko pėdomis, o pėdos atvedė prie sąžaly- 
no. Broliai susižvalgė ir nusprendė: “Žirgas ir iždininkas tikrai 
nebus nuėję toliau už šio sąžalyno". 

— Luktelėk čia, — pasakė al Asadas savo broliui, — o aš eisiu 
į sąžalyną ir paieškosiu emyro. 

Bet al Amdžadas sušuko: 

— Aš neleisiu tavęs vieno, eisime tik kartu! Jeigu išsigelbė- 
sim, tai išsigelbėsim abu, o jei žūsim — tai irgi drauge. 

Jie abu patraukė per sąžalyną ir pamatė iždininką tada, kai 
liūtas jau buvo užpuolęs jį. Žmogus gulėjo po liūtu tarsi žvir- 
blis ir tik šaukėsi Alacho ir tiesė rankas į dangų. Al Amdžadas, 
tai pamatęs, stvėrė kardą ir, šokęs prie liūto, kirto jam tarpu- 
akin. Liūtas pargriuvo ir išsitiesė ant Žemės. 

Emyras pakilo labai nustebęs, o pamatęs al Amdžadą ir al 
Asadą, savo pono sūnus, puolė jiems į kojas šaukdamas: 

— Prisiekiu Alachu, o mano ponai, netinka, kad aš pulčiau 
į tokį kraštutinumą ir užmuščiau jus! Teneatsiras tokio, kuris jus 
užmuš! Aš išpirksiu jus savo siela... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt ketvirtoji naktis 


Kai atėjo du šimtai dvidešimt ketvirtoji naktis, Šachrazada 
tęsė: 

Pasakojama, o laimingasai karaliau, kad iždininkas pažadė- 
jo al Amdžadui ir al Asadui: “Aš išpirksiu jus savo siela". Po 
to atsistojo, apkabino juos abu ir paklausė, kaip jiems pavyko 
atsiraišioti pančius ir jį surasti. Broliai papasakojo, kaip jie kentė 
troškulį ir kaip pančiai atsirišo vienam iš jų, o tas atrišo antrąjį, 
ir jiems viskas sekėsi, nes jų tikslas buvo doras. Papasakojo, kaip 
jie sekė pėdomis ir surado jį. 

Iždininkas padėkojo broliams už tokį jų poelgį, ir visi išėjo 
iš brūzgyno. Tada broliai tarė: 

— Na, dėdule, atlik tai, ką liepė tėvas. 

Tačiau iždininkas net atsilošė: 

— Neleisk, o Alachai, kad aš priartėčiau prie jūsų su piktais 
kėslais! Žinokite, aš ketinu paimti jūsų drabužius, o jus aprengti 
savaisiais, po to — pripilti du butelius liūto kraujo ir nuėjęs pas 
karalių pasakyti, kad užmušiau jus. O jūs eikite ir keliaukite sau 
per miestus, Alacho žemės plačios, ir žinokite, mano ponai, kad 
man sunku su jumis skirtis. 

Visi apsiverkė — ir iždininkas, ir abu jaunuoliai — ir nusi- 
rengė savo drabužius. Broliai apsivilko iždininko rūbais, o jų 
rūbus iždininkas surišo į ryšulį ir pasiėmė su savim. Be to, jis 
prisipylė du butelius liūto kraujo ir susidėjo viską prieš save ant 
Žirgo. 

Atsisveikinęs su broliais, iždininkas nujojo į miestą ir iš karto 
nuėjo pas karalių. Jis pabučiavo žemę priešais jį, o karalius pa- 
stebėjo, kad iždininko veidas pasikeitęs (tai buvo susidūrimo su 
liūtu žymė) ir pagalvojo, jog tai nuo to, kad jis užmušė jo sū- 
nus. Karalius apsidžiaugė ir paklausė: 

— Ar atlikai tą darbą? 

O iždininkas atsakė: 

— Taip, o mūsų valdove! — ir ištiesė jam drabužių ryšulius 
ir butelius su krauju. 

— Kaip jie elgėsi ir ar davė tau kokį pavedimą? — paklau- 
sė karalius. 

Iždininkas atsakė: 

— Jie buvo kantrūs, ramiai atsidavė tam, kas juos ištiko, o 
man pasakė: “Mūsų tėvui atleistina, perduok jam mūsų pasvei- 
kinimą". O man dar pasakė: “Tu nekaltas, kad mus nužudysi 
ir praliesi mūsų kraują, mes prašome perduoti mūsų tėvui šiuos 
posmus". Štai tos eilės: 


Žinoki, moterys — velniai, mums pragaro siųsti. 
Alache, nuo šailanų tų apsergėk net minty! 


Jos priežastis visų bėdų, kurios užklumpa mus, 
Pražudo laimę žemišką ir dangiškus džiaugsmus. 


Išgirdęs tokius iždininko žodžius, karalius ilgam nuleido galvą 
ir žvelgė į žemę. Jis suprato, jog šie vaikų žodžiai rodo, kad jie 

nubausti neteisingai. Jis ėmė galvoti apie moterų pinkles ir gud- 
rybes, atsirišęs ryšulius ėmė apžiūrinėti sūnų drabužius ir 
pravirko... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt penktoji naktis 


Kai atėjo du šimtai dvidešimt penktoji naktis, Šachrazada tęsė: 

Pasakojama, o laimingasai karaliau, kad Kamar az Zamanas 
atsirišo ryšulius, ėmė apžiūrinėti savo sūnų drabužius ir verkti. 
Jis atskleidė savo sūnaus al Asado drabužį ir rado jo kišenėje 
popierių, išrašytą savo žmonos Budurės braižu; ten buvo ir kas- 
pinas iš jos plaukų. Karalius tučtuojau išvyniojo visą popierėlį 
ir perskaitė jį. Suvokęs, kas ten parašyta, jis įsitikino, kad jo sūnus 
al Asadas buvo nekaltas. Po to jis apieškojo al Amdžado dra- 
bužius ir rado jo kišenėje popierėlį, rašytą savo žmonos Hajat 
an Nufusės ranka, o jame buvo kaspinai iš jos plaukų. Jis išvynio- 
jo laišką, perskaitė jį ir suprato, kad ir kitas sūnus, al Amdžadas, 
taip pat buvo nekaltas. 

Karalius suplojo rankomis ir sudejavo: 

— Nėra jėgos ir galybės, didesnės už Alachą, visagalį ir aukš- 
čiausiąjį! Aš nekaltai pražudžiau savo vaikus! 

Karalius ėmė mušti sau per veidą šaukdamas: “Oje, mano 
vaikai! Oje, mano ilgas liūdesy!" 

Jis paliepė įrengti viename kambaryje du antkapius ir pavadi- 
no šį kambarį Liūdesio namais. Ant antkapių Kamar az Zamanas 
užrašė savo sūnų vardus ir, parkritęs ant al Amdžado kapo, ėmė 
verkti, vaitoti, skųstis sakydamas: 


O mano mėnulis! Po blėnimis dingo jisai, 
Aprauda dabar jį žvaigždynai šviesieji aukštai. 


0 mano šaka! Jau prigyti jinai negalės, 
Ir niekieno žvilgsnis jau jos išlenkimo nelies. 


Ir manosios akys tavęs jau daugiau neregės, 
Kol kitas pasaulis gyventi mane basikvies. 


Aš ašaras lieju ber nemigos ilgas naklis, 
Ir pragaru tapo mana nelaiminga būtis. 

Paskui parkrito ant kito sūnaus, al Asado, kapo ir vėl ver- 
kė, aimanavo, skundėsi kalbėdamas: 


Su tavimi dalintis norėčiau aš mirtim, 
Tačiau panoro Viešpats tiktai tave atimt. 


Pajuodo viskas tarp pasaulio ir akių, 
0 juodos mano akys išbluko — vis verkiu. 


Ir ašarų išlieti lig galo negaliu, 
Juk sielai neprisltinga tų ašarų gailių. 


Pasigailėk ir leiski tave išvyst tenai, 
Kur prieš Alachą lygūs ir ponai, ir tarnai. 


Jis verkė kaskart vis graudžiau, dejavo ir aimanavo. Visai pa- 
miršo draugus ir artimuosius, pasišalino į šią vietą, kurią vadino 
Liūdesio namais, ir be perstojo verkė savo vaikų. Nebereikėjo 
jam nei žmonų, nei bičiulių. 

Štai kaip klojosi karaliui Kamar az Zamanui. 


O al Amdžadas ir al Asadas nesustodami ėjo per dykumą, 
mito žemės vaisiais ir gėrė lietaus vandenį. Tai tęsėsi visą mėnesį, 
kol jie priėjo juodo titnago kalną. Tas kalnas buvo didžiulis ir 
baigėsi nežinia kur. Kelias tics šia vieta šakojosi: vienas vedė per 
vidurį, o kitas kilo į viršų. Broliai pasuko tuo keliu, kuris ve- 
dė į viršų, ir ėjo penkias dienas, bet kelio galo vis nebuvo matyti. 
Jie pavargo ir nusilpo, nes nebuvo pratę vaikščioti kalnais ar kur 
kitur. 

Kai prarado viltį pasiekti kalno pabaigą, grįžo ir patraukė 
tuo keliu, kuris vedė per kalno vidurį... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt šeštoji naktis 
Kai atėjo du šimtai dvidešimt šeštoji naktis, Šachrazada tę- 
sė: 


Pasakojama, o laimingasai karaliau, kad Kamar az Zamano 
vaikai al Amdžadas ir al Asadas iš kelio, vedusio kalno viršun, 

grįžo į kitą kelią, kuris ėjo per kalno vidurį, ir keliavo juo vi- 
są dieną iki vakaro. Al Asadas pavargo nuo ilgo ėjimo ir pasakė: 
— O mano broli, aš nebegaliu daugiau eiti, labai nusilpau. 

— O mano broli, — atsakė al Amdžadas, — tvirčiau susiimk, 
galbūt Alachas mums padės. 

Sutemus nakčiai, jie vis dar ėjo, o tamsa vis tirštėjo. Paga- 
liau al Asadas pajuto tokį nuovargį, kad didesnio nė nebūna. 
Jis tarė: 

— O mano broli, aš pavargau ir išsekau nuo ėjimo. 

Parkritęs žemėn, jis pravirko. 

Jo brolis al Amdžadas pakėlė jį ir ėmė nešte nešti. Čia jis 
ėjo, nešinas broliu, čia prisėsdavo pailsėti — taip ir slinko į priekį 
iki pat ryto. Pakilę į kalną, staiga jie išvydo tekantį upelį, o šalia 
jo — granato medį ir mihrabą. Jie netikėjo savo akimis. 

Broliai susėdo prie upelio, atsigėrė jo vandens ir užvalgė gra- 
natų. Po to sumigo ir miegojo, kol pakilo saulė. 

Pabudę nusiprausė upelyje, užvalgė granatų ir vėl užmigo ir 
miegojo iki vakaro. Vakare jau norėjo keliauti, bet al Asadui 
taip ištino kojos, kad jis nebegalėjo eiti. Taip ir prabuvo bro- 
liai toje vietoje tris dienas, kol gerai pailsėjo. O paskui vėl ėjo 
kalnu daug dienų ir naktų, vos galo negavo iš troškulio, kol galų 
gale tolumoje pasirodė miestas. Jie labai apsidžiaugė ir nuskubėjo 
jo link. Priėję miestą, karštai padėkojo didžiajam Alachui, o al 
Amdžadas pasakė al Asadui: 

— Pasėdėk čia, o aš nueisiu ir pažiūrėsiu, kas tai per miestas, 
kam jis priklauso ir kur mes, eidami per šią plačią Alacho žemę, 
atsidūrėme, sužinosiu, kokias žemes kirtome eidami šiuo kalnu; 
juk jeigu būtume ėję jo papėde, šio miesto nebūtume pasiekę 
ištisus metus. Garbė Alachui, pasiuntusiam mums sėkmę. 

— (O mano broli, — tarė al Asadas, — niekas kitas nesileis 
ir neis į tą miestą, tik aš. Aš esu išpirka už tave, ir jei tu ma- 
ne paliksi, nusileisi žemyn ir dingsi man iš akių, aš prisigalvosiu 
tūkstančius baisybių, ir mane užtvindys mintys apie tave. Aš nu- 
mirsiu, jei tu mane paliksi. 

Al Amdžadas pasakė jam: 

— Eik ir neužtruk! 

Al Asadas, pasiėmęs pinigų, nusileido nuo kalno, o brolis 
liko jo laukti. Jaunėlis ėjo, kol priėjo vartus ir įžengė į miestą. 
Eidamas jo skersgatviais, sutiko žmogų — seną seneliuką, turintį 

jau daug daug metų. Jo barzda leidosi ant krūtinės ir buvo per- 
skirta į dvi dalis. Rankose jis laikė ilgą kelionės lazdą, buvo 
apsirengęs brangiais rūbais, o ant galvos mūvėjo didelį raudoną 
turbaną. Al Asadą nustebino senelio apsirengimas ir išvaizda, 
tačiau jis priėjęs pasisveikino ir paklausė: 

— Kuris kelias veda į prekyvietę, o mano pone? 

Senelis nusišypsojo ir paklausė: 

— O mano vaike, panašu, kad tu svetimšalis? 

— Taip, aš svetimšalis, — atsakė jam al Asadas... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt septintoji naktis 


Kai atėjo du šimtai dvidešimt septintoji naktis, Šachrazada 
tęsė: 

Pasakojama, o laimingasai karaliau, kad al Asado sutiktasis 
senukas nusišypsojo žvelgdamas į jį ir paklausė: 

— O mano vaike, panašu, kad tu svetimšalis? 

— Taip, aš svetimšalis, — atsakė jam al Asadas. 

— O mano vaike, tu nudžiuginai mūsų žemes ir privertei liū- 
dėti tas vietas, iš kur iškeliavai. Ką tu nori rasti prekyvietėje? 

— O dėdule, — atsakė al Asadas, — aš turiu brolį, kuris li- 
ko ant kalno. Mes keliaujame iš tolimų kraštų jau tris mėnesius. 
Kai priėjome šį miestą, vyresnysis mano brolis liko ant kalno, 
o aš atėjau čionai nupirkti maisto ir dar šio to, tada grįšiu pas 
brolį ir valgysime. 

Senukas tarė jam: 

— O) mano vaike, džiaukis, kad mane sutikai! Žinok, aš iš- 
kėliau vaišes, turiu daugybę svečių, puotai paruošiau pačius 
geriausius ir nuostabiausius patiekalus, kokių tik gali užsigeisti 
širdis. Ar tu nenorėtum eiti su manim į mano namus? Aš duosiu 
tau, ko tu nori, ir nieko už tai neimsiu, jokio užmokesčio, be 
to, papasakosiu, kas dedasi šiame mieste. Garbė Alachui, o mano 
vaike, kad tave sutikau aš, o ne kas nors kitas. 

— Daryk šį gerą darbą, tik greičiau, — paprašė al Asadas, 
— nes manęs laukia mano brolis, o jo visos mintys su manim. 

Senelis paėmė jį už rankos ir nusivedė. Eidamas siauru skers- 
gatviu, senis šypsojosi jaunuoliui į veidą ir kalbėjo: 

— Garbė Alachui, kuris išgelbėjo tave nuo šio miesto gyven- 
tojų! 

Jiedu ėjo ėjo ir priėjo erdvų namą, kuriame buvo menė. 

Čia al Asadas pamatė keturiasdešimt jau netrumpą amžių nu- 
gyvenusių senukų. Visi jie sėdėjo ratu, rato vidury degė ugnis, 
o seniai meldėsi garbindami ją. 

Al Asadas, tai supratęs, sustingo iš baimės, net plaukai pa- 
sišiaušė. Jis nežinojo, ko iš jų galima laukti. Tuo tarpu senukas 
suriko Žmonėms: 

— O ugnies žyniai, kokia palaiminta šioji diena! — Paskui jis 
šūktelėjo: — Ei, Gabdanai! 

Prisiartino aukštas juodas vergas. Jo išvaizda buvo baisi, vei- 
das niūrus, o nosis plokščia. Senukas davė jam ženklą, ir šis, 
pasukęs al Asadą nugara į save, stipriai surišo jį. Po to senu- 
kas tarė vergui: 

— Nusileisk su juo į tą kambarį, kuris yra po žeme, ir pa- 
lik jį ten, paliepęs tokiai ir tokiai vergei jį kankinti — tegul 
kankina dieną naktį. 

Vergas nuvedė al Asadą į nurodytą kambarį ir atidavė vergei. 
Ta ėmėsi jį kankinti, o valgyti duodavo vieną paplotį anksti rytą, 
kitą — vakare, 0 gerti — ąsotį sūraus vandens per pietus ir to- 
kį pat vakare. 

Senukai tarėsi: 

— Kai ateis ugnies šventė, mes jį papjausime ant šventojo kal- 
no ir paaukosime ugniai. 

Kartą vergė nusileido pas jį ir ėmė skaudžiai mušti, mušė 
tol, kol jam iš šonų ėmė sunktis kraujas, o jis pats neteko są- 
monės. Tada ji padėjo prie galvos paplotį, ąsotį sūraus vandens 
ir išėjo. Vidurnaktį al Asadas pabudo — buvo visas suraišiotas 
ir sumuštas, skaudėjo sukapotas vietas. Jis graudžiai pravirko, pri- 
siminė savo buvusią didybę ir laimę, valdžią ir viešpatavimą, 
išsiskyrimą su tėvu ir atsisveikinimą su buvusia savo padėtim... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt aštuntoji naktis 


Kai atėjo du šimtai dvidešimt aštuntoji naktis, Šachrazada 
tęsė: 

Pasakojama, o laimingasai karaliau, kad al Asadas atsipei- 
kėjo suraišiotas ir sumuštas, visą kūną skaudėjo. Jis prisiminė savo 
buvusią didybę, laimę, garbę ir viešpatavimą, pravirko ir dūsau- 
damas tarė: 


Pastovėk prie būsto liekanų ir baklausk, kur mes, — 
Nemanyk, jog tebeturim būstą ir žemes. 


Mus be gailesčio išskyrė brakeikta lemtis, 
Net biklieji bavyduoliai mums nebejgris. 


Čia niekinga vergė plaka bolagu mane, 
Neapykantos baisiausios jos širdis pilna. 


Bet galbūt kada Alachas vėlei mus suves 
Ir nubaus biktuosius priešus, pragaran nusvies. 


Paskui ištiesė ranką ir rado ties galva paplotėlį ir ąsotį sū- 
raus vandens. Jis kick užkando, kad užpildytų tuštumą skrandyje 
ir palaikytų gyvastį, išgėrė truputėlį vandens ir iki pat ryto akių 
nesudėjo, nes kandžiojo blakės ir utėlės. 

Rytą vėl pasirodė vergė, pakeitė jam drabužius, kurie buvo 
visi kruvini ir prilipę taip, kad net oda nusilupo kartu su marš- 
kiniais. Al Asadas ėmė šaukti ir aikčioti: 

— O valdove, jei tau tas malonu, pridėk dar! O pone, tu ne- 
pastebi tų, kurie man žiaurūs, jie turi atsakyti tau už tai, ką man 
padarė. Jis vėl suaimanavo ir pratarė: 


Tavo bausmę aš iškęsiu, Dieve ir Likime, 
Busiu tvirtas, jei siunti man tu tą brakeikimą. 


Aš iškęsiu, o Valdove, jeigu man tai skirta, 
Aš iškęsiu, nors jau dienos pragarais pavirto. 


Nepalieka manęs priešai, budeliai žiauriausi, 
Bet galbūt už tą kankynę atpildą aš gausiu. 


Juk negali nugalėti blogis tas bedvasis, 
Tavo prieglobsčio šaukiuosi, Viešpatie manasis! 

O po to dar prisiminė kito poeto žodžius: 


Tu pamiršk kasdienę kančią, 
Atsiduoki savo lemčiai, 


Kiek biktybių kasdieninių 
Mes vėliau be skausmo minim. 


Ankštuma dažnai platėja, 
O plati erdvė menkėja. 


Vyksta, kas Alacho lemta, 
Tad ir neik prieš valią šventą. 


Greitai džiaugsmą tu patirsi — 
Sunkią praeitį bamirsi. 


Vergė vėl ėmė mušti ir mušė tol, kol jis neteko sąmonės. 
Tada numetė jam paplotį ir, palikusi ąsotį sūraus vandens, iš- 
ėjo. Liko jaunuolis vienišas, pamestas ir liūdnas, jo šonais tekėjo 
kraujas, jis visas buvo sukaustytas geležimis ir toli nuo artimųjų. 

Jis pravirko, prisiminęs savo brolį ir buvusią didybę... 

Tuo tarpu išaušo rytas, ir Šachrazada nutraukė pasakojimą. 


Du šimtai dvidešimt devintoji naktis 


Kai atėjo du šimtai dvidešimt devintoji naktis, Šachrazada 
tęsė: 

Pasakojama, o laimingasai karaliau, kad al Asadas prisimi- 
nė savo brolį bei savo buvusią didybę, ėmė dejuoti ir skųstis, 
aikčioti ir verkti. Liedamas ašaras jis kalbėjo: 


Nekamuok ilgai, likime! Pailsau aš kęsti, 
Kai, atvedęs artimuosius, vėl skubi išvesti. 


Ar ne laikas išskirtųjų tau pasigailėti, 
Nors ir kietas kaib akmuo tu, neskubi mylėti? 


Mano mylimą skriaudei tu, džiaugės mano priešai, 
Kad nelaimių man kas kartą vis naujų suieškai. 

Kaip nušvito briešų sielos, kai jie sužinojo, 
Kad aš vienas kankinuosi žemėj svelimojoj. 


Jiems dar maža tų nelaimių, kur lig šiol patyriau, 
Kai mane nuo artimųjų amžinai atskyrė. 


Į kalėjimą bapuoliau, į belangę landą, 
Kur nėra draugų, tik tieji, kur į ranką kanda. 


Vien tik ašaros man liko tartum tamsios Liūlys, 
Vien aistros liepsna skaudžioji, ilgesys pasiulęs. 


Ilgesys, aistra ir mintys apie lai, kas dingo, 
Ir atodūsiai, dejonės graudžios nelaimingo. 


Aš su ilgesiu kovoju, su skausmu bedalio, 
Ir aistra tai skaudžiai bloškia, tai gyvent vėl kelia. 


Čia nerasi gailestingų, nėr čia geraširdžių, 
Kas manęs pasigailėlų, kai vienalvėj mirčiau. 


O kad butų toks bičiulis, kurs mane mylėtų, 
Mano nemigą ir skausmą gydyti galėtų! 


Aš jam guosčiaus, jam išliečiau liūdesį ir gėlą, 
Belt vien mano akys budi, neužmiega siela. 


Ir naktis be galo tęsias, tęsiasi kankynės, 
Ir lig ryto laižo sielą liepsnos pragarinės. 


Blakės, blusos visą mano kraują jau išgėrė 
Taip, kaib vyną geria, rumuos taurę nusilvėrę. 


Visas mano jaunas kūnas utėlėm apėjo 
Lyg našlaičio pinigėliai rankoje teisėjo. 


Trijų uolekčių kape čia man gyventi skirta, 
Ir jaučiu vien kraują lašant, vien grandinę tvirtą. 


Mano ašaros man vynas, muzika — grandinės, 
Mano maistas — liūdnos godos, batalas — kankynės. 

Baigęs šias padrikas eiles, jis vėl dejavo, kūkčiojo ir apgai- 
lėjo viską, ką turėjo seniau. 

O al Amdžadas laukė brolio iki vidurdienio, bet šis vis ne- 
grįžo. Tada al Amdžado širdis sudrebėjo, jis pajuto išsiskyrimo 
gėlą ir pradėjo lieti gailias ašaras... 

Tuo tarpu išaušo rytas, ir Šachrazada nutraukė pasakojimą. 


Du šimtai trisdešimtoji naktis 


Kai atėjo du šimtai trisdešimtoji naktis, Šachrazada tęsė: 

Pasakojama, o laimingasai karaliau, kad al Amdžadas lau- 
kė savo brolio iki vidurdienio, bet tas negrįžo. Tada al Amdžado 
širdis sudrebėjo, jis pajuto išsiskyrimo gėlą ir ėmė graudžiai verkti 
šaukdamas: 

— Oje, mano broli, oje, mano drauge! Vargas man! Kaip aš 
bijojau išsiskyrimo! 

Paskui jis nusileido nuo kalno (o jo skruostais riedėjo aša- 
ros) ir įžengė į miestą. Jis klaidžiojo, kol surado prekyvietę, ten 
paklausė žmonių, kaip vadinasi šis miestas, kas jame gyvena, ir 
išgirdo atsakymą: 

— Šis miestas vadinasi Magų miestu, o jo gyventojai garbi- 
na ne visagalį valdovą, o ugnį. 

Tada al Amdžadas pasiteiravo apie Ebeno miestą ir išgirdo 
štai ką: 

— Nuo jo iki mūsų reikia metus keliauti sausuma arba še- 
šis mėnesius plaukti jūra. Tenykštį karalių vadina Armanusu, 
tačiau dabar jis tapo vieno sultono uošviu, o šį paskyrė į savo 
vietą. Naujojo sultono vardas yra Kamar az Zamanas, jis teisin- 
gas, maloningas, dosnus ir garbingas. 

Priminus tėvą, al Amdžadas ėmė verkti, dūsauti, skųstis ir 
nebežinojo, kur jam eiti. Jis nusipirko šio to pavalgyti, pasitraukė 
į nuošalesnę vietą ir atsisėdo norėdamas užkąsti. Bet čia vėl pri- 
siminė brolį, ėmė verkti ir užkando prisiversdamas tik tiek, kad 
palaikytų kūno gyvastį. 

Paskui jis vėl ėmė klaidžioti po miestą, tikėdamasis ką nors 
sužinoti apie brolį. Netrukus pamatė krautuvėlėje sėdintį siuvėją, 
musulmoną. Al Amdžadas prisėdo prie jo ir išsipasakojo visą 
savo istoriją. Siuvėjas pasakė: 

— Jei tavo brolis pateko į rankas kam nors iš magų, tai vargu 
ar tu jį bepamatysi, nebent Alachas suvestų tave su juo. Ar ne- 
norėtum, o mano broli, apsigyventi pas mane? — paklausė jis. 

— Gerai! — sutiko al Amdžadas, o siuvėjas apsidžiaugė. 

Al Amdžadas praleido pas siuvėją keletą dienų, šis jį links- 
mino, ragino būti ištvermingą ir mokė siūti. Netrukus jis jau visai 
neblogai tą mokėjo. 

Kartą al Amdžadas nuėjo prie jūros kranto, išsiskalbė dra- 
bužius, po to, išsipėręs pirtyje, apsirengė švariais. Toks pagyvėjęs 
išėjo pasidairyti po miestą ir beeidamas sutiko moterį, gražią ir 
nuostabią, liauną ir dailiai sudėtą, tokią stebėtinai žavią, kad jai 
nebuvo lygių. Išvydusi al Amdžadą, moteris pakėlė nuo veido 
skraistę ir davė jam ženklą akimis bei antakiais, mesdama į jį 
meilės kupiną žvilgsnį. Ji tarė: 


Akis aš nuleidau pamačius, jog tu aleini, 
Lyg būlum tu saulė, grakštusis dievų kūriny! 


Išties tu gražiausias, gražesnio šioj žemėj nebus, 
Gražus buvęs vakar, šiandieną — tiesiog nuostabus. 


Jei grožį dalint iš benkių, basiimtum jį sau, 
O Juozapui liktų dalelė, ir la ne visa. 


Kai al Amdžadas išgirdo moters žodžius, jo širdis pradžiu- 
go, jis pajuto potraukį prie jos, o aistros rankos jau žaidė su juo. 
Žvelgdamas į ją jis prakalbo: 


Prieš skruostų jos rožę erškėčio dyglys, 
Tad kas gi nuskinti tą rožę išdrįs? 


Netiesk savo rankos — juk kyla karai, 
Kai bandom į moterį žvelgt atvirai. 


Sakyk lai, kur gundo, kad žeislų skaudžiau: 
"Jei būtum rimta, basiduočiau greičiau. 


Akis prisidengus, tiktai klaidini, 


Žvelk atviru veidu, graži ir švelni". 

Jos veidas kaip saulė — žiūrėt negali, 
Tik pro debesėlį apžvelgti leidžias ji. 


Sulysėlis svorio daugiau nenumes, 
Paklauskit sargybos, ko ieškome mes. 


Jei trokš pbražudyt mane priešų minia, 
Šu moterim ta tepaliks jie mane, 


Nes jie pražudyti laip greit nesumos, 
Kaip žudo mus akys mergaitės jaunos. 


Išklausiusi moteris atsiduso ir pasakė: 


Keliais išsiskyrimo ėjai, o aš nėjau: 
Padovanok man meilę — dabar pats metas jau. 


Šviesia kakta lyg perlas švieti aušros metu 
Ir naktį man siunti iš garbanų juodų. 


Naujajam stabui melstis tu brivertei mane, 
Aš jau seniai degu nerimasties ugnia. 


Kaitrybė meilės šiandien mane liebsnom apsems, 
Liebsuos juk vertas tas, kas meldžiasi stabams. 


Tokias kaip aš pardavęs dykai esi nesyk, 
Bet jei mane parduosi, tai kainą užprašyk. 


Išgirdęs tokius žodžius, al Amdžadas paklausė: 

— Ar tu ateisi pas mane, ar aš pas tave? 

Moteris susidrovėjusi nuleido galvą ir pakartojo pranašo žo- 
džius: 

— Jis didis! Vyrai teišlaiko moteris tam, kame Alachas skyrė 
jiems pirmenybę vienam prieš kitą“. 

Al Amdžadas suprato jos užuominą... 

Tuo tarpu išaušo rytas, ir Šachrazada nutraukė pasakojimą. 


2 Citata iš Korano (IV skyrius, 38 posmas). 

Du šimtai trisdešimt pirmoji naktis 


Kai atėjo du šimtai trisdešimt pirmoji naktis, Šachrazada tęsė: 

Pasakojama, o laimingasai karaliau, kad al Amdžadas suprato 
moters užuominą ir suvokė, kad ji norėtų eiti su juo ten, kur 
jis ves. Dabar jis turėjo surasti moteriai kokią nors vietą, nes jam 
buvo gėda vestis ją pas siuvėją, savo šeimininką. 

Jis patraukė pirmas, o moteris nusekė iš paskos. Al Amdžadas 
vedžiojosi ją iš vieno skersgatvio į kitą, kol moteris pavargo ir 
paklausė: 

— O pone, kur tavo namas? 

— Priekyje, — atsakė al Amdžadas, — jau nebedaug liko. — 
Jis pasuko į gražų skersgatvį ir ėjo iki pat galo (o moteris se- 
kė iš paskos), bet pasirodė, kad tai akligatvis. 

— Nėra jėgos ir galybės, didesnės už Alachą, didįjį ir aukš- 
čiausiąjį! — sušuko al Amdžadas ir apsižvalgė. 

Akligatvio gale buvo dideli vartai, o šalia jų — du suolai. Var- 
tai buvo užrakinti. 

Al Amdžadas atsisėdo ant vieno suolo, moteris — ant kito 
ir paklausė: 

— O mano pone, ko gi tu lauki? 

Al Amdžadas nuleido galvą, ilgokai patylėjęs vėl pakėlė ją 
ir tarė: 

— Aš laukiu savo vergo, jis turi raktą. Sakiau jam: “Paruošk 
mums valgių, gėrimų, gėlių ir vyno, kad viskas būtų, kai aš grįšiu 
iš pirties". 

O pats sau pagalvojo: “Gal jai nusibos laukti, ir ji, paliku- 
si mane čia, nueis savo keliu, o tada ir aš eisiu kur norėsiu". 

Kai prailgo laikas, moteris tarė: 

— O pone, tavo vergas privertė mus sėdėti skersgatvyje ir 
laukti, — ir ji su akmeniu rankoje priėjo prie durų sklendės. 

— Neskubėk, palūkėk, kol grįš vergas! — paprašė al Amdža- 
das. 

Bet ji negirdėjo jo žodžių ir, sudavusi akmeniu per sklendę, 
nulaužė ją, ir vartai atsilapojo. 

— Kaip tau atėjo į galvą tai padaryti? — paklausė al Am- 
džadas. 

— Oi, mano pone, o kas gi atsitiko? — nustebo ji. — Ar tai 
ne tavo namas, ar ne tu čia gyveni? 

— Taip, — atsakė al Amdžadas, — bet sklendės nereikėjo lau- 
žyti. 
4 Moteris įėjo vidun, o al Amdžadas sumišęs liko stovėti. Jis 
bijojo namo šeimininkų ir nežinojo, kaip pasielgti. 

— Kodėl tu neini, o mano akių šviesa, paskutinis mano širdies 
atodūsi? — paklausė moteris. 

— Klausau ir vykdau, — atsakė al Amdžadas, — tik mano ver- 
gas užtruko, ir aš nežinau, ar jis padarė ką nors, ką liepiau. 

Jis įėjo kartu su moterimi į vidų, tačiau vis dar drebėjo bi- 
jodamas šeimininkų. Jiedu atsidūrė puikiam kambary su keturiais 
portikais, išdėstytais vienas priešais kitą. Kambario nišos ir suo- 
leliai buvo nukloti šilko ir brokato kilimais, o pačiame vidury- 
je — puošnus baseinas. Jo pakraščiais buvo išdėlioti brangakme- 
niais puošti padėklai su vaisiais ir gėlėmis, šalia stovėjo indai 
gėrimui ir žvakidė su paruošta žvake. Visa patalpa buvo pilna 
brangių medžiagų, stovėjo skrynios ir krėslai, o ant krėslų — ry- 
šuliai ir maišai, pilni dirhemų, aukso ir dinarų. Viskas rodė, kad 
namo šeimininkas turtingas, net ir grindys buvo išklotos mar- 
muru. 

Apžiūrėjęs visa, al Amdžadas pasibaisėjo ir sušuko: 

— Pražuvo mano siela! Iš tiesų mes priklausom Alachui ir 
grįžtam pas jį! 

Moteris, priešingai nei jaunuolis, pamačiusi tokį kambarį, la- 
bai apsidžiaugė: 

— Prisiekiu Alachu, tavo vergas nieko nepamiršo, jis iššla- 
vė kambarį, paruošė valgį ir vaisius, taigi aš atėjau pačiu laiku. 

Tačiau al Amdžadas nekreipė į ją dėmesio, jo širdis buvo 
kupina baimės. 

Moteris tarė jam: 

— O mano pone, mano širdie, ko tu taip stovi? 

Ji šūktelėjusi pabučiavo al Amdžadą, ir tas bučinys pliaukš- 
telėjo kaip skylantis riešutas, o tada pasakė: 

— Mano pone, jei esi susitaręs su kita, tai aš susitaikysiu ir 
tarnausiu jai. 

Al Amdžadas susijuokė, nors jo širdis buvo pilna pykčio, pri- 
ėjęs atsisėdo ir ilsėdamasis galvojo: “O siaube, kas manęs laukia, 
kai parsiras šeimininkai?" Moteris atsisėdo šalia jo, ėmė žaisti 

ir juoktis, o al Amdžadas buvo susirūpinęs ir rūstus, jis įsivaiz- 
davo galybę būdų, kaip bus su juo pasielgta, ir galvojo: “Namų 
šeimininkas būtinai sugrįš. O ką aš jam pasakysiu? Jis tikrai mane 
užmuš, tai visiškai aišku, ir mano siela prapuls!" 

Moteris atsistojo ir, pasiraitojusi rankoves, prisitraukė stalelį, 
padengė jį ir ėmė valgyti, kviesdama ir Amdžadą: 

— Valgyk, o mano pone! 

Al Amdžadas priėjo, norėjo užkąsti, bet valgis pasirodė jam 
nemielas ir visą tą laiką, kol moteris valgė, jis tik dirsčiojo durų 
pusėn. Pavalgiusi moteris nukraustė stalelį ir, padėjusi ant jo pa- 
dėklą su vaisiais, ėmėsi užkandžiauti. Po to atidengė gėrimo ąsotį, 
pripylė taurę ir padavė ją al Amdžadui. 

Al Amdžadas paėmė taurę, sakydamas sau: “Baigta man, kai 
grįš šio namo šeimininkas ir mane pamatys!" 

Jis sėdėjo su taure rankoje, įbedęs akis į duris, kai pasiro- 
dė šeimininkas. Tai buvo mameliukas*, vienas iš miesto didžiūnų, 
kuris tarnavo pas karalių žirgininku. O šis kambarys buvo pa- 
ruoštas jo malonumams, čia jis atgaudavo širdį ir galėdavo 
pasilikti vienas su kuo norėdavo. Šią dieną jis buvo pasiuntęs 
pasiuntinį pas vieną iš savo numylėtinių, kviesdamas ateiti, ir tam 
buvo paruoštas šis kambarys. Šį mameliuką vadino Bahaduru, 
jis buvo geradarys, dalydavo išmaldą. Kai jis priėjo arčiau... 

Tuo tarpu išaušo rytas, ir Šachrazada nutraukė pasakojimą. 


Du šimtai trisdešimt antroji naktis 


Kai atėjo du šimtai trisdešimt antroji naktis, Šachrazada tęsė: 
Pasakojama, o laimingasai karaliau, kad Bahaduras — namo 
šeimininkas, žirgininkas — priėjęs vartus ir pamatęs, kad jie atviri, 
žengė į vidų iš lėto, labai atsargiai dairydamasis. Ištempęs kaklą 
jis pažvelgė į kambarį ir pamatė al Amdžadą, sėdintį su moterim, 
o prieš juos buvo padėklas su vaisiais ir gėrimų ąsočiai. Al Am- 
* Mameliukas — pažodžiui: “esantis valdose". Taip 
arabai vadino baltaveidžius vergus, kuriuos musulmoniš- 
kame Egipte dideliais kiekiais pirkdavo sultonai ir jų 
artimieji. Svetimšaliai mameliukai, kuriuos tūkstančiais 
vežė į Egiptą, greitai susibūrė į uždarą karinę kastą 
ir netrukus tapo tikrais šeimininkais 
faraonų žemėse. 

džadas tą akimirką laikė taurę, o jo žvilgsnis buvo įsmeigtas į 
duris. Kai jo akys susidūrė su namo šeimininko žvilgsniu, jo vei- 
das pagelto, o pakinkliai ėmė virpėti. Bahaduras pamatė, kad 
jo veidas pagelto ir pasikeitė, ir parodė jam ženklą, pridėjęs pirštą 
prie lūpų, o tai reiškė: “Tylėk ir eikš pas mane!" 

Al Amdžadas paleido iš rankų taurę ir pakilo, o moteris pa- 
klausė: 

— Kur? 

Jis palingavo galvą ir leido suprasti, kad eina nulieti skys- 
čio, o pats basas ištipeno į priebuų. Pamatęs Bahadurą, suprato, 
kad tai ir bus namo šeimininkas. Al Amdžadas puolė prie jo, 
pabučiavo ranką ir sušuko: 

— Vardan Alacho, mano pone, prieš bausdamas išklausyk 
manęs. 

Ir jis apsakė jam visą savo istoriją nuo pradžios iki galo ir 
paaiškino, kodėl palikęs savo žemę ir karalystę, ir pasakė, kad 
ne savo valia įėjo į namą, o ši moteris sulaužė užraktą ir atvėrė 
vartus bei paskatino jį visiems kitiems poelgiams. 

Viską išklausęs ir sužinojęs, kas al Amdžadui atsitiko ir kad 
jis yra karaliaus sūnus, Bahaduras pajuto palankumą jam ir pa- 
sigailėjęs tarė: 

— Išklausyk, o Amdžadai, ką aš tau pasakysiu. Jei tu man 
paklusi, aš pažadu, kad tavęs neištiks tai, ko tu bijaisi. O jei tu 
manęs nepaklausysi, užmušiu tave. 

— Įsakyk man ką nori, aš niekada tau nesipriešinsiu, juk aš 
tavo didžiadvasiškumo skolininkas, — atsakė al Amdžadas. 

Bahaduras paliepė: 

— Eik dabar į kambarį, nusiramink ir sėsk ten, kur sėdėjai, 
o aš netrukus įeisiu pas tave (mane vadina Bahaduru). Kai aš 
pasirodysiu, imk mane barti ir šaukti ant manęs klausdamas: “Ko 
tu taip ilgai užtrukai?" Neklausyk mano pasiteisinimų ir sumušk 
mane. Jei tu manęs pasigailėsi, atimsiu tau gyvybę, o dabar eik 
linksminkis, viskas, ko tu pareikalausi, tuoj pat bus paduota. Pra- 
leisk šią naktį taip, kaip esi įpratęs, o rytoj keliauk savo keliu. 
Visa tai aš darau iš pagarbos tau, kaip svetimšaliui, nes myliu 
svetimšalius ir privalau rodyti jiems pagarbą. 

Al Amdžadas pabučiavo Bahadurui rankas ir nuėjo atgal. Jo 
veidan grįžo raudonis ir baltumas, jis tarė moteriai: 

— O ponia, tavo dėka mano buveinėje tapo linksmiau, tai 
bus palaiminta naktis. 

— Iš tiesų, — atsakė moteris, — nuostabu, kad tu ėmei ro- 
dyti man draugiškumą! 

— Prisiekiu Alachu, o ponia, — atsakė al Amdžadas, — aš 
maniau, kad vergas Bahaduras bus paėmęs iš manęs brangius 
vėrinius, kurių kiekvieno kaina dešimt tūkstančių dinarų. O da- 
bar, apie tai mąstydamas, aš išėjau, paieškojau ir radau juos 
vietoje. Nežinau, kodėl mano vergas iki šiol nesirodo, būtinai 
reikės jį nubausti. 

Po šių al Amdžado žodžių moteris nurimo, ir jie ėmė žaisti, 
gerti, linksmintis ir mėgautis, kol priartėjo saulės laida. Tada įėjo 
Bahaduras (jis buvo persirengęs, susijuosęs juosta ir apsiavęs šle- 
petėm, kokiom paprastai avi vergai). Pasisveikinęs jis pabučiavo 
žemę ir susinėrė rankas už nugaros, nuleido galvą, kaip daro- 
ma pripažįstant savo kaltę. Al Amdžadas metė į jį rūstų žvilgsnį 
ir tarė: 

— O bjauriausias iš vergų, kodėl tu pavėlavai? 

— O mano pone, — atsakė Bahaduras, — aš buvau užsiėmęs, 
skalbiau drabužius ir nežinojau, kad tu jau čia, juk mes buvom 
sutarę susitikti vakare, o ne dieną. 

Al Amdžadas ėmė šaukti: 

— Tu meluoji, o bjauriausias iš vergų, prisiekiu Alachu, aš 
būtinai tave prilupsiu! 

Jis pakilo, partiesė Bahadurą ant žemės, paėmė pagalį ir ėmė 
atsargiai jį mušti, bet čia pašoko moteris, išplėšė jam iš rankų 
lazdą ir ėmė taip žiauriai tvatyti Bahadurą, kad tam iš skaus- 
mo net ašaros pradėjo tekėti. Jis ėmė griežti dantimis ir šauktis 
pagalbos. Al Amdžadas rėkė moteriai: 

— Nustok! 

Tačiau toji tik atsikirto: 

— Leisk man numaldyti savo pyktį jam! 

Tada al Amdžadas išlupo pagalį moteriai iš rankų ir atstū- 
mė ją. Bahaduras atsistojo, nusišluostė nuo veido ašaras ir kurį 
laiką nuolankiai prieš juos pastovėjo. Po to jis išvalė kambario 
grindis ir uždegė žvakes. 

Kiekvieną kartą, kai Bahaduras įeidavo ir išeidavo, moteris 
imdavo jį barti ir keikti. Al Amdžadas pyko ant jos ir kalbėjo: 

— Maldauju tave Alacho vardu, palik ramybėje mano ver- 
gą — jis taip nepratęs. — Jie visą laiką valgė ir gėrė, o Bahaduras 
patarnavo jiems iki vidurnakčio, kol pavargo nuo tarnystės ir nuo 
mušimo. 

Jis užmigo vidury kambario ir ėmė knarkti bei šnopuoti, o 
moteris visai apsvaigo ir tarė al Amdžadui: 

— Stokis, paimk štai tą kardą, kur ten kabo, ir nukirsk sa- 
vo vergui galvą. Jei tu to nepadarysi, aš pasistengsiu, kad tavo 
siela pražūtų. 

— Ir kas čia dabar tau šovė galvon žudyti mano vergą? — 
paklausė al Amdžadas. 

— Malonumas nebus tikras, jei aš jo nėužmušiu; jei ne tu, 
tai aš jį užmušiu. 

— Meldžiu tave Alacho vardu, nedaryk taip, — paprašė al 
Amdžadas. 

— Tai neišvengiama! — sušuko moteris. 

Pagriebusi kardą, ištraukė jį ir jau ruošėsi užmušti Bahadurą. 
Al Amdžadas tarė sau: “Šis žmogus pasigailėjo mūsų, buvo 
mums maloningas, apsimetė mano vergu, kaipgi galima jam at- 
simokėti galvažudyste? Taip neturi būti!" 

— Jeigu tu manai, kad vergo mirtis neišvengiama, — tarė jis 
moteriai, — tai aš daugiau turiu teisių tai padaryti nei tu. 

Jis paėmė iš jos kardą, kirto jai per sprandą ir nuritino galvą 
nuo pečių. 

Galva pataikė nukristi ant namų šeimininko, ir šis nubudo. 
Atsisėdęs atsimerkė ir pamatė, kad al Amdžadas stovi su kru- 
vinu kardu. Jis dirstelėjo į merginą ir, pamatęs ją negyvą, 
paklausė, kas atsitiko. 

Al Amdžadas viską jam papasakojo ir pridūrė: 

— Ji užsispyrė tave užmušti, ir štai jai atpildas už tai. 

Bahaduras pabučiavo al Amdžadą į galvą ir tarė: 

— O mano pone, gal dabar jau atleisk jai? Dabar lieka tik 
viena: tuojau pat ją išnešti, kol neprašvito. 

Bahaduras susijuosė drabužį, moters lavoną suvyniojo į cha- 
latą, įdėjo į pintinę ir išnešė. Prieš išeidamas dar pasakė: 

— Tu svetimšalis ir nieko čia nepažįsti, sėdėk savo vietoje 
ir lauk aušros. Jei aš grįšiu, tai būtinai padarysiu tau daug gero 
ir pasistengsiu išsiaiškinti, kas atsitiko tavo broliui. O jei saulė 

patekės ir aš negrįšiu pas tave, žinok, kad man baigta. Ramy- 
bė tau ir šis namas tegul lieka tau, tepriklauso tau visas jame 
esantis turtas ir audiniai. 

Bahaduras su pintine išėjo iš namų. Jis patraukė per prekyvie- 
tes ir išėjo į kelią, vedantį prie sūrios jūros — norėjo nuskandinti 
ten pintinę. Jau buvo priėjęs beveik prie pat kranto, bet atsisukęs 
pamatė, kad jį jau supa valis ir sargybiniai. Pažinę Bahadurą, 
jie nustebo, bet pažvelgę į jo pintinę, pamatė ten užmuštąją. Jie 
sučiupo Bahadurą ir kiaurą naktį ligi ryto išlaikė jį sukaustę ge- 
ležinėmis grandinėmis. 

Rytą jį kartu su visa pintine nuvedė pas karalių. Pintinė te- 
bebuvo pilna, ir karalius labai užpykęs sušuko: 

— Vargas tau, tu, matyt, dažnai taip darai — užmuši žmo- 
nes ir meti juos į jūrą, o jų turtą pasisavini! Kiek jau tu įvykdei 
tokių žmogžudysčių? 

Bahaduras nuleido galvą... 

Tuo tarpu išaušo rytas, ir Šachrazada nutraukė pasakojimą. 


Du šimtai trisdešimt trečioji naktis 


Kai atėjo du šimtai trisdešimt trečioji naktis, Šachrazada tęsė: 

Pasakojama, o laimingasai karaliau, kad Bahaduras nuleido 
galvą prieš karalių, o karalius suriko jam: 

— Vargas tau! Kas užmušė šią moterį? 

— O mano pone, — atsakė Bahaduras, — aš ją užmušiau, ir 
nėra jėgos ir galybės, didesnės už Alachą, visagalį ir aukščiausiąjį! 

Karalius įširdo ir liepė jį pakarti. Budelis išsivedė Bahadu- 
rą, nes karalius taip liepė, o valis ėjo kartu su šaukliu, kuris 
visuose skersgatviuose skelbė, kad žmonės eitų pažiūrėti į Ba- 
hadurą, karaliaus žirgininką. O pats Bahaduras tuo metu buvo 
vedžiojamas po gatves ir turgavietes. 

Taip klojosi Bahadurui. O al Amdžadas, kai išaušo diena ir 
pakilo saulė, nesulaukęs Bahaduro sušuko: “Nėra jėgos ir galybės, 
didesnės už visagalį Alachą! Kad taip sužinočiau, kur jis ir kas 
jam atsitiko". 

Jam taip begalvojant, staiga šauklys užriko, kad visi eitų pa- 
žiūrėti į Bahadurą (jį turėjo karti vidury dienos). Tai išgirdęs, 

al Amdžadas pravirko ir sušuko: “Tikra tiesa, mes priklausome 
Alachui ir grįžtame pas jį! Jis panoro pražudyti save neišduo- 
damas manęs, o juk tai aš ją nužudžiau. Prisiekiu Alachu, to 
nebus!" 

Jis išėjo iš namų, užrakino juos ir traukė per miestą, kol pa- 
matė Bahadurą, tada sustojo prieš valį ir pasakė jam: 

— O pone, neužmušk Bahaduro. Jis nekaltas. Prisiekiu Ala- 
chu, tai aš ją nužudžiau! 

Tai išgirdęs, valis nuvedė juos pas karalių ir pranešė jam tai, 
ką išgirdo iš al Amdžado. Karalius pažvelgė į Amdžadą ir pa- 
klausė: 

— Tai tu užmušei moterį? 

— Aš! — atsakė al Amdžadas. 

— Papasakok man, — paliepė karalius, — kodėl tu ją užmušei, 
tik sakyk teisybę. 

— O karaliau, — pasakė al Amdžadas, — man atsitiko keis- 
ta istorija ir nuostabus dalykas. Jei tai būtų surašyta adatomis 
akių kampučiuose, būtų pamokymas besimokantiems. 

Jis papasakojo karaliui savo istoriją ir pasiguodė dėl to, kas 
ištiko jį ir jo brolį. Karalius buvo labai nustebęs ir pasakė: 

— Žinok, aš supratau, kad tau galima atleisti. Ar nenori tu, 
o jaunikaiti, būti mano viziriu? 

— Klausau ir vykdau! — atsakė al Amdžadas. 

Karalius įteikė jam brangius drabužius ir padovanojo gražų 
namą ir tarnų bei dvariškių, be to, skyrė visa, ko jam galėjo pri- 
reikti. Paskyrė taip pat išmokas bei algą ir liepė išsiaiškinti, kas 
atsitiko jo broliui al Asadui. 

Al Amdžadas sėdo į vizirio kėdę ir ėmė spręsti ginčus, skirti 
ir atšaukinėti, duoti ir atiminėti. Jis pasiuntė miesto gatvėmis šauk- 
lį, kad tas visur šauktų apie jo brolį al Asadą. Šauklys šaukė 
kelias dienas, apėjo visas aikštes ir prekyvietes, bet neišgirdo jo- 
kios žinelės apie al Asadą ir neaptiko jo pėdsakų. 

Štai taip klojosi al Amdžadui. 

O al Asadą visą tą laiką magai kankino — naktį ir dieną, rytą 
ir vakarą, ištisus metus, kol priartėjo magų šventės diena. Ta- 
da magas Bachramas susiruošė į kelionę ir parengė laivą... 

Tuo tarpu išaušo rytas, ir Šachrazada nutraukė pasakojimą. 

Du šimtai trisdešimt ketvirtoji naktis 


Kai atėjo du šimtai trisdešimt ketvirtoji naktis, Šachrazada 
tęsė: 

Pasakojama, o laimingasai karaliau, kad magas Bachramas, 
suruošęs laivą kelionei, liepė atvesti al Asadą, įkišo jį į dėžę ir 
užrakino, o dėžę nunešė į laivą. 

Taip jau buvo lemta, kad tą akimirką, kai Bachramas per- 
nešinėjo dėžę su al Asadu į laivą, al Amdžadas stovėjo prie lango 
ir žiūrėjo į jūrą. Jis pamatė daiktus, kraunamus į laivą, ir jo sie- 
loje kažkas suvirpo. Jis liepė tarnams atvesti žirgą ir su būreliu 
savo žmonių nuskubėjo prie laivo. Sustojęs prieš mago laivą, jis 
liepė savo žmonėms eiti ir apieškoti jį. Valdiniai sulipo į laivą 
ir visą jį apieškojo, tačiau nieko nerado. Tą ir pranešė al Am- 
džadui. Šis apsuko žirgą ir grįžo atgal į savo namus. Suspausta 
širdimi įžengė į rūmus, apsižvalgė, ir jo akys užkliuvo už eilių, 
iškaltų sienoje: 


Mielieji, nors dingot iš mano akių, 
Iš mano širdies nepradingsit, tikiu. 


Palikot bedalį mane nelauktai, 
Atėmę man miegą, užmigot kietai. 


Perskaitęs jas, jis vėl pagalvojo apie brolį ir pravirko. 

O magas Bachramas, likęs laive, ėmė šaukti ir raginti jūrei- 
vius, kad tie greičiau išskleistų bures. Burės buvo iškeltos, ir jie 
išplaukė. Plaukė nesustodami daugel naktų ir dienų, kas antrą 
dieną Bachramas išleisdavo al Asadą iš dėžės, duodavo jam šio 
to užkąsti ir atsigerti vandens. Po kiek laiko jie pamatė Ugnies 
kalną, kuris ir buvo jų kelionės tikslas, tačiau kaip tik tada pakilo 
vėjas, sušiaušė bangas, ir laivas išklydo iš kelio. Jie perplaukė 
į kitą jūrą ir pasiekė jos pakrantėje įsikūrusį svetimą miestą. Ten 
buvo tvirtovė su langais, kurie žvelgė į jūrą. Šį miestą valdė mo- 
teris — karalaitė Mardžana. Kapitonas pasakė Bachramui: 

— O mano pone, paklydome, mums būtinai reikia sustoti šia- 
me mieste ir pailsėti, o paskui tebus, kaip panorės Alachas. 

— Tu puikiai sugalvojai, — atsakė Bachramas, — kaip sugal- 
vojai, taip ir padaryk. 

— O ką atsakyti karalaitei, kai ji paklaus apie mus, — pasi- 
teiravo kapitonas. 

Ir Bachramas atsakė: 

— Mes turime šį musulmoną, aprengsime jį vergo drabužiais 
ir vesimės kartu. Karalaitė, jį pamačiusi, paklaus: “Tai vergas?" 
“Taip, — atsakysiu aš, — aš vergų pirklys ir prekiauju jais. Tu- 
rėjau jų daug, bet jau pardaviau, beliko tik šis." 

— Tai puiku, — atsakė kapitonas. 

Jų laivas priplaukė prie kranto, nuleido bures ir išmetė in- 
karą. Jiems priešais su savo kariauna išjojo karalaitė Mardžana. 
Sustojusi ties laivu, ji šūktelėjo kapitonui. Kapitonas priėjo prie 
jos, pabučiavo žemę ties jos kojomis, o karalaitė paklausė: 

— Ką atvežei šiame laive ir kas atplaukė kartu su tavim? 

— O laiko karalaite, — atsakė kapitonas, — su manim atplaukė 
vienas pirklys, kuris prekiauja vergais. 

— Atveskite jį pas mane! — šūktelėjo karalaitė. 

Iš laivo išlipo magas Bachramas, pabučiavo žemę priešais ka- 
ralaitę ir atsistojo prieš ją. 

— Kuo tu vertiesi? — paklausė jį karalaitė. 

— Aš vergų pirklys! — atsakė šis. 

Karalaitė pažvelgė į al Asadą ir pamanė, kad tai ir bus ver- 
gas. Ji paklausė: 

— Kuo tu vardu? 

— Mano vardas al Asadas, — atsakė al Asadas, slopindamas 
besiveržiančią raudą. 

Karalaitės širdis palinko į jį ir ji paklausė: 

— Ar moki rašyti? 

— Taip! — atsakė al Asadas. 

Tada karalaitė padavė jam rašalinę, plunksną ir popieriaus 
ir paliepė: 

— Parašyk ką nors, o aš pažiūrėsiu. 

Al Asadas parašė tokius dvicilius: 


Ką vyras gali sumanyt, jeigu lemtis sruvena 
Jam visą amžių priešiška? — sakyk, bičiuli mano. 


Surišusi rankas, gelmėn jį meta, vėtroms ūžiant, 
Ir sako jam: “Žiūrėk, brangus, tik nesušlapk drabužių". 

Karalaitė perskaitė, ką jis parašė, ir jai pagailo jo. Tada tarė 
Bachramui: 

— Parduok man šį vergą. 

— O ponia, negaliu jo parduoti. Aš jau pardaviau visus savo 
vergus, beliko tik šis. 

— Aš būtinai turiu jį gauti! — sušuko karalaitė Mardžana. — 
Arba nupirkti, arba gauti kaip dovaną! 

— O aš jo neparduosiu ir nepadovanosiu! — spyriojosi Bach- 
ramas. 

Tada karalaitė paėmė al Asadą už rankos ir nusivedė. Įė- 
jo kartu su juo į tvirtovę, o Bachramui liepė perduoti tokius 
žodžius: “Jei tu nepaliksi šiąnakt mūsų miesto, aš paimsiu visą 
tavo turtą, o laivą sudaužysiu". | 

Kai Bachramui tai buvo persakyta, jis labai nusiminė ir su- 
dejavo: “Iš tiesų tai bjauri kelionė!" 

Tačiau nebuvo kas daryti, ir jis ėmė ruoštis išplaukti, pasi- 
krovė į laivą kas reikia ir ėmė laukti nakties, kad galėtų išplaukti. 
Jūrininkams jis pasakė: 

— Pasiruoškite ir prisipilkite burdiukus vandens, prieš rytą 
išplauksime. 

Jūrininkai, trumpindami laiką, ėmėsi savo darbų. 

Karalaitė Mardžana atsivedė al Asadą į tvirtovę ir liepė atverti 
langus į jūrą, o vergės paragino atnešti maisto. Jiems buvo pa- 
duota valgyti, o po to karalaitė pareikalavo vyno... 

Tuo tarpu išaušo rytas, ir Šachrazada nutraukė pasakojimą. 


Du šimtai trisdešimt penktoji naktis 


Kai atėjo du šimtai trisdešimt penktoji naktis, Šachrazada tęsė: 

Pasakojama, o laimingasai karaliau, kad karalaitė Mardžana 
liepė vergėms paduoti vyno, ir šios padavė. Karalaitė ėmė gerti 
ir vaišinti al Asadą, o Alachas — didis jis ir garbingas! — pa- 
siuntė į jos širdį meilę al Asadui. Ji pylė vieną taurę po kitos 
ir vis girdė jį, o šis gėrė, kol protas aptemo. Po kiek laiko al 
Asadas pakilo norėdamas atlikti savo reikalą ir išėjo iš kambario. 
Pamatęs praviras duris, išėjo pro jas ir patraukė takučiu, kuris 
nuvedė jį į didelį sodą. Ten augo įvairiausi medžiai ir gėlės, al 
Asadas atsitūpė po medžiu ir padarė tai, ką reikėjo. Po to nuėjo 

prie sode buvusio tvenkinio ir išsitiesė aukštielninkas (o jo dra- 
bužiai buvo nesurišti). Čia pūstelėjo gaivus vėjelis, atvėsino jo 
apkvaišusią galvą, ir jis užmigo. Taip atėjo naktis. 

O Bachramas, kai atėjo naktis, šūktelėjo jūreiviams: 

— Kelkite bures ir plaukiam! 

— Klausome ir vykdome, — atsakė jūreiviai, — tik dar luk- 
telėk, kol prisipilsime burdiukus vandens, ir tada plaukiam. 

Jūreiviai, nešini burdiukais, išlipo į krantą ir ėmė ieškoti, kur 
galėtų juos prisipildyti. Apėjo tvirtovę, bet pamatė tik sienas, su- 
pančias sodą. Tada užsiropštė ant tos sienos ir nusileido į sodą. 
Leidosi kažkieno pėdomis ir priėjo tvenkinį. Čia jie rado mie- 
gantį al Asadą. Jūreiviai pažino jį ir apsidžiaugė, prisipylė 
vandens, pasiėmė al Asadą ir, perlipę sieną, skubiai nunešė jį 
Bachramui. 

— Džiaukis, tu pasiekei ko norėjai ir atgaivinai sielą, — pa- 
sakė jie, — sudundėjo tavo būgnai, švilpauja tavo fleita?': mes 
radome ir atgabenome tau vergą, kurį karalaitė Mardžana jė- 
ga iš tavęs buvo atėmusi. 

Jie numetė al Asadą Bachramui po kojų. Kai šis pamatė jau- 
nuolį, jam kone širdis iššoko iš krūtinės, taip jis apsidžiaugė. 
Bachramas apdovanojo jūrininkus ir liepė jiems greičiau kelti bu- 
res. Laivas išplaukė ir pasuko Ugnies kalno link. 

Karalaitė Mardžana, al Asadui išėjus, kurį laiką jo laukė, bet 
nesulaukė. Mėgino jo ieškoti, bet nerado nė pėdsako, tada už- 
degė žvakes ir liepė visoms vergėms iškrėsti namus. Pamačiusi 
atvirus sodo vartus, suprato, kad al Asado bus išeita pro juos. 
Mardžana patraukė link tvenkinio ir rado ten al Asado sanda- 
lą. Ji apėjo visą sodą, apieškojo kiekvieną jo kampelį, bet 
jaunuolio niekur nebuvo. Tada ji pasiteiravo apie laivą ir išgirdo, 
kad laivas naktį išplaukęs. Mardžana įtarė, kad jūreiviai bus pa- 
grobę al Asadą, ir užsirūstino, o širdyje jai buvo sunku. 

Karalaitė liepė tuojau pat parengti dešimt didelių laivų ir pa- 
siruošė karui. Pati su savo palyda, belaisviais ir belaisvėmis sėdo 


31 Užuomina į vieną iš privilegijų, kuriomis naudojosi 
aukšti mameliukų rūmų parcigūnai. Kai kuriems emyrams 
buvo leidžiama turėti orkestrą. Dažniausiai jame 
būdavo būgnas, fleita ir dūdelės. 

į vieną iš tų laivų. Laivai buvo pilni karių, pasirengusių mūšiui 
ir puikiai ginkluotų. 
Mardžana pasakė kapitonams: 

— Jeigu pavysite mago laivą, apdovanosiu jus garbės drabu- 
žiais ir pinigais, o jei nepavysite, visus iki vieno išžudysiu. 

Jūreivius apėmė ir baimė, ir viltis. Jie plaukė visą dieną, visą 
naktį ir antrą dieną, ir trečią dieną, o ketvirtąją pastebėjo ma- 
go Bachramo laivą. Vakaras dar nebuvo atėjęs, o jie jau apsupo 
šį laivą iš visų pusių. 

Tuo metu Bachramas buvo išsivedęs al Asadą, mušė jį ir 
kankino. Al Asadas šaukėsi pagalbos ir užtarimo, bet niekas ne- 
skubėjo nei padėti, nei užtarti jo. Magas Bachramas mušdamas 
al Asadą dirstelėjo į šalį ir staiga pamatė, kad jo laivas apsuptas 
svetimų laivų, apsuptas taip, kaip akies baltymas supa rainelę. 
Bachramas suprato įkliuvęs, atsiduso ir šūktelėjo: 

— Vargas tau, o Asadai, tai vis per tave! 

Po to jis pagriebė jaunuolį už rankos ir liepė savo žmonėms 
įmesti jį į jūrą, o pats pasakė: 

— Prisiekiu Alachu, aš vis tiek pražudysiu tave pirmiau, nei 
pats Žūsiu! 

Al Asadą jūreiviai pastvėrė už rankų ir kojų ir įmetė tiesiai 
į jūrą. Tačiau Alachas — didis ir garbingas! — panoro jį išgel- 
bėti ir neleido pasibaigti jo laikui. Al Asadas paniro, išnėrė ir 
tol plakė rankom ir kojom, kol Alachas atėjo jam į pagalbą ir 
palengvino jo dalią. Bangos nuplukdė al Asadą tolyn nuo mago 
laivo, priplakė prie kranto, ir jis išbrido, pats netikėdamas, jog 
pavyko išsigelbėti. Jaunuolis nusivilko rūbus, išsigręžė juos ir pa- 
tiesęs džiūti sėdėjo nuogas, verkdamas dėl ištikusių nelaimių. Jis 
kalbėjo eilėmis: 


O Dieve, atrodė, kad viskas jau žlugo, 
Bet sukaupiau jėgą — ir virvė nutrūko! 


Kas vargšui padėti šiandieną dar gali? 
Tik tu, o Valdove, tik tu, Visagali! 


Po to pakilęs apsirengė, tačiau nežinojo, ką daryti ir kur eiti. 
Jis ėmė rinkti žemės vaisius, kad kaip nors pramistų, gėrė van- 
denį iš upelių. Jis keliavo dieną naktį, kol išvydo kažkokį miestą. 

Al Asadas pradžiugęs paspartino žingsnį, o kai jis pasiekė miestą, 
jau buvo vakaras... 
Tuo tarpu išaušo rytas, ir Šachrazada nutraukė pasakojimą. 


Du šimtai trisdešimt šeštoji naktis 


Kai atėjo du šimtai trisdešimt šeštoji naktis, Šachrazada tę- 
sė: 

Pasakojama, o laimingasai karaliau, kad kai al Asadas pa- 
sickė miestą, buvo jau vakaras ir miesto vartai jau užrakinti. Taip 
jau lėmė likimas, kad šis miestas pasirodė besąs tas pats, kuriame 
al Asadas buvo pakliuvęs į nelaisvę, o dabar jo brolis al Am- 
džadas tarnavo pas karalių viziriu. Nepatekęs į miestą, al Asadas 
pasuko į kapines, link koplyčių. Pamatęs vieną iš jų be durų, 
įlindo vidun, atsigulė ir užsiklojęs skvernu užmigo. 

Magas Bachramas klasta ir burtais sumušė jo laivą apsupusią 
Mardžanos kariuomenę ir laimingas ir patenkintas plaukė namo, 
į savo miestą. Taip jau buvo lemta, kad plaukdamas pro kapines, 
jis sustojo ir išlipęs iš laivo ėjo pro koplyčias. Pamatęs vieną kop- 
lyčią atvirą, o kaip tik ten miegojo al Asadas, magas sušuko: 

— Būtinai dirstelėsiu į tą koplyčią. 

Įėjęs vidun, pamatė al Asadą, kuris miegojo skvernu užsi- 
dengęs galvą. Bachramas dirstelėjo jam į veidą, pažino jį ir 
sušuko: 

— Negi tu ligi šiolei gyvas? 

Magas pasiėmė jį ir parsinešė namo. Namie jis turėjo rūsį, 
paruoštą kankinti musulmonams. Bachramas surišo al Asadui ko- 
jas sunkiais pančiais, sumušė ir paliko užrakinęs rūsyje. 
Bachramas turėjo dukterį, vardu Bustanė. Jis padavė jai rūsio 
raktą ir liepė dieną naktį kankinti al Asadą, kol šis galą gaus. 

Bustanė atrakino rūsį ir, nusileidusi į jį mušti al Asado, pa- 
matė, kad tai dailus jaunikaitis. Į jį buvo malonu žiūrėti: antakiai 
tartum lankai, akys juodos lyg naktis, ir jis krito Bustanei į širdį. 

— Kuo tu vardu? — paklausė ji. 

— Mano vardas al Asadas, — atsakė jis. 

— Būk laimingas, — sušuko Bustanė, — ir tebūna laimingi tavo 
Vaikai! Tu nenusipelnei kankinimų ir mušimo, aš žinau, kad tu 
nuskriaustas ir pažemintas. 

Ji ėmė drąsinti ir raminti al Asadą, o paskui atrišo jam pan- 
čius. Bustancei parūpo paklausinėti jaunuolį apie islamo tikėjimą, 
ir al Asadas papasakojo jai, kad tai esąs tikrasis ir teisingasis ti- 
kėjimas ir kad pranašas Mahometas? — didžiausių stebuklų ir 
aiškiaregysčių skelbėjas, o ugnis nešanti blogį, bet ne naudą. Jis 
pasakojo apie islamą ir jo pagrindus, o mergina klausėsi ir pa- 
tikėjo juo, ir į jos širdį įžengė meilė tikėjimui. O visagalis Alachas 
tuo tarpu pasiuntė jos širdin meilę al Asadui. 

Mergina ištarė abu išpažinimus ir tapo laimės žmogumi. Ji 
ėmė maitinti ir girdyti al Asadą, kalbėdavosi su juo ir kartu mels- 
davosi. Ji virdavo jam vištienos nuovirą ir slaugė jį, kol šis 
sutvirtėjo, baigėsi visos ligos ir jis tapo vėl toks stiprus ir svei- 
kas, koks buvo anksčiau. 

Kartą Bachramo duktė, palikusi al Asadą, stovėjo prie vartų 
ir staiga išgirdo šauklį šaukiant: 

— Kiekvienas, pas kurį pasirodys taip ir taip atrodantis jau- 
nuolis ir kuris praneš apie tai, gaus tiek pinigų, kiek tik panorės. 
O kiekvienas, kuris laiko jį namuose ir išsigins to, bus pakar- 
tas ant savo namų vartų, jo turtas bus išgrobstytas, o už pralietą 
kraują niekas nebus baudžiamas. 

Al Asadas jau buvo papasakojęs Bustanei, Bachramo duk- 
teriai, viską, kas jį ištiko, ir dabar Bustanė suprato, kad al Asadas 
ir yra tas, kurio ieškoma. Ji nusileido pas jį ir, viską papasakojusi, 
išleido. Al Asadas nuėjo tiesiai prie vizirio namų, o pamatęs jį 
net akis išpūtė. 

— Prisiekiu Alachu, šis viziris — mano brolis al Amdžadas! 

Jis įžengė į namus, o moteris — paskui jį. Al Asadas puo- 
lė prie brolio, o šis jį pažino ir taip pat šoko pasitikti. Jiedu 
apsikabino, o juos apsupo nulipę nuo savo žirgų mameliukai. 
Kurį laiką jie buvo tarsi apkvaišę, o kai atsipeikėjo, al Amdžadas 
nusivedė al Asadą pas karalių ir papasakojo jam savo brolio is- 
toriją. Karalius liepė nubausti Bachramą... 

Tuo tarpu išaušo rytas, ir Šachrazada nutraukė pasakojimą. 


2 Nepaisant to, kad pats pranašas Mahometas nevadino 
savęs stebukladariu, o tik pamokslininku, legendose jam 
priskiriama daugybė stebuklų, labai panašių į tuos, 
kuriuos esą padarė Kristus. 

Du šimtai trisdešimt septintoji 
naktis 


Kai atėjo du šimtai trisdešimt septintoji naktis, Šachrazada 
tęsė: 

Pasakojama, o laimingasai karaliau, kad sultonas liepė nu- 
siaubti Bachramo namus, o jo šeimą pakarti. Viziris pasiuntė 
žmones, kurie tą ir padarė, o Bachramo dukterį atvedė pas vizirį. 
Šis elgėsi su ja mandagiai, o al Asadas papasakojo broliui apie 
kankinimus, kuriuos jis turėjo ištverti, ir apie tai, kokią malo- 
nę jam padarė Bachramo duktė. Tada al Amdžadas ėmė rodyti 
jai dar didesnę pagarbą. Al Amdžadas taip pat papasakojo al 
Asadui apie savo nuotykį su ta moterimi ir apie tai, kaip jis iš- 
vengė kartuvių ir tapo viziriu. Dar ilgai jie skundėsi vienas kitam, 
ką patyrę nuo to laiko, kai išsiskyrė. 

Karalius liepė atvesti magą ir nukirsti jam galvą. Bachramas 
paklausė: 

— O didysis karaliau, ar tu tikrai nusprendei mane už- 
mušti? 

— Taip, — tarė karalius. 

— Palūkėk truputėlį, o karaliau, — paprašė Bachramas. 

Jis nuleido galvą, po to pakėlė ją, ištarė tikėjimo išpažinimo 
žodžius ir priėmė islamą. Visa tai įvyko karaliaus akivaizdoje, 
ir visi labai apsidžiaugė. 

Al Amdžadas ir al Asadas papasakojo Bachramui viską, kas 
juos ištiko, o tas nustebęs sušuko: 

— O mano ponai, ruoškitės į kelionę, aš vyksiu kartu su ju- 
mis. 

Broliai apsidžiaugė tuo ir buvo patenkinti, kad Bachramas 
priėmė islamą, jie net pravirko. 

— O mano ponai, neverkite, — tarė Bachramas, — galų ga- 
le jūs radote vienas kitą ir susitikote, kaip susitiko Nimas ir 
Numė. 

— O kaip ten buvo su Nimu ir Nume? — susidomėjo visi. 

Apysaka 
apie Nimą ir Numę 


Kalbama — o Alachas geriau žino! — tarė Bachramas, — kad 
Kufos“ mieste gyveno garsus žmogus, vardu ar Rabis ibn Cha- 
timas. Jis buvo turtingas, gyveno laisvai ir nevaržomai. Jam gimė 
sūnus, kurį jis pavadino Nimat Alachu“. 

Vieną dieną jis vaikščiojo po vergų turgų ir staiga pamatė 
parduodamą vergę, kuri laikė ant rankų reto grožio ir dailumo 
mažytę vergę. Ar Rabis davė ženklą pirkliui ir paklausė: 

— Už kiek parduodama ši vergė su dukra? 

— Už penkiasdešimt dinarų! — atsakė pirklys. 

— Surašyk sutartį, paimk pinigus ir atiduok jos šeiminin- 
kui, — tarė ar Rabis. 

Jis padavė pinigus pirkliui už vergę ir sumokėjo jam mokestį 
už tarpininkavimą, o vergę ir jos dukrą parsivedė namo. 

Ar Rabio žmona, jo dėdės duktė, pamačiusi vergę paklausė: 

— O mano dėdės sūnau, kas čia per vergė? 

— Aš pirkau ją, — atsakė ar Rabis, — norėdamas įsigyti šią 
mažiulę, kurią ji laiko ant rankų. Žinok, kai ji užaugs, nebus nei 
arabų, nei kitose žemėse gražesnės už ją ar panašios į ją. 

Jo žmona pasakė: 

— Puiku, kad tu taip nusprendei. 

O po to ji paklausė vergę: 

— Kuo tu vardu? 

— O ponia, mano vardas Taufikė, — atsakė vergė. 

— O kuo vardu tavo duktė? — klausinėjo ar Rabio žmona. 

— Sadė, — atsakė vergė. 

Ar Rabio žmona sušuko: 

— Tu pasakei tiesą! Tu laiminga, ir laimingas tas, kas tave 
nupirko! 

Po kiek laiko ar Rabio žmona paklausė: 

— O mano pone, kaip tu ją pavadinsi? 


* Kufa — garsus islamo istorijoje miestas, esantis Ira- 
ke — Žemutinėje Mesopotamijoje, — į pietus nuo 
senovės Babilono griuvėsių. * Nimat Alach 
reiškia: “Alacho malonė". 

— Kaip tu panorėsi, — atsakė ar Rabis. 

Tada ji pasiūlė: 

— Pavadinkime ją Nume“, 

— Tu puikiai sugalvojai, — pritarė ar Rabis. 

Mažoji Numė buvo auklėjama kartu su Nimu, ar Rabio sū- 
numi. Jie augo kartu, kol sulaukė dešimties metų. Abu jie buvo 
gražesni vienas už kitą, berniukas ėmė kreiptis į ją “o sesute", 
o ji vadino jį broliuku. 

Sulaukus Nimui tokio amžiaus, tėvas atėjo pas jį ir pasakė: 

— O mano vaike, Numė — tau ne sesuo, priešingai — ji tavo 
vergė, aš pirkau ją tavo vardu, kai tu dar buvai lopšyje. Nuo 
šios dienos nebevadink daugiau jos sesute. 

— Jeigu taip, tai aš ją vesiu, — tarė Nimas tėvui. 

Tada nuėjo pas savo motiną ir pranešė jai apie tai. Motina 
taip pat pasakė: 

— O mano vaike, ji tavo vergė. 

Nimas įėjo pas savo vergę ir pamilo ją. Taip jiedu gyveno 
kartu keletą metų. Visoje Kufoje nebuvo merginos, gražesnės ir 
malonesnės už Numę. Ji buvo dailiai nuaugusi, skaitė Koraną, 
ragavo įvairiausių mokslų ir išmoko groti muzikos instrumentais, 
nuostabiai dainavo ir mokėjo gražiai elgtis. Tuo metu nebuvo 
jai lygių. | 

Vieną dieną ji sėdėjo su savo vyru Nimu, ar Rabio sūnu- 
mi, savo kambariuose ir pačmusi liutnią linksmai dainavo. 
Priedainis buvo toks: 


Kai tu mano valdovas, nuo jaunystės globojęs, 
Mauo kardas, kurs nukerta galvas pavojams, - 


Man nereikia nei Zeido, nei Amro, kad gintų, 
Tik tavęs, jei keliai mano kojas supintų. 


Nimas sužavėtas paprašė: 

— Vardan mano gyvenimo, o Nume, padainuok man, gro- 
jant būgneliui bei kitiems muzikos instrumentams! 

Ji neprieštaravo ir padainavo dar: 


35 Num reiškia: “laimė, gerovė". 

Prisiekiu aš tuo, kurs man nieko negaili, 
Jog tų neklausysiu, kas juodins mus meilę. 


Tegu teks prarasti man savo ramybę, 
Bet priešus užrūstinsiu ištikimybe. 


Ir meilei aš sieloje kapą iškasiu, 
Širdies nebereiks, jei tavęs neberasiu. 


— Alachas tau skyrė tokią dovaną, o Nume! — atsiduso jau- 
nuolis. 

Taip jie maloniai leido laiką, o tuo metu vietininko rūmuose 
al Chadžadžas“ pasakė: 

— Būtinai turiu įsigudrinti ir pavogti tą vergę, kurią vadina 
Nume. Aš ją pasiųsiu tikratikių valdovui Abd al Malikui ibn Mer- 
vanui, jo rūmuose nėra nė vienos, panašios į ją. 

Jis pasišaukė senę prižiūrėtoją ir tarė jai: 

— Eik į ar Rabio namus ir pasimatyk su verge Nume. Su- 
galvok būdą, kaip ją pagrobti — visoje žemėje nerasi gražesnės 
už ją. 

Senė suprato, ko iš jos nori al Chadžadžas. Atėjus rytui, ji 
apsirengė vilnoniais drabužiais, pasikabino ant kaklo rožančių 
iš tūkstančio grūdelių, pasiėmė į ranką kelionės lazdą ir Jemeno 
burdiuką... 

Tuo tarpu išaušo rytas, ir Šachrazada nutraukė pasakojimą. 


Du šimtai trisdešimt aštuntoji 
naktis 


Kai atėjo du šimtai trisdešimt aštuntoji naktis, Šachrazada 
tęsė: 

Pasakojama, o laimingasai karaliau, kad senė suprato, ko iš 
jos nori al Chadžadžas ir kitą rytą, apsivilkusi vilnoniais drabu- 
žiais, pasikabinusi ant kaklo rožančių iš tūkstančio grūdelių, 


* Al Chadžadžas ibn Josefas -- Omejadų epochos 
(VIII a.) arabų karvedys ir valstybės veikėjas, valdė 
Žemutinę Mesopotamiją. 

pasiėmusi kelionės lazdą ir Jemeno burdiuką, išėjo šaukdama: 
“Garbė Alachui! Nėra kito dievo, tik Alachas! Alachas didis! Nė- 
ra jėgos ir galybės, didesnės už visagalį Alachą!" 

Taip garbindama Alachą ir melsdamasi (o jos širdis buvo 
pilna gudrybių ir žabangų), ji priėjo Nimo, ar Rabio sūnaus, na- 
mus. Buvo kaip tik vidurdienio metas. Ji pasibeldė į vartus, 
sargas atvėrė jai ir paklausė: 

— Ko tau? 

— Esu elgeta, maldininkė, — atsakė senė, — mane užklupo 
vidurdienio maldos metas, norėčiau šioje palaimintoje vietoje pa- 
simelsti. 

— O sene, — atsakė vartų sargas, — tai Nimo, ar Rabio sū- 
naus, namai, o ne koks soboras ar mečetė. 

— Aš žinau, — užginčijo senė, — kad nėra soboro ar mečetės, 
panašios į Nimo ibn ar Rabio namus. Aš esu tikratikio valdo- 
vo rūmų prižiūrėtoja ir išėjau klajoti ir melstis. 

— Aš tavęs neįleisiu, — tarė vartų sargas. 

Jiedu susiginčijo, ir senė kibo į vartų sargą sakydama: 

— Kaip tu gali neleisti manęs į Nimo ibn Rabio namus, kai 
aš įeinu į emyrų ir didžiūnų rūmus? 

Tuo metu išėjo Nimas ir, išgirdęs jų pokalbį, nusijuokė. Jis 
liepė senei eiti kartu su juo, ir senė nusekė iš paskos. Nimas nu- 
vedė ją pas Numę. Senė pasveikino ją kiek galėdama gražiau, 
apstulbinta ir nustebinta jos grožio, ir tarė jai: 

— O ponia, meldžiu tau globos Alacho, kuris grožiu ir pui- 
kumu sulygino tave su tavo šeimininku. 

Senė atsistojo mihrabe ir ėmė lankstytis, kristi veidu žemyn 
ir melstis. Atėjo vakaras, sutemo naktis, ir mergina tarė: 

— O motinėle, leisk savo kojoms bent valandėlę pailsėti. 

— O ponia, — atsakė senė, — kas siekia būsimojo gyvenimo, 
tas vargina save šiame, o kas neapsunkina savęs šiame gyvenime, 
nepasieks tas šventųjų buveinės būsimajame. 

Numė padavė senci valgyti ir tarė: 

— Užkąsk ir pasimelsk už mane, paprašyk atleidimo ir ma- 
lonės. 

— O ponia, — atsakė senė, — man pasninkas, o tu — moteris, 
kuriai dera valgyti, gerti ir linksmintis. Alachas atleis tau. Juk 

visagalis Alachas yra pasakęs: “Ir atliks teisų reikalą, išskyrus tuos, 
kurie atgailauja"?. 

Mergina truputį pasėdėjo, pasikalbėjo su sene, o paskui pa- 
prašė Nimą: 

— O pone, paprašyk šią senelę kurį laiką pasilikti pas mus. 
Jos veidas turi šventumo žymę. 

— Paruošk jai vietą, kur ji galėtų melstis, ir niekam neleisk 
jai trukdyti. Gal didysis ir garbingasis Alachas su jos palaimi- 
nimu padės mums neišsiskirti. 

Senė kiaurą naktį meldėsi ir skaitė Koraną, o kai Alachas 
įžiebė rytą, ji atėjo pas Nimą ir Numę, palinkėjo jiems labo ryto 
ir tarė: 

— Palicku jus Alacho globai. 

— Kur tu eini, o motinėle? — paklausė Numė. — Mano ponas 
liepė paskirti tau kambarį, kur tu visada galėtum garbinti Dievą 
ir melstis. 

— Teapsaugo jį Alachas ir tepratęsia jums savo palanku- 
mą! — atsakė senė. — Aš norėčiau, kad jūs lieptumėt vartų sargui 
nekliudyti man ateidinėti pas jus. Jeigu visagalis Alachas panorės, 
aš eisiu klajoti po šventąsias vietas ir, pagarbinusi Dievą ir pa- 
simeldusi, kiekvieną dieną ir kiekvieną vakarą melsiuosi dar ir 
už jus. 

Senė išėjo, o Numė liūdėjo išsiskyrusi su ja ir nežinojo, ko 
ši buvo pas ją atėjusi. Senė nuėjo pas al Chadžadžą, ir tas pa- 
klausė: 

— Kaip reikalai? 

— Aš mačiau tą vergę, — atsakė senė, — ir galiu patikinti, 
kad šiais laikais moterys nėra pagimdžiusios į ją panašios. 

Al Chadžadžas užsidegė: 

— Jei padarysi tai, ką aš tau liepiau, gausiai tave apdovanosiu. 

— Duok man mėnesį laiko, — paprašė senė. 

— Duodu tau mėnesį laiko, — atsakė al Chadžadžas. 

Senė ėmė dažnai užeidinėti į Nimo ir jo vergės Numės na- 
mus... 

Tuo tarpu išaušo rytas, ir Šachrazada nutraukė pasakojimą. 


» Citata iš Korano (XXV skyrius, 70 posmas). 

Du šimtai trisdešimt devintoji naktis 


Kai atėjo du šimtai trisdešimt devintoji naktis, Šachrazada 
tęsė: 

Pasakojama, o laimingasai karaliau, kad senė ėmė užeidinėti 
į Nimo ir Numės namus, o šie rodė jai vis didesnę pagarbą. Ne- 
trukus senė jau nuolat sėdėdavo pas juos nuo ryto iki vakaro, 
ir visi sakė jai: “Prašom, prašom!" 

Kartą, pasilikusi viena su mergina, senė pasakė jai: 

— O mano ponia, prisiekiu Alachu, kai nuvyksiu į šventą- 
sias vietas, aš melsiuosi už tave. Kaip norėčiau, kad tu tuo metu 
būtum su manim ir pamatytum senolius, pasiekusius vienybę su 
Alachu, jie pasimelstų už tave, už tai, ko tu trokšti. 

Vergė Numė paprašė: 

— Vardan Alacho, o motute, veskis ir mane kartu. 

— Paprašyk savo anytą, Nimo motiną, leidimo, — liepė senė. 

Mergina kreipėsi į anytą: 

— O ponia, paprašyk mano poną, kad jis kurią nors dieną 
leistų eiti kartu su sena motute, aš noriu kartu su fakyrais“ pa- 
simelsti šventose victose. 

O kai sugrįžo Nimas, senė irgi priėjo prie jo, ėmė bučiuo- 
ti jam rankas ir prašyti, tačiau jis neleido Numei eiti ir nedavė 
sutikimo. Senė palaimino jį ir išėjo. 

Kitą dieną senė vėl atėjo (o Nimo nebuvo namie) ir krei- 
pėsi į Numę sakydama: 

— Mes vakar meldėmės už tave, greičiau ruoškis — pasivaikš- 
čiosi ir sugrįši anksčiau, nei pareis tavo ponas. 

Mergina tarė savo anytai: 

— Alacho vardu prašau, leisk man eiti su šia garbinga mo- 
terimi, aš pabūsiu šventosiose vietose, pažvelgsiu į Alacho tarnus 
ir greitai grįšiu, greičiau, nei pareis mano ponas. 

— Aš bijau, kad tavo ponas viską sužinos, — atsakė Nimo 
motina. 

Bet senė paprieštaravo: 

— Prisiekiu Alachu, aš neleisiu jai net prisėsti! Ji žiūrės sto- 
vėdama, kad ilgai neužtruktų. 


* Fakyras — keliaujantis vienuolis. 

Taip gudrumu senė ir išsiviliojo merginą. Nuvedė ją į al Cha- 
džadžo rūmus ir pranešė jam, kad mergina atvesta, laukia 
kambaryje. Al Chadžadžas atėjo pažiūrėti į ją ir pamatė, kad ji 
puikesnė už bet kurią šio meto moterį ir kad jis niekada nėra 
sutikęs panašios į ją. Numė, pamačiusi al Chadžadžą, užsiden- 
gė nuo jo veidą, bet al Chadžadžas jau nebepaliko jos, o iš karto 
pakvietė dvariškį ir, skyręs jam penkiasdešimt raitelių, liepė pa- 
sodinti merginą ant greitojo kupranugario ir vykti į Damaską, 
perduoti ją tikratikių valdovui Abd al Malikui ibn Mervanui. Jis 
parašė kalifui laišką ir tarė dvariškiui: 

— Perduok valdovui šį laišką, paimk atsakymą ir paskubėk 
sugrįžti. 

Dvariškis skubiai išsivedė merginą, pasodino ant kupranugario 
ir išjojo. Mergina verkė, atskirta nuo namų ir nuo savo pono. 

Atvykus į Damaską, dvariškis paprašė leidimo įeiti pas tik- 
ratikių valdovą. Kai gavo leidimą, atėjo pas valdovą ir papasakojo 
jam vergės istoriją, o kalifas paskyrė jai kambarį. Po to kalifas 
nuėjo į savo haremą ir, pamatęs savo žmoną, pasakė jai: 

— Al Chadžadžas nupirko man vergę, vieną iš Kufos didi- 
kų dukterų, kainuojančią dešimt tūkstančių dinarų, ir atsiuntė 
šį laišką, o kartu su laišku atvyko ir vergė. 

Kalifo žmona atsakė jam... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimtoji naktis 


Kai atėjo du šimtai keturiasdešimtoji naktis, Šachrazada tęsė: 

Pasakojama, o laimingasai karaliau, kad kai kalifas papasakojo 
savo Žmonai vergės istoriją, ši atsakė jam: 

— Tepadaugins Alachas tau savo malonių. 

Pas vergę atėjo kalifo Abd al Maliko sesuo ir, pamačiusi ją, 
sušuko: 

— Prisiekiu Alachu, neapsigautų tas, kurio namuose esi, nors 
tu kainuotum ir šimtą tūkstančių dinarų! 

Vergė Numė paklausė: 

— O) šviesiaveide, kokio karaliaus šie rūmai ir koks tai mies- 
tas? 

Kalifo sesuo nusistebėjo: 

— Tai Damaskas, o šie rūmai — mano brolio, tikratikių val- 
dovo Abd al Maliko ibn Mervano. Negi tu to nežinojai? 

— Prisiekiu Alachu, o ponia, — atsakė vergė, — aš nežinojau. 

— O tas, kuris tave pardavė ir gavo pinigus, tau nepasakė, 
kad tave nupirko kalifas? — toliau kamantinėjo kalifo sesuo. 

Bet mergina, išgirdusi tai, tik pravirko ir pagalvojo: “Mane 
sėkmingai apgavo! — Paskui tarė sau: — Jei imsiu pasakoti, ma- 
nim nepatikės, verčiau tyliai kentėsiu ir vilsiuosi, kad Alacho 
pagalba neužtruks". Ji susigėdusi nuleido galvą, jos žandai de- 
gė raudoniu — tai buvo kelionės ir saulės pėdsakai. 

Tądien kalifo sesuo ją paliko, o kitą dieną atėjo su medžia- 
gomis bei brangakmenių vėriniais ir papuošė merginą. Tada atėjo 
tikratikių valdovas ir atsisėdo šalia jos, o jo sesuo tarė: 

— Tu tik pažvelk į šią merginą. Alachas apdovanojo ją ne- 
priekaištingu grožiu ir dailumu. 

— Atidenk savo veidą, — paliepė kalifas Numei. 

Tačiau Numė nenusiėmė skraistės ir kalifas nepamatė jos vei- 
do, tik rankas. Tačiau kalifas ir taip ją pamilo, o prieš išeidamas 
tarė seseriai: 

— Aš ateisiu pas ją tik po trijų dienų, kai ji su tavim susi- 
draugaus. 

Likusi viena, mergina mąstė apie savo padėtį ir dūsavo, pri- 
siminusi išsiskyrimą su savo ponu Nimu. 

Atėjus nakčiai, jai prasidėjo karštinė, ji nieko nevalgė ir ne- 
gėrė, jos veidas pasikeitė ir grožis apibluko. Apie tai buvo 
pranešta kalifui, ir jis susirūpino: pakvietė jai daktarus ir mokytus 
žmones, bet niekas neišmanė, kaip ją gydyti. 


Štai kaip klojosi Numei. O jos ponas Nimas grįžęs namo at- 
sisėdo ir pašaukė: “Nume!" 

Tačiau jam niekas neatsiliepė. Jis skubiai atsistojo ir dar kartą 
pašaukė, bet niekas nesirodė, o visos vergės išsislapstė, bijodamos 
jo pykčio. Nimas nuėjo pas savo motiną ir pamatė, kad šioji sėdi 
ranka pasirėmusi skruostą. 

— O motinėle, kur Numė? — paklausė jis. 

— O mano vaike, ji su ta, kuriai ją galima patikėti labiau ne- 
gu man, su ta garbingąja senute. Numė išėjo su ja aplankyti 
fakyrų ir netrukus grįš. 

— Nuo kada ji čia taip papratus? — nepatenkintas tarė Nu- 
mas. — Kada ji išėjo? 

— Ji išėjo rytą, — atsakė motina. 

— Kaip tu galėjai taip ją išleisti?! — sušuko Numas. 

— Tai senutė man taip patarė, — teisinosi motina. 

— Nėra jėgos ir galybės, didesnės už visagalį Alachą! — su- 
aimanavo Numas ir išėjo iš namų. 

Pasaulis jam buvo nebemielas, kai jis susirado sargybos vir- 
šininką ir tarė jam: 

— Tu gudrauji ir pavagi man iš namų vergę! Aš būtinai pa- 
skųsiu tave tikratikių valdovui. 

— O kas ją išsivedė? — paklausė sargybos viršininkas. 

Nimas nupasakojo senės išvaizdą, jos vilnonius drabužius ir 
rožančių iš tūkstančio grūdelių. 

— Parodyk man tą senę, ir aš išlaisvinsiu tavo vergę, — ta- 
rė sargybos viršininkas. 

— Bet kas gi ją pažįsta? — sušuko Nimas. 

— Niekas nežino paslėptų dalykų, tik Alachas — didis jis ir 
garbingas! — atsakė sargybos viršininkas, jau supratęs, kad šioji 
senė bus pasiųsta al Chadžadžo. 

— Aš reikalauju, kad tu surastum mano vergę, — pasakė Ni- 
mas, — aš kreipsiuosi į al Chadžadžą. 

— Eik pas ką nori! — nė kick neišsigando sargybos viršininkas. 

Nimas nuėjo į al Chadžadžo rūmus (jo tėvas buvo vienas iš 
Kufos didikų), ir vartų sargas apie jį ir jo reikalus pranešė al 
Chadžadžui. Kai Nimas jau stovėjo prieš al Chadžadžą, šis pa- 
klausė: 

— Kas atsitiko? 

— Tas ir tas, — papasakojo Numas. 

Tada al Chadžadžas tarė: 

— Pakvieskite čionai sargybos viršininką, ir mes liepsime jam 
paieškoti senės. 

Kai pasirodė sargybos viršininkas (o al Chadžadžas žinojo, 
kad jis pažįsta tą senę), Chadžadžas pasakė jam: 

— Aš noriu, kad tu surastum Nimo ibn ar Rabio vergę. 

— Paslėptų dalykų nežino niekas, išskyrus Alachą! — atsakė 
sargybos viršininkas. 

— Tu būtinai turi paskirti raitelius, kurie ieškotų tos vergės 

keliuose ir dairytųsi po miestus, — paliepė al Chadžadžas... 
Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt pirmoji 
naktis 


Kai atėjo du šimtai keturiasdešimt pirmoji naktis, Šachrazada 
tęsė: 

Pasakojama, o laimingasai karaliau, kad al Chadžadžas pa- 
liepė sargybos viršininkui: 

— Būtinai paskirk raitelius, kurie ieškotų tos merginos visuose 
keliuose ir dairytųsi po miestus. 

O paskui jis kreipėsi į Nimą: 

— Jei tavo vergė negrįš, aš duosiu tau dešimt vergių iš sa- 
vo namų ir dešimt iš sargybos viršininko namų. 

Sargybos viršininkas išėjo neva ieškoti senės, o Nimas liko 
susirūpinęs ir nusivylęs gyvenimu. 

Jam buvo jau keturiolika metų, bet ant skruostų dar niekas 
nežėlė. Jis verkė ir raudojo, stengėsi nebūti namie, o kartu su 
juo iki pat paryčių verkdavo ir jo motina. Tėvas atėjo pas Ni- 
mą ir pasakė: 

— O mano vaike, juk iš tiesų tai al Chadžadžas surezgė šią 
gudrybę ir pagrobė merginą, betgi jei ne šią, tai kitą valandą 
Alachas paprastai atsiunčia pagalbą. 

Nimui dar labiau suskaudo širdį, jis pats nebesuprasdavo, ką 
kalba, nepažindavo tų, kas pas jį ateidavo. Taip sirgo jis jau 
trečias mėnuo, jo būklė vis blogėjo, ir tėvas visai nusiminė. Gy- 
dytojai, kurie ateidavo pas Nimą, sakė: “Nėra jam kito vaisto, 
tik ta vergė". 

Ir štai vieną dieną jo tėvas išgirdo apie vieną išmanantį gy- 
dytoją persą, apie kurį sklido kalbos, kad jis moka puikiai gydyti 
ir spėti iš žvaigždžių bei iš smėlio. Ar Rabis pakvietė tą gydy- 
toją, o kai šis atėjo, pasisodino greta ir rodė visokeriopą pagarbą. 

Jis paprašė: 

— Pažvelk, kaip atrodo mano sūnus. 

— Duokš ranką, — tarė gydytojas Nimui. 

Šis padavė ranką, gydytojas pačiupinėjo pulsą ir pažvelgė jam 
į veidą. Po to nusijuokė ir tarė tėvui: 

— Tavo sūnui daugiau nėra nieko blogo, išskyrus graužatį 
širdyje. 

— Tu teisus, o gydytojau, — atsakė ar Rabis, — kreipkis dėl 
mano sūnaus bėdos į savo išmanymą ir mokslą. O paskui pa- 
pasakok man viską, nieko neslėpdamas. 

Ir persas atsakė: 

— Tavo sūnus labai pasiilgęs vienos merginos, o ji dabar Bas- 
roje arba Damaske. Tavo sūnui tėra vienas vaistas — susitikimas 
su ja. 

— Jei tu gebėsi juos suvesti, aš turėsiu kuo tave pradžiuginti 
ir tau visą gyvenimą netrūks pinigų ir gerovės, — pažadėjo ar 
Rabis. 

— Iš tiesų tai šis darbas greitas ir nesunkus, — atsakė persas. 

Jis atsisuko į Nimą ir pasakė: 

— Nebus tau jokio rūpesčio, sustiprink savo širdį, nuramink 
sielą ir atvėsink akis. Duok man keturis tūkstančius dinarų, — 
kreipėsi tada į ar Rabį. 

Šis nedelsdamas įteikė persui pinigus, o persas dar pridūrė: 

— Aš noriu, kad tavo sūnus vyktų su manim į Damaską, ir 
jei Alachas panorės, aš negrįšiu be merginos. 

Po to persas paklausė jaunuolį: 

— Kuo tu vardu? 

— Nimas, — atsakė tasai. 

— O Nimai, — tarė persas, — sėsk, ir tesaugo tave visaga- 
lis Alachas: jis suves tave su mylimąja. 

Nimas atsisėdo tiesiai, o persas paaiškino: 

— Suimk save į rankas, mes išvykstame šiandien pat. Dabar 
valgyk, gerk ir prasiblaškyk, kad sustiprėtum prieš kelionę. 

Paskui persas pasiėmė viską, ko jam galėjo prireikti iš rete- 
nybių, iš Nimo tėvo jis gavo dešimt tūkstančių dinarų, arklius, 
kupranugarius ir visa, ko reikėjo kelionei. 

Nimas atsisveikino su tėvu ir motina ir išvyko su gydytoju 
į Chalebą. Tačiau ten merginos pėdsakų jie neaptiko. Toliau jie 
pasiekė Damaską ir praleido ten tris dienas. Paskui persas iš- 
sinuomojo krautuvėlę, apstatė jos lentynas plonu porcelianu su 
dangteliais, papuošė jas auksu ir brangiomis medžiagomis. Prieš 
save išrikiavo butelius ir kitokius indus su visokiausiais aliejais 
ir kitais vaistais, o greta butelių sustatė krištolines taureles. Šalia 

pasidėjo lentą ir astroliabiją. Pats apsirengė gydytojo ir vaisti- 
ninko drabužiais, o Nimą aprengė marškiniais ir šilkiniu 
apsiaustu, aprišo juosmenį šilkine juosta, išsiūta auksu. Ir tarė 
Nimui: 

— O Nimai, nuo šios dienos tu — mano sūnus ir nesikreipk 
į mane kitaip, tik “tėve", o aš vadinsiu tave sūnumi. 

Nimas sutiko. 

Ir pradėjo pas juos traukti Damasko gyventojai. Jie grožė- 
josi Nimo dailumu, puošniomis lentynomis ir tomis prekėmis, 
kurios ten buvo sudėtos. Persas kreipdavosi į Nimą persiškai ir 
Nimas kalbėjo su juo šia kalba, nes mokėjo ją, kaip ir pride- 
ra didikų vaikams. Persas tapo žinomas tarp miestelėnų, jie 
ateidavo, skųsdavosi savo negaliomis, o jis duodavo jiems vaistų. 
Jam atnešdavo butelius, pripiltus ligonių šlapimo, o persas pa- 
žiūrėjęs sakydavo: 

— Tas, kieno šlapimas šiame butelyje, serga tokia ir tokia liga. 

O ligonis atsiliepdavo: 

— Iš tiesų tas gydytojas teisus! 

Taip persas ėmė gydyti žmonių ligas, ir gyventojai pas jį ėmė 
plaukte plaukti. Greitai žinia apie tai pasklido po visą miestą ir 
pasiekė turtuolių rūmus. 

Vieną dieną, persui besėdint krautuvėlėje, prie jo prijojo senė, 
raita ant asilo, kurio gūnia buvo išpuošta brangiaisiais akmenimis. 
Senė sustojo, pririšo asilo pavadį ir, parodžiusi ženklą persui, 
paprašė: 

— Paduok man ranką. 

Persas padavė senei ranką, ši nulipo nuo asilo ir paklausė: 

— Ar tai tu iš Irako atvykęs persų gydytojas? 

— Taip, — atsakė gydytojas. 

— Žinok, — atsakė senė, — aš turiu dukterį, kuri serga. 

Ir ji išsitraukė butelį. Persas žvilgtelėjo į tai, kas jame bu- 
vo, ir paklausė: 

— O ponia, pasakyk, koks šios merginos vardas, aš noriu pa- 
gal žvaigždes paskaičiuoti, kada jai tinkamiausias metas gerti 
vaistus. 

— O persų broli, jos vardas Numė, — atsakė senė... 

Tuo tarpu išaušo rytas, ir Šachrazada nutraukė pasakojimą. 

Du šimtai keturiasdešimt antroji 
naktis 


Kai atėjo du šimtai keturiasdešimt antroji naktis, Šachraza- 
da tęsė: : 

Pasakojama, o laimingasai karaliau, kad persas, išgirdęs Nu- 
mės vardą, ėmė skaičiuoti ir rašyti, o tada pasakė: 

— O ponia, aš neskirsiu jai vaistų, kol nesužinosiu, iš kokios 
ji šalies, nes ten dangus yra kitoks. Pasakyk man, kokioje šalyje 
ji buvo auklėjama ir kiek jai metų. 

— Jai keturiolika metų, — atsakė senė, — o augo ji Kulos že- 
mėje, Irake. 

— O kiek metų ji jau gyvena šiuose kraštuose? — paklausė 
persas. 

— Tik keletą mėnesių, — atsakė senė. 

Kai Nimas išgirdo senės žodžius ir savo vergės vardą, jo širdis 
suspurdėjo, jis prarado amą. Persas tuo metu aiškino senei, kokie 
vaistai tiktų merginai. 

— Sumaišyk ką nori, duok man viską, ką surašei, ir telaimina 
tave visagalis Alachas, — tarė senė ir numetė jam ant prekys- 
talio dešimt dinarų. Gydytojas pažvelgė į Nimą ir liepė jam 
paruošti senei vaistingųjų žolių. O senė žiūrėjo į jaunuolį ir gal- 
vojo: “Tesaugo tave Alachas, o mano vaike, — tu toks panašus 
į ją". 

Senė paklausė persą: 

— O persų broli, ar šis jaunuolis tavo vergas, ar sūnus? 

— Tai mano sūnus, — atsakė persas. 

Nimas surinko reikiamas žoleles ir sudėjo jas į dėžutę, o ant 
popierėlio užrašė tokius dvieilius: 


Jei padovanos man Numė žvilgsnio rožę, 
Liks Sudas be laimės, o Džiumlė — be grožio. 


Man sakė: “Pamiršk ją - lokių dvidešimt gausi“, — 
Bet kaipbgi bamiršt ją — gražiausią, brangiausią? 


Tada įkišo popierėlį į dėžutę, o ant dėžutės viršelio užrašė 

Kufos braižu“: “Aš esu Nimas ibn ar Rabis iš Kufos". Jaunuolis 
padėjo dėžutę priešais senę, šioji paėmė ją, atsisveikino ir nu- 
jojo atgal į kalifo rūmus. 

Ten senė nuėjo pas merginą ir nunešė jai dėžutę su vaistais. 

— O ponia, — pasakė ji, — žinok, kad į mūsų miestą atvy- 
ko gydytojas persas. Aš nesu mačiusi nieko įžvalgesnio ir labiau 
nusimanančio apie ligas nei jis. Po to, kai parodžiau jam bu- 
telį ir pasakiau jam tavo vardą, jis suprato, kokia liga tu sergi, 
ir paskyrė vaistus. Paskui jis paliepė savo sūnui sudėti visa kas 
reikia. Visame Damaske nėra gražesnio ir žavingesnio jaunuo- 
lio už jo sūnų, ir niekas neturi tokios krautuvės kaip jis. 

Numė paėmė dėžutę ir pamatė ant dangtelio užrašytus jos 
pono bei jo tėvo vardus. Jos veidas staiga pasikeitė, ir ji sušuko 
pati sau: “Nėra jokios abejonės, kad tos krautuvėlės šeiminin- 
kas atvyko dėl manęs!" 

— Nupasakok man tą jaunikaitį, — paprašė ji senę, o ta at- 
sakė: 

— Jo vardas Nimas, virš dešiniojo antakio jam yra dėmelė 
ir vilki jis puošniais drabužiais. Jo grožis tiesiog tobulas ir pa- 
našus į tavo. 

— Paduok man vaistus, telaimina ir tepadeda didysis Ala- 
chas, — tarė Numė. 

Ji išgėrė vaistus ir juokdamasi pasakė senei: 

— Iš tiesų tai nuostabūs vaistai. 

Po to apžiūrėjo dėžutę ir pamačiusi popierėlį išvyniojo jį ir 
perskaitė. Ji įsitikino, kad tas jaunuolis — jos ponas, tad jos širdis 
nurimo ir apsidžiaugė. Išvydusi, kad mergina juokiasi, senė su- 
šuko: 

— Iš tiesų palaiminta šioji diena! 

Numė paprašė senę: 

— O prižiūrėtoja, aš norėčiau ko nors užkąsti ir atsigerti. 

Senė šūktelėjo vergėms: 

— Paruoškite savo poniai stalus su puikiausiais valgiais! 

Stalai buvo paruošti, ir Numė ėmė valgyti. 

Staiga pas jas įėjo Abd al Malikas ibn Mervanas ir pama- 


* Kufos braižas — tvirtas kampuotas šriftas, kuriuo 


parašyti dauguma išlikusių iki mūsų laikų senovinių 
Korano tekstų bei įrašų akmenyje. 

tęs, kad mergina sėdi ir valgo, labai apsidžiaugė. O senė paaiš- 
kino jam: 

— O tikratikių valdove, sveikinu tave išgijus tavo vergei Nu- 
mei. Į mūsų miestą atvyko vienas gydytojas (nesu mačiusi nieko 
įžvalgesnio ir labiau išmanančio apie ligas ir vaistus), aš atne- 
šiau jai šio gydytojo paskirtus vaistus. Ji vos vieną kartą jų išgėrė, 
ir jai jau grįžo sveikata, o tikratikių valdove. 

— Paimk tūkstantį dinarų ir pasirūpink vaistais, kad ji visiškai 
išgytų, — paliepė senei tikratikių valdovas ir linksmas išėjo. 

Senė nuėjo į perso krautuvėlę ir atidavė jam tūkstantį dinarų 
pasakiusi, jog ta mergina — kalifo vergė. 

Ji perdavė jam raštelį, kurį parašė Numė, o persas jį iš karto 
atidavė Nimui. Šis pažvelgė ir pažinęs braižą griuvo be sąmo- 
nės. Atsipeikėjęs išvyniojo laiškelį ir perskaitė: “Nuo merginos, 
kuriai pavogta laimė ir apgautas protas, nuo išsiskyrusios su 
širdies mylimuoju. — O toliau: — Aš gavau tavo laišką, ir pa- 
lengvėjo mano krūtinė, pradžiugo protas, atsitiko taip, kaip 
pasakė poetas: 


Atėjo tas laiškas! Te aš neprarasiu 
Jį rašiusių pirštų, — jis žadina dvasią, 


Lyg Mozę grąžinti jo motinai skuba, 
Lyg neša Jokūbui jis Juozapo rūbą". 


Perskaičius šias eiles, Nimo akys pritvinko ašarų, ir prižiū- 
rėtoja jo paklausė: 

— Ko tu verki, mano vaike? Teneverčia Alachas tavo akių 
ašaroti! 

— O ponia, — atsakė jai persas, — kaip mano sūnus neverks, 
jei ta mergina — jo vergė, o jis — jos ponas, Nimas ibn ar Rabis 
iš Kufos. Šios merginos sveikata priklauso nuo to, ar ji pama- 
tys šį jaunuolį. Ji neserga jokia kita liga, tik meile jam... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt trečioji naktis 


Kai atėjo du šimtai keturiasdešimt trečioji naktis, Šachrazada 
tesė: 

Pasakojama, o laimingasai karaliau, kad persas pasakė senei: 

— Kaip mano sūnus neverks, jei ta mergina — jo vergė, o 
jis — jos ponas, Nimas ibn ar Rabis iš Kufos? Šios merginos svei- 
kata priklauso tik nuo to, ar ji pamatys šį jaunuolį. Ji neserga 
jokia kita liga, tik meile jam. Pasiimk, o ponia, šį tūkstantį di- 
narų (iš manęs gausi dar daugiau) ir pažvelk į mus malonės 
akimis. Mes neturime kito būdo pasiekti savo tikslą, kaip tik per 
tave. 

Senė paklausė Nimą: 

— Tu jos šeimininkas? 

— Taip, — atsakė Nimas. 

— Tu sakai tiesą, — sutiko senė, — ji be perstojo mini tave. 

Nimas papasakojo senei viską, kas jam atsitiko, nuo pradžios 
iki galo, o ši jam tarė: 

— O jaunuoli, tu susitiksi su ja tik man padedant. 

Ji sėdo raita ir tą pat akimirką pasuko rūmų link. Nuėjusi 
pas merginą, pažvelgė jai į veidą, nusijuokė ir tarė: 

— O mano dukra, tu turi teisę verkti ir negaluoti, nes esi 
išskirta su savo šeimininku Nimu ibn ar Rabiu iš Kufos. 

— Prieš tave pakilo paslapties skraistė, tu sužinojai teisy- 
bę! — sušuko Numė. 

Senė tarė: 

— Nuramink savo sielą, tegul atlėgsta tavo krūtinė. Prisiekiu 
Alachu, aš jus sujungsiu, net jei dėl to turėtų žūti mano siela! 

Ji sugrįžo pas Nimą ir tarė jam: 

— Aš buvau pas tavo vergę ir mačiau, kad ji ilgisi tavęs dar 
labiau nei tu jos. Tikratikių valdovas nori suciti su ja, o ji prie- 
šinasi. Jei tu stiprios dvasios ir tvirtos širdies, tai aš padėsiu jums 
susitikti, nors tai man pavojinga. Parengsiu būdą ir sugalvosiu 
gudrybę, kad tu galėtum įeiti į tikratikių valdovo rūmus ir su- 
sitikti su ja, nes ji negali išeiti. 

— Teatlygina tau Alachas gerumu! — sušuko Nimas. 

Senė atsisveikino su juo ir, vėl nuėjusi pas merginą, pasa- 
kė jai: 

— Tavo pono siela kankinasi iš meilės tau, jis nori su tavim 
susitikti ir gauti tave. Ką tu pasakysi? 

— Mano siela taip pat kankinasi, ir aš noriu su juo susitik- 
ti, — atsakė Numė. 

Tada senė pasiėmė ryšulį moteriškų drabužių, papuošalų bei 
brangenybių ir nuėjusi pas Nimą pasakė: 

— Eime į nuošalią vietą. 

Jiedu įėjo į kambariuką už krautuvėlės, ir senė išdažė ir iš- 
puošė jam rankų riešus, įrišo į plaukus siuvinėtas juostas, aprengė 
moteriškais drabužiais — išpuošė taip, kaip tik gali išsipuošti ver- 
gės. Nimas tapo panašus į vieną iš rojaus hurijų, ir prižiūrėtoja, 
jį tokį išvydusi, sušuko: 

— Palaimintas Alachas, geriausias iš kūrėjų! Prisiekiu Alachu, 
tu gražesnis už tą merginą! — Po to ji tarė: — Pavaikščiok išsta- 
tydamas kairiąją koją ir atmesdamas dešiniąją bei banguodamas 
klubais. — Nimas ėmė vaikščioti prieš ją taip, kaip ji liepė. Senė 
įsitikino, kad jis moka vaikščioti taip, kaip vaikšto moterys. Ji 
tarė jam: — Palauk, kol ryt vakare aš pas tave ateisiu. Jei didysis 
Alachas panorės, aš nuvesiu tave į rūmus. Pamatęs vartų sar- 
gą ir eunuchus, susikaupk, nuleisk galvą ir su niekuo nekalbėk: 
aš susitarsiu už tave ir paprašysiu Alacho pagalbos. 

Kitą dieną senė atėjo pas Nimą ir nusivedė jį į rūmus. Ji ėjo 
pirma, o Nimas iš paskos. Vartų sargas nenorėjo jų įleisti, bet 
senė subarė jį: 

— O bjauriausias iš vergų, tai vergė Numė, tikratikių valdovo 
numylėtinė, kaipgi tu jos neįleidi? Įeik, mergaite! — tarė ji, ir 
Nimas įėjo paskui senę. Toliau jie ėjo iki pat tų durų, už ku- 
rių bebuvo likęs paskutinis kiemas prieš rūmus. 

— O Nimai, — tarė senė, — sutvirtink savo sielą, ir tebūnie 
stipri tavo širdis. Įeik į rūmus, pasuk į kairę, atskaičiuok pen- 
kerias duris ir įeik pro šeštąsias. Ten bus tau paruoštas kambarys. 
Nebijok, o jei kas nors tave kalbins, neprašnek ir nesustok. 

Ties durimis juos vėl pasitiko kitas durininkas ir paklausė: 

— Kas čia per mergina!.. 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt ketvirtoji 
naktis 


Kai atėjo du šimtai keturiasdešimt ketvirtoji naktis, Šachra- 
zada tęsė: 

Pasakojama, o laimingasai karaliau, kad vartų sargas pasi- 
tiko senę ir paklausė: 

— Kas čia per mergina? 

— Tavo ponia nori ją pirkti, — atsakė senė. 

— Be tikratikių valdovo leidimo niekas čia nė kojos ne- 
įkels, — tarė eunuchas, — eik su ja atgal, aš jos neįleisiu, nes 
man taip įsakyta. 

— O didysis vartų sarge, — atsakė senė, — įsidėk sau į gal- 
vą! Numė — kalifo vergė, jo širdis linksta prie jos, o ji sveiksta, 
ir kalifui sunku tuo patikėti. Ji nori pirkti šią vergę, tad nekliudyk 
jai įeiti. Geriau, kad Numė nesužinotų, jog tu norėjai jai sutruk- 
dyti: ji gali supykti, ir jos liga paūmės. O jeigu ji ant tavęs įširs, 
tai suras būdą, kaip nukirsti tau galvą. 

Paskui senė tarė Nimui: 

— Įeik, mergaite, neklausyk, ką jis šneka ir nesakyk poniai, 
kad vartų sargas nenorėjo tavęs įleisti. 

Nimas nuleido galvą ir įžengė į rūmus. Jis norėjo pasukti į 
kairę, bet suklydo ir nuėjo dešinėn, norėjo atskaičiuoti penke- 
rias duris ir įeiti pro šeštąsias, tačiau atskaičiavo šešerias ir įėjo 
pro septintąsias. Už jų buvo brokatu išklota patalpa, sienos iš- 
kabinėtos auksu siuvinėtais šilkais, visur stovėjo smilkytuvai su 
alaviju, ambra ir kvepiančiuoju muskusu. Ant pakylos Nimas pa- 
matė guolį, užklotą brokatu, ir atsisėdo ant jo. Jis žvelgė į visą 
tą didelį puošnumą ir nežinojo, ką lems jam likimas. 

Kai jis taip sėdėjo ir galvojo apie savo likimą, staiga įėjo tik- 
ratikių valdovo sesuo su savo verge. Pamačiusi sėdintį jaunuolį, 
kalifo sesuo pamanė, jog tai mergina, ir priėjusi prie Nimo pa- 
klausė: 

— Kas tu esi, o mergaite, ko tu atėjai, kas tave atvedė čionai? 

Nimas tylėjo ir nieko jai neatsakė. 

— O mergaite, — kalbino toliau kalifo sesuo, — jei tu esi iš 
mano brolio numylėtinių ir jis pyksta ant tavęs, tai aš užtarsiu 
tave ir pasistengsiu suminkštinti jo širdį. 

Nimas ir vėl nieko neatsakė. Tada kalifo sesuo liepė savo 
vergei pastovėti prie durų ir nieko nejleisti, o pati priėjo arčiau 
ir, pažvelgusi į Nimą, apstulbo išvydusi jo grožį. 

— O mergaite, — kalbėjo ji, — leisk man sužinoti, kas tu, kuo 
tu vardu ir ko tu atėjai čionai; anksčiau tavęs mūsų rūmuose 
nesu mačiusi. 

Nimas vėl tylėjo. Tada karaliaus sesuo užpyko ir padėjo ran- 
ką Nimui ant krūtinės. Ji labai nustebo neapčiuopusi krūtų ir 


262 


244 naktis 


norėjo praskleisti Nimo drabužius, kad ką nors suprastų. Tada 
Nimas prabilo: 

— O ponia, — tarė jis, — aš tavo vergas. Pirk mane, aš lie- 
ku laukti tavo užtarimo: apgink mane. 

— Tavęs bėda neištiks, — atsakė kalifo sesuo. — Kas gi tu 
esi ir ko atėjai į mano kambarį? 

— O karalaite, — atsakė Nimas, — mano vardas Nimas, esu 
ar Rabio iš Kufos sūnus. Pasiryžau šiam pavojui dėl savo ver- 
gės Numės, kurią al Chadžadžas klasta iš manęs pagrobė ir 
atsiuntė čionai. 

— Nebijok, viskas bus gerai, — pažadėjo kalifo sesuo ir šūk- 
telėjo vergei: — Nueik į Numės kambarį! 

Tuo metu pas Numę atėjo prižiūrėtoja ir paklausė: 

— Ar buvo pas tave atėjęs tavo ponas? 

— Ne, prisiekiu Alachu, — atsakė Numė. 

— Gal jis paklydo ir įėjo į kitą kambarį, gal pakeliui ką nors 
supainiojo? — balsu mąstė senė. 

Numė susijaudino: 

— Nėra jėgos ir galybės, didesnės už visagalį Alachą! Bai- 
gėsi mūsų laikas, mes pražuvę! 

Jos abi sėdėjo sukdamos galvas, kas galėjo atsitikti, bet staiga 
įėjo kalifo sesers vergė ir pasveikino Numę. Po to ji tarė: 

— Mano ponia kviečia tave pas save į svečius. 

— Klausau ir vykdau, — atsakė Numė. 

“Gal jos ponas pas kalifo seserį, ir paslaptis atskleista?" — 
galvojo prižiūrėtoja, o Numė atsistojo ir nuėjo pas kalifo seserį. 

Kalifo sesuo parodė jai jaunuolį ir tarė: 

— Štai tavo ponas sėdi pas mane. Panašu, kad jis supainiojo 
duris. Jei didysis Alachas panorės — nei tau, nei jam neatsitiks 
nieko blogo. 

Tai išgirdus, Numės širdis nurimo ir ji priėjo prie savo pono 
Nimo. Šis pakilo jos pasitikti ir jiedu apsikabino... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt penktoji naktis 


Kai atėjo du šimtai keturiasdešimt penktoji naktis, Šachra- 
zada tesė: 

Pasakojama, o laimingasai karaliau, kad Nimas, pamatęs ver- 
gę Numę, pakilo jos pasitikti. Jie priglaudė vienas kitą prie 
krūtinės ir susmuko be sąmonės. 

Kai jie atsipeikėjo, kalifo sesuo tarė: 

— Sėskite ir pagalvokime, kaip išeiti iš tos padėties, kurion 
patekome. 

— O ponia, mes kupini dėmesio ir paklusnumo tau, o tavo 
valia — įsakyti, — atsakė Nimas ir Numė. 

— Prisiekiu Alachu, — atsakė kalifo sesuo, — mes jūsų ne- 
nuskriausime! 

Po to ji paliepė savo vergei atnešti valgio ir gėrimo. Vergė 
visa tai atnešė, ir visi svečiai susėdę pavalgė. Pavalgę ėmė gerti 
ir užmiršo savo liūdesį. 

— O, jei aš žinočiau, kas mus ištiks, — tarė Nimas. 

O kalifo sesuo paklausė: 

— Nimai, ar tu myli Numę, savo vergę? 

— O ponia, — atsakė jis, — meilė jai privertė mane padaryti 
tai, ką padariau, ir neišsigąsti pavojaus. 

Tada kalifo sesuo paklausė Numę: 

— O Nume, ar tu myli savo poną Nimą? 

— O ponia, — atsakė šioji, — iš meilės jam sutirpo mano kū- 
nas ir persimainė išvaizda. 

— Prisiekiu Alachu, jūs mylite vienas kitą ir teneatsiras tokio, 
kuris jus išskirtų! Nuraminkite savo sielas ir atvėsinkite akis! — 
sušuko kalifo sesuo. 

Visi apsidžiaugė, o Numė paprašė liutnios. Kai buvo atneštas 
instrumentas, ji uždainavo: 


Kai priešai išskirt būtinai mus panoro, 
Nors mes nelinkėjom jiems nieko nedoro, 


Jie išpuoliais mudu kankinti pradėjo, 


Ir neatsirado nė vieno gynėjo. 


Aš tavojo žvilgsnio strėlėm juos genėjau, 
O kardas, ugnis ir vanduo man padėjo. 


Padainavusi Numė padavė liutnią savo ponui Nimui ir pa- 
prašė: 


264 


245 naktis 


— Pasakyk mums ką nors. 
Nimas paėmė liutnią ir užtraukė: 


Esi lyg mėnulis, bet jis nusileidžia, 
Ir saulė dėmėta šviesos tiek neskleidžia. 


Stebiuos aš, kad meilė lig šiol spinduliuoja, 
Nors rūpesčiai spaudžia, nors skausmas kamuoja. 


Ir kelias man trumpas, kai mielą sutikti 
Skubu, ir toks ilgas, kai reikia palikti. 


Jam baigus eiles, Numė pripildė taurę ir padavė jam. Ni- 
mas išgėrė. Numė dar kartą pripildė ir padavė kalifo seseriai. 
Toji išgėrė, paėmė liutnią ir įtempusi stygas padainavo tokias 
eiles: 


Baisus liūdesys mano sielą užtvinsta, 
Didžiulė aistra manyje nenurimsta. 


Sudžiuvus lyg lapas esu, — žmonės žino, 
Kad meilės liga mano kūną kankina. 


Tada ji pripylė taurę ir padavė Nimui. Šis išgėrė, paėmė liut- 
nią ir padainavo štai ką: 


Aš tau juk atidaviau sielą, - kam ją kankini? 
Išplėšt skausmą noriu, bet pirštai, deja, per silpni. 


Išgelbėki mylinčią širdį nuo pražūties, 
Kol aš dar kvėpbuoju, kol dar nesulaukiau mirties. 


Skambant muzikai ir eilėms, jie linksmai ir maloniai leido 
laiką, kupini palaimos ir džiaugsmo. 

Staiga atsivėrė durys ir įžengė tikratikių valdovas. Visi atsistojo 
ir pabučiavo žemę prie jo kojų. O kalifas, pamatęs Numę su liut- 
nia, sušuko: 

— O Nume, garbė Alachui, kuris atitolino tavo nelaimes ir 
skausmą! 

Po to, pasisukęs į Nimą, kuris buvo vis dar nepakeitęs sa- 
vo išvaizdos, paklausė: 

— Sesute, o kas šioji mergina, kuri greta Numės? 

— O tikratikių valdove, — atsakė jam sesuo, — tai tavo vergė, 
viena iš tavo mylimųjų, jos geras būdas, ir Numė valgo ir ge- 
ria tik kartu su ja. 

Ir ji pakartojo poeto žodžius: 


Jos skirtingos, ir susiejo jas tas skirtingumas, 
Grožį jų tiktai pabrėžia jų nepanašumas. 


— Prisiekiu Alachu, — sušuko kalifas, — ji tokia pat graži kaip 
ir Numė. Rytoj aš įsakysiu paskirti jai kambarį greta Numės, duo- 
siu kilimų ir patiesalų, pristatysiu visko, ko tik jai reikės. Visa 
tai bus iš pagarbos Numei. 

Kalifo sesuo paliepė atnešti valgio ir pasiūlė jo savo broliui. 
Šis pavalgė ir liko sėdėti kartu su jais, vaišintis ir plepėti. Jis pri- 
pylė taurę ir davė ženklą Numei, kad ji paskaitytų kokias nors 
eiles. Numė paėmė liutnią ir, pirma išgėrusi dvi taures, užga- 
vo stygas tardama: 


Kai sugėrovas siūlo tęsti puotą 
Ir gėrimo man tris taurės paduoda, 


Puikybės kibšas mano suknią pučia, 
Lyg koks tikratikių emyras bučiau. 


Tikratikių valdovas buvo sužavėtas, jis pripylė dar vieną taurę, 
padavė Numei ir liepė jai dainuoti. 
Numė išgėrė, palietė stygas ir uždainavo: 


Štai geriausias iš visų tamsioje tikrovėj, 
Panašaus į jį nerasi mūsų amžiaus šlovei. 


Ir vienintelis toks aukštas sostas jo šlovingas, 
Jis karalius, jis valdovas mūsų išmintingas. 


Tau visų kraštų karaliai viršenybę teikia, 
Tu visus apdovanoji, nieks tavęs nefpeikia. 


266 


245 nakts 


Te tave Alachas saugo, priešai tau pavydi, 
Te vien bergalės ir sėkmės tavo žvaigždę lydi! 


Išklausęs šios dainos, kalifas džiaugėsi: 

— Prisiekiu Alachu, tai puiku! Prisiekiu Alachu, nuostabu! Tu 
turi Alacho dovaną, o Nume! Koks skambus tavo balsas ir kokia 
sklandi kalba. 

Jie visi drauge džiugiai ir linksmai leido laiką iki pat vidur- 
nakčio, o tada kalifo sesuo tarė: 

— Paklausyk, o tikratikių valdove, vienoje knygoje aš esu ap- 
tikusi pasakojimą apie vieną žymų didiką. 

— Kas tai per pasakojimas? — susidomėjo kalifas. 

— Paklausyk, o tikratikių valdove, — tarė jo sesuo. — Kar- 
tą Kufos mieste gyveno jaunuolis, vardu Nimas ibn ar Rabis. 
Jis turėjo vergę, kurią mylėjo, o jinai mylėjo jį. (Jiedu užaugo 
tam pačiam patale.) Sulaukus brandos amžiaus, meilė visiškai 
juodu užvaldė. Tačiau likimas paspendė jiems pinkles, o laikas 
prislėgė nelaimėmis, ir buvo jiems lemta išsiskirti. Klastūnai ap- 
gavo merginą, išviliojo ją iš pono namų ir pavogė. O paskui tas, 
kuris pavogė, pardavė merginą vienam karaliui už dešimt tūks- 
tančių dinarų. Mergina mylėjo savo poną taip, kaip ir jis ją 
mylėjo, tad jos ponas paliko savo šeimą, turtą, namus ir iške- 
liavo ieškoti merginos. Jis nepabūgo pavojų ir rado būdą su ja 
susitikti ir pasimatyti... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt šeštoji 
naktis 


Kai atėjo du šimtai keturiasdešimt šeštoji naktis, Šachraza- 
da tęsė: 

Pasakojama, o laimingasai karaliau, kad tikratikių valdovo 
sesuo kalbėjo: 

— Nimas paliko savo šeimą ir tėvynę ir rado būdą susitik- 
ti su savo verge. Jis pasmerkė save pavojams ir negailėjo savo 
sielos, kol nepamatė savo vergės. Jos vardas buvo Numė. Kai 
jiedu susitiko, nesuspėjo nė pasėdėti, ir pasirodė karalius (tas, 
kuris buvo nupirkęs vergę iš ją pavogusio žmogaus). Jis skubotai 

nusprendė juos užmušti, neieškojęs teisingumo ir neatidėjęs savo 
teismo. Ką tu pasakysi, o tikratikių valdove, apie tokį šio kara- 
liaus neteisingumą? 

— Iš tiesų tai keistas atsitikimas! — šūktelėjo tikratikių valdo- 
vas. — Tam karaliui, turinčiam didelę galią, derėjo atleisti jierns. 
Jis turėjo pagalvoti apie tris dalykus: pirma, jie mylėjo vienas 
kitą; antra, jie buvo jo namuose ir jo valioje; trečia, karalius teis- 
damas žmones privalo neskubėti. Kaipgi jis galėjo taip 
pasikarščiuoti? Tas karalius pasielgė ne taip, kaip elgiasi kara- 
liai. 

— O mano broli, — tarė kalifo sesuo, — vardan dangaus ir 
žemės valdovo, liepk Numei dainuoti ir atidžiai klausyk jos. 

— O Nume, padainuok man, — paprašė kalifas. 

Numė užtraukė priedainį: 


Apgavo laikas — jis visada apgauna, 
Be gailesčio sužeidžia širdį jauną. 


Įsimylėjėlius jis išskiria prieš mirtį, 
Ir karštos ašaros neliauja birti. 


Gyvenimas man šviesą dovanojo, 
Kai mudu suvedė lemtis dosnioji. 


Dabar it kraują ašaras aš liesiu, 
Jau dieną naktį be tavęs gedėsiu. 


Tikratikių valdovas buvo didžiai sužavėtas, o jo sesuo pasakė: 

— O mano broli, jei kas nors pareiškė apie ką nors savo nuo- 
monę, tai turi jos laikytis ir elgtis atitinkamai. Tu pats taip 
nusprendei. 

Po to ji kreipėsi į Nimą: 

— O Nimai, atsistok. Ir tu atsistok, o Nume. 

Jiedu atsistojo, o kalifo sesuo parodė į juos: 

— O tikratikių valdove, ta, kurioji atsistojo, tai ir yra pavogtoji 
Numė. Al Chadžadžas ibn Jusufas as Sakalis ją pavogė ir atsiuntė 
tau, laiške sumelavęs, kad pirko ją už dešimt tūkstančių dina- 
rų. O štai šis, kuris stovi, tai Nimas ibn ar Rabis, jos šeimininkas. 
Aš prašau tavęs — iš pagarbos tavo protėviams ir vardan Ham- 

zos, Akilio ir al Abaso“, atleisk jiems už jų prasižengimą. Pa- 
dovanok juos vienas kitam, kad būtum pats apdovanotas ir 
gautum atpildą. Jie tavo rankose, jie ragavo tavo vaišių ir gė- 
rė tavo vyną, aš prašau už juos ir meldžiu dovanoti man jų 
kraują. 

— Tu teisi, — sušuko kalifas, — aš taip nutariau ir savo žo- 
džio nekeisiu! 

— O Nume, — paklausė jis vėliau, — ar jis tavo ponas? 

— Taip, o tikratikių valdove. 

— Judviejų neištiks joks blogis, aš dovanoju jus vienas ki- 
tam, — pasakė kalifas. 

Po to jis paklausė Nimą: 

— O Nimai, kaip tu sužinojai, kur yra tavo vergė ir kaip su- 
radai šią vietą? 

— O tikratikių valdove, — atsakė Nimas, — išklausyk mano 
pasakojimą, prisiekiu tavo tėvais ir garbingais seneliais, aš nieko 
nuo tavęs neslėpsiu. 

Ir jis papasakojo kalifui viską, kas jam buvo atsitikę, kaip jam 
padėjo persas gydytojas ir prižiūrėtoja, kaip ši įvedė jį į rūmus, 
O jis supainiojo duris... 

Kalifas labai stebėjosi ir liepė atvesti jam persą gydytoją. Kai 
šis buvo pristatytas į rūmus, kalifas priėmė jį, apdovanojo bran- 
giais drabužiais, puikiom dovanom ir tarė: 

— Tam, kuris visa tai sugalvojo, derėtų būti tarp mano ar- 
timųjų. 

Kalifas buvo labai geranoriškas Nimui ir Numei ir rodė jiems 
visokeriopą malonę. Jie pragyveno kalifo rūmuose septynias die- 
nas, kurios buvo kupinos džiaugsmo, linksmybių ir malonumų. 
Po to Nimas paprašė kalifo leidimo išvykti kartu su savo ver- 
ge, ir kalifas leido jiems grįžti į Kufą. 

Jiedu išvyko, ir Nimas vėl išvydo savo tėvą ir motiną. Visi 
kartu jie laimingai gyveno, kol aplankė juos Malonumų Grio- 
vėja ir Susibūrimų Ardytoja. 


“ Hamza ibn Abd al Mutalibas — pranašo 
Mahometo dėdė ir vienas iš pirmųjų jo sekėjų. Akilis 
ibn Abu Talibas — kalifo Ali brolis. Al Abasas ibn 
Abd al Mutalibas — pranašo Mahometo dėdė, 
Abasidų dinastijos pradininkas. 

Pasakojimas 
apie al Amdžadą ir al Asadą 


(tęsinys) 


Al Amdžadas ir al Asadas, išgirdę šį Bachramo pasakojimą, 
labai nustebo ir tarė: 

— Iš tiesų tai neįtikimas pasakojimas... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt septintoji 
naktis 


Kai atėjo du šimtai keturiasdešimt septintoji naktis, Šachra- 
zada tęsė: 

Pasakojama, o laimingasai karaliau, kad al Amdžadas ir al 
Asadas, išgirdę tokį mago Bachramo — to, kuris priėmė isla- 
mą — pasakojimą, be galo stebėjosi. Jie pernakvojo drauge tą 
naktį, o rytą al Amdžadas ir al Asadas sėdo ant žirgų ir nujojo 
pas karalių papasakoti jam apie kelionę. Atjoję paprašė leidimo 
įeiti pas karalių, šis priėmė juos ir parodė pagarbą. Visi susė- 
do pasišnekučiuoti, o tuo metu mieste kilo sumaištis, pasigirdo 
triukšmas, pagalbos šūksniai, o pas karalių įbėgo dvariškis ir pra- 
nešė, kad kažkoks karalius su savo kariuomene apsupo miestą. 

— Jie išsitraukė savo ginklus, ir mes nežinome, ko jie nori 
ir ką ketina daryti, — kalbėjo dvariškis. 

Karalius persakė visa tai savo viziriui al Amdžadui ir jo bro- 
liui al Asadui. Al Amdžadas nusprendė: “ Aš josiu ir sužinosiu, 
ko jie nori". 

Al Amdžadas sėdo ant žirgo ir išjojo už miesto. Jis pama- 
tė karalių, didžiulę jo kariauną ir raitus mameliukus. O šie, 
pamatę al Amdžadą, suprato, kad tai miesto valdovo pasiunti- 
nys, ir nuvedė jį pas savo karalių. Atsidūręs priešais karalių, al 
Amdžadas pabučiavo žemę tarp jo rankų ir staiga pastebėjo, kad 
šis karalius — tai moteris, prisidengusi veidą skraiste. 

— Žinok, — tarė ji, — aš visai nenoriu užimti jūsų miesto. Ir 
atvykau čionai tik todėl, kad ieškau vieno bebarzdžio vergo. Jei 
aš jį gausiu, nieko jums nedarysiu, o jei ne — kils Žiaurus mūšis. 

— O karalaite, kaip atrodo tas vergas, kas jam atsitiko ir kaip 
ji vadina? — paklausė al Amdžadas. 

— Jį vadina al Asadu, — atsakė ji, — o aš esu karalaitė Mar- 
džana. Tas vergas atvyko pas mane kartu su magu Bachramu, 
kuris nesutiko vergo parduoti, ir aš paėmiau jį iš mago jėga. 
Bachramas naktį jį užpuolė ir pagrobė. O atrodo jis taip ir taip. 

Tai išgirdęs, al Amdžadas suprato, kad tas vergas — tai jo 
brolis, ir pasakė karalaitei: 

— O karalaite, garbė Alachui, kuris pasiuntė mums pagal- 
bą! Tas vergas — tai mano brolis! 

Ir jis papasakojo karalaitei visą savo ir brolio istoriją, kas juos 
ištiko svečioje šalyje ir kodėl jie paliko Ebeno salas. 

Karalaitė stebėjosi neatsistebėdama jų nuotykiais ir džiaugėsi 
suradusi al Asadą. Ji apdovanojo al Amdžadą, o šis grįžo pas 
karalių ir viską jam papasakojo. Visi be galo džiaugėsi. 

Karalius su al Asadu išjojo susitikti su karalaite ir nuėję pas 
ją susėdo pasikalbėti. Tuo metu pakilo dulkių debesis ir uždengė 
visą dangų. Kai dulkės nusėdo, visi pamatė šliaužiant didžiulę 
kariuomenę, kuri panėšėjo į pasišiaušusią jūrą. Kariai buvo šar- 
vuoti ir ginkluoti, jie priartėjo prie miesto ir apsupo jį, kaip žiedas 
supa mažylį pirštelį. Kariai laikė paruošę kovai kardus. 

— Tikrai mes priklausome Alachui ir sugrįžtame pas jį! — aik- 
telėjo al Asadas ir al Amdžadas. — Kieno gi tai kariuomenė? 
Be abejonės — tai priešai, ir jei mes nesusitarsime su Mardža- 
na kartu nuo jų gintis, jie užims miestą, o mus išgalabys. Reikia 
imtis kokios nors gudrybės, o pirmiausia turime su jais pasikal- 
bėti. 

Al Amdžadas sėdo ant žirgo, prajojo pro karalaitės Mardža- 
nos karius ir pasuko link antrosios kariuomenės. Tada ir pamatė, 
kad tai jo senelio, karaliaus al Gajūro, jo motinos Budurės tė- 
vo, kariuomenė... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt aštuntoji naktis 
Kai atėjo du šimtai keturiasdešimt aštuntoji naktis, Šachra- 


zada tęsė: 
Pasakojama, o laimingasai karaliau, kad al Amdžadas, pa- 

siekęs antrąją kariuomenę, pamatė, jog tai jo senelio al Gajū- 
ro, salų, jūrų ir septynerių rūmų valdovo, kariuomenė. 

Stojęs prieš šį karalių, al Amdžadas pabučiavo žemę prie jo 
kojų ir perdavė jam tai, ko buvo siųstas. Karalius tarė: 

— Aš esu karalius al Gajūras, o atsidūriau čia bastydamasis 
įvairiais keliais. Likimas nuskriaudė mane, išskyrė su dukterim 
Budure, ji paliko mane, išvyko su savo vyru Kamar az Zama- 
nu ir nebegrįžo. Nuo to laiko aš neturiu jokios žinelės nei apie 
ją, nei apie jos vyrą Kamar az Zamaną. Gal jūs ką nors apie 
juos girdėjote? 

Klausydamasis jo, al Amdžadas stovėjo nuleidęs galvą ir mąs- 
tė. Jis įsitikino, kad šis karalius — tikrai jo senelis, jo motinos 
tėvas. Jis pakėlė galvą, dar kartą pabučiavo žemę tarp karaliaus 
rankų ir pasakė jam, kad jis esąs jo dukters Budurės sūnus. Ka- 
ralius, išgirdęs, kad prieš jį stovi vaikaitis, puolė prie jo, 
apsikabino ir abu kartu pravirko. 

— O mano vaike, garbė Alachui, dėkui jam už sėkmę, už 
tai, kad mudu susitikome, — dėkojo visagaliui karalius al Ga- 
jūras. 

Al Amdžadas papasakojo jam, kad jo duktė Budurė gyva 
sveika, o Kamar az Zamanas — taip pat. Abu gyvena mieste, 
kuris vadinasi Ebenu. Papasakojo ir apie tai, kad tėvas užpyko 
ant jo ir jo brolio ir liepė juos nužudyti, tačiau iždininkas jų pa- 
sigailėjo ir paliko gyvus. Tada karalius nusprendė: 

— Aš grįšiu su tavim ir tavo broliu pas tavo tėvą ir sutai- 
kysiu jus, o pats liksiu kartu su jumis. 

Al Amdžadas pabučiavo žemę tarp jo rankų ir labai apsi- 
džiaugė. 

Karalius al Gajūras apdovanojo savo vaikaitį al Amdžadą, 
tas šypsodamas grįžo pas savo karalių, papasakojo jam apie savo 
senelį al Gajūrą, ir karalius tik stebėjosi, o paskui nusiuntė al 
Gajūrui visa, ko reikėjo priimti svečiui: avinų, žirgų, kupranu- 
garių, pašaro ir kitko. Karalaitei Mardžanai jis taip pat visko 
nusiuntė ir papasakojo, kas atsitiko. Ji taip pat nutarė: 

— Aš su visa kariuomene vyksiu kartu su jumis ir darysiu 
viską, kad jūs susitaikytumėt. 

Pasakojimas apie karalių Šachramaną, jo 


sūnų Kamar az Zamaną ir karalaitę Budurę 
(tęsinys) 


Tuo metu staiga vėl pakilo dulkių debesis, uždengęs dangų 
taip, kad net diena sutemo. Ir tose dulkėse buvo girdėti šūks- 
niai, riksmai ir arklių žvengimas. Netrukus pasirodė blizgantys 
kardai ir aštriadantės ietys. Naujoji kariuomenė pamatė prie 
miesto dvi kitas ir ėmė mušti būgnus. Tai matydamas, miesto 
valdovas sušuko: 

— Ši diena iš tiesų ypatinga! Garbė Alachui, kad sutaikė mus 
su dviem pirmom kariuomenėm. Jei Alachas panorės, sutaikys 
mus ir su šia! 

— O Amdžadai ir al Asadai, — tarė jis paskui, — jokite ir 
išsiaiškinkite, kas tai per kariuomenė. Iš tiesų ji gausi, gauses- 
nės aš nesu matęs. 

Karalius buvo uždaręs miesto vartus, saugodamasis apsupusios 
kariuomenės, o dabar juos atlapojo, išleido abu brolius ir vėl 
uždarė. Šie prijojo naujai atėjusią kariuomenę ir atpažino, jog 
tai Ebeno salų valdovo kariuomenė. Čia buvo ir jų tėvas Ka- 
mar az Žamanas. Išvydę jį, abu broliai pabučiavo žemę priešais 
jį ir pravirko. Kamar az Žamanas raudodamas puolė prie jau- 
nuolių, paprašė dovanoti jam, glaudė juos prie krūtinės ir 
pasakojo, kokią didelę gėlą kentėjo praradęs juos. 

Al Amdžadas ir al Asadas pranešė jam, kad čia yra atvy- 
kęs karalius al Gajūras. Kamar az Zamanas sėdo raitas ir kartu 
su sūnumis al Amdžadu ir al Asadu bei su savo svita nujojo su- 
sitikti su karaliumi al Gajūru. Vienas iš jų nujojo sparčiau ir 
pranešė al Gajūrui, kad atvyksta Kamar az Zamanas. 

Karalius al Gajūras išjojo jo pasitikti. Jie didžiai stebėjosi, kad 
taip pavyko susirinkti visiems vienoje vietoje. Miesto gyvento- 
jai kėlė puotas, ruošė vaišes ir saldumynus, skyrė arklius ir 
kupranugarius, maistą ir pašarą, viską, ko reikėjo kariuomenei. 

Viskas taip ir buvo, kol staiga vėl pakilo dulkės, uždengu- 
sios dangų, žemė sudundėjo po arklių kanopomis, būgnai ėmė 
tratėti lyg siautulingas vėjas. Kariuomenė buvo ginkluota ligi ausų 

ir šarvuota, visi dėvėjo juodai, o tarp jų buvo senas senolis su 
ilga, krūtinę siekiančia barzda. Jis taip pat vilkėjo juodai. 

Kai visi pamatė šią kariuomenę, miesto valdovas pasakė at- 
vykusiems karaliams: 

— Garbė Alachui, kad jūs atvykote visi tą pačią dieną ir pa- 
sirodėte pažįstami. O kas ten per šliaužianti armija, kuri apstojo 
žemę iš visų pusių? 

— Nebijok, — tarė jam karaliai, — mūsų yra trys, ir kiekvienas 
turime gausią kariuomenę. Jeigu tai priešas, mes su juo susikau- 
sime, net jei prie jų prisidėtų dar triskart tiek karių. 

Kol jie taip kalbėjosi, staiga pasirodė šios naujosios kariuo- 
menės pasiuntinys, vykstantis į miestą. Jis buvo pristatytas Kamar 
az Zamanui, al Gajūrui, karalaitei Mardžanai ir miesto valdo- 
vui. Pasiuntinys pabučiavo Žemę ir pasakė: 

— Mano karalius atvyko iš persų žemės. Jau daug metų, kai 
jis netekęs sūnaus, tad keliauja po įvairias šalis ir ieško jo. Jeigu 
ras jį čia, nedarys jums nieko blogo, o jei ne — stos su jumis 
į karą ir sugriaus jūsų miestą. 

— Šito nereikės, — atsakė Kamar az Zamanas. — Kuo var- 
du šis persų žemių karalius? 

— Jį vadina Šachramanu, Halidano salų valdovu, — atsakė 
pasiuntinys, — o šiuos karius jis surinko tose šalyse, per kurias 
keliavo ieškodamas sūnaus. 

Išgirdęs pasiuntinio žodžius, Kamar az Zamanas suriko ir kri- 
to be sąmonės. Kurį laiką taip pagulėjęs, atsipeikėjo ir ėmė 
graudžiai verkdamas sakyti al Amdžadui su al Asadu ir savo pa- 
lydovams: 

— Eikite, mano vaikai, su pasiuntiniu ir pasveikinkite savo 
senelį karalių Šachramaną, nudžiuginkite jį žinia apie mane, — 
jis liūdi mane praradęs ir iki šio laiko tebevilki juodais drabužiais. 

Kamar az Zamanas pasveikino savo tėvą, jiedu apsikabino 
ir kurį laiką buvo apkvaitę iš džiaugsmo. Pirmiems jausmams 
atslūgus, Kamar az Žamanas papasakojo jam viską, kas jam ir 
jo Žmonai, karalaitei Budurei, buvo atsitikę, taip pat apie sūnus 
al Amdžadą ir al Asadą. Po to jiedu išėjo pas visus susirinku- 
sius ir buvo džiaugsmingai sutikti, visi karaliai pasveikino karalių 
Šachramaną. 

Mardžana buvo išleista už al Asado, ir ji grįžo į savo kara- 
lystę. Jai buvo liepta nepamiršti giminystės ir keistis pasiunti- 
niais. 

Al Amdžadas buvo apvesdintas su Bustane, Bachramo duk- 
terimi, ir visi išvyko į Ebeno miestą. Ten Kamar az Zamanas 
nuėjo pas savo uošvį ir papasakojo visus nutikimus ir kaip su- 
radęs savo sūnus. Senasis karalius labai džiaugėsi ir sveikino 
Kamar az Zamaną su sėkme. 

Karalius al Gajūras tuo metu aplankė savo dukterį karalai- 
tę Budurę ir nuramino savo ilgesį. Jie svečiavosi Ebeno mieste 
visą mėnesį, o paskui karalius al Gajūras su dukterimi išvyko 
į savo šalį... 

Tuo tarpu išaušo rytas, ir Šachrazada nutraukė pasakojimą. 


Du šimtai keturiasdešimt devintoji 
naktis 


Kai atėjo du šimtai keturiasdešimt devintoji naktis, Šachra- 
zada tęsė: 

Pasakojama, o laimingasai karaliau, kad al Gajūras su duk- 
terimi ir visais savo žmonėmis išvyko atgal į savo šalį. Kartu jie 
pasiėmė al Amdžadą, kurį al Gajūras paskyrė vietoj savęs val- 
dyti karalystę. Ir ėmė al Amdžadas valdyti senelio šalį, ir tapo 
salų, jūrų ir septynerių rūmų valdovu. 

Karalius Kamar az Zamanas susiruošė ir išvyko su savo tėvu 
karaliumi Šachramanu į Halidano salas. Jiems grįžus, miestas pa- 
sipuošė, litaurai netilo ištisą mėnesį. 

Kamar az Zamanas sėdo į sostą vietoje savo tėvo ir valdė 
šalį, kol jį aplankė Malonumų Griovėja ir Susibūrimų Ardyto- 
ja, o Alachas geriau žino... 

Karalius pasakė Šachrazadai: 

— Iš tiesų šis pasakojimas nuostabus! 

— O karaliau, jis nėra nuostabesnis už pasakojimą apie Ala 
ad Diną Abu š Šamatą, — atsakė Šachrazada. 

— O kas tai per istorija apie Ala ad Diną Abu š Šama- 
tą? — paklausė karalius. 

Pasakojimas apie 


Ala ad Diną Abu š Šamatą 


Pasakojama, o laimingasai karaliau, — tarė Šachrazada, — kad 
senaisiais laikais ir prabėgusiais amžiais gyveno Kaire pirklys, 
vardu Šams ad Dinas. Jis buvo teisingas ir doras, ir viskas jam 
sekėsi. Jis turėjo tarnų, namiškių, vergų ir belaisvių, turėjo daug 
pinigų ir buvo Kairo pirklių seniūnas. 

Šis pirklys buvo vedęs, mylėjo savo žmoną, ir jinai jį my- 
lėjo, tačiau jis pragyveno su ja keturiasdešimt metų ir nesulaukė 
iš jos nei dukters, nei sūnaus. Vieną dieną jis sėdėjo savo krau- 
tuvėlėje ir matė, kad visi pirkliai turi po sūnų, arba po du sūnus, 
arba dar daugiau, ir tie sėdėjo krautuvėlėse, kaip ir jų tėvai. "Ta 
diena buvo penktadienis. Pirklys nuėjo į pirtį ir nusiprausė, kaip 
visada penktadieniais prausdavosi. Paėmęs kirpėjo veidrodį ir pa- 
žvelgęs į savo veidą, sušuko: 

— Liudiju, nėra kito dievo, tik Alachas, o Mahometas — Ala- 
cho pranašas! 

Po to dirstelėjo į savo barzdą ir pamatė, kad baltų plaukų 
joje daugiau negu juodų. Jis prisiminė, kad žilė — tai senatvės 
pranašas. 

Jo žmona žinojo, kad jis turi grįžti, ir prausėsi, puošėsi ruoš- 
damasi jį pasitikti. Kai pirklys įėjo, ji tarė: 

— Gerą vakarą! 

O jis atsakė: 

— Nemačiau nieko gero! 

Pirklio žmona paliepė vergei: 

— Padenk stalelį vakarienei! 

Vergė atnešė valgį, ir pirklio žmona pakvietė vyrą: 

— Pavakarieniauk, mano pone. 

O pirklys atsakė: 

— Aš nieko nevalgysiu! — ir paspyręs koja stalelį, nusisuko 
nuo žmonos. 

— Kodėl tu taip darai ir kas tave nuliūdino? — paklausė 
žmona. 

— Tu mano liūdesio priežastis! — atsakė pirklys. 

Tuo tarpu išaušo rytas, ir Šachrazada nutraukė pasakojimą. 

Du šimtai penkiasdešimtoji naktis 


Kai atėjo du šimtai penkiasdešimtoji naktis, Šachrazada tęsė: 

Pasakojama, o laimingasai karaliau, kad Šams ad Dinas tarė 
savo Žmonai: 

— Tu mano liūdesio priežastis! 

— Kodėl? — paklausė žmona. 

— Todėl, — atsakė pirklys, — kad kai aš šiandien sėdėjau 
krautuvėlėje, mačiau, jog visi kiti pirkliai turi po sūnų, arba po 
du sūnus, arba dar daugiau, ir jie sėdi kartu su tėvais krautu- 
vėlėse. Aš tariau sau: “Iš tiesų tas, kuris pasiėmė tavo tėvą, 
nepaliks ir tavęs!" O tą naktį, kai aš pas tave įėjau, tu išreika- 
lavai mane prisiekti, kad daugiau nieko, be tavęs, nevesiu, kad 
neturėsiu kaip sugulovės nei abisinų, nei rumų, nei kokios nors 
kitos vergės, kad niekada nepraleisiu nakties kitur. Betgi tu be- 
vaisė ir gyventi su tavim — tas pats kas su akmeniu. 

— Alacho vardas teapgaubs tave! — sušuko pirklio žmo- 
na. — Betgi iš tiesų kaltas tu, o ne aš, nes tavo sėkla skaidri. 

— O kas būna tam, kurio sėkla skaidri? — paklausė pirklys. 

— Nuo tokio moterys netampa nėščios ir nepagimdo vaikų. 

— O kur gauti to, nuo ko susidrumstų sėkla? Aš nusipirk- 
siu šito, gal tada mano sėkla susidrums, — susirūpino pirklys. 

— Paieškok pas cheminių prekių pardavėją. 

Pirklys permiegojo naktį, o rytą paatgailavo už tai, kad kaltino 
žmoną, o ši paatgailavo, kad jam priekaištavo. Po to pirklys išėjo 
į turgų ir, susiradęs vieną cheminių prekių pardavėją, pasveikino 
ji, pardavėjas atsakė į jo pasveikinimą, o pirklys paklausė: 

— Ar nesurastum man to, kas galėtų sudrumsti sėklą? 

— Aš turėjau to, bet baigėsi, — atsakė pardavėjas, — paklausk 
mano kaimyną. 

Pirklys vaikščiojo ir klausinėjo, kol apklausė visus (tie 
juokėsi iš jo), o po to grįžo į savo krautuvėlę ir atsisėdo nusi- 
minęs. 

"Turguje buvo vienas žmogus, kramtantis hašišą, mainikau- 
tojų vadeiva. Jis vartojo opiumą ir baršą*!, be to, žalią hašišą. 
Jis buvo neturtingas, o vadino jį šeichu Muchamedu Simsimu. 


“ Barša — narkotinė medžiaga. 

Paprastai jis kas rytą užeidavo pas šį pirklį. Ir tąkart, kaip vi- 
sada, jis atėjo ir palinkėjo: 

— Ramybės tau! 

Pirklys atsakydamas piktai burbtelėjo. 

— O pone, ko tu toks piktas? — paklausė Muchamedas. 

Ir pirklys papasakojo jam apie save ir žmoną: 

— Aš jau keturiasdešimt metų kaip vedęs, bet mano žmo- 
na nepastojo nuo manęs ir nepagimdė nei sūnaus, nei dukters. 
O man pasakė: “Nepastoju todėl, kad tavo sėkla skaidri". Aš 
ėmiau ieškoti ko nors, kas sudrumstų man sėklą, bet neradau. 

— O pone, — atsakė Muchamedas, — aš turiu kuo sudrumsti 
sėklą. Ką tu pasakytum apie tą, kuris padarytų tavo žmoną nėščią 
nuo tavęs, kai praėjo keturiasdešimt metų? 

— Jei tu tą padarysi, aš parodysiu tau didelę malonę ir gausiai 
apdovanosiu! — atsakė pirklys. 

— Duok man dinarą! — paprašė Muchamedas. 

— Imk du dinarus! — sušuko pirklys. 

Muchamedas paėmė juos ir tarė: 

— Paduok man tą porcelianinį dubenėlį. 

Pirklys padavė, ir Muchamedas nuėjo pas žolelių prekiautoją, 
nupirko iš jo dvi uncijas rumų mukarkaro ir truputį kiniškos ku- 
bebos, cinamono, gvazdikėlių, kardamono ir imbiero, baltųjų 
pipirų bei kalnų driežą. Visa tai jis sutrynė ir užvirino su ge- 
ru augaliniu aliejumi. Po to paėmė tris uncijas smilkalų 
kruopelyčių bei puodelį juodumos, užmerkė ir suminkė iš viso 
to tešlą su urmų bičių medumi. Sudėjo viską į dubenėlį ir nuėjęs 
pas pirklį padavė jam sakydamas: 

— Štai šituo galima sudrumsti sėklą. Pavalgęs avinuko ir na- 
minio balandžio mėsos, kurioje būtų daug aštrių priedų ir 
deginančių prieskonių, paimk ir suvalgyk pakabinęs ant mentelės 
galo šios tešlos, o po to vakarieniauk ir užgerk švariu tirpytu 
cukrumi. 

Pirklys liepė visa tai surinkti ir nusiuntė savo Žmonai kartu 
su avinėlių ir balandžiu, sakydamas: 

— Paruošk sėklos drumstiklį, saugok pati, kol man prireiks 
ir aš paprašysiu. 

Pirklio žmona padarė taip, kaip jis liepė, ir padavė jam val- 
gyti. Pirklys pavalgė, o po to pareikalavo to dubenėlio ir 

paragavo iš jo. Jam patiko ir jis suvalgė, kas liko. Tada jis su- 
ėjo su savo žmona, ir ji tą naktį pastojo. 

Praėjo pirmas mėnuo, po to antras ir trečias, ir baigėsi krau- 
javimai, nebesikartojo. Pirklio žmona suprato, kad ji nebe viena. 
Praėjo jai skirtos dienos ir prasidėjo sąrėmiai. Sklido šūksmai 
riksmai, ir pribuvėja turėjo gerokai pasidarbuoti, jai gimdant. 

Pribuvėja laimino naujagimį Muchamedo ir Alio vardais ir 
pagaliau tarė: “Alachas didis!" — ir sudainavo jam į ausį aza- 
ną“. Po to mažylį suvystė ir padavė motinai. Toji davė jam krūtį 
ir ėmė jį maitinti. Naujagimis pačiulpė, pasisotino ir užmigo. Pri- 
buvėja pasiliko pas juos tris dienas, kol paruošė mamuniją“ ir 
chalvą. Visa tai septintą dieną buvo išdalyta, po to pabarstyta 
druska, ir pirklys atėjęs pasveikino savo žmoną sėkmingai pa- 
gimdžius. Jis paklausė: 

— Kur užstatas Alachui? 

Ir ji padavė jam reto grožio naujagimį, amžinojo pramanytojo 
kūrinį. Jam buvo septynios dienos, bet kas jį matė, sakė, kad 
jau metai. 

Pirklys pažvelgė naujagimiui į veidą, ir jam atrodė, kad regi 
šviečiant mėnesį (o vaikutis turėjo ant abiejų skruostų po apga- 
mėlį). Pirklys paklausė žmoną: 

— Kaip tu jį pavadinai? 

O ji atsakė: 

— Jei tai būtų mergaitė, vardą jai duočiau aš, bet kadangi 
tai sūnus, vardą jam turi duoti ne kas kitas, tik tu. 

O tais laikais žmonės duodavo savo vaikams pranašingus var- 
dus. 

Kaip tik tada, kai jie tarėsi dėl vardo, kažkas kreipėsi į sa- 
vo draugą: “O mano pone, Ala ad Dinai". Ir pirklys tarė žmonai: 

— Pavadinsime jį Ala ad Dinu Abu š Šamatu“. Jis paskyrė 
naujagimiui žindyves ir aukles, ir naujagimis žindo pieną dve- 
jus metus. Vėliau jam nebedavė krūties, o jis augo ir stiprėjo, 
pradėjo vaikščioti. Kai berniukui sukako septyneri, tėvai jį nu- 
vedė į rūsį bijodami, kad nenužiūrėtų pikta akis. Pirklys 
nusprendė: “Jis neišeis iš rūsio, kol nepradės želti barzda". 


2 Azanas — musulmonų kvietimas maldai. * Mamuni- 


ja — pyragas iš saldžios tešlos. * Abu š Šamatas — 
pažodžiui: “turintis apgamėlių". 

Jis paskyrė jam vergę ir vergą. Vergė ruošdavo jam stalą, 
o vergas nešiodavo maistą. Po kiek laiko pirklys surengė ber- 
niuko apipjaustymą ir iškėlė didžiulę puotą. Vėliau surado 
mokytoją, ir šis mokė berniuką rašyti, skaityti Koraną bei visų 
kitų mokslų, kol jis tapo daug žinantis ir išsilavinęs. 

Kartą atsitiko taip, kad vergas atnešė Ala ad Dinui valgius 
ir paliko rūsio duris atviras. Tada Ala ad Dinas išėjo iš rūsio 
ir patraukė pas savo motiną (o pas ją tuo metu buvo susirin- 
kusios kilmingos ponios). Moterims besikalbant, staiga įėjo vaikas. 
Savo beribiu grožiu jis buvo panašus į apsvaigusį mameliuką. 
Ji pamačiusios, moterys užsidengė veidus ir tarė jo motinai: 

— Teatkeršija tau Alachas, tu šiokia ir tokia! Kaip drįsai įleisti 
čia šį pašalinį mameliuką? Argi tu nežinai, kad gėdijimasis — 
tikėjimo apsireiškimas? 

— Bijokite Alacho! — sušuko berniuko motina. — Juk tai ma- 
no vaikas, mano sielos vaisius. Tai pirklių seniūno Šams ad Dino 
sūnus. Tai mūsų žindyvės vaikas, papuoštas vėriniu, maitintas 
kriaukšlelėmis ir minkštimu. 

— Mes gyvenime nesame mačiusios pas tave vaiko! — kal- 
bėjo moterys. 

Ala ad Dino motina paaiškino: 

— Jo tėvas bijojo, kad vaiko nenužiūrėtų pikta akis ir liepė 
auginti sūnų rūsyje, po žeme... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt pirmoji naktis 


Kai atėjo du šimtai penkiasdešimt pirmoji naktis, Šachrazada 
tęsė: 

Pasakojama, o laimingasai karaliau, kad Ala ad Dino mo- 
tina pasakė moterims: 

— Jo tėvas bijojo, kad vaiko nenužiūrėtų bloga akis, ir lie- 
pė auginti jį rūsyje, po žeme. Greičiausiai šiandien eunuchas bus 
nunešęs jam valgyti ir palikęs atviras duris, o jis ir išėjo. Mes 
norėjome, kad jis neišeitų iš rūsio, kol jam neaugs barzda. 

Moterys pasveikino Ala ad Dino motiną, o berniukas pali- 
ko jas, išėjo į kiemą prie namo ir, pakilęs į pavėsinę, atsisėdo 
ten. 

Taip jam besėdint, atėjo vergai su jo tėvo mulu. Ala ad Di- 
nas paklausė: 

— Kur buvo šis mulas? 

— Ant jo sukrovę, mes nugabenome prekes į tavo tėvo krau- 
tuvėlę, o dabar atvedėme atgal, — atsakė vergai. 

— Koks mano tėvo amatas? — paklausė berniukas. 

— Tavo tėvas yra Egipto žemių pirklių seniūnas, be to, jis 
sėsliųjų arabų sultonas, — paaiškino jam vergai. 

Ala ad Dinas vėl nuėjo pas motiną ir paklausė: 

— Motut, koks mano tėvo amatas? 

— O mano vaike, — atsakė jam motina, — tavo tėvas yra pir- 
klys, Egipto žemių pirklių seniūnas ir sėsliųjų arabų sultonas. Jo 
vergai tariasi su juo tik tada, kai reikia parduoti prekę, kainuo- 
jančią mažiausiai tūkstantį dinarų, o jei prekė kainuoja devynis 
šimtus dinarų ar mažiau, jie su juo nesitaria — parduoda patys. 
Nebūna prekių, atvežtų iš kitų žemių, kurios nepereitų per ta- 
vo tėvo rankas, daug ar mažai jų būtų. Jis tvarko jas kaip nori. 
Į kitus kraštus taip pat neiškeliauja jokia prekė, nepačiupinėta 
tavo tėvo rankų. Didysis Alachas davė tavo tėvui, o mano vaike, 
didelius pinigus, sunku juos ir suskaičiuoti. 

— O motute, — tarė Ala ad Dinas, — garbė Alachui, kad aš 
esu sėsliųjų arabų sultono sūnus ir kad mano tėvas — pirklių se- 
niūnas! Bet kodėl, o motute, jūs patupdėte mane į rūsį ir laikote 
ten uždarę? 

— O mano vaike, tave laikome rūsyje tik todėl, kad bijomės 
svetimų akių. Juk nužiūrėjimas — tikras dalykas, daugelis kapuose 
atsidūrė kaip tik dėl to, — atsakė jam motina. 

— Motute, — tarė Ala ad Dinas, — nepabėgsi nuo likimo. At- 
sargumas neapsaugos nuo to, kas lemta, ir jei kas yra skirta, tas 
ir įvyks. Tas, kas pasiėmė mano senelį, nepaliks nęgi manęs, nei 
mano tėvo: jei jis gyvena šiandien, tai negyvens rytoj. Kai mano 
tėvas numirs, aš ateisiu ir sakysiu: “Aš Ala ad Dinas, pirklio 
Šams ad Dino sūnus", — manim niekas netikės, ir senukai kalbės: 
“Mes gyvenime nematėme, kad Šams ad Dinas būtų turėjęs sūnų 
ar dukterį". Ateis iš iždo ir paims tėvo pinigus. Tepasigaili Ala- 
chas to, kuris pasakė: “Numirs vyras — dings jo pinigai, ir pats 
niekingiausias iš žmonių pasiims jo moteris". Tu, motute, pakal- 
bėk su tėvu, paprašyk, kad jis pasiimtų mane į turgų ir atidarytų 

man krautuvėlę: aš sėdėsiu ten su prekėmis, o jis išmokys mane 
pardavinėti ir pirkti, imti ir duoti. 

Ala ad Dino motina susimąstė ir tarė: 

— (Gerai, mano vaike, kai grįš tavo tėvas, aš paprašysiu. 

Pirklys grįžęs namo pamatė, kad jo sūnus Ala ad Dinas Abu 
š Šamatas sėdi greta savo motinos, ir paklausė jos: 

— Kodėl tu išleidai jį iš rūsio? 

— O mano pone, aš ncišleidau jo iš rūsio, — atsakė jam Žžmo- 
na, — bet tarnai pamiršo užrakinti rūsio duris, ir man besėdint 
(o pas mane buvo susirinkusios garbingos moterys), staiga jis 
įėjo. 

Po to ji papasakojo vyrui, ką kalbėjo jos sūnus. Šams ad Di- 
nas tarė: 

— O mano vaike, rytoj, jei didysis Alachas panorės, aš pa- 
siimsiu tave į turgų. Bet žinok, norint sėdėti turguje ar 
krautuvėlėje, reikia būti padoriam ir nepriekaištingam, kad ir kas 
būtų. 

Ala ad Dinas tą naktį užmigo laimingas, džiaugdamasis tė- 
vo žodžiais. Kitą rytą Šams ad Dinas nuvedė sūnų į pirtį ir 
aprengė labai brangiais drabužiais. Paskui jie papusryčiavo ir at- 
sigėrė, o tada Šams ad Dinas sėdo ant savo mulo, už savęs 
pasisodino sūnų ir nujojo į turgų. 

"Turguje žmonės pamatė, kad joja pirklių seniūnas, o už jo 
sėdi berniukas, panašus į mėnulį keturioliktąją naktį. Ir vienas 
žmogus pasakė savo kaimynui: 

— Pažvelk į tą berniuką, kuris sėdi už pirklių seniūno. Mes 
taip gerai apie jį manėme, 0 jis tarsi poras — pats žilas, o šerdis 
žalia. 

Šeichas Muchamedas Simsimas, anksčiau minėtasis viršininkas, 
kreipėsi į pirklius: 

— O pirkliai, mes daugiau nesutinkame, kad jis būtų mūsų 
vyresnysis. Niekada! 

Kai pirklių vyresnysis atvykdavo iš namų ir atsisėsdavo sa- 
vo krautuvėlėje, paprastai ateidavo turgaus viršininkas ir 
skaitydavo pirkliams fatihą““. Po to jie pakildavo ir eidavo pas 

“ Fatiha — taip vadinasi pirmasis Korano skyrius, kurį 


musulmonai perskaito prieš pradėdami kiekvieną 
svarbų darbą. 


282 


251 naktis 


pirklių seniūną, skaitydavo fatihą ir linkėdavo jam labo ryto. Tik 
tada išsiskirstydavo po savo krautuvėles. Šiandien, kai pirklių 
seniūnas kaip visada atsisėdo savo krautuvėlėje, pirkliai neatėjo 
pas jį. 

Šams ad Dinas pasišaukė turgaus viršininką ir paklausė: 

— Kodėl nesirenka pirkliai? 

— Aš nemėgstu nešioti gandų, bet pirkliai susitarė nušalin- 
ti tave iš seniūno pareigų ir nebeskaityti tau fatihos, — atsakė 
viršininkas. 

— O kodėl? — paklausė Šams ad Dinas. 

Ir viršininkas paaiškino priežastį: 

— Kas tai per berniukas, kuris sėdi greta tavęs, senio pirklių 
seniūno? Ar tas berniukas tavo vergas, ar tavo žmonos giminaitis? 
Aš manau, kad tu esi jį įsimylėjęs. 

Šams ad Dinas užriko ant jo: 

— Tylėk, kad tave kur Alachas subjaurotų! Juk tai mano 
sūnus. 

— Mes nė nenumanėme, kad tu turėtum sūnų! — sušuko Mu- 
chamedas Simsimas. 

Pirklys atsakė jam: 

— Kai tu atnešci man sėklos drumstiklio, mano žmona pastojo 
ir pagimdė šį berniuką, tačiau bijodamas blogos akies, aš au- 
ginau jį rūsyje, po žeme, ir norėjau, kad jis neišeitų iš rūsio, kol 
negalės ranka nusičiupti sau už barzdos. Tačiau jo motina nesu- 
tiko, o ir jis pats pareikalavo, kad aš atidaryčiau jam krautuvėlę, 
duočiau prekių ir išmokyčiau pirkti bei parduoti. 

Turgaus viršininkas nuėjo pas pirklius ir papasakojo jiems 
visą teisybę. Visi kartu jie pakilo ir, atėję pas pirklių seniūną, 
perskaitė jam fatihą ir ėmė sveikinti turint sūnų. 

— Teapsaugo Viešpats šaknį ir atžalą, — sakė jie. — Bet kai 
net neturtingiausiam iš mūsų gimsta sūnus ar duktė, tas būtinai 
išverda savo draugams dubenį košės ir pasikviečia pažįstamus 
bei gimines, o tu to nepadarei. 

— O, tai jums tikrai priklauso iš manęs, — sutiko pirklys, — 
mūsų susitikimas įvyks sode... 

Tuo tarpu išaušo rytas, ir Šachrazada nutraukė pasakojimą. 

Du šimtai penkiasdešimt antroji naktis 


Kai atėjo du šimtai penkiasdešimt antroji naktis, Dunjazada, 
Šachrazados sesuo, tarė: 

— O sesute, jei dar nemiegi, pabaik mums savo pasakojimą. 

— Su mielu noru, — atsiliepė Šachrazada ir tęsė toliau. 

Pasakojama, o laimingasai karaliau, kad pirklių seniūnas pa- 
žadėjo pirkliams vaišes ir pasakė: 

— Susitiksime sode. 

Išaušus rytui, jis pasiuntė tarną į pavėsinę ir į namus, kurie 
buvo sode, liepęs patiesti ten kilimus. Po to sugabeno ten valgius: 
avieną, aliejus ir visa kita, ko reikėjo. Buvo padengti du stalai: 
vienas name, kitas pavėsinėje. 

Ir Šams ad Dinas, ir Ala ad Dinas viską pasiruošė, o po to 
tėvas tarė sūnui: 

— O mano vaike, kai ateis žilas Žmogus, aš jį pasitiksiu ir 
sodinsiu prie to stalo, kuris stovi name, o tu, kai pamatysi at- 
einant bebarzdį jaunuolį, veskis jį į pavėsinę ir ten sodink prie 
stalo. 

— Kodėl taip, tėveli? — paklausė Ala ad Dinas. — Kodėl tu 
ruoši du stalus: vieną vyrams, o kitą berniukams? 

— O mano vaike, juk bebarzdžiui gėda valgyti šalia suaugusių 
vyrų, — atsakė Šams ad Dinas. 

Sūnus suprato, kad tai teisinga. 

Kai pradėjo rinktis svečiai, Šams ad Dinas sutikinėjo vyrus 
ir sodino juos namuose, o jo sūnus Ala ad Dinas pasitikinėjo 
berniukus ir vedė juos į pavėsinę. Buvo paduoti valgymai ir gė- 
rimai, visi ėmė valgyti, gerti, mėgautis ir džiūgauti. Gėrė 
įvairiausius gėrimus, uždegė smilkalus, o senukai sėdėjo ir šne- 
kučiavosi apie mokslus ir padavimus. 

Buvo tarp jų vienas pirklys, vardu Machmudas al Balhi, 
musulmonas iš išvaizdos, bet slapčia — magas. Jis nevengė bjau- 
rasties ir mylėjo berniukus. Šis pirklys pažvelgė į Ala ad Diną 
žvilgsniu, sukėlusiu jam tūkstantį atodūsių, o šėtonas jo akyse 
papuošė berniūkščio veidą perlais. Pirklį apėmė aistra ir jaudulys, 
meilė įsiskverbė jo širdin (o šis pirklys pirkdavo iš Ala ad Di- 
no tėvo audinius ir kitas prekes). 

Machmudas al Balhi pakilo pasivaikščioti ir pasuko link ber- 

niukų. Šie, jį pasitikdami, atsistojo. Ala ad Dinui tuo metu kaip 
tik norėjosi nulieti skystį, ir jis pasišalino atlikt reikalo. O Mach- 
mudas al Balhi kreipėsi į susirinkusius berniukus: 

— Jei jūs įkalbėsite Ala ad Diną vykti su manim į kelionę, 
duosiu kiekvienam iš jūsų po drabužį, brangiai kainuojantį. 

Palikęs juos, pirklys grįžo ten, kur puotavo vyrai. 

Grįžo Ala ad Dinas, berniukai atsistojo jį pasitikdami ir pa- 
sodino ant pakylos. Po to vienas iš jų kreipėsi į savo draugą: 

— O Sidi Hasanai, papasakok man, iš kur tu gavai pinigus, 
už kuriuos prekiauji? 

Hasanas ėmė pasakoti: 

— Kai aš užaugau, tapau didelis ir pasiekiau vyro amžių, ta- 
riau savo tėvui: “Tėveli, paruošk man prekių". Jis atsakė: “O 
mano vaike, aš nieko neturiu, eik, pasiskolink pinigų iš kurio 
nors pirklio ir prekiauk, mokykis pirkti ir parduoti, imti ir grą- 
žinti". Aš nuvykau pas vieną pirklį ir pasiskolinau tūkstantį 
dinarų. Prisipirkau audinių ir nuvykau su jais į Damaską. Ten 
uždirbau du kartus daugiau ir, prisipirkęs Damaske prekių, nu- 
vykau į Chalcebą. Ten viską pardaviau ir vėl padvigubinau savo 
pinigus. Iš Chalebo patraukiau su prekėmis į Bagdadą ir ten vėl 
pardaviau viską du kartus brangiau. Taip prekiavau tol, kol su- 
kaupiau apie dešimt tūkstančių dinarų. 

Visi berniukai pasakojo vienas kitam maždaug tą patį, kol 
atėjo eilė kalbėti Ala ad Dinui Abu š Šamatui. 

Ir jis papasakojo: 

— Mane tėvai augino rūsyje, po Žeme, ir aš išėjau iš ten tik 
šį penktadienį. Aš vaikštau tik į krautuvę, o iš jos — namo. 

— Tu pripratęs sėdėti namie ir nepajutai kelionės malonu- 
mo. Keliauja tik tikri vyrai, — atsakė jam. 

— Man nebūtina keliauti, malonumų aš turiu kiek tik geidžiu. 

Kažkuris pasakė savo draugui: 

— Jis lyg žuvis: jei paliks vandenį, tai numirs. 

— O Ala ad Dinai, pirklių vaikų pasididžiavimas ir tikslas — 
kelionės, kuriose uždirbami pinigai. 

Ala ad Diną tai supykdė ir įžeidė. Sudrėkusiomis akimis ir 
įžeista siela jis paliko berniukus ir, sėdęs ant savo mulo, patraukė 
namo. 

Jo motina pamatė, kad jis įpykęs ašaroja, ir paklausė: 

— Ko tu verki, mano vaike? 

Ala ad Dinas atsakė: 

— Visi pirklių vaikai šaipėsi iš manęs ir sakė, kad pirklių vai- 
kų pasididžiavimas yra tiktai kelionės, kuriose uždirbami pinigai... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt trečioji naktis 


Kai atėjo du šimtai penkiasdešimt trečioji naktis, Šachraza- 
da tęsė: 

Pasakojama, o laimingasai karaliau, kad Ala ad Dinas tarė 
savo motinai: 

— Pirklių vaikai šaipėsi iš manęs sakydami, kad pirklių vaikų 
pasididžiavimas yra tik kelionės, kuriose uždirbami pinigai. 

— O mano vaike, — paklausė motina, — nejaugi tu nori ke- 
liauti? 

— Taip! — atsakė Ala ad Dinas. 

— O į kokį miestą tu keliausi? 

— Į Bagdadą, — atsakė Ala ad Dinas, — ten žmogus uždir- 
ba dukart tiek, kick turėjo. 

Ala ad Dino motina pagalvojusi tarė: 

— Tavo tėvas, o mano vaike, turi daug pinigų, bet jeigu jis 
neduotų tau už juos prekių, aš suruošiu tau jų už savus. 

— Didžiausias gėris tas, kuris padaromas nedelsiant, ir jei jūs 
ryšitės malonei, tai dabar kaip tik metas, — tarė Ala ad Dinas. 

Jo motina pasišaukė vergus ir nusiuntė juos pas tuos, kurie 
vyniojo audeklus, liepusi, kad paruoštų Ala ad Dinui dešimt ry- 
šulių. 

"Tuo metu Ala ad Dino tėvas apsižiūrėjo, kad sode nebėra 
sūnaus, jis pasiteiravo apie jį ir išgirdo, jog šis sėdęs ant mu- 
lo ir nujojęs namo. 

Pirklys išskubėjo jam įkandin. Įėjęs į savo būstą, pamatė su- 
ruoštus ryšulius ir paklausė, kam visa tai. Žmona papasakojo, 
kas įvyko tarp pirklių vaikų ir jos sūnaus Ala ad Dino. 

— O vaike, — tarė pirklys, — teapgaus Alachas besibastantį 
svetur! Juk Alacho pranašas — telaimina jį Alachas ir tesveiki- 
na! — pasakė: “Laimė vyrui, jei jis randa dalią savo žemėje". O 
seneliai kalbėdavo: “Nekilk į kelią, nors jo tik mylia". Ar tu tvir- 

tai nusprendei keliauti ir neatsisakysi savo sumanymo? 

— Aš būtinai vyksiu su prekėmis į Bagdadą, — atsakė sū- 
nus, — O jei ne, tai nusirengiu šiuos rūbus, apsivelku dervišo dra- 
bužiais ir išeinu klajoti po pasaulį. 

— Nereikia, aš esu sukaupęs daug pinigų, — tarė jam tėvas 
ir parodė visus savo turtus, prekes ir audinius. — Aš turiu įvai- 
riausiems miestams tinkamų prekių ir audinių, — tęsė jis ir lyg 
tarp kitko parodė keturiasdešimt ryšulių, ant kurių buvo užra- 
šyta: “Tai kainuoja tūkstantį dinarų". — O mano vaike, — pasakė 
jis, — imk šiuos keturiasdešimt ryšulių ir tuos dešimt, kuriuos 
tau davė motina, ir keliauk, sergstimas visagalio Alacho. Tik ži- 
nok, kad aš tavo kelyje bijau vieno tankumyno, vadinamo Liūtų 
tankme, ir vieno slėnio, vadinamo Šunų slėniu, — ten sielos pra- 
žudomos be pasigailėjimo. 

— O kodėl, tėveli? — paklausė Ala ad Dinas. 

— Tai vis per beduiną, kuris pastoja kelią. Jo vardas Adž- 
lanas. 

— Mano likimas — Alacho rankose, — atsakė Ala ad Di- 
nas, — ir manęs neištiks bėda, jei tokia bus jo valia. 

Tada abu su tėvu nujojo į nešulinių gyvulių prekyvietę. Vie- 
nas kupranugarių varovas nulipo nuo savo mulo ir priėjęs 
pabučiavo pirklių seniūnui ranką sakydamas: 

— Prisiekiu Alachu, o mano pone, seniai tu nebesamdai mūsų 
prekybos reikalams. 

— Visam kam yra sava valdžia ir savi žmonės, — atsakė Šams 
ad Dinas, — ir tepasigaili Alachas to, kuris pasakė: 


Štai senis bo platų pasaulį klajoja, 
Barzda iki kelių prieš vėją švyluoja. 


Paklausiau aš jį: “Ko prie žemės lenkiesi?" 
Ir tarė senelis, rankas man išliesęs: 


“Manoji jaunystė kadaise prapuolė, 
Ir štai basilenkęs jos ieškau lig šiolei". 


Po to jis tarė: 
— O vedly, niekam šios kelionės nereikia, išskyrus mano 
sūnų. 

— Teišsaugos tau jį Alachas, — atsakė kupranugarių varovas. 

Tada pirklių seniūnas sudarė savo sūnaus ir kupranugarių 
varovo sutartį ir paskyrė šį tartum savo sūnaus globėju, paves- 
damas jam rūpintis berniuku. Ir tarė: 

— Paimk šiuos šimtą dinarų tavo tarnams. 

Pirklių seniūnas nupirko šešiasdešimt mulų, žibintą bei ant- 
klodę Abd al Kadyrui Giljaniečiui“ ir tarė Ala ad Dinui: 

— Sūnau mano, kol nebus manęs šalia, šis žmogus tebus tau 
už tėvą. Visada klausyk jo. 

Tą vakarą buvo surengtas Korano skaitymas ir vaišės šeicho 
Abd al Kadyro Giljaniečio garbei. O kai išaušo rytas, pirklių 
seniūnas davė savo sūnui dešimt tūkstančių dinarų ir pasakė: 

— Kai nuvyksi į Bagdadą ir pamatysi, kad audinius gerai per- 
ka, pardavinėk juos, o jei matysi, kad reikalai nejuda, naudok 
šiuos pinigus. 

Buvo apkrauti mulai, visi atsisveikino vieni su kitais ir lei- 
dosi kelionėn. 

Machmudas al Balhi taip pat susirengė vykti į Bagdado pusę. 
Jis pasiėmė savo ryšulius, išvyko už miesto, pasistatė ten pala- 
pines ir galvoja sau: “Tu pasimėgausi šiuo berniuku tik 
vienatvėje, kur netrukdys joks išdavikas ar nužiūrėtojas". 

O berniuko tėvui Machmudas al Balhi buvo skolingas tūks- 
tantį dinarų — vieno sandėrio likučius, todėl Šams ad Dinas 
nuvyko pas jį, atsisveikino ir pasakė: 

— Perduok šį tūkstantį dinarų mano sūnui Ala ad Dinui. 

Be to, jis pavedė Machmudui pasirūpinti jo sūnumi sakyda- 
mas, kad berniukas bus jam kaip sūnus. 

Taip Ala ad Dinas susitiko su Machmudu al Balhi... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt ketvirtoji naktis 


Kai atėjo du šimtai penkiasdešimt ketvirtoji naktis, Šachra- 
zada tęsė: 


“ Abd al Kadyras Giljanietis — viduramžių 
pamokslininkas ir mistikas. Antklodė buvo skiriama 
padėti ant jo kapo Bagdade. 

Pasakojama, o laimingasai karaliau, kad Ala ad Dinas susitiko 
su Machmudu al Balhi, ir šis paliepė Ala ad Dino virėjui ne- 
taisyti valgio, o pats vaišino ir girdė Ala ad Diną ir jo žmones. 

Po to visi kartu patraukė į kelią. 

Pirklys Machmudas al Balhi turėjo keturis namus: vieną Kai- 
re, vieną Damaske, vieną Chalebe ir vieną Bagdade. Keliautojai 
traukė per stepes ir dykumas, kol pasiekė Bagdadą. 

Machmudas al Balhi pasiuntė pas Ala ad Diną savo vergą, 
kuris pamatęs, kad Ala ad Dinas sėdi ir skaito, priėjo ir pabu- 
čiavo jam ranką. 

— Ko tu nori? — paklausė Ala ad Dinas. 

— Mano ponas sveikina tave, — atsakė vergas, — ir kviečia 
pas save namo į puotą. 

— Aš pasitarsiu su savo tėvu, vedliu Kemal ad Dinu, kup- 
ranugarių varovu, — atsakė Ala ad Dinas. 

Kai jis prasitarė apie tai kupranugarių varovui, šis perspėjo: 

— Neik! 

Po kiek laiko jie paliko Damaską ir nuvyko į Chalebą. Mach- 
mudas al Balhi vėl iškėlė puotą ir pasiuntė pakviesti Ala ad Dino. 
Bet jaunuolis pasitarė su vedliu, ir šis uždraudė jam eiti. 

Palikę Chalebą, jie išvyko į Bagdadą. Kai iki miesto buvo 
belikęs vienas perėjimas, Machmudas al Balhi suruošė vaišes ir 
vėl pakvietė Ala ad Diną. 

Jaunuolis pasitarė su vedliu, ir šis vėl uždraudė jam, tačiau 
Ala ad Dinas sušuko: “Aš būtinai ten eisiu!“ 

Jis pakilo, pasikabino po drabužiais kardą ir nuėjo pas Mach- 
mudą Balhi. Sis pakilo jo pasitikti ir pasveikino jį. 

Pirklys liepė patiesti puikiausią staltiesę, nuklojo ją nuosta- 
biausiais valgiais ir gėrimais, jiedu valgė ir gėrė, o po to 
nusiplovė rankas. Machmudas al Balhi pasilenkė ties Ala ad Di- 
nu, norėdamas jį pabučiuoti, bet šis sulaikė bučinį ranka ir 
paklausė: 

— Ką tu nori daryti? 

— Aš pasikviečiau tave, — atsakė Machmudas, — ir noriu pa- 
tirti malonumą su tavim čia, šioje vietoje, ir mes išsiaiškinsim, 
ką turėjo omeny tas, kuris taip pasakė: 


Ar paspausi tik mirksniui vėl tu mūsų rankas, 
Kol iškebsim kiaušinį ir bpamelšim ožkas? 

Ar suvalgysi duonos, kiek širdis įsigeis, 
Ar mes vėl apipilsim tave pinigais? 


Išsineši, kiek nori, į savąsias žemes: 
Žiupsnį, saują ar net rieškučias, — dosnūs mes! 


Machmudas al Balhi jau buvo beketinąs imtis prievartos prieš 
Ala ad Diną, tačiau šis išsitraukė kardą ir sušuko: 

— Vargas tavo žilam plaukui! Tu nebijai Alacho, nors bai- 
si jo bausmė! Teatleis Alachas tam, kuris pasakė: 


Saugok plaukus žilus tu nuo burvo bjauraus: 
Jų kilui baltuma purvo greit neišblaus. 


Po šių eilių Ala ad Dinas dar pridūrė: 

— Iš tiesų ši prekė priklauso tik Alachui, ir ji neparduoda- 
ma; jei aš kitiems pardavinččiau šią prekę už auksą, tai tau 
atiduočiau už sidabrą. Bet, prisiekiu Alachu, o bjaurusis, aš nie- 
kada daugiau nebūsiu tau draugas! 

Sugrįžęs pas vedlį Kemal ad Diną, Ala ad Dinas pasiskundė: 

— Iš tiesų tas žmogus paleistuvis, ir aš niekada daugiau ne- 
būsiu jam draugas ir nebekeliausiu su juo vienu keliu. 

— O mano vaike, ar aš tau nesakiau, kad neitum pas jį. Bet, 
mano vaike, jei mes nuo jo atsiskirsime, mums gresia pavojus. 
Leisk mums pasilikti viename karavane. 

— Aš nebegaliu būti jo bendrakeleiviu, — užginčijo Ala ad 
Dinas ir, susikrovęs savo mantą, liepė visiems saviškiams kilti 
į kelią. 

Jie keliavo tol, kol nusileido į slėnį, ir Ala ad Dinas norė- 
jo ten apsistoti, tačiau kupranugarių varovas perspėjo: 

— Nesustok čia, jokite toliau ir paspartinkit žingsnį, gal mes 
pasieksime Bagdadą, kol neuždaryti jo vartai. O vartai Bagda- 
de atidaromi ir uždaromi visada su saule — žmonės saugosi, kad 
miesto neužpultų rafiditai* ir nesumestų į Tigrą dieviškųjų knygų. 


“ Rafiditai — viena iš musulmonų sektų, susijungusių į 
grupę, vadinamą šiitais. Jie nesutarė su kitos krypties 
islamo sekėjais — sunitais. Viduramžiais šie nesutarimai 
dažnai virsdavo ginkluotais susidūrimais. 

— O tėve, — atsakė Ala ad Dinas, — aš išvykau su prekė- 
mis į šį miestą ne prekiauti, o pasidairyti po svečias šalis. 

— Mano vaike, aš bijau klajoklių, bijau, kad tavęs ir tavo pi- 
nigų neištiktų bėda, — atkalbinėjo jį kupranugarių varovas. 

— O žmogau, — neteko kantrybės Ala ad Dinas, — ar tu ma- 
no tarnas, ar aš tau tarnauju? Aš įžengsiu į Bagdadą tik rytą, 
kad Bagdado gyventojai pamatytų mano prekes ir pažintų mane. 

— Daryk, kaip išmanai, aš tave perspėjau, ir tu pats spręsk, 
kaip tau geriau, — atsakė jam vedlys. 

Ala ad Dinas liepė nuimti nuo mulų nešulius, sukrovė juos 
ir pastatė palapines. Visi ilsėjosi iki vidurnakčio, o tada Ala ad 
Dinas išėjo laukan savo reikalu ir pamatė tolumoje kažką blyk- 
sint. Jis paklausė kupranugarių varovą: 

— Kas ten taip blykčioja? 

Šis išsitiesė, gerai įsižiūrėjo ir suprato, kad tai žybčioja ie- 
čių antgaliai, ginklų geležis ir beduiniški kardai. Pasirodė, jog 
tai arabai“, kurių vadą vadina šeichu Adžlanu Abu Naibu. 

Arabai priartėjo ir, išvydę jų ryšulius, pasakė vienas kitam: 
“Štai grobio naktis!" 

Išgirdęs juos taip kalbant, vedlys Kemal ad Dinas, kupranu- 
garių varovas, sušuko: 

— Šalin, niekingiausias iš arabų! 

Tačiau Abu Naibas smeigė jam ietimi, kuri blykčiodama iš- 
lindo jam per nugarą. 

Kemal ad Dinas negyvas pargriuvo ties įėjimu į palapinę. Ta- 
da vandens nešėjas suriko: 

— Šalin, o niekingiausias iš arabų! 

Abu Naibas kirto jam per petį kardu, kuris perskrodė jo saus- 
gysles, ir vandens nešėjas krito negyvas. Ala ad Dinas stovėjo 
ir žiūrėjo į visa tai. 

Arabai pasisuko ir puolė karavaną. Išmušė žmones, nepagai- 
lėdami nieko iš Ala ad Dino būrio, o ryšulius ėmė versti ant 
mulų nugarų ir gabenti šalin. 

Ala ad Dinas tarė sau: “Tave pražudys tik tavo mulas ir štai 
šie drabužiai". Jis ėmė plėšti nuo savęs rūbus ir mesti juos mului 
ant nugaros. Pagaliau liko tik su baltiniais ir vienom apatinėm 
kelnėm. 


» Čia ir toliau arabais vadinami klajokliai beduinai. 

Pasuko eiti ir pamatė klaną kraujo, kuriame dar sroveno už- 
muštųjų kraujas. Jis ėmė voliotis tame klane, kol tapo panašus 
į negyvėlį, skendintį kraujyje. 

Tuo metu arabų šeichas Adžlanas paklausė savo žmones: 

— O arabai, ar šis karavanas eina iš Kairo, ar iš Bagdado?.. 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt penktoji naktis 


Kai atėjo du šimtai penkiasdešimt penktoji naktis, Šachrazada 
tęsė: 

Pasakojama, o laimingasai karaliau, kad beduinas paklausė 
savo Žmones: 

— O arabai, ar šis karavanas eina iš Kairo, ar iš Bagdado? 

— Jis vyko iš Kairo į Bagdadą, — atsakė tie jam. 

— Grįžkite prie užmuštųjų, — įsakė šeichas, — aš manau, kad 
karavano šeimininkas gali būti likęs gyvas. 

Arabai grįžo prie užmuštųjų ir vėl ėmė juos kapoti kardais 
ir badyti ietimis. Taip priėjo iki Ala ad Dino, kuris buvo nu- 
virtęs tarp užmuštųjų. Priėję tarė: 

— Tu tik apsimetinėji miręs, tuoj mes tave pribaigsim. 

Beduinas užsimojo ietimi ir norėjo persmeigti Ala ad Dinui 
krūtinę. Ala ad Dinas tesuspėjo šūktelėti mintyse: “Palaimink, 
o Abd al Kadyrai Giljanieti!" — ir pamatė ranką, kuri nukrei- 
pė ietį nuo jo į vedlio Kemal ad Dino, kupranugarių varovo, 
krūtinę. Beduinas perdūrė jį ietimi, o Ala ad Dinui nieko ne- 
bedarė. 

Po to arabai, varydamiesi mulus su ryšuliais, nutolo. Ala ad 
Dinas apsidairęs pamatė, kad paukščiai su savo grobiu nuskrido. 
Jis atsisėdo, o paskui atsistojęs šoko bėgti. Staiga beduinas Abu 
Naibas kreipėsi į savo sėbrus: 

— O arabai, aš kažką matau ten, tolumoje. 

Vienas beduinas pasistiebė ir pamatė bėgantį tolyn Ala ad 
Diną. 

— Bėgimas tavęs neišgelbės, jei mes tau už nugaros! — su- 
šuko Adžlanas ir, suraginęs savo žirgą kulnimis, nuskubėjo Ala 
ad Dino link. 


Ala ad Dinas pamatė priešais tvenkinį, o šalia jo — vandens 

saugyklos groteles. Išsitiesė ant jų lyg miegodamas ir sušnibždėjo 
sau: “O gerasis globėjau, nuleisk ant manęs savo nenutraukia- 
mą apklotą!" 

Beduinas sustojo prie vandens saugyklos, pasistiebė kilpose 
ir ištiesė ranką, norėdamas sučiupti Ala ad Diną. Ala ad Dinas 
sušuko: “Palaimink, o mano ponia Nafisa“?, štai laikas tavo pa- 
galbai!? 

Staiga beduinui įgėlė skorpionas, ir jis ėmė šaukti: 

— Ach, prieikite prie manęs, o arabai, man įgėlė! 

Jis nučiuožė nuo žirgo, o jo bendrai priėję vėl jį užkėlė ir 
paklausė: 

— Kas tau atsitiko? 

— Man įgėlė skorpiono jauniklis, — atsakė Adžlanas. 

Ir arabų karavanas pajudėjo toliau. 

Ala ad Dinas tebegulėjo ant grotelių. 

Pirklys Machmudas al Balhi tuo metu, liepęs sukrauti ryšulius, 
jojo Bagdado link. Pasiekęs Liūtų tankmę, rado užmuštus visus 
Ala ad Dino tarnus ir apsidžiaugė. Nulipęs nuo mulo, pasuko 
link vandens saugyklos ir tvenkinio. Machmudo al Balhi mulas 
norėjo gerti ir pasilenkė prie vandens, tačiau išvydo jame Ala 
ad Dino atvaizdą ir pasibaidė jo. Machmudas al Balhi pakėlė 
akis ir išvydo gulintį Ala ad Diną, kuris buvo nuogas, vien su 
marškiniais ir apatinėmis kelnėmis. 

— Kas taip pasielgė su tavim ir paliko? — paklausė Mach- 
mudas. 

— Klajokliai, — atsakė Ala ad Dinas. 

— O mano vaike, — tarė Machmudas, — tu atsipirkai mulais 
ir turtu. Tegu tave nuramina šie žodžiai: 


Kai nuo pražūties makaulę išgelbėjai tu, 
Tai turtas tavasis nevertas nagų nukirplų. 


— Nusileisk, o mano vaike, nieko nebijok. 

Ala ad Dinas nusileido nuo vandens saugyklos grotelių, 
Machmudas pasodino jį ant mulo ir nusigabeno į Bagdadą, į 
savo namus. Ten liepė nuvesti Ala ad Diną į pirtį ir tarė: 


* Nafisa — žymi musulmonų šventoji. 

— Pinigai ir ryšuliai tebus išpirka už tave, mano vaike. Jei 
manęs klausysi, aš grąžinsiu tau tavo pinigus ir ryšulius dvigubai. 

Kai Ala ad Dinas išėjo iš pirties, Machmudas nusivedė jį į 
kambarį, išpuoštą auksu, kuriame buvo keturi portikai. Liepė pa- 
tiesti staltiesę ir patiekti vaišes. Jie ėmė valgyti ir gerti, o 
Machmudas pasilenkė ties Ala ad Dinu, norėdamas jį pabučiuoti, 
tačiau Ala ad Dinas vėl sulaikė jo bučinį ranka ir sušuko: 

— Tu lig šiol neatsisakei savo kėslų?! Argi aš tau nesakiau, 
kad jeigu pardavinėčiau šią prekę kam nors už auksą, tau tik- 
riausiai parduočiau už sidabrą? 

— Aš duodu tau ir prekes, ir mulą, ir rūbus vien už tai, — 
atsakė Machmudas. — Nuo aistros, kurią tu man keli, darosi ne- 
begera. Alacho dovaną turėjo tas, kuris pasakė: 


Iš senių kitados išgirdęs paties Šariko mintį, 
Abu Bilialis liepė mums gerai ją įsiminti: 


“Įsimylėjėliai negali basotint meile kūno 
Ir basitenkint bučiniais be visiško artumo". 


— Tai negalimas dalykas, — atsiliepė Ala ad Dinas, — pasiimk 
atgal savo drabužius, savo mulą ir atverk man duris, aš noriu 
išeiti. 

Machmudas atvėrė duris, ir Ala ad Dinas išėjo, o šunys lojo 
jam įkandin. Ala ad Dinas klaidžiojo tamsoje, kol pamatė atvirus 
mečetės vartus. Jis įėjo pro vartus ir prisiglaudė ten. Staiga pa- 
matė artėjant žiburį. Įsižiūrėjęs suprato, kad tai du žibintai, 
kuriuos nešė vergai, einantys pirm savo ponų — dviejų pirklių. 
Vienas iš jų buvo malonaus veido senukas, o kitas — jaunuo- 
lis. Ala ad Dinas išgirdo, kaip jaunuolis kalba senukui: 

— Vardan Alacho, o dėdule, grąžink man mano dėdės dukrą. 

O senukas atsakė jam: 

— Argi aš nesistengiau daugybę kartų tave sulaikyti, o tu sky- 
rybas padarei savo šventąja knyga“. 

Senukas dirstelėjo dešinėn ir pamatė jaunuolį, panašų į 
mėnulį. 


3 T. y.: “Tu kalbi apie skyrybas taip dažnai, kaip skaitai 
šventąją knygą (Koraną)". 

— Ramybė tau! — pasakė jis. 

Ala ad Dinas atsakė į jo pasveikinimą, o senukas paklausė: 

— Berniuk, kas tu toks? 

— Aš esu Ala ad Dinas, Kairo pirklių seniūno Šams ad Dino 
sūnus, — atsakė jaunuolis. — Aš paprašiau tėvą prekių, ir jis su- 
krovė man penkiasdešimt ryšulių prekių ir audinių... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt šeštoji naktis 


Kai atėjo du šimtai penkiasdešimt šeštoji naktis, Šachrazada 
tęsė: 

Pasakojama, o laimingasai karaliau, kad Ala ad Dinas kal- 
bėjo: 

— Mano tėvas sukrovė man penkiasdešimt ryšulių prekių bei 
audinių ir davė dešimt tūkstančių dinarų. Aš išvykau ir kelia- 
vau, kol pasiekiau Liūtų tankmę. Ten mane užpuolė klajokliai 
ir atėmė pinigus ir ryšulius. O aš atėjau į šį miestą ir neišma- 
nydamas, kur pernakvoti, prisiglaudžiau čia. 

— O mano vaike, — tarė senukas, — ką tu pasakytum, jei aš 
duočiau tau tūkstantį dinarų, drabužius už tūkstantį dinarų ir mu- 
lą už tūkstantį dinarų? 

— Už ką gi tu man visa tai duosi, seneli? — paklausė Ala 
ad Dinas. 

Senukas viską jam paaiškino: 

— Šis jaunuolis, kuris šalia manęs, yra mano brolio sūnus, 
mano brolis jį vienintelį teturi, o aš turiu vienintelę dukterį, kurią 
vadina Žubeida (grojanti liutnia). Aš išleidau ją už šio jaunuolio, 
ir jis ją myli, o jinai jo nekenčia. Ir štai kartą jis neišlaikė prie- 
saikos: triskart prisiekė trigubom skyrybom. Žmona, vos sužinojusi 
tai, iš karto paliko jį. Jis suginė pas mane daugybę žmonių rei- 
kalaudamas, kad aš grąžinčiau jam žmoną. O aš pasakiau jam: 
“Tai įmanoma tik per pavaduojantįjį!"?! Ir mes susitarėme pa- 


* Pagal musulmonų įstatymus vyras, kuris tris kartus 
ištarė įteisintą ištuokos formuluotę, gali vėl vesti tą pačią 
žinoną tik tuo atveju, jei ji ištekės už kito ir dar kartą 
išsiskirs, nors ir kitą dieną. Toks laikinas sutuoktinis 
vadinamas “pavaduojančiuoju". Jis gali 
nesutikti skirtis. 

vaduojančiuoju padaryti kokį nors svetimšalį, kad niekas už tai 
mano žentui nepriekaištautų. Taigi jei tu svetimšalis, eik su mu- 
mis. Mes surašysime tavo ir mano dukters sutartį, tu šiąnakt 
pernakvosi su ja, o rytą išsiskirsi, ir aš duosiu tau tai, ką paža- 
dėjau. 

Ala ad Dinas pagalvojo sau: “Prisiekiu Alachu, praleisti naktį 
su jaunąja namuose ir patale būtų geriau, nei nakvoti skersgat- 
viuose ir įėjimuose!" — ir patraukė kartu su jais. Kadis pažvelgė 
į Ala ad Diną ir pajuto jam palankumą. 

— Ko jūs norėjote? — paklausė jis merginos tėvą. 

— Mes norime padaryti jį pavaduojančiuoju mano dukte- 
riai, — atsakė senukas, — ir patvirtinti jo pasižadėjimą duoti de- 
šimt tūkstančių dinarų kraičio. Jei jis pernakvos su ja, o rytą 
išsiskirs, mes dovanosime jam drabužį už tūkstantį dinarų, o jei 
neišsiskirs, tegul pats moka dešimt tūkstančių dinarų. 

Jie surašė tokią sutartį, susitarė dėl sąlygų, ir merginos tė- 
vas gavo liudijimą. Tada jie aprengė Ala ad Diną tais drabužiais 
ir nuėjo prie merginos namų. Jos tėvas paliko Ala ad Diną laukti 
prie vartų, 0 pats įžengė pas dukterį ir pasakė jai: 

— Štai paimk pasižadėjimą dėl tavo kraičio. Aš sudariau su- 
tartį tau su gražiu jaunikaičiu, vardu Ala ad Dinas Abu š 
Šamatas. Rūpinkis juo kuo geriausiai. 

Pirklys atidavė jai liudijimą ir išėjo. 

Merginos pusbrolis turėjo prižiūrėtoją, kuri užeidinėdavo pas 
Žubeidą, jo pusseserę, ir jaunuolis buvo jai palankus. 

— O motute, — tarė jis, — jei Zubeida, mano pusseserė, pa- 
matys šį gražų jaunikaitį, manęs jau niekada nebenorės. Prašau, 
sugalvok ką nors, sulaikyk merginą nuo to. 

— Prisiekiu tavo jaunyste, aš neleisiu jam prie jos prisiartin- 
ti, — tarė prižiūrėtoja. 

Ji atėjo pas Ala ad Diną ir pasakė jam: 

— O mano vaike, vardan didžiojo Alacho, aš tau kai ką pa- 
sakysiu, paklausyk mano patarimo. Aš bijau, kad per šią merginą 
tavęs neištiktų bėda. Palik ją miegoti vieną, neliesk jos ir neprieik 
arti. 

— O kodėl? — paklausė Ala ad Dinas. 

— Jos kūnas visas raupsuotas, aš bijau, kad ji gali užkrėsti 
tavo gražią jaunystę, — atsakė prižiūrėtoja. 

— Ji man visai nereikalinga, — atsakė Ala ad Dinas. 

O prižiūrėtoja nuėjo pas merginą ir pasakė jai tą patį, ką ir 
Ala ad Dinui. Šioji taip pat atsakė: 

— Man jis visai nereikalingas. Aš paliksiu jį miegoti vieną, 
o rytoj tegul sau eina kur nori. 

Zubeida pasišaukė vergę ir liepė jai: 

— Paimk stalelį su valgiais ir nunešk jam, tegul vakarieniauja. 

Vergė nunešė Ala ad Dinui stalelį ir pastatė priešais jį. Ala 
ad Dinas valgė, kol pasisotino, o po to atsisėdo ir, užtraukęs gra- 
žų priedainį, ėmė skaityti Ja Sino?? surą. Mergina įsiklausė ir 
patyrė, kad šis priedainis panašus į Dovydo psalmes. Ji tarė sau: 
“Alachas nuskriaudė šią senutę, kuri pasakė, kad jaunuolis serga 
raupsais! Jei taip būtų, jo balsas būtų visai ne toks. Jos žodžiai 
buvo melas". 

Ji paėmė į rankas liutnią, pagamintą Indijos žemėse, ir pa- 
lietusi stygas uždainavo tokiu nuostabiu balsu, kad stojo paukščiai 
dangaus aukštybėse. Ji dainavo šias eiles: 


Myliu aš gazeliuką, jo akis, jo juodąsias, 
Jam pavydi grakštumo netgi gluosnis lieknasis. 


Jis atstūmė mane, ir kita jį myluoja, 
Juk Alachas, ką nori, tą apdovanoja. 


Ala ad Dinas, išgirdęs jos balsą, baigė surą pats: 


Aš sveikinu tą, kurios rūbas — nuogybė, 
O skruostuose - žydinčių rožių grožybė. 


Mergina atsistojo (ji pajuto meilę šiam jaunuoliui) ir pakė- 
lė uždangą. Ją išvydęs Ala ad Dinas pasakė: 


Ji šviesi kaib mėnulis, ji kaip gluosnis linguoja, 
Kaip gazelė ji žvelgia, tartum ambra kvėpuoja. 


Bet atrodo, kad skausmas mano širdį pamilo, 
Išsiskyrus su meile, prie manęs jis prisvilo. 


32 Ja Sinas — vieno iš Korano skyrių pavadinimas. 

Ji praėjo pro jį virpindama klubus ir išriesdama šonus — kū- 
rinys to, kurio malonės niekam nežinomos, — ir abu persimetė 
žvilgsniais, sukėlusiais tūkstančius atodūsių. 

Kai jos žvilgsnio strėlė įsmigo jo širdin, jis ištarė: 


Išvydęs mėnulį, prisiminiau naktį, 
Kai gera su ja aistroje buvo degti, 


Mes matėm, kai6 laikas mėnulį rideno: 
Aš — jos akimis, o ji — žvilgsniais mano. 


O kai ji priėjo arčiau ir tarp jų beliko du žingsniai, jis dar 
pridūrė: 


Ji paleido tris garbanas - mano širdis 
Nebe vieną, o keturias matė naktis. 


Į mėnulį ji veidą pakėlė aukštyn — 
Ir mėnuliai jau du žvelgė mano širdin. 


Mergina buvo visai čia pat, ir Ala ad Dinas tarė: 

— Pasitrauk toliau, kad neužkrėstum manęs! 

Mergina atidengė savo rankų riešus, o šie gražiai skyrėsi į 
dvi dalis ir baltavo nelyg sidabras. 

— Pasitrauk, kad neužkrėstum manęs, nes tu raupsuotas, — 
tarė ji. 

— Kas tau sakė, kad aš raupsuotas? — paklausė Ala ad Dinas. 

— Senė man pasakojo, — atsakė mergina. 

— O man senė sakė, kad tu raupsuota! — šūktelėjo Ala ad 
Dinas. 

Jie abu apnuogino rankas, ir mergina pamatė, kad jo kū- 
nas — grynas sidabras. Ji suspaudė jį savo glėbyje, o jis taip pat 
priglaudė ją prie krūtinės. Jie abu apsikabino, o paskui mergina 
prisitraukė Ala ad Diną ir atsigulė ant nugaros. Ji atsirišo marš- 
kinius, ir Ala ad Dinui sukrutėjo tai, ką jis turėjo paveldėjęs iš 
tėvo. Jis sušuko: “Padėk man, o šeiche Zakarija, o gyslų tėve!" 

Jis padėjo ranką jai ant šono ir įvedė saldybės gyslą į trū- 
kio vartus, ir stumtelėjo, ir pasiekė paslėptąją varčią (o įėjo jis 
pro pergalės vartus). Po to jis nuėjo į antrosios dienos turgų ir 

visos savaitės, ir trečiosios dienos, ir ketvirtosios, ir penktosios 
dienos ir pamatė, kad kilimas pasirodė kaip tik tinkamas šiam 
portikui, kad skrynelė ieškojo sau dangtelio, kol rado jį. 

Išaušus rytui, Ala ad Dinas tarė savo žmonai: 

— O nepabaigtas džiaugsme! Varnas pastvėrė jį ir nuskrido. 

— Ką reiškia šie žodžiai? — paklausė žmona. 

— Ponia, tai paskutinė valandėlė, kai aš sėdžiu šalia ta- 
vęs, — atsakė Ala ad Dinas. 

— Kieno tai valia? — paklausė ji. 

— Tavo tėvas turi mano pasižadėjimą, — paaiškino Ala ad 
Dinas, — duoti tau kraitį dešimt tūkstančių dinarų. Jei aš jam 
šiandien jų neatiduosiu, būsiu uždarytas kadžio namuose. O ma- 
no rankos dabar per trumpos gauti netgi puselę sidabrinio iš 
tų dešimties tūkstančių. 

— O mano pone, ar vyro valdžia tavo rankose, ar jų? — pa- 
klausė Zubeida. 

— Ji mano rankose, tačiau aš nieko neturiu, — atsakė Ala ad 
Dinas. 

Zubeida nuramino jį: 

— Tai nieko baisaus, štai imk šimtą dinarų. Jei aš turėčiau 
daugiau, tikrai duočiau tiek, kiek tau reikia, bet mano tėvas iš 
tos meilės savo sūnėnui visus pinigus iš manęs pernešė į jo na- 
mus. Jis pasiėmė net visus mano papuošalus. Kai rytoj jis atsiųs 
tau valdžios pasiuntinį... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt septintoji naktis 


Kai atėjo du šimtai penkiasdešimt septintoji naktis, Šachra- 
zada tęsė: 

Pasakojama, o laimingasai karaliau, kad moteris pasakė Ala 
ad Dinui: 

— Kai jis rytoj atsiųs tau valdžios pasiuntinį ir kadis bei mano 
tėvas tau lieps skirtis, paklausk jų: “Koks tikėjimas leidžia va- 
kare vesti, o rytą išsiskirti?" Po to pabučiuok kadžiui ranką ir 
duok jam dovaną. Kiekvienam liudytojui taip pat pabučiuok ran- 
ką ir duok po dešimtį dinarų. Jie visi ims tave užtarti. Kai tavęs 
paklaus: “Kodėl tu neišsiskiri ir nepriimi tūkstančio dinarų, mulo 

ir drabužių, kaip buvo sutarta," — tu atsakyk: “Man kiekvienas 
jos plaukelis kainuoja po tūkstantį dinarų, ir aš niekada su ja 
nesiskirsiu". O kai kadis palieps tau: “Duok kraitį!“ — atsakyk, 
kad šiuo metu tau sunku tai padaryti; tada kadis bei liudyto- 
jai tavęs pasigailės ir atidės mokėjimo terminą. 

Jiems taip besikalbant, į duris pabeldė kadžio pasiuntinys. 
Ala ad Dinas atidarė jam, ir pasiuntinys tarė: 

— Pasikalbėk su efendžiu“?, tavo uošvis reikalauja tavęs. 

Ala ad Dinas padavė jam penkis dinarus ir paklausė: 

— O teisėjau, koks įstatymas leidžia vakare vesti, o rytą iš- 
siskirti? 

— Mūsų įstatymai to neleidžia, — atsakė teisėjas, — ir jei tu 
neišmanai įstatymų, tai aš būsiu tavo patikėtiniu. 

Jiedu nuvyko į teismą, ir kadis paklausė Ala ad Diną: 

— Kodėl tu neišsiskiri ir neimi to, kas buvo sutarta? 

Ala ad Dinas priėjo prie kadžio, pabučiavo jam ranką ir, įdė- 
jęs į ją penkiasdešimt dinarų, tarė: 

— O valdove, sakyk, koks mokymas leidžia vakare vesti, o 
rytą išsiskirti, ir dar prieš mano valią? 

— Išskirti per prievartą neleidžia joks musulmonų įstaty- 
mas, — atsakė kadis. 

Moters tėvas pareiškė: 

— Jei tu nesiskiri, duok šen kraitį — dešimt tūkstančių dinarų. 

— Duokite man tris dienas laiko, — paprašė Ala ad Dinas. 

— Trijų dienų neužtenka! — sušuko kadis. — Jis palauks de- 
šimt dienų! 

Taip ir buvo sutarta: Ala ad Dinas įpareigotas per dešimt 
dienų arba atiduoti pinigus, arba išsituokti. 

Ala ad Dinas išėjo. Eidamas per turgų, nupirko mėsos ir ry- 
žių, lydyto sviesto ir kitų produktų. Grįžęs padavė viską žmonai 
ir papasakojo, kuo baigėsi pokalbis pas kadį. 

— Nuo vakaro iki dienos spėja įvykti daugybė stebuklų, — 
paguodė jį moteris. — Alacho apdovanotas tas, kuris pasakė: 


Būk romus, kai rūstybė grasina, 
Buk kantrus, kai nelaimė kankina. 


* Efendis — ponas, šiuo atveju tai vyriausiojo teisėjo 
titulas. 

Sunkios nėščios mūs naktys, — malyti, 
Kad jos žada stebuklą gimdyti. 


Ji pakilo, paruošė valgius, atnešė staltiesę, ir jie ėmė valgyti 
ir gerti, mėgautis ir linksmintis. Ala ad Dinas paprašė ją sugroti 
kokią nors melodiją. Moteris paėmė liutnią ir užgrojo. Nuo tokios 
muzikos ir akmeninė siena būtų pralinksmėjusi. Visas kamba- 
rys prisipildė nuostabių garsų, o stygos tarsi kalbėjo: “O 
mylimasis..." Moterį pagavo įkvėpimas, ji dainavo ir dainavo. 

Taip jie linksminosi, mėgavosi, juokavo ir džiaugėsi, kol staiga 
į vartus kažkas pasibeldė. 

Moteris tarė Ala ad Dinui: 

— Eik, pažiūrėk, kas ten prie vartų. 

Ala ad Dinas atidarė vartus ir pamatė keturis dervišus. 

— Ko jūs norite? — paklausė jis. 

— O pone, mes dervišai iš svetimos šalies. Mūsų sielos pe- 
nas — muzika ir eilės. Norėtume šiąnakt pas tave pailsėti, pabūti 
iki ryto, tada eisime toliau, o tau atlygins Alachas. 

— Aš pasitarsiu, — tarė Ala ad Dinas ir nuėjęs pranešė vi- 
sa tai moteriai. 

— Įleisk juos, — pasakė jinai. 

Ala ad Dinas grįžo, įleido dervišus ir, įsivedęs juos vidun, 
pasodino tardamas: 

— Sveiki atvykę! 

Atnešė jiems valgio, tačiau dervišai nepradėjo valgyti, o tik 
pasakė: 

— O pone, mūsų maistas — Alacho minėjimas širdimis ir dai- 
nininkių klausymasis ausimis. Alacho dovaną turėjo tas, kuris 
pasakė: 


Mes geidžiame tik su tavim susitikti, 
O ėdalą galit galvijams palikti. 


Mes girdėjome tavo namuose švelnią muziką, bet kai įėjo- 
me, muzika nutilo. O, kad galėtume pamatyti tą, kuri dainavo: 
ar tai baltoji, ar juodoji vergė, o gal kilmingųjų duktė? 

— Tai mano žmona, — atsakė Ala ad Dinas ir papasakojo 
jiems viską, kas jį ištiko. 

— Mano uošvis, — pridūrė Ala ad Dinas, — reikalauja iš ma- 
nęs dešimties tūkstančių dinarų kraičio ir duoda man dešimt 
dienų laiko. 

— Neliūdėk, — tarė vienas iš dervišų, — galvok tik apie gera. 
Aš esu dervišų bendruomenės šeichas. Man pavaldūs keturias- 
dešimt dervišų, kurie manęs klauso. Aš surinksiu tau iš jų dešimt 
tūkstančių dinarų, ir tu atiduosi juos kaip kraitį savo uošviui. O 
dabar liepk savo Žmonai pagroti, kad mes pasidžiaugtume ir pa- 
žvalėtume. Juk vieniems muzika — penas, kitiems — vaistai, o 
tretiems — vėduoklė. 

Šie keturi dervišai buvo kalifas Harūnas ar Rašidas, viziris 
Džafaras al Barmakas, Abu Nuvasas* (al Hasanas ibn Hani) ir 
Masrūras — bausmių vykdytojas. Jie atsitiktinai ėjo pro šį namą, 
nes prieš tai kalifas, pajutęs negerumą širdy, pasišaukė vizirį ir 
tarė: 

— O viziri, aš noriu eiti pasivaikščioti po miestą, nes jaučiu 
sunkumą širdyje. 

Jie apsirengė dervišų drabužiais ir patraukė į miestą. Eida- 
mi pro šalį išgirdo muziką ir panoro sužinoti, kas taip puikiai 
groja. 

Ala ad Dino svečiai džiugiai ir draugiškai šnekučiuodamiesi 
praleido naktį, o rytą kalifas padėjo po maldos kilimėliu šim- 
tą dinarų ir atsisveikino su šeimininkais. 

Jie išėjo savo keliais, o moteris pakėlė kilimėlį ir, pamačiusi 
šimtą dinarų, tarė vyrui: 

— Paimk šiuos šimtą dinarų, aš juos radau po kilimėliu. Tai 
dervišai juos prieš išeidami padėjo, o mes nematėm. 

Ala ad Dinas paėmė pinigus ir nuėjo į turgų. Nupirko mėsos, 
ryžių, lydyto sviesto ir visko, ko reikėjo. 

Kitą dieną jis uždegė žvakes ir pasakė žmonai: 

— O dervišai taip ir neatnešė dešimties tūkstančių dinarų, ku- 
riuos buvo pažadėję, jie paprasčiausi elgetos. 

Jiems taip bekalbant, atėjo dervišai ir pabeldė į vartus. Ala 
ad Dino žmona tarė: 

— Eik, atidaryk jiems. 


* Abu Nuvasas — žymus arabų poetas, miręs IX a. 
pradžioje. 

Ala ad Dinas atvėrė vartus, ir kai tie įėjo, paklausė: 

— Ar atnešėte, kaip buvote žadėję, dešimt tūkstančių dinarų? 

— O, mums nieko nepavyko gaut, — atsakė dervišai, — bet 
nebijok, nieko blogo neatsitiks. Jei didysis Alachas panorės, mes 
rytoj išvirsime tau cheminį junginį“. Liepk savo žmonai pagroti, 
kad atgytų mūsų širdys, mes labai mėgstame muziką. 

Žubeida ėmė jiems groti, ir nuo tos muzikos būtų pasilei- 
dusi šokti net akmeninė uola. Jie maloniai, džiugiai ir linksmai 
praleido laiką, pasakodami vienas kitam įvairiausias istorijas. Rytą, 
kai prašvito ir viskas aplink žėrėte sužėrėjo, kalifas vėl padėjo 
po kilimėliu šimtą dinarų ir atsisveikino su Ala ad Dinu. Der- 
višai išėjo. 

Taip jie vaikščiojo pas Ala ad Diną devynis vakarus, ir kiek- 
vieną kartą kalifas palikdavo po kilimėliu po šimtą dinarų. Atėjus 
dešimtajam vakarui, dervišai nepasirodė. Priežastis buvo štai ko- 
kia: kalifas pasikvietė vieną turtingą pirklį ir paliepė jam: 

— Paruošk man penkiasdešimt ryšulių audinių — tokių, ko- 
kie atvežami iš Kairo... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt aštuntoji naktis 


Kai atėjo du šimtai penkiasdešimt aštuntoji naktis, Šachra- 
zada tęsė: 

Pasakojama, o laimingasai karaliau, kad tikratikių valdovas 
paliepė pirkliui: 

— Paruošk man penkiasdešimt ryšulių audinių — tokių, ko- 
kie atsiunčiami iš Kairo. "Tegul kiekvienas jų kainuoja tūkstantį 
dinarų. Ant kiekvieno ryšulio užrašyk kainą ir atsiųsk man su 
abisinų vergu. 

Pirklys surinko viską, ko kalifas prašė. Tada kalifas davė ver- 
gui auksinį ąsotį, dubenį ir kelionės reikmenis. Pavedė jam tuos 
penkiasdešimt ryšulių ir parašė laišką, neva nuo Šams ad Dino, 
Kairo pirklių seniūno, Ala ad Dino tėvo. Padavė laišką vergui 
ir pasakė: 


* Cheminis junginys — tai tas pats, kas europiečiams 
alchemikams “filosofinis akmuo". 

— Paimk šiuos ryšulius ir visa kita, eik į tokį ir tokį kvar- 
talą, kur pirklių namai, ir paklausk pono Ala ad Dino Abu š 
Šamato. Žmonės tau parodys, kur jis gyvena. 

Vergas paėmė viską, ką liepė kalifas, ir išvyko. 

Tuo metu moters pusbrolis nuėjo pas jos tėvą ir pasakė: 

— Eime pas Ala ad Diną, išskirsime jį su mano dėdės dukra. 

Susiruošė abu ir išėjo. O pričję Zubeidos namus, pamatė pen- 
kiasdešimt mulų su penkiasdešimčia ryšulių ir raitą vergą. Jie 
paklausė: 

— Kieno šie ryšuliai? 

— Mano pono Ala ad Dino Abu š Šamato, — atsakė ver- 
gas. — Jo tėvas surinko jam prekių ir pasiuntė jį į Bagdadą, bet 
jį užpuolė arabai, atėmė ir pinigus, ir prekes. Žinia apie tai pa- 
siekė jo tėvą, ir šis pasiuntė mane pas jį su kitais ryšuliais vietoj 
anų. Be to, pasiuntė su manim vieną mulą, ant kurio sukrau- 
ta penkiasdešimt tūkstančių dinarų, ryšulys brangių drabužių, 
sabalo kailiniai ir auksinis ąsotis su dubeniu. 

— Tai mano žentas, — atsakė merginos tėvas, — aš tave nu- 
vesiu pas jį. 

Ala ad Dinas labai susirūpinęs sėdėjo namuose, tik staiga kaž- 
kas pabeldė. 

— O Zubeida, — tarė jis, — Alachas geriau žino! Juk tai tavo 
tėvas atsiuntė man pasiuntinį nuo kadžio ar valio! 

— Eik ir pasižiūrėk, kas ten, — tarė Zubeida. 

Ala ad Dinas nusileido ir atidarė vartus. Jis pamatė savo 
uošvį — pirklių seniūną, Žubeidos tėvą ir malonios išvaizdos ru- 
daveidį abisiną vergą, raitą ant mulo. 

Vergas nušoko žemėn ir pabučiavo Ala ad Dinui rankas. 

Ala ad Dinas paklausė: 

— Ko tu nori? 

Vergas atsakė: 

— Aš esu pono Ala ad Dino Abu š Šamato, Šams ad Di- 
no, Egipto žemių pirklių seniūno sūnaus, vergas. Jo tėvas siuntė 
mane pas jį su šiuo pavedimu, — ir padavė jam laišką. 

Ala ad Dinas paėmė jį, išvyniojo ir perskaitė: 


O laiške, prie mielojo slenksčio sustoki, 
Grindis priešais jį ir batus jo bučiuoki. 

Palauki, neskubink jo, laiko bakanka, 
Juk mano dvasia — jau mylimo rankoj. 


“Po visokeriopo pasveikinimo ir palinkėjimų, su pagarba nuo 
Šams ad Dino jo sūnui Abu š Šamatui. Žinok, o mano vaike, 
kad mane pasiekė žinia, jog užmušti tavo žmonės ir pagrobtas 
turtas bei manta, ir aš siunčiu tau vietoj to šiuos penkiasdešimt 
ryšulių egiptietiškų audinių ir drabužių bei sabalų kailinius. Siun- 
čiu ir auksinį ąsotį bei dubenį. Nesielvartauk! Pinigai — išpirka 
už tave, o mano vaike, ir teneteks tau niekada liūdėti. Tavo mo- 
tina ir artimieji gyvena gerai, yra sveiki gyvi ir siunčia tau daug 
linkėjimų. Pasiekė mane ir žinia, kad tu tapai “pavaduojančiuoju" 
merginai Žubeidai, grojančiai liutnia, ir iš tavęs reikalaujama de- 
šimties tūkstančių dinarų. Šie pinigai vyksta pas tave kartu su 
ryšuliais ir tavo vergu Selimu." 

Perskaitęs laišką, Ala ad Dinas priėmė ryšulius ir kreipėsi į 
savo uošvį: 

— O mano uošvi, paimk dešimt tūkstančių dinarų — tai kraitis 
tavo dukrai Zubeidai. Paimk taip pat ryšulius ir tvarkykis su jais: 
pelnas bus tavo, o pačius pinigus grąžinsi man. 

— Ne, prisiekiu Alachu, aš nieko ncimsiu, o dėl kraičio tavo 
žmonai su ja ir tarkis, — atsakė pirklys. 

Ala ad Dinas kartu su uošviu įėjo į namus (o ryšuliai jau 
buvo sunešti). 

Zubeida paklausė tėvą: 

— O tėve, kieno tie ryšuliai? 

Tėvas jai atsakė: 

— Tai Ala ad Dino, tavo vyro, ryšuliai. Juos atsiuntė jam tė- 
vas vietoj anų, kuriuos pagrobė arabai. Jis atsiuntė jam ir 
penkiasdešimt tūkstančių dinarų, audinių ryšulį, sabalų kailinius, 
mulą ir auksinį ąsotį su dubeniu. O dėl kraičio tau, tai spręsk 
pati. 

Ala ad Dinas atidarė dėžę ir padavė Zubeidai jos kraitį. 

Jaunuolis, merginos pusbrolis, tarė: 

— O dėde, tegul Ala ad Dinas išsiskiria su mano žmona. 

Tačiau jos tėvas atsakė: 

— Šito jau niekada nebus, nes vyro teisės jo rankose. 

Nusiminęs ir susirūpinęs jaunuolis išėjo, sunegalavęs namuose 

atgulė patalan ir numirė — taip jau buvo jam skirta. 

Ala ad Dinas, sutvarkęs ryšulius, nuėjo į turgų, prisipirko vis- 
ko, ko jam reikėjo, — valgymų, gėrimų, lydyto sviesto — ir 
suruošė vaišes, kaip ir kasvakar. Jis pasakė Zubeidai: 

— Žiūrėk, kokie melagiai tie dervišai, jie davė mums paža- 
dą ir neištesėjo. 

— Tu pirklių seniūno sūnus, bet ir tavo rankos buvo per 
trumpos, kad gautum puselę sidabrinio, — atsakė Zubeida, — tai 
ko gi nori iš vargšų dervišų? 

Tada Ala ad Dinas tarė: 

— Didysis Alachas pagelbėjo, ir mums nieko iš jų neberei- 
kia. Jei jie ateis, daugiau aš nebeatidarysiu vartų. 

— Kodėl? — paklausė Zubeida. — Juk gėris mus aplankė po 
jų atėjimo, be to, kiekvieną kartą jie palikdavo po kilimėliu šimtą 
dinarų. Būtinai įleisime, kai tik jie ateis. 

Dienos šviesa prigeso, atėjo naktis, ir namuose buvo uždegtos 
žvakės. Ala ad Dinas paprašė: 

— O Zubeida, pagrok mums. 

Tuo metu pabeldė į vartus. 

— Nucik, pažiūrėk, kas ten, — tarė Zubeida. 

Ala ad Dinas nuėjo, atidarė vartus ir pamatė dervišus. 

— A, sveiki atvykę, melagiai, įeikite! — sušuko jis. 

Dervišai įėjo, jis pasodino juos, atnešė valgių, visi ėmė valgyti 
ir gerti, džiaugtis ir linksmintis. 

Paskui jie paklausė: 

— O pone, mūsų širdys kupinos Kaučsčio dėl tavęs. Kaip tau 
baigėsi su uošviu? 

— Alachas atlygino man gausiau, nei troškau, — atsakė Ala 
ad Dinas. 

— Prisiekiam Alachu, mes dėl tavęs nerimavom, — sakė der- 
višai... 

Tuo tarpu išaušo rytas, ir Šachrazada nutraukė pasakojimą. 


Du šimtai penkiasdešimt devintoji naktis 


Kai atėjo du šimtai penkiasdešimt devintoji naktis, Šachra- 
zada tęsė: 

Pasakojama, o laimingasai karaliau, kad dervišai pasakė Ala 
ad Dinui: 

— prisiekiam Alachu, mes nerimavom dėl tavęs ir užtrukom 
tik dėl to, kad neturėjome rankose pinigų. 

— Man padėjo mano Viešpats, — atsakė Ala ad Dinas, — tė- 
vas atsiuntė Man penkiasdešimt tūkstančių dinarų ir 
penkiasdešimt ryšulių audinių, kurių kiekvienas po tūkstantį di- 
narų. Be to, atsiuntė brangių drabužių, sabalo kailinius, mulą 
ir vergą bei auksinį ąsotį su dubeniu. Aš susitaikiau su savo uoš- 
vių, ir mano žmona dabar teisėtai man priklauso. Garbė Alachui 
už visa tai. 

Netrukus kalifas pakilo ir išėjo savo reikalu, o viziris pasi- 
lenkė prie Ala ad Dino ir tarė: 

— Elkis pagarbiai: tu esi tikratikių valdovo akivaizdoje. 

— O ką nepadoraus aš padariau jo akivaizdoje, — paklau- 
sė Ala ad Dinas, — ir kuris iš jūsų yra tikratikių valdovas? 

Džafaras pasakė: 

— Tas, kuris kalbėjosi su tavim, o dabar išėjo savo reikalu, 
ir yra kalifas Harūnas ar Rašidas, aš esu jo viziris Džafaras, 
šis — Masrūras, bausmių vykdytojas, o anas — Abu Nuvasas al 
Hasanas ibn Hani. Pagalvok protu, o Ala ad Dinai, ir pasvarstyk: 
kiek dienų kelio yra nuo Kairo iki Bagdado? 

— Keturiasdešimt penkios dienos, — atsakė Ala ad Dinas. 

Tada Džafaras tęsė: 

— Ryšulius iš tavęs atėmė prieš dešimt dienų, tai kaipgi ži- 
nia apie tave galėjo pasiekti tavo tėvą ir kaip jis galėjo suruošti 
tau ryšulius, ir kaip jie įveikė keturiasdešimt penkių dienų ke- 
lią per dešimtį dienų? 

— O mano pone, iš kurgi tad visa tai? — paklausė Ala ad 
Dinas. 

— Tai nuo kalifo, tikratikių valdovo, nes jis tave labai my- 
li, — atsakė Džalaras. 

Kol jie kalbėjosi, grįžo kalifas. Ala ad Dinas pakilo, pabu- 
čiavo Žemę priešais jį ir tarė: 

— Tesaugo tave Alachas, o tikratikių valdove, teduos jis tau 
amžiną gyvenimą ir neatims iš žmonių tavo malonių ir gerų 
darbų! 

— O Ala ad Dinai, — tarė kalifas, — tegu Zubeida pagroja 
mums, vardan tavo gerovės saldumo. 

Ir Zubeida grojo jiems liutnia stebuklingiausią muziką, kol 

ėmė džiūgauti akmeninės sienos, o stygos virpėjo: “O mylimasis!" 

Kuo nuostabiausiai jie praleido tą naktį, o rytą kalifas pa- 
sakė Ala ad Dinui: 

— Rytoj ateik į divaną““. 

— Klausau ir vykdau, o tikratikių valdove, — atsakė Ala ad 
Dinas, — jei tik didysis Alachas panorės, o tavo sveikata bus 
puiki! 

Ala ad Dinas paėmė dešimtį padėklų, prikrovė ant jų pui- 
kiausių dovanų ir atėjo kitą dieną į divaną. 

Divane kalifas sėdėjo savo soste, kai pasirodė Ala ad Dinas 
ir prabilo eilėmis: 


Tegu tave sėkmė kas dieną lydi, 
Te priešas nepalenkintas pavydi, 


Te baltos būna dienos tavo soduos, 
O priešų dienos tegu būna juodos. 


— Sveikas atvykęs, o Ala ad Dinai, — pasisveikino kalifas. 

— O tikratikių valdove, — atsakė Ala ad Dinas, — prana- 
šas — telaimina jį Alachas ir tesveikina! — priiminėdavo dova- 
nas, 0 štai šie dešimt padėklų su visu tuo, kas ant jų, tai mano 
dovana tau. 

Kalifas priėmė dovanas, o pats liepė paduoti Ala ad Dinui 
garbės drabužius ir paskyrė jį pirklių seniūnu. Pasodino jį į skir- 
tąją vietą divane, o tuo tarpu atėjo jo uošvis, Zubeidos tėvas. 

— O laiko karaliau, kodėl šis jaunuolis sėdi mano vietoje? 

— Aš paskyriau jį pirklių seniūnu, — atsakė kalifas. — Pareigos 
duodamos tam tikram laikui, o ne amžiams, tu laisvas. 

— Ką padarysi, likimas čia duoda, čia atima! — sušuko Zu- 
beidos tėvas. — Puiku, kad tu taip nusprendei, o tikratikių 
valdove. Tepaskiria Alachas mūsų reikalus tvarkyti geriausius iš 
geriausių. Kiek mažų jau tapo didžiais! 

Kalifas surašė raštą dėl Ala ad Dino ir padavė jį valiui, o 
valis perdavė deglo nešėjui, kuris visam divanui paskelbė: 


* Žodis “divanas" čia pavartotas “susirinkimo" (sultono 
dvariškių) prasme. Kartais šis žodis reiškia vietą, kur 
vyksta tokie susirinkimai. 

— Nėra kito pirklių seniūno, tik Ala ad Dinas Abu š Šamatas! 
Privalu klausyti jo žodžių ir gerbti jį. Jam dera dėmesys, pagarba 
ir aukšta vieta. 

Divanui išsiskirsčius, valis ir šauklys ėjo pirm Ala ad Dino, 
o šauklys skelbė: 

— Nėra kito pirklių seniūno, išskyrus Ala ad Diną Abu š Ša- 
matą! 

Jie vaikščiojo ratais po Bagdadą, o šauklys vis skelbė: 

— Nėra kito pirklių seniūno, išskyrus poną Ala ad Diną Abu 
š Šamatą! 

Rytą Ala ad Dinas atidavė vergui krautuvėlę ir pasodino jį 
ten pirkti ir pardavinėti, o pats kiekvieną dieną sėsdavo ant žirgo 
ir jodavo tarnybon į kalifo divaną... 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimtoji naktis 


Kai atėjo du šimtai šešiasdešimtoji naktis, Šachrazada tęsė: 

Pasakojama, o laimingasai karaliau, kad Ala ad Dinas kas- 
dien sėsdavo raitas ir jodavo tarnybon į kalifo divaną. 

Kartą jis sėdėjo, kaip visada, savo vietoje ir išgirdo kažką sa- 
kant kalifui: 

— O tikratikių valdove, tegyvuoja tavo galva po tokio ir tokio 
tavo bendražygio, — jis atsidavė didžiojo Alacho malonei, o tavo 
gyvybė tebus amžina. 

— Kur Ala ad Dinas Abu š Šamatas? — paklausė kalifas. 

Ala ad Dinas tuoj priėjo prie jo, o kalifas apdovanojo jį pui- 
kiais rūbais, paskelbė savo bendražygiu ir liepė skirti jam 
išlaikymą, kuris sudarytų tūkstantį dinarų kas mėnesį. Ala ad Di- 
nas apsigyveno pas kalifą ir drauge su juo valgė. 

Kartą jis vėl, kaip visada, sėdėjo savo vietoje tarnaudamas 
kalifui, tik staiga į divaną įėjo emyras su kardu ir skydu ir pa- 
sakė: 

— O tikratikių valdove, tegyvuoja tavo galva po šešiasdešim- 
tininko“", jis šiandien numirė. 


" Šešiasdešimtininkas — karo vadas, turėjęs būrį iš 
šešiasdešimties raitelių. 

Ir kalifas liepė duoti Ala ad Dinui garbės drabužius ir pa- 
skyrė jį šešiasdešimtininku vietoj mirusiojo. 

O šešiasdešimtininkas neturėjo nei žmonos, nei sūnaus, nei 
dukters, ir Ala ad Dinui atiteko visas jo turtas. Kalifas pasakė 
Ala ad Dinui: 

— Palaidok jį žemėn ir pasiimk viską, ką jis paliko: pinigus, 
vergus, verges ir tarnus. 

Kalifas mostelėjo skepetaite, ir divanas išsiskirstė. Ala ad Di- 
nas taip pat išėjo; ties balno kilpa dabar žengė Achmedas ad 
Danafas, kalifo dešiniosios pusės viršininkas su savo keturiasde- 
šimčia patikėtinių, o iš kairės pusės — Hasanas Šumanas, kalifo 
kairiosios pusės viršininkas su savo keturiasdešimčia patikėtinių. 

Ala ad Dinas pasisuko į Hasaną Šumaną, į jo žmones ir krei- 
pėsi: 

— Laiduokite už mane, tarkite žodį Achmedui ad Danafui, 
gal jis, kaip yra įprasta, priims mane į sūnus pagal įžadą Ala- 
chui? 

Achmedas ad Danafas priėmė jį ir pasakė: 

— Aš ir mano keturiasdešimt patikėtinių kasdien, eidami pir- 
ma tavęs, lydėsime tave į divaną. 

Taip Ala ad Dinas tarnavo kalifui keletą dienų. Kartą, išėjęs 
iš divano, paleido Achmedą ad Danafą ir tuos, kurie buvo kartu 
su juo, eiti savo keliu, o pats pasuko namo. Susėdo vakare su 
savo žmona ZŽubeida ir užsidegė žvakes. Netrukus jinai pakilo 
ir išėjo savo reikalu, o Ala ad Dinas pasiliko. Staiga jis išgir- 
do riksmą ir šoko pažiūrėti, kas čia šaukia. O šaukė jo žmona, 
kuri gulėjo parkritusi ant žemės. Jis uždėjo ranką jai ant krū- 
tinės ir pamatė, kad ji nebegyva. 

Jos tėvo namas stovėjo priešais jos namus ir tėvas, išgirdęs 
dukters riksmą, paklausė: 

— Kas atsitiko, o mano pone, Ala ad Dinai? 

— Tegyvuoja tavo galva po tavo dukters Zubeidos, — atsa- 
kė Ala ad Dinas, — o mirusį pagerbi, jį palaidodamas. 

Išaušus rytui, Zubeidą palaidojo, užkasė į žemę, ir Ala ad 
Dinas guodė ir ramino jos tėvą, o šis guodė Ala ad Diną. 

Štai kas ištiko Zubeidą — grojančiąją liutnia. O Ala ad Di- 
nas apsirengė gedulo drabužiais ir nebesirodė divane, jo akys 
ašarojo, jo širdis buvo liūdna. 

Kalifas paklausė: 

— O viziri, kodėl Ala ad Dinas pasitraukė iš divano? 

— O tikratikių valdove, — atsakė viziris, — jis liūdi savo žmo- 
nos Žubeidos ir priiminėja užuojautas. 

— Mums taip pat dera pareikšti jam užuojautą, — pasakė ka- 
lifas vizirui. 

— Klausau ir vykdau, — atsakė viziris. 

Kartu su viziriu ir keliais tarnais kalifas sėdo ant žirgų ir nu- 
jojo į Ala ad Dino namus. 

Ala ad Dinas pamatė besiartinantį kalifą, vizirį bei jų palydą 
ir atsistojo jų pasitikti. Jis pabučiavo žemę prieš kalifą, o kali- 
fas tarė: 

— Teatlygins tau Alachas geru! 

— Teprailgins Alachas mums tavo gyvenimą, o tikratikių val- 
dove, — atsakė Ala ad Dinas. 

Kalifas paguodė jį: 

— Vyk šalin savo rūpestį, tavo žmona mirė panorus didžiajam 
Alachui, liūdesys tau nieko nepadės. 

— O tikratikių valdove, aš nustosiu jos liūdėti tik tada, kai 
numirsiu ir būsiu užkastas šalia jos, — tarė Ala ad Dinas. 

Kalifas pridūrė: 

— Iš tiesų Alachas yra viso ko pabaiga ir nuo mirties neap- 
gins nei gudrybės, nei pinigai! Alacho dovaną turėjo tasai, kuris 
pasakė: 


Juk kiekvienas, kas moteries buvo gimdytas, 
Bus į guolį kuprotą kada nors paguldytas. 


Ko gi tavo linksmybės, tavo pramogos vertos, 
Jeigu busi vis tiek žemės grumstais užbertas? 


Taip paguodęs Ala ad Diną, kalifas paliepė jam nesišalinti 
divano ir išvyko į savo namus. O kitą rytą Ala ad Dinas sėdo 
ant žirgo ir nujojo į divaną. Įėjęs pabučiavo Žemę prieš kalifą, 
o šis sujudėjo soste, pamatęs Ala ad Diną, ir pasveikino jį: 

— Sveikas atvykęs! — Pasodinęs jį, kalifas pridūrė: — O Ala 
ad Dinai, šį vakarą tu būsi mano svečias. 

Kalifas nusivedė Ala ad Diną į savo rūmus ir, pašaukęs vieną 
vergę, vardu Kut al Kulubė, tarė jai: 

— Ala ad Dinas turėjo žmoną, vardu Zubeida. Ji linksmin- 
davo jį ir varge, ir liūdesy. Tačiau didžiajam Alachui panorėjus, 
ji mirė, ir aš noriu, kad dabar tu jam pagrotum liutnia... 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimt antroji 
naktis 


Kai atėjo du šimtai šešiasdešimt antroji naktis“, Šachrazada 
tęsė: 

Pasakojama, o laimingasai karaliau, kad kalifas pasakė vergei 
Kut al Kulubei: 

— Aš norėčiau, kad tu pagrotum liutnia. Parink pačią nuo- 
stabiausią melodiją, kokia tik gali būti, reikia išblaškyti jo 
rūpesčius ir liūdesį. 

Vergė pagrojo kone stebuklingai. 

Tada kalifas pratarė: 

— Ką tu pasakysi, Ala ad Dinai, apie šios vergės balsą? 

— Zubeidos balsas buvo geresnis, bet ši taip pat puikiai moka 
groti liutnia, ja Žavisi net akmeninės sienos, — atsakė Ala ad Di- 
nas. 

— Ar ji tau patinka? — paklausė kalifas. 

— Patinka, o tikratikių valdove, — atsakė Ala ad Dinas. 

— Prisiekiu savo galva ir senelių kapais, — apsidžiaugė ka- 
lifas, — tebus ji tau dovana nuo manęs, ir ji, ir jos vergės. 

Ala ad Dinas pamanė, kad kalifas juokauja. Tačiau rytą ka- 
lifas nuėjo pas savo vergę Kut al Kulubę ir tarė jai: 

— Aš dovanojau tave Ala ad Dinui. 

Vergė apsidžiaugė, nes buvo mačiusi Ala ad Diną, ir šis jai 
patiko. 

Iš rūmų kalifas nuėjo į divaną ir pasišaukęs nešikus palie- 
pė jiems: 

— Perneškite visus Kut al Kulubės daiktus į Ala ad Dino na- 
mus, o ją pačią pasodinkite į neštuvus kartu su jos vergėmis. 

Nešikai padarė viską taip, kaip valdovas liepė. Pats kalifas 
iki vakaro prasėdėjo teismo salėje, o tada išėjo namo. 


8 Originale po 260-osios nakties eina 262-oji. 

O Kut al Kulubė, nuvykusi su visomis savo vergėmis (o jų 
buvo keturiasdešimt, be eunuchų) į Ala ad Dino namus, paliepė 
dviem eunuchams: 

— Sėskite prie vartų ant suolelių, vienas kairėje pusėje, ki- 
tas dešinėje. Kai ateis Ala ad Dinas, pabučiuokite jam ranką ir 
pasakykite: “Mūsų ponia Kut al Kulubė kviečia tave pas save. 
Kalifas padovanojo tau ją kartu su jos vergėmis". 

— Klausome ir vykdome, — atsakė eunuchai ir padarė taip, 
kaip ji liepė. 

Ala ad Dinas grįžo namo ir pamatė prie vartų sėdinčius du 
kalifo eunuchus. Jam tai pasirodė keista, ir jis sumurmėjo pats 
sau: “Gal tai ne mano namai? Kas gi čia per reikalas?" 

O eunuchai pakilę pabučiavo jam rankas ir tarė: 

— Mes esame kalifo žmonės, Kut al Kulubės vergai. Ji svei- 
kina tave ir sako, kad kalifas tau padovanojo ją kartu su jos 
vergėmis. Ji kviečia tave pas save. 

— Perduokite jai, tebūna ji sveika atvykusi, — tarė Ala ad 
Dinas, — tik pasakykite: “Kol tu čionai, jis neįeis į rūmus, nes 
tai, kas priklauso ponui, netinka tarnui". Ir dar paklauskite jos, 
ar didelės buvo kalifo kasdieninės išlaidos jai. 

Eunuchas nuėjo pas Kut al Kulubę ir viską persakė jai ir pa- 
klausė apie išlaidas. 

Jinai atsakė: 

— Po šimtą dinarų per dieną. 

Ir Ala ad Dinas pamanė sau: “Nebuvo kalifui jokio reika- 
lo dovanoti man Kut al Kulubės, kad aš turėčiau švaistyti jai 
tokius pinigus, bet dabar jau nieko nebepakeisi". 

Kut al Kulubė pragyveno pas Ala ad Diną kelias dienas, o 
jis duodavo jai kasdien po šimtą dinarų. Vieną dieną Ala ad 
Dinas vėl nenuvyko į divaną. Kalifas kreipėsi į vizirį: 

— O viziri Džafarai, aš padovanojau Ala ad Dinui Kut al Ku- 
lubę tik todėl, kad ši nuramintų jį, netekusį žmonos. Kodėl gi 
jis mus paliko? 

— O tikratikių valdove, — atsakė viziris, — teisus buvo tas, 
kuris pasakė: “Kas sutiks mylimą, pamirš draugus". 

“Gal jo nėra dėl svarbios priežasties, — pagalvojo kalifas. — 
Reikia jį aplankyti." 

O prieš kelias dienas Ala ad Dinas buvo sakęs viziriui: “ Aš 

pasiskundžiau kalifui, kad liūdžiu savo žmonos Zubeidos — gro- 
jančios liutnia, ir jis padovanojo man Kut al Kulubę". — “Kalifas 
myli tave, — atsakė viziris, — kitaip jis nebūtų tau jos dovano- 
jęs. O ar tu jau buvai pas ją, o Ala ad Dinai?" — “Ne, prisiekiu 
Alachu, aš dar nebuvau pas ją". — “Kodėl gi?" — paklausė vizi- 
ris. — “Tai, kas tinka ponui, netinka tarnui", — atsakė Ala ad 
Dinas. 

Kalifas su viziriu persirengė ir nuėjo aplankyti Ala ad Dino. 

Ala ad Dinas pažino juos ir atsistojęs pabučiavo kalifui ran- 
kas. Kalifas matė, kad jis liūdnas, ir paklausė: 

— O Ala ad Dinai, kas yra, kodėl toks liūdnas? Argi tu dar 
nebuvai pas Kut al Kulubę? 

— O tikratikių valdove, — atsakė Ala ad Dinas,— kas tinka 
ponui, netinka tarnui, aš iki šiol nebuvau pas ją ir neskiriu joje 
ilgio nuo pločio. Atleisk mane nuo jos! 

— Aš norėčiau ją pamatyti ir šio to paklausti, — pasakė ka- 
lifas. 

— Klausau ir vykdau, — atsakė Ala ad Dinas, ir kalifas nuėjo 
pas Kut al Kulubę. 

Tuo metu išaušo rytas, ir Šachrazada nutraukė pasakojimą. 


Du šimtai šešiasdešimt trečioji naktis 


Kai atėjo du šimtai šešiasdešimt trečioji naktis, Šachrazada 
tęsė: 

Pasakojama, o laimingasai karaliau, kad kalifas įėjo pas Kut 
al Kulubę, o ši pakilo ir pabučiavo žemę priešais jį. 

— Ar buvo pas tave atėjęs Ala ad Dinas? — paklausė kalifas. 

— Ne, o tikratikių valdove, — atsakė mergina, — aš siunčiau 
jo kviesti, prašyti, kad ateitų, tačiau jis atsisakė. 

Kalifas liepė merginai grįžti į jo rūmus, o Ala ad Dinui pa- 
sakė: 

— Nepalik mūsų! 

Kalifas išvyko namo, o Ala ad Dinas permiegojo tą naktį ir 
rytą, sėdęs ant žirgo, nujojo į divaną, stojo šešiasdešimtininku. 

Kalifas liepė savo iždininkui išduoti viziriui Džafarui dešimt 
tūkstančių dinarų, ir šis atskaičiavo juos. Kalifas pasišaukė Džafarą 
ir paliepė: 

— Eik į vergų turgų ir nupirk už šiuos dešimt tūkstančių vergę 
Ala ad Dinui. 

Džafaras suprato pavedimą, pasikvietė Ala ad Diną ir nuėjo 
į vergų turgų. 

Taip jau atsitiko, kad tą pačią dieną kalifo paskirtas Bagdado 
valis (jį vadino emyru Halidu) taip pat ėjo į turgų ieškoti ver- 
gės savo sūnui. Valis turėjo žmoną, vardu Chatūnė, ir sūnų nuo 
jos, kurį vadino Habazlamu Bazaza, bet jis buvo labai jau ne- 
tikęs. Būdamas dvidešimties metų, dar nemokėjo jodinėti, nors 
tėvas buvo nutrūktgalvis, nepagaunamas karys, puikiai jodinė- 
jo ir mielai dalyvaudavo kautynėse. 

Kartą nakų Habazlamas Bazaza miegodamas apsibjaurojo ir 
papasakojo apie tai savo motinai. Ši apsidžiaugė ir papasakojo 
jo tėvui: 

— Aš noriu, kad mes jį apvesdintumėm. Jis jau tinkamas ve- 
dyboms. 

— Jo išvaizda niekam tikusi, jis smirdi, yra purvinas ir lau- 
kinis, jo nenorės nė viena moteris, — atsakė Habazlamo tėvas. 

Tada motina nusprendė: 

— Mes nupirksime jam vergę! 

Taigi taip jau didysis Alachas lėmė, kad tą pačią dieną, kai 
viziris su Ala ad Dinu ėjo pirkti vergės, ten pat ėjo ir emyras 
Halidas, valis, su savo sūnumi Habazlamu Bazaza. Jiems bevaikš- 
tant po turgų, pasirodė tarpininko atvesta vergė: graži, puiki, 
liekna ir dailiai sudėta. Viziris tarė tarpininkui: 

— Pasiūlyk už ją tūkstantį dinarų. 

Kai tarpininkas su ja praėjo pro valį, Habazlamas Bazaza pa- 
žvelgė į ją, ir tas žvilgsnis sukėlė jo krūtinėje tūkstančius atodūsių, 
jį uždegė meilė šiai merginai, ir jis paprašė: 

— O tėve, nupirk man šią vergę. 

Tarpininkas ėmė šaukti kainą, o valis paklausė: 

— Kuo vardu ši mergina? 

— Mano vardas Jasmina, — atsakė šioji. 

— O mano vaike, — tarė valis sūnui, — jei ji tau patinka, kelk 
kainą. 

— (O kokia jos kaina? — paklausė tas. 

— Tūkstantis dinarų, — atsakė tarpininkas. 

— Aš duodu tūkstantį ir vieną dinarą, — tarė jaunuolis. 

Kai atėjo Ala ad Dino eilė, šis pasiūlė už merginą du tūks- 
tančius. Kiekvieną kartą, kai valio sūnus pakeldavo kainą vienu 
dinaru, Ala ad Dinas pakeldavo ją tūkstančiu. 

Valio sūnus supyko ir paklausė tarpininką: 

— O kas, be manęs, kelia kainą? 

— Viziris Džafaras nori nupirkti ją Ala ad Dinui Abu š Ša- 
matui, — atsakė tarpininkas. 

Pagaliau Ala ad Dinas pasiūlė už merginą dešimt tūkstan- 
čių dinarų, ir šeimininkas atidavė vergę jam, o pats paėmė 
pinigus. Ala ad Dinas tarė jai: 

— Alacho akivaizdoje aš išlaisvinu tave. 

Paskui jis surašė su ja vedybų sutartį ir grįžo namo. 

Grįžtantį su pinigais tarpininką sustabdė valio sūnus ir pa- 
klausė: 

— Kur vergė? 

— Ją už dešimt tūkstančių dinarų nupirko Ala ad Dinas. Jis 
išlaisvino ją ir surašė su ja vedybų sutartį, — atsakė tarpininkas. 

Jaunuolis nusiminė ir nuliūdo. Grįžęs namo, jis susirgo iš mei- 
lės jai, atsigulė į patalą ir atsisakė valgio. Jo meilė ir aistra vis 
stiprėjo. 

Pamačiusi, kad jis negaluoja, motina paklausė: 

— Tesaugo tave Alachas, o mano vaike, dėl ko tu susirgai? 

— Nupirk man Jasminą, o motule, — paprašė jis. 

— Gerai, kai ateis žmogus su gėlėmis, aš nupirksiu tau kraitelę 
jazminų, — pažadėjo motina. 

— Tai ne tas jazminas, kurį uosto, tai vergė, vardu Jasmina. 
Tėvas man jos nenupirko! — sušuko jaunuolis. 

Motina paklausė vyrą: 

— Kodėl tu nenupirkai jam tos vergės? 

— Kas tinka ponui, netinka tarnui. Aš neturėjau galios tai 
padaryti: ją nupirko ne bet kas, o Ala ad Dinas, šešiasdešim- 
tininkas, — atsakė valis. 

Jaunuolio liga taip paūmėjo, kad jis nustojo valgyti ir mie- 
goti. Jo motina pasirišo liūdesio raištį. 

Kartą jai besėdint namie ir besielvartaujant dėl sūnaus, įė- 
jo viena senė, kurią visi vadino “vagies Achmedo Kamakimo 
motina". Tas vagis pragręždavo vidurines sienas, užsiropšdavo 
ant sienų viršaus ir vogdavo stibį akims juodinti. Šį netikusį įprotį 

jis turėjo nuo pat vaikystės. Paskui jis tapo sargybos viršininku, 
kažką pavogė ir įkliuvo. Valis jį sugavo ir atvedė kalifui. 

Kalifas norėjo nubausti jį kraujo aikštelėje, bet Achmedas pa- 
siprašė vizirio užtarimo (viziriui nebuvo draudžiama užstoti ką 
nors prieš kalifą), ir viziris užtarė jį. Kalifas paklausė: 

— Kaip, tu prašai pasigailėjimo už blogus darbus, kurie ken- 
kia žmonėms? 

— O tikratikių valdove, — atsakė viziris, — uždaryk jį į ka- 
lėjimą. Tas, kas pastatė kalėjimą, buvo išmintingas, nes kalėji- 
mas — gyvųjų kapas ir priešininkų džiaugsmas. 

Kalifas liepė sukaustyti Achmedą grandinėmis ir užrašyti ant 
jų: “Amžiams iki mirties. Jis bus paleistas nuo grandinių tik ant 
apiplovimo suolo““*. Taip Achmedas pateko į kalėjimą ir liko 
ten. 

Jo motina lankydavosi emyro Halido, valio, namuose bei už- 
eidavo pas sūnų į kalėjimą. Ji kalbėdavo: 

— Ar aš tau nesakiau: “Nedaryk to, kas draudžiama!" 

O jis atsakydavo jai: 

— Taip norėjo Alachas, bet tu, o motute, kai nueisi pas valio 
žmoną, paprašyk jos, kad užtartų mane prieš savo vyrą. 

Taigi kai ta senė įėjo pas valio žmoną ir pamatė ją su liū- 
desio raiščiu, paklausė: 

— Ko tu liūdi? 

— Žūsta mano sūnus Habazlamas Bazaza, — atsakė valio 
žmona. 

— Tesaugo Alachas tavo sūnų! O kas jam atsitiko? — paklausė 
senė. 

Kai valio žmona papasakojo jai visą istoriją, senė paklausė: 

— O ką tu pasakytum apie tą žmogų, kuris iškrėstų pokštą, 
ir tai taptų tavo sūnaus išgelbėjimu? 

— O ką tu padarytum? — paklausė valio žmona. 

Senė paaiškino: 

— Aš turiu sūnų, vardu Achmedas Kamakimas — vagis. Jis 
sukaustytas ir įmestas į kalėjimą, o ant grandinių užrašyta: “ Am- 
žiams iki mirties". Stok, apsirenk gražiausiais, kokius tik turi, 
rūbais, pasipuošk pačiais puikiausiais papuošalais ir linksmai bei 


* Tai suolas, ant kurio apiprausiami nubaustųjų kūnai po 
nuosprendžio. 

draugiškai sutik savo vyrą. O kai jis pareikalaus iš tavęs to, ko 
vyrai prašo iš moterų, nesileisk, sakyk: “O Alacho stebukle! Kai 
vyrui reikia žmonos, jis kimba prie jos tol, kol patenkina savo 
norą, kai žmonai ko nors reikia iš vyro, jis gali to nevykdyti". 
Vyras paklaus tavęs: “Ko tau reikia?" O tu atsakyk: “Pirmiau- 
sia prisiek man". Kai jis prisieks tau savo galva ir Alachu, 
pasakyk jam: “Prisiek skyrybom su manimi". Ir nenusileisk, kol 
jis neprisieks skyrybom. O kai prisieks, pasakyk: “Tavo kalėji- 
me kalinamas vienas viršininkas, Achmedas Kamakimas. Jis turi 
neturtingą motiną, kuri atėjo pas mane ir puolė žemėn prašy- 
dama, kad valis užtartų jį prieš kalifą". Gal kalifas pasigailės ir 
dovanos jam? 

Habazlamo motina išklausė senės ir sutiko pasirūpinti tuo, 
ko ji prašė. 

Kai valis įėjo pas savo žmoną... 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimt ketvirtoji naktis 


Kai atėjo du šimtai šešiasdešimt ketvirtoji naktis, Šachraza- 
da tęsė: 

Pasakojama, o laimingasai karaliau, kad kai valis įėjo pas savo 
žmoną, ši viską taip ir padarė. Valiui prisiekus skyrybomis, ji 
nusileido jam, ir jis praleido su ja naktį. Rytą valis apsiprausė, 
sukalbėjo rytinę maldą. Atėjęs į kalėjimą, jis tarė kaliniui: 

— O Achmedai Kamakimai, o vagie, ar tu gailiesi dėl to, ką 
padarei? 

— Aš gailiuosi ir pasižadu Alachui, širdim ir liežuviu prašau 
Alacho atleidimo, — atsakė Achmedas. 

Valis išleido jį iš kalėjimo ir sukaustytą grandinėmis nusivedė 
į divaną. 

Jis priėjo prie kalifo, pabučiavo priešais jį žemę, o kalifas nu- 
stebo: 

— O Kamakimai, tu iki šiol dar gyvas? 

— O tikratikių valdove, — atsakė Achmedas, — pasmerkto- 
jo gyvenimas slenka lėtai. 

Tada kalifas paklausė: 

— O emyre Halidai, kam tu jį čionai atvedei? 

— Jis turi vienišą neturtingą motiną, kuri be jo nieko dau- 
giau neturi, — atsakė emyras, — ji puolė po kojom tavo vergui, 
prašydama užtarti prieš tave, o tikratikių valdove, jos sūnų. Jis 
gailisi to, kas buvo, paskirk jį vėl sargybos viršininku, kaip ir 
anksčiau. 

— Tu gailiesi dėl to, ką padarei? — paklausė kalifas Achmedą 
Kamakimą. 

— Aš atgailavau Alachui, o tikratikių valdove, — atsakė Ka- 
makimas. 

Tada kalifas liepė atvesti kalvį ir įsakė jam, nusivedus Ach- 
medą prie apiplovimo suolo, sutraukyti jo grandines. 

Jis paskyrė Achmedą sargybos viršininku ir prigrasė tinka- 
mai elgtis ir būti teisingą. Achmedas pabučiavo kalifui ranką ir 
išėjo jau vilkėdamas sargybos viršininko drabužiais. Šauklys pa- 
skelbė, kad jis vėl viršininkas. Kurį laiką jis ėjo šias pareigas, 
o paskui jo motina atėjo pas valio žmoną, ir toji pasakė: 

— Garbė Alachui, kuris sveiką ir gyvą tavo sūnų išvadavo 
iš kalėjimo! Kodėl gi tu neprašai, kad jis ką nors sugalvotų ir 
kaip nors atvestų vergę Jasminą mano sūnui Habazlamui Bazazai? 

— Aš pasakysiu jam, — pažadėjo senė ir nuėjo pas savo sūnų. 
Rado jį pasigėrusį ir pasakė: 

— O mano vaike, dėl to, kad buvai paleistas iš kalėjimo, turi 
būti dėkingas valio žmonai. Dabar ji prašo tavo pagalbos. Reikia, 
kad tu ką nors sugalvotum ir užmuštum Ala ad Diną Abu š Ša- 
matą, o jo vergę Jasminą atvestum jos sūnui Habazlamui Bazazai. 

— "Tai labai nesunku, — atsakė Achmedas, — ir aš būtinai 
ką nors sugalvosiu, šiąnakt pat. 

O toji naktis buvo pirmoji mėnesio naktis. Kalifas būdavo 
įpratęs tą naktį praleisti su savo žmona ponia Zubeida kokios 
nors vergės ar vergo išlaisvinimo ar dar kokia proga. 

Be to, kalifas buvo įpratęs nusivilkti savo karališkus drabužius, 
nusiimti rožančių ir durklą bei valdžios žiedą ir sudėti viską pri- 
ėmimo kambaryje ant sosto. 

Kalifas turėjo auksinį šviestuvą su trim brangiaisiais akme- 
nimis, suvertais ant auksinės grandinėlės, ir labai jį brangino. 
Tą naktį kalifas liepė eunuchams saugoti rūbus, šviestuvą ir kitus 
daiktus, o pats nuėjo į ponios Zubeidos kambarį. 

Achmedas Kamakimas palaukė, kol atėjo naktis ir sužibo Ka- 

nopuso žvaigždė. Visa, kas tik gyva, sumigo, ir Kūrėjas nulei- 
do ant jų savo skraistę. Tada Achmedas Kamakimas išsitraukė 
kardą ir paėmė jį į dešinę ranką, o į kairę nusitvėrė kablį ir vir- 
vines kopėčias. Priėjęs prie kalifo priėmimo kambario, užmetė 
kablį ant sienos, užsikorė ant stogo ir, pakėlęs nuimamą dangtį 
virš kambario, įsigavo vidun. 

Eunuchus rado miegančius, apsvaigino juos, uždavęs kažko, 
ir pasiėmė kalifo drabužius, rožančių, durklą, skepetaitę, žiedą 
ir šviestuvą su brangiaisiais akmenimis. Išlindo Achmedas pro 
ten pat, pro kur buvo įlindęs, ir pasuko link Ala ad Dino Abu 
š Šamato namų. O Ala ad Dinas tą naktį kėlė vestuves. Jis įėjo 
pas savo žmoną, ir ši po tos nakties pastojo nuo jo. 

Achmedas Kamakimas, vagis, nusileido į Ala ad Dino kam- 
barį ir, pakėlęs marmuro plokštę kambario grindyse, iškasė ten 
duobę ir sudėjo dalį vogtų daiktų. Kitus pasiliko sau. Marmu- 
ro plokštę užvožė atgal ir išėjo, kaip buvo atėjęs. Eidamas 
galvojo: “Atsisėsiu ir pasigersiu, o šį šviestuvą pasistatysiu prieš 
save — gersiu jo šviesoje". 

Achmedas Kamakimas grįžo namo, o kalifas, rytą įėjęs į pri- 
ėmimo kambarį, pamatė apkvaitusius eunuchus. Jis pažadino juos, 
o apsidairęs nerado nei drabužių, nei žiedo, nei rožančiaus, nei 
durklo, nei skepetaitės, nei šviestuvo. 

Kalifas baisiai įpyko, apsirengė rūstybės drabužiais (tai rau- 
doni drabužiai) ir atsisėdo divane. Prie jo priėjo viziris ir 
pabučiavęs Žemę tarė: 

— Teišvaduos tave Alachas nuo blogio, o tikratikių valdove. 

— Tai didelis blogis, o viziri! — sušuko kalifas. 

— Kas atsitiko? — pasiteiravo viziris. 

Kalifas viską jam papasakojo. Staiga pasirodė valis, o jį at- 
lydėjo Achmedas Kamakimas. 

Valis rado kalifą labai įtūžusį, o šis pamatęs valį paklausė: 

— O emyre, kokie reikalai Bagdade? 

— Viskas gerai, nieko neįvyko, — atsakė valis. 

— Meluoji, — nukirto kalifas. 

— Kodėl, o tikratikių valdove? — paklausė valis. 

Ir kalifas papasakojo jam, kas atsitiko, o po to įsakė: 

— Tu privalai man visa tai surasti! 

— O tikratikių valdove, — atsakė valis,— kirminai, užsiveisę 

acte, ten ir pasilieka““, svetimas niekaip negalėjo čia įsigauti. 

— Jei neatneši man tų daiktų, aš tave užmušiu, — pasakė ka- 
lifas. 

Valis sumurmėjo: 

— Prieš atimdamas gyvybę man, užmušk Achmedą Kama- 
kimą — vagį. Niekas taip nepažįsta vagių ir apgavikų, kaip 
sargybos viršininkas. 

Achmedas Kamakimas pakilo ir pasakė kalifui: 

— Užtark mane prieš valį, ir aš atsakysiu tau už tą, kuris pa- 
vogė, ieškosiu jo pėdsakų, kol sužinosiu, kas jis. Tik duok man 
du teisėjus ir du liudytojus, nes tas, kuris taip padarė, nebijo 
nei tavęs, nei valio, nei ko nors kito. 

— Gausi, ko prašai, — tarė kalifas, — tik pirma turi būti iš- 
krėsti mano rūmai, po to — vizirio šešiasdešimtininko namai. 

— Tu teisus, tikratikių valdove, — sutiko Achmedas, — gal 
pasirodys, kad tas, kuris visa tai iškrėtė, yra kalifo rūmų ar kurio 
nors jo artimųjų rūmų gyventojas. 

— Prisiekiu savo galva, — sušuko kalifas — tas, pas kurį bus 
surasti mano daiktai, neteks galvos, tegu tai būtų ir mano sū- 
nus! 

Achmedas Kamakimas gavo tai, ko prašė, ir dar raštą, lei- 
džiantį įeiti į namus ir krėsti juos... 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimt penktoji naktis 


Kai atėjo du šimtai šešiasdešimt penktoji naktis, Šachrazada 
tęsė: 

Pasakojama, o laimingasai karaliau, kad Achmedas Kama- 
kimas pačmė tai, ko norėjo, ir dar įgijo teisę įeiti į svetimus 
namus ir daryti kratą juose. 

Jis pasiėmė lazdelę, kurios vienas trečdalis buvo bronzinis, 
kitas — varinis, o trečias — geležinis. Su šia lazdele jis išieško- 
jo kalifo rūmus, vizirio Džafaro rūmus, išvaikščiojo dvariškių ir 
durininkų namus, kol pagaliau priėjo prie Ala ad Dino būsto. 


* Šios patarlės prasmė tokia: “Nuo namų vagies nieko 
nepaslėpsi". 

Išgirdęs triukšmą prie namų, Ala ad Dinas paliko savo žmoną 
Jasminą ir atsikėlęs pravėrė vartus. Ten jis išvydo didžiai sumišusį 
valį. 

— Kas atsitiko, o emyre Halidai? — paklausė jis. 

Valis jam viską papasakojo, ir Ala ad Dinas tarė: 

— Eikšekite ir iškrėskite mano namus. 

— Atleisk, pone, — neištvėrė valis, — tu ištikimas, o taip ne- 
būna, kad ištikimas taptų apgaviku. 

— Būtinai iškrėskite mano namus, — primygtinai siūlė Ala ad 
Dinas. 

Valis su teisėjais ir liudytojais suėjo vidun, o tada Achme- 
das Kamakimas nusileido į žemutinę kambario dalį ir, priėjęs 
marmuro plokštę, tyčia paleido lazdelę. Plyta įtrūko, ir visi pa- 
matė po ja kažką blykčiojant. Viršininkas sušuko: 

— Vardan Alacho! Viskas bus taip, kaip panorės Alachas! 
Mūsų atėjimas palaimintas, ir mums atsivėrė lobis. Tuoj aš pa- 
žiūrėsiu, kas ten yra. 

Teisėjai su liudytojais pažvelgė į tą vietą ir pamatė pavog- 
tuosius daiktus. Jie surašė raštą, kad rado daiktus Ala ad Dino 
namuose, ir patvirtino tai savo antspaudu. 

Ala ad Diną įsakė sučiupti, nuėmė jam nuo galvos turbaną, 
o visą jo turtą ir mantą aprašė. Achmedas Kamakimas sučiu- 
po vergę Jasminą (o ji buvo nėščia nuo Ala ad Dino) ir atidavė 
savo motinai sakydamas: 

— Perduok ją Chatūnei, valio žmonai. 

Senė atvedė Jasminą valio žmonai. Habazlamas Bazaza, ją 
išvydęs, tuoj pasveiko ir labai džiugus pakilo iš patalo. 

Jis prisiartino prie merginos, bet šioji išsitraukė iš už diržo 
durklą ir tarė: 

— Pasitrauk šalin, arba aš tave užmušiu ir pati nusižudysiu! 

Jo motina Chatūnė sušuko: 

— O tu, palaidūne, leisk mano sūnui tai, ko jis nori! 

Jasmina atsakė: 

— O tu, kale, koks tikėjimas leidžia moteriai tekėti už dviejų 
vyrų ir kas įleidžia šunis į liūtų narvą? 

"Tuo tarpu jaunuolio aistra vėl sukilo, ir jis taip nusilpo nuo 
meilės ir jaudulio, kad vėl atgulė ir nei valgė, nei gėrė. 

Valio žmona pyko ant Jasminos. 

— Och palaidūne, kaip tu drįsti versti mane jaudintis dėl sū- 
naus! Tave būtinai reikia pakankinti, o tavo Ala ad Diną, žinok, 
tikrai pakars. 

— Aš mirsiu, bet nenustosiu jo mylėjusi, — tarė vergė. 

Tada valio žmona nuvilko brangius šilkinius jos drabužius, 
aprengė drobinėmis kelnėmis ir ašutiniais marškiniais ir paso- 
dino virtuvėje, pavertusi ją tarnaite. 

— Už bausmę tu skaldysi malkas, valysi daržoves ir kursty- 
si ugnį, — tarė ji. 

— Aš sutinku dirbti bet kokį darbą ir kentėti kančias, bet ne- 
noriu matyti tavo sūnaus, — atsakė Jasmina. 

Alachas suminkštino kitų vergių širdis, ir šios ėmė dirbti už 
Jasminą virtuvėje jos darbą. 

Šiai taip klojosi Jasminai. O Ala ad Dinas su visais daiktais 
buvo nuvestas į divaną. 

Kalifas sėdėjo soste ir pamatė atvedant Ala ad Diną su pa- 
vogtais daiktais. 

— Kur jūs juos radote? — paklausė kalifas. 

— Ala ad Dino Abu š Šamato namuose, — išgirdo atsakymą. 

Kalifas užsirūstino ir pažino daiktus, tačiau tarp jų nebuvo 
šviestuvo. 

— O kurgi šviestuvas, Ala ad Dinai? — paklausė kalifas. 

— Ne aš vogiau, tad negaliu žinoti, — atsakė Ala ad Dinas. 

Kalifas užsirūstino: 

— Kaipgi taip, apgavike? Aš priimu tave pas save, o tu nuo 
manęs bėgi, aš tavim pasitikiu, o tu mane apgaudinėji? 

Ir liepė kalifas Ala ad Diną pakarti. 

Valis išėjo, o šauklys ėmė skelbti apie Ala ad Diną: 

— Štai atlygis, pats mažiausias atlygis tam, kuris apgaudinėja 
atviraširdžius kalifus! 

Prie kartuvių susirinko minia žmonių. 

Tuo metu Ala ad Dino vyresnysis, Achmedas ad Danafas, 
su savo patikėtiniais be jokių rūpesčių sėdėjo sau sode. Staiga 
pas jį atskubėjo vandens nešėjas, vienas iš tų, kurie būdavo di- 
vane, ir pabučiavęs Achmedui ad Danafui ranką tarė: 

— O Achmedai ad Danafai, tu sėdi ir linksminiesi, o čia 
pat — bėda, tu nieko nežinai, kas atsitiko! 

— O kas gi atsitiko? — paklausė Achmedas ad Danafas. 

— Tavo įžado sūnų Ala ad Diną veda į kartuves! 

— Ką tu apie tai manai, o Hasanai Šumanai? — paklausė Ach- 
medas ad Danalfas. 

— Ala ad Dinas nekaltas, — atsakė Hasanas, — tai bus pik- 
ti kokio nors nedraugo kėslai. 

— Ką, tavo manymu, reikėtų daryti? — paklausė Achmedas 
ad Danafas. 

— Jį išgelbėti galime tiktai mes, jei visagalis to panorės, — 
atsakė Hasanas. Po to jis nuėjo į kalėjimą ir liepė kalėjimo pri- 
žiūrėtojui: — Atvesk mums ką nors, kas būtų vertas mirties. 

Prižiūrėtojas atvedė vieną nusikaltėlį, kuris buvo labai panašus 
į Ala ad Diną Abu š Šamatą. Hasanas uždengė jam galvą, ir 
Achmedas ad Danafas nusivedė, užstojęs jį pats ir dar Ali Zei- 
bakas iš Kairo. 

Ala ad Dinas jau turėjo būti kariamas. Achmedas ad Danafas 
priėjo prie budelio ir užmynė jam ant kojos, o budelis sušuko: 

— Duok man vietos, kad galėčiau dirbti savo darbą! 

Achmedas ad Danalas tarė jam: 

— O prakeiktasis, imk šį žmogų ir pakark vietoj Ala ad Dino 
Abu š Šamato: jis neteisingai nuteistas, ir mes išpirksime Ismailą 
avinėliu“!. 

Budelis ir pakorė vietoj Ala ad Dino tą kitą žmogų. O Ala 
ad Diną Achmedas ad Danafas ir Ali Zeibakas iš Kairo nuve- 
dė į Achmedo ad Danafo namus. 

Kai jie įėjo, Ala ad Dinas padėkojo: 

— Teatlygina tau Alachas geru! 

O Achmedas paklausė: 

— Ala ad Dinai, ką gi tu padarei?.. 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimt šeštoji naktis 


Kai atėjo du šimtai šešiasdešimt šeštoji naktis, Šachrazada 
tęsė: / 
1 Tai užuomina į biblinį pasakojimą apie tai, kaip Ab- 
raomas paaukojo savo sūnų Izaoką. Šis pasakojimas yra 
ir Korane, bet pagal musulmonišką variantą aukojamas 


buvo ne Izaokas, o Ismailas, kitas Abraomo sūnus, 
kurį tėvas išpirko papjaudamas avinėlį. 

Pasakojama, o laimingasai karaliau, kad Achmedas ad Da- 
nafas paklausė Ala ad Diną: 

— Ką gi tu padarei? Alacho malonė tebus tam, kuris pasakė: 
“Neapgauk to, kuris tavim pasitiki, net jei tu apgavikas". Kali- 
fas davė tau valdžią, laikė tave savu ir ištikimu, kodėl tu su juo 
taip pasielgei ir paėmei jo daiktus? 

— Prisiekiu didžiojo Alacho vardu, o vyresnysis, — sušuko 
Ala ad Dinas, — tai ne mano darbas, aš čia niekuo dėtas ir ne- 
žinau, kas tai padarė! 

— Taip sugalvoti galėjo tik piktas tavo priešas, — tarė Ach- 
medas ad Danafas. — Ir kas taip pasielgė, tam būtinai bus 
atlyginta. Bet tau, Ala ad Dinai, nebegalima pasilikti Bagdade: 
su karaliais nesiginčijama, o mano vaike. Tam, kurio ieško ka- 
raliai, tenka sunki dalia! 

— Kurgi man eiti, o vyresnysis? — paklausė Ala ad Dinas. 

— Aš tave palydėsiu, — tarė Achmedas ad Danafas, — į al 
Iskandariją“*. Tai palaimintas miestas, jo apylinkės žalios ir gy- 
venti ten malonu. 

Ala ad Dinas sutiko. 

Tada Achmedas ad Danafas tarė Hasanui Šumanui: 

— Būk budrus, kai kalifas klaus apie mane, pasakyk jam: “Jis 
išvyko aplankyti valdų". 

Achmedas ad Danafas su Ala ad Dinu paliko Bagdadą ir ėjo 
tol, kol priėjo sodus ir vynuogynus. Ten jie pamatė du žydus 
iš kalifo nuomininkų. Tie jojo dviem mulais, ir Achmedas ad 
Danafas sustabdė juos: 

— Duokite mokestį už apsaugą. 

— Už ką mes tau turime mokėti? — paklausė žydai. 

— Aš esu šio slėnio sargas, — atsakė Achmedas. 

Ir abu žydai davė jam po šimtą dinarų. Tada Achmedas ad 
Danafas užmušė juos ir pasiėmė jų mulus. Ant vieno sėdo pats, 
o ant kito pasodino Ala ad Diną. 

Jiedu atvyko į Aijaso miestą“', nuvedė mulus į chaną ir per- 
nakvojo ten. Išaušus rytui, Ala ad Dinas pardavė savo mulą, o 


“2 Iskandarija — Aleksandrijos miesto (Egipte) ara- 
biškas pavadinimas. 9 Aijasas — miestas ir uostas 
viduramžių Kilikijoje, Aleksandrijos 
įlankos krante. 

Achmedo ad Danafo mulą pavedė vartų sargui. Patys jie Aijaso 
įlankoje sėdo į laivą ir nuplaukė į al Iskandariją. 

"Ten Achmedas ad Danafas su Ala ad Dinu išlipo ir patraukė 
per prekyvietes. Staiga girdi: vienas žmogus už devynis šimtus 
penkiasdešimt dinarų siūlo krautuvę su kambariu viduje. 

— Duodu tūkstantį, — tarė Ala ad Dinas, ir pardavėjas su- 
tiko (krautuvė priklausė iždui). 

Ala ad Dinas gavo raktus ir atsirakino kambarį. Jis buvo iš- 
klotas kilimais ir pagalvėmis, bet paverstas sandėliu. Ko tik ten 
nebuvo: burės, stiebai, virvės, skrynios ir maišai, pilni kiauku- 
tų ir kriauklių, kilpos, kirviai, vėzdai, peiliai, žirklės ir kiti daiktai, 
mat krautuvėlės savininkas vertėsi senienų pardavinėjimu. 

Ala ad Dinas Abu š Šamatas atsisėdo krautuvėlėje, o Ach- 
medas ad Danafas tarė: 

— Mano vaike, krautuvė, kambarys ir tai, kas jame yra, dabar 
tavo turtas. Sėdėk ir prekiauk, ir nebijok, nes didysis Alachas 
palaimino prekybą. 

Achmedas ad Danafas pabuvo pas Ala ad Diną tris dienas, 
o ketvirtąją atsisveikino ir pasakė: 

— Gyvenk čia, kol aš grįšiu namo ir vėl atvyksiu čionai su 
žinia nuo kalifo apie pasigailėjimą, sužinojęs, kas iškrėtė tau tokią 
niekšybę. 

Achmedas ad Danafas leidosi į kelią ir, pasiekęs Aijasą, pa- 
siėmė iš chano savo mulą, su kuriuo ir parjojo į Bagdadą. Ten 
jis susitiko su Hasanu Šumanu bei jo patikėtiniais ir paklausė: 

— O Hasanai, ar kalifas teiravosi apie mane? 

— Ne, — atsakė Hasanas, — jam neatėjo į galvą mintis apie 
tave. 

Achmedas ad Danafas toliau tarnavo kalifui ir stengėsi su- 
žinoti ką nors naujo. Vieną dieną jis išgirdo, kaip kalifas kreipėsi 
į vizirį Džafarą: 

— Tu tik pamanyk, o viziri, kaip su manim pasielgė Ala ad 
Dinas. 

— O tikratikių valdove, — atsakė viziris, — tu jam atsilyginai 
pakardamas jį, ir tai gera bausmė jam. 

— O viziri, — nenurimo kalifas, — aš norėčiau pažvelgt į jį 
pakartą. 

— Daryk kaip išmanai, o tikratikių valdove, — atsakė viziris. 

Ir kalifas su viziriu Džafaru nuėjo prie kartuvių. Pakėlęs akis, 
kalifas pamatė, kad pakartas ne Ala ad Dinas Abu š Šamatas, 
ištikimasis ir vertas pasitikėjimo. 

— O viziri, tai ne Ala ad Dinas, — tarė jis. 

— Iš ko tu sprendi, kad tai ne jis? — paklausė viziris. 

— Ala ad Dinas buvo žemas, o šis — aukštas. 

— Pakaruoklis pailgėja, — atsakė viziris. 

— Ala ad Dinas buvo šviesus, o šis tamsiaveidis, — tęsė ka- 
lifas. 

— Argi tu nežinai, o tikratikių valdove, kad mirčiai būdin- 
gas juodumas? — paklausė viziris. 

Kalifas liepė nuimti pakaruoklį nuo kartuvių, o nuėmus pa- 
sirodė, kad ant abiejų jo užkulnių parašyti dviejų senolių vardai“. 

— O viziri, — tarė kalifas, — Ala ad Dinas buvo sunitas, o 
šis — raliditas. 

— Garbė Alachui, kuris yra visažinis, — šūktelėjo viziris, — 
o mes nežinome, ar tai Ala ad Dinas, ar kas kitas. 

Kalifas įsakė užkasti pakartąjį, ir šis buvo užkastas ir palai- 
dotas, o Ala ad Diną visi pamiršo. 

Habazlamą Bazazą, valio sūnų, tol kamavo meilė ir aistra, 
kol šis ėmė ir pasimirė. Jį taip pat užkasė ir palaidojo. Vergės 
Jasminos nėštumas baigėsi, prasidėjo sąrėmiai, ir ji pagimdė ber- 
niuką — kūdikį tarsi mėnulį. 

— Kaip tu jį pavadinsi? — paklausė vergės. 

— Jei jo tėvas būtų gyvas, jis pats duotų sūnui vardą, o aš 
pavadinsiu jį Aslanu“. 

Motina dvejus metus maitino kūdikį savo pienu, o po to at- 
pratino nuo krūties. Berniukas ėmė šliaužioti ir vaikščioti. Kartą, 
kai motina kažką dirbo virtuvėje, berniukas priėjo laiptus į kam- 
barį ir užlipo jais. 

Kambaryje sėdėjo emyras Halidas, jis pamatė berniuką ir pa- 
siėmė jį ant kelių, pašlovinęs Alachą už tai, kad sukūrė vaiką, 


“ T. y. pirmųjų kalifų — Abu Bekaro ir Omaro. Šiitai, 
kuriems priklausė pakartasis, laiko juos, taip pat trečiąjį 
kalifą Osmaną, užgrobėjais ir dažnai jų vardus rašo ant 
užkulnių ar apavo padų, kad mindytų juos kojomis. Su- 
nitai, priešingai — pripažįsta tuos tris kalifus teisėtais 
valdovais. ** Aslanas — turkiškai “liūtas". 

panašų į jį. Geriau įsižiūrėjęs į berniuko veidą, pamatė, kad jis 
labiau nei kas kitas panašus į Ala ad Diną Abu š Šamatą. 

Netrukus berniuko motina Jasmina ėmė jo ieškoti ir pakilo 
į tą kambarį. Čia ji pamatė sėdintį emyrą, o berniukas žaidė ant 
jo kelių (Alachas pasiuntė į emyro širdį meilę šiam berniukui). 
Sūnus, pastebėjęs motiną, puolė prie jos, bet emyras Halidas su- 
laikė jį ir tarė Jasminai: 

— Pricik arčiau, mergaite! 

Kai ji priėjo, emyras paklausė: 

— Kieno sūnus tas berniukas? 

— Tai mano sūnus, — atsakė Jasmina, — mano širdies vai- 
sius. 

— O kas jo tėvas? — pasiteiravo valis. 

— Jo tėvas — Ala ad Dinas Abu š Šamatas, o dabar jis ta- 
po tavo sūnumi, — atsakė Jasmina. 

— Ala ad Dinas buvo apgavikas, — tarė valis. 

O Jasmina sušuko: 

— Tesaugo jį Alachas nuo apgavystės! Negali būti ir nėra bu- 
vę taip, kad ištikimas taptų apgaviku. 

— Kai šis berniukas užaugs, — tarė valis, — ir paklaus tavęs: 
“Kas mano tėvas?" — atsakyk jam: “Tu esi emyro Halido, va- 
lio, sargybos viršininko, sūnus". Jasmina sutiko. 

Po kiek laiko emyras Halidas, valis, surengė berniuko api- 
pjaustymą ir ėmėsi jį auklėti, ir gerai išauklėjo. Jis surado jam 
mokytoją raštininką, ir šis išmokė berniuką dailiai rašyti ir skaityti. 
Berniukas perskaitė Koraną vieną ir antrą kartą, perskaitė jį visą. 
O į emyrą Halidą jis kreipdavosi “tėveli". 

Valis rengdavo jotynes, sukviesdavo raitelius ir mankštindavo 
juos, norėdamas išmokyti berniuką įvairių kautynių būdų. Jis pa- 
rodė berniukui, kaip reikia kirsti kardu ir į kurią vietą durti 
ietimi. Aslanas puikiai perprato jojimo meną ir įgudo būti narsus. 
Sulaukęs keturiolikos metų, jis jau tapo emyru. 

Taip jau atsitiko, kad vieną dieną Aslanas susitiko Achme- 
dą Kamakimą, vagį, ir jie susidraugavo. Berniukas palydėjo jį 
į smuklę, kur Achmedas Kamakimas staiga išsiėmė šviestuvą su 
brangenybėmis, tą patį, kurį buvo paėmęs iš kalifo. Jis pasista- 
tė šviestuvą priešais save, ėmė gerti jo šviesoje ir netrukus 
apsvaigo. 

— O viršininke, duok man šį šviestuvą, — paprašė Aslanas. 

— Negaliu, — atsakė Achmedas. 

— Kodėl? — nustebo Aslanas. 

— Per jį pražūsta sielos, — atsakė Achmedas. 

— Kieno siela per jį pražuvo? — paklausė Aslanas. 

— Buvo čia toks vienas, — atsakė Achmedas. — Jis buvo at- 
vykėlis ir tapo šešiasdešimtininku, o vadino jį Ala ad Dinu Abu 
š Šamatu. Tai jis gavo galą per šį šviestuvą. 

— Kokia tai istorija ir kodėl jis numirė? — paklausė Aslanas. 

Achmedas ėmė pasakoti. 

— Tu turėjai brolį, vardu Habazlamas Bazaza. Sulaukęs še- 
šiolikos metų, jis tapo tinkamas vedyboms ir pareikalavo tėvą 
nupirkti jam vergę... 

Ir Achmedas apsakė Aslanui visą tą istoriją, taip pat ir apie 
Habazlamo Bazazos ligą, ir apie tai, kad Ala ad Dinas buvo ne- 
teisingai nubaustas. 

Aslanas tyliai pagalvojo sau: “Gal ši moteris Jasmina — mano 
motina, o tėvas gal ne kas kitas, kaip Ala ad Dinas Abu š Ša- 
matas?" 

Nusiminęs Aslanas paliko Achmedą ir eidamas gatve suti- 
ko viršininką Achmedą ad Danafą. Šis net šūktelėjo pamatęs 
Aslaną: 

— Garbė tam, į kurį panašaus neatsiras! 

— O vyresnysis, kuo tu stebiesi? — paklausė jį Hasanas Šu- 
manas. 

— Šio berniuko, vardu Aslanas, išvaizda, — atsakė Achme- 
das ad Danalas. — Jis be galo panašus į Ala ad Diną Abu š 
Šamatą. — Achmedas ad Danafas pašaukė: — Ei, Aslanai! — O 
kai šis atsiliepė, paklausė: — Kaip vadina tavo motiną? 

— Ją vadina verge Jasmina, — atsakė berniukas. 

Achmedas ad Danafas net aiktelėjo: 

— O Aslanai, nuramink savo sielą ir atvėsink akis! Tavo tėvas 
ne kas kitas, o Ala ad Dinas Abu š Šamatas. Gali eiti pas sa- 
vo motiną ir pasiklausti apie jį. 

Aslanas sutiko ir, nuėjęs pas savo motiną, ėmė klausinėti ją. 

— Tavo tėvas — emyras Halidas, — atsakė ji. 

— Mano tėvas — ne kas nors kitas, o Ala ad Dinas! — su- 


šuko jaunuolis. j 

— Kas tau papasakojo, o mano vaike? — pravirkusi paklausė 
Aslano motina. 

— Vyresnysis Achmedas ad Danafas, — atsakė jai sūnus. 

Tada Jasmina viską jam papasakojo: 

— Mano vaike, išaiškėjo teisybė, o melas pradingo. Žinok, 
kad tavo tėvas — Ala ad Dinas, bet išauklėjo tave emyras Ha- 
lidas, jis priėmė tave kaip sūnų. O mano vaike, jei tu sutiksi 
vyresnįjį Achmedą ad Danafą, pasakyk jam: “O vyresnysis, var- 
dan Alacho, prašau tave, atkeršyk už mane mano tėvo Ala ad 
Dino Abu š Šamato žudikui?. 

Aslanas paliko motiną ir nuėjo... 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimt septintoji naktis 


Kai atėjo du šimtai šešiasdešimt septintoji naktis, Šachrazada 
tęsė: 

Pasakojama, o laimingasai karaliau, kad Aslanas paliko mo- 
tiną ir nuėjo pas vyresnįjį Achmedą ad Danafą. Įėjęs pabučiavo 
jam ranką. 

— Ko tau, o Aslanai? — paklausė Achmedas ad Danafas. 

— Aš sužinojau ir įsitikinau, kad mano tėvas — Ala ad Di- 
nas Abu š Šamatas, ir noriu, kad tu už mane atkeršytum žudikui. 

— Kas pražudė tavo tėvą? — paklausė Achmedas ad Danafas. 

— Achmedas Kamakimas — vagis, — atsakė Aslanas. 

— Kas tau tą pasakė? — paklausė Achmedas. 

Ir Aslanas papasakojo: 

— Aš pamačiau pas jį šviestuvą, kuris prapuolė kartu su kitais 
kalifo daiktais, ir paprašiau, kad duotų man tą šviestuvą, bet jis 
nedavė, tik pasakė: “Per šį šviestuvą pražūsta sielos", — ir pa- 
pasakojo, kad tai jis įsigavęs į kambarį, pavogęs daiktus ir 
paslėpęs juos mano tėvo namuose. 

— Kai tu pamatysi, kad emyras Halidas rengiasi karo dra- 
bužiais, — patarė jaunuoliui Achmedas ad Danafas, — paprašyk 
jį, kad ir tave taip pat aprengtų. Tu išjosi kartu su juo ir kuo 
nors labai nustebinsi tikratikių valdovą, kokiu nors nematytu ko- 
vos būdu ar panašiai. Tada kalifas tars: “Paprašyk manęs ko 
nors, Aslanai." O tu ir atsakyk: “Aš norėčiau, kad tu atkeršy- 

tum už mane mano tėvo žudikui". Tada kalifas pasakys: “Ta- 
vo tėvas gyvas — tai emyras Halidas." O tu paaiškink: “Mano 
tėvas — Ala ad Dinas Abu š Šamatas, o emyrui Halidui aš dė- 
kingas už auklėjimą". Po to papasakok viską apie Achmedą 
Kamakimą, vagį, ir paprašyk: “O tikratikių valdove, liepk jį iš- 
krėsti, ir aš ištrauksiu jam iš užančio šviestuvą". 

Aslanas apsidžiaugęs sutiko. 

Palikęs jį, jaunuolis grįžo namo ir pamatė, kad emyras Ha- 
lidas rengiasi joti į kalifo divaną. 

— Aš norėčiau, kad tu aprengtum mane tokiais kaip tavo ka- 
ro drabužiais, — paprašė jaunuolis, — ir pasiimtum mane į 
divaną. 

Emyras aprengė jį ir pasiėmė į divaną. 

Kalifas su savo kariais išvyko už miesto, pasistatė palapines 
ir šėtras. Raiteliai išsirikiavo ir išjojo mankštintis su rutuliu ir kūje- 
liais. Kai vienas jų suduodavo kūjeliu per rutulį, kitas stengdavosi 
sugauti ir grąžinti jį atgal. 

Tarp karių buvo vienas išdavikas, įkalbėtas nužudyti kalifą. 
Jis sudavė kūjeliu per rutulį, taikydamas kalifui į veidą. Staiga 
Aslanas sugavo tą rutulį ir sviedė atgal metusiajam. Rutulys pa- 
taikė jam tarp menčių ir pargriovė žemėn. Kalifas šūktelėjo: 

— Telaimina tave Alachas, o Aslanai! 

Jie nulipo nuo žirgų ir susėdo ant pakylos. Kalifas liepė at- 
vesti tą, kuris sviedė rutulį. Kai tas buvo jam atvestas, kalifas 
paklausė: 

— Kas tau liepė taip daryti? Tu esi mano priešas ar mane 
mylintis ? 

— Aš esu tavo priešas ir sumaniau tave nužudyti, — atsakė 
išdavikas. 

— Kodėl? Argi tu ne musulmonas? — paklausė kalifas. 

— Ne, aš rafiditas, — atsakė tas. 

Kalifas liepė jį nužudyti, o pats kreipėsi į Aslaną: 

— Tu gali manęs ko nors paprašyti! 

— Aš norėčiau, kad tu atkeršytum už mane mano tėvo žu- 
dikui, — tarė Aslanas. 

— Tavo tėvas sveikas ir gyvas, — nustebo kalifas. 

— Koks mano tėvas? — paklausė Aslanas. 

— Emyras Halidas, valis, — atsakė kalifas. 


333 


267 nakts 


— O tikratikių valdove, — sušuko Aslanas, — jis tik išauklėjo 
mane, o mano tikrasis gimdytojas yra Ala ad Dinas Abu š Ša- 
matas. 

— Tavo tėvas buvo apgavikas, — apsiniaukė kalifas. 

— O tikratikių valdove, — atsakė Aslanas, — taip nebūna, kad 
ištikimas taptų apgaviku. Ir kaipgi jis tave apgavo? 

— Jis pavogė mano rūbus ir tai, kas buvo šalia jų, — pasa- 
kė kalifas. 

— O pone, — paklausė Aslanas, — kai tau grąžino pavogtus 
drabužius, ar tu radai tarp jų dingusį šviestuvą? 

— Ne, mes jo neradome, — atsakė kalifas. 

Tada Aslanas papasakojo: 

— Aš pamačiau pas Achmedą Kamakimą šviestuvą ir papra- 
šiau jo, bet tas nedavė man šviestuvo, sakydamas: “Per jį pražūsta 
sielos". Ir jis papasakojo man apie Habazlamo Bazazos, emyro 
Halido sūnaus, ligą ir jo meilę vergei Jasminai. Papasakojo, kaip 
jis pats buvęs išlaisvintas iš grandinių, kaip pavogęs drabužius 
ir šviestuvą. O tikratikių valdove, atkeršyk už mane mano tė- 
vo žudikui! 

— Sučiupkite Achmedą Kamakimą! — įsakė kalifas. 

Kai tas buvo atvestas, kalifas pasišaukė vyresnįjį Achmedą 
ad Danafą ir liepė; 

— Iškrėsk Kamakimą! 

Achmedas ad Danalas įkišo ranką jam užantin ir ištraukė iš 
ten šviestuvą su brangakmeniais. 

— Prieik arčiau, o apgavike! — sušuko kalifas. — Kur tu gavai 
šį šviestuvą? 

— Aš jį pirkau, o tikratikių valdove, — gynėsi Kamakimas. 

Tačiau kalifas nesileido įtikinamas: 

— Kur tu jį pirkai ir kas dar galėjo turėti šitokį daiktą? 

Sumuštas Achmedas Kamakimas vis dėlto prisipažino, kad 
tai jis pavogęs drabužius ir šviestuvą. 

— Kodėl tu taip padarei, apgavike? — pyko kalifas. — Tu pra- 
žudei Ala ad Diną Abu š Šamatą, kuris buvo ištikimas ir 
nekaltas! 

Kalifas įsakė nubausti Achmedą Kamakimą ir valį, bet tas 
puolė maldauti: 

— O tikratikių valdove, tu mane skriaudi! Juk tu pats liepei 

man jį pakarti, o aš nežinojau teisybės. Šį piktą sumanymą su- 
galvojo senė, Achmedo Kamakimo motina, ir mano žmona, o 
aš nieko nežinojau. Užtark mane, o Aslanai. 

Aslanas užtarė jį prieš kalifą, o po to tikratikių valdovas pa- 
klausė: 

— Kaip Alachas pasielgė su šio berniuko motina? 

— Ji pas mane, — atsakė valis. 

— Aš įsakau tau, — tarė kalifas, — liepti žmonai, kad ji ap- 
rengtų jo motiną jos buvusiais drabužiais, papuoštų jos 
papuošalais ir grąžintų jai ponios padėtį. Nuimk antspaudą nuo 
Ala ad Dino namų ir grąžink sūnui jo tėvo pinigus ir turtą. 

Valis pakluso ir nuėjęs davė nurodymus savo žmonai. Po to 
nuėmė antspaudą nuo Ala ad Dino namų ir atnešė Aslanui 
raktus. 

O kalifas vėl tarė Aslanui: 

— Tu gali manęs ko nors prašyti, o Aslanai! 

— Aš norėčiau, kad suvestum mane su mano tėvu, — atsi- 
duso Aslanas. 

Kalifas pravirko ir tarė: 

— Labiausiai tikėtina, kad tavo tėvas ir buvo tas, kurį pakorė, 
taigi jis miręs. Bet prisiekiu savo gyvybe, kiekvienas, kuris nu- 
džiugins mane žinia apie tai, kad Ala ad Dinas dar tebeneša šio 
gyvenimo grandines, aš dovanosiu viską, ko tik jis paprašys. 

"Tada žengė į priekį Achmedas ad Danafas, pabučiavo že- 
mę prieš kalifą ir tarė: 

— Pažadėk, kad nebausi manęs, o tikratikių valdove! 

— Pažadu! — tarė kalifas. 

— Aš nudžiuginsiu tave žinia, — pasakė Achmedas ad Da- 
nafas, — kad Ala ad Dinas yra sveikas gyvas ir tebeneša šio 
gyvenimo grandines. 

— Ką tu sakai?! — pašoko kalifas. 

— Prisiekiu tavo galva, mano žodžiai — teisybė! — patvirti- 
no Achmedas ad Danafas. — Aš išpirkau jį kitu žmogumi, kuris 
buvo vertas mirties, ir nugabenau jį į al Iskandariją. Jis ten ati- 
darė senienų krautuvėlę. 

— Įsakau tau sugrąžinti jį, — tarė kalifas... 

Tuo tarpu išaušo rytas, ir Šachrazada nutraukė pasakojimą. 

Du šimtai šešiasdešimt aštuntoji naktis 


Kai atėjo du šimtai šešiasdešimt aštuntoji naktis, Šachraza- 
da tęsė: 

Pasakojama, o laimingasai karaliau, kad kalifas liepė Ach- 
medui ad Danafui: 

— Įsakau tau sugrąžinti jį. 

O Achmedas atsakė: 

— Klausau ir vykdau! 

Kalifas liepė duoti jam dešimt tūkstančių dinarų, ir Achmedas 
ad Danafas išvyko į al Iskandariją. 

Štai kaip klojosi Aslanui. O jo tėvas Ala ad Dinas tuo metu 
pardavinėjo viską, kas buvo jo krautuvėlėje. Liko visai nedaug 
daiktų ir vienas maišelis. Ala ad Dinas atrišo jį, o iš jo iškrito 
akmuo. Tas akmuo tilpo saujoje, buvo užvertas ant auksinės 
grandinėlės ir turėjo penkias plokštumas, lyg šliaužiančių skruz- 
dėlių prirašytas vardų ir talismanų. 

Ala ad Dinas pamėgino patrinti kiekvieną šių plokštumų, bet 
niekas neatsiliepė, ir jis pagalvojo: “Turbūt tai paprasčiausias 
oniksas", — ir pakabino akmenį krautuvėlėje. 

Kartą keliu pro šalį ėjo konsulas“. Jis pakėlė akis ir išvydo 
tą akmenį. Atsisėdęs prie Ala ad Dino krautuvėlės, paklausė: 

— O pone, ar šis akmuo parduodamas? 

— Viskas, ką aš turiu, parduodama, — atsakė Ala ad Dinas. 

— Ar tu parduotum man jį už aštuoniasdešimt tūkstančių di- 
narų? 

— Alachas padės! — pasakė Ala ad Dinas. 

— Ar parduosi jį už šimtą tūkstančių dinarų? — paklausė kon- 
sulas. 

— Už šimtą tūkstančių dinarų parduosiu jį tau, — sutiko Ala 
ad Dinas, — mokėk pinigus. 

— Aš negaliu atsinešti tiek pinigų su savim, kai al Iskandarijoj 
daugybė vagių ir sargų. ime su manim į mano laivą, ir aš ati- 
duosiu tau pinigus. Be to, duosiu tau ryšulį angoros vilnų, ryšulį 
atlaso, ryšulį aksomo ir ryšulį gelumbės. 


6 Konsulais viduramžiais Artimuosiuose Rytuose 


vadinti ne tik Europos valstybių atstovai, bet ir visi 
turtingi europiečiai. 

Ala ad Dinas padavė konsului akmenį, užrakino krautuvė- 
lę ir atidavė raktus kaimynui sakydamas: 

— Imk raktus ir saugok juos, o aš su šiuo konsulu eisiu į laivą 
pasiimti pinigų už akmenį. Jei užtruksiu, o ateis vyresnysis Ach- 
medas ad Danafas, tas, kuris mane čionai apgyvendino, atiduok 
jam raktus ir viską papasakok. 

Ala ad Dinas su konsulu nuėjo į laivą, konsulas pastatė suo- 
lelį, pasodino Ala ad Diną ir šūktelėjo: 

— Paduokite pinigus! 

Kai buvo atnešti pinigai, konsulas sumokėjo už akmenį ir da- 
vė Ala ad Dinui tuos penkis ryšulius, kaip buvo žadėjęs. 

— O pone, — tarė jis po to, — prašau, suteik man malonu- 
mą — užkąsk truputėlį ir išgerk gurkšnelį vandens. 

— Jei tu turi vandens, — atsakė Ala ad Dinas, — duok man 
atsigerti. 

Konsulas liepė atnešti gėrimo, o tas gėrimas, kaip pasirodė, 
buvo apduotas. Išgėręs Ala ad Dinas apkvaito ir nuvirto aukš- 
tielninkas. 

Tada greitai buvo nuimti laipteliai, nuleisti kobiniai, iškel- 
tos burės ir, genamas palankaus vėjo, laivas tučtuojau atsidūrė 
vidury jūros. Kapitonas liepė išnešti Ala ad Diną iš triumo ir 
davė jam pauostyti apdavų priešnuodžio. Ala ad Dinas atsimerkė 
ir paklausė: 

— Kur aš? 

— Tu su manim, surištas ir saugomas. Jei tada dar sykį bū- 
tum pasakęs “Alachas padės!“ — aš tikriausiai būčiau tau dar 
pridėjęs, — pasakė kapitonas. 

Ala ad Dinas paklausė: 

— Koks tavo amatas? 

— Aš kapitonas ir noriu nuvežti tave savo širdies mylimajai. 

Jiems taip besikalbant, pasirodė kitas laivas. Jame buvo ke- 
turiasdešimt pirklių, visi musulmonai. Kapitonas pasuko savo laivą 
link jų, užkabino jį kabliais ir perlipo į jį su savo žmonėmis. Lai- 
vą apiplėšė ir nusitempė jį į Genujos miestą. 

Kapitonas su Ala ad Dinu pasuko link vienų rūmų, stovė- 
jusių prie pat kranto. Pro vartus išėjo mergina, prisidengusi 
skraiste, ir paklausė: 

— Ar atvežei akmenį ir jo šeimininką? 

— Taip, atvežiau, — atsakė kapitonas. 

— Duok šen akmenį, — tarė mergina. 

Kapitonas atidavė jai akmenį ir iššovė iš sėkmės patran- 
kų — taip miesto valdovas sužinojo apie šio kapitono grįžimą. 

Jis išėjo pasitikti kapitono ir paklausė: 

— Kaip sekėsi kelionė? 

— Viskas labai gerai, — atsakė kapitonas, — man pasitaikė 
laivas su keturiasdešimt vienu musulmonų pirkliu. 

— Išvesk juos, — įsakė karalius. 

Kapitonas išvedė surakintus pirklius, o tarp jų ir Ala ad Diną. 
Valdovas su kapitonu sėdo ant žirgų ir nusivarė pirklius. Atvykę 
į divaną, jiedu atsisėdo, o jiems buvo atvestas vienas iš pirklių. 
Valdovas paklausė: 

— Iš kur tu, o musulmone? 

— Iš al Iskandarijos, — atsakė pirklys. 

— Ei, budeli, užmušk jį! — tarė valdovas. 

Budelis kirto kardu ir nuritino vargšui galvą. Tas pats išti- 
ko ir antrąjį, ir trečiąjį, ir visus kitus pirklius. 

Ala ad Dinas buvo paskutinis iš jų. Jis matė visų jų žūtį ir 
tarė pats sau: “Tepasigaili Alachas tavęs, Ala ad Dinai, baigė- 
si tavo gyvenimas". 

— O tu iš kokios šalies? — paklausė valdovas. 

— Iš al Iskandarijos, — atsakė Ala ad Dinas. 

— Ei, budeli, nukirsk jam galvą, — liepė valdovas. 

Budelis jau pakėlė ranką su kardu ir norėjo nukirsti Ala ad 
Dinui galvą, bet staiga sena ir išdidi moteris žengė prieš valdovą, 
o tas iš pagarbos jai atsistojo. Moteris tarė: 

— O valdove, ar aš tavęs neprašiau, kad kai kapitonas at- 
veš belaisvių, tu prisimintum vienuolyną ir padovanotum jam 
belaisvį ar du, kurie patarnautų cerkvėje? 

— O motinėle, — atsakė valdovas, — jei tu būtum atėjusi bent 
minutėlę anksčiau! Ką gi, dabar paimk bent šį belaisvį, kuris dar 
liko. 

Senoji moteris atsisuko į Ala ad Diną ir paklausė: 

— Arba tu patarnausi cerkvėje, arba aš leisiu valdovui tave 
užmušti. 

— Tarnausiu, — atsakė Ala ad Dinas. 

Senoji išsivedė Ala ad Diną iš divano ir pasuko link cerkvės. 

— Kokį man reikės dirbti darbą? — pasiteiravo Ala ad Dinas. 

Senė paaiškino: 

— Rytą tu atsikelsi ir, pasiėmęs penkis mulus, josi į giraitę, 
prikirsi sausų medžių. Sukaposi juos ir nuneši į vienuolyno yir- 
tuvę. Paskui susuksi kilimus ir pašluosi, nuvalysi viryklę ir 
iššluostysi grindis, o po to vėl patiesi kilimus taip, kaip buvo. 
Tada paimsi pusę ardebo kviečių, išsijosi, užmaišysi ir prikep- 
si iš jų vienuolynui džiūvėsių. Paimsi saikelį lęšių, perrinksi, 
sumalsi rankiniu malūnėliu ir išvirsi. Paskui pripilsi keturias talpas 
vandens ir, pildamas iš statinių, pripildysi tris šimtus šešiasde- 
šimt dubenėlių. Užmerksi juose džiūvėsius ir, apipylęs lęšiais, 
nuneši kiekvienam vienuoliui ar patriarchui jo dubenėlį. 

— Grąžink mane valdovui, tegul jis verčiau mane užmuša, 
tai bus man lengviau nei toks darbas! — sušuko Ala ad Dinas. 

— Jei tu dirbsi ir atliksi skirtą darbą, išvengsi mirties, — tarė 
senė, — o jei ne, aš leisiu valdovui tave užmušti. 

Ir Ala ad Dinas liko susirūpinęs sėdėti. Toje cerkvėje buvo 
dešimt luošų neregių. Vienas iš jų paprašė Ala ad Diną: 

— Atnešk man naktipuodį. 

Ala ad Dinas atnešė jam naktipuodį, tas pridarė į jį ir vėl 
paliepė: 

— Išnešk išmatas! 

Ala ad Dinas išnešė, o senolis sušuko: 

— Telaimina tave mesijas, o cerkvės tarnautojau! 

"Tuo metu atėjo senoji moteris ir paklausė: 

— Kodėl tu neatlikai savo darbo cerkvėje? 

— Kiek aš turiu turėti rankų, kad viską padaryčiau? — pa- 
klausė Ala ad Dinas. 

— O nevisproti, — atsiliepė senoji, — aš atsivedžiau tave tik 
dėl to, kad tu dirbtum. O mano sūnau, — tarė ji kiek vė- 
liau, — imk šią lazdą (lazda buvo varinė, o jos gale — kryžius) 
ir eik į aikštę. Kai sutiksi miesto valį, sakyk jam: “Vardan val- 
dovo mūsų, mesijaus, aš kviečiu tave patarnauti cerkvėje," — ir 
jis nesiginčys. Tegul persijoja kviečius, išvėto ir užmaišęs iške- 
pa džiūvėsius. Kiekvieną, kuris išdrįs priešgyniauti, mušk ir nieko 
nebijok. 

Ala ad Dinas sutiko ir padarė viską taip, kaip ji liepė. 

Taip jis vertė ir didelius, ir mažus dirbti veltui, ir tai truko 
septyniolika metų. 

Kartą jis sėdėjo cerkvėje, kai įėjo toji sena moteris ir pasakė 
jam: 

— Eik lauk iš cerkvės. 

— Kurgi man eiti? — paklausė Ala ad Dinas. 

— Pernakvok šią naktį smuklėje ar pas ką nors iš savo pa- 
žįstamų. 

— Kodėl tu veji mane iš cerkvės? — paklausė Ala ad Dinas. 

— Husnė Mariama, — atsakė senoji moteris, — karaliaus Ju- 
hano, šio miesto valdovo, duktė, nori aplankyti cerkvę, ir netinka, 
kad kas nors painiotųsi jos kelyje. 

Ala ad Dinas paklausė senės, pakilo ir apsimetė, kad išei- 
na iš cerkvės, o pats pamanė sau: “O, kad taip pamatyčiau, ar 
šio valdovo duktė tokia kaip mūsų moterys, ar gražesnė už jas! 
Aš neišeisiu, kol jos nepamatysiu". Ir jis pasislėpė viename kam- 
baryje, kurio langai vedė į cerkvę. Jam bežiūrint pro langą, 
pasirodė valdovo duktė. Ala ad Dinas pažvelgė į ją, ir jo krū- 
tinėje kilo tūkstančiai atodūsių, nes jis pamatė, kad ji panaši į 
mėnulį, žvelgiantį iš už debesies. O su karalaite buvo moteris... 

Tuo tarpu išaušo rytas, ir Šachrazada nutraukė pasakojimą. 


Du šimtai šešiasdešimt devintoji naktis 


Kai atėjo du šimtai šešiasdešimt devintoji naktis, Šachraza- 
da tęsė: 

Pasakojama, o laimingasai karaliau, kad Ala ad Dinas pa- 
žvelgė į valdovo dukterį ir pamatė su ja moterį. Karalaitė pasakė 
šiai moteriai: 

— Tu pralinksminai mus, Zubeida. 

Tada Ala ad Dinas atidžiai pažvelgė į šią moterį ir pama- 
tė, jog tai jo mirusi žmona Žubeida — grojanti liutnia. 

Tuo metu karalaitė tarė Zubeidai: 

— Pagrok mums liutnia. 

— Negrosiu tol, — atsakė Zubeida, — kol tu neįvykdysi mano 
noro ir nepadarysi to, ką žadėjai. 

— O ką aš tau žadėjau? — paklausė karalaitė. 

— Žadėjai suvesti mane su mano vyru Ala ad Dinu Abu š 

Šamatu, mielu ir ištikimu, — atsakė Zubeida. 

— O Zubeida, — tarė karalaitė, — nuramink savo sielą ir at- 
vėsink akis. Sugrok mums vardan susitikimo su savo vyru Ala 
ad Dinu saldybės. 

— O kur jis? — paklausė Zubeida. 

— Jis šiame kambaryje ir klausosi mūsų pokalbio, — atsakė 
karalaitė. 

Tada Zubeida taip užgrojo, kad vos nepradėjo šokti akme- 
ninės sienos. Kai Ala ad Dinas išgirdo tai, pabudo jame išgyventi 
vargai ir prisiminimai, jis susijaudino ir išėjęs iš kambario puolė 
prie moterų ir stvėrė savo žmoną Zubeidą į glėbį. 

Zubeida jį pažino, abu apsikabinę parkrito žemėn ir tarsi ap- 
mirė: karalaitė Husnė Mariama priėjo ir aptėškė juos rožių 
vandeniu. Tai atgaivino juos, o karalaitė tarė: 

— Alachas jus sujungė! 

— Tavo meilės dėka, o ponia, — tarė Ala ad Dinas. 

Po to jis kreipėsi į savo žmoną Zubeidą — grojančią liutnia, 
ir paklausė: 

— Tu gi numirei, o Zubeida, ir mes užkasėme tave kape! 
Kaipgi tu atgijai ir atsidūrei čia? 

— O pone, — atsakė Zubeida, — aš nenumiriau, mane pa- 
grobė piktoji džinų dvasia ir atnešė čionai. Toji, kurią jūs 
palaidojote, buvo džinė, apsimetusi manimi ir suvaidinusi mi- 
rusią. Po to, kai jūs ją palaidojote, ji išlindo iš kapo ir nuskrido 
tarnauti savo poniai Husnei Mariamai, karaliaus dukteriai. Aš 
buvau apkvaitusi, o kai atsimerkiau, pamačiau šalia savęs Husnę 
Mariamą, valdovo dukterį (o ji — štai šita moteris) ir paklausiau 
jos: “Kam tu mane čionai atgabenai?" Ji atsakė: “Man pažadėta, 
kad aš ištekėsiu už tavo vyro Ala ad Dino Abu š Šamato. Ar 
tu priimsi mane, o Zubeida, ar sutiksi, kad aš būčiau jam ki- 
ta žmona, ir viena naktis būtų tau, kita — man?" — “Klausau 
ir vykdau! — atsakiau aš jai. — O mano ponia, bet kurgi ma- 
no vyras?" O ji tarė: “Jam ant kaktos surašyta viskas, ką jarn 
skyrė Alachas, ir kai visa tai įvyks, jis būtinai atvyks čionai. O 
kol kas mes linksminsimės jo laukdamos, grosime ir dainuosi- 
me, kol Alachas mus suves". Aš praleidau pas ją visą šį laiką, 
kol Alachas suvedė mudu šioje cerkvėje. 

Po to Husnė Mariama kreipėsi į Ala ad Diną: 

— O mano pone Ala ad Dinai, ar tu sutinki, kad būčiau tau 
žmona, 0 tu man vyras? 

— O ponia, aš musulmonas, o tu krikščionė, kaip aš galiu 
tave vesti? — atsakė Ala ad Dinas. 

“ — One, vardan Alacho, aš nesu netikėlė! Ne, aš musulmonė 
ir jau aštuoniolika metų tvirtai laikausi islamo tikėjimo. Aš neturiu 
jokių ryšių su tikėjimais, priešiškais islamui, — paaiškino Hus- 
nė Mariama. 

— O ponia, — tarė Ala ad Dinas, — aš noriu sugrįžti į sa- 
vo žemes. 

— Ala ad Dinai, — pasakė karalaitė, — aš mačiau, tau ant 
kaktos surašyti įvykiai, kuriuose tu turi dalyvauti. Tu pasieksi savo 
tikslą. Tepasveikina tave Alachas, o Ala ad Dinai: tu turi sūnų, 
vardu Aslanas. Jam dabar aštuoniolika metų ir jis dabar sėdi 
tavo vietoje šalia kalifo. Žinok, kad išaiškėjo teisybė ir dingo me- 
las. Mūsų viešpats nutraukė paslapties uždangalą nuo to, kuris 
pavogė kalifo daiktus, — tai apgavikas Achmedas Kamakimas, 
vagis. Dabar jis surakintas grandinėmis ir įmestas į kalėjimą. Ži- 
nok, kad tai aš pasiunčiau tau akmenį ir įdėjau tau jį į maišelį 
krautuvėlėje. Tai aš pasiunčiau kapitoną, kuris atvežė mums tave 
ir akmenį. Žinok, kad tas kapitonas myli mane ir palankus man. 
Jis reikalavo iš manęs artumo, bet aš neatsidaviau jam ir pasa- 
kiau: “Paklusiu tau tik tada, kai atveši man akmenį ir jo 
šeimininką". Aš daviau jam šimtą maišų pinigų ir pasiunčiau jį 
lyg pirklį, nors jis kapitonas. Kai tave norėjo užmušti po tų ke- 
turiasdešimties belaisvių, su kuriais buvai, aš pasiunčiau tau 
senąją moterį. 

— Teatlygina tau Alachas už mane visokeriopu gėriu! Kaip 
puiku, kad tu taip padarei! — sušuko Ala ad Dinas. 

Po to Husnė Mariama dar kartą, Ala ad Dino padedama, 
priėmė islamą. Ala ad Dinas patikėjo jos nuoširdumu. 

— Papasakok man, kokiom savybėm pasižymi šis akmuo ir 
iš kur jis, — paklausė Ala ad Dinas. 

Husnė Mariama pasakė: 

— Tai akmuo iš lobio, kurį saugojo talismanas. Jis turi penkias 
galias, kurios bus mums naudingos, kai prireiks. Mano senelė, 
mano tėvo motina, buvo burtininkė, ji atspėdavo paslaptis ir at- 
verdavo paslėptus lobius. Iš vieno tokio lobio jai ir atiteko šis 


342 


269 naktis 


akmuo. Kai aš užaugau ir sulaukiau keturiolikos metų, perskai- 
čiau Evangeliją ir kitas knygas ir pamačiau keturiose knygose 
Mahometo vardą — telaimina jį Alachas ir tesveikina! Tai bu- 
vo tora, evangelija, psalmės ir al furkanas“'. Ir aš patikėjau 
Mahometu, tapau musulmone ir suvokiau protu, kad neturiu 
nieko kito, išskyrus didįjį Alachą, ir kad žmonių Dievas nepa- 
geidauja kito tikėjimo, tik islamo. Kai mano senelė susirgo, 
padovanojo man šį akmenį ir paaiškino penkias jo stebuklingas 
galias. Dar prieš mano senelei numirštant, mano tėvas papra- 
šė jos: “Paburk man ant lentos iš.smėlio, pažiūrėk, kuo baigsis 
mano gyvenimas ir kas man atsitiks". Ir ji pasakė jam: “Toli- 
masis“ žus užmuštas belaisvio, kuris atvyks iš Iskandarijos", Mano 
tėvas prisiekė žudyti kiekvieną iš ten atvykusį belaisvį ir tą pat 
paliepė kapitonui: “Užpuldinėk musulmonų laivus ir grobk juos, 
o kiekvieną, vykstantį iš al Iskandarijos, užmušk arba atvesk 
man". Kapitonas klausė karaliaus ir užmušė tiek žmonių, kiek 
plaukų buvo ant jo galvos. 

Mano močiutė numirė, o aš užaugau ir būriau iš smėlio. Su- 
sigalvojau kai ką ir tariau: “O, kad pamatyčiau tą, kuris mane 
ves!" Ir išėjo, kad mane ves ne kas kitas, o žmogus, vardu Ala 
ad Dinas Abu š Šamatas, savas ir ištikimas. Aš tuo nusistebė- 
jau ir laukiau, kol atėjo metas, ir sutikau tave. 

Ala ad Dinas vedė karalaitę ir tarė jai: 

— Aš noriu sugrįžti į savo žemes. 

— Jei taip, eime su manim! — atsakė ji. 

Paslėpusi Ala ad Diną viename iš rūmų kambarių, pati nuėjo 
pas tėvą, o tas jai tarė: 

— Mano dukra, aš šiandien labai susikrimtęs, sėsk su manim, 
imkime ir apsvaikime! 

Ji prisėdo, o valdovas liepė paduoti vyno. Karalaitė ėmė pils- 
tyti ir girdė jį, kol pasaulis jam aptemo. Tada ji įpylė jam į taurę 
apdavų, valdovas išgėrė ir nuvirto aukštielninkas. 

Tada karalaitė išleido iš kambario Ala ad Diną ir pasakė: 

— Eime, tavo priešininkas guli paslikas, daryk su juo ką nori, 
aš nugirdžiau jį ir apdaviau. 

“ Al furkanas — vienas iš Korano pavadinimų. 


6 Žodis “tolimasis" čia pavartotas tam, kad nereikėtų tarti 
karaliaus vardo ir tiesiai pasakyti, jog jis mirs. 

Ala ad Dinas įėjo ir pamatė, kad valdovas apsvaigęs. Jis stip- 
riai surišo jam rankas ir sukaustė jį, po to davė jam priešnuodžio, 
ir tas atsibudo... 

Tuo tarpu išaušo rytas, ir Šachrazada nutraukė pasakojimą. 


Du šimtai septyniasdešimtoji naktis 


Kai atėjo du šimtai septyniasdešimtoji naktis, Šachrazada tęsė: 

Pasakojama, o laimingasai karaliau, kad Ala ad Dinas da- 
vė valdovui, Husnės Mariamos tėvui, apdavų priešnuodžio, ir 
šis atsipeikėjo. Atsipeikėjęs pamatė Ala ad Diną ir savo dukterį 
sėdinčius raitus jam ant krūtinės. 

— O mano dukra, kodėl tu taip su manim elgiesi? — paklausė 
valdovas savo dukterį. 

— Jeigu aš tavo duktė, — atsakė ji, — tai priimk islamą. Aš 
tapau musulmone, ir man atsivėrė teisybė, kurios aš laikausi, ir 
išaiškėjo melas, kurio šalinausi. Aš atsidaviau Alachui, pasaulių 
valdovui, ir nesu susijusi su jokiu tikėjimu, prieštaraujančiu 
islamui, nei šiame, nei būsimajame gyvenime. Jei tu priimsi is- 
lamą — į sveikatą, visi džiaugsimės, o jei ne, tau labiau tinka 
būti užmuštam, nei gyventi. 

Ala ad Dinas taip pat ėmė įkalbinėti valdovą, bet tas atsi- 
sakė ir buvo neperkalbamas. Tada Ala ad Dinas išsitraukė durklą 
ir perpjovė jam gerklę nuo vienos venos iki kitos. Jis parašė laiš- 
kelį, paaiškindamas viską, kaip buvo, ir paliko jį valdovui ant 
kaktos. Paskui jiedu pasiėmė viską, kas lengva nešti, bet brangiai 
kainuoja, ir išėjo iš pilies į cerkvę. 

Karalaitė išsiėmė akmenį ir, padėjusi ranką, patyrinėjo tą jo 
plokštumą, kurioje buvo įrėžta pakyla. Pakyla ėmė ir atsirado 
priešais ją: karalaitė, Ala ad Dinas ir jo žmona Zubeida — gro- 
janti liutnia, sulipo ant tos pakylos ir tarė: 

— Užkeikiu tave tais vardais, kurie įrašyti šiame akmenyje, 
pakilk su mumis, o pakyla! 

Ir pakyla pakilo, ir nuskrido su jais. Netrukus jie jau skri- 
do virš didelio tuščio slėnio. Tada karalaitė pasuko į dangų 
keturias akmens plokštumas, o penktą pusę, tą, kur įrėžta pa- 
kyla, atkreipė į žemę. Pakyla tuojau pat nusileido ant žemės. 

Dabar karalaitė atsuko akmenį ta puse, kurioje buvo pavaiz- 

duota palapinė, ir sudavė per ją sakydama: 

— Teatsiras šiame slėnyje palapinė! 

Palapinė kaipmat atsirado, ir keliautojai susėdo joje. Slėnis, 
kuriame jie apsistojo, buvo labai atšiaurus, be jokios augmenijos 
ir vandens, todėl karalaitė vėl pasuko akmenį keturiomis plokš- 
tumomis į dangų ir pasakė: 

— Vardan Alacho, tegul išaugs čia medžiai ir suabanguos ma- 
rios! 

Tuoj pat priaugo medžių ir subangavo suliūliavo marios. Ke- 
leiviai nusiprausė, pasimeldė ir atsigėrė. 

Karalaitė vėl pasuko į dangų tris akmens plokštumas, išskyrus 
tą, ant kurios buvo pavaizduota staltiesė su valgymais, ir tarė: 

— Vardan Alacho, tepasidengia stalas! 

Atsirado valgiais nukrauta staltiesė, keliauninkai ėmė valgyti 
ir gerti. Jie pasisotino ir buvo visiškai patenkinti. 

Štai kaip jiems klojos. O jų paliktame' mieste valdovo sūnus 
atėjo žadinti tėvo ir pamatė, jog tas nebegyvas. Jis rado Ala ad 
Dino rašytą raštelį ir perskaitęs jį viską suprato. Brolis ėmė ieškoti 
sesers, bet jos nerado, tada nuėjo į cerkvę pas senąją moterį, 
pasiteiravo apie seserį ir išgirdo: 

— Nuo vakar aš jos nemačiau. 

Tada karalaitis kreipėsi į karius ir papasakojo jiems, kas at- 
sitiko. 

— Ant žirgų! — sušuko jis. 

Visi sėdo raiti ir išjojo, ir jojo tol, kol prijojo bėglių pala- 
pinę. Husnė Mariama pamatė dulkes, užtemdžiusias visą dangaus 
skliautą, o kai jas nupūtė vėjas, pažino brolį su savo kariuomene. 
Jie šaukė: 

— Niekur nuo mūsų nepabėgsi! 

Moteris paklausė Ala ad Dino: 

— Ar stiprios tavo kojos grumtis? 

— Jos nelyg šipulėlis sėlenose, — atsakė šis. — Nemoku nei 
kautis, nei grumtis ir nepažįstu kardo nei ieties. 

Tada Husnė Mariama išsitraukė akmenį ir patrynė tą jo pusę, 
kur buvo pavaizduotas žirgas ir raitelis. Staiga išdygo raitelis ir 
puolė atjojančią kariuomenę. Jis tol grūmėsi ir kapojo kardu, kol 
sumušė juos ir nuvijo šalin. 

Paskui moteris paklausė Ala ad Diną: 

— Vyksi į Kairą ar į al Iskandariją? 

— Į al Iskandariją, — atsakė Ala ad Dinas. 

Visi vėl susėdo ant pakylos, moteris ištarė užkeikimą, pakyla 
nuskrido ir nusileido al Iskandarijoje. 

Ala ad Dinas paliko moteris oloje, patraukęs į al Iskanda- 
riją, atnešė joms drabužius, o pats nuėjo į savo krautuvėlę. 
Susiruošęs nešti joms pietus, staiga pamatė iš Bagdado atvykusį 
vyresnįjį Achmedą ad Danafą. 

Ala ad Dinas pamatė jį dar kelyje, pasitiko glėbesčiuodamas 
ir pasveikino jį. 

Vyresnysis Achmedas ad Danafas pradžiugino jį žinia apie 
sūnų Aslaną ir papasakojo, kad šiam jau dvidešimt metų. 

Ala ad Dinas apsakė viską, kas jam buvo nutikę, ir parsi- 
vedė jį į savo krautuvėlę su kambariu. Achmedas ad Danafas 
stebėjosi neatsistebėjo jo nuotykiais. 

Jie pernakvojo tą naktį, o rytą Ala ad Dinas pardavė krau- 
tuvėlę ir pridėjo tai, ką gavo už ją, prie to, ką jau turėjo. 
Achmedas ad Danafas papasakojo Ala ad Dinui, kad kalifas pra- 
šė jį sugrįžti, bet Ala ad Dinas pareiškė: 

— Aš vykstu į Kairą palinkėti ramybės savo tėvui, motinai 
ir giminėms. | 

Visi susėdo ant pakylos ir nuskrido į laimingąjį Kairą. Jie 
nusileido Geltonojoje gatvėje, nes jų namas buvo kaip tik tame 
kvartale, ir netrukus jau beldėsi į savo namų vartus. 

Ala ad Dino motina paklausė: 

— Kas gi ten beldžia, jei mes nebeturime savo mylimųjų? 

— Tai aš, Ala ad Dinas! — atsakė Ala ad Dinas. 

Išėjo jo giminės ir karštai jį apkabino. Paskui jis parvedė na- 
mo savo žmoną ir sunešė viską, ką turėjo atsigabenęs, galop įėjo 
ir pats su Achmedu ad Danafu. 

"Tris dienas jie ilsėjosi, o po to Ala ad Dinas panoro vykti 
į Bagdadą. Tėvas tarė: 

— Pasilik, sūnau, pas mane! 

Tačiau Ala ad Dinas atsakė: 

— Aš negaliu gyventi atskirai nuo sūnaus Aslano. 

Jis pasiėmė tėvą ir motiną ir visi kartu nuvyko į Bagdadą. 

Achmedas ad Danafas nuėjo pas kalifą ir pradžiugino jį žinia 
apie Ala ad Dino atvykimą, papasakojo jo nuotykius. Kalifas pa- 

siėmė jo sūnų Aslaną ir išėjo jo pasitikti. Pasitikęs apkabino Ala 
ad Diną, o vėliau kalifas liepė atvesti Achmedą Kamakimą, vagį. 
Tas buvo atvestas, ir kalifas atidavė jį Ala ad Dinui sakydamas: 

— Štai tavo priešas! 

Ala ad Dinas išsitraukė kardą ir nurito jam galvą. 

Po to, kai buvo pakviesti teisėjai ir liudytojai bei surašyta su- 
tartis su Husne Mariama, kalifas iškėlė Ala ad Dinui puikias 
vestuves. Ala ad Dinas įėjo pas Husnę Mariamą ir patyrė, jog 
šioji — dar negręžtas perliukas. 

Ala ad Dino sūnų Aslaną kalifas paskyrė šešiasdešimtinin- 
ku, o visus apdovanojo brangiais drabužiais. Taip ir gyveno visi 
palaimintą ir malonų gyvenimą, kol juos aplankė Malonumų 
Griovėja ir Suėjimų Ardytoja. 

